
CUVÂNT ÎNAINTE 


Lucrarea monografică pe care domnul colonel (rtr.) Constantin Chiper 
şi editura Scrisul Prahovean o prezintă cititorilor se adaugă în chip fericit preo- 
cupărilor statornice şi meritorii ale istoricilor prahoveni de a realiza lucrări de 
istorie, în cazul de faţă de istorie militară a judeţului nostru. 

Salutăm apariţia „Cronicii militare a judeţului Prahova” atât ca o 
lucrare de specialitate riguros ştiinţific realizată, dar şi ca pe un eveniment 
cultural, cu certitudinea că ea va umple un gol resimţit de toţi iubitorii tradi- 
ţiilor militare milenare ale poporului nostru, a spaţiului prahovean în mod 
special, şi ne bucurăm că am putut să sprijinim tipărirea sa, în aceste vremuri 
de accentuată recesiune economică şi socială. 

Lucrarea de faţă valorifică o vastă bibliografie, dar, totodată, meritul 
incontestabil al autorului este şi acela că a urmărit sistematic şi a redat crono- 
logic evoluţia tuturor structurilor armatei române amplasate în teritoriul 
judeţului Prahova, precum şi participarea dar şi jertfa de sânge a ostaşilor 
români, pe fronturile celor două conflagrații mondiale din secolul abia încheiat. 

Foarte mulţi din cetăţenii de azi ai Prahovei, îşi vor regăsi în paginile 
acestei lucrări încărcate de informaţii şi căldură sufletească, de un profund 
patriotism, fie propriile fapte de arme, fie pe foştii comandanţi şi camarazi, la 
fel cum, cei mai tineri vor putea să afle din surse documentare certe, eforturile 
şi sacrificiile înaintaşilor. 

Printr-o perseverenţă demnă de toată stima, autorul a reuşit să adune o 
bogată şi inedită iconografie, care sporeşte nu numai informaţia, dar şi fondul 
afectiv al lucrării, reuşind astfel să ne introducă în lumea acelor eroi anonimi 
care au vegheat şi veghează la apărarea atributelor fundamentale ale statului 
român — independenţa, suveranitatea, unitatea şi integritatea ţării. 

Suntem siguri că această „Cronică militară a județului Prahova” se va 
bucura atât de aprecierile specialiştilor, dar şi a cititorilor, spre cinstea autoru- 
lui, care în profesia de ofiţer, a contribuit la rândul său, la afirmarea unităţilor 
armatei române din judeţul nostru, dar, iată, şi ca istoric militar se dovedeşte 
un slujitor devotat al acestora. 


Traian Tr. Cepoiu — editor 


Ceraşu, 22 iulie 2012 


CONTRIBUŢIA PRAHOVENILOR LA APĂRAREA 
FIINȚEI NAŢIONALE A POPORULUI ROMAN 


Aşezată într-o poziţie geografică de excepţie, punct nodal de legătură şi 
comunicaţii cu toate regiunile ţării, şi beneficiind de o distribuţie armonioasă a 
principalelor forme de relief — care au favorizat o puternică dezvoltare demo- 
grafică şi o intensă viaţă economică şi socială — Prahova a constituit din- 
totdeauna o placă turnantă a istoriei naţionale, o motivaţie esenţială şi o scenă 
propice logisticii şi strategiilor militare încă din antichitate. 

De aceea, o cronică militară a acestui judeţ, chiar dacă va trata îndeo- 
sebi organizarea modernă a forţelor armate desfăşurate în teritoriu, nu va 
putea să facă abstracţie de tradiţii, de cele mai îndepărtate izvoare ale acestora. 

Teritoriul de astăzi al Prahovei „se afla, odinioară, în însăşi inima sta- 
tului dac centralizat şi independent, din timpul lui Burebista” şi a cunoscut, ca 
de altfel întreaga arie geto-dacă, fapte de un pilduitor eroism, culminând cu 
gestul suprem al marelui rege Decebal, care a preferat moartea în demnitate în 
locul ruşinii de a fi purtat în cuşcă pe străzile Romei imperiale. 

Faptul că meleagurile prahovene constituiau încă de pe atunci o pu- 
ternică bază de apărare a statului dac este atestat de importante relicve arheo- 
logice: urmele unor dave fortificate (amplasate în poziţii strategice), celebrul 
coif de aur descoperit la Poiana Coţofeneşti, tezaurul de la Coada Malului (cu 
fibulele de argint aurit pe care se presupune că ar fi reprezentată figura lui 
Burebista), arme de bronz şi de fier şi, în mod surprinzător, chiar simbolul 
dacic al puterii statale şi militare, stindardul sub formă de balaur cu cap de lup 
şi coadă penată, desenat în pasta crudă a unui vas descoperit în iulie 1980 în 
complexul arheologic de la Budureasa (comuna Fântânele), vas datând din 
jurul anului 400 î.Ch. 

La rândul lor, armatele romane staționate la Târgşorul Vechi (Legiunea 
I-a Italica), Mălăieşti (Legiunea a V-a Macedonica) şi Drajna de Sus (Legiunea 
a XI-a Claudia Pia Fidelis) au lăsat numeroase urme, inclusiv denu-mirile lor 
oficiale, aplicate pe cărămizile din castrele respective.! 

Castrele romane de la Târgşor, Mălăieşti şi Drajna de Sus au fost cerce- 
tate de Grigore Tocilescu, Gheorghe Ştefan, colonelul Constantin Zagoriţ, 
Gheor-ghe Florescu, Gheorghe Diaconu şi Nicolae I. Simache, care au arătat că 
după terminarea primului război daco-roman, din anii 101-102, trupele roma- 
ne, comandate de Laberius Maximus, au staționat în aceste locuri. 

Referindu-se la oştirea lui Mircea cel Bătrân, marele istoric Nicolae Băl- 
cescu arăta, în lucrarea „Puterea armată şi arta militară la români”, că 
domnitorul a înfiinţat căpitănii în mai multe locuri din ţară, printre acestea 
nominalizând şi Prahova.? În anul 1456, Vlad Ţepeş, având şi sprijinul popu- 
laţiei de pe aceste meleaguri, l-a înfrânt pe Vladislav al II-lea la Târgşor, dobân- 
dind astfel tronul Ţării Româneşti. 


Bătălia de la Cursul Apei (lângă Gherghița), între Ştefan cel Mare şi 
Radu cel Frumos, din anul 1473, atestă faptul că o parte dintre locuitorii de pe 
aceste meleaguri au făcut parte din oștirea domnitorului muntean. 

Localitatea Târgşor a fost reşedinţă de scaun domnesc, în anul 1517, 
pentru eruditul domnitor Neagoe Basarab. 

La Ploieşti a fost totdeauna un cuib de ostaşi şi de slujitori domneşti, 
aşezarea fiind aleasă de Mihai Viteazul ca loc strategic, atât pentru lupte, cât şi 
ca centru de concentrare a trupelor. 

Personalitate remarcabilă a epocii sale, Mihai Viteazul a înţeles de la 
început, ca un imperativ al vremii, că unirea celor trei ţări române într-un sin- 
gur stat constituie o soluţie atât pentru stăvilirea expansiunii otomane în 
această zonă, cât şi pentru realizarea unei puternice formaţiuni statale. Marele 
voievod român şi-a închinat acestui deziderat întreaga sa activitate politică, 
diplomatică şi militară, şi-n cele din urmă şi viaţa.3 

După lupta de la Călugăreni (13 august 1595) şi eliberarea cetăţii Giur- 
giu de sub stăpânirea turcilor (20 octombrie 1595), Mihai Viteazul şi-a stabilit 
curtea la Gherghița, la confluenţa râurilor Teleajen şi Prahova. Aici a luat mă- 
suri de întărire a apărării, realizând fortificaţii din lemn şi pământ. 

În toamna anului 1596 Ţara Românească a fost invadată de o hoardă de 
tătari, zona Prahova fiind cea mai afectată. În această situaţie Mihai Viteazul s-a 
îndreptat spre Gherghița, unde hanul Ghirai pătrunsese cu grosul oştirii sale. 
Oastea voievodului, sprijinită de ostaşii roşii din Gherghița, l-a alungat pe duş- 
man din cetatea de scaun, pricinuindu-i mari pierderi. 

Totuşi, aflându-se departe de munţi, Mihai Viteazul a ales ca punct 
strategic pentru viitoarele acţiuni militare oraşul Ploieşti, aşezare situată la 
circa 30 de km nord-vest de Gherghița. De aici, din locul în care şi-a stabilit 
curtea, marele voievod avea mult mai multe posibilităţi de acţiune spre Tran- 
silvania şi Moldova, deoarece puteau fi controlate mai uşor drumurile comer- 
ciale de pe Valea Prahovei şi Valea Teleajenului. 

Aflată în apropiera târgurilor Gherghița şi Târgşor, vatra oraşului 
Ploieşti a cunoscut în acel timp o puternică dezvoltare economică şi o extin- 
dere considerabilă. După cum menţionau documentele vremii, Ploieştiul era 
„de trei ori mai mare decât Băicoiul”. În această perioadă domnitorul a înfiin- 
ţat garnizoane militare la Gherghița, Ploieşti, Târgşor şi Măneşti şi a creat un 
adevărat serviciu de recrutare a oştenilor (cunoscut sub numele de „trăgători 
la oaste”). 

La sfârşitul lunii septembrie 1599, Mihai Viteazul, apreciind că situaţia 
politico-militară este favorabilă declanşării campaniei militare în Transilvania, 
a hotărât să-l izgonească pe Andrei Bathory şi să unească Ţara Românească, 
Transilvania şi Moldova, făcând primul pas pe calea realizării idealului din- 
todeauna al poporului român, unitatea politică. 

Prevăzător şi iscusit strateg, Mihai îşi avea forţele militare dislocate, 
încă din cursul verii, în mai multe grupări, astfel încât să poată face faţă, con- 
comitent, unor acţiuni agresive: un atac otoman, o expediţie a lui Bathory sau o 
agresiune din partea lui Ieremia Movilă. Această dislocare a trupelor permitea 
concentrarea lor rapidă în vederea unei campanii în Transilvania. În primele 
zile ale lunii octombrie 1599, Mihai Viteazul şi-a concentrat grosul oştirii, circa 

12.000 de oşteni, la Târgşor.+ După adunarea oştirii, voievodul a trimis câteva 
detaşamente înaintate, uşor înarmate, în munţi şi pe văile Buzăului şi Teleaje- 
nului. Aceste formaţiuni militare aveau misiuni de cercetare şi asigurare a 
frontierelor. 

În fruntea grupării principale a oştirii sale, Mihai a pornit din Ploieşti 
şi, la 15 octombrie, a trecut munţii prin pasul Tabla Buţii, „cu o iuțeală uimi- 
toare”, potrivit martorului ocular Ioan Darahi. În Valea Buzăului i s-au alătu- 
rat şi secuii, care erau nemulţumiţi de politica dusă de Andrei Bathory. La data 
de 17 octombrie oastea a intrat în Prejmer. 

La data de 26 octombrie forţele comandate de Mihai au ajuns în loca- 
litatea Veştem, unde au făcut joncţiunea cu oştile comandate de fraţii Buzeşti şi 
Baba Novac, care sosiseră din Oltenia, pe Valea Oltului.5 

În ziua de 27 octombrie adversarii erau faţă în faţă, gata de confrun- 
tare. La cererea lui Andrei Bathory de a renunţa la luptă, Mihai Viteazul a răs- 
puns că se afla acolo pentru salvarea Transilvaniei, intrată în sfera de influenţă 
a Imperiului Otoman, „deoarece ţara lui şi această țară sunt atât de împreu- 
nate şi legate una de alta, încât căzând una cade şi cealaltă şi păstrându-se 
una se păstrează şi cealaltă”.s 

Bătălia desfăşurată la Şelimbăr, în ziua de 28 octombrie, între orele 
9,00 -13,00, a consfințit victoria oştirii lui Mihai Viteazul, oştire din care au 
făcut parte şi prahoveni. 

După efectuarea unui marş triumfal, Mihai Viteazul intra victorios în 
Alba Iulia (vechiul Apulum), la data de 1 noiembrie 1599. 

Desfăşurând o intensă activitate politică, diplomatică şi militară, Mihai 
Viteazul va unifica şi Moldova cu cele două ţări surori. Oastea a început înain- 
tarea, în ziua de 5 mai 1600, pe trei direcţii: gruparea principală, pe care a co- 
mandat-o personal, a pătruns prin pasul Oituz; a doua grupare, comandată de 
fiul său, Nicolae Pătraşcu, a intrat în Moldova pe la Focşani; a treia grupare, 
comandată de Baba Novac, a coborât munţii dinspre Bistriţa-Năsăud, ajun- 
gând în timp scurt la Suceava. La 20 mai 1600, Mihai a înfrânt rezistenţa lui 
Ieremia Movilă, scriind bistriţenilor: „Moldova ... am luat-o, astăzi e sub stă- 
pânirea noastră”, iar comisarilor imperiali le relata că: „Ieremia însuşi şi-a 
căutat scăparea în fugă, împreună cu Sigismund Bathory”.8 

În aclamaţiile populaţiei Iaşului, Mihai Viteazul îşi împlinise progra- 
mul său politic, intitulându-se „domn al Ţării Româneşti şi al Transilvaniei şi 
a toată Ţara Moldovei”. După măreaţa realizare a lui Mihai, nici un condu- 
cător politic român, identificat cu interesele poporului său, nu s-a putut sustra- 
ge moştenirii unificatorului, unirea fiind cheia de boltă a existenţei istorice ro- 
mâneşti. Ploieştenii, participanţi activi la prima unire a principatelor române, 
au fost prezenţi la toate acţiunile de luptă desfăşurate de conducătorii politici şi 
militari împotriva invadatorilor străini. 

La scurtă vreme după asasinarea mişelească a lui Mihai Viteazul, la 
Câmpia Turzii (19 august 1601), prahovenii au sărit în ajutorul lui Radu Şer- 
ban, care a fost nevoit să se confrunte cu o grupare tătară de 20.000 de 
oameni, sprijinită de domnitorul Moldovei, Simion Movilă. Confruntarea a 
avut loc la Ogretin, în zilele de 23-24 septembrie 1602, soldându-se cu victoria 
trupelor comandate de Radu Şerban. Acestea, deşi inferioare din punct de 

vedere numeric, şi-au apărat cu dârzenie pământurile strămoşeşti. Tătarii, care 
au pier-dut 5.000 de oameni, au fost alungaţi peste graniţă, fiind urmăriţi până 
la Dunăre. În timpul acestei bătălii, succesorul desemnat al hanului tătar a fost 
ucis de către boierul Stroe Buzescu.10 

Oştenii prahoveni au fost prezenţi în oastea lui Radu Şerban şi în bă- 
tălia purtată la Braşov, în data de 12 iulie 1603, pentru pedepsirea transilvă- 
neanului Moise Szekely, care se vânduse turcilor şi tătarilor. Prin victoria re- 
purtată de Radu Şerban a fost restabilit frontul antiotoman. În perioada anilor 
1604-1606, domnitorul a dus lupte grele împotriva turcilor şi tătarilor, asigu- 
rând neatârnarea Ţării Româneşti. În anii 1607, 1608 şi 1611, Radu Şerban a 
încheiat tratate antiotomane cu moldovenii şi transilvănenii." 

Pedestraşii munteni, din rândurile cărora făceau parte şi mulţi pra- 
hoveni, l-au ajutat pe domn şi în cea de-a doua bătălie de la Braşov (10 iulie 
1611), împotriva lui Gabriel Bathory, care era animat de ambiția de a domina 
ţările române. Contribuţia prahovenilor s-a materializat, de asemenea, prin 
ajutorul acordat lui Matei Basarab în luptele de la Buzău, din anul 1637, ca şi în 
aceea de la Finta, în anul 1653, împotriva lui Vasile Lupu. Tot de meleagurile 
prahovene este legată şi răscoala seimenilor, dorobanţilor şi călăraşilor (din 
timpul domniei lui Matei Basarab), soldată cu înfrângerea răsculaților, în luna 
iunie 1655, în bătălia de la Şoplea, de pe râul Teleajen. 

În anul 1711, domnitorul Constantin Brâncoveanu şi-a concentrat oas- 
tea la Albeşti Prahova, în vederea sprijinirii oştirilor ruse şi moldovene în con- 
fruntarea cu turcii. Tot atunci, spătarul Toma Cantacuzino, originar din Pra- 
hova, a trecut de partea moldovenilor cu un grup de oşteni prahoveni. Inter- 
venţia lor a facilitat eforturile pentru eliberarea Brăilei de sub ocupaţia 
otomană. 

Gravitatea primejdiei externe şi amintirea vie a unirii înfăptuite de că- 
tre Mihai Viteazul au guvernat întreaga evoluţie politico-militară a statelor ro- 
mâneşti în secolul al XVII-lea. Reconstituirea unităţii de luptă a ţărilor române 
— prin dejucarea planurilor puterilor străine de intervenţie în treburile interne 
şi, în cazuri limită, prin riposte militare — avea să reprezinte, în continuare, 
coordonata fundamentală a acestei perioade din istoria românilor.:2 


PRAHOVENII ÎN SECOLUL REVOLUȚIILOR 


Conţinutul principal al acestui interval istoric a fost realizarea, etapă cu 
etapă, a programului luptei de eliberare socială şi naţională, elaborat şi defini- 
tivat, în liniile lui principale, în perioada anterioară, în secolul reformelor din 
istoria naţională. 

Contribuţia locuitorilor de pe meleagurile prahovene la făurirea istoriei 
moderne a continuat în secolul revoluțiilor — început cu răscoala din 1784, 
condusă de Horia, Cloşca şi Crişan, continuat cu revoluţia de la 1821, cu 
revoluţia din anii 1848-1849, cu unirea principatelor române Moldova şi Ţara 
Românească şi cu războiul de independenţă (1877-1878) — prin punerea 
bazelor sistemului militar, sistem care avea să fie o componentă esenţială a 

structurilor României moderne. În timpul desfăşurării revoluţiei burghezo- 
democratice de la 1848, Regimentul 2 Infanterie a fost dislocat de la Bucureşti 
la Ploieşti, fiind atras de partea revoluţionarilor. În aceste condiţii trupele 
regimentului nu au intervenit împotriva maselor populare care s-au ridicat la 
luptă, în Telega, con-tra nedreptăţiilor sociale.:3 

Evenimentele marcante ale anului 1859 au avut la bază convingerea for- 
ţelor unioniste că „o națiune spre a fi curat independentă în exerciţiul dreptu- 
rilor sale are trebuinţă de o putere publică capabilă de a-i face să i se respecte 
naționalitatea în afară”.14 În acest sens, încă de la începutul anului 1859 s-a 
acordat o atenţie deosebită dezvoltării organismului militar românesc, capabil 
să apere fruntariile ţării. 

Procesul reorganizării şi întăririi noii oştiri naţionale a impus, într-o 
primă fază, unificarea organizatorică a armatelor celor două principate româ- 
ne, contopirea lor marcând, de fapt, „întâiul pas către unirea definitivă a ţă- 
rilor surori” .15 

Oştenii prahoveni au participat la realizarea taberei militare de la 
Floreşti Prahova, în baza Înaltului Ordin nr. 27, din 14 aprilie 1859. În tabără 
au fost concentrați 12.000 de ostaşi moldoveni şi munteni, reuşindu-se să se 
obţină „înfrățirea între deosebitele trupe, care nu s-ar fi putut dobândi altfel 
în zeci de ani” şi, mai mult, accelerându-se operaţia de omogenizare a celor 
două armate.!€ 

Tabăra a fost pusă sub comanda generalului Constantin Milicescu, fiind 
preluată apoi de către domnitorul Alexandru Ioan Cuza, la 13 iulie 1859. 

Prin mobilizarea acestor importante efective militare în zona subcar- 
patică a ţării, România îşi făcea cunoscută dorinţa fermă de a se apăra împo- 
triva unei eventuale agresiuni, posibilă datorită concentrării de trupe turceşti în 
tabăra de la Şumla şi de trupe austriece în Transilvania. 

Totodată, reuniunea trupelor române în tabăra de la Floreşti — în tim- 
pul conflictului franco-sardo-austriac, desfăşurat în perioada aprilie-august 
1859 — a reprezentat o acţiune prin care se exercitau presiuni asupra Austriei în 
vederea recunoaşterii dublei alegeri a lui Cuza. În acelaşi timp, Austria era 
obligată să menţină concentrate efective militare în Transilvania, uşurând ast- 
fel eforturile armatelor din Franţa şi Sardinia şi ajutând, indirect, la făurirea 
statului italian. 

Unităţile concentrate la Floreşti au executat marşuri, şedinţe de ins- 
trucţie individuală, antrenamente la instrucţia focului, exerciţii tactice pentru 
unificarea comenzilor şi organizarea identică a diferitelor dispozitive de luptă, 
precum şi aplicaţii militare. 

Tabăra de la Floreşti s-a încheiat cu o mare manevră militară, desfă- 
şurată în ziua de 23 august 1859, şi cu trecerea în revistă a unităţilor partici- 
pante de către domnitorul Alexandru Ioan Cuza şi alte înalte oficialități poli- 
tice şi militare. 

Principalele obiective fiind atinse, tabăra şi-a încheiat activitatea la data 
de 1 septembrie 1859. 

Referindu-se la importanţa şi semnificaţia ei, domnitorul declara, la 11 
octombrie 1859: 

„Ostaşi români, 

Cât am stat între voi în tabăra de la Floreşti, ne-am încredinţat de 
spiritul de disciplină şi de simţirea onorului militar ce vă insuflă. Prin 
asemine virtuţi o armie se face tare, respectată şi folositoare țării. 

Ostaşul bun este acela care ştie a-şi îndeplini îndatoririle cu hotărâre 
nestrămutată, acela care susține cu tărie onorul steagului său, acela care, 
credincios giurământului său către guvern, îşi dă viaţa cu mulțămire ordinu- 
lui legal şi apărării patriei sale. 

Aceste nobile virtuţi le-am găsit în voi, ostaşi români din îmbele 
Principate şi pentru ca să vă dau o însemnătoare dovadă de stimă, am hotă- 
rât a vă apropia încă mai mult de persoana noastră, luând asupră-ne co- 
manda superioară a întregii oştiri române. 

De astăzi înainte, voi îţi privi în persoana noastră nu numai pe ve- 
chiul vostru tovarăş de arme, nu numai pe Domnitorul Ţării, ci chiar pe şeful 
vostru militar. Ear din parte-ne găsim de mulţămire a vă declara deplina 
încredere ce avem că în orice întâmplare veţi fi vrednici de stima noastră, 
vrednici de recunoştinţa Ţării, vrednici de deviza armiei române: Onor şi 
Patrie”.17 

Ca un corolar al acţiunilor de unificare, la data de 1 septembrie 1862, pe 
câmpul de instrucţie de la Cotroceni, unităţilor armatei române li s-au dis- 
tribuit noi drapele de luptă, cu inscripţia HONOR ET PATRIA, în culorile roşu, 
galben şi albastru. 

Cu acest prilej, domnitorul Alexandru Ioan Cuza s-a adresat parti- 
cipanţilor: 


„Ofițeri, subofițeri, caporali şi soldați, 

Astăzi va fi una din cele mai însemnate în datinile noastre. 

Steagurile cele vechi aduceau aminte suvenire triste, de vreme ce ele 
înfățişau ţările despărțite. Astăzi voi primiţi din mânile noastre steagul ce 
întruneşte coloarele ţărilor surori, aşa precum voinţa unanimă a românilor a 
unit pe capul Nostru coroanele ambelor țări. 

Steagurile noastre totuşi au fost marture la întâmplări care doresc a fi 
păstrate; ele vor împodobi arsenalul român. 

Primind steagurile cele noi, aduceţi-vă aminte pururea că vă încre- 
dinţez onoarea ţării. 

Steagul e România! Acest pământ binecuvântat al patriei, stropit cu 
sângele străbunilor noştri şi îmbelşugat cu sudoarea muncitorului. El este fa- 
milia, ogorul fiecăruia, casa în care s-au născut părinţii şi copiii voştri. 

Steagul este simbolul devotamentului, credinţii, ordinii şi a disciplinei 
ce reprezintă oastea. 

Steagul este tot odată trecutul, prezentul şi viitorul ţării, întreaga is- 
torie a României. 

Într-un cuvânt, steagul reprezintă toate victoriile şi toate virtuțile 
militare care se cuprind în acele două cuvinte săpate pe vulturii români: 
Onoare şi Patrie! 

Ofițeri, subofițeri, caporali şi sodați, 

Juraţi să păstraţi cu onoare şi fără pată steagurile voastre şi astfel 
veţi corespunde încrederii şi aşteptării ce am pus, cu țara întreagă în voi. 

Juraţi a le apăra în orice întâmplare ca un sfânt deposit ce încre- 
dinţez bravurei şi patriotismului vostru” .18 

Preocupându-se de înzestrarea armatei, domnitorul a creat Arsenalul 
de Construcţii şi Pirotehnia din Bucureşti, precum şi Fabrica de Pulbere de la 
Târgşor Prahova. Pentru îmbunătăţirea condiţiilor de cazare şi instrucţie s-au 
construit cazărmi noi în garnizoanele Bucureşti şi Iaşi, alături de care se înscrie 
şi cazarma din Ploieşti, construită în 1863, care adăpostea un escadron de cava- 
lerie. Din efectivele acestuia a luat fiinţă, în anul 1876, Regimentul 4 Călăraşi 
Ploieşti. În această perioadă s-au dat în folosinţă noi poligoane de instrucţie, 
între care şi cel de la Floreşti Prahova. 

Până la începutul anului 1877 în Ploieşti s-a mai construit o cazarmă 
nouă, în care a fost cartiruit Regimentul 7 Dorobanţi Prahova-Dâmboviţa. 

Prin Ordinul Domnesc, nr. 63, din 1860, regimentele de infanterie au 
luat denumirea de regimente de linie. La Ploieşti a fost înfiinţat Regimentul 7 
Linie, în baza Jurnalului Consiliului de Miniştri din 26 octombrie 1860. La 
sfârşitul anului 1864, Regimentul 7 Infanterie Linie era dispus în Ploieşti şi 
Bucureşti, şi era comandat de colonelul Dimitrie Creţulescu. 20 

În anii 1875-1876, atenţia factorilor de conducere din România s-a 
concentrat în direcţia pregătirii politice, diplomatice şi militare a actului pro- 
clamării independenţei de stat. 

Perspectiva izbucnirii războiului ruso-otoman, necesitatea apărării ţă- 
rii contra agresiunilor otomane repetate în lungul Dunării, ca şi iminenţa pă- 
trunderii trupelor ţariste pe teritoriul statului român, pentru a se îndrepta spre 
Balcani, au determinat guvernul român să decreteze mobilizarea generală a 
armatei, la 6 aprilie 1877. Mobilizarea s-a încheiat la 25 aprilie, ea fiind mi- 
nuţios pregătită, încă din anii 1875-1876, de către Ministerul de Război şi 
Ministerul Afacerilor Interne şi executată cu concursul comandamentelor di- 
viziilor teritoriale şi ale organelor administraţiilor judeţene şi locale. 2: 

Conform prevederilor Ordinului Domnesc, au fost mobilizate, cu ex- 
cepţia gloatelor, toate structurile sistemului militar de apărare: trupele perma- 
nente şi cele teritoriale (inclusiv rezervele lor), milițiile (care urmau să se or- 
ganizeze în corpuri active) şi gărzile orăşeneşti (constituite pentru paza loca- 
lităţilor urbane). 

La 29 aprilie 1877 a fost reactivată şi garda orăşenească. Tot prin decret 
domnesc se stabilea obligativitatea tuturor locuitorilor oraşelor ţării, cu vârste 
cuprinse între 21 şi 46 ani, care nu intrau în componenţa trupelor permanente, 
teritoriale sau miliții, să poarte arme şi să se constitue în formaţii de apărare. 

În total, efectivul armatei române mobilizate în primăvara anului 1877 
s-a ridicat la aproximativ 125.000 de oameni. Dintre aceştia, armata de campa- 
nie număra 58.700 de militari. La aceste efective se adăugau cele ale batali- 
oanelor de miliţii, care numărau 31.000 de oameni, contingentul anului 1877, 
de aproximativ 14.000 de combatanți (în curs de pregătire, care urmau a 
completa efectivele unităţilor de linie) şi efectivele gărzilor orăşeneşti şi ale 
depozitelor trupelor permanente.* În paralel cu măsurile luate pentru mobili- 
zarea armatei, în scopul participării la războiul de independenţă din 1877-1878, 

Guvernul României a pregătit măsurile pentru ratificarea de către Parlamentul 
ţării a Convenţiei româno-ruse, încheiată la 4 aprilie 1877 la Bucureşti. Con- 
venţia româno-rusă a fost ratificată de Adunarea Deputaţilor la 16 aprilie şi de 
Senat la 17 aprilie 1877, cu majoritate de voturi. 

De reţinut că prin Ploieşti au trecut două mari coloane de trupe ruseşti, 
în deplasarea lor spre zonele de concentrare: Bucureşti, Alexandria şi Giurgiu. 
Din mai şi până în iulie 1877, oraşul Ploieşti a avut „o importanţă mondială”, 
după cum spunea marele savant Nicolae Iorga. Aici a fost instalat Marele 
Cartier al Armatei ruseşti şi tot aici au locuit ţarul Alexandru al II-lea şi Marele 
Duce Nicolae.33 

Ţarul Alexandru al II-lea împreună cu suita sa au sosit la Ploieşti în ziua 
de 25 mai 1877. Despre acest moment marcant pentru marea urbe prahoveană, 
istoricul Nicolae Iorga povesteşte: „Gara e împodobită cu sulițe lungi în colori 
ruseşti şi româneşti şi cu trofee purtând cifra împărătescului oaspe: A şi A II. 
Aşteaptă oficialitatea militară rusească, în mijlocul căreia (este, n.a.) fostul 
ambasador la Constantinopol, autorul războiului, generalul Ignatiev, gros, 
mustăcios, zâmbitor, cu aerul fin şi mustăţile dârze, bătând în roşu” .24 

Împreună cu ţarul au sosit marii duci: cancelarul Gorceacov, prinţul 
Dolgoruchi, ministrul de război Miliutin, guvernatorul Basarabiei Şebeco. 

Pe peron erau delegaţi ai bulgarilor din Ploieşti, Bucureşti şi Galaţi şi 
reprezentanţi ai administraţiei locale, în frunte cu primarul Istrate Negulescu. 

Generoşi, ploieştenii au găzduit, din aprilie până în iulie 1877, şi cele 
trei detaşamente de voluntari bulgari, constituite în aprilie 1877 la Chişinău. 
Acestea însumau aproximativ 1.000 de luptători şi erau comandate de gene- 
ralul N. G. Stoletov.25 

Marele om politic Mihail Kogălniceanu a declarat în Parlamentul Ro- 
mâniei, la 9 mai 1877: „Suntem independenţi; suntem naţiune de sine stătă- 
toare (...); nu am nici cea mai mică îndoială şi frică de a declara în fața 
reprezentaţiunei naţionale că noi suntem o naţiune liberă şi independentă” .25 
Declaraţia a însufleţit poporul român, pe ostaşii săi, de la soldat la general. 
Aceştia s-au acoperit de glorie la Plevna, redutele Griviţa 1 şi 2, Rahova, Smâr- 
dan şi Vidin. 

După efectuarea tuturor pregătirilor militare, ca urmare a atacurilor 
repetate asupra malului românesc al Dunării de către armata turcă, precum şi a 
eşecurilor trupelor ruseşti în prima şi a doua bătălie de la Plevna, din 8 şi, 
respectiv, 18 iulie 1877, care l-au determinat pe marele duce Nicolae, coman- 
dantul suprem al oştirii ruse, să solicite ajutorul domnitorului Carol I, armata 
română a colaborat cu armata rusă la acţiunile militare desfăşurate pe terito- 
riul Bulgariei. Prahovenii au participat la război cu trei unităţi militare: Batali- 
onul 2 Vânători (creat în anul 1866, comandat de maiorul Alexandru Candiano- 
Popescu), Regimentul 4 Călăraşi şi Regimentul 7 Dorobanţi. O parte dintre 
prahoveni au fost încorporaţi şi în Regimentele 1 şi 6 Linie (Infanterie) Bucu- 
reşti. Batalionul 2 Vânători din Prahova a primit botezul focului în zilele de 27- 
29 august, când s-au pregătit condiţiile pentru începerea celei de-a treia bătălii 
de la Plevna. Luptând împreună cu Regimentul 13 Dorobanţi Vaslui-Iaşi şi 
Regimentul 5 Linie (Infanterie) Galaţi, batalionul a dezvoltat atacurile celor şa- 


16 


se baterii de artilerie din Divizia a 4-a română asupra redutelor Griviţa 1 şi 
Griviţa 2. 

În ziua de 30 august, la ora 13,15, după ce a încetat ultimul bombarda- 
ment al artileriei asupra fortificațiilor otomane, pe cei 60 de km ai „potcoavei” 
frontului, unităţile române şi ruse au pornit la atac, fiecare în sectorul său de 
acţiune. Până seara au avut loc patru asalturi asupra redutelor Griviţa 1 şi 2, 
aceasta din urmă fiind descoperită abia în timpul luptelor. 

Prahovenii — împreună cu vrâncenii, băcăoanii, brăilenii, gălăţenii, 
vasluienii, muscelenii, ieşenii, romaşcanii, sucevenii, ilfovenii, teleormănenii şi 
dâmboviţenii — au luptat cu mare eroism şi dârzenie la asediul Plevnei, în 
perioada 1 septembrie-28 noiembrie 1877. 

După victoria armatei române la Rahova, la 8 noiembrie 1877, locui- 
torii oraşului Ploieşti îşi arătau entuziasmul prin telegrama trimisă la Marele 
Cartier General al armatei române: „Armatele noastre, intrând cu triumf pen- 
tru a doua oară în Rahova (prima oară în 1595, sub Mihai Vitezul, n.a.) au 
dovedit şi de astă dată că în vinele fiilor patriei curge sângele acelor viteji 
care s-au combătut odinioară în contra Semilunei”.26 

Prin căderea Rahovei s-a accentuat izolarea grupării otomane încer- 
cuite la Plevna. În dimineaţa zilei de 28 noiembrie s-a declanşat una dintre cele 
mai înverşunate şi sângeroase bătălii. După lupte crâncene, la care au parti- 
cipat şi ostaşii ploieşteni din Regimentul 7 Dorobanţi şi Batalionul 2 Vânători, 
la ora 12,30 s-a reuşit cucerirea Opanezului, blocând calea de înapoiere în Plev- 
na a detaşamentului turcesc, care intenţiona să se îndrepte spre Sofia. Această 
victorie l-a obligat pe Osman Paşa să capituleze, împreună cu cei 45.000 de 
ostaşi pe care i-a comandat. Cu prilejul predării, Osman Paşa şi-a întins sabia 
colonelului român Mihail Cristodulo-Cerchez (originar din Bârlad) şi i-a spus: 
„Capitulez cu armata mea, predându-mă în mâinile junei şi bravei armate 
române”. Colonelul Cerchez a refuzat preluarea sabiei, explicându-i, în limba 
fraceză, că numai domnitorul României şi marele duce Nicolae pot decide în 
privinţa soartei forţelor otomane prizoniere.27 

Imediat după capitularea grupării otomane comandate de Osman Paşa, 
armata română s-a îndreptat spre Belogradcik şi Vidin, cu misiunea de a 
înfrânge forţele otomane din lungul Dunării, de la Rahova până la Vidin. 

La data de 11 februarie 1878, gruparea turcească din fortăreaţa Vidin s-a 
predat, fiind urmată, la 13 februarie, de capitularea fortăreței Belogradcik. 

Dorobanţii din Regimentul 7 Dorobanţi Prahova şi călăraşii din Regi- 
mentul 4 Călăraşi Prahova s-au remarcat şi în luptele de la Smârdan, Tatargic 
şi Vidin. 

În mod similar locuitorilor celorlaltor judeţe din ţară, populaţia pra- 
hoveană a susţinut rechiziţiile, a trimis la oaste bărbaţii apți de luptă, a car- 
tiruit un mare număr de ostaşi ruşi şi bulgari şi a participat cu donaţii în bani, 
alimente, furaje, îmbrăcăminte şi material sanitar pentru nevoile armatei. 
Muncitorii de la puţurile de petrol şi din rafinăriile de pe Valea Prahovei au 
furnizat păcură şi petrol necesare frontului, în timp ce lucrătorii de la căile 
ferate şi din sate au asigurat transportul trupelor şi materialelor necesare du- 
cerii războiului. 

Războiul neatârnării României a confirmat faptul că poporul român a 
dorit enorm să-şi câştige libertatea şi demnitatea, contribuind la afirmarea de- 
plină a potenţelor materiale şi umane. 


PARTICIPAREA PRAHOVENILOR LA AL DOILEA 
RAZBOI BALCANIC 


În anii 1912-1913, România a fost confruntată cu o situaţie externă com- 
plexă, agravată de războaiele desfăşurate la sud de Dunăre şi de repercursiunile 
lor în plan continental. 

Primul război balcanic a fost generat de luptele de eliberare ale popoa- 
relor bulgar, grec, sârb, macedonean şi sloven, acestea având încă mari teritorii 
şi un însemnat număr de conaţionali sub stăpânire otomană. 

Cel de-al doilea război balcanic — desfăşurat pe fundalul adâncirii 
contradicţiilor între marile puteri, îndeosebi între Rusia şi Austro-Ungaria — a 
fost provocat de tentativa Bulgariei de a destabiliza echilibrele politic şi teri- 
torial existente în Europa de sud-est. 

Încă de la sfârşitul anului 1912 şi îndeosebi din primăvara anului 1913, 
între Bulgaria, pe de o parte, şi Serbia şi Grecia pe de altă parte, se iviseră seri- 
oase contradicții şi dispute, în special în legătură cu stabilirea noilor frontiere. 

Al doilea război balcanic a început în noaptea de 16/17 iunie, prin 
agresiunea forţelor armate ale Bulgariei împotriva Serbiei şi Greciei. În situaţia 
în care Bulgaria, condusă de ţarul Ferdinard — care spera să refacă, cu sprijinul 
Austro-Ungariei, imperiul multietnic al ţarului Simeon cel Mare — urmărea să- 
şi instituie hegemonia în Balcani, guvernul român, considerându-se direct 
ameninţat, a dispus mobilizarea generală a forțelor armate la data de 20 iunie. 
Mobilizarea s-a executat rapid, începând din noaptea de 22 iunie. În seara zilei 
de 1 iulie, armata principală de operaţii, aflată la nord de Dunăre, avea mobili- 
zaţi 509.820 de oameni. În primele zile ale lunii iulie, armata română a intrat 
în Bulgaria, cu gruparea principală (care a traversat Dunărea înaintând spre 
Sofia) şi gruparea secundară (din Dobrogea, care a înaintat prin marş forţat în 
Cadrilater). 

În ziua de 11 iulie 1913, Comandamentul Suprem Român — dorind să 
contribuie la rapida restaurare a păcii în Balcani — a ordonat din proprie iniţia- 
tivă oprirea înaintării armatei române. Gruparea principală s-a oprit la nord de 
Sofia, pe aliniamentul Ferdinand-Zlatiţa-Sofia, iar gruparea din Dobrogea a 
atins un aliniament situat la 10-15 km sud de localităţile Turtucaia, Bazargic şi 
Balcic. 

Guvernul român a determinat guvernul Bulgariei să începă negocieri de 
pace cu Grecia, Serbia şi Muntenegru. În dimineaţa zilei de 17 iulie au fost 
deschise lucrările Conferinţei de Pace de la Bucureşti, reuşindu-se să se încheie 
Tratatul de Pace, la 28 iulie 1913, între România, Serbia, Grecia şi Muntenegru, 
pe de o parte, şi Bulgaria, pe de altă parte. Prin articolul 2 al tratatului s-a recu- 
noscut noua frontieră româno-bulgară, care începea de la Dunăre, lângă satul 

Turksmil (la 10 km în amonte de Turtucaia), tăia platoul Killi-Radi şi se termi- 
na la Marea Neagră, la sud de satul Ekrene. 

După încheierea păcii, Comandamentul armatei române a ordonat 
trupelor să evacueze teritoriul Bulgariei, operaţiune care s-a efectuat în două 
săptămâni. Acţiunea a început la 4 august şi s-a încheiat la 15 august, iar la 31 
august 1913 armata a fost „desconcentrată”. 

Unităţile militare din Prahova au participat la campania din Bulgaria de 
la începerea şi până la încheierea ei, aşa cum se va arăta în istoricul fiecăreia 
dintre ele. Acţiunea politico-militară a României în timpul evenimentelor din 
Balcani din 1912-1913 a relevat pregnant voinţa de promovare a intereselor 
naţionale, de îndepărtare de politica Austro-Ungariei, în scopul realizării 
întregirii naţionale. 


PRAHOVENII ÎN RĂZBOIUL DE ÎNTREGIRE 
NAŢIONALĂ ŞI STATALĂ 


În anul 1916, pregătirile politico-diplomatice şi militare în vederea 
declanşării războiului de eliberare naţională şi întregire statală erau finalizate. 

Oştirea, unanimitatea poporului, priveau cu încredere viitorul, fiind 
gata să răspundă ordinului de ridicare la arme pentru înlăturarea nedreptei 
frontiere în spatele căreia milioane de români sufereau privaţiunile şi repre- 
siunile impuse de samavolnica stăpânire austro-ungară. 

În cadrul marilor operaţii militare desfăşurate în vara şi toamna anului 
1916, Brigada a 9-a Infanterie, Regimentele 7 Infanterie Prahova, 32 Infanterie 
„Mircea”, 3 Vânători, 6 Călăraşi şi 19 Artilerie din Ploieşti au fost concentrate la 
curbura Carpaţilor Meridionali, în subordinea Diviziei a 5-a Infanterie Buzău 
(comandată de generalul Aristide Razu). Împreună cu Regimentele 8 Infan- 
terie Buzău şi 9 Infanterie Râmnicu Sărat au constituit gruparea „Bratocea”, 
care făcea parte din Armata a 2-a română. 

Divizia a 13-a Infanterie din Ploieşti — comandată de generalul Gheor- 
ghe Sănătescu — având în subordine Brigăzile nr. 25 Infanterie Ploieşti şi nr. 26 
Infanterie Buzău, Regimentele 47 Infanterie Ploieşti, 72 Infanterie Mizil, 48 
Infanterie Buzău, 49 Infanterie Râmnicu Sărat şi 23 Artilerie Buzău, a făcut 
parte, la începutul campaniei din Transilvania, din Detaşamentul „Olt”, Corpul 
3 Armată al Armatei 1-a Române. 

Ceasul eliberării mult aşteptate a fost salutat cu entuziasm şi de ostaşii 
prahoveni, la fel ca şi în celelalte zone ale ţării, aşa cum consemna în jurnalul 
personal mama unuia dintre recruţii prahoveni: „... oamenii vin valuri, valuri, 
spărgând văzduhul cu urale şi cântece. Şi pleacă la hora morții doinind gătiţi 
cu flori, ca la nuntă, fericiţi fiecare că-şi pot jertfi viața pentru mărirea 
patriei”.28 

Conform Directivei Operative nr. 1 şi a ordinelor Marelui Stat Major, 
unităţile şi marile unităţi de la curbura Carpaţilor au trecut la ofensivă, conco- 
mitent cu Armata de Nord, acţionând în trei etape: în prima etapă, desfăşurată 
în perioada 15-28 august, au pătruns în depresiunea Braşov; în etapa a doua, în 

intervalul de timp dintre 28 august şi 10 septembrie, trupele au ajuns pe 
aliniamentul Covasna - Sfântu Gheorghe - Feldioara - Vlădeni - Braşov; în eta- 
pa a treia, care a avut loc între 13 şi 26 septembrie, trupele au forţat Oltul, 
ajungând pe aliniamentul Mărtiniş - Rupea - Dacia - Boholţ - Ciucşor. Forţarea 
Oltului s-a executat printr-o sistematică pregătire de artilerie, realizarea unor 
capete de pod pe două sau trei direcţii în fâşia unei divizii şi dezvoltarea acesto- 
ra în adâncimea frontului. 

Operația ofensivă strategică pe frontul din Transilvania, desfăşurată în 
prima jumătate de lună a războiului de către cele trei armate române (Armata 
de Nord, Armata a 2-a şi Armata 1-a), a fost planificată şi s-a derulat, pe an- 
samblu, în conformitate cu prevederile planului de campanie, obiectivele pro- 
puse fiind realizate în cea mai mare parte. 

La încheierea operaţiei, trupele române au ajuns pe Mureş şi pe Oltul 
Superior şi au eliberat sute de localităţi din interiorul Carpaţilor (între care 
Braşov, Făgăraş, Odorhei, Sfântu Gheorghe, Gheorghieni, Miercurea Ciuc, 
Petroşani), ajungând practic la porţile Sibiului şi în apropierea bazinului Târ- 
navelor şi Mureşului Mijlociu. 

Succesele dobândite de trupele eliberatoare în cadrul primei operaţii 
din campania anului 1916 au fost, în egală măsură, atât rezultatul firesc al ero- 
ismului, curajului şi hotărârii cu care au acţionat ostaşii români, cât şi cel al 
sprijinului permanent, şi deosebit de eficient, acordat armatei de către popu- 
laţia românească din întreaga zonă de desfăşurare a acţiunilor militare. 

În momentul opririi ofensivei, forțele române destinate a acţiona în 
Transilvania erau mobilizate complet, unităţile având capacitatea combativă 
apropiată de cota maximă. Atingerea porţilor Someşului şi Mureşului se putea 
înfăptui într-un interval de timp mult mai scurt decât au durat mobilizarea, 
concentrarea şi ofensiva în podişul intracarpatic. Debuşarea la vest de Apuseni 
ar fi dus la încercuirea în plan larg a trupelor inamice pătrunse în bazinul 
Mureşului Mijlociu, iar tăierea comunicaţiilor acestora şi consolidarea armate- 
lor române pe un aliniament cu o dezvoltare de numai 400-500 de km ar fi dus 
la înfăptuirea integrală a obiectivului operaţiei. 

Această perspectivă a fost întrevăzută şi de analiştii din tabăra adversă. 
Astfel, generalul Erich Ludendorff, recunoaşte că „drumul ar fi devenit liber 
pentru a merge către inima Ungariei şi împotriva comunicațiilor cu peninsu- 
la Balcanică”, rezultatul fiind sintetizat în concluzia: „Am fi fost învinşi”. 

Deşi ofensiva armatelor române a fost oprită în aceste prime săptămâni 
ale campaniei anului 1916, ea s-a înscris definitiv în cartea de aur a luptelor 
poporului român pentru eliberarea deplină a ţării şi făurirea statului naţional 
unitar român. În lunile octombrie-noiembrie 1916, prahovenii au participat la 
operaţiile de apărare de pe Valea Oltului, remarcându-se în timpul luptelor 
desfăşurate la Bran, Rucăr, Dragoslavele, în defileul Prahovei (prin interzicerea 
pătrunderii inamicului în lungul râului Timiş, spre Predeal şi Azuga) şi în Valea 
Teleajenului. Cu pierderi mari în oameni şi tehnică de luptă, unităţile militare 
prahovene s-au retras pentru refacere, în decembrie 1916, în diferite localităţi 
din judeţele Iaşi, Vaslui şi Botoşani. Acolo s-au pregătit temeinic pentru marile 
campanii militare din vara anului 1917. 

Glorioasa pagină din istoria războiului de eliberare naţională şi între- 
gire statală — operaţia militară de la Mărăşeşti (a doua mare confruntare mili- 
tară desfăşurată pe frontul român în campania anului 1917, la care au parti- 
cipat şi toate unităţile militare prahovene) — a constituit, prin amploare, com- 
plexitate şi consecinţele ei inedite şi de perspectivă, unul dintre momentele de 
maximă tensiune ale războiului purtat de poporul nostru pentru independenţa 
patriei şi împlinirea idealurilor sale naţionale. Luptând cu energie exemplară 
pentru apărarea pământului ţării şi salvarea ființei naţional-statale, Armata 
Română a opus (în vara anului 1917) un categoric „Nici pe aici nu se trece”, 
puternicei maşini de război a Puterilor Centrale, repurtând o strălucită biruinţă. 

Încă din primele ore ale dimineţii de 24 iulie 1917, generalul Eremia 
Grigorescu a ordonat introducerea în operaţie a Diviziei a 5-a Infanterie, în 
ajutorul Diviziei a 34-a Infanterie ruse, care acţiona pe aliniamentul Moara 
Albă - Moara Roşie - Străjescu - Siret. Abia sosite în zonă, Regimentele 3 Vână- 
tori şi 7 Infanterie din Prahova au intrat imediat în luptă şi au oprit înaintarea 
în sectorul Moara Albă - Moara Roşie. În timpul nopţii, Regimentul 32 Infante- 
rie „Mircea” Prahova, a efectuat mai multe contraatacuri în direcţia Străjescu, 
ajutat de artileriştii Regimentului 19 Artilerie şi cavaleriştii Regimentului 6 
Călăraşi din Ploieşti. Aşa cum arăta istoricul militar Constantin Kirițescu, 
„bariera ruptă se refăcuse cu ajutorul prahovenilor şi buzoenilor din Divizia a 
5-a Infanterie şi dobrogenilor din Divizia a 9-a Infanterie Constanţa”.2 

Operația de la Mărăşeşti — care s-a desfăşurat între 24 iulie şi 21 august 
1917, incluzând acţiunile din Valea Siretului şi de pe înălțimile din dreapta 
râului — s-a încheiat cu o strălucită victorie a armatei române. La marea izbân- 
dă şi-au adus contribuţia şi unităţile militare prahovene: Divizia a 13-a Infan- 
terie, Brigada a 9-a Infanterie, Regimentul 7 Dorobanţi, Regimentul 32 Infan- 
terie „Mircea”, Regimentul 47/72 Infanterie, Regimentul 6 Călăraşi, Regimen- 
tul 3 Vânători şi Regimentul 19 Artilerie.30 

Din momentul încheierii armistiţiului cu Puterile Centrale, la 26 noiem- 
brie 1917, unităţile militare prahovene au participat, împreună cu alte unităţi 
din armata română, la despresurarea Basarabiei de bolşevici şi denikinişti. 
După remobilizarea armatei (28 octombrie 1918), prahovenii au participat la 
acţiuni pentru asigurarea ordinii în Transilvania, alungarea unităţilor maghiare 
peste Tisa şi înfrângerea guvernului bolşevic de la Budapesta (campania din 
anul 1919).3: 


ARMATA PRAHOVEANĂ ÎN PERIOADA INTERBELICĂ 


În baza învăţămintelor desprinse din timpul desfăşurării primul război 
mondial, obiectivul strategic fundamental ce s-a impus atenţiei factorilor de 
decizie români încă din primii ani ai perioadei interbelice — şi care a rămas 
constant în deceniile trei şi patru — l-a constituit apărarea independenţei 
naţionale şi a integrităţii teritoriale a ţării. 

Planurile de operaţii şi ipotezele de acţiune româneşti au fost concepute 
de Marele Stat Major în ideea strategică generală a repartiţiei echilibrate a for- 

ţelor şi mijloacelor de apărare în zonele de vest, de est şi de sud ale teritoriului 
românesc. Organizarea armatei — stabilită prin legile date în anii 1924, 1930 şi 
1932 — a fost influenţată de o sumă de factori, printre care pot fi amintiţi: învă- 
ţămintele primului război mondial, realizarea unităţii naţionale şi teritoriale, 
noua situaţie strategică a ţării în sectoarele de frontieră amenințate (însumând 
2/3 din lungimea ei), necesitatea de a asigura pregătirea militară a întregii 
populaţii aptă de a purta armele, posibilităţile economice şi financiare, poten- 
ţialul tehnico-ştiinţific al ţării, influenţa unor structuri organizatorice din alte 
armate şi în primul rând din armata franceză.32 

Pe lângă aceste măsuri, în anul 1934 s-a adoptat Legea nr. 83 pentru 
pregătirea premilitară a tineretului, vizând tinerii între 18 şi 20 de ani, iar în 
anul 1938 a fost emisă Legea pentru o înrolare a femeilor în serviciul patriei 
în timp de război, în domeniile: sanitar, tehnic şi administrativ. De asemenea, 
în luna mai 1939 s-a adoptat Legea pentru organizarea şi folosirea tineretului 
în caz de mobilizare, prevăzând organizarea şi instruirea tineretului până la 18 
ani pentru a putea, la nevoie, să participe la apărarea ţării. 

Incepând cu anul 1933 s-a acordat o mare atenţie şi pregătirii pasive 
pentru apărare a populaţiei civile, îndeosebi în localităţile urbane. 

Unităţilor militare din Ploieşti, enunțate anterior — cărora li se adaugă 
Şcoala de Ofiţeri de Rezervă Infanterie (înfiinţată în anul 1920), Regimentul 7 
Artilerie Antiaeriană (înfiinţat la 1 iulie 1042), Regimentul 9 Artilerie Antiaeria- 
nă (înfiinţat la 15 august 1942), Divizia 1-a Vânători de Munte Sinaia, Flotila a 
2-a Aviaţie de Vânătoare Târgşor, Escadrila a 17-a Observaţie şi Grupul 2 din 
Flotila a 3-a Informaţie Mizil — li s-au asigurat condiţii materiale corespunză- 
toare de la bugetul statului şi sprijin din partea organelor administraţiei locale 
pentru instruire. 

Industria naţională de apărare a căpătat noi valenţe în perioada inter- 
belică. În acest sens este de remarcat contribuţia majoră adusă de întreprinde- 
rile economice din Prahova: Uzina „Concordia” (care producea tunuri antitanc 
de 47 de mm „Schneider”, muniţie antitanc, chesoane şi antetrene pentru arti- 
lerie, precum şi diferite feluri de trăsuri) şi atelierele mecanice aparţinând 
Societăţii Petrolifere „Româno-Americană” şi Societăţii Petrolifere „Steaua 
Română” (care concurau la realizarea chesoanelor şi antetrenurilor pentru 
artilerie şi a trăsurilor).33 

Populaţia oraşului Ploieşti a participat cu răspundere la pregătirea pen- 
tru apărare, îndeosebi în anii 1938-1941, când asupra României pluteau norii 
negri ai celui de-al doilea război mondial. ă 

La 1 septembrie 1939, Germania nazistă a atacat Polonia. În doar câteva 
zile, prin angajarea Franţei şi Marii Britanii, conflictul a luat proporţii. Operaţi- 
unile militare s-au întins treptat în Europa, Asia şi Africa (pe o arie de peste 
22.000.000 de km2), precum şi în cea mai mare parte a oceanului planetar. 

Până la 2 septembrie 1945 — dată la care a capitulat Japonia, con- 
semnându-se sfârşitul celui de-al doilea război mondial — au fost angajate în 
conflagrație 61 de state cu o populaţie de circa 1,7 miliarde de oameni, dintre 
care au fost mobilizați sub arme 110 milioane de combatanți. Războiul a dus la 
pierderea a circa 50 de milioane de vieţi omeneşti (civili şi militari), iar consu- 
murile şi pierderile financiar-materiale nu se pot estima, nici acum, cu exacti- 

tate.34 Continuând politica imperialistă de cuceriri teritoriale şi de subjugare a 
altor popoare, Germania nazistă, încălcând prevederile Pactului Ribentropp- 
Molotov, semnat la 23 august 1939, şi pe cele ale Tratatului de Frontieră şi 
Prie-tenie, încheiat în acelaşi an, a declanşat războiul împotriva U.R.S.S., la 22 
iunie 1941, ora 3:30. 

Alături de forţele Wehrmacht-ului au fost angajate în războiul împotri- 
va U.R.S.S., din diferite motive, şi forţe armate aparţinând altor ţări. 

În acest context, mareşalul Ion Antonescu a hotărât angajarea Români- 
ei în conflict, de partea Germaniei, în scopul eliberării teritoriilor Basarabiei şi 
Bucovinei, răpite de U.R.S.S., după ultimatumurile din 26 şi 28 iunie 1940. 
Astfel s-a ajuns în situaţia în care în dispozitivul ofensiv al Wehrmacht-ului au 
fost înglobate şi au acţionat şi forţe militare române. Acestea erau intercalate, 
pe flancul stâng şi pe flancul drept, între diviziile Armatei a 11-a germane.35 


UNITĂŢILE MILITARE PRAHOVENE ÎN ANII 1941-1945 


O pagină glorioasă de luptă şi vitejie în istoria contemporană a Români- 
ei a fost scrisă de către populaţia prahoveană şi unităţile militare aflate în zonă, 
în anii 1941-1945. La acţiunile militare desfăşurate pentru eliberarea Basarabiei 
şi Bucovinei au participat şi unităţile militare prahovene: Divizia a 13-a Infan- 
terie, Regimentul 7 Infanterie, Regimentul 32 Infanterie „Mircea”, Regimentul 
19 Artilerie, Regimentul 3 Călăraşi, Regimentul 10 Roşiori, Divizia 1-a Vânători 
de Munte şi efective ale Flotilei a 2-a Aviaţie de Vânătoare, Escadrila a 17-a 
Observaţie, Grupul 2 din Flotila a 3-a Informaţii, Regimentul 7 Artilerie Anti- 
aeriană, Regimentul 9 Artilerie Antiaeriană şi alte formaţiuni militare. 

După eliberarea Basarabiei, unităţile militare din Ploieşti au participat 
la operaţiunile militare desfăşurate la Odessa, în Crimeea, în Caucaz şi la Cotul 
Donului. Toate unităţile enunțate s-au acoperit de glorie, fiind citate prin or- 
dine de zi ale corpurilor de armată şi Armatelor a 3-a şi a 4-a române şi au fost 
decorate cu înalte ordine ale României. 

În paralel cu acţiunile militare desfăşurate între Prut şi Nistru şi apoi pe 
teritoriul U.R.S.S., unităţile şi formațiunile militare specializate au desfăşurat 
acţiuni dificile de apărare şi protejare a obiectivelor de pe teritoriul naţional 
precum şi a populaţiei civile româneşti. 

Pe toată durata războiului, obiectivele din Ploieşti şi din împrejurimi au 
fost în permanenţă în atenţia Ministerului de Război, Comandamentului Apă- 
rării Antiaeriene şi a organelor administraţiei locale. 

Pentru a înţelege mai bine situaţia, trebuie amintit faptul că Congresul 
S.U.A. a declarat război României la 5 iunie 1942, în condiţiile în care România 
declarase război S.U.A. la 12 decembrie 1941. 

Importanţa strategică a oraşului Ploieşti este consemnată de faptul că la 
12 iunie 1942 s-a executat primul raid al aviaţiei americane în spaţiul aerian al 
României, cu un grup de 12 avioane de tipul B-24, venite din Sudan, de pe 
aerodromul din Khartum. Atacul a fost apreciat de către generalul german 
Gerstenberg drept „un început”.3€ 

După trecerea României de partea Naţiunilor Unite, în august 1944, 
prahovenii au desfăşurat acţiuni de luptă eroice împotriva trupelor germane. 
Motivația unui asemenea caracter îndârjit al înfruntării dintre trupele române 
şi cele germane este multiplă. Valoarea deosebită a spaţiului prahovean era 
dată de importantele resurse economice, iar în planul desfăşurării militare de 
faptul că Valea Prahovei includea şoseaua şi calea ferată Bucureşti - Ploieşti - 
Braşov, inclusiv trecătorile Predeal şi Bratocea (prima având cea mai mare 
capacitate de trafic din întregul traiect al Carpaţilor Meridionali). 

Zona petroliferă constituia „siguranţa” nemijlocită dinspre nord a 
capitalei. Păstrarea fermă sub control militar românesc a Văii Prahovei, unde 
se afla cel mai important contingent de trupe inamice din zona interioară, sub 
raport numeric, era necesară, de asemenea, pentru că aceasta reprezenta în 
acelaşi timp o parte din „spatele” noului front antihitlerist deschis de România 
în podişul Transilvaniei şi în partea de vest a ţării.37 

Pentru inamic, zona petroliferă avea, în acelaşi timp, valenţe excepţio- 
nale din punct de vedere economic şi strategic, luarea ei sub control german 
total însemnând posibilitatea de a se continua aprovizionarea cu petrol a maşi- 
nii de război naziste. Chiar în condiţiile izgonirii trupelor germane de pe 
întregul spaţiu românesc de la sud de munţi, zona Prahova constituia pentru ei 
un excelent „cap de pod” la sud de bariera montană (pe care intenționau să-şi 
organizeze dispozitivul defensiv). Aceste considerente au motivat ordinul dat 
de Hitler, în ziua de 27 august 1944, ca spaţiul petrolifer să fie menţinut de tru- 
pele germane „cu orice preţ”.38 

Comandamentul german dispunea în zonă de circa 25.000 de militari, 
constituiți în unităţi şi mari unităţi (în special de artilerie antiaeriană), precum 
şi de peste 100 de avioane şi un tren blindat, cu două locomotive şi 16 vagoane 
(pe unele dintre ele aflându-se montate tunuri de calibrul 128 mm). Cea mai 
puternică mare unitate hitleristă era reprezentată de Divizia a 5-a Artilerie 
Antiaeriană, comandată de generalul Kuderna.39 

Forţele române care au acţionat împotriva trupelor germane se aflau în 
subordinea Corpului 5 Teritorial, comandat de generalul de divizie Constantin 
Vasiliu Răşcanu, având ca şef de stat major pe generalul de brigadă Toma 
Zotter. Trupele erau compuse din: Brigada a 4-a Artilerie Antiaeriană (Regi- 
mentele 7 şi 9), Detaşamentul 18 Pază (de tăria unei divizii de infanterie), uni- 
tăţi de instrucţie (Regimentele 7, 22, 32 Infanterie, 3 Călăraşi şi 10 Roşiori), 
Flotila a 2-a Aviaţie de Vânătoare, Escadrila a 17-a Observaţie, Grupul 2 din 
Flotila a 3-a Informaţie Mizil şi şcoli militare dispersate în zonă (Şcoala de 
Ofiţeri de Rezervă nr. 1 Ploieşti şi Şcoala de Ofiţeri de Cavalerie din Târgo- 
vişte). Efectivul acestora — 23.000 de militari — s-a bucurat de sprijinul perma- 
nent al muncitorilor, ţăranilor, funcţionarilor şi intelectualilor din zonă.4 În 
faza finală a luptelor eliberatoare au participat, în această zonă, şi unităţi mili- 
tare române care se repliau din Moldova în zonele de concentrare stabilite de 
Marele Stat Major. 

Se remarcă faptul că, Marele Stat Major a ordonat constituirea „Detaşa- 
mentului Prahova”, comandat de generalul de brigadă Titus Gârbea (născut în 
localitatea Chiojdeanca-Prahova). Detaşamentul — format din trupe disponibile 
aflate până atunci în subordinea Comandamentului Militar al Capitalei (Regi- 

mentul 2 Călăraşi, Regimentul 9 Vânători de Gardă, un divizion de artilerie, un 
grup blindat) — a fost subordonat Corpului 5 Teritorial cu misiunea de „a bara 
Valea Prahovei în zona Câmpina - Breaza pentru a împiedica scurgerea 
nemților spre nord”.+ 

Principalele operaţiuni militare desfăşurate în Ploieşti şi împrejurimi au 
avut un impact deosebit în înfrângerea agresorului german: 

- în noaptea de 23/24 august au fost realizate acţiunile de ocupare a 
uzinelor şi fabricilor din zonă, oraşul Ploieşti fiind eliberat de sub 
ocupaţia germană, fapt care a permis comandantului garnizoanei — 
colonelul Spiridon Oprescu — să raporteze, în ziua de 24 august, că 
„misiunea a fost îndeplinită”.+ Inamicul a încercuit oraşul şi a în- 
cercat, de mai multe ori să-l recucerească, însă nu a reuşit; 

- la 26 august, ostaşii Bateriei 61 Artilerie Antiaeriană din Regimentul 
7 Artilerie Antiaeriană au împiedicat, după o luptă grea, de circa 6 
ore, o puternică coloană germană, formată din 90 de maşini, să pă- 
trundă în Ploieşti, dinspre Strejnic (bariera Târgşor); 

- în zilele de 26 şi 27 august, două batalione de recruți din Regi- 
mentele 7 Infanterie şi 32 Infanterie „Mircea” au împiedicat două 
grupări germane să pătrundă prin partea de sud şi prin partea de 
nord a oraşului; 

- în zilele de 28 şi 209 august, Diviziile a 5-a Buzău şi a 13-a Infanterie 
Ploieşti (care aveau în subordinea lor şi ostaşi ai Regimentelor 7 In- 
fanterie, 32 Infanterie „Mircea” şi 19 Artilerie) au contribuit la des- 
presurarea zonei petrolifere, deplasându-se apoi în Oltenia, pentru 
acoperirea Dunării (Divizia a 5-a) şi Braşov, pentru acoperirea gra- 
niţei de nord, în zona Întorsura Buzăului - Homorod (Divizia a 13-a); 

- la 30 august au fost executate simultan 3 atacuri: unul pentru lichi- 
darea inamicului din pădurile Târgşor şi Crângul lui Bot (la sud-vest 
de Ploieşti), altul pentru ocuparea pădurii Buda şi al treilea pentru 
despresurarea oraşului Ploieşti, încercuit de trupele germane; toate 
atacurile au reuşit pe deplin. 

În acele zile grele s-au remarcat în mod deosebit artileriştii antiaerieni 

din Regimentele 7 şi 9 Artilerie Antiaeriană, infanteriştii din Regimentele 32 
Infanterie „Mircea” şi 7 Infanterie Prahova, aviatorii din Flotila a 2-a Aviaţie de 
Vânătoare, militarii din Detaşamentul 18 Pază zona petroliferă. 

Finalul acţiunilor militare din spaţiul prahovean s-a derulat în zona 
Păuleşti (cu forţele grupărilor tactice conduse de generalul Grigore Moşteoru şi 
colonelul Gheorghe Turtureanu) şi Boldeşti-Scăieni (gruparea tactică coman- 
dată de colonelul Alexandru Batcu).42 

În ziua de 30 august 1944, o puternică coloană motorizată germană 
aflată în zona pădurii Păuleşti a încercat să iasă din încercuire. Sute de militari 
nemți au fost răniţi şi omorâţi, zeci de tunuri, tancuri şi 400 de maşini au fost 
incendiate. În timpul luptelor a fost rănit şi apoi capturat generalul Kuderna, 
comandantul Diviziei a 5-a Artilerie Antiaeriană germană. 

În zorii zilei de 31 august, gruparea germană de la Păuleşti, îmbarcată în 
140 maşini şi precedată de 4 tancuri şi tunuri autotractate s-a deplasat spre 
Gura Vitioarei, îndreptându-se spre Vălenii de Munte. Fiind întâmpinată cu foc 

puternic de către militarii din gruparea tactică, comandată de colonelul Alex- 
andru Batcu, coloana inamică şi-a deviat traseul spre Slănic Prahova, luând 
contact, la ora 11:00, cu elevii Şcolii de Ofiţeri de Rezervă de Infanterie nr. 1 şi 
cu o baterie de artilerie. Aceştia erau comandaţi de colonelul Ioan Constan- 
tinescu. După o încleştare de două ore, conducerea coloanei germane a decis 
capitularea. În după-amiaza zilei a început dezarmarea ultimelor forţe hitleriste 
din Valea Prahovei. O parte din germani şi-au părăsit armamentul, căutând 
scăparea, individual sau în grup, prin munţi, spre nord.4% 

Prin neutralizarea efectivelor germane aflate în retragere spre Carpaţii 
Meridionali, în după-amiaza zilei de 31 august, la Slănic au luat sfârşit aprigele 
lupte cu inamicul de pe Valea Prahovei. Întreaga zonă petroliferă a intrat sub 
stăpânirea deplină a trupelor române.4% 

După eliberarea întregului teritoriu al patriei (23-31 august 1944), acţi- 
unile militare pentru eliberarea părţii de nord-vest a României s-au desfăşurat 
în două etape distincte: prima etapă a cuprins luptele purtate între 1-20 sep- 
tembrie 1044, iar cea de-a doua luptele duse între 20 septembrie - 25 
octombrie 1944. Prin Directiva Operativă nr. 51, din 30 august 1944, Armatele 
1-a şi a 4-a Române aveau misiunea să „interzică orice încercare de 
pătrundere a inami-cului spre trecătorile Carpaţilor Meridionali şi Apuseni”, 
intenţionând menţi-nerea zonelor Braşov, Turda, Beiuş, Arad, Timişoara, iar 
„ulterior să treacă la acțiuni ofensive mai importante pentru cucerirea 
Transilvaniei de nord”.4 

După eliberarea Ploieştiului şi a zonei Prahova, unităţile militare create 
în zonă (respectiv Regimentele: 32 Infanterie „Mircea”, 3 Călăraşi, 10 Roşiori şi 
19 Artilerie) au fost încadrate în trupele Armatei a 4-a române, participând la 
eliberarea părţii de nord a Transilvaniei, iar apoi a Ungariei şi Cehoslovaciei. 
Divizia a 13-a Infanterie şi Regimentul 7 Infanterie au participat la acoperirea 
graniţei de nord a Transilvaniei, stabilită vremelnic, prin Dictatul de la Viena, 
din 30 august 1940. Divizia a 13-a Infanterie a fost desfiinţată, la data de 15 
decembrie 1944, în baza prevederilor armistiţiului din 12 septembrie 1944. În 
baza aceloraşi prevederi a fost desfiinţat şi Regimentul 7 Prahova, la data de 30 
noiembrie 1944. 

Regimentele 7 şi 9 Artilerie din Brigada a 4-a Artilerie Antiaeriană au 
rămas în apărarea oraşului Ploieşti şi a zonei Prahova, împreună cu unele 
unităţi militare sovietice. De la data de 19 noiembrie 1044, Regimentul 7 Arti- 
lerie Antiaeriană a fost mutat la Bucureşti, dispozitivul său de luptă fiind pre- 
luat de trupele sovietice. 


EVOLUŢIA OŞTIRII ÎN PRAHOVA ÎN PERIOADA 
1945-1989 


Contextul nefavorabil creat de staționarea trupelor sovietice pe teri- 


toriul României, coroborat cu distrugerile provocate de război oraşului Ploieşti 
şi zonei Prahova au îngreunat, printre altele, continuitatea unei vieţi militare 

active în primii ani ce au urmat încheierii participării ţării noastre la cel de al 
doilea război mondial. 

In Ploieşti, ca de altfel în toată zona Prahova, au avut loc numeroase 
dislocări şi redislocări de unităţi militare. Trupele de ocupaţie au impus dez- 
rădăcinarea unităţilor militare din garnizoanele de baştină, pentru a distruge 
tradiţiile bogate de luptă făurite prin participarea la campaniile militare anteri- 
oare. Din nefericire a fost imposibil să se folosească, în timpul cel mai scurt, 
învăţămintele rezultate din participarea armatei române la operaţiunile mili- 
tare. Economia, distrusă de război, nu a putut crea posibilităţi de reorganizare, 
pe baze moderne şi în timp cât mai scurt, a armatei române. 

Incepând cu anii 1950, zona Prahova s-a bucurat de atenţia guvernului 
în ceea ce priveşte organizarea sistemului de apărare, sistem care s-a îmbună- 
tăţit progresiv în anii 1970-1980. 

În capitolele următoare vor fi evidenţiate eforturile depuse de militarii 
prahoveni pentru apărarea României, precum şi participarea acestora la viaţa 
socială, culturală şi economică a ţării. 

INFANTERIA 


Împreună cu populaţia din celelalte judeţe ale ţării, prahovenii au con- 
tribuit în mare măsură la desăvârşirea unităţii statului naţional român. În acea 
perioadă, sentimentul de solidaritate naţională era foarte puternic în rândul 
populaţiei judeţului Prahova, majoritatea având rude şi prieteni în Transil- 
vania. Aceasta a determinat călduroasa primire a intelectualilor transilvăneni, 
în frunte cu George Barițiu şi Timotei Cipariu (paticipanţi la înfiinţarea Socie- 
tăţii Academice Române în 1867), încercarea lui Alexandru Candiano Popescu 
de a organiza o insurecție românească peste munţi, circularea presei transilvă- 
nene în Prahova şi a celei ploieştene (plină de proteste împotriva persecuțiilor 
naţionale) în Transilvania, sprijinirea artiştilor veniţi în turneu şi activitatea 
secţiunii Ploieşti a Ligii pentru Unitatea Culturală a tuturor românilor. 

Contribuţia prestigioasă, de ordin militar, pentru desăvârşirea unităţii 
naţionale şi eliberarea fraţilor aflaţi sub stăpânirea Austro-Ungariei şi a Rusiei 
ţariste, este ilustrată prin evidenţierea faptelor glorioase de arme ale unităţilor 
militare prahovene, aflate sub comanda directă a Diviziei a 13-a Infanterie din 
Ploieşti sau a Diviziei a 5-a Infanterie Buzău, precum şi a altor unităţi din 
Armata Română. 


CORPUL 5 TERITORIAL 


Conform Înaltului Decret, nr. 1918, din 1 aprilie 1910, a fost înfiinţat, la 
aceeaşi dată, în garnizoana Constanţa, Corpul 5 Teritorial. Acest corp militar, 
comandat de generalul Constantin Coandă, a primit în subordine Diviziile a 9-a 
Infanterie Constanţa şi a 10-a Infanterie Brăila. 

În ziua de 1 aprilie 1914, la comanda Corpului 5 Teritorial a fost numit 
generalul Alexandru Socec, fiind urmat în funcţie, în ziua de 1 aprilie 1915, de 
către generalul Eremia Grigorescu. Acesta din urmă, a fost numit mai târziu, pe 
10 august 1916, la comanda Diviziei a 15-a Infanterie.! 

După participarea la războiul pentru întregirea neamului românesc, 
Corpul 5 Teritorial s-a desfiinţat pentru scurt timp, iar apoi, conform Ordinului 
Ministerului de Război, nr. 27.145, din 1923, s-a reînfiinţat în garnizoana Bu- 
zău.! Conform Ordinului Marelui Stat Major, Secţia I-a, nr. 20.406, din 3 
martie 1942, Comandamentul Corpului 5 Teritorial a fost mutat în garnizoana 
Ploieşti şi, la 26 iunie 1942, a fuzionat cu Corpul 5 Armată Braşov, conform 
Ordinului de Zi, nr. 15, din 26 iunie 1942.2 

La data de 10 iulie 1942, în baza Ordinului Ministerului de Război — 
prin plecarea pe front a Corpului 5 Armată -— s-a efectuat difuzionarea, Coman- 
damentul 5 Teritorial reluându-şi independenţa.? 

În conformitate cu Ordinul Marelui Stat Major, nr. 69.639, din 24 oc- 
tombrie 1944, Corpul 5 Armată s-a recontopit cu Corpul 5 Teritorial, 
stabilindu-se în garnizoana Breaza, din Prahova, de la data de 1 noiembrie 
1944. În aceste condiţii, Comandamentul Corpului 5 Armată s-a deplasat de la 
Braşov la Breaza.3 Conform Instrucţiunilor Speciale ale Marelui Stat Major, nr. 
70.200, din 1 noiembrie 1944, Corpul a primit în subordine, începând cu data 
de 1 de-cembrie 1944, următoarele eşaloane militare: Divizia a 3-a Infanterie 
Piteşti, Divizia a 11-a Infanterie Slatina, Regimentul 1 Vânători Ploieşti, 
Regimentul 5 Artilerie Grea Vlădeni-Prahova, Batalionul 5 Administraţie 
împreună cu Depozitul Regional de Subzistenţe Ploieşti, Depozitul Regional de 
Echipament Ploieşti, Manutanţa Ploieşti, Compania a 5-a Sanitară Mizil, 
Spitalul Militar Ploieşti, Cercul Teritorial Ploieşti, Tribunalul Militar Ploieşti, 
Închisoarea Militară Târgşorul Nou, Comenduirile de Piaţă Ploieşti şi Sinaia, 
precum şi Şcoala de Ofiţeri în Rezervă Slănic-Prahova. 

La data de 1 decembrie 1944, Comandamentul Corpului 5 Armată s-a 
mutat în Ploieşti, primind în subordine Regimentul 3 Călăraşi (Partea Seden- 
tară) şi Regimentul 6 Călăraşi, care se afla în garnizoana Braşov.3 

După ce a condus cu succes acţiunile forţelor insurecţionale din Valea 
Prahovei, corpul a contribuit la trecerea pe picior de pace a marilor unităţi, 
unităţilor şi formațiunilor militare din subordine. Comandamentul Corpului a 
fost desfiinţat, în conformitate cu Ordinul Marelui Stat Major, Secţia I-a, nr. 
40.300 şi 40.302, din 4 iulie 1947, vărsând materialele şi o parte din efective 
Regiunii a 3-a Militară Cluj, restul efectivelor rămânând la Braşov.+ 

În perioada existenţei acestui corp, la comanda lui s-au succedat urmă- 
torii ofiţeri: generalul de brigadă Constantin Coandă (1910-1914), generalul de 
brigadă Alexandru Socec (1914-1915), generalul de brigadă Eremia Grigorescu 
(1915-10.08.1916), generalul de divizie Ioan Vernescu (1928-1929), generalul 
de divizie Gheorghe Timco (1929-1930), generalul de divizie Mihail Ignat 
(1930-1931), generalul de divizie Cleante Davidoglu (1931-1932), generalul de 
brigadă Carol Ressel (1932-1933), generalul de brigadă Constantin Iacob (1933- 
1935), generalul de divizie Gheorghe Athanasescu (1935-1936), generalul de 
brigadă Andrei Butunoiu (1936-1937), generalul de divizie Grigore Cartianu 
(1937-1940), generalul de brigadă Constantin Deliceanu (1940-1942), generalul 
de divizie Constantin Vasiliu-Răşcanu (1042-1944) şi generalul de divizie Marin 
Manafu (decembrie 1944-1945). 

Se cuvine remarcat faptul că ultimul comandant al Corpului 5 
Teritorial, generalul de divizie Marin Manafu, l-a avut ca aghiotant personal pe 
fostul senator liberal Mircea Ionescu-Quintus. 


NOTE 
1. Arhivele Militare Române, Registrul Istoric al Corpului 5 Teritorial, nr. 1/1920-1947. 

2. Arhivele Militare Române, Corpuri de Armată şi Corpuri Teritoriale, Dosar 2, Inventar 2635, 
pag. 25. 

3. Arhivele Militare Române, Registrul Istoric al Corpului 5 Armată, nr. 329/1944-1945. 

4.  Idem, nr. 157, vol. 1/1946-1947. 

DIVIZIA A 13-A INFANTERIE 


Prin Înaltul Decret de Mobilizare, nr. 2.784, din anul 1916, în oraşul 
Ploieşti a fost constituită Divizia a 13-a Infanterie, având următoarea compo- 
nenţă: Brigada a 25-a Infanterie Ploieşti (având în subordine Regimen-tul 47 
Infanterie Ploieşti şi Regimentul 72 Infanterie Mizil), Brigada a 26-a In- 
fanterie Buzău (având în subordine Regimentul 48 Infanterie Buzău şi Regi- 
mentul 49 Infanterie Râmnicu Sărat), Regimentul 23 Artilerie Buzău, Compa- 
nia Pionieri Focşani, Secţia Telegrafie Focşani, Compania Proiectoare Bucu- 
reşti, Escadronul Ştafete Călăraşi Ploieşti, Depozitul Coloane Muniţii Buzău, 
Ambulanţa Divizionară Galaţi şi Coloana Subzistenţe Galaţi. 

Primul comandant al Diviziei a 13-a Infanterie a fost generalul Gheor- 
ghe Sănătescu. În campaniile militare din anii 1916-1919, divizia s-a subordo- 
nat Corpului 3 Armată din Armata 1-a. 

După izbucnirea primului război mondial, în cadrul Diviziei a 13-a 
Infanterie au fost concentrate şi instruite câte 6 contingente pentru fiecare 
unitate din subordine. 

Momentul declanşării mobilizării armatei române a găsit marea uni- 
tate şi subunitățile din subordine apte pentru participarea la lupta de eliberare 
a teritoriului transilvănean. La începerea campaniei militare, divizia a făcut 
parte din Detaşamentul „Olt”, luptând în regiunea Sibiu. 

Precipitarea evenimentelor militare, ca urmare a ofensivei puternicei 
Armate a 9-a germane în Transilvania, a determinat ostaşii prahoveni să lupte 
cu încrâncenare maximă. Deşi ostaşii români au săvârşit acte de înaltă bravură 
militară, după data de 15 septembrie, Divizia a 13-a Infanterie şi unităţile mili- 
tare subordonate au fost nevoite să înceapă retragerea în munţii Oltului, unde 
au înfruntat cu multă vitejie atacurile repetate ale germanilor. 

Pierderile suferite de marea unitate şi unităţile militare aflate în 
subordine au fost foarte mari. Superioritatea zdrobitoare din punct de vedere 
numeric şi al mijloacelor de luptă ale inamicului, precum şi înfrângerile 
armatei române pe celelalte fronturi, a impus Marelui Cartier General să 
ordone armatei române, deci şi Diviziei a 13-a Infanterie, să se retragă treptat, 
prin luptă, pe direcţia Piteşti - Târgovişte - Ploieşti - Buzău, ajungând în 
decembrie 1916 în regiunea Hârlău. În timpul retragerii ostaşii au înfruntat atât 
atacurile inamicului, cât şi greutăţile inerente ale unui marş continuu pe ploaie, 
frig, şi viscol. 

La data de 26 decembrie 1916, în organica Diviziei a 13-a Infanterie s-a 
creat Brigada a 13-a Artilerie, care avea în subordine Regimentul 23 Artilerie 
Buzău şi Regimentul 28/3 Obuziere Braşov. Compania Pionieri a fost transfor- 
mată în Batalionul 13 Pionieri.2 

Din luna ianuarie şi până la sfârşitul lui mai 1917, marea unitate şi 
unităţile subordonate s-au instruit temeinic, astfel încât, la data de 2 iunie fiind 
concentrate în zona Nămoloasa, au desfăşurat crâncene lupte de apărare până 
la 20 iulie 1917. 

Conform Ordinului Armatei 1-a, nr. 555, şi Ordinului Marelui Cartier 
General, nr. 2.096, din 29 iunie 1917, în scopul întăririi Părţii Active a Diviziei a 
13-a Infanterie, s-au înfiinţat Regimentele 1 şi 2 Marş.? Înfrângerea trupelor 

ruseşti din Galiţia a forţat Comandamentul româno-rus să deplaseze pe frontul 
din acea zonă Corpurile 7 şi 30 ale armatei ruseşti, care au fost înlocuite de 
mari unităţi şi unităţi din Armata 1-a Română. De la data de 24 iulie 1917, 
Armata 9 germană a dezlănţuit puternica ofensivă de la Mărăşeşti. 

În faţa acestei situaţii, comandantul Armatei 1-a Române, generalul 
Eremia Grigorescu, a ordonat Diviziei a 13-a Infanterie să se deplaseze de la 
Ionăşeştii de Jos în zona pădurii „La Răzoare”, având de înfruntat, în perioada 
31 iulie - 13 august, numeroasele efective ale Diviziilor 115 şi 89 germane şi ale 
Diviziei 13 austro-ungară. 

Luptând cu dârzenie şi eroism, sub deviza „Nici pe aici nu se trece/”, 
lansată pentru apărarea Mărăşeştilor de către comandantul Armatei 1-a, gene- 
ralul Eremia Grigorescu, ostaşii Diviziei a 13-a Infanterie au respins inamicul 
german cu preţul unor mari pierderi, alungându-l ulterior până la Satul Nou. 
Trupele germane s-au stabilit în apărare, uşurând acţiunea Armatei 1-a austrie- 
ce, care ataca furibund sectorul Ionești - Muncelu.3 

Atacul inamic a determinat retragerea Diviziei 124 ruse. În acel moment 
hotărâtor, generalul Fremia Grigorescu a ordonat Diviziilor a 9-a Infanterie 
Constanţa şi a 13-a Infanterie Ploieşti să execute un contraatac în zona Munce- 
lu, sub comanda generalului Ioan Popescu, comandantul Diviziei a 13-a Infan- 
terie Ploieşti. 

După mai multe atacuri din partea ostaşilor români, începute la data de 
19 august, inamicul a fost înfrânt la 21 august. Frontul s-a stabilizat până la 
încheierea armistiţiului germano-rus, din data de 22 noiembrie 1917. De la 
această dată şi până la 6 decembrie, efectivele Diviziei a 13-a Infanterie au fost 
trecute în rezerva Armatei 1-a pentru refacere, iar de la data de 16 decembrie 
1917 şi până la demobilizarea din 15 martie 1918, efectivele Diviziei a 13-a 
Infanterie au participat la dezarmarea soldaţilor ruşi din zona de sud-est a 
Basarabiei, întrucât aceştia se comportau barbar faţă de populaţia civilă şi 
refuzau să se retragă peste Nistru.3 

După demobilizare, Divizia a 13-a Infanterie s-a înapoiat în garnizoana 
Ploieşti, reorganizându-se în concordanţă cu noua situaţie. Din structura sa, 
conform ordinului Ministerului de Război, nr. 27, din 10 aprilie 1922, Bata- 
lionul 13 Pionieri, împreună cu Batalioanele 5 şi 6 Pionieri s-au comasat, for- 
mând Regimentul 3 Geniu Focşani.+ 

Măsurile de perfecţionare a structurii organizatorice a armatei au vizat 
şi unităţile militare din garnizoana Ploieşti. Astfel, la data de 4 mai 1923 s-au 
desființat Brigada a 25-a Infanterie şi Brigada de Artilerie. Comandamentul 
Diviziei a 13-a Infanterie avea în subordine Regimentul 7 Infanterie Ploieşti, 
Regimentul 22 Infanterie Târgovişte, Regimentul 89 Infanterie Braşov, Regi- 
mentul 19 Obuziere Ploieşti şi Regimentul 41 Artilerie Braşov.5 

Prin Înaltul Decret de Organizare din data de 1 octombrie 1923, 
Comandamentul Diviziei a 13-a Infanterie a intrat în subordinea Corpului 5 
Armată Braşov. 

Continuâdu-se perfecţionarea structurii organizatorice, la data de 13 
martie 1924, conform Ordinului Marelui Stat Major, nr. 1.090, Comanda- 
mentele Infanteriei şi Artileriei s-au desfiinţat, la Ploieşti înființându-se Briga- 
da a 13-a Infanterie şi Brigada a 13-a Artilerie, subordonate Diviziei a 13-a 

Infanterie.7 Conform ordinelor Marelui Stat Major, referitoare la perfecţionarea 
structurilor organizatorice, în perioada 1928-1937, Divizia a 13-a Infanterie a 
avut următoarea structură: comandantul, Serviciul Stat Major, Serviciul Inten- 
denţă, Serviciul Armament şi Muniţii, Serviciul Sanitar, Serviciul Veterinar, 
Registratura şi Arhiva.* În anul 1938, eşaloanele superioare au adăugat la 
această structură alte trei servicii: Serviciul Transmisiuni, Serviciul Geniu şi 
Serviciul Justiţie.» 

Ulterior, Marele Stat Major a dispus alte modificări în structura orga- 
nizatorică şi, în anul 1939, aceasta arăta în felul următor: comandantul (gene- 
ralul-adjudant Traian Grigorescu), Statul Major, Serviciile (Transmisiuni, 
Armament şi Muniţii, Geniu, Intendenţă, Sanitar-farmaceutic, Veterinar, Pre- 
torial, Poştal, Secţia Topografică, Curtea Marţială, Casieria de Război), trenul 
cartierului, Secţia Automobile şi Detaşamentul trupei.:0 

Conform Ordinului Grupului de Armată, nr. 13.135, din 12 martie 1940, 
Divizia a 13-a Infanterie, comandată de generalul Gheorghe Rozin, a trecut din 
subordinea Armatei a 4-a la dispoziţia Armatei a 3-a.10 

Evenimentele de ordin politico-militar, din primăvara şi vara anului 
1940, au impus o nouă perfecţionare a structurii organizatorice (iunie 1940): 
cartierul diviziei (Regimentul 7 Dorobanţi, Regimentul 82 Infanterie, Regi- 
mentul 89 Infanterie, Regimentul 19 Artilerie, Regimentul 41 Artilerie, Batali- 
onul 13 Pionieri, Grupul 13 Cercetare, Bateria de Reperaj şi Meteorologie, 
Bateria a 13-a Artilerie Antiaeriană, Bateria a 13-a Artilerie Antitanc, Compania 
a 13-a Transmisiuni, Compania a 13-a Poliţie), formațiunile de servicii şi unită- 
ţile de întărire. 

Comandamentele brigăzilor de infanterie şi artilerie au fost desfiinţate 
la data de 15 februarie 1941, conform Ordinului Marelui Stat Major, nr. 101.155 
/A, din 6 februarie 1941. 

În perioada 1 iulie-8 august 1941, Divizia a 13-a Infanterie (aflată sub 
comanda Corpului 30 Armată german din Armata 11 germană) a participat la 
numeroase lupte de eliberare a Basarabiei: podul Sculeni, Soltoaia, Sovata 
Nouă, Ciolacul, Mărăndeni, Strâmba, Copăceanca, Dubna, Stoicani, Bieloci, 
Voditurcul şi Goraba.:: 

După încheierea luptelor de la Odessa, în conformitate cu Ordinul Ma- 
relui Cartier General, nr. 758, din 19 octombrie 1941, Divizia a 13-a Infanterie 
s-a deplasat în zona de îmbarcare Tighina - Mereni - Bulboaca, întorcându-se 
în ţară în perioada 1-9 noiembrie 1941. După înapoierea la Ploieşti, divizia şi-a 
completat efectivele şi materialele pierdute în cele două campanii din Basara- 
bia şi Odessa. Prin Ordinul Marelui Stat Major, din 16 ianuarie 1942, s-au 
reînfiinţat comandamentele infanteriei şi artileriei. 

Marea unitate, reorganizată structural şi instruită corespunzător, a par- 
ticipat la luptele de la Cotul Donului, cu Eşalonul nr. 1 aflat în subordinea 
Corpului 5 Armată, în conformitate cu Ordinul de Operații nr. 8, de la data de 1 
septembrie 1942. Punctul de comandă era stabilit la Moruzowskaia.!2 

Ostaşii marii unităţi, comandată de generalul de divizie Gheorghe 
Ionescu-Sinaia, s-au remarcat în luptele de pe Don, din zilele de 16-19 sep- 
tembrie 1942, şi din zona Kletzskaja - Starkletskij din octombrie 1942.:3 Divizia 
a 13-a Infanterie (având în subordine Regimentul 7 Dorobanţi Ploieşti, Regi- 

mentul 22 Infanterie Târgovişte, Regimentul 89 Infanterie Braşov, Regimentul 
41 Artilerie Braşov şi subunități de artilerie din Regimentul 19 Artilerie Plo- 
ieşti) a desfăşurat lupte crâncene în încercuirea de la Cotul Donului, din perioa- 
da 19-25 noiembrie 1942. Divizia a suferit pierderi foarte mari, rămânând cu 
numai 784 de oameni: Regimentul 7 Dorobanţi cu un pluton (29 de oameni), 
Regimentul 22 Infanterie cu un pluton puşcaşi (39 de oameni), Regimentul 89 
Infanterie cu două plutoane (63 de oameni), Regimentul 19 Artilerie cu un 
divizion redus la două baterii (fără material), Regimentul 41 Artilerie cu un 
divizion redus la două baterii (una cu material), Grupul 13 Cercetare cu un 
pluton (26 de oameni) şi Batalionul 13 Pionieri cu un pluton (34 de oameni). 
Cooperând cu Diviziile de infanterie a 6-a Focşani şi a 15-a Chişinău au reuşit 
să salveze un număr mic de oameni.'+ 

Condiţiile foarte grele de climă, lipsa mijloacelor de luptă şi moralul 
deosebit de scăzut al oamenilor au fost veridic sintetizate de către comandantul 
Diviziei a 13-a Infanterie, generalul de divizie Gheorghe Ionescu-Sinaia (origi- 
nar din Breaza de Sus): „Divizia a 13-a Infanterie a ținut trei luni un front care 
totdeauna a întrecut cu mult capacitatea de rezistenţă normală a unităţilor; a 
dus lupte foarte grele, suferind în toate acţiunile de luptă şi hărţuire ale 
inamicului, nefiind capabilă a reacţiona în forță niciodată, din cauza efective- 
lor mici, raportate la frontul mare pe care l-a avut de apărat; toate acțiunile 
inamicului au fost duse cu forțe mult superioare, cărora Divizia le-a făcut 
faţă, de cele mai multe ori prin contraatacuri, reuşind întotdeauna să rămână 
stăpână pe situaţia frontului ei; a fost atacată în 19 noiembrie 1942 cu forţe 
mult superioare (raportul de forţe 10/1) şi cu mijloace pe care nu a avut cu ce 
să le combată; a reuşit să lupte o zi întreagă (19 noiembrie), fără pauze, iar 
frontul ei nu a cedat decât numai acolo unde a fost zdrobit de superioritatea 
covârşitoare a carelor de luptă. Luptătorii ei, deşi au avut condiţii anterioare 
grele, neschimbate pe poziţii de trei luni, cu multe lipsuri alimentare, între- 
ținere şi echipament, au dat dovadă de un înalt patriotism şi spirit de jertfă. 
Actele de eroism au fost numeroase dar puţin cunoscute, din cauza dispariției 
eroilor şi luptătorilor care le-au produs şi le-au văzut.”4 

După şase luni de încercări dure, puţinii ostaşi din Divizia a 13-a Infan- 
terie rămaşi în viaţă, invalizi sau răniţi, s-au înapoiat în ţară. Ei au ajuns la Plo- 
ieşti în luna aprilie 1943, iar Permanenţa diviziei a fost desfiinţată.:5 

Nevoile de apărare a zonei Prahova au determinat Marele Stat Major să 
emită Ordinul nr. 60.000, din 1943, preluat şi completat de Corpul 5 Armată 
prin Ordinul nr. 2.166, din 24 august 1943, care dispunea înfiinţarea Detaşa- 
mentului de Pază zonă petroliferă. Ordinul a fost executat de către Divizia a 13- 
a Infanterie.:€ 

Aprofundând măsurile de apărare a ţării, Marele Stat Major, prin Ordi- 
nul nr. 583.228, din 22 noiembrie 1943, l-a împuternicit pe generalul de divizie 
Mircea Dumitru (comandantul Diviziei a 13-a Infanterie) să înfiinţeze Detaşa- 
mentul Operativ al Diviziei a 13-a Infanterie, compus din: Regimentul 18 Infan- 
terie Braşov, Regimentul 41 Artilerie Braşov, Batalionul 35 Vânători de Munte 
Schiori Satul Lung şi Batalionul 26 Vânători de Munte Schiori Cernatu. Acest 
detaşament avea misiunea de apărare a Braşovului împotriva unei eventuale 
agresiuni maghiare, prin închiderea defileului Predeal şi împiedicarea pătrun- 

derii inamicului prin pasurile Bratocea şi Bran.!7 Pentru a putea conduce 
operativ apărarea zonei Braşov, Marele Stat Major, prin Ordinul nr. 584.016, 
din 13 decembrie 1943, a dislocat Comandamentul Diviziei a 13-a Infanterie în 
garnizoana Braşov. Comandamentul a fost instalat în cazarma Corpului de 
Munte Secund şi a Regimentului 89 Infanterie, la data de 3 ianuarie 1944.18 
Prin Ordinul Marelui Stat Major, nr. 76.384, din 18 martie 1044, Secţia I-a, 
unităţile şi formațiunile diviziei au fost concentrate, pentru a fi trimise pe front, 
astfel:19 Cartierul Diviziei a 13-a Infanterie la Braşov, Cartierul Brigăzii a 13-a 
Artilerie la Albeşti Prahova, Cartierul Brigăzii a 13-a Infanterie la Târgovişte, 
Regimentul 7 Dorobanţi Ploieşti la Corlăteşti (Partea Activă şi punctul de 
comandă), Regimentul 22 Infanterie la Târgovişte, Regimentul 89 Infanterie la 
Zizin (cartiruit în barăci), Regimentul 19 Artilerie la Cristian, Regimentul 41 
Artilerie Braşov la Stupini şi Compania a 13-a Auto la Braşov. 

Odată cu concentrarea Diviziei a 13-a Infanterie în vederea plecării în 
zona de operaţii, Permanenţa acesteia s-a reînfiinţat la Ploieşti, cu următoarea 
structură organizatorică: Biroul 1 (organizare-mobilizare), Biroul 2 (instrucţie, 
contrainformaţii şi paza teritoriului), Biroul 4 (dotare), plutonul trupei şi ofiţe- 
rul gestionar. 

Ca urmare a bombardamentului aerian realizat asupra Ploieştiului în 
ziua de 4 aprilie 1944, clădirea Permanenţei Diviziei a 13-a Infanterie a fost dis- 
trusă şi Permanenţa a fost mutată, în întregime, la Valea Călugărească.20 

Situaţia militară critică din anul 1944 a determinat Marele Cartier 
General să ordone, la data de 10 aprilie 1944, Părţii Operative a Diviziei a 13-a 
Infanterie, comandată de generalul Mircea Dimitriu, să se deplaseze pe frontul 
din Moldova, la dispoziţia Corpului 1 Armată. Imbarcarea s-a făcut la Braşov şi 
debarcarea a avut loc la Tecuci. Divizia avea misiunea să interzică accesul 
inamicului pe valea Siretului pe direcţia Tecuci - Valea Berheciului - Valea 
Zeletinului.2: 

La data de 15 august 1944, Permanenţa Diviziei a 13-a Infanterie şi-a 
schimbat denumirea în Partea Sedentară. 

În ziua de 23 august, Divizia a 13-a Infanterie se afla pe frontul din Mol- 
dova, la Târgu Neamţ. Efectivele marii unităţi, împreună cu cele ale Diviziilor 
1-a, a 4-a, a 6-a, a 20-a Infanterie, 1-a Gardă, 1-a Blindată, a 103-a şi a 104-a 
Munte, şi cele ale Corpurilor 1, 5 şi 7 Armată, care se aflau în apărare pe înăl- 
ţimile situate la vest de râul Moldova, între Mănăstirea Neamţ şi Târgu Neamţ, 
au fost împiedicate — în timpul zilei de 25 august — de către trupele sovietice să 
se replieze spre interiorul ţării, fiind încercuite şi dezarmate. După intervenţia 
hotărâtă a comandantului Corpului 1 Armată, generalul Gheorghe Radu pe 
lângă comandantul Armatei a 7-a Gardă sovietice, efectivele armatei române au 
reprimit armamentul şi s-au repliat în zona Buhuşi (sud) - Bacău (nord) - 
Roman (sud). 

Ostaşii diviziei prahovene (ca şi cei ai marilor unităţi nominalizate) au 
trăit o nouă situaţie critică în ziua de 2 septembrie 1944, atunci când marile 
unităţi erau adunate pentru trecerea în revistă şi — la ordinul comandantului 
sovietic — au fost dezarmaţi din nou şi închişi în lagăr (ofiţerii şi trupa în 
lagărul din Roman, comandanții şi statele majore în lagărul din Bacău). 
Ulterior aceştia au fost trimişi ca prizonieri în U.R.S.S. Comandantul Diviziei a 

13-a Infanterie (generalul Mircea Dimitriu), şeful de Stat Major (locotenentul- 
colonel Traian Gheorghiu) şi şeful Biroului 3 Operații (maiorul Mircea Nicoles- 
cu), au fost internaţi în lagărul de la Bacău. Referindu-se la starea de spirit a 
cadrelor şi ostaşilor, Jurnalul de Operații al Diviziei a 13-a consemna că „ordi- 
nul a produs în rândurile ofițerilor şi trupei cea mai cumplită consternare şi 
durere”. 
Conform Ordinului Marelui Stat Major, nr. 65.039, din 3 septembrie 
1944, comunicat de Corpul 5 Teritorial cu nr. 3.430, din 4 septembrie 1944, 
resturile Comandamentului Diviziei a 13-a Infanterie (circa un sfert din efec- 
tivele diviziei) s-au deplasat de pe frontul din Moldova în garnizoana Braşov. 
Sub comanda generalului Gheorghe Corbuleanu, marea unitate a fuzionat cu 
Detaşamentul 18 Pază Zona Petroliferă. 
Personalul Părţii Sedentare şi al Părţii Active a Diviziei a 13-a a fost 
folosit pentru reorganizarea unităţilor militare, care s-au deplasat în zona 
Braşov. Aceste unităţi au asigurat acoperirea graniţei de nord din Transilvania, 
între Intorsura Buzăului şi Homorod, împiedecând inamicul să pătrundă spre 
Braşov.22 
În conformitate cu Acordul de Armistiţiu, prin Instrucţiunile Speciale 
nr. 70.200, din 1 noiembrie 1944, Marele Stat Major a ordonat modalităţile 
desființării Diviziei a 13-a Infanterie la data de 15 decembrie şi contopirea ei cu 
Partea Sedentară a Diviziei a 3-a Infanterie Piteşti. În paralel, regimentelor 
componente ale Diviziei a 13-a Infanterie li s-a comunicat, prin Ordinul nr. 
10.730, din 6 noiembrie 1944, să participe la acţiunea de curăţire a munţilor 
Buzăului de trupele germane şi maghiare. 
În dimineaţa zilei de 14 noiembrie, Divizia a 13-a Infanterie a început 
deplasarea pentru a ajunge, în vederea desființării, în garnizoanele unităţilor cu 
care se contopise anterior, vărsând personalul, materialele, armamentul, echi- 
pamentul şi arhiva. Acţiunea de desființare a condus la următoarea stare de 
fapt: 
- cartierul Diviziei a 13-a Infanterie Ploieşti s-a transformat în 
Cartierul Diviziei a 3-a Infanterie Piteşti; 

- Regimentul 7 Dorobanţi Ploieşti s-a transformat în Regimentul 1 
Vânători Ploieşti; 

- Regimentul 22 Infanterie Târgovişte s-a transformat în Regimentul 
2 Infanterie Piteşti; 

- Regimentul 89 Infanterie Braşov s-a transformat în Regimentul 30 
Infanterie Câmpulung Muscel; 

- Regimentul 19 Artilerie Ploieşti s-a transformat în Regimentul 6 
Artilerie Piteşti; 

- Regimentul 41 Artilerie Braşov s-a transformat în Regimentul 15 
Artilerie Curtea de Argeş; 

- Partea Sedentară a Regimentului 1 Vânători a fost dislocată în 

garnizoana Ploieşti. 

Comandamentul Diviziei a 13-a Infanterie a părăsit Braşovul în ziua de 
26 noiembrie 1944, plecând la Piteşti. 

Până la 30 decembrie 1944, o parte a Permanenţei diviziei a rămas în 
vechiul sediu de la Braşov din strada Brâncoveanu, nr. 2, local care a fost pre- 


36 


dat Spitalului 2 Campanie.23 În conformitate cu planul de reorganizare a arma- 
tei din anul 1949, conducerea superioară a armatei a hotărât reînființarea Co- 
mandamentului Diviziei a 13-a Infanterie (prin grija Diviziei a 6-a Infanterie 
Focşani), în garnizoana Roman. Apoi, conform Ordinului Marelui Stat Major, 
nr. 46.200, din 29 iunie 1949, Comandamentul Diviziei a 13-a Infanterie s-a 
deplasat în garnizoana Bacău, cazarma fiind situată pe strada Ada Marinescu, 
nr. 21. Prin scindarea Diviziei a 6-a Infanterie, în cadrul Diviziei a 13-a Infan- 
terie s-au reînfiinţat următoarele unităţi militare: Regimentul 12 Infanterie 
Bârlad şi Compania a 13-a Sanitară Bârlad (din Regimentul 11 Infanterie 
Botoşani, fost 11 „Siret” Galaţi), Regimentul 47 Infanterie Bacău şi Compania a 
13-a Şcoală Gradaţi Bacău (din Regimentul 15 Infanterie Bacău, fost 15 „Războ- 
ieni” Piatra Neamţ), Regimentul 25 Infanterie Iaşi (fost 25 Infanterie Vaslui, la 
scurt timp mutat la Piatra Neamţ) şi Plutonul 13 Chimic Iaşi (din Regimentul 
24 Infanterie Iaşi, fost 24 Tecuci), Regimentul 28 Artilerie Roman şi Plutonul 
13 Autotransport Roman. 

La 4 aprilie 1950, divizia s-a mutat în garnizoana Roman. Conform 
Ordinelor Marelui Stat Major, nr. 319.530, din 27 noiembrie 1951, Divizia a 13- 
a Infanterie şi-a schimbat denumirea în Divizia a 76-a Infanterie.24 

BRIGADA A 9-A INFANTERIE 


Comandamentul Brigăzii a 9-a Infanterie s-a înfiinţat în anul 1913, în 
baza Legii de organizare a armatei române, din 6 mai 1913, publicată în Moni- 
torul Oficial, nr. 28, din 8 mai 1913, fiind subordonat Diviziei a 5-a Infanterie 
Buzău şi dislocat în garnizoana Ploieşti.: 

În vara anului 1913 la comanda brigăzii a fost numit colonelul Ion 
Dragalina, fost comandant al Şcolii Militare de Ofiţeri Infanterie. Adoptând 
planul de măsuri privind apărarea ţării, Marele Stat Major i-a încredinţat 
colonelului Ion Dragalina, în august 1915, misiunea de a conduce lucrările de 
fortificaţii realizate de către Grupul „Predeal”, pe Valea Prahovei. La data de 23 
noiembrie 1915, colonelul a fost avansat la gradul de general de brigadă şi 
numit la comanda Diviziei 1-a Infanterie, iar la data de 11 octombrie 1916 la 
comanda Armatei 1-a. Generalul (supranumit „Taica Dragalina”) a fost grav 
rănit în apropierea mănăstirii Lainici (lângă Târgu Jiu) şi după câteva zile de 
grea suferinţă a murit pe patul de spital.2 

Încă de la început, brigada a primit în subordine Regimentul 7 Doro- 
banţi Prahova şi Regimentul 32 Infanterie „Mircea”. Misiunile de bază ale 
comandamentului brigăzii au constat în instruirea efectivelor proprii precum şi 
în coordonarea şi îndrumarea activităţii de pregătire a regimentelor subordo- 
nate. După mutarea lui Dragalina, la comanda Brigăzii a 9-a Infanterie a fost 
numit colonelul Lascăr Caracaş, născut la Bârlad în anul 1870. Acesta a fost 
repartizat la garnizoana Ploieşti, după ce a absolvit, în 1895, Şcoala Militară de 
Ofiţeri de Infanterie. După doi ani de activitate a fost promovat în corpul de 
aghiotanţi ai regelui Carol I. Avansat la gradul de maior, a revenit în Ploieşti, la 
comanda Batalionului 3 Vânători-Infanterie (devenit regiment în cel de-al doi- 
lea război balcanic). În anul 1914 ofiţerul a fost mutat în cadrul Regimentului 
32 „Mircea”, la scurt timp devenind comandantul acestuia. Peste doi ani, în 
1916, a fost avansat la gradul de colonel. 

Din momentul declanşării operaţiunilor militare ale armatei române 
pentru eliberare naţională şi întregire statală, comandamentul brigăzii a par- 
ticipat, împreună cu Regimentele 7 şi 32 Infanterie, la campaniile militare des- 
făşurate în anii 1916 şi 1917. 

Brigada a 9-a Infanterie, comandată de colonelul Lascăr Caracaş, şi-a 
conjugat efoturile cu cele ale regimentelor din subordine, participând împreună 
la luptele desfăşurate în zonele: Covasna, Braşov, Rucăr, Dragoslavele, Târgo- 
vişte, Ploieşti, Buzău, Râmnicu Sărat, Focşani. De asemenea, tot împreună au 
trudit pentru fortificarea fizică şi morală a ostaşilor din subordine, în iarna 
anilor 1916-1917, în localităţile de dislocare din judeţul Botoşani. 

În cadrul operaţiunii militare de la Mărăşeşti, desfăşurată în perioada 
25 iulie - 22 august 1917, efectivele Brigăzii a 9-a Infanterie, împreună cu Regi- 
mentele 7 Infanterie Prahova şi 32 Infanterie „Mircea”, au luptat cu dârzenie, 
vitejie şi eroism legendar. În zilele de 25, 28 şi 20 iulie, ostaşii brigăzii au scris 
cu sângele lor o pagină glorioasă din epopeea Mărăşeştilor. Însuşi comandantul 
brigăzii, colonelul Lascăr Caracaş a fost grav rănit şi apoi evacuat, pentru refa- 
cere, în ziua de 28 iulie 1917.3 După stabilizarea frontului în sudul Moldovei, 
efectivele brigăzii au participat la misiuni de pază pe aliniamentul stabilit prin 

convenţia de armistițiu, precum şi la misiuni de alungare peste Nistru a bande- 
lor de soldaţi ruşi din sudul Basarabiei. Jurnalul de Operații, nr. 1.104, din 7 
iulie 1918, al Brigăzii a 9-a Infanterie a inserat informaţii clare despre misiunile 
pe care marea unitate le-a îndeplinit împreună cu regimentele din subordine. 

In baza Înaltului Decret, nr. 3.179, din 27 octombrie 1918, armata româ- 
nă a fost remobilizată la data de 28 octombrie 1918. La acea dată brigada se afla 
pe zona frontului Nămoloasa - Galaţi. Regimentul 32 Infanterie „Mircea” ocupa 
poziţie de apărare la Râmnicu Sărat, iar comanda brigăzii, împreună cu Regi- 
mentul 7 Prahova se aflau la Ianca. 

Conform ordinului primit de la Divizia a 5-a Infanterie, brigada şi regi- 
mentele subordonate s-au deplasat, în ziua de 8 noiembrie, la Buzău, unde 
populaţia oraşului le-a făcut o primire plină de entuziasm.5 

După trei zile de popas în Buzău, efectivele brigăzii au revenit în garni- 
zoana de reşedinţă din Ploieşti. Populaţia oraşului şi reprezentanţii adminis- 
traţiei locale i-au primit cu flori şi cu un delirant entuziasm pe bravii luptători, 
însoţindu-i pe Bulevardul Independenţei, până în Piaţa Libertăţii. Aici au ţinut 
înflăcărate cuvântări prefectul judeţului Prahova, primarul oraşului şi coman- 
dantul Brigăzii a 9-a Infanterie, colonelul Lascăr Caracaş.5 

În ziua de 17 noiembrie 1918, voluntarii transilvăneni au fost primiţi, 
luaţi în evidenţă şi înrolați în Regimentul 7 Infanterie şi Regimentul 32 Infan- 
terie „Mircea”.* La data de 5 decembrie 1918 s-a desfăşurat, în localul berăriei 
„Moldavia”, banchetul organizat de oficialităţile locale în onoarea Brigăzii a 9-a 
Infanterie. Cu acest prilej au ţinut discursuri înflăcărate: colonelul în rezervă 
Ion Ştefănescu, fostul senator de Prahova, George Dobrescu, primarul oraşului, 
Nelu Ionescu-Quintus, prefectul judeţului Prahova, Ion Niculescu, deputatul 
Silvan Becescu, profesorul Grigore Niculau ş.a.* 

Distinsul comandant al brigăzii a elogiat faptele glorioase ale Regi- 
mentului 32 Infanterie „Mircea” şi ale Regimentului 7 Infanterie Prahova, pre- 
cum şi pe ale comandanților acestora, locotenentul-colonel Constantin Mala- 
muceanu (căzut prizonier în ziua de 1 august 1917) şi locotenentul-colonel 
Nicolae Cornea. De asemenea, au fost aduse pioase omagii locotenentului-colo- 
nel Vasile Stamate (comandantul Regimentului 32 Infanterie „Mircea”, rănit 
mortal în ziua de 26 iulie 1917, când conducea regimentul la atac), maiorului 
Atanase Ionescu (căzut în luptă în fruntea Batalionului 3 din Regimentul 32, pe 
care-l comanda) şi altor ofiţeri, subofiţeri şi soldaţi care şi-au dat viaţa pentru 
neamul românesc. 

Cu profundă emoție l-a elogiat şi pe fiul său, sublocotenentul Ion Las- 
căr-Caracaş, comandant al Companiei Mitraliere din Regimentul 32 „Mircea”, 
care a fost rănit de două ori şi apoi a căzut prizonier la Doaga. În momentul 
când comandantul Regimentului 32 a cerut aprobare pentru retragere (întrucât 
inamicul era net superior din punct de vedere numeric şi al tehnicii de luptă), 
colonelul Caracaş i-a răspuns: „ai zălog pe fiul meu în prima linie - muriţi cu 
toții, dar nu vă retrageţi! Pericolul din urmă este mai mare şi mai sigur decât 
cel dinainte.”7 Cu această ocazie, colonelul în rezervă Ion Ştefănescu a făcut 
propunerea pentru ridicarea unui monument al eroilor Regimentului 32 
Infanterie „Mircea”, prin subscripţie publică. Efectivele brigăzii au sărbătorit 
Crăciunul, Anul Nou, Boboteaza, Sfântul Ioan şi ziua de 24 ianuarie în garni- 

zoana Ploieşti. În perioada 1-14 ianuarie 1919 s-a introdus în armată calendarul 
Gregorian (în locul celui Iulian), ostaşii fiind iniţiaţi în folosirea lui corectă. La 
data de 26 ianuarie 1919, Regimentul 7 Prahova a fost dislocat în Transilvania, 
în subordinea Diviziei 1-a Vânători. Celelalte efective au desfăşurat perioada 
întâia şi a doua de instrucţie în cazarmă. 

În ziua de 30 mai, Brigada a 9-a şi Regimentul 32 Infanterie „Mircea” 
au început deplasarea, cu trenul, spre Basarabia şi au debarcat la Căuşani, 
unde, împreună cu Regimentul 33 Infanterie Tulcea, au fost puşi la dispoziţia 
Comandamentului Grupului „General Popovici”.8 La data de 20 iunie 1919, 
Regimentul 32 Infanterie „Mircea” a fost repartizat în sectorul Olăneşti - Tal- 
mazi - Ozierul - Bugaz. Unitatea a primit misiunea să împiedice trupele bolşevi- 
ce să pătrundă peste Nistru şi să potolească răscoalele populaţiei ruse. 

Bandele de soldaţi ruşi — care aparţineau lui Denikin şi Petliura — acţio- 
nau în Ucraina şi desfăşurau, din oraşul Odessa, o intensă propagandă împotri- 
va poporului român. La data de 20 decembrie a sosit în zona de acţiune a 
brigăzii şi Regimentul 7 Prahova, care îndeplinise până atunci misiuni de luptă 
în Transilvania. Unitatea a înlocuit Regimentul 35 Infanterie Silistra. 

În lunile ianuarie şi februarie 1920, efectivele Brigăzii a 9-a Infanterie 
au desfăşurat lupte grele la Bugaz, împotriva armatei ucrainiene care era spriji- 
nită de voluntari bulgari şi sârbi, de ostaşi germani şi de agitatori evrei. Ostaşii 
Regimentelor 7 Infanterie şi 32 Infanterie „Mircea” au capturat, de la trupele 
denikiniste, armament de infanterie şi artilerie. 

La Cetatea Albă, Brigada a 9-a Infanterie a primit refugiaţi polonezi, 
francezi şi basarabeni, cărora le-a asigurat condiţii omeneşti de cazare. În luna 
martie 1920 brigada a mai oprit şi alte acţiuni agresive ale bolşevicilor, captu- 
rând şi dezarmând ostaşi ucrainieni. Până la sfârşitul anului 1920, brigada a 
efectuat misiuni de pază pe graniţă şi a menţinut ordinea interioară în zona 
Olăneşti - Bugaz.” Din ianuarie şi până în aprilie 1921, efectivele brigăzii au 
alungat bandele de bolşevici care atacau posturile de jandarmi şi au instruit 
ostaşii basarabeni, care au preluat misiunile unităţilor militare prahovene. 

După refacerea sănătăţii, colonelul Lascăr Caracaş s-a înapoiat la 
comanda brigăzii. Odată cu demobilizarea armatei, la 1 aprilie 1921, brigada s-a 
înapoiat în Ploieşti. Colonelul Caracaş a comandat efectivele brigăzii până în 
anul 1924, când a fost avansat general de brigadă şi a devenit comandant al 
garnizoanei Ploieşti. Generalul de brigadă Lascăr Caracaş a fost pensionat în 
vara anului 1930. 


NOTE 

GI. lt. Şuţa, L., Infanteria Română, Editura Militară, 1982, pag. 11. 

Idem, pag. 100 -112. 

Arhivele Militare Române, Jurnalul de Operații al Bg. a 9-a Inf., nr. 1.104/1918, pag. 1-5. 

REGIMENTUL 7 DOROBANȚI PRAHOVA 
(BRIGADA A 7-A MECANIZATA „GRIVIŢA”) 


Sub domnia principelui Barbu Dimitrie Ştirbei, în anul 1851, prin orga- 
nizarea Corpului Grănicerilor — compus din două Inspectorii, una de munte şi 
alta de Dunăre — în districtul Prahovei au luat fiinţă două companii de grăni- 
ceri, prima cu reşedinţa la Predeal, iar cealaltă la Bratocea. Împreună, aceste 
companii au format Batalionul 1 din graniţa munţilor şi cuprindeau tineri 
schimbaşi (cu serviciul militar de şase ani), înrolați de pe o rază de 30 de km 
din sudul graniţei muntoase. 

În anul 1866, din uniţăţile de grăniceri s-a format Corpul Dorobanţilor, 
organizat pe batalioane care activau în întreaga ţară. Batalionul 1 de Grăniceri a 
luat denumirea de Batalionul 6 din Regimentul 3 Dorobanţi, trecând sub 
comanda maiorului Sarandi. Mai târziu, conform legii din 1872, batalionul a 
luat denumirea de Regimentul 4 Dorobanţi, cu reşedinţa la Ploieşti. Coman- 
dant al unităţii era locotenentul-colonel Mihail Holban, înaintat ulterior la 
gradul de general. 

Regimentul era organizat pe 5 batalioane, răspândite în zona Prahova, 
cel de-al 4-lea având reşedinţa la Ploieşti. Tinerii făceau serviciul militar timp 
de 6 ani, fiind consideraţi ca schimbaşi şi erau obligaţi să facă gardă pe fronti- 
eră în fiecare lună. La data de 14 octombrie 1874, după încheierea marilor 
manevre de la Colentina, domnitorul Carol I a distribuit noul drapel de luptă al 
Regimentului 4 Dorobanţi, pe platoul de la Băneasa. 

În anul 1876, prin Decretul Domnesc, nr. 2.195, numărul regimentelor 
de dorobanţi a fost mărit. Regimentul 4 Dorobanţi, rămânând cu două batali- 
oane, a luat denumirea de Regimentul 7 Dorobanţi Ploieşti, subordonat Diviziei 
a 2-a Teritoriale Militare Bucureşti. Regimentul, comandat de locotenenetul- 
colonel Mihail Holban, avea ca teritoriu de încorporare districtele Prahova şi 
Dâmboviţa. Batalionul nr. 1 avea reşedinţa la Târgovişte (Compania 1-a la 
Pietroşiţa, Compania a 2-a la Târgovişte, Compania a 3-a la Găeşti, Compania a 
4-a la Titu), iar Batalionul 2 la Ploieşti (Compania a 5-a la Ploieşti, Compania a 
6-a la Bucov, Compania a 7-a la Bratocea, Compania a 8-a la Predeal). Efectivul 
total al regimentului era de 2.473 de oameni.! 

Regimentul 7 Dorobanţi Ploieşti a participat la războiul de indepen- 
denţă (1877-1878), acoperindu-se de glorie în a treia bătălie de la Plevna, dez- 
lănţuită la 30 august 1877, la ordinul domnitorului Carol I: „Peste Dunăre 
domnilor, ne aşteaptă gloria străbună!” Ostaşii regimentului au contribuit la 
ocuparea şi apărarea redutei Griviţa nr. 1 şi apoi, în ziua de 28 noiembrie, la 
ocuparea Opanezului. Acest regiment s-a înscris printre unităţile care l-au for- 
ţat pe Osman Paşa, aflat în fruntea celor 45.000 de ostaşi concentrați în cetatea 
Plevna, să capituleze.> 

În ziua de 8 decembrie, Regimentul 7 Dorobanţi, trecut în Brigada a 2-a 
din Divizia a 4-a, a început marşul către Vidin, pe viscol şi pe un ger năpraznic, 
colaborând cu trupele Diviziei 1-a la cucerirea Vidinului. Ostaşii regimentului 
au pătruns în Vidin la data de 19 ianuarie 1878.2 

După încheierea armistiţiului cu turcii, regimentul s-a înapoiat la Plo- 
ieşti, unde a fost primit cu mare entuziasm. Apreciindu-i-se faptele eroice de 

arme, la data de 8 octombrie 1878, drapelul regimentului a fost decorat cu Cru- 
cea „TRECEREA DUNĂRII”.3 

În conformitate cu Înaltul Decret, nr. 1.163, din 3 aprilie 1880, referitor 
la înfiinţarea a încă 11 regimente de Dorobanţi pe lângă cele 16 existente, 
teritoriul de activitate al regimentelor s-a restrâns la câte un judeţ, iar 
regimentele de dorobanţi purtau, de regulă, numele judeţului respectiv. În 
acest context, Regimentul 7 Dorobanţi a devenit Regimentul de Dorobanţi 
Prahova nr. 7, cu reşedinţa în oraşul Ploieşti, subordonat aceleiaşi Divizii a 2-a 
Teritoriale, care îşi recruta ostaşii din districtul Prahova.+ 

În anul 1891, prin Înaltul Decret, nr. 2329 din 11 iulie acelaşi an, s-au 
stabilit noile circumscripţii militare teritoriale, modificându-se denumirea şi 
structura regimentelor de dorobanţi. Conform acestui decret, Regimentul de 
Dorobanţi Prahova nr. 7 avea următoarea organizare: Batalionul 1 Ploieşti (care 
avea în subordine: Compania 1-a Ploieşti, Compania a 2-a Cocorăşti, Compania 
a 3-a Târgşor, Compania a 4-a Bucov) şi Batalionul 2 Câmpina (care avea în 
subordine: Compania a 5-a Filipeşti, Compania a 6-a Băicoi, Compania a 7-a 
Câmpina, Compania a 8-a Sinaia).5 

Cu prilejul aniversării a 40 de ani de la proclamarea principelui Carol | 
(10 mai 1866) în calitate de domnitor, Regimentul 7 Prahova a fost decorat cu 
Medalia Jubiliară „CAROL Y”. 

În toamna anului 1891, ca urmare a faptului că regimentele de infan- 
terie de linie s-au contopit cu regimentele de dorobanţi, s-a format Batalionul 3 
Infanterie Permanentă. Batalioanele 1 şi 2 Infanterie au rămas cu schimbul, 
până în anul 1908 când toate regimentele au devenit permanente. În baza aces- 
tei legi serviciul militar de 180 de zile pe an cu schimbul a fost înlătu- 
rat, stabilindu-se serviciul militar cu durata de doi ani, pentru infanterie. 

La 20 iunie 1913, regimentul a fost subordonat Brigăzii a 9-a Infanterie 
Ploieşti din Divizia a 5-a Infanterie Buzău (Corpul 3 Armată) şi a fost mobilizat 
pentru campania militară din Bulgaria (al doilea război balcanic), chemând sub 
drapel 5 contingente. Unitatea a trecut Dunărea în Bulgaria pe la Şiliştioara, 
ajungând în zona Lepiţa.* După încheierea păcii, regimentul s-a întors în ţară, 
ajungând la Ploieşti la data de 28 august 1913, şi a efectuat demobilizarea. 

Regimentul s-a bucurat de valoroase aprecieri venite din partea regelui 
Carol 1. Prin Înaltul Ordin de Zi, din 31 iulie 1913, regele arăta: „Aţi plecat vo- 
ioşi pe câmpul de onoare, părăsind holdele voastre hotărâți de a înfrunta cu 
bărbăţție toate primejdiile războiului. Mulţi dintre camarazii voştri au căzut 
jertfă boalelor nemiloase de peste Dunăre... Aţi ajuns cu o repeziciune mai 
presus de toate aşteptările până la creasta munţilor Bulgariei. Prezenţa noas- 
tră acolo a impus pacea fără vărsarea de sânge, a mărit țara noastră cu un 
ținut însemnat spre întărirea hotarului ei şi a înălţat vaza României în ochii 
tuturor... Din tot sufletul mulţumesc scumpei mele armate pe care deapururea 
o voi înconjura cu o părintească dragoste.” 

În semn de recunoştinţă pentru faptele de arme săvârşite, drapelul de 
luptă al regimentului a fost decorat cu Medalia „AVÂNTUL ŢĂREI”.5 

Perioada de neutralitate, din anii 1914-1916, a constituit pentru Regi- 
mentul Prahova nr. 7 un bun prilej de intensificare a instrucției în zona vii- 
toarelor acţiuni de luptă. 

În ajunul campaniei militare, declanşată în noaptea de 14-15 august 
1916, efectivele regimentului, subordonate Brigăzii a 9-a Infanterie din Divizia 
a 5-a Infanterie (Corpul 3 Armată), se găseau în apropierea frontierei pe valea 
Doftanei. Trecând frontiera în Transilvania, unitatea a ocupat localitatea Satu 
Lung. Luptele au fost dure, regimentul înregistrând un mort (sergentul Coman 
Rotilă) şi doi răniţi (locotenentul-colonel Gheorghe Ulescu şi soldatul Constan- 
tin Văjău).7 La sfârşitul lunii, regimentul a ajuns la Cohalom şi, la 4 septembrie, 
a fost deplasat la Braşov. De aici, unitatea a fost deplasată pe calea ferată până 
la Vidra, intrând în subordinea Diviziei a 22-a Infanterie şi a trecut Dunărea la 
Flămânda (Cadrilater, judeţul Durostor).8 

Din cauza evenimentelor din Oltenia, unde inamicul pătrunsese în defi- 
leul Jiului, regimentul a fost îmbarcat în staţia Mihai Bravu pentru deplasarea 
la Craiova. Pe timpul deplasării, regimentul a fost debarcat la Câmpulung Mus- 
cel şi dirijat către culoarul Rucăr-Bran, unde s-a angajat în luptele de la Mate- 
iaş, Dragoslavele şi Prisaca. Datorită pierderilor mari, unitatea a fost retrasă în 
rezerva Diviziei a 22-a Infanterie şi apoi s-a deplasat către Târgovişte şi Ploieşti 
(unde a ajuns la 22 noiembrie 1916). Regimentul a dat lupte grele la Crângul lui 
Bot, Băicoi, Ploieşti şi Albeşti. Deşi ostaşii regimentului au luptat cu dârzenie, 
datorită superiorității inamicului — atât în oameni, cât şi în tehnică de luptă — 
oraşul Ploieşti a fost ocupat de inamic la 23 noiembrie, ora 15,45.8 

Regimentul s-a retras prin lupte dure până în poarta Focşanilor şi apoi, 
la ordin, în nordul Moldovei, pentru refacerea capacităţii de acţiune. După 10 
decembrie 1916, efectivele Regimentului Prahova nr. 7 au fost deplasate în lo- 
calitatea Guranda din judeţul Botoşani, luptându-se cu lipsuri de ordin econo- 
mic şi cu tifosul exantematic.8 

Documentele din arhiva creată de Regimentul Dorobanţi Prahova nr. 7 
(pentru această perioadă grea) atestă vitejia, energia, bărbăţia şi priceperea 
oamenilor care şi-au făcut pe deplin datoria, plătind cu sângele lor apărarea 
fiecărei palme de pământ. 

La data de 28 martie 1917, comandantul Regimentului Prahova nr. 7, 
colonelul Constantin Condeescu, a murit în cantonamentul său din satul Gu- 
randa, ca urmare a rănilor suferite şi a tifosului exantematic, care bântuia în 
Moldova. În continuare, comanda regimentului a fost asigurată de maiorul 
Constantin Malamuceanu, comandantul Batalionului 2, care, cu tenacitate şi 
competenţă, a grăbit procesul de dotare cu mijloace materiale şi refacere a po- 
tenţialului de luptă al unităţii.8 

La data de 17 iunie 1917, regimentul, complet refăcut a fost deplasat pe 
calea ferată în zona de operaţii Ghivărţeni din judeţul Covurului, subordo- 
nându-se Brigăzii a 9-a Infanterie, din Divizia a 5-a Infanterie. De aici a fost 
deplasat pe Siret. Cu acest prilej, comandantul Corpului 6 Armată din Armata 
1-a, generalul de divizie Eremia Grigorescu, a întâmpinat Regimentul 7 Doro- 
banţi Prahova citind Ordinul de Zi, nr. 4, din 18 iulie 1917: „Ostaşi! Intrând sub 
ordinele Corpului 6 Armată, cu sufletul plin de credinţă şi cu toată nădejdea 
în voi vă zic: Bine aţi venit! Aţi venit să stăviliți la Siret pe vrăjmaşul sălbatic, 
să apăraţți cu sângele vostru ţara Moldovei până când ceasul înaintării va 
suna. Toată suflarea românească priveşte cu încredere în voi... Părinții, 
soțiile şi copiii voştri privesc spre voi şi cer răzbunarea contra barbarilor ce-i 

asupresc şi-i pângăresc de 11 luni.” La ceasul înaintării veţi face să se scrie pe 
frunţile voastre ca şi pe acelea ale luptătorilor din Carpaţi pecetea: „Nici pe aici 
nu se trece!“ 

În perioada 18-24 iulie 1917, Regimentul 7 Dorobanţi Prahova a luat 
parte la luptele din sectorul defensiv Nămoloasa - Condrea - Salcia. 

Ofensiva dezlănţuită de Armată a 9-a germană pe direcţia Focşani - 
Mărăşeşti - Adjud a determinat Diviziile a 13-a şi a 34-a ruse să se retragă 
dezordonat spre nord. Pentru a interzice germanilor să rupă linia de apărare şi 
să ocupe capetele de pod de pe Siret, Divizia a 5-a Infanterie Buzău a ocupat 
poziţii de luptă şi a oprit înaintarea inamicului pe aliniamentul Moara Albă - 
Doaga - Furceni. Acţiunile de luptă duse de Regimentul 7 Dorobanţi Prahova la 
Cosmeştii din Deal - Valea Jugastrului - Moara Albă - Pădurea Călinei, în zilele 
de 25-29 iulie — împotriva unui inamic superior din punct de vedere numeric şi 
al dotării tehnice — au fost deosebit de crâncene. Efectivele regimentului au 
colaborat foarte bine cu celelalte unitați prahovene: Regimentul 32 Infanterie 
„Mircea”, Regimentul 3 Vânători, Regimentul 6 Călăraşi şi Regimentul 19 Arti- 
lerie, intrând în legendă.8 

Acţiunile de luptă ale Regimentului 7 Dorobanţi Prahova, la fel de glori- 
oase ca şi cele ale Regimentului 32 Infanterie „Mircea”, au fost sintetizate în 
textul inserat pe Brevetul Ordinului „MIHAI VITEAZUL”, clasa a III-a, acordat 
drapelului de luptă, la 25 mai 1918, la Iaşi: „Pentru vitejia şi avântul remar- 
cabil cu care ofiţerii, subofiţerii şi soldaţii acestui eroic regiment au luptat în 
bătălia de la Mărăşeşti din anul 1917. În dimineaţa zilei de 25 iulie, pe când 
Batalionul 1 ataca cu furie pe direcția Moara Albă spre a opri înaintarea ina- 
micului, Batalionul 2 izbi cu aceiaşi furie trupele germane ce urmăreau pe 
ruşi şi amenințau aripa dreaptă a primului Batalion. În zilele de 26 şi 27 iulie, 
regimentul a rămas neclintit, sub un îngrozitor bombardament pe poziţia din 
Pădurea Călinei şi a sfărâmat repetatele atacuri inamice. În fine, în diminea- 
ţa zilei de 28 iulie, Regimentul 7 s-a aruncat în mod strălucitor la atac, 
împingând trupele inamice până în Valea Jugastrului, iar la 29 iulie, printr- 
un atac tot atât de strălucit, a câstigat teren, rectificând frontul de la Viroaga 
din Pădurea Călinei. Un mare număr de ofițeri, subofițeri şi soldați şi-au 
sacrificat viaţa, însă Eroicul Regiment a pus stavilă înaintării forțelor covâr- 
şitoare ale inamicului.” 

După data de 2 august 1917, regimentul a fost dislocat la Ţepul de Sus 
pentru o scurtă refacere a moralului, a forțelor fizice şi a tehnicii de luptă. 

În luna septembrie, unitatea a fost deplasată în pădurea de la nord-vest 
de satul Călimăneşti, unde, împreună cu Regimentul 3 Vânători Infanterie Pra- 
hova, s-a format rezerva Armatei 1-a Române. La data de 20 octombrie 1917, 
regimentul a fost trimis din nou pe front, înlocuind Regimentul 69/77 din Divi- 
zia a 14-a Infanterie. 

Până la încheierea armistiţiului, unitatea a desfăşurat acţiuni sporadice 
de luptă în zona frontului. După încheierea armistiţiului germano-rus (22 
noiembrie 1917) şi germano-român (26 noiembrie 1917), regimentul a rămas pe 
front. La data de 9 martie 1918, unitatea a fost detaşată în Basarabia, pentru a 
interzice pătrunderea peste Nistru a trupelor ruse şi ucrainiene. Regimentul 7 
Dorobanţi Prahova a trecut la demobilizare după încheierea păcii de la Bucu- 

reşti, din aprilie 1918, menţinând sub drapel numai contigentele 1917 şi 1918.8 
Ofensiva armatei franceze în Balcani a creat condiţii optime pentru reluarea 
luptelor, în vederea eliberării ţării. La 28 octombrie regimentul a fost din nou 
mobilizat, efectivele sale fiind trimise în zona Buzău - Ploieşti pentru a ocupa 
zonele părăsite de armata germană. A sosit la Ploieşti, la data de 10 noiembrie 
1918, în aclamaţiile populaţiei oraşului. 

În scopul ocrotirii populaţiei româneşti din Transilvania, la începutul 
lunii ianuarie 1919, regimentul a fost deplasat în zona Braşov - Sighişoara - 
Odorhei. De aici, regimentul a fost deplasat succesiv la Sibiu, Cluj, Oradea, un- 
de a rămas până la 3 decembrie 1919, când a fost dislocat din nou în Basarabia, 
la Cetatea Albă, cu misiuni de pază şi ordine. A staționat aici la 24 octombrie 
1921 şi apoi s-a întors la Ploieşti, intrând în subordinea Diviziei a 13-a Infan- 
terie Ploieşti (Corpul 5 Armată).8 

Drapelul regimentului a fost decorat în anul 1921 cu distincţiile: Crucea 
Comemorativă „CARPAŢI - ARDEAL - MĂRĂŞEŞTI” şi „VICTORIA MARELUI 
RĂZBOI, 1916-1918”. În perioada interbelică, Regimentul 7 Dorobanţi Prahova 
s-a preocupat de instruirea trupei, în vederea obţinerii unor rezultate bune la 
aplicaţii şi manevre. În acea perioadă, organizarea regimentului era următoa- 
rea: comandantul, ajutorul comandantului, biroul mobilizare, adjutantul regi- 
mentului, ofițerul cu aprovizionarea, contabilul în bani, contabilul în materii, 
ofiţerul cu armătura, ofiţerul cu cazarmarea, medicul corpului, Batalionul nr. 1, 
Batalionul nr. 2, Batalionul nr. 3, Compania de Specialităţi şi Compania Depo- 
zit.9 Decorarea drapelului regimentului, în anul 1927 şi 1933, cu Medaliile 
„FERDINANT Y” şi, respectiv, „CASTELUL PELEŞ”, a stimulat cadrele şi ostaşii 
pentru a se pregăti temeinic în scopul apărării patriei. 

Precipitarea evenimentelor politico-militare a determinat Guvernul Ro- 
mâniei să întreprindă, în anul 1930, o serie de acţiuni în vederea creşterii forţei 
combative a armatei şi a asigurării securităţii frontierelor ţării. În acest scop au 
fost concentrate, în Moldova, mari unităţi şi unităţi. Printre acestea s-a aflat şi 
Regimentul 7 Dorobanţi Prahova, concentrat în zona Păstrăveni - Todireni - 
Rădeni - Hârlău - Iaşi (pe aliniamentul râului Jijia).10 

Până la 22 iunie 1941, efectivele regimentului şi-au intensificat instruc- 
ţia, participând apoi la luptele de eliberare a Basarabiei (în subordinea Armatei 
a 11-a germane) şi la cucerirea Odessei (în subordinea Diviziei a 13-a Infanterie 
Ploieşti, Corpul 5 Armată). 

Pierderile suferite de regiment, până la data de 1 noiembrie 1941, au 
fost: ofiţeri activi şi rezervişti (20 morţi, 4 dispăruţi şi 54 răniţi), subofiţeri 
activi şi rezervişti (8 morţi, 9 dispăruţi şi 20 răniţi) şi ostaşi (433 morţi, 135 
dispăruţi şi 1.135 răniţi). Până în vara anului 1942 s-au întreprins măsuri de 
completare a efectivelor de luptători şi s-a asigurat refacerea moralului şi 
instrucţia lor prin desfăşurarea aplicaţiilor practice şi a manevrelor militare. 

De la data de 15 august 1942 şi până la 25 ianuarie 1943, efectivele 
regimentului, subordonate Diviziei a 13-a Infanterie (Corpul 5 Armată din 
Armata a 3-a română), au participat la luptele crâncene de la Cotul Donului, 
având de înfruntat condiţiile foarte grele datorate unei ierni deosebit de aspre, 
precum şi lipsuri de ordin material şi un moral scăzut. După înapoierea de la 
Cotul Donului, în perioada februarie 1943-ianuarie 1944, regimentul a îndepli- 

nit misiuni de pază în zona petroliferă. În perioada ianuarie-iulie 1944, regi- 
mentul a îndeplinit misiuni grele de luptă, pe aliniamentul Iaşi - Târgu Frumos 
- Roman. În perioada 23-31 august, efectivele regimentului au contribuit la eli- 
berarea zonei petrolifere aflate sub ocupaţie germană, remarcându-se la Bol- 
deşti, Lipănești, Vălenii de Munte şi Plopeni. 

Pentru faptele deosebite de eroism din perioada celui de-al doilea răz- 
boi mondial, cinci cadre militare din regiment au fost răsplătite cu Ordinul 
„MIHAI VITEAZUL”: colonelul Vasile Creţoiu, căpitanul Constantin Stanciu, 
locotenentul Mircea Socor, sublocotenentul Marin Moise şi sublocotenentul 
Petre Niţă. 

Conform prevederilor protocolului adiţional la Convenţia de Armistiţiu 
de la Moscova (26 octombrie 1944) şi a Instrucţiunilor Speciale, nr. 70.200, din 
1 noiembrie 1944, ale Marelui Stat Major, s-a ordonat desfiinţarea Diviziei a 13- 
a Infanterie..2 

Regimentul 7 Dorobanţi Prahova s-a desfiinţat la data de 15 decembrie 
1944, vărsând personalul, materialele, armamentul, echipamentul şi arhiva la 
Regimentul 1 Vânători (Infanterie), dislocat în garnizoana Ploieşti.:3 

Ca urmare a nevoilor de întărire a capacităţii de apărare a ţării, Guver- 
nul României a înfiinţat noi unităţi militare. In acest context, conform Ordinu- 
lui Marelui Stat Major, din anul 1970, s-a reînfiinţat regimentul sub denumirea 
de Regimentul 7 Mecanizat Popeşti-Negoieşti. 

În baza Ordinului Marelui Stat Major, la data de 2 aprilie 1994, regi- 
mentul s-a transformat în Brigada a 7-a Infanterie Motomecanizată şi, ulterior, 
conform Ordinului Marelui Stat Major, la data de 28 mai 1995, Brigada a 7-a 
Infanterie Motomecanizată s-a transformat în Brigada a 7-a Mecanizată „Grivi- 
ţa“. După reînfiinţarea unităţii, cadrele acesteia au participat cu răspundere şi 
dăruire la realizarea bazei materiale pentru instrucţie şi educaţie a tinerilor 
militari, reuşind în câţiva ani să realizeze un poligon modern la Coada Izvoru- 
lui. În acest poligon s-au executat şi se execută încă, şedinţe de trageri cu arma- 
mentul din dotare şi aplicaţii militare complexe. 

Militarii care s-au instruit în această unitate, precum şi militarii din alte 
unităţi ale garnizoanei Ploieşti au trăit situaţia reală a câmpului de luptă, cu 
prilejul participării la şedinţele demonstrative de trageri, conduse de către 
comandantul unităţii, colonelul Ion Nicolescu. 

În paralel cu activitaea de instrucţie, efectivele unităţii au participat — 
cu detaşamente formate din 150-200 de militari în termen, ofiţeri, subofiţeri şi 
maiştri militari — la realizarea unor obiective economice precum: amenajarea 
centrului civic din Bucureşti şi din municipiul Ploieşti, efectuarea unor lucrări 
la canalul Dunăre-Marea Neagră, construcţii de locuinţe, participarea în fiecare 
an la efectuarea unor lucrări de împăduriri şi efectuarea lucrărilor agricole de 
primăvară, vară şi toamnă. 

Efectivele unităţii s-au remarcat cu prilejul participării la lichidarea 
urmărilor inundaţiilor, din anii 1970 şi 1975, şi a cutremurelor din 4 martie 
1977, 30 august 1986 şi 31 mai 1990. 

Personalul unităţii, comandat de tânărul ofiţer Ion Nicolescu, ajutat de 
un mănunchi de cadre la fel de tinere şi entuziaste s-a înscris la loc de cinste în 
istoria armatei şi a patriei prin participarea la revoluţia din decembrie 1989. Ei 

au contribuit la asigurarea liniştii în capitala ţării, cu pierderea, din impru- 
denţă, a unui soldat. 

De la înfiinţare şi până în prezent, la comanda unităţii s-au succedat 
următorii ofiţeri: colonelul Mihail Holban (1872-1879), locotenentul-colonel 
Gheorghe Herfner (1879-1880), colonelul Emanuel Boteanu (1880), colonelul 
Ştefan Şişmaş (1880-1881), colonelul August Gorjan (1882-1883), colonelul 
Ştefan Şişmaş (1884-1888), colonelul Petre Macca (1888-1889), colonelul 
Ştefan Şişmaş (1890-1893), colonelul Alexandru Leon (1894-1896), colonelul 
Constantin Candiano (1897-1898), colonelul Androne Geogescu (1898-1905), 
colonelul Dimitrie Cocea (1905-1907), colonelul Gheorghe Văleanu (1907- 
1909), colonelul Gheorghe Cereşeanu (1909-1913), colonelul Alexandru 
Băbeanu (1914), colonelul Ion Ghinescu (1915), locotenentul-colonel Vasile 
Canariu (1916), colonelul Constantin Condeescu (1916-1918), colonelul Nicolae 
Cornea (1918-1923), colonelul Teodor Teodorian (1924-1927), colonelul 
Dionisie Chibuchi (1928), colonelul Ion Raşcu (1929), colonelul Constantin 
Zagoritz (1930-1932), colonelul Stancu Constantinescu (1933-1935), colonelul 
Epaminonda Arghiropol (1936-1937), colonelul Panait Ciuperceanu (1938- 
1939), colonelul Vasile Creţoiu (1940-1941), locotenentul-colonel Sava 
Teodorescu (1941), colonelul Hristache Enescu (1941), colonelul Ion Ciocan 
(1942), locotenentul-colonel Alexandru Munteanu (1942-1943), colonelul 
Gheorghe Ionescu (din 1943 până la desființare, în decembrie 1944), colonelul 
Gheorghe Vlase (de la reînfiinţare în anul 1970-1973), colonelul Vasile Pricop 
(1973-1975), colonelul Dumitru Matei (1975-1984), maiorul Vasile Ivan (1984- 
1988), colonelul Ion Nicolescu (1988-1997), colonelul Gheorghe Badea (1997- 
1998), colonelul dr. Neculai Roman (1999-2001), generalul de brigadă dr. Stan 
Petrescu (2002-10.2003), colonelul I. Olteanu (10.2003-15.10.2004), colonelul 
Traian Nistor (15.10.2004, avansat general de brigadă la data de 15.12.2004). 

In anul 2005, brigada şi-a schimbat profilul şi denumirea în Brigada 2 
Logistică, având comandanţi pe generalul de brigadă Petre Valentin (2005- 
2006), generalul de brigadă Gabriel Gabor (2006-2007), colonelul inginer 
Florentin Bucovei (2008-26.02.2009), interimari colonelul Traian Drăghici şi 
colonelul S. Marin. 

În anul 2011 Brigada 2 Logistică a fost mutată la Constanţa. 

REGIMENTUL 32 INFANTERIE „MIRCEA” 


Prin Înaltul Decret, nr. 1.057, din 16 martie 1883, s-a înfiinţat, la data 
de 10 aprilie 1883, unul din cele mai prestigioase regimente din armata ro- 
mână, Regimentul 32 Dorobanţi Brăila. Baza de constituire a reprezentat-o Ba- 
talionul 1 din Regimentul 9 Dorobanţi Brăila, care-şi recruta ostaşii de pe 
teritoriile judeţelor Brăila şi Făurei. Regimentul, comandat de colonelul Ioan 
Coruţ, s-a organizat pe două batalioane a câte patru companii.! La data de 10 
mai 1884, regimentul a primit drapelul de luptă, simbolul vitejiei şi gloriei 
ostăşeşti, de la regele Carol 1. 

În anul 1889, conform Înaltului Decret Regal, nr. 2.329, regimentul a 
fost mutat de la Brăila la Mizil şi a fost organizat pe două batalioane a câte pa- 
tru companii fiecare (Batalionul 1 recruta tinerii din Prahova, iar Batalionul 2 
recruta tinerii ostaşi din Buzău).! 

Prin Înaltul Decret Regal, nr. 2.329, Regimentul 32 a primit denumirea 
de Regimentul „Mircea” nr. 32.! 

Perfecţionarea structurilor organizatorice ale armatei a afectat în bine şi 
Regimentul „Mircea” nr. 32, care, în baza Înaltului Decret Regal, nr. 2.329, din 
1891, a fuzionat cu Regimentul 5 Linie, înființându-se şi Batalionul 3.! Întrucât 
oraşul Ploieşti avea condiţii mai bune de cartiruire, Regimentul „Mircea” nr. 32 
a fost mutat de la Mizil la Ploieşti, în baza Ordinului nr. 15.384, din 21 octom- 
brie 1893, al Corpului 3 Armată, în cazarma din strada Alexandru al II-lea. 
Regimentul, comandat de colonelul Nicolae Ionescu, avea 3 batalioane.2 

În ziua de 21 mai 1907, pe strada Mărăşeşti, nr. 270, a avut loc festivi- 
tatea punerii pietrei de temelie a noii cazărmi a Regimentului „Mircea” nr. 32, 
eveniment la care au participat unităţile din garnizoană: Regimentul 7 Doro- 
banţi Prahova, Batalionul 9 Vânători, Regimentul 6 Călăraşi, Secţia de Pom- 
pieri şi Compania de Jandarmi Rurali. După slujba religioasă s-a semnat actul 
comemorativ, care a fost depus în fundaţia cazărmii Regimentului „Mircea” nr. 
32. În document se preciza: „Cu voința lui Dumnezeu, azi 21 mai 1907, în al 
40-lea an de glorioasă domnie a Majestății Sale Regelui Carol I, s-a pus 
prima piatră fundamentală a cazărmii Regimentului „Mircea” nr. 32, 
participând o seamă de personalitaţi politice şi militare: generalul de divizie 
(r) Gheorghe Manu - ministru de război, generalul de divizie Wartiadi Panait 
- comandantul Corpului 3 Armată, generalul de brigadă Constantin Iarca - 
comandantul Diviziei a 5-a Infanterie Buzău, generalul de brigadă Con- 
stantin Hârjeu - comandantul Brigăzii a 9-a Infanterie, colonelul Constantin 
Papazoglu - comandantul Regimentului „Mircea” nr. 32”.3 

Regele Carol I a înmânat comandantului regimentului, în ziua de 10 mai 
1910, noul drapel de luptă, cel vechi fiind dus la Muzeul Militar Naţional. 

În perioada 1910-1913, efectivele regimentului s-au instruit temeinic în 
cazarmă şi în zona Prahova, prin exerciţii tactice pe subunități şi unitate, a 
executat marşuri şi aplicaţii practice, concursuri pentru cunoaşterea tehnicii 
militare şi trageri pe unitate şi marea unitate.+ La chemarea Guvernului Româ- 
niei, armata a participat la cel de-al doilea război balcanic pentru recâştigarea 
Cadrilaterului dobrogean (judeţele Durostor şi Caliacra). 

În ziua de 28 iunie 1913, regimentul şi-a mobilizat efectivele care s-au 
îmbarcat în gara Ploieşti Sud şi apoi s-au deplasat la Filaret (Bucureşti). De aici 
au pornit pe jos pe itinerariul Bragadirul - Bujoreni - Prunaru - Alexandria - 
Drăcea - Turnu Măgurele - Izbiceni, unde a ajuns la 6 iulie 1913. În după- 
amiaza zilei de 7 iulie, regimentul a traversat Dunărea pe Podul de vase de la 
Siliştioara şi apoi până la 18 iulie a înaintat în Bulgaria pe traseul Cruşoveni - 
Stavertz - Lucavitz -Kukatza - Lepitza. În timpul deplasării s-au luat măsuri de 
combatere a holerei.4 

La data de 5 august, regimentul a pornit spre ţară, traversând Dunărea 
(10 august), şi a defilat în faţa principilor Ferdinand şi Carol al II-lea în oraşul 
Turnu Măgurele. Efectivele regimentului s-au deplasat cu trenul debarcând în 
oraşul Ploieşti la data de 7 august 1913.+ După participarea la războiul balcanic, 
în împrejurările dezlănţuirii primului război mondial, Regimentul „Mircea” nr. 
32 a instruit contingentele de rezervişti 1905-1911 şi contingentele de recruți 
1913-1916, punând accent pe însuşirea armamentului nou, executarea şedinţe- 
lor de trageri, marşuri şi aplicaţii practice. Tot în această perioadă s-au executat 
lucrări de fortificaţii la curbura Carpaţilor.+ 

În baza Ordinului Marelui Stat Major, nr. 477/1915, şi al Ordinului Cor- 
pului 3 Armată, nr. 77, din 29 mai 1915, Regimentul „Mircea” nr. 32 a fost dis- 
locat din Ploieşti la Bratocea, pentru a coopera cu Regimentul 19 Artilerie Plo- 
ieşti la executarea exerciţiilor, marşurilor şi a lucrărilor de fortificaţii. Unitatea 
a fost cantonată la Măneciu Ungureni.4 

La data de 14 august 1916, Regimentul „Mircea” nr. 32 a primit ordin să 
înainteze până la graniţă. Subordonându-se Brigăzii a 9-a Infanterie din Divizia 
a 5-a Infanterie Buzău, Regimentul „Mircea” nr. 32 a înaintat spre graniţă în 
ziua de 14 august, la ora 11:00, iar mai târziu, la ora 18:00, se afla deja la 2 km 
de frontieră, pregătit pentru luptă. 

În urma ordinului primit de generalul de brigadă Aristide Razu, coman- 
dantul trupelor de pe Valea Teleajenului, atacul s-a ordonat pentru ora 22:30. 
Avangarda Regimentul „Mircea” nr. 32, Batalionul 1 a trecut primul linia fron- 
tului, fiind urmat de celelalte batalioane, precum şi de Secţia de Artilerie de 53 
mm din Regimentul 19 Artilerie şi un divizion din Regimentul 7 Artilerie. La 
cantonul de pe graniţă au fost ucişi şapte ostaşi unguri. Din efectivele Regi- 
mentului „Mircea” nr. 32 au căzut la datorie un sublocotenent şi doi soldaţi. 
Botezul de sânge l-a primit Compania 1-a, comandată de căpitanul Gheorghe 
Grigorovici, iar prima victimă din regiment a fost caporalul Nicolae Androne, 
originar din comuna Şcheia (Prahova).4 

Marşul a continuat în zilele de 15-25 august, efectivele regimentului 
ajungând în Ţara Bârsei. Ziua se executau lucrări de sapă, iar noaptea se intra 
în cantonament, regimentul având în avanposturi, pe rând, câte un batalion. În 

ziua de 31 august, avanposturile şi Escadronul 1 din Regimentul 6 Călăraşi Plo- 
ieşti au traversat sălbaticii Munţi Perşani, înalţi de 1.000 m. 

Efectivele regimentului au traversat apoi Oltul, în noaptea de 1 septem- 
brie, pe un pod de vase construit de pontonierii diviziei, şi a înaintat spre 
localitatea Kohalom, pe care au ocupat-o la ora 13:00. A doua zi, regimentul a 
repurtat o strălucită victorie prin ocuparea localităţiilor Paloş şi Teiuş, remar- 
cându-se Batalionul 1 (comandat de maiorul Mihai Lupaşcu) şi Batalionul 2 
(comandat de locotenentul-colonel Constantin Stamate). Regimentul a captu- 
rat 252 prizonieri unguri, 84 arme şi multă muniţie.s 

În noaptea de 2/3 septembrie, unitatea a fost înlocuită pe poziţie de 
Regimentul 3 Vânători Infanterie Prahova. De aici, Regimentul „Mircea” nr. 32 
s-a deplasat pe jos până la Braşov, unde s-a îmbarcat în tren, cu destinaţia 
Vidra (judeţul Giurgiu), intrând astfel în subordinea Corpului 5 Armată. 

Trecând prin gara Ploieşti, efectivele unităţii au fost întâmpinate, cu 
mare bucurie, de Partea Sedentară a regimentului (în frunte cu căpitanul 
Nichifor), de familiile ofiţerilor, de angajaţii unităţii şi de un mare număr de 
cetăţeni din oraş, care au slăvit faptele eroice săvârşite pe pământul românesc 
al Transilvaniei. Regimentul a ajuns la destinaţie în după-amiaza zilei de 9 
septembrie şi a fost cantonat, până la data de 17 septembrie, în localitatea 
Vărăşti. De aici s-a deplasat la Gostinari urmând să traverseze Dunărea prin 
punctul Flămânda, pentru a cădea în spatele inamicului, împreună cu celelalte 
unităţi din Corpul 5 Armată.3 

Întrucât operaţia de la Flămânda a fost oprită, din motive obiective, 
Regimentul „Mircea” nr. 32 a plecat din gara Comana, în ziua de 21 septembrie, 
cu destinaţia Câmpulung Muscel. Ajuns aici, regimentul a fost deplasat (în ziua 
de 23 septembrie) la Rucăr, având în avangardă Batalionul 1, comndat de 
maiorul Lupaşcu.3 

În ziua de 25 septembrie 1916, la ordinul comandantului Diviziei a 22-a 
Infanterie, Regimentul „Mircea” nr. 32, împreună cu Regimentul 7 Infanterie 
Prahova, sprijinite de 5 baterii de artilerie, au trecut la apărarea defileului 
Bran. Până seara, regimentul s-a retras pe poziţiile de la Vama Giuvala, în forti- 
ficaţiile făcute încă din timp de pace. Din cauza superiorității numerice (de trei 
ori mai mulţi combatanți) şi tehnice a inamicului, pierderile umane suferite au 
fost deosebit de grele: 16 morţi (un ofiţer şi 15 ostaşi), 140 răniţi (3 ofiţeri şi 137 
ostaşi) şi 276 ostaşi dispăruţi.+ La data de 30 septembrie, regimentul s-a retras, 
prin lupte foarte grele, pe un parcurs de 30 km, la Dragoslavele, înregistrând 4 
morţi, 17 răniţi şi 63 dispăruţi — toţi făcând parte din ostaşii trupei.4 

In zilele de 1 şi 2 octombrie, regimentul — flancat la stânga de Regimen- 
tul 50 Infanterie Focşani şi la dreapta de Regimentul 7 Infanterie Prahova — a 
desfăşurat crâncene lupte de apărare, după care s-a retras spre Câmpulung 
Muscel. După retragerea de la frontieră şi luptele de la Dragoslavele, regimen- 
tul a înscris o nouă pagină de glorie în istoria armatei române prin rezistenţa 
pe care a opus-o, în perioada 3-12 octombrie, pe muntele Mateiaş (cheia de 
apărare a oraşului Câmpulung Muscel), barând înaintarea inamicului spre 
Valea Dâmboviţei. În această perioadă a ieşit în evidenţă, în mod deosebit, 
contraatacul executat de Compania a 4-a — comandată de căpitanul Constantin 
Costescu — pe dealul Gresiei, unde pătrunsese inamicul, capturând 270 bava- 


50 


rezi şi două mitraliere. Pentru aceste fapte, generalul Alexandru Averescu, 
comandantul Armatei a 2-a, a citat compania prin ordin de zi.+ Bilanţul luptelor 
date pe muntele Mateiaş a fost: 7 ofiţeri morţi, 562 ostaşi răniţi şi 168 ostaşi 
dispăruţi.+ 

Despre bravura ostaşilor Regimentului „Mircea” nr. 32 în luptele des- 
făşurate pe muntele Mateiaş, s-a consemnat în jurnalul unităţii: „neschimbaţi 
de pe poziţie măcar o oră în timp de 40 zile, stând veşnic la pândă în tranşee, 
uzi de ploaie, neprimeniţi de rufe decât arareori, obosiţi, cu nervii sleiţi din 
cauza bombardamentului continu al artileriei inamice, cu odihnă numai de 
câteva ore spre revărsatul zilei, primind mâncarea de o zi abia către mijlocul 
nopții, suferind gerul nopților de octombrie şi noiembrie, care te pătrunde 
până la oase, în lupte continue zi şi noapte”, ostaşii au dat dovadă de un 
eroism rar întâlnit.+ 

Prahovenii au apărat cu vitejie Muscelul, după cum Regimentul 70 
Infanterie muscelean a apărat cu onoare Prahova la Vama Bratocea. Deşi rezis- 
tenţa Regimentului „Mircea” nr. 32 în regiunea Câmpulung, Muscel — pe mun- 
tele Mateiaş — mai putea continua, faţă de situaţia critică creeată atunci când 
inamicul ameninţa cu învăluirea, s-a hotărât retragerea către sud-est. 

În perioada 16-23 noiembrie 1916, regimentul a luptat în retragere pe 
direcţia Câmpulung Muscel - Târgovişte - Ploieşti. Cooperând cu Regimentul 7 
Infanterie Prahova, Regimentul „Mircea” nr. 32 a luat parte, în ziua de 23 
noiembrie, la luptele din jurul Ploieştiului, încercând să oprească năvalnica 
înaintare a trupelor germane, mult superioare ca număr de oameni şi arma- 
ment. Cu inimile zdrobite de durere, în după-amiaza aceleiaşi zile, puţinii 
ostaşi rămaşi sub drapelul regimentului s-au retras către Buzău, apoi în 
Moldova, trecând în refacere la Dorneşti, judeţul Botoşani. De la 28 decembrie 
1916, unitatea a trecut din nou în compunerea Diviziei a 5-a Infanterie.4 

Regimentul, refăcut complet, instruit şi dotat cu noul armament fran- 
cez, era gata de a trece pe front şi de a lupta cu acelaşi avânt şi cu aceiaşi dra- 
goste de apărare a ţării. 

Ca urmare a modificărilor organizatorice, Regimentul 32 Infanterie 
„Mircea” s-a deplasat pe calea ferată, la 28 iunie 1917, în judeţul Covurului, 
având un efectiv de: 54 ofiţeri, 2.995 ostaşi, 516 cai şi 101 trăsuri. Ajuns în 
zonă, regimentul a primit misiunea de a organiza o poziţie de instrucţie pe 
Călmățui, iar la 14 iulie a fost deplasat la Iveşti, urmând a schimba pe front 
Regimentul 319 rus, ai cărui ostaşi fugeau de pe poziţia de luptă. La ordinul 
Diviziei a 5-a Infanterie, regimentul s-a deplasat (în noaptea de 23/24 iulie) 
către Cosmeşti. Ajungând la ora 5:00, unitatea a ocupat poziţia ruşilor. 

Comandantul Brigăzii a 9-a Infanterie Ploieşti, colonelul Lascăr Cara- 
caş, împreună cu comandantul Regimentului 32 Infanterie „Mircea”, locote- 
nentul-colonel Vasile Stamate, şi comandanții de batalioane au pornit, la ora 
17:00, la recunoaşterea sectorului în care urmau să lupte. În baza concluziilor 
desprinse, regimentul a pornit, la ora 20:00, să-şi ocupe poziţiile de luptă, tre- 
când podul de la Băltăreţul. Ostaşii ruşi, care se retrăgeau în dezordine, au fost 
intimidaţi cu salve de mitralieră, pentru a lăsa calea liberă. Regimentul 32 
Infanterie „Mircea” a ocupat sectorul de luptă stabilit prin ordin, astfel: Bata- 
lionul 1 pe aliniamentul de la Moara Albă până la marginea satului Moara 

Roşie, Batalionul 2 pe aliniamentul satelor Moara Roşie - Străjescu şi Batali- 
onul 3 pe aliniamentul din linia a doua în centrul satului Moara Roşie. 

Deplasarea pe poziţii a fost încetinită de inamic, care a deschis un foc 
nimicitor. În zorii zilei de 25 iulie, batalioanele au ajuns pe poziţiile ordonate şi 
au început să le amenajeze genistic.+ Inamicul a lovit cu artileria poziţiile 
armatei române şi ruse începând din ziua de 23 iulie şi a continuat până la 25 
iulie, ora 1:30, când infanteria, la adăpostul fumului creat de proiectilele arti- 
leriei, a pornit în valuri la atac. Ostaşii regimentului, folosind focul puştilor, 
mitralierelor şi baioneta, au luptat cu un eroism deosebit, sfidând moartea şi 
împiedicând trufaşii ostaşi nemți „să mărşăluiască“ spre Bârlad şi Iaşi şi să 
cotropească restul ţării. 

În acea zi, la ora 11:00, inamicul a început un bombardament de 
artilerie şi mai straşnic, iar după o oră, infanteria germană — întărită cu rezerve 
proaspete -— a pornit din nou la atac. Ajuns în liniile de apărare ale regimen- 
tului, inamicul a fost pus din nou pe goană, suferind pierderi mult mai mari 
decât la prima încercare. În rândurile apărătorilor pierderile au fost la fel de 
mari, în timpul acestor lupte căzând la datorie şi bravul căpitan Ion Andreescu. 

La ora 13:00 inamicul a pornit al treilea atac — hotărât să evite de data 
aceasta contactul direct cu baioneta ostaşilor români — lovind în flancul dreapt 
spre localitatea Bizigheşti, unde se făcea legătura cu Divizia a 34-a rusă, 
precum şi în flancul stâng, în golul ce se crease în timpul atacurilor de dimi- 
neaţă între Regimentele 32 „Mircea” şi 3 Vânători Prahova. 

Pentru întărirea apărării, comandantul Brigăzii a o-a Infanterie Ploieşti 
a trimis două batalioane din Regimentul 7 Infanterie Prahova în flancul drept 
al Regimentului 32 Infanterie „Mircea” şi Batalionul 3 din Regimentul 32 
Infanterie „Mircea” — aflat în rezerva brigăzii — în flancul stâng. Trupele praho- 
vene au contraatacat rapid, băgând spaimă în valurile germane şi punându-le 
pe goană, în urma retragerii lor lăsând mormane de morţi. Prahovenii s-au 
avântat plini de curaj până în apropierea artileriei germane, căzând, pe rând, 
comandantul batalionului, comandanții de companii, locţiitorii acestora, pre- 
cum şi cea mai mare parte dintre gradaţi şi soldaţi, fără să ţină seamă, în 
vâltoarea luptei, că sunt înconjurați de focurile duşmanului rămas pe flancurile 
batalionului.+ Profitând de locul lăsat liber de ostaşii ruşi — care părăsiseră 
poziţia — pe flancul drept, inamicul a forţat Batalionul 1 al Regimentului 32 
Infanterie „Mircea”, comandat de maiorul Constantin Lupaşcu, să se retragă. 

Ajutat de două batalioane din Regimentul 7 Infanterie Prahova, Batali- 
onul 1 a contraatacat puternic cu preţul unor mari pierderi, reuşind să stăvi- 
lească înaintarea puhoiului duşman. 

După refacerea sumară a efectivelor, Batalioanele 2 şi 3 au fost depla- 
sate în tranşeea capului de pod Cosmeşti. Fiecare batalion rămăsese doar cu 
câte 2 ofiţeri şi câteva piese de mitralieră. Restul luptătorilor s-au grupat în 
jurul postului de comandă al regimentului, unde locotenentul-colonel Vasile 
Stamate, comandantul regimentului, a îmbărbătat ofiţerii şi trupa rămasă. În 
cele din urmă comandantul a fost împuşcat mortal. 

Deşi inamicul a înaintat până pe poziţia avută de Regimentul 32 Infan- 
terie „Mircea”, poziţie cucerită cu forţe şi sacrificii mari, n-a mai îndrăznit să 
înainteze, consolidându-se în teren până la ora 20:00. Poziţiile Regimentului 

32 Infanterie „Mircea” au fost preluate de către Regimentul 40 Infanterie 
Bazargic, din rămăşiţele unităţii prahovene formându-se un singur batalion 
comandat de căpitanul Ştefan Curculescu. 

Pierderile regimentului în luptele crâncene din această zi au fost: loco- 
tenentul-colonel Vasile Stamate (comandantul regimentului), maiorul Atanase 
Ionescu (căzut în contraatacul rapid dat de Batalionul 3), sublocotenentul 
Pompiliu Măndiţă (comandantul unui pluton din Compania a 6-a), căpitanul 
Ion Andreescu (comandantul Companiei a 7-a), sublocotenentul Gheorghe 
Nicolau (care a evadat din captivitatea duşmană, trecând prin mari pericole şi 
s-a sacrificat în fruntea subordonaţilor săi), căpitanul Dumitru Lăceanu (co- 
mandantul Companiei a 10-a), sublocotenentul Grigore Dumitru (comandantul 
unui pluton din Compania a 10-a), locotenentul de rezervă Gheorghe Hogaş 
(comandantul unui pluton din Compania a 11-a), sublocotenenţii Constantin 
Dobrescu şi Nicolae Bedreagă. 

Un caz aparte îl prezintă sublocotenentul Octavian Cocărăscu, coman- 
dant al unui pluton din Compania a 11-a, care în ajunul luptelor primise ordin 
de la Marele Cartier General să fie mutat la Partea Sedentară, deoarece mai 
avea pe front trei fraţi. Prezentându-i-se ordinul, el a scris cu propria mână: 
„Refuz să primesc favoarea ce mi se face şi cer cu insistenţă să fiu lăsat să lupt 
pe front lângă camarazii şi soldaţii mei”. Pentru fapta sa, sublocotenentul a 
fost citat prin Ordinul de Zi, nr. 103, al Armatei 1-a române. În aceste lupte 
crâncene, regimentul a înregistrat 39 de ofiţeri şi 2.065 de ostaşi morţi, răniţi şi 
prizonieri de război.+ 

La data de 26 iulie, regimentul — rămas în capul de pod de la Cosmeşti, 
supus unui puternic bombardament al artileriei germane - a înregistrat 2 
ostaşi morţi şi 8 răniţi. Tot în acea zi, unitatea a mai primit un batalion de 
marş, organizându-se pe două batalioane. La comanda Regimentului 32 Infan- 
terie „Mircea” a fost numit — în noaptea de 26/27 iulie 1917 — maiorul Constan- 
tin Malamuceanu, fost comandant al Batalionului 2 din Regimentul 7 Infan- 
terie Prahova. 

Întrucât inamicul se înfiltrase între Regimentul 7 Infanterie Prahova şi 
Regimentul 32 Infanterie „Mircea”, în zilele de 28-20 iulie cele două regimente 
au luptat cu îndârjire pentru a restabili legătura cu Divizia a 9-a Infanterie 
Constanţa. Fiind foarte cald, ostaşii regimentului au intrat în legendă, luptând 
în cămaşi, lovind inamicul cu focul puştilor şi mitralierelor şi îndeosebi cu 
baioneta, în lupta corp la corp. Această acţiune nu a fost zadarnică pentru că, în 
ziua de 29 iulie, s-a reuşit refacerea legăturii cu Divizia a 9-a Infanterie Dobro- 
gea.5 În memoriile sale de război, vestitul general german von Makensen 
(comandant al Armatei a 9-a germane) asemuia pe ostaşii români arşi de soare 
cu ostaşi marocani. 

Deoarece în noaptea de 1 august, trupele Diviziei a 5-a Infanterie Buzău 
— din care făcea parte şi Regimentul 32 Infanterie „Mircea” — au fost învăluite 
de efectivele a 5 divizii inamice, în ajutorul lor a fost trimisă Divizia a 15-a 
Infanterie. În această situaţie critică, ostaşii Regimentului 32 Infanterie „Mir- 
cea”, împreună cu ostaşii Regimentului 7 Infanterie Prahova, au luptat şi cu 
căldura înăbuşitoare, dând un nou atac legendar la baionetă. Ei au reuşit, cu 
preţul unor pierderi foarte grele, să rupă încercuirea duşmanului şi să se retra- 

gă în liniile proprii. În timpul luptelor, comandantul regimentului, maiorul 
Constantin Malamuceanu, a căzut prizonier de război.€ 

În ziua de 2 august 1917, regimentul — rămas cu câţiva ofiţeri şi o com- 
panie de luptători, sub comanda căpitanului Ştefan Curculescu — a trecut în 
rezervă, în spatele Regimentului 23 Infanterie Călăraşi. La ordinul coman- 
dantului Armatei 1-a, generalul Eremia Grigorescu, efectivele Diviziei a 5-a 
Infanterie s-au retras pentru refacere, în seara zilei de 4 august, în localitatea 
Ţepul de Sus (Tecuci). În ziua de 6 august 1917, regele Ferdinand 1 a trecut în 
revistă efevtivele rămase din Divizia a 5-a Infanterie şi le-a adus un călduros 
omagiu, îmbărbătându-i şi storcând lacrimi din ochii tuturor ostaşilor. Suvera- 
nul a pus personal decoraţiile pe piepturile luptătorilor, răsplătindu-i pentru 
vitejia lor. 

Conform Înaltului Decret Regal, nr. 1.171/1917, Regimentul 32 Infante- 
rie „Mircea”, prezentat de către căpitanul Ştefan Curculescu, a fost decorat cu 
Ordinul „MIHAI VITEAZUL”, clasa a III-a, pentru înălţătorul său tribut de 
vitejie. Regele a prins decorația acordată pe drapelul regimentului şi i-a decorat 
pe toţi ofiţerii şi aproape pe toţi soldaţii din regiment, răsplătind tributul de 
sânge şi curajul lor fără seamă. Înaltul Decret de decorare a regimentului a fost 
o dovadă elocventă a actelor de vitejie ale acestuia. În textul decretului, dat la 
Iaşi la 9 octombrie 1917, se arăta: „Conferim Drapelului Regimentului 32 
Infanterie „Mircea”, Ordinul „Mihai Viteazul” clasa 3-a pentru vitejia şi avân- 
tul remarcabil, cu care au luptat, atât ofițerii cât şi trupa acestui glorios 
regiment pe poziţiile de la Străjescu, Moara Roşie şi Valea Jugastrului, între 
24 iulie - 3 august 1917. Deşi cu pierderi mari, au rezistat pe poziţie ținând pe 
loc numeroase trupe germane ce-i atacau fără întrerupere şi au găsit încă 
energie de a mai pronunţa două atacuri legendare asupra satului Moara 
Roşie în zilele de 28 şi 29 iulie 1917. Drept care îi dăm acest brevet scris de noi 
şi îl investim cu regescul nostru sigiliu.” 

Caracterul dur al luptelor şi comportamentul eroic al ostaşilor regimen- 
tului, în zilele de 27 şi 28 iulie 1917, este ilustrat foarte bine în Comunicatul 
Oficial, nr. 356, al Marelui Cartier General, dat la Iaşi în seara de 28 iulie 1917, 
ora 21:00: „Pe frontul Bătăliei de la Mărăşeşti, bătălia a fost relativ calmă. 
Inamicul a dat numai 5 puternice atacuri în diferite puncte; dar valurile de 
asalt mereu reînoite s-au sfărâmat de rezistența trupelor române care şi-au 
menținut toate pozițiile. 

Faptele de avânt şi eroism pe care le-au săvârşit trupele noastre în 
cursul grelelor lupte din ultimele zile, întrec orice închipuiri. 

Fără a şovăi, ele au rezistat celui mai intensiv bombardament de 
artilerie dezvoltat deodată; iar atacurile în masă date cu extremă violenţă de 
trupele bavareze şi germane s-au lovit, toate, de vitejia soldaţilor noştri, care 
deşi inferior numericeşte, au luptat cu o dârzenie fără seamăn. 

Se citează cazul eroicului Regiment 32 Infanterie „Mircea”, ai cărui 
ofițeri şi soldaţi, lepădându-şi raniţele, căştile şi hainele, au pornit la atac 
numai în cămăşi, punând pe goană pe inamic.” 

În ziua de 17 august 1917, regimentul complet refăcut a fost dislocat în 
zona Călimăneşti - Pădureni, iar în septembrie 1917 în zona Burcoaia - Dom- 
neşti - Adjud. După o altă perioadă scurtă de refacere, la data de 21 octombrie, 

regimentul a revenit pe frontul Mărăşeşti, schimbând Regimentul 53/65 Iaşi- 
Vaslui. Comandantul regimentului, colonelul Constantin Penescu, a primit 
însărcinarea să discute cu germanii din faţa frontului, pentru a stabili locul de 
trecere al unui parlamentar român, în vederea încheierii armistiţiului. 

La data de 9 martie 1918, regimentul a însoţit Divizia a 5-a Infanterie în 
Basarabia, pentru a alunga denikiniştii şi bolşevicii. După încheierea păcii de 
la Bucureşti, la 24 aprilie 1918, regimentul a fost demobilizat la Reni, rămâ- 
nând sub drapel contingentele 1916, 1917 şi 1918. La data de 9 mai, regimentul 
s-a întors la Ploieşti şi apoi la 9 iunie s-a deplasat din nou în Basarabia, în regi- 
unea Olăneşti, pentru menţinerea ordinii şi paza graniţei pe Nistru. De la data 
de 11 noiembrie 1918, regimentul care fusese remobilizat la 28 octombrie, s-a 
înapoiat la Ploieşti.s Prin Înaltul Decret, nr. 1.744, din 1918, drapelul regi- 
mentului a fost decorat cu Crucea Comemorativă „ROMÂNIA 1916-1918”. 

La data de 30 mai 1919, regimentul a fost detaşat, din nou, în Basarabia, 
pentru paza frontierei la Tighina. 

În ziua de 12 octombrie 1921, regimentul a revenit definitiv în garni- 
zoana Ploieşti, drapelul regimentului fiind decorat cu Medalia „VICTORIA 
MARELUI RĂZBOI PENTRU CIVILIZAŢIE, 1916-1921”, prin Înaltul Decret, 
nr. 3.390. Regimentul 32 Infanterie „Mircea” a primit jumătate din efectivele 
rămase prin desfiinţarea Regimentului 47/72 Infanterie Prahova, conform 
Înaltului Decret, nr. 1.674, din 12 aprilie 1923.7 

În continuare, unitatea s-a ocupat cu multă atenţie de instrucţia noilor 
contingente de recruți şi a rezerviştilor, care au fost concentrați periodic pentru 
instruire. Prin măsurile de reorganizare adoptate de Ministerul Apărării Naţio- 
nale în anul 1927, conform Ordinului nr. 28, al Diviziei a 5-a Infanterie, Bata- 
lionul 3 s-a desfiinţat, regimentul rămânând cu două batalioane.8 

În anul 1932 s-a schimbat denumirea unor unităţi militare. Conform 
Înaltului Decret Regal, nr. 1.778, din 23 mai, Regimentul 32 Infanterie „Mir- 
cea” a devenit Regimentul 32 Dorobanţi „Mircea”.9 

Regimentul 32 Dorobanţi „Mircea” a serbat cu deosebit fast, în anul 
1933, împlinirea a 50 de ani de la înfiinţare. Cu acest prilej, regimentul s-a 
prezentat în faţa regelui Carol al II-lea în noua ţinuta specială, care reamintea 
contraatacurile în cămăşi date la Mărăşeşti. În aceste condiţii, s-a făcut recon- 
stituirea luptelor de la Mărăşeşti, regele Carol al II-lea rămânând foarte impre- 
sionat de progresele realizate de acest eroic regiment, 10 

Înrăutăţirea situaţiei politico-militare în Europa, şi îndeosebi în sud- 
estul Europei, a determinat Guvernul României să întreprindă o seamă de 
măsuri pentru consolidarea sistemului de apărare a graniţelor ţării, vizând per- 
fecţionarea structurii organizatorice şi a instrucției armatei. 

Imediat după declanşarea celui de-al doilea război mondial (1 sep- 
tembrie 1939), unităţile militare au fost deplasate în zonele importante de apă- 
rare. În acest context, Regimentul 32 Dorobanţi „Mircea” a fost dislocat, la data 
de 18 septembrie 1939, în dispozitivul tactic Viişoara - Manoleasa - Ripiceni - 
Ştefăneşti - Dorneşti (judeţul Botoşani). 

In luna iunie 1940, când teritoriul României a fost amputat prin ultima- 
tumul dat de Uniunea Sovietică, regimentul se afla pe poziţia de apărare, pe 
aliniamentul Miorcani - Slobozia - Horodiştea (judeţul Botoşani), având ordin 

să interzică trecerea la vest de Prut a trupelor sovietice.' Conform Ordinului 
Marelui Stat Major, Secţia I-a, nr. 16.300A, din 24 octombrie 1940, regimentul 
a fost dislocat la Albeşti Prahova, continuând instruirea rezerviştilor şi a recru- 
ţilor.:3 Marele Stat Major a intensificat instrucţia armatei în anul 1941, în 
scopul eliberării teritoriului românesc răpit de U.R.S.S. 

Prin Decretul de mobilizare a armatei din 21 iunie 1941, primit cu 
Ordinul nr. 6.500, din 23 iunie 1941 al Corpului 5 Armată, Regimentul 32 
Dorobanţi „Mircea” şi-a mobilizat forţele începând cu noaptea de 21/22 iunie. 
La data de 5 iulie 10941, regimentul a trecut Prutul înaintând spre Ungheni- 
Bălţi. Desfăşurând lupte dârze pentru eliberarea localităţilor basarabene (Pâr- 
liţi, Romanca, Vladimirovea, Rădeni, Corneşti, Orhei, Chiperceni, Curbeni, Bu- 
lăeşti, Văscăuţi, Mârzeşti) şi cucerirea altora în Operaţiunea Odessa (Vladi- 
mirovka, Karpova, Bogdanovka, Egorovka, Ostrovka, Grigorovka, Odessa) 
regimentul a pierdut trei sferturi din efectiv. 

După îndeplinirea misiunilor din cadrul Operațiunii Odessa, unitatea a 
primit ordin să se deplaseze pentru refacere spre garnizoana de reşedinţă, 
ajungând la Ploieşti la data de 8 noiembrie 1941. În baza concluzilor desprinse 
din campaniile militare ale anului 1941, regimentul a perfecţionat instrucţia 
trupei, şi-a completat efectivele şi dotarea, pregătindu-se în vederea participării 
la viitoarele acţiuni militare.:4 

Concentrarea efectivelor unităţii a avut loc, din nou, la data de 1 iulie 
1942, deplasarea spre front făcându-se pe traseul Ploieşti Sud - Brăila - Româ- 
neşti - Tighina - Tiraspol - Razdelnaia - Birzula - Pervomaisc (unde a trecut 
Bugul), Zaporoje (unde a trecut Niprul) - Mariopol - Tangarog - Novicercasc - 
Alexandrovka - Kamenskaia - Serafimovici (la 18 km de apa Donului). Divizia a 
5-a Infanterie Buzău avea în flancul stâng Divizia a 14-a Infanterie Iaşi şi în 
flancul drept Divizia a 6-a Infanterie Focşani. 

Unitatea, aflată de la data de 15 august 1942 până la 25 ianuarie 1943 
sub comanda Diviziei a 5-a Infanterie, a participat la marile bătălii de la Cotul 
Donului şi Stalingrad. 

Regimentul 32 Dorobanţi „Mircea”, ca şi celelalte componente ale Divi- 
ziei a 5-a Infanterie Buzău, Diviziei a 6-a Infanterie Focşani, Diviziei a 13-a 
Infanterie Ploieşti, Diviziei a 14-a Infanterie Iaşi şi Diviziei a 15-a Infanterie 
Chişinău, au fost încercuite în noaptea de 22/23 noiembrie 1942, la Cotul 
Donului. Regimentul a pierdut 70% din efective şi mijloace de luptă. 

În ziua de 27 noiembrie 1942, unitatea — care rămăsese doar cu un sfert 
din efective — a reuşit să iasă din încercuire şi să se ataşeze Diviziei a 7-a 
Cavalerie română lângă satul Golovokamenskaia. Aici, regimentul şi-a refăcut 
forțele de luptă până la nivelul unui pluton şi, la data de 22 decembrie 1942, a 
fost dispus în apărarea podului de peste Doneţ, sub comanda căpitanului 
Constantin Nistor. 

După data de 25 ianuarie 1043, rămăşiţele regimentului au început 
retragerea sub comanda aceluiaşi capitan, Constantin Nistor. În condiţiile unei 
ierni foarte grele, a lipsurilor materiale şi a unor umilinţe deosebite suferite din 
partea comandanților armatei germane precum şi a populaţiei ruseşti, unitatea 
a ajuns la 1 aprilie 1943 la Tighina, cu următorul efectiv: un ofiţer (comandan- 
tul), un subofițer (ajutorul comandantului) şi 32 de ostaşi.:4 

Până la data de 1 august 1943, regimentul şi-a refăcut efectivele şi mij- 
loacele de luptă şi apoi a fost dislocat la Tiraspol, sub comanda colonelului 
Constantin Irimescu şi a ajutorului său, locotenentul-colonel Gheorghe Onicea- 
nu. La Tiraspol unitatea a continuat instrucţia efectivelor şi a contribuit la 
menţinerea ordinii interioare.!4 

Ca urmare a înaintării armatei sovietice dar şi a pătrunderii curentului 
bolşevic în rândul ostaşilor originari din Basarabia (care făceau parte din regi- 
ment, după completarea efectivelor), ostaşii basarabeni de origine ucrainiană şi 
rusă au dezertat în masă, cu echipamentul din dotare, pe itinerariul de retra- 
gere Ialoveni - Lăpuşna - Hânceşti - Oneşti - Leuşeni.:4 

Retrăgându-se treptat, regimentul a ajuns în aprilie la Huşi, iar apoi în 
gara Creţeşti (7 aprilie 1044), de unde a plecat (9 aprilie 1944) spre a fi cartiruit 
în următoarele localitaţi din judeţul Prahova: Dumbrava (Batalionul 1), Berceni 
(Batalionul 2) şi Vadul Părului (Batalionul 3). 

Conform Odinului comandantului Diviziei a 5-a Infanterie Buzău, nr. 
8.069, din 1944, Regimentul 32 Dorobanţi „Mircea” s-a îmbarcat în tren la 
Valea Călugărească cu destinaţia Putna Seacă - Ţifeşti, zonă unde a fost 
cantonat şi şi-a continuat instrucţia.!4 

La data de 5 mai 1944, regimentul a fost dislocat mai aproape de front, 
în localităţile băcăuane: Răcăciuni, Gârleni, Lespezi, Bereşti-Bistriţa şi apoi mai 
spre nord, în zona Dumbrava - Bogdana - Iteşti - Galbeni. La Galbeni s-a conti- 
nuat instrucţia prin executarea exerciţiilor tactice şi a tragerii cu armamentul 
din dotare.:4 

Comandantul regimentului, colonelul Constantin Irimescu, a fost mutat 
la comanda Cercului Teritorial Braşov, la comanda unităţii succedându-se loco- 
tenentul-colonel Dumitru Voinescu şi colonelul Vasile Constantinescu. În ziua 
de 1 iunie 1944, regimentul a fost dislocat pe front, la sud de Podul Iloaiei, 
parcurgând itinerariul Galbeni - Roman - Negreşti - Buhăieşti - Bârnova - 
Ciurea - Mogoşeşti - Horleşti, sub comanda locotenentului-colonel Dumitru 
Voinescu.:4 

Ostaşii regimentului au desfăşurat lupte foarte grele în lunile iunie, iulie 
şi august pe dealurile din sudul oraşului Podul Iloaiei, în satele Hoiseşti, 
Dumeşti, Horleşti şi Voineşti.:4 

La data de 20 august 1944 regimentul a început retragerea pe itinerariul 
Voineşti - Ţibana - Ţibăneşti - Negreşti - Vaslui (ajuns la 21 august) - Bârlad 
(poposit la 22 august) - Tecuci (cartiruit la 23 august) - Focşani - Râmnicu 
Sărat - Buzău (sosit la 26 august). 

Conform Ordinului Marelui Stat Major, la data de 27 august 1944, 
Regimentul 32 Dorobanţi „Mircea” s-a reorganizat în comuna Plop din judeţul 
Buzău. Reorganizarea a continuat apoi în comuna Stâlpu (Buzău). În urma 
acestei ultime acţiuni unitatea a mai primit un batalion format din 3 companii 
a câte 3 plutoane de puşcasi fiecare şi o companie de armament de artilerie 120 
mm (în total 26 ofiţeri, 18 subofiţeri şi 256 ostaşi). Pierderile suferite pe frontul 
din Moldova au fost de 70% din efectivul regimentului.!4 

Regrupându-se în ziua de 28 august 1944, regimentul şi-a continuat 
deplasarea pe itinerariul Fulga - Drăgăneşti - Cocărăşti Col şi a luptat la Dăr- 
măneşti sub comanda căpitanului Emil Vulpescu.!+ 

Partea Sedentară a Regimentul 32 Dorobanţi „Mircea”, comandată de 
maiorul Constantin Nuţă, a primit de la comandantul garnizoanei Ploieşti, 
colonelul Spiridon Oprescu, în noaptea de 24 august 1044, la ora 2:20, ordinul 
de pregătire a efectivelor pentru a trece la demobilizarea trupelor germane.'5 

Ca urmare, Regimetul 32 „Mircea” Partea Sedentară — format din Bata- 
lionul de Puşcaşi, organizat pe patru companii — în colaborare cu o companie 
din Regimentul 7 Dorobanţi Prahova, s-au angajat în luptele de dezarmare a 
trupelor germane -— cu începere de la 25 august — de la Boldeşti, Lipăneşti, 
Scăieni, Balaca, Zamfira. A doua zi, infanteriștii din Regimentul 32 Dorobanţi 
„Mircea” Partea Sedentară, în cooperare cu cavaleriştii din Regimentul 3 
Călăraşi, au repurtat strălucite victorii la Măgurele şi Vălenii de Munte. 

În ziua de 27 august, Partea Sedentară a regimentului a continuat lupte- 
le de dezarmare a unor subunități germane la Lipănești, Scăeni, Boldeşti şi 
Balaca, subunități ce se îndreptau spre munţi. Luptele au continuat în ziua de 
28 august, când Partea Sedentară a regimentului a intrat sub ordinele colone- 
lului Simion Batcu, care devenise comandantul tuturor formațiunilor Părţii 
Sedentare din zona Lipăneşti. În acea zi, controlând şoseaua Blejoi - Măgurele, 
Partea Sedentară a Regimentului 32 Dorobanţi „Mircea” a capturat o coloană 
germană ce avea 45 maşini, dintre care 3 au fost luate intacte, 7 au fost distruse 
şi restul incendiate. Tot atunci au fost capturați şi 50 de prizonieri de război 
germani. În ziua următoare (29 august), ostaşii Părţii Sedentare a regimentului 
au mai capturat, la ieşirea din Lipăneşti, 15 ostaşi şi 7 maşini. 

La data de 30 august ostaşii din Partea Sedentară a Regimentului 32 
Dorobanţi „Mircea” au supravegheat şi controlat circulaţia pe şoseaua Blejoi - 
Vălenii de Munte, Compania 1-a contribuind la scoaterea ostaşilor germani din 
localitatea Strejnic. 

În dimineaţa zilei de 31 august, ora 7:00, două plutoane din acest regi- 
ment s-au opus intrării în localiatatea Vălenii de Munte a unei coloane germa- 
ne formată din circa 130 camioane, 4 tancuri şi 10 tunuri, coloană care pornise 
din zona Păuleşti - Plopeni pe şoseaua Mălăieşti - Poiana Vărbilău - Gura Viti- 
oarei. Compania a 2-a, sub comanda maiorului Constantin Nuță, a capturat, la 
ora 13:11, o coloană germană de 15 maşini, care se deplasa din pădurea Pău- 
leşti spre Lipănești. În seara aceleiaşi zile de 31 august 1944, Partea Sedentară a 
Regimentului 32 Dorobanţi „Mircea” s-a retras în cazarma situată în Ploieşti, 
pe strada Mărăşeşti, nr. 279. 

Conform Instrucţiunilor Comisiei Interaliate şi a Ordinului Marelui Stat 
Major, nr. 340.000, din 2 noiembrie 1944, Partea Sedentară a Regimentului 32 
Dorobanţi „Mircea” s-a desfiinţat, la data de 25 noiembrie 1944. Cadrele active, 
materialele şi arhiva s-au transmis Regimentului 34 Infanterie Constanţa.!* 

Partea Activă a Regimentului 32 Dorobanţi „Mircea” a fuzionat, în ziua 
de 31 august 1944, cu Regimentul 92 Infanterie Orăştie, unitatea numindu-se 
de acum înainte Regimentul 92 Infanterie Orăştie. Acesta a fost deplasat în 
zona Ciupercenii Vechi - Calafat - Basarabi, cu misiuni de supraveghere a navi- 
gaţiei şi de interzicere a pătrunderii trupelor germane la nord de Dunăre. 

Regimentul s-a reorganizat, la data de 12 octombrie 1944, pe două bata- 
lioane şi trei companii neîmbatalionate, în conformitate cu Ordinul Marelui 
Stat Major, nr. 67.000, din 1944, transmis de Divizia a 5-a Infanterie Buzău cu 

Ordinul nr. 1.457A, din 1944. Ulterior s-a deplasat în Banat, pe itinerariul 
Vânju Mare - Orşova - Mehadia - Ohaba, unde a împiedicat pătrunderea 
trupelor germane de pe teritoriul Iugoslaviei.:6 

După 22 octombrie 1944, regimentul s-a deplasat pe itinerariul 
Simersig - Buziaş - Silagiu - Isgăr - Vermeş - Berzovia - Surducul Mare - 
Gomorâşte - Cacova. 

Aflat sub comanda Diviziei a 18-a Infanterie Sibiu, regimentul a partici- 
pat la eliberarea Ungariei (de la sfârşitul lunii octombrie până la sfârşitul lunii 
decembrie 1944) şi a Cehoslovaciei (1 ianuarie-12 mai 1945). 

Inapoiat de pe front, regimentul a fost dislocat la Marghita (2 august 
1945) şi apoi la Zalău (24 august 1945). Conform Ordinului Marelui Stat Major, 
nr. 45.052, din 10 ianuarie 1949, Regimentul 92 Infanterie Orăştie s-a transfor- 
mat în Regimentul 32 Infanterie şi a fost mutat la Timişoara (1959).17 

La data de 23 octombrie 1969, conform Decretului nr. 717, unitatea a 
fost redenumită Regimentul 32 Infanterie „Mircea”. 

În prezent unitatea, aflată în municipiul Timişoara, este supusă noilor 
transformări structurale şi organizatorice, având denumirea de Batalionul 32 
Infanterie „Mircea”. 


NOTE 
1. Arhivele Militare Române, Fond Marele Star Major, Biroul 2, Inventar 2637, Dosar 4, pag. 46 şi 
Monitorul Oficial, nr. 19, aprilie 1883, Curent 437. 
Monitorul Oastei, nr. 28, 3 iulie 1881, Curent 28, fila 312. 
Arhivele Militare Române, Albumul Armatei, Curent 58, fila 9. 
Idem, Fond 321, Note Istorice nr. 1981, Inventar S/C631. 
Idem, Buletinul Informativ al Armatei, din 10 august 1917. 
Idem, Fond Regimentul 32 Infanterie „Mircea ”, Notele Istorice nr. 1981, Inventar S/C631. 
Idem, Fond Divizia a S-a Infanterie, Anul 1924, Curent 1, Dosar 5, filele 216-217. 
Idem, Anul 1927, Curent 64, Dosar F.N., pag. 14. 
Monitorul Oficial, nr. 122, 28 mai 1932, Curent 122, fila 3.445. 
0. Arhivele Militare Române, Fond Regimentul 32 Infanterie, Notele Istorice nr. 1981, Inventar 
S/C631. 
11. Idem, Anul 1939, Curent 15, Dosar 30, vol. 16, filele 1 şi 12. 
12. Idem, Anul 1940, Curent 8, Dosar 12, vol. 12, fila 611. 
13. Idem, Curent 31, Dosar 2, vol. 21, filele 3-6. 
14. Idem, Fond Regimentul 32 Dorobanţi „Mircea”, Jumalul de Operații al Regimentului 32 
Infanterie „ Mircea” pe anii 1941-1943, pag. 14. 
15. Idem, Fond 1053, Dosar 12, filele 3-4. 
16. Idem, fila 13. 
17. Idem, FM, F.IL.6, 2007, cadrul 10. 

REGIMENTUL 47 INFANTERIE 


Regimentul 47 Infanterie s-a înfiinţat la data de 1 aprilie 1914 şi a primit 
drapelul de luptă la 10 mai. Unitatea, organizată pe trei batalioane, îşi recruta 
ostaşii de pe teritoriul Cercului de Recrutare Prahova, care avea biroul de 
recrutare la Ploieşti.! 

La data de 1 aprilie 1915, la comanda regimentului a fost numit colo- 
nelul Marin Nedeianu. 

În campaniile militare din 1916-1919, care aveau ca scop eliberarea 
fraţilor români de sub stăpânire străină şi pentru întregirea ţării, unitatea a 
făcut parte din Brigada a 25-a Infanterie Ploieşti, împreunnă cu Regimentul 72 
Infanterie Mizil. Această brigadă, împreună cu Brigada a 26-a Infanterie Buzău 
(formată din Regimentul 48 Infanterie Buzău şi Regimentul 49 Infanterie 
Râmnicu Sărat), se subordonau Diviziei a 13-a Infanterie Ploieşti. În scopul 
participării la război, regimentul a concentrat 6 contingente de rezervişti 
pentru instrucţie, care reprezentau un efectiv de 3/5 din cel de mobilizare. 

Organizat pe trei batalioane şi o companie de mitraliere şi având un 
efectiv de 64 de ofiţeri, 3.413 de ostaşi, 346 de cai şi 90 de trăsuri, în cooperare 
cu Regimentul 72 Infanterie Mizil şi o baterie de artilerie de 53 mm, din Regi- 
mentul 23 Artilerie, regimentul s-a deplasat pe calea ferată la Turnu-Roşu şi a 
intrat în compunerea Detaşamentului Olt, comandat de generalul Manolescu. 
Aici a participat la luptele din zona Sibiu. 

Efectivele regimentului s-au remarcat în luptele desfăşurate în zona 
Nucet şi Cornățel. În aceste lupte, regimentul a înregistrat următorul bilanţ: 32 
morţi (3 ofiţeri şi 29 ostaşi) şi 210 răniţi (3 ofiţeri şi 216 ostaşi). Regimentul a 
capturat 80 de prizonieri şi 4 mitraliere. 

După data de 15 septembrie, efectivele regimentului, puternic presate 
de ostaşii germani din Armata a 9-a, s-au retras cu mari dificultăţi în munţii 
Oltului, luptând până la 11 noiembrie şi suferind mari pierderi. Din efectivele 
rămase s-a constituit la Râmnicu Vâlcea un singur batalion cu un număr de 7 
ofiţeri şi 717 ostaşi, care, după ce a scăpat din încercuire, a început retragerea 
în Moldova, prin Piteşti - Târgovişte - Ploieşti - Buzău. Regimentul a ajuns în 
zona Hârlău pentru refacere, la data de 20 decembrie 1916. 

În tot timpul retragerii, regimentul a înfruntat cu stoicism atacurile 
neîntrerupte ale inamicului, cât şi greutăţile inerente marşului continuu, pe 
ploaie, frig şi viscol. Efectivele unităţii, cu moralul scăzut şi istovite fizic, s-au 
refăcut în localităţile Cepleniţa şi Bădeni (judeţul Iaşi). 

Ca urmare a măsurilor adoptate de Marele Cartier General pentru 
perfecţionarea structurilor organizatorice ale armatei, la data de 29 ianuarie 
1917, Regimentul 47 Infanterie Ploieşti s-a contopit cu Regimentul 72 Infan- 
terie Mizil, luând denumirea de Regimentul 47/72 Infanterie.3 

Muncind fără preget, în lunile ianuarie-mai 1917, regimentul s-a refăcut 
complet din punct de vedere al efectivelor, al dotării cu materiale de luptă şi al 
instrucției. După inspectarea regimentului de către regele Ferdinand I, princi- 
pele Carol şi generalul frencez Berthelot, regimentul a fost dislocat în zona 
Nămoloasa, la data de 3 iunie 1917. 

În seara zilei de 3 iulie, Regimentul 47/72 Infanterie a fost deplasat în 
linia întâia, luptând în apărare până la data de 20 iulie. În această perioadă, 
bravii prahoveni au suferit mari pierderi. Din rândurile efectivelor regimentu- 
lui au fost omorâţi 2 ofiţeri şi 130 de soldaţi, iar răniţi 2 ofiţeri şi 159 de soldaţi. 
De asemenea au fost daţi dispăruţi un ofiţer şi 47 de soldaţi. 

După cinci zile de refacere la Ionăşenii de Jos, Batalioanele 1 şi 2 din 
Regimentul 47/72 Infanterie au fost reintroduse în luptă, în noaptea de 31 iulie 

1917, în subsectorul „Răzoare”. Batalionul 3 a fost dispus în rezervă în păduri- 
cea situată la 500 m est de zona frontului. Regimentul a cooperat pe flancul 
stâng cu Regimentul 51/52 Infanterie Galaţi/Bârlad, iar în flancul drept cu 
Divizia a 13-a Infanterie rusă. 

Efectuând o minuțioasă pregătire de artilerie, inamicul (Diviziile 115 şi 
89 germane şi Divizia 13 austro-ungară) a dezlănţuit în ziua de 6 august o 
puternică ofensivă asupra Diviziei a 13-a Infanterie Ploieşti, din care făcea 
parte şi Regimentul 47/72 Infanterie. Deşi inamicul era net superior din punct 
de vedere numeric şi al tehnicii de luptă, şi a atacat în valuri succesive, ostaşii 
Regimentul 47/72 Infanterie, acţionând cu dârzenie şi înalt spirit de sacrificiu, 
nu au cedat poziţiile de apărare. Din rândurile lor au căzut bravii comandanţi: 
căpitanul Victor Iliescu, locotenenţii Mirică şi Mihăescu precum şi toţi ofiţerii 
de la Batalionul nr. 1. În situaţia critică creată, comandantul regimentului, 
colonelul Radu Rosetti, care venise voluntar la comanda regimentului, a 
contraatacat cu Batalionul 3, fiind grav rănit. Contraatacul l-a continuat maio- 
rul Drăgănescu, care a reuşit să izgonească inamicul de pe poziţie, silindu-l să 
se retragă până la Satul Nou. 

Pierderile Regimentului 47/72 Infanterie în această zi au fost deosebit 
de grele, majoritatea înregistrându-se în rândurile Batalionului nr. 1: 5 ofiţeri 
morţi (căpitanul Silviu Codreanu, locotenenţii Vasile Mirică, Alexandru Mihă- 
escu, loan Popescu şi sublocotenentul Gheorghe Vâlceanu), 14 ofiţeri răniţi, 3 
ofiţeri dispăruţi, 94 de soldaţi morţi, 286 de soldaţi răniţi şi 478 de soldaţi 
dispăruţi.3 

După eşuarea ofensivei inamicului la Mărăşeşti, trupele Armatei 9 
germane au trecut la defensivă, ajutând Armata 1-a austriacă să atace puternic 
în Sectorul Ioneşti - Muncelul. Atacul austriecilor în zona Muncelul a condus la 
retragerea trupelor Diviziei 124 ruse. În această situaţie, comandantul Armatei 
1-a române, generalul Eremia Grigorescu, a ordonat Diviziilor a 9-a şi a 13-a 
Infanterie să contraatace sub comanda generalului Ioan Popescu, comandantul 
Diviziei a 13-a Infanterie Ploieşti. 

În ziua de 19 august 1917, Regimentul 47/72 Infanterie a atacat în linia 
întâia cu Batalioanele 2 şi 3. Batalionul 1 se afla în rezerva de brigadă. Regi- 
mentul a atacat la ora 9:20, ajungând, după mai multe opriri, pe pârâul 
Zăbrăncior. La ora 18:15 atacul a fost reluat, regimentul reuşind să urce pantele 
către pădurea de la nord de Muncelul, iar la ora 22:00 atacul a fost oprit. 

Atacul a continuat cu toată vigoarea, în ziua de 21 august 1917, efectivele 
regimentului pătrunzând până la reţelele de sârmă ghimpată ale poziţiei 
inamicului, reţele care au fost tăiate sub ploaia de gloanţe. În aceste lupte a fost 
rănit maiorul Drăgănescu, comandantul Batalionului 3, care a lăsat comanda 
locotenentului Aurel Alexandrescu. 

Specialiştii militari au apreciat zilele de 19 şi 21 august ca fiind zile de 
glorie pentru Regimentul 47/72 Infanterie. Acesta şi-a încheiat operaţiunile 
militare importante cu vitejescul atac de la Muncelul.2 

După această strălucită victorie, Regimentul 47/72 Infanterie a fost 
trecut în rezerva Armatei 1-a române şi apoi, în perioada 6 decembrie 1917-14 
martie 1918 sub comanda Diviziei a 13-a Infanterie, a participat la dezarmarea 
ruşilor şi ucrainienilor şi la eliberarea regiunii de sud a Basarabiei.3 

Aceste operaţiuni au încheiat activitatea glorioasă a Regimentului 47/72 
Infanterie, care în cele 684 zile de război a desfăşurat 53 de lupte şi a parcurs 
2.000 de km în dispozitivul inamic.3 

În conformitate cu ordinele Marelui Cartier General, la 15 martie 1918, 
regimentul, comandat de colonelul Pompiliu Capeleanu, a rămas cu Partea 
Activă în Galaţi până în luna martie 1919, când a fost adus în garnizoana sa de 
reşedinţă, oraşul Ploieşti. La data de 29 noiembrie 1921, regimentul a fost 
redislocat în garnizoana Galaţi.3 La data de 1 august 1923, conform ordinelor 
Ministerului Apărării Naţionale de reorganizare a armatei, Regimentul 47 
Infanterie a fost desfiinţat, locotenentul-colonel Ioan Gheorghe, comandantul 
regimentului, asigurând vărsarea arhivei la Regimentul 7 Infanterie Prahova.3 


NOTE 
1. Arhivele Militare Române, Anuarul Armatei Române din anul 1914, Inventar A. 592. 

2.  Idem, Fond Divizia a 13-a Infanterie, Inventar $/1070/29.12.1979, Anul 1942, nr. 528, Dosar 
F.N., pag. 80. 

3.  Idem, Fond Regimentul 47 Infanterie. 


REGIMENTUL 72 INFANTERIE 


Regimentul a fost înfiinţat la 1 aprilie 1914 la Mizil. La data de 10 mai a 
primit drapelul de luptă. Comandantul regimentului la 1 august 1914 era 
locotenentul-colonel Teodor Teutu, el fiind înlocuit de la data de 1 octombrie cu 
colonelul Nicolae Prassa. Biroul de recrutare al unităţii era la Mizil.: 

În campania militară din anul 1916, unitatea a constituit — împreună cu 
Regimentul 47 Infanterie şi o baterie de artilerie de 53 mm — Brigada a 25-a 
Infanterie din compunerea Diviziei a 13-a Infanterie Ploieşti.2 

La data de 29 ianuarie 1917, Regimentul 72 Infanterie s-a contopit cu 
Regimentul 47 Infanterie, luând denumirea de Regimentul 47/72 Infanterie. 

După inspecția generalului francez Berthelot şi a regelui Ferdinand din 
luna mai 1917, regimentul a fost deplasat în luna iunie în zona sud-est Nămo- 
loasa, iar la data de 3 iulie 1917 a fost introdus în dispozitivul de luptă, în linia 
întâi. După 16 zile de luptă, regimentul a înregistrat mari pierderi: 141 de morţi 
(2 ofiţeri şi 139 de soldaţi), 161 de răniţi (2 ofiţeri şi 159 de soldaţi) şi 48 de 
dispăruţi (un ofiţer şi 47 de soldaţi). 

Din cauza evenimentelor din Galiţia, Armata 1-a română a fost depla- 
sată în regiunea Mărăşeşti, înlocuind Corpurile 7 şi 30 ale armatei ruse care au 
fost dislocate în nord. 

La data de 31 iulie, Regimentul 47/72 Infanterie a intrat pe front în sub- 
sectorul Răzoare, ocupând — cu batalioanele 1 şi 2 — liziera de vest a pădurii „La 
Răzoare”, iar cu batalionul 3 păduricea aflată la 500 m distanţă. 

În perioada 1-6 august regimentul a luptat eroic, sub bombardamentul 
artileriei germane, reuşind să alunge atacatorii în zona localităţii Satul Nou. 
Pierderile unităţii — majoritatea din Batalionul 1 — au fost însemnate: 99 de 

morţi (5 ofiţeri şi 04 soldaţi), 300 de răniţi (14 ofiţeri şi 286 soldaţi) şi 478 de 
soldaţi dispăruţi. 

După cinci zile de refacere în localitatea Călimăneşti, regimentul a fost 
reintrodus în luptă, în ziua de 19 august 1917, pentru a stăvili contraatacul ina- 
micului din zona Muncelul. După alungarea inamicului, în urma luptelor din 
zilele de 19-21 august 1917, regimentul a fost trecut în rezerva Armatei 1-a până 
la încheierea armistiţiului (22 noiembrie 1917).2 

De la data de 6 decembrie 1917 şi până la 14 martie 1918, unităţile din 
Divizia a 13-a Infanterie, din care făcea parte şi Regimentul 47/72 Infanterie, 
au participat la dezarmarea ruşilor şi ucrainienilor şi la eliberarea regiunii de 
sud a Basarabiei. După data de 15 martie, regimentul a început demobilizarea, 
cartiruindu-se în Galaţi până în luna martie 1919. După această dată, unitatea a 
fost deplasată în garnizoana sa de reşedinţă, oraşul Ploieşti.> 

Regimentul a fost dislocat, din nou, la Galaţi, sub comanda locotenentu- 
lui-colonel Ioan Gheorghe, la data de 29 noiembrie 1921. Prin noua reorganiza- 
re a armatei, la data de 1 august 1923, Regimentul 47/72 Infanterie a fost des- 
fiinţat, vărsând arhiva la Regimentul 7 Dorobanţi Prahova. 

Conform Ordinului Marelui Stat Major, nr. 8.000, din 1939, la data de 
15 august 1939, prin efectivele asigurate de Regimentul 32 Infanterie „Mircea”, 
s-a reînfiinţat Regimentul 72 Infanterie cu următoarea structură: Compania 
Co-mandă, Compania Recunoaştere şi Compania Armament. Unitatea a fost 
dislo-cată la Moreni şi Gura Ocniţei.? 

În luna februarie 1940, regimentul a fost dislocat în mai multe localităţi 
din zona de concentrare a Diviziei a 25-a Infanterie. După îndeplinirea 
misiunii, unitatea a fost redislocată în garnizoana Ploieşti, la data de 5 
noiembrie 1940. 

Regimentul a fost dislocat în Moldova, în primăvara anului 1941, şi a 
participat la luptele desfăşurate în lunile iunie-iulie, pentru eliberarea teritoriu- 
lui dintre Prut şi Nistru (Basarabia). 

Conform Ordinului Marelui Stat Major, nr. 8.494, din 26 septembrie 
1941, regimentul a fost desfiinţat, la data de 30 septembrie 1941.2 


NOTE 
1. Arhivele Militare Române, Anuarul Armatei Române/1914, Inventar A.592. 
2.  Idem, Marele Stat Major, Biroul 2, Inventar 2.637, Dosar 4. 
3.  Idem, pag. 68. 


REGIMENTUL 3 VÂNĂTORI 


În baza Înaltului Decret, nr. 340, din anul 1866, a luat fiinţă Batalionul 
3 Vânători (infanterie), având structura organizatorică alcătuită din stat major 
şi 8 companii. Batalionul a fost stabilit în garnizoana Galaţi, sub comanda 
maiorului Alexandru Lupoianu, el având ca patron pe „Sfântul Ioan 
Botezătorul”. 

La data de 14 octombrie 1874, unitatea a primit drapelul de luptă, odată 
cu celelalte unităţi de vânători.2 Batalionul 3 Vânători a participat la luptele din 
jurul Plevnei, pierzând câteva zeci de ofiţeri, sergenţi şi soldaţi. 

Apreciindu-se faptele de arme şi eroismul ostaşilor pe câmpul de luptă, 
drapelul Batalionului 3 Vânători a fost decorat cu Crucea „TRECEREA DUNĂ- 
RII”, la data de 12 octombrie 1877.2 

În perioada 15 mai - 1 noiembrie 1909, Batalionul 3 Vânători a fost 
detaşat din garnizoana Galaţi la Sinaia, în vederea efectuării serviciului de gar- 
dă la castelul Peleş, unde era reşedinţa de vară a regelui Carol I. După înde- 
plinirea misiunii, acesta s-a stabilit în garnizoana Ploieşti.? 

Potrivit Înaltului Decret, nr. 4.609, din anul 1913, Batalionul 3 Vânători 
s-a transformat, la data de 23 iunie, în Regimentul 3 Vânători (comandant 
locotenentul-colonel Nicolae Prasa), structurându-se pe două batalioane a câte 
patru companii fiecare şi o companie mitraliere.2 

Conform acestui decret, unitatea s-a mobilizat în Ploieşti şi în ziua de 
29 iunie 1913 a trecut Dunărea pe la Corabia, participând la campania militară 
din Bulgaria. Regimentul a ajuns până în Balcani, atingând localităţile 
Ciumacoviţa şi Cervenbuc, unde, din cauza holerei a pierdut mai mulţi ostaşi. 

La data de 31 august 1913 s-a întors în Ploieşti şi a trecut pe picior de 
pace. Rămânând cu un singur batalion, unitatea a luat denumirea de Batalionul 
3 Vânători.2 

În anul 1914, unitatea a fost detaşată pentru paza frontierei de sud-est, 
în zona Turtucaia şi Turc-Smil, unde a rămas până în luna septembrie. 

La data de 15 ianuarie 1915, conform Instrucţiunilor de mobilizare, 
Batalionul 3 Vânători s-a transformat în Regimentul 3 Vânători, constituindu- 
se pe două batalioane şi o secţie mitraliere. Regimentul a fost dislocat pentru 
instrucţie în oraşul şi în împrejurimile Câmpinei (judeţul Prahova).2 

Spre sfârşitul aceluiaşi an, la data de 15 septembrie 1915, Regimentul 3 
Vânători a fost dislocat din Câmpina în localităţile Măneciu Ungureni şi Izvoa- 
rele (Valea Teleajenului), pentru a întări apărarea frontierei Carpaţilor. În 
această zonă a asigurat instruirea trupelor, până la 14 august 1916, când, prin 
Inaltul Decret, nr. 2.784, a trecut frontiera Carpaţilor pe la punctul Cheia 
(Mânăstirea Suzana), sub comanda locotenentului-colonel Traian Epure.2 

Prin lupte succesive regimentul a înaintat în Ţara Bârsei, ajungând la 
Cincul Mare - Bedreag - Varoş - Wind - Miuhle, recuperând şi tunurile pierdute 
de Regimentul 16 Artilerie, la data de 16 septembrie 1916. 

În ziua de 19 septembrie, prin Ordinul nr. 200, al Diviziei a 13-a Infan- 
terie Ploieşti, regimentul s-a pus la dispoziţia Diviziei a 6-a Infanterie Focşani, 
Corpul 3 Armată şi a început retragerea, participând la luptele de la Sita 
Buzăului şi de pe Valea Siriului, în zona Broasca - Uscătura - Nehoiaş - Muntele 
Mălâia - Vârful Babei - Valea Nerejei. 

La 23 noiembrie 1916 armata română a început retragerea generală, 
regimentul constituind ariergarda Diviziei a 6-a Infanterie Focşani. În această 
postură, unitatea a respins inamicul la Pătârlagele, până ce efectivele diviziei s- 
au scurs complet pe valea Buzăului. În lunile următoare regimentul a purtat 
lupte grele la Odobeşti, zonă din care se retrăseseră, în mod precipitat, trupele 
ruseşti, unde a ajutat un batalion românesc să iasă din încercuirea inamicului. 

La data de 1 ianuarie 1917, regimentul a fost scos de pe front şi trecut în 
rezerva Diviziei a 7-a Infanterie Roman, la Coţofeneşti. Împreună cu Regi- 
mentele 14 şi 15 Infanterie a participat la luptele de pe frontul Pralea, înregis- 
trând morţi (3 ofiţeri şi 112 ostaşi), răniţi şi dispăruţi.? 

În ziua de 12 ianuarie 1917, unitatea a fost schimbată de pe poziţia de la 
Pralea şi retrasă în cantonament la Truşeşti (judeţul Botoşani), mutându-se, la 
data de 7 februarie, în localitatea Buimăceni. La data de 16 iunie Regimentul 3 
Vânători a fost îmbarcat în tren şi la 5 iulie 1917 a ajuns la Clucerul, unde a 
realizat lucrări de fortificaţii. 

Începând cu data de +1 iulie, conform ordinului primit de la coman- 
dantul Diviziei a 13-a Infanterie Ploieşti, unitatea a realizat legătura, pe frontul 
Nămoloasa, între efectivele sale şi Divizia a 30-a rusă. În perioada 16-21 iulie 
1917, unitatea a executat misiuni la dispoziţia Diviziei a 5-a Infanterie Buzău, 
aflată la Torceşti. Conform ordinului diviziei, regimentul a trecut, în seara zilei 
de 24 iulie, ca rezervă de cap de pod la Cosmeşti (Batalion 1 în pădurea Prisaca 
şi Batalionul 2 în satul Doaga). 

La data de 25 iulie, ora 2:00, inamicul a atacat pe direcţia satelor Stră- 
jescu - Doaga, realizând surprinderea prahovenilor din Regimentele 7 Infan- 
terie „Prahova” şi 32 Infanterie „Mircea”. În ajutorul lor au sărit prahovenii din 
Regimentul 3 Vânători. Aflaţi sub comanda maiorului Ignătescu şi a căpitanu- 
lui Vasiliu ei au reuşit să oprească înaintarea inamicului. Pe la ora 9:00 s-a 
dezlănţuit al doilea atac al trupelor germane, pe direcţia Străjescu - Doaga, dar 
şi de data aceasta prahovenii au oprit atacul celor trei regimente inamice. 

După O pregătire furibundă a artileriei germane, la ora 11:00 valurile de 
infanterişti inamici au pornit din nou în ofensivă. În urma acestui bombarda- 
ment a fost omorât bravul căpitan Dumitru Florea, comandantul Companiei a 
5-a din Regimentul 3 Vânători. Acesta a fost înmormântat şi omagiat la cimi- 
tirul din Cosmeşti Deal. În timpul bombardamentelor care au urmat, un obuz i- 
a scos corpul din mormânt, risipindu-i rămăşiţele trupeşti pe câmp. A fost des- 
coperit după trei zile şi, astfel, înhumat pentru a doua oară. 

În acele momente de grea cumpănă, căpitanul Vasiliu a aruncat cele 
două companii în lupta la baionetă, alungând inamicul din localitatea Doaga. 

Către ora 18:00 trupele germane au reînceput bombardamentul de arti- 
lerie şi au dezlănţuit un nou atac asupra satului Doaga, companiile căpitanului 
Vasiliu fiind puternic lovite în flancul drept. La ora 20:30, ele s-au retras în pă- 
durea Prisaca, reuşind să evite încercuirea, cu preţul pierderii a 50 de oameni 
din fiecare companie. În cele din urmă, satul Doaga a căzut, din nou, la inamic. 

În ziua de 26 iulie 1917, subunitățile Regimentului 3 Vânători, sprijinite 
de Regimentele 32 „Mircea” Ploieşti şi 8 Infanterie Buzău, au menţinut poziţia 
de apărare la sud-vest de pădurea Prisaca. 

Comandantul Diviziei a 5-a Infanterie a transmis Regimentului 3 Vână- 
tori Ordinul de Operaţie, nr. 14, din 27 iulie, prin care i se cerea să atace şi să 
elibereze satul Doaga, împreună cu Regimentul 8 Infanterie şi Brigada a 10-a 
Infanterie Buzău. Executarea ordinului s-a făcut în ziua de 28 iulie, dar, din 
cauza focului ucigător al inamicului, atacul s-a oprit la nord şi vest de Doaga. În 
timpul lupelor au fost grav răniţi maiorul Ignătescu (comandant de batalion), 
căpitanul Sibiceanu (comandant de companie), plutonierul major Mureşanu 

(comandant de pluton) şi câţiva soldaţi. Cu toate că nu au primit întăririle 
solicitate, ostaşii români au pătruns până în centrul satului, suferind mari 
pierderi. Până în ziua de 209 iulie au avut loc lupte crâncene la Doaga, 
Regimentul 3 Vânători suferind, din nou, mari pierderi. 

În perioada 24-29 iulie 1917 — după cum rezultă din raportul coman- 
dantului Regimentului 3 Vânători, locotenentul-colonel Jujescu — din acest 
regiment au căzut la datorie: 22 de ofiţeri, 14 subofiţeri şi 1.100 de ostaşi. 
Unitatea a mai rămas cu 250 de luptători, dispuşi la nord de Doaga. 

Pentru faptele de eroism săvârşite la Doaga, drapelul Regimentului 3 
Vânători a fost decorat cu Ordinul „MIHAI VITEAZUL”, clasa a III-a, conform 
Înaltului Decret, nr. 1.171, din 9 octombrie 1917.2 

În noaptea de 29-30 iulie, regimentul a fost retras în Cosmeşti Deal 
pentru refacere, primind 3 ofiţeri şi 200 de soldaţi din regimentul de marş. În 
aceste condiţii, s-a organizat un batalion dislocat în satul Băltăreţu, cu misi- 
unea de apărare a podului de pe Siret. La data de 9 august, regimentul a fost 
dislocat pentru refacere în localitatea Ţepul de Sus (Tecuci). 

După refacerea fizică şi morală, regimentul s-a reorganizat pe două 
batalioane deplasându-se, pe data de 14 august 1917, la Pădureni, pentru a for- 
ma rezerva Armatei 1-a Române. La data de 12 septembrie, unitatea a fost de- 
plasată la Ciorani pentru refacere, unde a staționat până la 22 octombrie, când 
a fost readusă la Pădureni, înlocuind aici Regimentul 8 Infanterie Buzău. 

În ziua de 22 ianuarie 1918, regimentul a fost retras definitiv de pe 
front, îmbarcat în gara Tecuci şi trimis în Basarabia, la Tighina (Bender), unde 
a intrat în subordinea Brigăzii a 22-a Mixtă „Borisofea”.2 

Până la 1 iunie, unitatea a participat la curățirea Basarabiei de bolşevici, 
luptând la Tiraspol - Kalpani - Chițcani - Krokmaz - Tudorova - Palanca. După 
această dată, regimentul a fost pus la dispoziţia Diviziei a 2-a Vânători (Infan- 
terie) Chişinău. In urma remobilizării, la 28 octombrie 1918 regimentul a trecut 
Carpaţii şi a intrat în Sebeş la data de 21 noiembrie. Efectivele sale au participat 
la alungarea bandelor bolşevice ungare din Zam (16 ianuarie 1919), Deva (209 
martie 1919) şi Brad (04 aprilie 1919).2 

În perioada 10 aprilie-10 mai 1919, unitatea a acţionat în regiunea 
Szolnok din Ungaria, alungând cetele bolşevice maghiare. În lunile iunie-iulie 
1919, unitatea a acţionat în regiunea Nyregyhaza - Tokay şi apoi mai departe pe 
direcţia Budapesta, reuşind să pătrundă în capitala Ungariei la data de 6 august 
1919. Aici a participat la dezarmarea bolşevicilor şi menţinerea ordinii în oraş. 

La data de 14 noiembrie 1919, Regimentul 3 Vânători a început retrage- 
rea din Ungaria şi a ajuns la Cluj în ziua de 12 ianuarie 1920, unde a rămas 
până la 1 iunie, când a fost deplasat la Elest - Kistag. De aici, regimentul a fost 
depla-sat la Huedin, la 19 octombrie. Trecerea armatei pe picior de pace la 1 
aprilie 1921, i-a găsit pe bravii vânători tot în Huedin şi apoi, în octombrie, din 
nou la Cluj, în cazarma „Sfântul Gheorghe”. 

Potrivit Înaltului Decret, nr. 1.674 din 12 aprilie 1923, Regimentul 3 
Vânători, organizat pe trei batalioane, a fost subordonat Diviziei a 12-a Infan- 
terie Bolgrad, fixându-i-se garnizoana definitivă la Bolgrad, la data de 31 
octombrie 1923. Aici, regimentul a instruit şi pregătit pentru luptă tineri 

recrutaţi din toate judeţele Moldovei, bucurându-se de elanul şi experienţa mai 
multor comandanţi, între care şi bârlădeanul Constantin Vasiliu-Răşcanu.2 

În contextul aplicării rapturilor teritoriale de către U.R.S.S., Marele Stat 
Major a ordonat unităţilor militare să se retragă din Basarabia şi Bucovina de 
Nord. Regimentul 3 Vânători a început retragerea de la Bolgrad, la 28 iunie 
1940, pe itinerariul Tighina - Basarabeasca - Fălciu. Batalionul 2, plecând pe un 
alt itinerariu, a ajuns la Huşi. Batalioanele 1 şi 3 au fost dezarmate de trupele 
sovietice în gara Basarabeasca. Partea Sedentară a regimentului, reuşind să 
părăsească Bolgradul, a ajuns în comuna Cornurile de Sus, din judeţul Prahova. 

Rămasă cu o treime din efective, unitatea a fost completată cu Batali- 
onul 1 din Regimentul 1 Vânători Craiova şi cu Batalionul 3 din Regimentul 4 
Infanterie Piteşti, conform Ordinului nr. 8.6014, din 1940, al Marelui Stat 
Major. În conformitate cu Ordinul Marelui Stat Major, nr. 14.448, din 1940, 
comunicat de Corpul 3 Armată, Divizia a 12-a Infanterie s-a contopit cu Divizia 
a 15-a Infanterie Chişinău, sub denumirea de Divizia a 15-a Infanterie, des- 
fiinţându-se şi unităţile subordonate Diviziei a 12-a Infanterie. 

Ca urmare a situaţiei create, potrivit Ordinului Marelui Stat Major, nr. 
14.443A, din 1940, comunicat cu Ordinul Diviziei a 12-a Infanterie, nr. 3.600, 
din 5 octombrie, Regimentul 3 Vânători s-a desfiinţat, efectivele lui vărsându- 
se la Regimentul 25 Infanterie Vaslui. Cele două batalioane primite s-au îna- 
poiat la Regimentul 1 Vânători Craiova şi, respectiv, Regimentul 4 Infanterie 
Piteşti. Drapelul de luptă al unităţii a fost predat la Muzeul Militar Naţional 
Bucureşti, la data de 10 octombrie 1940. 

De-a lungul existenţei sale, la comanda unităţii s-au succedat următorii 
ofiţeri: maiorul Alexandru Lupoianu (1866-1867), maiorul Constantin Boră- 
nescu (1867-1868), maiorul Alexandru Lupoianu (1868-1869), maiorul Petru 
Mavrodin (1869-1870), maiorul Constantin Burchi (1870-1872), maiorul Mihai 
Racoviţă (1872-1874), maiorul Scarlat Scheleti (1874-1877), maiorul Gurănescu 
(1877-1880), maiorul Lipan (1880-1888), maiorul George Bereşteanu (1888- 
1890), maiorul Constantin Crăsan (1890-1894), maiorul Lazăr Dobroneanu 
(1804-1899), maiorul Gheorghe Negruzzi (1899-1908), locotenentul-colonel 
Gheorghe Negruzzi (1908-1911), locotenentul-colonel Matei Kastriş (1911- 
1912), locotenentul-colonel Ioan Ştefănescu (1912-1913), locotenentul-colonel 
Neculai Prassa (1913-1914), locotenentul-colonel Teodor Ţentu (1914-1916), 
colonelul Traian Epure (1916-1917), colonelul Gheorghe Ulescu (1917-1918), 
locotenentul-colonel Ioan Jujescu (1918), colonelul Traian Constantinescu 
(1918-1921), colonelul Victor Grigorescu (1921-1922), colonelul Ioan Marinescu 
(1922-1926), locotenentul-colonel Hugo Schvab (1926-1927, avându-l ca ajutor 
pe  locotenentul-colonel Constantin  Vasiliu-Răşcanu), colonelul Cristea 
Şerbănescu (1927-1928), locotenentul-colonel Gustav Humiţia (1928-1934), 
locotenentul-colonel Ioan Alexandru (1934-1936), colonelul Constantin 
Rădulescu (1936-1939) şi locotenentul-colonel Ioan Langa (1939-1940). 


NOTE 
1. Monitorul Oastei, nr. 3, 15 martie 1866, filele 26-27. 
2. Arhivele Militare Române, Fond 1117, Registrul istoric, Dosar 1, pag. 1-457. 

BATALIONUL 2 VÂNĂTORI 


Batalionul a fost înfiinţat în anul 1866, având sediul în Bucureşti. 
Patronii batalionului erau „Sfinţii Împărați Constantin şi Elena”. 

În vederea diversificării şi intensificării instrucției, în anul 1868 uni- 
tatea a fost mutată în garnizoana Râmnicu Vâlcea, iar în anul 1869 în garni- 
zoana Ploieşti, unde a continuat măsurile de perfecţionare a structurii orga- 
nizatorice şi instrucţia trupelor.! 

La data de 14 octombrie 1874, unitatea a primit drapelul de luptă şi apoi 
a fost mutată la Bucureşti pentru continuarea instrucției, împreună cu alte 
unităţi din garnizoana Bucureşti şi din Muntenia.? 

În toamna anului 1876 unitatea a revenit în garnizoana Ploieşti, conti- 
nuând procesul de perfecţionare organizatorică şi instrucţia tinerilor chemaţi 
sub drapel, precum şi asigurarea mijloacelor materiale pentru luptă. Executând 
prevederile Înaltului Decret, nr. 787, din 6 aprilie 1877, publicat în Monitorul 
Oastei, nr. 11, unitatea a mobilizat contingentele 1875 şi 1876, chemând sub ar- 
me, mai devreme, şi contingentul 1877. 

Conform ordinelor eşaloanelor superioare, efectivele unităţii au partici- 
pat, în primăvara anului 1877, la acoperirea şi apărarea Dunării, mai întâi în 
zona Olteniţa — unde au primit botezul focului — şi apoi, după ce au fost schim- 
baţi de trupele ruseşti, în zona Corabia.3 

După trecerera în Bulgaria, batalionul a început deplasarea spre Nico- 
pole, la 23 iulie 1877. În ziua de 30 august, în locul maiorului Mateescu, rănit 
pe data de 27 august în timpul luptelor din jurul Plevnei, la comanda unităţii a 
fost numit maiorul Alexandru Candiano-Popescu.+ 

În a treia bătălie de la Plevna, maiorul Alexandru Candiano-Popescu i-a 
însufleţit pe bravii vânători, cerându-le ca prin eroismul lor, să dea „un titlu de 
glorie mândrului oraş Ploieşti”.5 

În cele patru asalturi pe care le-au dat asupra redutei Griviţa nr. 1, 
împreună cu dorobanţii vasluieni, vrânceni, ieşeni şi botoşăneni, vânătorii 
prahoveni au luptat cu deosebit eroism. În vâltoarea luptei, soldatul Ion Gri- 
gore din Mălăieşti, Prahova, sergentul Gheorghe Stan şi caporalul Vasile Nica — 
toţi din Batalionul 3 Vânatori — au capturat un steag otoman de luptă, însufle- 
ţiţi de îndemnul comandantului lor de a lupta cu vitejie „pentru ca lumea să 
vază că suntem vrednici de strămoşii noştri, adevărați oşteni ai unei ţări ce 
luptă pentru apărarea căminelor patriei şi neatârnarea sa”.5 

Referindu-se la fapta de arme a acestor ostaşi, ziarul „Dorobanţul” din 
15 noiembrie 1877, relata: „Când lupta atinsese apogeul, soldatul Ion Grigore 
din al doilea Batalion de Vânători, pentru gloria ţării sale, cucereşte cu cel 
mai mare curaj, drapelul inamicului. (...) Ajutat de caporalul Vasile Nica şi 
sergentul Gheorghe Stan, ei au dat morţii pe cei trei vrăjmaşi care apărau 
drapelul şi puteau să-l închine ţării”.S 

Pentru fapta lor, cei trei ostaşi infanterişti au fost decoraţi cu Ordinul 
„STEAUA ROMÂNIEI”, fiind elogiaţi de populaţia românească. 

Participarea vânătorilor prahoveni la asediul Plevnei s-a făcut cu mari 
jertfe omeneşti (morţi şi răniţi): 321 grade inferioare şi 5 ofiţeri. Printre cei 
căzuţi la datorie s-au numărat şi ploieştenii: sergentul major Nicolae Teodor, 

sergenţii Stan Teodorescu şi Gheorghe Şt. Gheorghe, caporalii Costache Costea, 
Constantin Dumitru şi Matei Ionescu, soldatul Costăchioaia Oancea.7 

În faţa redutei Griviţa 1 a murit vitejeşte locotenentul Dimitrie Nico- 
lescu, care, provenind din părinţi săraci, a ajuns la acest grad printr-o muncă 
stăruituare, el fiind singurul sprijin al familiei. Rănit grav la Griviţa, başbuzucii 
l-au capturat în momentul retragerii şi l-au tăiat cu topoarele.8 Pentru „curajul 
şi devotamentul arătat în luptele din jurul Plevnei, trei subofițeri din acest 
batalion, George Dumitrescu, Nicolae Papazoglu şi Constantin Savopol, au 
fost înălțaţi la gradul de sublocotenent”. După reîntoarcerea în ţară, 
Batalionul 2 Vânători a fost primit triumfal în Craiova, la 28 februarie 1878. 
Aici s-a instruit până la 23 aprilie 1883, când a fost mutat la Iaşi, pentru paza 
graniţei în zona Iaşi - Huşi. În februarie 1884, batalionul a fost dislocat în 
garnizoana Bucureşti.!0 

Drapelul unităţii a fost decorat cu Marea Cruce „STEAUA ROMÂNIEI“ 
pentru bravura dovedită în asaltul redutei Griviţa nr. 1, din 30 august 1877, 
decorație acordată prin Înaltul Decret Regal din iunie 1881. 

În anii 1891 şi 1893, Batalionul 2 Vânători a participat la manevre mili- 
tare în zonele Babadag, Constanţa şi Târgu Ocna. 

La data de 26 iunie 1896, Batalionul 2 Vânători s-a stabilit în cazarma 
„Alexandru Ioan Cuza“ din Bucureşti. În ziua de 12 octombrie 1897, coman- 
dantul unităţii, maiorul Gheorghe Salacoglu, a participat, în fruntea unei gărzi 
de onoare, la inaugurarea monumentului vânătorilor din Ploieşti, primind o 
medalie comemorativă din partea Comitetului de Iniţiativă.!0 

Prin Înaltul Decret Regal, nr. 1.666, din 10 mai 1902, Batalionului 2 
Vânători i s-a atribuit în titulatură numele de „Regina Elisabeta“. 

Batalionul, transformat în Regimentul 2 Vânători, a participat la al 
doile război balcanic. Batalionul 2 Vânători „Regina Elisabeta” s-a transformat, 
în anul 1914, în Regimentul 2 Vânători „Regina Elisabeta” şi a participat la 
campaniile militare din perioada anilor 1916-1919. În lunile august şi septem- 
brie 1916, unitatea a acţionat în dispozitivul de luptă: Tohanul Vechi - Râşnov - 
Cristian - Ghimbav - Codlea - Perşani - Kohalom - Homorod - Cincul Mic - 
Cincul Mare - Făgăraş - Vlădeni.“ 

În luna octombrie 1916, unitatea se afla în apărare pe muntele Clăbucet, 
iar în luna noiembrie s-a retras spre Comarnic şi mai departe spre Buzău. La 
data de 17 decembrie 1916, regimentul a fost cartiruit în satul Valea Mare din 
judeţul Bacău, în vederea refacerii şi continuării instrucției. 

Regimentul s-a instalat pe poziţie de apărare în faţa satului Mărăşti, la 
data de 16 februarie 1917.:: 

Unitatea s-a acoperit de glorie în bătălia Mărăştilor, desfăşurată în 
perioada 9-21 iulie, luptând în zona Străoani - Dealul Muncelu - Valea Alunei - 
Varnița. La 21 august 1917 regimentul a ocupat poziţie de luptă pe Dealul 
Vrânceanului şi a îndeplinit misiuni de siguranţă şi supraveghere pe alinia- 
mentul Valea Alunei - Valea Marcului - Dealul Marcului - Dealul Muşuroaiele, 
până la sfârşitul lunii noiembrie.“ 

După refacerea fizică şi morală din luna decembrie, regimentul a fost 
readus pe poziţia de pe Dealul Marcului, la data de 5 ianuarie 1918. Conform 
Ordinului Marelui Cartier General, la data de 21 ianuarie, Regimentul 2 Vână- 

tori „Regina Elisabeta“ a fost deplasat la Vlădeni, în judeţul Galaţi, şi, de la 2 
februarie 1918, a participat la eliberarea Basarabiei de sub bolşevici, în zona 
Kirileni - Buciumeni - Floreşti - Buzila - Stolniceni - Chişinău. Concomitent, 
unitatea a contribuit şi la instruirea ostaşilor moldoveni, precum şi la paza 
depozitelor din Odessa. 

După mobilizarea armatei române, prin Înaltul Decret Regal, nr. 3.179, 
din 27 octombrie 1918, Regimentul 2 Vânători „Regina Elisabeta“, în cooperare 
cu Regimentul 3 Vânători Ploieşti — amândouă făcând parte din Brigada a 2-a 
Vânători — au participat la campania militară din Transilvania. Aici au asigurat 
ordinea în localităţile: Răşinari, Ocna Sibiu, Șercaia, Cisnădia, Armeni, 
Porumbacu, Şura Mare, Panca, Cossag, Luamnas, Mândra, Sâmbăta, Berevoii 
Mici, Deva, Tudoriţa, Mărgineni, Făgăraş, Alba Iulia, Sebeş, Dobra, Zam.“ 

De la înfiinţare la comanda unităţii s-au succedat următorii ofiţeri: 
căpitanul Mihail Balaban (1866-1868), căpitanul Gheorghe Măldărescu (1868- 
1874), maiorul Ştefan Mateescu (1874-1877), maiorul Alexandru Candiano-Po- 
pescu (1877), maiorul Pavel Gussi (1877-1878), maiorul Grigore Giosan (1878- 
1880), maiorul Constantin Pruncu (1880-1881), maiorul Alexandru Leon (1881 
-1882), maiorul Nicolae Ionescu (1882-1887), maiorul Teodor Vidulescu (1887- 
1893), maiorul Mihail Aslan (1893-1896), maiorul Mihail Ghica (1896-1897), 
maiorul George Solacoglu (1897-1899), maiorul Emil Romanescu (1899-1901), 
locotenentul-colonel Dumitru Strătilescu (1901-1911), locotenentul-colonel Ni- 
colae Petala (1911-1912), locotenentul-colonel Gheorge Scărlătescu (1912-1913), 
locotenentul-colonel Constantin Boboc (1913), locotenentul-colonel Gheorghe 
Dabija (1914), maiorul Constantin Pancu (1915-1916), colonelul Constantin 
Penescu (1916-1917), locotenentul-colonel Mihail Buttescu (1917), colonelul 
Dumitru Constantinescu (1918) şi locotenentul-colonel Victor Iacobini (1918). 


NOTE 

1 Monitorul Oastei, nr. 3, 15 martie 1866, filele 26-27. 
Arhivele Militare Române, Fond Regimentul 2 Vânători, Registrul Istoric, nr. 73. 

3. Văcărescu, T. C., Luptele românilor în războiul din 1877-1878, Editura Tiparul, Bucureşti, pag. 
90. 

4. Arhivele Militare Române, Fond Regimentul 2 Vânători, Registrul Istoric, nr. 73. 

5. General Popescu, Al., Războiul neatârnării. Asaltul şi luarea redutei Grivița, Bucureşti, 1913, 
pag. 13. 

6.  Dorobanţul, anul |, nr. 1, 15 noiembrie 1877. 

7. General Popescu, Al., Războiul neatârnării. Asaltul şi luarea redutei Griviţa, Bucureşti, 1913, 
pag. 277. 

8.  Calmuţchi, Gh., Eroii noştri: 1877-1878, Editura Viaţa Românească, Iaşi, 1928, pag. 50-51. 

9.  Dorobanţul, anul I, nr. 39, 24 decembrie 1877, pag. 4. 

10. Arhivele Militare Române, Fond Regimentul 2 Vânători, Registrul Istoric, nr. 74. 

11. Idem, Fond Regimentul 2 Vânători, Jurnalul de Operații, nr 1.032 (14.08.1916-30.06.1918). 


REGIMENTUL 9 VÂNĂTORI GARDĂ 


Nevoile de apărare a ţării şi dorinţa fierbinte de întregire a hotarelor 
României au condus la perfecţionarea structurii armatei române, prin crearea 

unor noi unităţi şi mari unităţi militare. În acest scop, s-a trecut la mărirea 
numărului unităţilor de vânători. 

În conformitate cu Înaltul Decret, nr. 885, din 13 martie 1904, la data 
de 1 aprilie 1904 s-a înfiinţat la Ploieşti Batalionul 9 Vânători (Infanterie), 
organi-zat cu o comandă şi patru companii. 

La data de 27 octombrie 1908, Batalionul 9 Vânători a fosti mutat în 
garnizoana Constanţa. Aici, unitatea a pregătit temeinic recruţii şi concentraţii, 
în scopul participării — începând cu data de 29 iunie 1913 — la campania mili- 
tară din Cadrilater. Unitatea s-a înapoiat la Constanţa, pe data de 30 august 
1913. Batalionul 9 Vânători s-a acoperit de glorie în luptele pentru eliberare 
naţională şi întregire a ţării, desfăşurate în perioada 1916-1919. La data de 20 
februarie 1922 unitatea a primit denumirea de Regimentul 9 Vânători „Regele 
Alexandru al Sârbilor, Croaților şi Slovenilor”. Cadrele şi trupa unităţii purtau 
semnul „A”. 

Din anul 1931 unităţii i s-a schimbat denumirea în Regimentul 9 Vână- 
tori „Regele Alexandru al Iugoslaviei”. 

După participarea la luptele din Basarabia şi Odessa unitatea a fost 
dislocată, la 7 februarie 1942, la Giurgiu. 

Pentru faptele glorioase de arme săvârşite în luptele desfăşurate pentru 
întregirea şi reîntregirea României, unitatea a fost distinsă cu următoarele 
decoraţii: 

- în anul1917- Ordinul „MIHAI VITEAZUL”, clasa a III-a; 
- în anul 1918 - Medalia „VIRTUTEA MILITARĂ”; 

- în anul1932 - Medalia „FERDINAND 1”; 
- în anul1942 - Ordinul „MIHAI VITEAZUL”, clasa a III-a. 


NOTĂ 
1. Arhivele Militare Române, Fond Marele Stat Major, Istoricul Unităţilor de Infanterie, Inventar 
2.637, Dosar 4. 

CAVALERIA 


Începuturile cavaleriei în vatra strămoşească se pierd în negura 
veacurilor, aceasta fiind, alături de pedestrime (infanterie), cea mai veche armă 
a oştilor străvechilor locuitori ai ținuturilor de legendă de la Carpaţi, Dunăre şi 
Marea Neagră. Întreaga istorie a cavaleriei române este plină de fapte 
glorioase, de minunate tradiţii eroice făurite în numeroasele lupte şi bătălii 
purtate pentru apărarea pământului străbun. Asemenea tradiţii s-au transmis 
din generaţie în generaţie, evidențiind bărbăţia şi neînfricarea trupelor călări, 
impetuozitatea acţiunilor lor pe câmpul de luptă, strânsa unitate şi 
„camaraderia” care a existat întotdeauna între călăreț şi cal. 

Folosirea calului pentru o deplasare mai rapidă a omului, precum şi în 
luptă, se plasează în spaţiul carpato-danubiano-pontic între mijlocul mileniului 
al III-lea şi începutul celui de-al II-lea î.Ch. în procesul trecerii de la eneolitic 
(sfârşitul epocii neolitice) spre epoca bronzului, perioadă care corespunde unor 
însemnate transformări de ordin economic, social şi demografic, puse în 
legătură cu imigrarea unor triburi de indoeuropeni, dar şi cu societatea 
localnicilor. 

Cele dintâi ştiri antice despre oastea geto-dacilor sunt cele despre 
cavalerie, ele fiind date de istoricul şi omul politic atenian Tucidide (cca. 460- 
396 î.Ch.), care scria că geții „sunt vecini cu sciţii, au aceleaşi arme şi sunt toți 
arcaşi călări”.! 

Informaţiile furnizate de istoricul antic Strabon pentru jumătatea 
secolului I î.Ch. relatează despre geţi şi daci că „numărul lor a crescut 
neînchipuit de mult, într-atât încât puteau să trimită la luptă până la 
200.000 de oameni”, ceea ce atestă şi creşterea numerică a cavaleriei, 
apreciată de Strabon ca reprezentând o treime din efectivul oastei.2 

În războaiele daco-romane, marele rege Decebal a ridicat la luptă 
40.000 de ostaşi, dintre care circa 5.000 erau călăreţi. 

Cavaleria română a evoluat mult în evul mediu începând de la Basarab I 
şi Bogdan I, continuând cu Mircea cel Bătrân, Alexandru cel Bun, Vlad Ţepeş, 
Iancu de Hunedoara, Ştefan cel Mare şi culminând cu temerarul Mihai 
Viteazul, făuritorul primului stat românesc în graniţele stabilite de marele 
Burebista şi apoi de legendarul Decebal. 

Cavalerişti de frunte, animați de înalte sentimente patriotice, 
domnitorul Unirii, Alexandru Ioan Cuza şi ministrul de război, Ion Emanoil 
Florescu, au acordat o atenţie specială cavaleriei în structurile armatei române 
moderne, aptă să realizeze acoperirea, să sprijine marşul de apropiere şi să 
susţină infanteria şi artileria în ofensivă, în luptă, să urmărească inamicul în 
dezordine pe timpul retragerii, să captureze artileria lui şi să facă prizonieri. De 
asemenea, cavaleriei i s-au fixat misiuni clare de recunoaştere a dispozitivului 
de luptă inamic. Ei au organizat temeinic regimentul de cavalerie muntean şi 
au mai înfiinţat un regiment de cavalerie la Iaşi.4 


72 


În anul 1863, s-a construit în Ploieşti, pe strada Rudului, o cazarmă 
pentru cartiruirea Escadronului de Cavalerie (cazarma actuală a pompierilor). 

Prin Legea puterii armate, din 1868, modificată în 1872 şi 1874, s-a 
încheiat procesul de punere a bazelor moderne ale cavaleriei. În anul 1872 s-au 
stabilit reşedinţe fixe pentru unităţile de călăraşi, incluse în „Armata 
Teritorială”. În baza acestei legi, la Ploieşti s-a stabilit Divizia a 2-a Călăraşi. 
Escadroanele din cadrul regimentelor au fost denumite după reşedinţa lor 
judeţeană şi după circumscripţia din care proveneau oamenii: „Mehedinţi”, 
„Dolj”, „Romanaţi”, „Olt”, „Argeş”, „Gorj”, „Vâlcea”, „Prahova” etc.5 

Prahovenii au avut o participare lăudabilă la războiul de independenţă 
din 1877-1878. Ei au trimis alături de infanteriști şi Regimentul 4 Călăraşi, 
având în compunere Escadronul 1 „Dâmboviţa” (cu reşedinţa la Târgovişte), 
Escadroanele 2 şi 3 „Prahova” (cu reşedinţa la Ploieşti) şi Escadronul 4 „Buzău” 
(cu reşedinţa la Buzău). Regimentul a fost subordonat Diviziei a 2-a Teritoriale 
Militare.s Cavaleriştii prahoveni s-au acoperit de glorie la Plevna. În prima 
parte a campaniei au participat la apărarea Dunării, făcând patrulare în 
sectorul Gruia - Vraţa. La jumătatea lunii august au trecut în Bulgaria, pe la 
Corabia, unde au fost folosiţi în misiuni de legătură (lichidarea unor forţe 
turceşti izolate), misiuni de avangardă şi de pază (transportul prizonierilor din 
regiunea Plevna). 

Legea organizării comandamentelor armatei, din 8 iunie 1882, a avut 
implicaţii şi pentru arma cavaleriei. Regimentul 4 Călăraşi a continuat să 
activeze sub comanda locotenentului-colonel Nicolae Vlădoianu. Unitatea se 
subordona Brigăzii de Călăraşi a Corpului 2 Armată, cu reşedinţa în Bucureşti. 
În organica sa, regimentul avea un escadron „Muscel”, un escadron 
„Dâmboviţa” şi trei escadroane „Prahova”. 

În anul 1895, Regimentul 4 Călăraşi a fost mutat la Turnu Măgurele, iar 
Regimentul 6 Călăraşi Galaţi a fost dislocat în garnizoana Ploieşti.7 

Noi îmbunătăţiri s-au adus cavaleriei, în baza Înaltului Decret, nr. 5.878 
din 7 octombrie 1913. La Ploieşti s-a înfiinţat Brigada a 4-a Cavalerie, care a 
primit în subordine Regimentul 5 Călăraşi Buzău şi Regimentul 6 Călăraşi 
Ploieşti. Brigada şi regimentele se subordonau Diviziei a 5-a Infanterie Buzău.8 

După participarea la cel de-al doilea război balcanic, cavaleria a suferit 
unele modificări. Astfel, conform Înaltului Decret, nr. 1.455, din 1 aprilie 1914, 
în Ploieşti s-a înfiinţat Brigada a 3-a Călăraşi, primind în subordine Regimentul 
5 Călăraşi (stabilit în garnizoana Călăraşi) şi Regimentul 6 Călăraşi Ploieşti. 
Brigada se subordona Corpului 4 Armată.? 

Regimentul 6 Călăraşi fusese înfiinţat la data de 1 iulie 1872, în baza 
Înaltului Decret, nr. 1.070, din 5 iunie 1872, având reşedinţa în garnizoana 
Focşani. Regimentul a luptat în războiul de independenţă la Plevna, Rahova şi 
Vidin, aflându-se în subordinea Brigăzii a 3-a Cavalerie.:0 

În anul 1894, Regimentul 6 Călăraşi, comandat de locotenentul-colonel 
Gheorghe Cialâc, a fost mutat în garnizoana Galaţi şi apoi, la 23 martie 1895, în 
garnizoana Ploieşti. Din acest moment comanda unităţii a fost asigurată, 
succesiv, de către locotenentul-colonel Danielopol şi locotenentul-colonel 
Lascăr Sainoglu. Din anul 1900 a revenit la comandă colonelul Gheorghe 
Cialâc, urmat, în 1901, de locotenentul-colonel Nicolae Dărăscu. Sub comanda 

acestuia, regimentul a participat la al doilea război balcanic.:0 

La data de 1 aprilie 1915, la comanda regimentului a fost numit 
colonelul Constantin Costescu, ofiţer care a asigurat îndeplinirea ordinelor 
eşaloanelor superioare de lărgire a schemei organizatorice cu un escadron de 
ştafetă şi o secţie de mitraliere.:0 

In perioada 15-20 august 1916, regimentul a efectuat mobilizarea 
rezerviştilor şi a început deplasarea escadroanelor din Ploieşti şi Râmnicu Sărat 
către zona de concentrare Măneciu - Făcăeni, iar în ziua de 21 august a fost pus 
la dispoziţia Grupului de Acoperire „Bratocea”, comandat de generalul Aristide 
Razu.i0 Până în luna noiembrie, regimentul a participat la misiuni de 
recunoaştere, avangardă, şi la sprijinirea atacurilor infanteriei şi artileriei 
române în zona Braşovului, pe Valea Argeşului şi Topologului.!0 

La data de 1 ianuarie 1917, conform Instrucţiunilor Secrete, nr. 1.014, 
ale Marelul Cartier General, regimentul a fost cantonat pentru refacere în 
comuna Bobuleşti (judeţul Botoşani), reorganizându-se — din resursele sale — 
pe trei divizioane.“ 

După perioada de refacere, care a durat până la 22 mai 1917, conform 
Ordinului nr. 1.485, din 21 mai 1917, al Corpului 3 Armată, regimentul 
comandat de colonelul Constantin Costescu, a detaşat câte un divizion la 
dispoziţia Diviziilor a 5-a, a 13-a şi a 14-a Infanterie. Divizioanele au participat 
la sprijinirea diviziilor în operaţiile militare de la Nămoloasa, Mărăşeşti şi 
Muncelu, iar în perioada ianuarie-iunie 1918 au participat la stabilirea ordinii 
interioare şi alungarea bolşevicilor peste râul Nistru. În ziua de 12 iunie 1918, 
divizioanele s-au întrunit în Bârlad şi au reconstituit Regimentul 6 Călăraşi în 
cazarma Regimentului 3 Roşiori. 

Prin Ordinul Marelui Stat Major, nr. 772, din 30 mai 1918, Partea 
Sedentară a Regimentului 6 Călăraşi şi Escadroanele 5 şi 6 au fost desfiinţate, 
acţiunea încheindu-se în ziua de 21 iunie 1918.:2 

La data de 25 decembrie 1918, Regimentul 6 Călăraşi a îmbarcat în tren 
Escadroanele 2, 3 şi 4, Grupul de Mitraliere şi Escadronul Depozit şi s-a 
deplasat de la Ploieşti spre Basarabia, în zona Tarutino, pentru îndeplinirea 
misiunilor de apărare împotriva trupelor bolşevice ruse şi ucrainiene. 
Escadronul 1 — pus la dispoziţia Diviziei a 6-a Infanterie Focşani — a participat 
la unele operaţiuni militare din Ungaria, până la 22 octombrie 1919, când a fost 
trimis pentru refacere la Craiova.!3 

În luna ianuarie 1920, Regimentul 6 Călăraşi a fost detaşat pentru 
executarea unor misiuni în Basarabia. Conform Ordinului Marelui Stat Major, 
nr. 5.576, din octombrie 1920, Regimentul 6 Călăraşi s-a înapoiat în ţară, la 
data de 25 noiembrie 1920. 

În perioada 1923-1936, la comanda Regimentului 6 Călăraşi au fost 
numiţi, succesiv, coloneii Cristian Homorâceanu şi Constantin Anastasescu, 
aceştia asigurând desfăşurarea corespunzătoare a instruirii efectivelor unităţii. 

Prin Înaltul Decret, nr. 1.931, din 1936, şi a Ordinului Inspectoratului 
General al Cavaleriei, Regimentul 6 Călăraşi Ploieşti a fost desfiinţat, fiind 
ulterior reînfiinţat la Braşov, prin transformarea Regimentului 14 Călăraşi, în 
conformitate cu Înaltul Decret, nr. 672, din 1937, şi al Ordinului Marelui Stat 
Major, nr. 6.297, din 1937.14 Comandant al unităţii a fost numit în anul 1937 

colonelul Gheorghe Ionescu, care în anul 1939 a fost urmat de colonelul Ilie 
Antonescu (1939-1942).*5 În a doua jumătate a anului 1939, din cauza agravării 
situaţiei politico-militare din Europa, în schema de organizare a cavaleriei ro- 
mâne s-au adus anumite corective. Conform Înaltului Decret, nr. 3.017, din 27 
octombrie 1939, s-a reînfiinţat Divizia a 4-a Cavalerie, cu reşedinţa în Cluj.:6 

Experimentările făcute în cursul manevrelor zonale şi generale din anii 
1937 şi 1939 au condus la necesitatea folosirii unor mari unităţi de cavalerie, de 
tip brigadă, mai simple şi mai puţin greoaie. În acest sens, la data de 25 
noiembrie 1940, cele 4 divizii de cavalerie s-au transformat în Brigăzile 1-a, a 5- 
a,a6-a,a7-a,a 8-aşiag-a. 

La Ploieşti a luat ființă Brigada a 8-a Cavalerie, prin mutarea şi 
transformarea Diviziei a 4-a Cavalerie de la Cluj. Brigada a 8-a Cavalerie a 
primit în subordine următoarele unităţi şi formaţiuni: Regimentul 2 Călăraşi 
Caracal, Regimentul 3 Călăraşi Bucureşti (cu două divizioane la Ploieşti şi unul 
la Râmnicu Sărat), Regimentul 10 Roşiori Ploieşti, Regimentul 4 Roşiori 
Bucureşti, Regimentul 3 Artilerie Călăreaţă, Escadronul 4 Transmisiuni, 
Escadronul 4 Pionieri, Escadronul 4 Care de Luptă, Escadronul 4 Anticar şi 
Apărare Antiaeriană, Escadronul 4 Mitraliere, Escadronul 4 Aruncătoare, 
Compania 44 Autotransport şi Plutonul 44 Poliţie.:6 

Brigada a 8-a Cavalerie a participat la acţiunile militare pentru elibera- 
rea Bucovinei, fiind subordonată Corpului de Cavalerie şi Armatei a 3-a româ- 
ne, iar pentru câteva zile Corpului de Munte care a dezvoltat ofensiva pe direc- 
ţia generală Storojineţ - Cernăuţi. Împreună cu ostaşii din Brigada a 2-a Munte, 
în zorii zilei de 3 iulie 1941 a fost forţat Prutul pe la Noua Suliţă, înaintându-se 
cu hotărâre către Hotin. Oraşul a fost eliberat în urma unui atac concentric al 
trupelor celor două brigăzi, acestea reuşind să ajungă la Nistru, punctul cel mai 
nordic al Basarabiei. În timpul luptelor din sudul Hotinului, o salvă de mine, de 
aruncător calibrul 120 mm, a ucis trei ofiţeri din Regimentul 3 Călăraşi: 
maiorul Emil Albu, căpitanul Eugen Ionescu şi căpitanul Ştefan Tebeică. 

Luptele din Basarabia şi nordul Bucovinei s-au încheiat la 26 iulie 1941, 
cu pierderea a 2% din efective cavaleriei româneşti. 

Spre sfârşitul celei de-a doua decade a lunii iulie 1941, câteva mari 
unităţi din Armata a 11-a germană au forţat Nistrul lângă Moghilev. Acţiunea, 
sprijinită şi de brigăzile Corpului de Cavalerie, a continuat după aceea pe 
direcţiile Berezovka - Florina - Vladimirovka (17 iulie - 11 august). Ulterior, 
trupele au trecut Bugul — pe un pod de vase realizat de unităţile germane — 
după care au dezvoltat ofensiva în zonele Petropavlovka - Nikopol pe Nipru (31 
august 1941). Călăreţii români au desfăşurat acţiuni de urmărire a trupelor 
sovietice, folosind cu pricepere întunericul nopţilor sau ceața, surprinzând 
inamicul şi evitând pierderile. 

Ostaşii Regimentului 2 Călăraşi au desfăşurat cele mai grele lupte între 
Nipru şi Bug, în zona Vapniarka, sub conducerea locotenentului-colonel Ion 
Hristea, care a fost decorat cu „CRUCEA DE FIER” pentru clarviziunea cu care 
a condus acţiunile de luptă. 

Trupele Brigăzii a 8-a Cavalerie au fost citate prin Ordinul de Zi, nr. 
320, din 18 august 1941, de către comandantul Corpului de Cavalerie, generalul 
de divizie Mihail Racoviţă. Acesta a menţionat curajul, iuţeala şi ingeniozitatea 

dovedite pentru ruperea liniei fortificate „Stalin” de pe malul estic al Nistrului. 
De asemenea, pentru vitejia ostaşilor în luptele pentru cucerirea localităţilor 
Pavlovka, Nicolaevka şi a gării Lubaşevka, a fost citat şi Regimentul 4 Roşiori, 
comandat de colonelul Ervin Claus. Drapelul unităţii a fost decorat cu Ordinul 
„MIHAI VITEAZUL”, clasa a III-a. 

În timpul traversării Bugului, ostaşii Brigăzii a 8-a Cavalerie au 
desfăşurat lupte extrem de dârze, remarcându-se în conducerea liniei de luptă 
locotenentul-colonel Dan Ionescu. 

Datorită succeselor rapide obţinute de cavaleriştii români, Niprul a fost 
trecut pe podul de vase de la Borislav în ziua de 18 septembrie 1941. 
Continuând să înainteze spre Constantinovka, ostaşii Regimentelor 3 Călăraşi 
şi 3 Artilerie Călăreaţă s-au remarcat în luptele grele date cu inamicul. 

În continuare, ostaşii cavalerişti au înaintat prin stepa Nogai spre 
litoralul nordic al Mării de Azov, străbătând circa 180 km în etape de câte 70 
km, pe direcţia generală Borislav - Melitopol. Pentru rezistenţa opusă inami- 
cului superior numericeşte, pentru atacurile şi contraatacurile energice 
executate acolo unde ameninţarea mare, Brigada a 8-a Cavalerie, strălucit 
condusă de colonelul Ioan Dănescu, a fost denumită „Brigada de fier”. 

La 1 octombrie 1941, comandantul Brigăzii a 8-a Cavalerie, colonelul 
Ioan Dănescu — „cel mai erou dintre eroi”, cum s-a exprimat plin de durere la 
înhumarea lui, bunul său camarad şi prieten, colonelul Corneliu Teodorini — a 
dat jertfa supremă în zona localităţii Elisabetovka. La sud de Kisselevka a fost 
scos din luptă, fiind grav rănit, şi bravul comandant al Regimentului 3 Călăraşi, 
locotenentul-colonel Ion Hristea. Acesta a fost decorat peste câteva zile cu 
Ordinul „MIHAI VITEAZUL”, clasa a III-a.:8 

La data de 1 noiembrie 1941, întreaga Brigadă a 8-a Cavalerie a fost 
trecută pe un pod de vase în Crimeea, fiind subordonată unui corp de armată 
german. A urmat o înaintare rapidă spre sud-est, călăreţii români ajungând, în 
luna noiembrie pe malul Mării Negre, în zona Feodosia şi apoi, la 8 noiembrie, 
la Kerci. Aici a primit misiunea să supravegheze comunicațiile ce legau oraşul 
din peninsula cu acelaşi nume de localităţile Krâm şi Uskut. 

O nouă etapă în organizarea cavaleriei a avut loc la data de 15 martie 
1942 când, prin Înaltul Decret nr. 721, Ordinul nr. 24.774 din 15 ianuarie 1942, 
comunicat de Marele Stat Major, brigăzile au fost transformate în divizii. Ca 
urmare a reorganizării, Brigada a 8-a Cavalerie s-a transformat în Divizia a 8-a 
Cavalerie, Partea Sedentară stabilindu-se la Bucureşti.:? 

În vara anului 1042, Detaşamentul Hipomecanizat, comandat de 
colonelul Radu Korne — care avea în subordine şi Divizia a 8-a Cavalerie 
română — a trecut la apărare pe litoralul vestic al oraşului Sevastopol. 

Luptele din Crimeea se vor încheia odată cu căderea Sevastopolului, la 
data de 1 iulie 1942. În această acţiune s-au distins — în mod cu totul deosebit — 
Divizia a 8-a Cavalerie şi Divizia a 4-a Munte. 

De la data de 31 august 1042, Diviziile a 5-a şi a 8-a Cavalerie au fost 
puse la dispoziţia Corpului 7 Armată (subordonat Armatei a 4-a române), ele 
desfăşurând lupte în Caucaz şi stepa Calmucă, la sud de Stalingrad. 

La 19 noiembrie 1942, după declanşarea contraofensivei sovietice la 
Stalingrad (în sectorul de luptă al Armatei a 4-a române) şi respectiv Cotul 

Donului (în sectorul de operaţii al Armatei a 3-a române), Divizia a 8-a 
Cavalerie, care sărise în ajutorul Corpului 6 Armată, a rupt frontul, 
reorganizându-şi forţele la sud de râul Aksai. Efectivele scăpate din iadul de la 
Stalingrad au primit ordin de la mareşalul Ion Antonescu să se retragă spre 
ţară, pentru „a fi salvate de la distrugere totală”.20 

Până la data de 17 aprilie 1943, majoritatea marilor unităţi, între care şi 
Divizia a 8-a Cavalerie, s-au înapoiat în ţară. Diviziile a 5-a Cavalerie Iaşi şi a 8- 
a Cavalerie Bucureşti au fost dotate cu mijloace de luptă blindate, motorizate şi 
de artilerie, numindu-se divizii motopurtate. Puţinii ofiţeri şi soldaţi ai 
Regimentului 6 Călăraşi — care fusese decimat la Cotul Donului — s-au înapoiat 
în Braşov şi s-au unit cu Partea Sedentară, efectivele fiind puse la dispoziţia 
Corpului 5 Armată. 

După declanşarea ofensivei Iaşi - Chişinău, la 20 august 1944, Marele 
Stat Major a trimis spre această zonă Divizia a 8-a Cavalerie, care a luptat 
alături de Divizia a 5-a Cavalerie Iaşi, în subordinea Armatei a 4-a române. 

Participarea Diviziei a 8-a Cavalerie la acţiunile de luptă, între 23 
august 1944-12 mai 1945, s-a înscris în cadrul general de participare a armatei 
române la războiul antihitlerist. 

Călăreţii români, credincioşi tradiţiilor de luptă făurite în epoca medie- 
vală, în războiul de independenţă, în războiul pentru întregirea neamului ro- 
mânesc (evidenţiindu-se în luptele de la Robăneşti, Prunaru, Mărăşeşti şi 
Oituz), în luptele de pe meleagurile bucovinene, din Crimeea şi din Caucaz, au 
răspuns cu elan chemării patriei şi au probat în luptă calităţile proprii cavale- 
ristului: iniţiativă, curaj, mobilitate şi rapiditate în acţiune. 

Divizia a 8-a Cavalerie Motopurtată, comandată de generalul de divizie 
Corneliu Teodorini, având în subordine Regimentul 4 Roşiori Bucureşti, 
Regimentul 12 Roşiori Buzău, Regimentul 2 Calăraşi Caracal şi Regimentul 3 
Călăraşi Ploieşti (înfiinţat la 15 iunie 1872 la Bucureşti şi mutat în anul 1940 la 
Ploieşti), a participat la luptele din Bucureşti şi împrejurimi, precum şi la cele 
din zona Prahova. 

La luptele din Prahova au participat şi Regimentul 10 Roşiori Ploieşti 
(provenit din Regimentul 10 Călăraşi Giurgiu, înfiinţat în anul 1880, 
transformat la 31 martie 1908 în Regimentul 10 Roşiori Giurgiu, mutat la 7 
octombrie 1913 la Târgovişte şi apoi în 1940 la Ploieşti, subordonat Diviziei a 6- 
a Cavalerie Bucureşti) precum şi Regimentul 9 Călăraşi (constituit pe baza 
Înaltului Decret, nr. 1.888, din 23 septembrie 1877, la Turnu Severin, 
participant la luptele de la Rahova şi Vidin sub comanda colonelului Gheorghe 
Vasile, mutat în anul 1913 la Constanţa şi din anul 1940 trecut în subordinea 
Brigăzii a 7-a Cavalerie Constanţa şi apoi din luna august 1944 mutat în Divizia 
a 9-a Cavalerie Lugoj, detaşat la Păuleşti şi Țintea în subordinea temporară a 
Detaşamentului 18 Pază zonă petroliferă).2: 

Misiunea de dezarmare a trupelor germane şi de asigurare a ordinii în 
zona Prahova, în perioada 23-31 august 1944, a revenit Corpului 5 Teritorial 
care avea în subordine şi următoarele unităţi de cavalerie: Regimentul 9 
Călăraşi (comandat de locotenentul-colonel Radu Grunau, cu un divizion la 
Găgeni şi altul la Ploieşti), Regimentul 10 Roşiori (comandat de locotenentul- 
colonel Ion Săvescu, cu un divizion la Câmpina şi altul în curs de afluire), 

Regimentul 3 Călăraşi comandat de locotenentul-colonel Aurel Pleşoianu (cu 
primul divizion la Bordeni şi al doilea la Bucureşti), Şcoala de Ofiţeri de 
Cavalerie din Târgovişte (comandată de colonelul Gheorghe Popescu), Grupul 
57 Cercetare (format din două escadroane de cavalerie şi un escadron de 
armament greu).2: 

La 24 august 1944 câteva subunități din Regimentul 10 Roşiori — în 
cooperare cu subunități de artilerie antiaeriană şi sprijinite de grupuri de 
muncitori petrolişti — au curăţat zona Câmpina de trupe germane. A doua zi, 
Gruparea tactică „Mislea” (formată dintr-un divizion al Regimentului 3 
Călăraşi, comandată de locotenentul-colonel Aurel Pleşoianu) şi Gruparea 
tactică „Găgeni” (compusă din Regimentul 9 Călăraşi şi alte subunități, 
comandată de locotenentul-colonel Radu Grunau), au capturat alte efective 
germane. În zilele de 25 şi 26 august, câteva subunități aparţinând 
Regimentului 10 Roşiori şi Şcolii de Ofiţeri de Cavalerie Târgovişte au luat 
parte la luptele din zona Moreni. Folosind manevre îndrăzneţe de învăluire au 
reuşit să nimicească grupările germane de pe Dealul Sângeriş, din Valea Lungă, 
Cricov şi Urseiu. În timpul luptelor s-au distins subunitățile Divizionului 2 din 
Regimentul 10 Roşiori, comandate de maiorul Vasile Andrei. Pentru capturarea 
grupării germane din pădurea Păhărniceasca, aflată la nord-vest de gara Băicoi, 
Regimentul 10 Roşiori şi Regimentul 3 Călăraşi, aflate sub comanda 
locotenentului-colonel Aurel Pleşoianu, şi-au conjugat eforturile, în ziua de 29 
august, pentru îndeplinirea misiunii încredințate. După şase ore de lupte grele 
trupele germane au fost învinse. 

În zilele de 30 şi 31 august cele trei regimente de cavalerie şi Grupul 57 
Cercetare au participat la nimicirea trupelor germane din pădurile Buda, 
Filipeasca, Misleanca, Păuleşti şi au contribuit la despresurarea Ploieştiului.22 

Acţionând sub comanda Corpului de Munte, Regimentul 6 Călăraşi a 
contribuit, împreună cu infanteriştii şi muncitorii din detaşamentele de pază, la 
apărarea postului de radio-emisie Bod, a fabricii de zahăr din localitate, 
precum şi la apărarea unui sector în regiunea munţilor Perşani. 

Ostaşii cavalerişti au fost prezenţi, alături de militarii din celelalte arme, 
pentru îndeplinirea acţiunilor de pază şi siguranţă, în operaţia de acoperire a 
graniţelor din perioada august-septembrie 1944. La această misiune a 
participat şi Regimentul 6 Călăraşi, unitate care a avut o bună perioadă de timp 
garnizoana în Ploieşti. 

Operaţiile ofensive desfăşurate de Armata a 4-a română şi Armata 1-a 
română pentru eliberarea Transilvaniei şi alungarea trupelor horthysto- 
hitleriste peste graniţa naţională, de la 9 septembrie şi respectiv 20 septembrie 
1944, au fost încununate şi de izbânzile roşiorilor şi călăraşilor. 

Divizia a 8-a Cavalerie, „legată” prin multe fire şi de meleagurile 
prahovene, a lichidat, în ziua de 9 septembrie, capul de pod de la sud de Luduş 
şi apoi a fost regrupată în zona Corneşti - Cetatea de Baltă, pentru refacere. La 
16 septembrie divizia a participat la lărgirea capului de pod din zona Bogata. 

În zilele de 23-25 septembrie, Regimentele 2 Călăraşi şi 4 Roşiori din 
cadrul Diviziei a 8-a Cavalerie au acţionat la nord de Iernut, iar apoi, în 
cooperare cu Regimentul 3 Călăraşi, la sud de Mureş, suferind mari pierderi 
datorită rezistenţei deosebite a inamicului. În luptele de pe dealul Sângeorgiu, 

în zona cotei 495, s-a remarcat în mod exemplar Regimentul 4 Roşiori. 

Intrând în componenţa Corpului 2 Armată în noaptea de 5/6 octombrie 
1944, Divizia a 8-a Cavalerie a trecut la apărarea zonei Oarba de Mureş - 
Hădăreni, făcând disponibile Diviziile a 9-a şi a 11-a Infanterie, care s-au 
regrupat spre vest în vederea realizării dispozitivului pentru ofensiva generală 
în curs de pregătire. 

În cadrul Operaţiei ofensive „Debreţin”, începută la 9 octombrie 1944, 
Divizia a 8-a Cavalerie, comandată de generalul de brigadă Corneliu Teodorini 
a trecut cu hotărâre la atac pe direcţia Oarba de Mureş - Papiu Ilarian, a 
eliberat localitatea Tăureni, reuşind să ajungă spre seară la Sânger. 

În perioada 14-16 octombrie, Divizia a 8-a Cavalerie a acţionat sub 
ordinele Corpului de Munte pe direcţia Bonţida - Iclozel, remarcându-se în 
mod deosebit Regimentul 4 Roşiori. În continuare divizia a înaintat de-a lungul 
râului Someş, pe la nord de Jibou, ajungând la data de 18 octombrie la 10 km 
de Cehul Silvaniei. Trupele marii unităţi au înaintat apoi viguros spre Ardud şi 
Boghiş (18 km de Satu Mare). În ziua de 25 octombrie 1944 divizia a ajuns în 
zona Boghiş, ostaşii traversând graniţa cu ochii scăldaţi în lacrimi de bucurie. 
Pentru eroismul său, Divizia a 8-a Cavalerie a fost menţionată printr-un Ordin 
de Zi al Armatei a 4-a române şi prin Ordinul de Zi, nr. 10, din 9 februarie 
1945, al ministrului de război român.23 

Conform angajamentelor asumate în faţa Naţiunilor Unite, cavaleriştii 
români au participat în continuare la eliberarea Ungariei. Divizia a 8-a 
Cavalerie aflată în subordinea Corpului 2 Armată a fost cantonată la Tynkod şi 
ulterior a fost introdusă în luptă, la 27 octombrie 1944, acţionând pe direcţia 
Nyirsahaly - Mateszalka. Urmărind inamicul spre nord-vest, a ajuns la 1 
noiembrie pe râul Tisa, la flancul drept al Armatei a 4-a române, trecând în 
apărare cu Regimentele 3 şi 2 Călăraşi (în eşalonul întâi), iar cu Regimentul 4 
Roşiori (în eşalonul doi), în zona Kekse.24 

Aflată sub comanda colonelului loan Crăciunescu, Divizia a 8-a Cavale- 
rie a trecut la ofensivă, începând cu 4 noiembrie, şi a ajuns, la 26 noiembrie, pe 
malul de nord-vest al râului Hernad, în dreptul localităţilor Cigand şi Dom- 
brad. Continuând ofensiva, divizia a ajuns, la 1 decembrie, pe râul Bodrog. 

De la data de 1 decembrie, călăreţii diviziei, aflaţi sub comanda 
generalului de brigadă Hercule Fortunescu, au desfăşurat lupte foarte grele 
pentru cucerirea masivului muntos Hegyalja, care închidea căile de acces ale 
trupelor române şi sovietice spre sud-estul Cehoslovaciei.25 

Acţiunile de luptă ale armatei române în Cehoslovacia au început la 18 
decembrie 1944. Ostaşii Diviziei a 8-a Cavalerie au participat, până în data de 
11 ianuarie, la operaţia de apărare de la Sena - Turna, contribuind la uzarea 
inamicului printr-o defensivă activă şi creând condiţii pentru trecerea la 
ofensivă în partea de sud-est a Slovaciei. Divizia a 8-a s-a aflat în eşalonul întâi 
al Corpului 2 Armată, ocupând o fâşie largă de circa 15 km în faţa platoului 
Silicka, la flancul stâng al Armatei a 4-a Române. 

După declanşarea ofensivei spre râul Hron, la 12 ianuarie 1945, unităţile 
Diviziei a 8-a Cavalerie au fost puse la dispoziţia Armatei a 40-a sovietice, 
eliberând — până la 23 ianuarie — localităţile Gombasek şi Solovek. Ieşind pe 
valea râului Slana, au deschis direcţia de pătrundere spre oraşul slovac 


79 


Roznava, către care înaintau dinspre sud marile unităţi ale Corpului 6 Armată 
din armata română. 

Reintrând în subordinea Armatei a 4-a române, Divizia a 8-a Cavalerie 
şi Divizia a 11-a Infanterie au întors întreaga apărare a inamicului din masivul 
Silika şi din zona oraşului Roznava. La 28 ianuarie 1945, cavaleriştii diviziei au 
ajuns în valea superioară a râului Hron. Pentru vitejia lor, Regimentele 4 
Roşiori şi 2 Călăraşi au fost citate prin Ordinul de Zi, nr. 148, din 209 ianuarie 
1945, de către comandantul Corpului 2 Armată, generalul de corp de armată 
Nicolae Dăscălescu.26 

Luptele au continuat cu succes, astfel încât, în ziua de 31 ianuarie, 
Divizia a 8-a Cavalerie a ajutat la eliberarea oraşului Brezno. Pentru vitejia 
probată în luna ianuarie în condiţii grele de climă şi relief accidentat, uneori 
fără sprijin de artilerie, divizia a fost citată prin trei ordine de zi. Au fost 
menţionaţi colonelul Vladimir Constantinescu (comandantul Regimentului 4 
Roşiori), locotenentul-colonel în rezervă Aurel Georgescu (comandantul 
Regimentului 2 Călăraşi), locotenentul-colonel Ion Săvescu (comandantul 
Regimentului 3 Călăraşi) ş.a.27 

În lunile februarie şi martie 1945, Divizia a 8-a Cavalerie a participat la 
acţiunile Armatei a 4-a române din cadrul Operaţiei Zvolen - Banska-Bistrica. 
La data de 26 martie, ostaşii Diviziei a 8-a Cavalerie, împreună cu trupele 
Diviziei a 9-a Infanterie române şi unităţi sovietice din Divizia 232 Infanterie 
au eliberat oraşul Banska-Bistrica. Prin Ordinul de Zi, nr. 232, dat la 24 martie 
1945 de către comandantul marii unităţi, au fost citate Regimentele 2 Călăraşi, 
3 Călăraşi, 4 Roşiori, 3 Artilerie şi Escadronul 44 Transmisiuni, precum şi 
comandanții respectivi: locotenentul-colonel Aurel Georgescu, locotenentul- 
colonel Veniamin Cazacu, maiorul Ioan Negriţescu, locotenentul-colonel Mihai 
Şerbănescu şi căpitanul Radu Georgescu.28 

Sub comanda generalului de brigadă Ioan Eftimiu, Divizia a 8-a 
Cavalerie a participat la luptele din luna aprilie şi prima decadă a lunii mai în 
munţii Tatra Mare, înaintând pe direcţia Olsovek - Ujezdec. În această zonă au 
căzut la datorie locotenentul-colonel Veniamin Cazacu, comandantul Regi- 
mentului 3 Călăraşi, împreună cu mulţi ostaşi din subordine29 

La 5 mai 1945, regimente Diviziei a 8-a Cavalerie au ajuns în zona 
Hralkovice - Ivanovice, înlocuind (în noaptea de 5/6 mai) unităţile Diviziei 81 
Infanterie de Gardă sovietică. Până la 12 mai 1945 — dată la care s-au încheiat 
acţiunile militare din Cehoslovacia — luptătorii diviziei au lichidat rezistenţele 
germane din localităţile Drusice şi Nem-Prusi. Ostaşii români au ocupat oraşul 
Blansko şi i-au urmărit pe hitlerişti în zona Vatin - Sazomin. La 15 mai, divizia 
s-a oprit în pădurile de la nord şi sud de localitatea Sklene.30 

În ziua de 9 iunie 1945, Divizia a 8-a Cavalerie a început retragerea din 
Cehoslovacia, ajungând, în ziua de 16 iulie, la vest de Oradea - Husaşău de Criş 
- Ineu - Oşorhei.3: La data de 27 iulie a participat — împreună cu celelalte mari 
unităţi ale Armatei a 4-a române - la parada militară desfăşurată la Oradea şi 
apoi, în ziua de 23 august 1945, la parada militară organizată în Bucureşti. 

Începând cu 1 august, diviziile au intrat în garnizoanele de pace fixate 
de Marele Stat Major. Divizia a 8-a Cavalerie s-a deplasat în cicluri de etape a 
cinci zile (patru de marş şi una de repaus), în zona Ploieşti - Breaza - Moreni - 

Urlaţi. Prin desfiinţarea Diviziei a 9-a Cavalerie, Regimentul 9 Roşiori a fost 
vărsat la Divizia a 8-a Cavalerie. 

În baza Instrucţiunilor Speciale ale Marelui Stat Major, nr. 56.500, din 
24 iulie 1945, s-a trecut la aplicarea unor măsuri privind desconcentrarea şi 
demobilizarea armatei.3> Armata operativă cuprindea Divizia 1-a Cavalerie şi 
Divizia a 8-a Cavalerie Purtată (comandată de generalul de brigadă Ion 
Eftimiu, din luna august 1945 până la 15 iunie 1946) şi avea în subordine 
Regimentele 3 Calăraşi, 4 şi 9 Roşiori, 3 Artilerie Moto şi 21 Artilerie. Începând 
cu luna septembrie 1945, Regimentul 6 Călăraşi a fost pus la dispoziţia 
Corpului de Munte, fiind desfiinţat în anul 1947. 

În anul 1946 au continuat transformările în structura organizatorică a 
cavaleriei. Decretul Lege, nr. 1.909, referitor la cavalerie, prevedea menţinerea 
unei singure divizii — Divizia 1-a Cavalerie. În aceste condiţii, Divizia a 8-a 
Cavalerie Bucureşti şi-a încetat activitatea, dispărând din evidenţele armatei. 
Regimentul 9 Roşiori a intrat în componenţa Diviziei 1-a Cavalerie, iar 
Regimentul 4 Roşiori a trecut în subordinea Brigăzii Mixte Care de Luptă, ca 
regiment purtat.33 

Comandantul Diviziei a 8-a Cavalerie, generalul Ion Eftimiu, a marcat 
acest moment trist prin următorul Ordin de Zi: „În urma necesităţilor impuse 
țării de actuala situaţie, Divizia a 8-a Cavalerie Purtată se desfiinţează, 
dispărând astfel din armată şi din cavalerie. Luând ființă în urma 
reorganizării cavaleriei în 1942, ia parte aproape la tot războiul, la început 
călare şi ulterior moto sau pe jos, fiind distinsă cu ordinul „Mihai Viteazul”; 
forța spirituală, spiritul cavaleristic al diviziei va trăi înainte, care spirit are 
la bază tradiţia armei.”34 

Conform Legilor nr. 205 şi 206 pentru organizarea armatei, Marele Stat 
Major a elaborat Instrucţiunile Speciale, nr. 41.900, din 15 august 1947, 
detaliind noua organizare a armatei. Reorganizarea a cuprins toate armele, 
cavaleria suferind cel mai mult. 

În baza acestor acte normative, Divizia 1-a Cavalerie a fost desfiinţată. 
Regimentul 1 Roşiori „General Averescu” s-a desființat contopindu-se cu 
Regimentul 1 Călăraşi, dislocat la Arad. Regimentul 2 Roşiori „Prunaru” a 
intrat în subordinea Regiunii a 4-a Militare Iaşi şi a fost dislocat la Bârlad, 
contopind şi desfiinţând în cadrul său Regimentul 12 Călăraşi. Regimentul 9 
Roşiori, urmaşul eroilor de la Robăneşti (Olt), a intrat în subordinea Regiunii a 
3-a Militară Cluj şi s-a dislocat la Sebeş, contopind şi desfiinţând în cadrul său 
Regimentele 6 şi 10 Călăraşi. Regimentul 1 Artilerie Călăreaţă a organizat din 
efectivele sale 4 baterii omogene, care au intrat în compunerea Regimentelor 1 
Călăraşi, 2, 4 şi o Roşiori. Regimentul 4 Roşiori, aflat la Ploieşti din 1944, s-a 
contopit cu Regimentul 4 Călăraşi, rămânând în Ploieşti în subordinea Regiunii 
a 2-a Militare Bucureşti. Regimentul 4 Roşiori, s-a înfiinţat, prin Decretul nr. 
1.172 din 24 martie 1893, la data de 1 aprilie 1893 cu ajutorul Regimentului 11 
Călăraşi Botoşani, care la rândul lui se înființase în anul 1880. La 21 aprilie 
1893, Regimentul 4 Roşiori a fost mutat de la Botoşani la Bucureşti în cazarma 
Regimentului 3 Roşiori, dislocat la Slobozia şi apoi la Bârlad. La 3 octombrie 
1896, conform Înaltului Decret, nr. 4.157, din 1896, în titulatura Regimentului 
4 Roşiori s-a adăugat denumirea „Regina Maria”.35 

Ostaşii Regimentului 4 Roşiori s-au acoperit de glorie în războiul 
pentru întregirea neamului românesc şi apoi în războiul pentru reîntregirea 
neamului românesc, drapelul său de luptă fiind decorat de trei ori cu Ordinul 
„MIHAI VITEAZUI/. 

După înlăturarea monarhiei, la 30 decembrie 1947, unităţile de gardă s- 
au desfiinţat, printre ele figurând şi Regimentul de Gardă Călare. Noul 
regiment înfiinţat, Regimentul de Gardă Republicană, avea în componenţa sa şi 
un regiment de cavalerie. 

Marele Stat Major, prin Instrucţiunile nr. 45.100, din 24 august 1948, a 
regrupat, de la 1 septembrie 1948, regimentele de cavalerie, în două brigăzi 
independente: Brigada 1-a Cavalerie la Oradea (având în subordine 
Regimentele 1 Călăraşi, 9 Roşiori şi 35 Artilerie, subordonată Regiunii a 3-a 
Militare Cluj şi Comandamentului Cavaleriei) şi Brigada a 2-a Cavalerie 
Târgovişte (organizată prin grija Regimentului 2 Roşiori Bârlad), având în 
subordine Regimentele 2 şi 4 Roşiori, subordonată Regiunii a 2-a Militare 
Bucureşti şi Comandamentului Cavaleriei. Brigada a 2-a Cavalerie Târgovişte a 
fost comandată succesiv de către: colonelul (ulterior general-maior) Teodor 
Paulian, colonelul Aurel Săvescu, locotenentul-colonel Teodor Popovici, 
maiorul Nicolae Crişan şi locotenentul-colonel Gheorghe Marin. 

La 1 februarie 1949 regimentele de călăraşi şi roşiori şi-au schimbat 
denumirea în regimente de cavalerie. În aceste condiţii, Regimentul 4 Roşiori 
Ploieşti şi-a schimbat denumirea în Regimentul 4 Cavalerie.36 

În toamna anului 1951 a fost schimbată numerotarea marilor unităţi şi 
unităţilor, Brigada 1-a devenind Brigada a 59-a Cavalerie, Brigada a 2-a 
devenind Brigada a 73-a Cavalerie. Regimentele şi-au schimbat şi ele 
denumirile: 1 Cavalerie s-a transformat în 228 Cavalerie, 2 Cavalerie în 119 
Cavalerie, 4 Cavalerie în 245 Cavalerie şi 9 Cavalerie în 163 Cavalerie. 

Conform Ordinului Ministrului Forţelor Armate, nr. C.L. 7.628, şi al 
Marelui Stat Major, nr. C.L. 8.644, din 1 septembrie 1953, arma cavaleriei a fost 
supusă unei noi şi ultime restructurări.37 

Comandamentul Brigăzii a 73-a Cavalerie Târgovişte şi Regimentele 
228 şi 163 Cavalerie au fost desfiinţate. Regimentul 245 Cavalerie Ploieşti a fost 
mutat la Ineu, intrând în compunerea Diviziei a 59-a Cavalerie de la Oradea 
(înfiinţată pe baza fostei brigăzi cu acelaşi număr şi comandată de locote- 
nentul-colonel Gheorghe Marin). Regimentul 119 Cavalerie Târgovişte a rămas 
în subordinea Regiunii a 2-a Militare Bucureşti. Marea unitate de la Oradea 
avea în subordine Regimentele 163, 228 şi 245 Cavalerie, Regimentul 126 
Artilerie şi subunități de divizie. 

Prin Ordinul nr. C.L. 10.100, din 18 septembrie 1954, Marele Stat Major 
a transformat, de la data de 1 octombrie 1954, Divizia a 59-a Cavalerie în 
Divizia a 91-a Mecanizată Oradea. Regimentul 163 Cavalerie a devenit 
Regimentul 106 Mecanizat, Regimentul 128 Cavalerie a devenit Regimentul 165 
Mecanizat, iar Regimentul 245 Cavalerie a devenit Regimentul 122 Mecanizat. 
În cele din urmă, s-au mai desfiinţat: Regimentul 119 Cavalerie Târgovişte, 
Escadronul de Cavalerie de Gardă Republicană şi Şcoala de Ofiţeri de Cavalerie 
Sibiu. 

În acest fel şi-a încheiat existenţa o armă de elită din armata română. 

ARTILERIA TERESTRĂ 


REGIMENTUL 19 ARTILERIE 


Garnizoana Ploieşti este o garnizoană cu vechi şi frumoase tradiţii arti- 
leristice. Pe lângă unităţi de infanterie, cavalerie, artilerie antiaeriană, aviaţie şi 
radiolocaţie, au existat în garnizoană şi unităţi de artilerie terestră. 

Regimentul 19 Artilerie — purtând denumirea de Regimentul 19 Arti- 
lerie de Câmp -— s-a înfiinţat prin Inaltul Decret Regal, nr. 1.195, din 21 iunie 
1911, sub comanda colonelului Teodor Râmniceanu. Unitatea era organizată pe 
6 baterii şi era subordonată Diviziei a 5-a Infanterie Buzău din Corpul 3 
Armată.! În acelaşi an, 1911, s-a terminat şi construcţia cazărmii din strada 
Gheorghe Gr. Cantacuzino, una dintre cele mai bune din ţară, realizată după 
cerințele unui regiment modern de artilerie. Această cazarmă a beneficiat de 
numeroase îmbunătăţiri, în decursul anilor, cu scopul de a asigura buna 
instruire a trupelor. 

La data de 10 mai 1912, regimentul a primit de la regele Carol I drapelul 
de luptă, simbol al onoarei şi demnităţii militare. Ceremonia s-a desfăşurat la 
Bucureşti, la aceasta participând comandantul regimentului, colonelul Nicolae 
Rovinaru, însoţit de adjutantul regimentului şi garda regulamentară. 

Studiul documentelor de arhivă arată că regimentul a luat parte la toate 
campaniile militare ce au urmat după înfiinţarea lui. După terminarea mobili- 
zării, regimentul a participat, începând cu data de 29 iunie 1913, la al doilea 
război balcanic. Unitatea a fost transportată, pe calea ferată, până la Bucureşti, 
de aici s-a deplasat pe jos până la Turnu Măgurele şi apoi, pe data de 7 iulie, a 
traversat Dunărea, pe podul de vase de la Corabia. Pe teritoriul Bulgariei regi- 
mentul a înaintat până în zona Ciumakovitz. 

Între anii 1914-1916, efectivele regimentului s-au instruit în cazarmă şi 
în zona viitoarelor acţiuni de luptă. Cadrele unităţii şi-au sporit eforturile pen- 
tru instruirea tinerilor recruți şi a rezerviştilor concentrați. 

Conform Ordinului Marelui Stat Major, nr. 2.801, din 10 august 1916, 
transmis prin Ordinul nr. 613, din 13 august 1916, al Diviziei a 5-a Infanterie 
Buzău (căreia i se subordona), regimentul a fost mobilizat şi trecut pe „picior 
de război”, începând cu noaptea de 14/15 august 1916. 

După terminarea mobilizării generale, Divizionul 2 al Regimentului 19 
Artilerie a traversat munţii prin pasul Bratocea şi prin pasul Predeluş, şi a 
participat la luptele de la Satul Lung, iar Divizionul 1 a urmat traseul: Ploieşti - 
Vălenii de Munte - Homorâciu - Cheia - Târlung - Prejmer, localitate în care a 
şi făcut joncţiunea cu Divizionul 2. Ulterior, cele două divizioane s-au întrunit 
în zona Buşteni. De aici s-au deplasat în zona Bazargic - Topraisar, unde, 
începând cu data de 31 august 1916, au participat la acţiuni militare. Până la 
data de 15 octombrie divizioanele au sprijinit acţiunile infanteriştilor, apoi au 
trecut Dunărea la Brăila şi s-au reorganizat.? 


84 


Începând cu data de 29 octombrie, Divizionul 1 a intrat în componenţa 
Diviziei a 6-a Infanterie Focşani, deplasându-se în zona Nehoiu, iar Divizionul 
2 s-a îndreptat spre Piteşti şi apoi în zona acţiunilor de luptă Topolog - Drăgă- 
neşti - Prunaru - Bălăria - Matei Basarab - Neajlov. În acest ultim loc a suferint 
pierderi deosebit de mari, la data de 20 noiembrie 1916. 

În aceste condiţii, la sfârşitul lunii noiembrie divizioanele regimentului 
s-au retras, pentru refacere, în judeţul Botoşani, fiind cartiruite în localităţile 
Truşeşti, Todireni şi Suliţa. Aici s-au reorganizat, asigurând instruirea efective- 
lor pentru misiunile de luptă din vara anului 1917. Conform Ordinului General, 
nr. 13.562, din 1 ianuarie 1917, referitor la reorganizarea şi completarea Arma- 
tei a 2-a, regimentele de infanterie şi artilerie s-au contopit şi reorganizat. Ca 
urmare, unele regimente de artilerie şi-au schimbat denumirea în regimente de 
obuziere. La data de 1 martie 1917, Regimentul 19 Artilerie a predat diferite 
materiale Regimentului 7 Artilerie, el transformându-se în Regimentul 19 Obu- 
ziere, organizat pe 4 baterii de obuziere şi o baterie de mortiere.3 

Începând cu data de 15 iunie regimentul a fost transportat pe calea 
ferată în zona Nămoloasa, pentru a pregăti ofensiva Armatei 1-a române. În 
zilele de 11-15 iulie regimentul a susţinut eforturile infanteriei, după care s-a 
retras în pădurea Borcea. Aici s-a pregătit pentru aprigele lupte care vor avea 
loc în zona Mărăşeşti, în perioada 25-30 iulie 1917, sprijinind, îndeosebi, 
eforturile Regimentelor de infanterie 7 Prahova şi 32 „Mircea”. 

În luna august 1917 au fost puse la încercare calităţile luptătorilor Regi- 
mentului 19 Artilerie. Efectivele au acţionat, în lunile septembrie-octombrie 
1917, cu multă dârzenie, hotărâre şi dăruire în zona Salcia - Condrea, iar de la 1 
noiembrie au revenit pe front şi au îndeplinit misiuni de luptă, până la 22 
noiembrie 1917 (armistițiul dintre Germania şi Rusia). Regimentul a rămas pe 
front până la 1 martie 1918, dată la care s-a deplasat în Basarabia, în zona Isac - 
Vulcăneşti - Ismail - Reni. Aici a executat misiuni de apărare până la 28 august, 
când a fost dislocat în garnizoana Bârlad. Îndeplinindu-şi bine misiunea, regi- 
mentul s-a înapoiat, la data de 21 februarie 1919, în garnizoana Ploieşti. 

Apărarea graniţei de est a României (pe Nistru) devenise o necesitate, 
astfel încât regimentul a fost dislocat, din nou, pentru a asigura paza şi ordinea 
în Basarabia de sud şi pentru a lupta, în perioada 10 mai 1919 - 28 octombrie 
1920, cu trupele denkiniste şi bolşevice care doreau să treacă peste Nistru. 
După încheierea misiunii de luptă, regimentul s-a înapoiat în garnizoana 
Ploieşti, unde şi-a reluat, cu perseverenţă, activitatea de instruire a noilor 
contingente de ostaşi încorporaţi. 

Conform Înaltului Decret, nr. 1.674, şi Ordinului de Zi, nr. 16, al Diviziei 
a 5-a Infanterie din 16 aprilie 1923, Regimentul 19 Obuziere a ieşit din sub- 
ordinea Diviziei a 5-a Infanterie Buzău, intrând în subordinea Diviziei a 13-a 
Infanterie Ploieşti.4 

Artileria terestră a fost reorganizată, în conformitate cu Ordinul Mare- 
lui Stat Major, nr. 5.942, din noiembrie 1932, şi ca urmare regimentul a revenit 
la vechea denumire de Regimentul 19 Artilerie Ploieşti.5 La data de 20 decem- 
brie 1940, regimentul a fost dislocat, pentru perfecţionarea instrucției, în loca- 
lităţile Băicoi, Țintea, Tohanul Vechi şi Tohanul Nou, iar mai târziu, la 23 fe- 
bruarie 1941, în localităţile Ariceşti, Nedelea şi Filipeşti Târg. 

După declanşarea luptelor de eliberare a Basarabiei (la 22 iunie 1941), 
conform Ordinului Marelui Stat Major, regimentul a sprijinit, până la 8 iulie 
1941, acţiunile de luptă ale Regimentului 305 Infanterie german şi a cooperat 
cu Regimentul 235 Artilerie german. Schimbând frecvent poziţiile de luptă, 
regimentul s-a distins prin precizia tragerilor asupra cuiburilor de arme auto- 
mate şi mai ales asupra artileriei inamice. 

Începând din ziua de 22 iulie 1941, unitatea a sprijinit şi acţiunile de 
luptă ale Regimentului 22 Infanterie Târgovişte până în zona Nistrului. Acţi- 
unile militare vor continua astfel încât Nistrul va fi traversat, la data de 24 iulie, 
pe la Cosăuţi - lampol, urmărind inamicul care se retrăgea spre est şi con- 
tribuind hotărâtor la înaintarea infanteriei române spre Odessa. 

O pagină glorioasă de luptă a fost scrisă de Regimentul 19 Artilerie prin 
acţiunile desfăşurate la Cotul Donului, sub comanda Diviziei a 13-a Infanterie. 
În perioada 15 octombrie 1942 - 30 ianuarie 1943, ostaşii au dat dovadă de 
sacrificiu suprem, cele mai crâncene confruntări cu inamicul desfăşurându-se 
în zilele de 19-25 noiembrie 1942, în condiţii foarte grele de climă, accentuate şi 
de lipsurile materiale (muniții, alimente şi echipament). 

La sfârşitul anului 1943, Regimentul 19 Artilerie a revenit în ţară şi a 
fost reorganizat şi dislocat astfel: Partea Activă la Cristian (judeţul Braşov) şi 
Partea Sedentară la Albeşti (judeţul Prahova). În aceste garnizoane, cele două 
componente ale unităţii au pus accent pe desfăşurarea instrucţiei.? 

După 23 august 1944, Divizionul de Recruţi Cristian a fost organizat în 
două baterii (una moto şi alta hipo) şi a participat la dezarmarea trupelor ger- 
mane în zona Ghimbav - Codlea. Conform Ordinului Diviziei a 13-a Infanterie, 
nr. 92.763, din 9 septembrie 1944, Divizionul de Recruţi Cristian a devenit 
operativ şi a intrat în subordinea Comandamentului Corpului de Munte.5 

Participând la luptele din Transilvania, bateria moto-operativă a ieşit 
din subordinea Corpului de Munte şi a fost dislocată, pentru refacere, la Partea 
Sedentară, în localitatea Moceşti-Albeşti (judeţul Braşov), în conformitate cu 
Ordinul Corpului de Munte, nr. 100.153, din 6 septembrie 1944, transmis prin 
Ordinul Diviziei 1-a Munte, nr. 303.312, din 6 octombrie 1944.9 

În luna octombrie 1944, conform Ordinului Marelui Stat Major, nr. 
68.090, din 9 octombrie 1944, transmis prin Ordinul Diviziei a 13-a Infanterie 
nr. 10.262, din 10 octombrie 1944, Regimentul 19 Artilerie a asigurat cu 
efective Regimentul 13 Artilerie Călăreaţă.:* Conform Instrucţiunilor Marelui 
Stat Major, nr. 70.200, din 1 noiembrie 1944, Regimentul 19 Artilerie a fost 
desfiinţat şi a predat gestiunea Regimentului 6 Artilerie Piteşti." 

Cinci ani mai târziu, Regimentul 19 Artilerie a fost reînfiinţat de către 
Regimentul 9 Artilerie în garnizoana Craiova, fiind subordonat Diviziei a 10-a 
Infanterie, în conformitate cu Ordinul comandantului Regiunii a 2-a Militare, 
nr. 262.062, din 3 iulie 1949.:2 După reînfiinţare, Regimentul 19 Artilerie a fost 
mutat în garnizoana Buzău, în cazarma fostului Regiment 8 Infanterie, con- 
form Ordinului Marelui Stat Major, nr. 46.696, din 27 iulie 1049.13 

În luna septembrie 1949, unitatea a fost întărită cu efective provenind 
de la Regimentul 22 Artilerie Călăraşi, conform Ordinului Marelui Stat Major 
nr. 155.305, din 26 septembrie 1949. Conform Ordinului Marelui Stat Major, 
nr. 121.111, din 31 martie 1950, regimentul a fost dislocat din garnizoana Buzău, 

în garnizoana Bucureşti unde a ocupat cazarma Regimentului 11 Artilerie.:5 
Regimentul 19 Artilerie a fost reorganizat la data de 1 decembrie 1951. Prin 
noua numerotare a unităţilor, unitatea a primit denumirea de Regimentul 117 
Artilerie, în conformitate cu Ordinul Marelui Stat Major, nr. 319.531, din 27 
noiembrie 1951.16 

În perioada războaielor balcanice şi a celor două războaie mondiale, la 
comanda regimentului s-au succedat următorii ofiţeri: colonelul Teodor 
Râmniceanu (1911-1912), colonelul Nicolae Rovinaru (1912-1916), colonelul 
Constantin Lupescu (1916-1918), colonelul Victor Miclescu (1918-1923), colo- 
nelul Constantin Râmniceanu (1941-1944) ş.a. 


UNITĂŢI DE ARTILERIE DUPĂ ANUL 1945 


În luna iulie 1945, Regimentul 5 Artilerie Grea a fost dislocat în Ploieşti, 
după înapoierea de pe frontul din Cehoslovacia.!7 Conform noilor măsuri de 
reorganizare a armatei, unitatea a fost mutată, la data de 12 decembrie 1945, în 
garnizoana Sibiu.:8 

Procesul de transformare a armatei a avut implicaţii şi asupra artileriei 
terestre. Conform Înaltului Decret, nr. 1.346, din 28 iunie 1947, şi a Ordinului 
nr. 41.300, al Ministerului Apărării Naţionale, din 1 iulie 1947, la Ploieşti s-a 
înfiinţat Brigada a 2-a Care de Luptă. La data de 20 august 1947 brigada s-a 
desfiinţat, în conformitate cu Ordinul Ministerului Apărării Naţionale, nr. 
41.800, din 10 august 1947.19 

În conformitate cu Ordinul Ministerului Apărării Naţionale, din 1 iulie 
1947, Regimentul 3 Artilerie Asalt „Franţa” a fost mutat de la Brăila la Ploieşti, 
la data de 10 august 1947, iar, la data de 12 iunie 1948, în baza Ordinului Minis- 
terului Apărării Naţionale, nr. 50.917, a fost dislocat la Bucureşti, în cazarma 
Şcolii de Ofiţeri şi Subofiţeri Auto, asigurând şi două divizioane obuziere grele 
pentru înfiinţarea la Ploieşti a Regimentului 6 Artilerie Grea.20 

Continuând reorganizarea artileriei, Ministerul Apărării Naţionale, prin 
Ordinul nr. 51.950, din 24 august 1948, a mutat de la Slobozia la Ploieşti Bri- 
gada Mixtă de Artilerie, care, în conformitate cu Ordinul nr. 51.720, s-a trans- 
format, la data de 3 septembrie 1948, în Brigada a 2-a Artilerie Grea, sub- 
ordonându-şi şi Regimentul 6 Artilerie Grea. 

La data de 1 februarie 1949, în conformitate cu Ordinul Marelui Stat 
Major, Secţia I-a, Biroul de Organizare, nr. P.P. 31.101, din 19 ianuarie 1949, 
Brigada a 2-a Artilerie Grea s-a transformat în Brigada a 8-a Artilerie Grea. 
Conform Ordinului Marelui Stat Major, nr. 45.822, din 25 mai 1949, aceasta a 
fost mutată la Focşani, la data de 1 iunie 1949, iar Regimentul 6 Artilerie Grea 
s-a transformat în Regimentul 16 Artilerie Grea şi a fost mutat, la data de 25 
iunie 1949, la Bârlad.2: 

Cazarma din strada Gheorghe Gr. Cantacuzino, care fusese ocupată de 
brigadă şi regiment, a fost predată Diviziei 1-a Artilerie Antiaeriană şi 
Regimentului 4 Artilerie Antiaeriană, mutate de la Braşov. 

NOTE 
1. Monitorul Oastei, nr. 28, 21 iunie 1911. 
Arhivele Militare Române, Fond Regimentul 19 Artilerie, Inventar $/1478/5.02.1981, Curent 1, 
Dosar A, Anul 1916, filele 336-338. 
3.  Idem, vol. 26, Anul 1919, fila 337. 
4.  Idem, Fond Divizia a S-a Infanterie, Inventar $/602/4.03.1978, Curent 21, Dosar 5, Anul 1924, 
filele 216-217. 
5.  Idem, Fond Regimentul 8 Artilerie, Inventar $/1490/12.02.1981, Curent 30, Dosar 35, Anul 
1932, fila 261. 
6.  Idem, Fond Regimentul 19 Artilerie, Inventar $/1478/5.02.1981, Curent 1, Dosar F.N., Anul 
1941, fila 56 şi Curent 2, Dosar 346, Anul 1942, fila 117. 
7.  Idem, Curent 13, Dosar 1, Anul 1943, fila 162. 
Idem, Curent 13, Dosar 1, Anul 1943, fila 450. 
9.  Idem, Fond Regimentul 19 Artilerie, Inventar $/1478/5.02.1981, Curent 12, Dosar 2, Anul 1944, 
fila 118. 
10. Idem, Curent 12, Dosar 2, Anul 1944, fila 151. 
11. Idem, Curent 35, Dosar F.N., Anul 1944, fila 68. 
12. Idem, Curent 42, Dosar 140, Anul 1949, fila 5. 
13. Idem, Curent 15, Dosar 10, Anul 1949, fila 1. 
14. Idem, Curent 18, Dosar 15, Anul 1949, filele 18-21. 
15. Idem, Curent 57, Dosar 75, Anul 1950, fila 79. 
16. Idem, Fond Regiunea I-a Militară, Secţia „Organizare-Mobilizare”, Curent 2841, Dosar 38, 
Anul 1951, pag. 298. 
17. Idem, Fond Regiunea a 2-a Militară, FI]L.1-1653, Dosar 191, vol. 5, Inventar 4847, cadrul 629. 
18. Idem, F.II.1-1667, cadrul 679. 
19. Idem, F.II.6-1971, cadrul 017-018 şi F.I1.6-1978, cadrul 0294. 
20. Idem, F.Il.6-1984, cadrul 04. 
21. Idem, Fond D.S.P.A., Dosar 2.501, Inventar $/1075/16.03.1983, poziţia 2501, pag. 116, 275 şi 
2113. 

UNITATEA MILITARĂ 01437 


În conformitate cu Ordinul Marelui Stat Major, nr. C.L. 1.065, din 20 
noiembrie 1961, la Ploieşti a fost înfiinţat Divizionul 113 Artilerie Rachete 
Tactice (U.M. 01437), la comandă fiind numit căpitanul Niculai Alexa (1962- 
1964), avansat apoi la gradul de maior (1964) şi locotenent-colonel (1970). 
Acestuia i-au urmat în funcţie căpitanul Gheorghe Voinea (1965, fost şef al 
biroului pregătire de luptă din unitate, promovat ulterior până în funcţia de 
comandant al Armatei 1-a şi înaintat la gradul de general de divizie), 
locotenentul-colonel Dan Bogdan (1965-1974, promovat în anul 1974 în funcţia 
de şef al artileriei în Regimentul 7 Mecanizat Popeşti-Negoieşti), colonelul 
Marin Bratu (1074-1986, având ca ajutor de nădejde pe şeful de stat major, 
căpitanul — avansat ulterior colonel — Nicolae Trandafir), colonelul Nicolae 
Trandafir (1986-1995) şi locotenentul-colonel Constantin Tofan (1995- 
15.10.1998, dată la care unitatea s-a desfiinţat din ordinul M.Ap.N.). 

Divizionul a primit sarcina să asigure procesul de învăţământ al Centru- 
lui de Instrucție al Artileriei Forţelor Armate. La scurt timp de la înfiinţare, 
unitatea a primit tehnica de luptă şi cadre (ofiţeri şi subofiţeri) absolvente ale 
promoţiei 1962, care treptat au acumulat experienţa necesară pentru instruirea 
efectivelor şi îndeplinirea tuturor misiunilor de luptă. 

Începând din luna decembrie 1962, unitatea a instruit cadrele, care în 
anul 1963 au fost încadrate în Divizionul de Artilerie şi Rachete Tactice, 
înfiinţat la Craiova. Printre ei s-a aflat şi locotenentul-major Gheorghe Radu, 
care a ajuns general de divizie în Statul Major General. 

Cu efectivele proprii şi prin eforturile cadrelor din unitate s-au înfiinţat 
Divizionul 203 Artilerie Constanţa (1967) şi Divizionul de Artilerie Cluj (1968), 
mutat ulterior la Oradea. În această perioadă, unitatea a obţinut rezultate bune 
şi foarte bune în procesul de instruire a personalului, la aplicaţiile practice 
desfăşurate în cazarmă şi pe poziţiile de luptă de bază şi de rezervă, în ceea ce 
priveşte întreţinerea armamentului şi a tehnicii din dotare. 

Efectivele unităţii au participat cu mult succes la exerciţiile demonstra- 
tive de trageri cu armamentul de artilerie şi de infanterie în poligoanele de la 
Cuca şi Mălina, din judeţul Galaţi, Cincu din judeţul Sibiu şi Babadag din jude- 
ţul Constanţa, în prezenţa delegaţiilor militare din: Ungaria, Polonia, Cehos- 
lovacia, Republica Democrată Germană, Republica Populară Democrată Core- 
eană, China, Bulgaria şi U.R.S.S. 

Cadrele militare şi militarii în termen au participat cu mult entuziasm la 
competiţiile naţionale „Cântarea României” şi „Daciada”, obţinând locuri frun- 
taşe pe garnizoană. De asemenea, unitatea a fost bine apreciată cu prilejul 
participării la acţiunile din economia naţională: campaniile agricole de primă- 
vară, vară şi toamnă în diferite judeţe din Moldova, Muntenia şi Dobrogea şi 
acţiunea de împăduriri la Corlăteşti. 

Efectivele unităţii au participat cu răspundere la lichidarea urmărilor 
inundaţiilor din anii 1970 şi 1975, în judeţele Prahova şi Ialomiţa, precum şi a 
cutremurului din 4 martie 1977. Drept încununare a eforturilor depuse în toate 
domeniile de activitate, unitatea a obţinut titlul de „Unitate de frunte”, pe care 
l-a menţinut timp de 12 ani consecutiv (1977-1989). 

În decursul existenţei sale unitatea a mai promovat următoarele cadre: 
colonelul Marin Bratu (devenit comandant al Centrului de Instrucție al Artile- 
riei Terestre), colonelul Gheorghe Alexandru, colonelul Silviu Vasilescu, colo- 
nelul Ioan Cristea (deveniți lectori ai Academiei Militare), generalul Ion Tudose 
(devenit comandantul Brigăzii 95 Artilerie Ploieşti) şi colonelul Ion Argeşanu 
(promovat în funcţia de comandant la Centrul Militar Judeţean Prahova). 


U.M. 01536 PLOIEŞTI 


În baza Ordinului Marelui Stat Major, nr. C.L. 1.010, din 10 iunie 1962, 
s-a înfiinţat Atelierul Mobil de Reparaţii, care, la data de 1 noiembrie 1969, s-a 
transformat în Baza 95 Tehnică Mobilă de Rachete. 

La data de 21 iulie 1995, conform Ordinului Marelui Stat Major General, 
nr. S$/B 1.937, unitatea s-a transformat în Brigada 95 Artilerie. 

Exitenţa şi activitatea acestei unităţi au fost marcate de momente 
importante precum: 

- colaborarea, în perioada 1965-1998, cu trupele din U.R.S.S. (şi mai 

târziu din Rusia), la desfăşurarea unor aplicaţii şi trageri de luptă cu 

tehnica de rachete operativ-tactice, în poligonul Kapuşniar, unde a 
obţinut calificative foarte bune; 

- participarea la trageri, în perioada 1968-1986, în paralel cu 
Divizionul Antitanc calibru 75 mm, în poligoanele Satul Nou şi 
Brebu (judeţul Prahova), Mălina (judeţul Galaţi), Avrig şi Cârţişoara 
(judeţul Sibiu), trageri la care a obţinut în fiecare an calificative 
foarte bune; 

- participarea la lichidarea urmărilor dezastrelor produse de 
inundaţiile din 1971 şi 1975, în localitatea Gherghița (judeţul 
Prahova), şi de cutremurul din 4 martie 1977, care a afectat 
obiective militare şi civile din Bucureşti şi Ploieşti; 

- participarea la construirea fabricii de zahăr din Arad, în perioada 21 
aprilie 1982 - 28 ianuarie 1983; 

- participarea unui detaşament de militari, condus de căpitanul Dorin 
Murgoci, la realizarea filmului „Noi cei din linia întâi” (8 martie - 9 
mai 1985), şi mai târziu al altui detaşament, condus de locote- 
nentul-major Stoica Ioniţă, la realizarea filmului „Erou la 13 ani” (1 
aprilie - 10 iunie 1986); 

- participarea la apărarea şi paza sediului central al P.T.T.R. Prahova, 
în lunile decembrie 1989 şi ianuarie 1991. 

Apreciindu-se capacitatea organizatorică şi de muncă şi rezultatele obţi- 
nute în procesul de instrucţie şi educaţie a efectivelor, unităţii i-a fost acordat 
drapelul de luptă, la data de 9 mai 1978, prin Decretul Prezidenţial, nr. 21, din 
11 februarie 1978. Acesta a fost decorat, în data de 17 august 1970, cu Ordinul 
„TUDOR VLADIMIRESCU”, clasa a V-a, iar în anul 1985, cu Ordinul „STEAUA 
REPUBLICII”, clasa a II-a. 

La comanda unităţii s-au succedat următorii ofiţeri: locotenentul-colonel 
Nicolae Şerban (25.05.1962 - 15.09.1969), locotenentul-colonel Constantin 
Prună (15.09.1969 - 24.06.1970), colonelul Vasile Găzdoiescu (24.06.1970 - 
25.08. 1981), colonelul Nicolae Marian (25.08.1981 - 15.08.1985), colonelul Ion 
Tudose (15.08.1995 - 31.12.2001, apoi avansat general de brigadă, în 2001), 
colonelul Gheorghe Irimia (01.01.2002 - 08.10.2002), colonelul Neculai Rotaru 
(8.10.2002 - 09.05.2004, apoi avansat general de brigadă în 09.05.2004 şi 
trecut în rezervă) şi colonelul Gheorghe Irimia (09.05.2004 - 2005). 


CENTRUL DE INSTRUCȚIE AL ARTILERIEI 


Formarea şi perfecţionarea pregătirii cadrelor pentru arma artilerie s-a 
făcut în Şcoala Infanteriei, până în anul 1881, an în care s-a mutat în incinta 
Şcolii de Artilerie şi Geniu, înfiinţată prin Decretul 998.: 

În lipsa şcolii speciale de artilerie, care nu a funcţionat din cauza 
primului război mondial, s-au organizat la Bârlad, începând cu data de 15 
martie 1917, cursuri ale „Şcoalelor de Tragere ale Artileriei”. În componenţa 
acestei instituţii intrau: Şcoala de Tragere a Artileriei de Câmp şi de Munte, 
Şcoala de Tragere a Artileriei Grele, Şcoala de Tragere a Artileriei Antiaeriene şi 

Şcoala de Specialişti pentru Artilerie. Durata cursurilor, în aceste şcoli, era de 
15, 20 sau 60 de zile. La data de 26 noiembrie 1917 s-a înfiinţat, la Vaslui, 
Şcoala Comandanţilor de Baterii de Artilerie Grea, comandată de colonelul 
Pompiliu Paplica, unde erau trimişi, în trei serii, câte un ofiţer din fiecare 
divizion (în fiecare serie). Tot aici se desfăşurau şi cursuri pentru informaţiuni 
cu ofiţerii superiori din artileria grea a armatei române. Se punea accentul pe 
aplicaţii teoretice şi practice.3 

Prin Înaltul Decret, nr. 2.793, din 1918, publicat în Monitorul Oastei nr. 
177, din 1918, s-a reglementat funcţionarea şcolilor de tragere ale artileriei de la 
Bârlad, prin aprobarea şi apariţia Regulamentului Şcoalelor de Tragere ale 
Artileriei. Conform Ordinului Marelui Stat Major, la data de 1 ianuarie 1920, 
Şcoala de Tragere a Artileriei s-a transformat în Centrul de Instrucție al Arti- 
leriei şi s-a mutat de la Bârlad la Râşnov.+ 

În scopul completării pregătirii ofiţerilor de rezervă şi a trupei, a unifor- 
mizării metodelor de tragere a artileriei grele şi a formării instructorilor nece- 
sari, s-a înfiinţat, la Focşani, Centrul de Instrucție al Artileriei Grele, la data de 
20 septembrie 1920, centru care a funcţionat până la data de 15 septembrie 
1921.5 Între anii 1921-1923 s-a aprobat şi difuzat Regulamentul asupra Instruc- 
ției Artileriei, partea I-a, Artilerie Grea, tunuri de 106,7 mm şi 120 mm lungi, 
Regulamentul Artileria de Câmp, Bazele generale ale instrucției şi Instrucţia 
pe jos, în Şcoala de Ofiţeri Artilerie şi Geniu din Timişoara, Centrul de Instruc- 
ţie al Artileriei din Râşnov, Şcoala de Subofiţeri de Artilerie (înfiinţată la 20 
noiembrie 1921 la Râşnov) şi în unităţile militare de artilerie. 

Centrul de Instrucție al Artileriei, comandat de generalul Pompiliu Pa- 
plica, având cazarma de bază la Râşnov, până în anul 1926, şi cazărmile secun- 
dare în Tohanul Vechi şi Cristian, a pregătit, prin cursuri, cadre militare (ofiţeri 
şi subofiţeri activi şi de rezervă) şi tineri cu termen redus (T.T.R.).* Pentru în- 
deplinirea misiunilor complexe, în cadrul centrului s-a înfiinţat, la 1 ianuarie 
1924, Regimentul de Instrucție, comandat de colonelul Vasile Petrescu.7 

În perioada anilor 1920-1926, Centrul de Instrucție a organizat anual, 
între 1 iulie - 1 octombrie, următoarele cursuri: Trageri pentru căpitani şi mai- 
ori, Ofiţeri orientatori, observatori şi cu transmisiunile, Cursuri pentru ofi-ţerii 
subalterni, Informare pentru locotenenţi-colonei, colonei şi generali, Cursuri 
pentru elevii şcolii de aplicaţie de artilerie, Cursuri demonstrative pentru elevii 
Şcolii Superioare de Război, Cursuri pentru observatorii aerieni, Cursuri 
pentru şcolile de subofiţeri activi de artilerie şi de rezervă. În cadrul Centrului 
de Instrucție s-a desfăşurat o intensă activitate pentru întocmirea şi experi- 
mentarea regulamentelor, crearea bazei materiale a învăţământului.8 

Marele Stat Major a înfiinţat, în septembrie 1925, la Craiova, Şcoala 
Pregătitoare de Artilerie, destinată pregătirii ofiţerilor de rezervă de artilerie. 

Pentru valorificarea eficientă a condiţiilor materiale create în garnizoa- 
na „Mihai Bravu” şi apropierea unităţilor şcolare de structurile de conducere, în 
anul 1927 Marele Stat Major a mutat Centrul de Instrucție al Artileriei şi Şcoa- 
la de Subofiţeri de Artilerie de la Râşnov la Mihai Bravu. Cadrele acestor insti- 
tuţii au desfăşurat o rodnică activitate de pregătire a ofiţerilor şi subofiţerilor, 
precum şi experimentarea unor mecanisme şi procedee de tragere cu tunurile 
şi obuzierele de câmp de diferite calibre, de la cele improvizate, rapide, până la 

cele mai precise, prin calcul, perfecţionarea procedeelor de tragere cu divi- 
zionul şi exploatarea tragerilor în divizion, experimentarea tragerilor fuzante, 
experimentarea aparatelor de tragere, observare şi calcul realizate de ofiţerii 
români.” Aşa cum rezultă din Registrul de Ordine de Zi, nr. 182/1936-1937, la 
comanda Centrului de Instrucție au funcţionat generalii Alexandru Bunescu şi 
Paraschiv Dobre. În 1938 la comandă a fost numit colonelul Ion Mihăescu. 

Numeroşi ofiţeri de artilerie care au lucrat în cadrul centrului sau au 
urmat cursuri aici au devenit, în timpul celui de-al doilea război mondial, apre- 
ciaţi comandanţi de mari unităţi. Dintre aceştia pot fi amintiţi generalii: Vasile 
Atanasiu (comandant al Armatei 1-a Române), Nicolae Dăscălescu (comandant 
al Corpului 2 Armată şi apoi comandant al Armatei a 4-a Române), Edgar 
Rădulescu (comandant al Corpului 2 Armată), Costin Ionaşcu (comandant al 
Corpului 2 Armată), Romulus Costescu (comandant al Artileriei Române în 
perioada postbelică), Nicolae Stoenescu (comandant al Corpului 4 Armată), 
Eugen Leoveanu (comandant al Corpului 6 Armată), Gheorghe Stoenescu 
(comandant al Corpului 6 Armată), Ion Boiţeanu (comandant al Corpului 4 
Armată), Ion Spirea (şef de Stat Major la Armata a 4-a Română) şi mulţi alţii, 
care au îndeplinit funcţii de stat major la corpurile de armată sau care au fost 
comandanţi de divizii, brigăzi şi regimente. 

Efectivele Centrului de Instrucție al Artileriei au participat la 
numeroase aplicaţii, iar toamna la manevre militare, îmbogăţind experienţa de 
conducere a trupelor de către ofiţerii numiţi în diferite funcţii de comandă. În 
anul 1940, la comanda Centrului de Instrucție se afla colonelul Ioan Mihăescu, 
la comanda Regimentului Centrului de Instrucție, colonelul Alexandru 
Roşianu, iar la comanda Şcolii de Subofiţeri de Artilerie, locotenentul-colonel 
Constantin Urechescu. 

Centrul de Instrucție a fost inspectat, în prima decadă a lunii iunie 
1940, de generalul Petre Dumitrescu, inspectorul artileriei, numit comandant 
al Armatei a 3-a Române, în anul 1941. 

Datorită precipitării situaţiei militare la graniţele României, ca urmare 
a rapturilor teritoriale declanşate de Uniunea Sovietică, Centrul de Instrucție a 
mobilizat, în luna iunie 1940, cele două Divizioane Independente, 38 şi 39 
Artilerie Grea Hipo. Divizionul 38 Artilerie Grea Independent a fost dislocat la 
Podul Iloaiei, la 1 august 1940.: 

Conform ordinelor superioare, în luna august 1940, s-au lăsat la vatră 
tinerii din Basarabia, Bucovina, Transilvania de nord, Durostor şi Caliacra 
(Cadrilater) şi s-a intensificat instrucţia efectivelor rămase." 

La data de 25 octombrie 1940 au sosit în Centrul de Instrucție 6 ofiţeri, 
15 subofiţeri şi 40 ostaşi din Germania, cu scopul de a contribui la instruirea 
artileriştilor români pe tehnica nouă de artilerie.:> Începând cu data de 10 
noiembrie 1940, sub comanda colonelului Paul Leonida, Centrul de Instrucție 
— încadrat cu două divizioane româneşti Skoda 1934, calibrul 100 mm şi 
Divizionul 75 mm K.F. şi două Divizioane germane-obuziere de 105 şi 150 mm 
— a început instruirea personalului din artileria română, în patru serii, cu 
durata de o lună de zile.:3 Marele cutremur, din data de 9/10 noiembrie 1940, a 
afectat grav clădirile Centrului de Instrucție, fiind depuse mari eforturi umane 
şi financiare pentru efectuarea reparațiilor. 

În ziua de 15 noiembrie 1940, generalul Erik Hansen — şeful misiunii 
militare germane în România, pentru trupele de uscat — a inspectat Centrul de 
Instrucție, apreciind eforturile comune ale misiunii militare germane şi ale 
cadrelor unităţii în instruirea efectivelor pe noile tipuri de tunuri şi obuziere. 
După sărbătorile de iarnă, efectivele Centrului de Instrucție au participat la 
înăbuşirea rebeliunii legionarilor, din perioada 22-24 ianuarie 1941, şi la asigu- 
rarea pazei clădirii Consiliului de Miniştri.:4 

În ziua de 26 martie 1941 Centrul de Instrucție a fost inspectat de gene- 
ralul de corp de armată Petre Dumitrescu, comandantul Armatei a 3-a Române 
şi generalul Florin Georgescu, inspectorul artileriei, care au făcut constatări 
pozitive cu privire la desfăşurarea activităţii de învăţământ. 

Ultimul curs româno-german, susţinut cu participarea cadrelor şi osta- 
şilor din armata germană, s-a desfăşurat în luna mai 1941. Conform Ordinului 
nr. 17.867, din aprilie 1941, al Ministerului Apărării Naţionale, Centrul de Ins- 
trucţie a primit o nouă organizare: Comanda Centrului de Instrucție, Regi- 
mentul Centrului de Instrucție Artilerie, Şcoala de Subofiţeri Artilerie şi Şcoala 
de Subofiţeri Guarzi.:5 

Conform Ordinului Marelui Stat Major, nr. 154.860, din 2 iunie 1941, la 
data de 4 iunie 1941 a fost desfiinţată Şcoala de Subofiţeri Artilerie şi a fost 
numit la comanda Centrului de Instrucție, colonelul Augustin Vlădescu.:5 Întru- 
cât colonelul Augustin Vlădescu a fost numit la comanda Regimentului 1 
Artilerie Grăniceresc, colonelul Ion Popescu a fost numit, la data de 15 octom- 
brie 1941, comandant al Centrului de Instrucție. Începând cu 1 noiembrie 1941, 
la comanda unităţii a urmat colonelul Dumitru Petrescu. 

Nevoile de asigurare cu cadre subofiţereşti au impus reînfiinţarea, la 
data de 1 ianuarie 1944, a Şcolii de Subofiţeri de Artilerie, în cazarma „Mihai 
Bravu”. Şcoala era comandată de colonelul Ioan Dumitru, numit în februarie 
1942 la comanda Centrului de Instrucție al Artileriei. 16 

La sfârşitul lunii martie 1942, la comanda Centrului de Instrucție a fost 
numit colonelul Ioan Stănculescu, care a condus cu fermitate procesul de 
învăţământ, apreciat foarte bine, în luna mai a aceluiaşi an, de către şeful 
Marelui Stat Major, generalul Ilie Şteflea, cu prilejul inspecției desfăşurate. În 
luna ianuarie 1943 Centrul de Instrucție a fost reorganizat, având următoarea 
structură: Comanda Centrului de Instrucție, Statul Major, Şcoala de Trageri- 
Cursuri şi Experimentări, Regimentul Centrului de Instrucție Artilerie, Şcoala 
Subofiţeri Artilerie, Divizionul 1 Reperaj şi Detaşamentul Taberei „Mihai 
Bravu”. 

Răspunzând cerinţelor de pregătire a cadrelor în arma Artilerie pentru 
susţinerea unităţilor care luptau pe front, în anul 1943 s-au desfăşurat urmă- 
toarele cursuri: Ofiţeri de rezervă şi tineri cu termen redus (2 luni), Informare 
pentru gradul de maior (2,5 luni), Formarea instructorilor contingent 1944 (25 
de zile), Cursul cu elevii anului 1 din Şcoala Subofiţeri Rezervă (20 de zile), 
Cursul de meteorologie (15 zile), Iniţiere şi perfecţionare comandanţi de 
regimente, divizioane, baterii şi ajutorii lor (20 de zile), Ofiţeri observatori şi 
orientatori (15 zile), Informare a comandanților de divizii şi brigăzi (5 zile), 
Ofiţeri de legătură cu infanteria (20 de zile) şi Elevi Şcoala Politehnică anii 1-4 
(o lună).:7 

Comandantul Centrului de Instrucție, colonelul Ioan Stănculescu, a fost 
avansat, la 20 martie 1943, la gradul de general de brigadă şi mutat, o lună de 
zile mai târziu, la comanda Corpului 3 Armată. În aceste condiţii, la comanda 
Centrului de Instrucție a fost numit generalul de brigadă Ion Burnea. Datorită 
pierderilor suferite pe front de Regimentul 38 Artilerie, pentru completarea 
efectivelor sale s-au vărsat din Centrul de Instrucție şi Regimentul Centrului de 
Instrucție ostaşii necesari, în luna aprilie 1043.18 

La data de 19 iunie 1943, pe lângă Centrul de Instrucție al Artilerie, a 
luat fiinţă Centrul de Instrucție Anticar, care a pregătit specialiştii necesari 
pentru lupta împotriva tancurilor. :9 

În anul 1944 Centrul de Instrucție al Artileriei şi-a continuat activi- 
tatea, cu structura prezentată anterior, asigurând pregătirea cadrelor luptătoa- 
re pentru unităţile de artilerie. Acestea s-au confruntat cu misiuni grele pe 
teritoriul patriei noastre, astfel încât, în perioada 23-31 august 1944, au scris o 
pagină din istoria Centrului de Instrucție (efectivele sale au participat la dezar- 
marea trupelor germane). 

Conform ordinelor primite de la Marele Stat Major, prin Directiva 
Operativă din seara de 23 august 1944, în noaptea de 23/24 august, un 
Detaşament format dintr-o baterie de tunuri a Centrului de Instrucție Artilerie 
şi Bateria 1-a elevi din Şcoala de Subofiţeri Artilerie „Mihai Bravu” a executat 
un atac impetuos, reuşind să dezarmeze hitleriştii care asigurau paza Depo- 
zitului de carburanţi din pădurea Dăiţa (situată în apropierea taberei „Mihai 
Bravu”). Bateria a 7-a elevi din Şcoala de Subofiţeri de Artilerie „Mihai Bravu” a 
interceptat şi capturat, la est de tabără, o coloană germană (39 de ostaşi ger- 
mani, 15 puşti, 3 mitraliere, 65 de grenade, 2.000 de cartuşe şi câteva maşini de 
diferite tipuri), care se îndrepta către Giurgiu.20 

În zilele de 26 şi 27 august 1944, două baterii de tunuri, de calibrul 75 
mm, tractate hipo şi încadrate cu elevi din Divizionul 3 elevi ai Şcolii de Sub- 
ofiţeri Artilerie „Mihai Bravu”, şi un obuzier, calibru 150 mm, din Regimentul 8 
Artilerie Grea Moto, au capturat 300 de hitlerişti (în zona localităţii Jilava din 
sudul Bucureştiului), precum şi rezistenţele fasciste aflate pe terenul viran din 
jurul Crematoriului. Cele două baterii de tunuri de la „Mihai Bravu”, calibru 75 
mm, au ocupat poziţii de tragere în jurul Institutului Agronomic din Bucureşti, 
iar observatorii de pe acoperişul gării Băneasa s-au subordonat Grupării Tacti- 
ce, comandată de generalul Dumitru Oncică.2: 

Până la 29 august 1944 efectivele Grupării Tactice au participat la lichi- 
darea rezistențelor germane din zona pădurilor şi aeroporturilor Băneasa, 
Pipera şi Otopeni. Bateria a 2-a elevi, din Şcoala de Subofiţeri Artilerie „Mihai 
Bravu”, a capturat, în zona localităţii Comana, o coloană germană formată din 
3 ofițeri, 28 subofiţeri, 121 ostaşi, 101 cai, 41 căruţe şi diferite materiale.22 

Divizionul 3 elevi, comandat de maiorul Iulian Pârâianu, întors din 
împrejurimile capitalei, s-a deplasat de la „Mihai Bravu” la Olteniţa, capturând 
pe şoseaua Olteniţa - Ulmeni o coloană inamică formată din 30 de maşini, două 
autotunuri şi 100 de ostaşi.2 Începând cu 1 septembrie 1944, Centrul de 
Instrucție şi-a sporit eforturile pentru instruirea temeinică a cadrelor care au 
participat la acţiunile de luptă, pentru alungarea trupelor hitleriste şi horthyste 
de pe teritoriul patriei, şi apoi la eliberarea Ungariei, Cehoslovaciei şi Austriei. 

Conform Instrucţiunilor Speciale ale Marelui Stat Major, nr. 76.500, 
din 23 ianuarie 1945, Centrul de Instrucție a fost desfiinţat la data de 12 
februarie 1945 şi, apoi, reînfiinţat, la data de 1 septembrie 1945, în garnizoana 
Cincul Mare-Făgăraş, în baza Instrucţiunilor Marelui Stat Major, nr. 56.500, 
din august 1945, cu ajutorul Diviziei a 19-a Infanterie, pe care o comandase, în 
luptele din vest, generalul de brigadă Mihail Lăcătuşu, artilerist avansat până la 
gradul de general de divizie.24 

La data de 2 noiembrie 1945, Centrul de Instrucție a fost dislocat în 
localitatea Vidra (judeţul Ilfov), îndeplinindu-şi misiunile specifice în condiţii 
materiale grele, până la data de 15 iulie 1946, când s-a desfiinţat, în baza Ins- 
trucţiunilor Marelui Stat Major, nr. 51.804. Unităţile sale s-au contopit în 
cadrul Centrului de Instrucție Mixt Sibiu, pe care le-a păstrat în comuna Vidra 
sub denumirea de Subcentrul de Instrucție a Artileriei.24 

Potrivit Instrucţiunilor Marelui Stat Major, nr. 41.900/1947, la data de 
20 august 1947 Centrul de Instrucție Mixt s-a desfiinţat, iar Subcentrul de 
Instrucție al Artileriei s-a transformat în Şcoala de Tragere şi Perfecţionare a 
Artileriei, cu garnizoana Vidra.24 

La data de 1 noiembrie 1947, Şcoala de Tragere şi Perfecţionare a fost 
mutată de la Vidra, în Tabăra „Mihai Bravu”, unde s-au creat condiţii bune de 
cazare, hrănire şi instruire a efectivelor.24 După doi ani, la 6 ianuarie 1949, 
conform Ordinului Marelui Stat Major, nr. 45.541, s-a reînfiinţat Centrul de 
Instrucție al Artileriei, prin schimbarea denumirii Şcolii de Tragere şi Perfecţi- 
onare a Artileriei. Ordinea de bătaie a Centrului de Instrucție era: comandant 
(locotenentul-colonel Ioan Burlacu), director de studii (locotenentul-colonel 
Ioan Tănăsecu), secţia politică, secţia administrativă, Divizionul 1 (comandat 
de maiorul loan Andrei), Divizionul 2 (comandat de locotenentul-colonel 
Ştefan Popa), Bateria Şcoală Regimentară (comandată de căpitanul Mihail 
Manu) şi efective (40 de ofiţeri, 57 de subofiţeri şi 99 de maiştri militari).24 

În luna ianuarie 1949 şi-a început activitatea, în Centrul de Instrucție al 
Artileriei, Şcoala Specială, curs redus, cu durata de trei luni, pentru guarzi de 
artilerie, comandată de colonelul Andrei Miclescu, fostul şef al Biroului Opera- 
ţii în Armata a 4-a Română, pe timpul participării la eliberarea Cehoslovaciei 
(1945). De asemenea, şi-a început activitatea Şcoala de alfabetizare a tinerilor 
recruţi.25 Comandantul Artileriei Armatei, maiorul Romulus Costescu, a inspec- 
tat, în luna martie 1949, Centrul de Instrucție, apreciind cu calificativul „bine” 
eforturile care se depuneau pentru îndeplinirea misiunilor, în condiţiile re- 
organizării armatei şi societăţii româneşti. 

În anul 1949, sub comanda colonelului Ioan Tănăsescu şi a directorului 
de studii, locotenentul-colonel Ioan Burlacu, s-au desfăşurat următoarele 
cursuri: Perfecţionare ofiţeri state majore (15 zile), Comandanți divizioane (30 
de zile), Perfecţionare ofiţeri inferiori de artilerie (30 de zile), Specializare 
ofiţeri topografi (30 de zile), Cursul redus de artilerie şi guarzi artilerie (90 de 
zile), Specializare metrologie subofiţeri (30 de zile), Specializare ofiţeri şi 
subofiţeri observare şi cercetare artileristică (30 de zile), Pregătirea ofiţerilor 
de rezervă şi Cunoaşterea materialului de artilerie sovietic. Cu ajutorul cadre- 
lor didactice şi a comandanților s-au realizat trei regulamente de specialitate.26 
În luna octombrie 1949, Centrul de Instrucție al Artileriei a fost inspectat şi 

vizitat de generalii Gavrilescu, comandantul Regiunii a 2-a Militare şi Romulus 
Costescu, comandantul Artileriei Armatei, Emil Bodnăraş, ministrul Forţelor 
Armate şi Gheorghe Gheorghiu-Dej, secretarul general al Partidului Muncito- 
resc Român.27 

În perioada anilor 1950-1952 s-au adus îmbunătăţiri activităţii de învă- 
ţământ. Centrul de Instrucție a desfăşurat cursurile: Comandanți regimente, 
divizioane, baterii şi plutoane, Şefi de state majore de regimente şi şefi de 
artilerie de regimente, Specializare pe tehnica de artilerie, topografie şi meteo, 
Convocări ale studenţilor cu durata de 4 luni. Tot personalul a desfăşurat 
concursuri de tragere, cu armamentul de infanterie, obţinând rezultate bune. 
De asemenea, s-au desfăşurat acţiuni patriotice de deszăpezire a căilor ferate şi 
şoselelor, precum şi acţiuni de colectare şi predare a unei cantităţi de 20.000 
kg de fier vechi şi a altor materiale refolosibile.28 

Conform Ordinului Marelui Stat Major, nr. C.L. 9.614, din 13 octombrie 
1953, Centrul de Instrucție al Artileriei s-a transformat, la data de 15 octom- 
brie, în Centrul de Perfecţionare Ofiţeri de Artilerie, iar Tabăra în Poligonul de 
Trageri al Artileriei. Începând cu această dată, cursurile de comandanţi divizi- 
oane şi baterii, de calificare a ofiţerilor de artilerie, partea practică, s-au desfă- 
şurat la Cincu Mare, până în anul 1955.2% 

Prin transformarea Centrului de Instrucție, la data de 3 ianuarie 1955 s- 
a înființat Şcoala Superioară de Artilerie, astfel încât, la 8 februarie 1955, 
această instituţie s-a transformat în Cursul Superior de Perfecţionare a Ofiţeri- 
lor de Artilerie nr. 32, comandat de colonelul Ioan Tănăsescu.30 

În ziua de 1 decembrie 1955 colonelul Ioan Tănăsescu a fost trecut în 
rezervă, noul şef al Cursului Superior de Perfecţionare devenind colonelul 
Constantin Georgescu. În această perioadă unitatea avea în desfăşurare urmă- 
toarele cursuri: Comandanți de regimente (3 luni), Comandanți de baterii (un 
an, având trei baterii) şi Comandanți de divizioane (6 luni).3: 

Unitatea a desfăşurat, în anul 1956, cursurile: Comandanți regimente, 
divizioane şi baterii, Calificare ofiţeri de artilerie (2 ani), precum şi Cursul 
superior de perfecţionare a ofiţerilor de artilerie (un an).22 

În anul 1957 învăţământul s-a desfăşurat după aceeaşi structură, sub 
comanda noului şef, colonelul Nicolae Barbu, întrucât colonelul Constantin 
Georgescu a fost trecut în rezervă la 21 mai 1957. Dinamicii de învăţământ i s- 
au mai adăugat şi cursurile Locţiitori comandanţi de regimente, divizioane, 
baterii şi şefi de state majore (6 luni). La data de 11 octombrie 1957, şef al 
unităţii a fost numit colonelul Constantin Alexandru Georgescu, iar locţiitor 
colonelul Nicolae Barbu.33 

Cursul Superior de Perfecţionare a fost mutat, în noiembrie 1957, în 
garnizoana Făgăraş, funcţionând în calitate de secţie, în cadrul Centrului de 
Instrucție al Infanteriei. Pentru pregătirea cadrelor necesare artileriei, 
Ministerul Apărării Naţionale, prin Ordinul nr. CL 1.008, din 29 mai 1962, a 
reînfiinţat prestigioasa instituţie de învățământ Centrul de Instrucție al 
Artileriei, la Ploieşti (la data de 1 iulie 1962), care avea următoarea structură 
organizatorică: comanda unităţii (comandant, locţiitorul comandantului, 
locţiitorul politic, secţia învăţământ, aparatul politic), cicluri de învăţământ 
(tactică şi trageri cu rachetele operativ-tactice, tactică şi trageri cu rachete 

tactice şi rachete antitanc dirijate, pregătire tehnică şi rachete operativ-tactice, 
pregătire tehnică, rachete tactice şi rachete antitanc dirijate) şi cursuri (rachete 
operativ-tactice, rachete tactice şi rachete antitanc dirijate).24 

La comanda unităţii au fost numiţi: locotenentul-colonel Vasile Radu 
Sandu (şeful Centrului de Instrucție al Comandamentului Artileriei Forţelor 
Armate), căpitanul Radu Gh. Voicu (locţiitor politic) şi locotenentul-colonel 
Gligor Lup (locţiitor comandant şi şef al Secţiei de Învăţământ).34 

În perioada 1 octombrie 1962 - 1 octombrie 1963, s-au desfăşurat urmă- 
toarele cursuri (86 de ofiţeri): Comandanți de brigăzi şi ofiţeri din statele 
majore de brigăzi (8 luni), Comandanți de divizioane, baterii şi locţiitorii lor (8 
luni), Comandanți de plutoane lansare şi şefi de grupe pentru pregătirea 
motorului şi şefi de grupe pentru pregătirea sistemului de dirijare (8 luni), 
Comandanți de plutoane de comandă, şefi de grupe de pregătire a datelor şi şefi 
de grupe topogeodezice (8 luni), Comandanți de plutoane pentru asigurarea 
tehnicii şi şefi de grupe alimentare, montaj şi transport (6 luni), Şefi de staţii 
meteorologice şi şefi de staţii radio-sondaj (6 luni). Un număr de 45 de ofiţeri 
au participat la următoarele cursuri: Calculatori şi topografi (6 luni), Ochitori, 
ventilişti şi motorişti (6 luni), Compresorişti, macaragii şi montatori (6 luni), 
Alimentatori (4 luni), Operatori staţie R.M.S.1 (4 luni). 

În perioada 1 octombrie 1963 - 1 octombrie 1964 s-au adus îmbunătăţiri 
structurii organizatorice a Centrului de Instrucție, format la acea vreme din: 
comanda unităţii, cicluri de învăţământ, cursuri (desfăşurate pe structura 
anterioară), subunități de învăţământ şi subunități de deservire. 

Anul de învățământ 1964-1965 a avut structura cursurilor: Ofiţeri din 
statele majore ale unităţilor de artilerie (4 luni), Ofiţeri tehnici şi ingineri din 
serviciul înzestrare a diviziilor (4 luni), Ofiţeri comandanţi din divizioane şi 
state majore din divizioane (3 luni), Ofiţeri ingineri şi tehnici din divizioanele 
de rachete tactice (3 luni), Ofiţeri comandanţi de baterii şi plutoane (3 luni) 
precum şi Subofiţeri topografi şi operatori staţii meteo (3 luni), Ajutori de 
comandanţi de instalaţii de lansare (3 luni).25 La data de 26 martie 1965, 
locotenentul-colonel Constantin I. Suliman a fost numit locţiitorul şefului Cen- 
trului de Instrucție. 

Incepând cu 30 septembrie 1966, la comanda Centrului de Instrucție a 
fost numit colonelul Gheorghe Şt. Barac, care a muncit până în anul 1989, cu 
pasiune şi dăruire, pentru perfecţionarea pregătirii cadrelor active şi de rezervă 
din Artileria Forţelor Armate. Timp de 23 de ani colonelul Barac, aflat în frun- 
tea acestei instituţii de învăţământ, şi-a închinat viaţa pentru şlefuirea morală 
şi profesională a cadrelor active şi în rezervă din arma artilerie. 

În anii de învăţământ 1966-1968, în Centrul de Instrucție s-au desfăşu- 
rat cursuri de perfecţionare a pregătirii cadrelor de comandă şi specializare pe 
tehnica nouă. De asemenea, unitatea a pregătit, începând din anul 1968, elevii 
ofiţeri în rezervă şi subofiţeri în rezervă, cu durata de 8 luni. Toate cursurile s- 
au încheiat cu rezultate bune. 

Unitatea a înregistrat realizări bune şi foarte bune pe linia creării bazei 
materiale a învățământului şi a educării personalului în spiritul dragostei faţă 
de patrie şi al respectului pentru valorile materiale, umane şi culturale ale 
neamului românesc.3* Devenită unitate de protocol, Centrul de Instrucție a fost 

vizitat de delegaţii militare din armatele altor ţări, precum: Iugoslavia, Ceho- 
slovacia, Polonia, Bulgaria, U.R.S.S., Ungaria. 

În perioada anilor 1970-1977 s-a mărit numărul cursurilor de pregătire, 
perfecţionare şi specializare a ofiţerilor, maiştrilor militari şi subofiţerilor activi 
şi de rezervă din arma artilerie. Durata cursurilor a fost stabilită la 1, 2, 3, 4, 5, 
6 sau 8 luni de zile, în funcţie de importanţa şi dificultatea scopurilor de învăţă- 
mânt. Rezultatele obţinute au fost favorabile tuturor categoriilor de personal, 
astfel încât calificativele unităţii au crescut şi la alarmele de exerciţiu, şi la 
aplicaţiile tactice. 

La solicitările organelor puterii locale, efectivele Centrului de Instrucție 
au participat la lichidarea urmărilor inundaţiilor din primăvara anului 1970 şi 
vara anului 1975, la strângerea recoltelor, în diferite localităţi prahovene, pre- 
cum şi la alte acţiuni patriotice. 

În perioada anilor 1975-1989, Centrul de Instrucție a obţinut cele mai 
bune rezultate din istoria sa: în procesul de învățământ, în modernizarea bazei 
materiale a învăţământului, în procesul de modelare culturală şi educativă a 
cadrelor şi tinerilor militari cu termen redus, în realizarea de cursuri, 
regulamente şi participarea la viaţa socială a ţării. 

La data de 21 martie 1989, conform Ordinului nr. 132, al ministrului 
Apărării Naţionale, la comanda Centrului de Instrucție a fost numit colonelul 
Marin Bratu, care a asigurat desfăşurarea în bune condiţii a procesului de 
învăţământ şi de instruire. 

Conform Ordinului Marelui Stat Major, nr. S$/B3/1841, din 31 iulie 1901, 
de la data de 1 august 1991, Centrul de Instrucție s-a transformat în Centrul de 
Perfecţionare a Pregătirii Cadrelor de Artilerie, urmând procesul firesc al trans- 
formărilor din societatea românească şi din armata română.*7 După trecerea la 
pensie a colonelului Marin Bratu, la comanda unităţii a fost numit, la data de 
19 mai 1992, colonelul Ioan Rusu şi apoi, la 23 noiembrie 1992, locotenentul- 
colonel Neculai Rotaru. Sub comanda lor, unitatea a continuat procesul de 
perfecţionare a structurilor organizatorice şi de desfăşurare a procesului de 
învăţământ, în condiţiile specifice perioadei de tranziţie a societăţii româneşti. 

Conform Ordinului nr. S/K 1.205, din 12 februarie 1995, la comanda 
Centrului de Perfecţionare a Pregătirii Cadrelor de Artilerie a fost numit 
locotenentul-colonel Mihai Chiriţă, care, ajutat cadrele didactice şi celelalte 
cadre din unitate, s-a străduit să rezolve sarcinile unităţii.38 

Centrul de Perfecţionare a Pregătirii Cadrelor de Artilerie şi-a încetat 
activitatea în Ploieşti, la data de 1 iunie 19097, conform Ordinului Ministerului 
Apărării Naţionale nr. M 12, din 21 martie 1997, şi s-a reorganizat la Sibiu, sub 
comanda colonelului Neculai Rotaru, fost comandant al Brigăzii a 17-a Artilerie 
Bârlad în perioada 1995-1997.39 

În anul 1999, colonelul Neculai Rotaru a fost mutat la comanda Brigăzii 
a 17-a Artilerie Bârlad, iar la comanda Şcolii de Aplicaţie Artilerie Sibiu a fost 
numit fostul comandant al Brigăzii a 17-a Artilerie Bârlad, colonelul Eugen 
Popescu (în prezent general de brigadă). 

După anul 1989 unitatea s-a confruntat cu problemele dificile specifice 
perioadei de tranziţie, pe care le-a rezolvat în mod corespunzător. 

BATALIONULUI 96 LAROM „MIRCEA VOIEVOD” 


În baza Ordinului Ministrului Apărării Naţionale, nr. M.S. 45/23.04. 
2002, şi a Dispoziţiei S.M.G., nr. S/B 5/2341, din 17.05.2002, la data de 1 iulie 
2002 a luat fiinţă Regimentul 96 Artilerie Proiectile Reactive „LAROM”, sub 
comanda colonelului Bănică Corneliu. 

Unitatea îşi are cazarma pe vatra făurită de o unitate de elită a Armatei 
Române, legendarul şi eroicul Regiment 32 „Mircea”, pe strada Mărăşeşti, la 
nr. 278. Temelia acestei cazărmi a fost pusă la data de 21 mai 1907, construcţia 
cazărmii durând aproape doi ani. Deasemenea, unitatea este şi continuatoarea 
tradiţiilor artileriei terestre în garnizoana Ploieşti, având în vedere că aici au 
fost dispuse (cartiruite) unităţi de elită ale acestei arme: Centrul de Instrucție al 
Artileriei, Divizionul 113 Rachete Tactic, Baza 95 Tehnică Mobilă de Rachete şi, 
nu în ultimul rând, Comandamentul Brigăzii 95 Artilerie Mixtă Teritorială. 

Unitatea a fost subordonată Brigăzii 95 Artilerie Mixtă Teritorială, fiind 
dislocată în cazarma din strada Cosminele, din garnizoana Ploieşti, în spaţiile 
unde a funcţionat, până în anul 1998, Divizionul 113 Rachete Tactice. 

Începând cu 1 mai 2003, Regimentul 96 Artilerie Proiectile Reactive 
„LAROM” a fost dislocat, împreună cu Comandamentul Brigăzii 95 Artilerie 
Mixtă Teritorială, în cazarma de pe strada Mărăşeşti, unde a funcţionat Şcoala 
de Aplicaţie pentru Radiolocaţie. 

În urma procesului de desființare a Brigăzii 95 Artilerie Mixtă Teritori- 
ală, începând cu 1 iulie 2004 Regimentul 96 Artilerie Proiectile Reactive „LA- 
ROM” a reintrat în subordinea comandamentului Brigăzii 8 Artilerie Mixtă din 
Focşani. Începând cu data de 4 octombrie 2004, în baza Dispoziţiei SMG, nr. 
B5/S 1307, Regimentul 96 Artilerie Proiectile Reactive „LAROM” s-a trans- 
format în Divizionul 96 LAROM, sub comanda locotenentului-colonel dr. 
Adrian Stroea. La data de 1 decembrie 2005 la comanda unităţii a fost numit 
locotenentul-colonel Costică Baciu. 

In baza ordinului S.M.G. B5/S 781, din 30 martie 2006, începând cu 
data de 1 aprilie 2006 Divizionul 96 LAROM şi-a schimbat denumirea în Bata- 
lionul 96 LAROM, şi a primit denumirea onorifică „MIRCEA VOIEVOD”, 
rămânând în subordinea aceleeaşi brigăzi. 

Conform ordinului B7/388, din 2006, al Corpului 1 Armată Teritorial, 
cu ocazia împlinirii a 90 de ani de la înfiinţarea Brigăzii 8 Artilerie Mixtă 
„ALEXANDRU IOAN CUZA” Focşani, la data de 1 iulie 2006 Batalionul 96 
LAROM a primit însemnele heraldice. 

În baza Decretului prezidenţial 1042, din 17 august 2006, şi Ordinului 
Ministrului Apărării, D.R. 3160, din 19 octombrie 2006, cu ocazia Zilei Artileriei, 
la data de 10 noiembrie 2006 Batalionul 96 LAROM „MIRCEA VOIEVOD” a 
primit Drapelul de Luptă. La data de 27 august 2007 la comanda unităţii a fost 
numit locotenentul-colonel Marinel Mare. 

Începând cu 1 aprilie 2010 la comanda unităţii a fost numit loco- 
tenentul-colonel Gheorghe Băjenaru (avansat, în acelaşi an, la gradul de colo- 
nel). 

În anul 2010 unitatea a fost dotată cu tehnică modernă de luptă 
LAROM, compatibilă NATO. Experienţa acumulată prin participarea unităţii la 

aplicaţii tactice, trageri de luptă şi experimentale şi exerciţii demonstrative în 
poligoanele Cincu, Babadag şi Capul Midia a şlefuit pregătirea profesională a 
întregului personal al unităţii. 


În momentul de faţă, personalul batalionului execută, la un înalt nivel, 


instruirea pentru luptă, în conformitate cu cerinţele NATO, fiind apt pentru a 
îndeplini o paletă largă de misiuni, atât în plan naţional, cât şi internaţional. 

VÂNĂTORII DE MUNTE 


Arma Vânătorilor de Munte s-a înfiinţat prin Ordinul Marelui Cartier 
General al Armatei Române, nr. 294, din 3 noiembrie 1916. Cu acest prilej, 
Şcoala de Schiori — înfiinţată în octombrie 1916 — s-a transformat în Corpul 
Vânătorilor de Munte. Ca valoare tactică, unitatea era similară cu un regiment 
organizat pe trei batalioane de vânători de munte, a câte trei companii fiecare. 

Evenimentele militare care au avut loc la sfârşitul anului 1916 au impus 
dislocarea Vânătorilor de Munte, din Bucureşti în Moldova, în garnizoana 
Târgu Neamţ. Efectivul de 1.980 de soldaţi şi ofiţeri, pe care l-a avut Corpul Vâ- 
nătorilor de Munte, s-a organizat asemenea unui Batalion de Vânători de Mun- 
te, format din şase companii: patru companii de puşcaşi, o companie de mitra- 
liere şi o companie de transmisiuni. Primul comandant al batalionului a fost 
maiorul Virgil Bădulescu, sub conducerea căruia ostaşii au început procesul de 
instrucţie.! 

Plecaţi la 26 iulie 1917 din Târgu Neamţ, după un marş de 160 km, 
Vânătorii de Munte au primit botezul focului în marea bătălie de la Oituz. 
Dovedind o foarte bună pregătire de specialitate, ostaşii au obţinut primul lor 
succes, în ziua de 30 iulie, la Cireşoaia, unde au reuşit să ia numeroşi prizonieri 
şi să captureze armament şi materiale de război. Al doilea succes l-au obţinut, 
la data de 6 august 1017, tot la Cireşoaia, atunci când s-au opus cu înverşunare 
ocupării poziţiilor românilor de către inamic. 

După aceste evenimente, Batalionul de Vânători de Munte s-a întors în 
garnizoana Târgu Neamţ, la data de 2 noiembrie 1917. Efectivele lui au servit la 
înfiinţarea Regimentului 8 Vânători de Munte — organizat pe trei batalioane — 
şi Centrului de Instrucție de Munte. Ulterior s-a înfiinţat şi Batalionul 4 Vână- 
tori de Munte, cu participarea românilor ardeleni care au luptat în nordul 
Italiei. La conducerea sa a fost numit maiorului Alexandru Manolescu. După 
război, batalionul a fost stabilit la Zalău şi transformat în Regimentul 7 
Vânători de Munte.2 

Regimentul 8 Vânători de Munte a participat la campania militară din 
Ungaria, din vara anului 1919, iar din noiembrie a fost retras la Braşov. Cu 
ajutorul său a fost înființat Centrul de Instrucție al Vânătorilor de Munte de la 
Zărneşti, centru care a fost mutat la Predeal după 1927. 

Potrivit Ordinului Marelui Stat Major, Secţia I-a, nr. 10.500, din 12 
decembrie 1921, Vânătorii de Munte (constituiți în trei grupuri de vânători de 
munte, fiecare a câte două batalioane) au fost dislocaţi astfel: Grupurile 1 şi 3 în 
regiunea Braşovului, iar Grupul 2 la Sinaia. Batalioanele de vânători de munte 
au fost dislocate în felul următor: Batalionul 1 la Sinaia, Batalioanele 2 şi 3 la 
Abrud, Batalionul 4 la Predeal, iar Batalioanele 5 şi 6 la Braşov.3 

Odată cu înfiinţarea Consiliului Superior al Armatei, prin Decretul nr. 
3.721, din 22 august 1922, s-a constituit Comandamentul Trupelor de Munte, 
cu reşedinţa la Bucureşti.+ 

DIVIZIA 1-A VÂNĂTORI DE MUNIE SINAIA 


Prin Înaltul Decret, nr. 1.674, din 1 august 1923, s-a înfiinţat Divizia 1-a 
Vânători de Munte (la Sinaia) şi Divizia a 2-a Vânători de Munte (la Bistriţa). 
Diviziile au instruit contingentele de tineri în condiţii specifice armei 
Vânătorilor de Munte. Comandamentul Vânătorilor de Munte a primit denu- 
mirea de Corpul Vânătorilor de Munte. 

În anul 1923, în componenţa Corpului Vânătorilor de Munte existau 
şase grupuri de vânători de munte, dislocate astfel: Grupul 1 la Braşov, Grupul 
2 la Sinaia, Grupul 3 la Abrud, Grupul 4 la Bistriţa, Grupul 5 la Sighetul Mar- 
maţiei şi Grupul 6 la Rădăuţi. Cele douăsprezece batalioane componente erau 
dislocate în felul următor: Batalionul 1 la Sinaia, Batalioanele 2 şi 3 la Braşov, 
Batalionul 4 la Predeal, Batalionul 5 la Abrud, Batalionul 6 la Aiud, Batalionul 7 
la Zalău, Batalionul 8 la Bistriţa, Batalionul 9 la Satu Mare, Batalionul 10 la 
Sighet, Batalionul 11 la Rădăuţi şi Batalionul 12 la Suceava. 

Garnizoanele de dislocare ale vânătorilor de munte au fost stabilite, în 
anul 1925, în localităţile: Sinaia (Divizia 1-a Vânători de Munte, Brigada 1-a 
Vânători de Munte, Brigada 1-a Artilerie Munte, Grupul 2 şi Batalionul 1 
Vânători de Munte), Braşov (Grupul 1 şi Batalioanele 2 şi 3 Vânători de Munte, 
Batalionul 1 Pionieri de Munte, Divizionul Tren de Munte şi Atelierul de 
Reparat Materiale de Munte), Predeal (Batalionul 4 Vânători de Munte), Aiud 
(Grupul 3 şi Batalionul 6 Vânători de Munte), Abrud (Batalionul 5 Vânători de 
Munte), Curtea de Argeş (Regimentul 1 Artilerie de Munte), Sebeş, Codlea şi 
Hălchiu (Divizioanele 1, 2 şi 3 Munte), Bistriţa Năsăud (Divizia a 2-a Vânători 
de Munte, Brigada a 2-a Vânători de Munte, Brigada a 2-a Artilerie Munte, 
Grupul 4 şi Batalionul 8 Vânători de Munte, Divizionul 4 Tunuri Munte), 
Sighetul Marmaţiei (Grupul 5, Batalionul 10 Vânători de Munte şi Divizionul 5 
Tunuri Munte), Rădăuţi (Grupul 6 şi Batalionul 11 Vânători de Munte), 
Suceava (Batalionul 12 Vânători de Munte), Satu Mare (Batalionul 9 Vânători 
de Munte), Gherla (Regimentul 2 Obuziere Munte) şi Miercurea Ciuc 
(Batalionul 2 Pionieri de Munte).5 

În anul 1937, Marele Stat Major a adus modificări în structura organiza- 
torică a Vânătorilor de Munte. Prin Inaltul Decret, nr. 1.931, din februarie 1937, 
s-au desfiinţat cele două divizii de munte, înființându-se în locul lor trei brigăzi 
mixte de vânători de munte: Brigada 1-a Mixtă Vânători de Munte la Sinaia, 
Brigada a 2-a Mixtă Vânători de Munte la Bistriţa, Brigada a 3-a Mixtă Vână- 
tori de Munte la Aiud (mutată, în anul 1938, la Beiuş). De asemenea, s-au 
înfiinţat Divizionul de Vânători Călări la Dumbrăveni (Sibiu), Divizionul de 
Obuziere Independent la Gherla şi Depozitul de Materiale al Vânătorilor de 
Munte la Braşov. 

Brigada 1-a Mixtă Vânători de Munte Sinaia — alături de celelalte trei 
brigăzi, la care s-a mai adăugat şi Brigada a 4-a Mixtă Vânători de Munte, în- 
fiinţată la Aiud, în 1939 — a participat, începând cu 22 iunie 1941, la acţiunile 
de luptă pentru eliberarea Bucovinei. Coordonându-şi acţiunile de luptă, Brigă- 
zile 1-a şi a 4-a au atacat, la data de 3 iulie, sectorul de la Vicovul de Sus spre 
Cernăuţi şi Hotin, în timp ce Brigada a 2-a Mixtă Vânători de Munte, împreună 
cu Divizia a 7-a Infanterie şi Brigada a 8-a Cavalerie au atacat pe direcţia 

Mihăileni - Noua Suliţa - Hotin. Brigăzile 1-a şi a 2-a Munte au forţat râul Siret 
şi, printr-o manevră dublu învăluitoare, au obligat garnizoana sovietică să se 
retragă din Cernăuţi, oraş în care primul detaşament român din Brigada 1-a 
Munte pătrunsese în ziua de 5 iulie. Brigada a 4-a Munte a atins Nistrul în ziua 
de 7 iulie, iar Brigada a 2-a Munte a pătruns în Hotin la 8 iulie 1941. Cavaleriş- 
tii şi vânătorii de munte din Armata a 3-a română au parcurs, în perioada 3-7 
iulie, o distanţă de 150 km, reuşind să alunge trupele sovietice. Ostaşii români 
au traversat râurile Siret şi Prut cu mijloace improvizate, deoarece podurile 
fuseseră distruse de trupele sovietice în retragere.7 

În urma ordinului primit de la Armata a 11-a germană, în perioada 7-12 
iulie 10941, trupele Armatei a 3-a române au efectuat un marş de 140 km spre 
est, pentru a intra într-un nou dispozitiv de luptă pe Nistru, în zona Româncă- 
uţi, în vederea declanşării operaţiilor ulterioare proiectate de Comandamentul 
german.7 La data de 17 iulie 1941, Vânătorii de Munte au forţat Nistrul — 
împreună cu celelalte unităţi şi mari unităţi din compunerea Armatei a 3-a 
române şi Armatei a 11-a germane — şi, cu toate că trupele au fost lipsite de 
sprijinul corespunzător din partea artileriei, aviaţiei şi artileriei antiaeriene, la 
data de 8 august au ajuns pe malul râului Bug. In baza Ordinului Comanda- 
mentului german, în perioada 10-12 august Armata a 3-a română a înlocuit 
Corpul Rapid Ungar în capul de pod de la Voznesensk, asigurând trecerea tru- 
pelor germane la est de Bug.8 

În ziua de 14 august 1041, Hitler i-a adresat lui Ion Antonescu o a doua 
scrisoare (prima fusese trimisă pentru a cere intervenţia Armatei a 4-a române 
în Operaţiunea Odessa), prin care solicita participarea brigăzilor mixte de 
vânători de munte şi a brigăzilor de cavalerie la operaţiile militare din estul 
Niprului, în subordinea Armatei 11 germană şi a Diviziei Blindate. Conform 
înţelegerii survenite între cei doi, vânătorii de munte şi cavaleriştii români au 
început, la data de 19 august, înaintarea în capul de pod de la Voznesensk, spre 
Krivoi Rog şi Apostolovo, iar de la 28 august au schimbat direcţia de acţiune 
spre sud-est, la nord de Borislav, subordonându-se Corpului 49 şi ulterior 
Corpului 30 Armată germană.9 

Corpul de Munte şi Corpul de Cavalerie au primit grele lovituri din par- 
tea trupelor sovietice, înregistrând, până la data de 5 octombrie, pierderi grele: 
10% ofiţeri, 60% subofiţeri, 25% ostaşi — din efectivele de vânători de munte — 
şi 10% ofiţeri, 25% subofiţeri, 25% ostaşi — din efectivele de cavalerişti. In 
cadrul acestor lupte, vânătorii de munte au pierdut 30% din tehnica de luptă, 
iar cavaleriştii au pierdut toate tancurile.:0 

După terminarea operaţiunilor militare din nordul Mării Azov, în cadrul 
corpului Armatei a 11-a germană — desemnată ca forţă principală în acţiunea 
pentru cucerirea Crimeii — au continuat să acţioneze Brigăzile 1-a şi a 4-a Mixte 
Vânători de Munte, Brigada a 8-a Cavalerie şi un detaşament motorizat, toate 
subordonate Corpului de Munte român. Celelalte mari unităţi ale Armatei a 3-a 
române au asigurat litoralul de nord al Mării Azov.:0 

Operaţiunea militară pentru cucerirea Crimeii a fost declanşată la 18 
octombrie 1941. Planul prevedea ca atacul să se desfăşoare prin două lovituri: 
una principală, dată de cele şapte divizii germane prin Istmul Perekop, şi o alta, 
secundară, asigurată de unităţile române prin trecerea peste podul Ciongar. 

Brigăzile române (1-a Mixtă Munte şi a 8-a Cavalerie) au fost dislocate 
în sudul şi respectiv estul peninsulei, pentru a ţine piept hărţuielilor partizani- 
lor. Brigada a 4-a Mixtă Munte a primit misiunea să asigure comunicațiile 
Armatei a 11-a germane împotriva loviturilor partizanilor.:0 

Începând cu data de 15 martie, conform Ordinului Marelui Stat Major, 
nr. 23.777, din 12 martie 1942, s-a schimbat denumirea brigăzilor, revenindu-se 
la aceea de divizii. 

Divizia 1-a Munte a participat la asedierea şi cucerirea Sevastopolului, 
la data de 2 iulie 1942, fapt ce nu a fost uitat de comandanții din armata sovi- 
etică. În continuare, divizia a participat la pază pe coasta Mării Negre, interzi- 
când pătrunderea inamicului spre Ialta şi Livadia.* 

În luna iunie 1943, Divizia 1-a Munte a fost introdusă în capul de pod 
Kuban, luptând, până la 20 septembrie 1943, împreună cu Diviziile a 2-a, a 3-a 
şi a 4-a Munte şi cu alte mari unităţi româneşti.:3 

Ulterior, Diviziile 1-a, a 2-a şi a 3-a Munte au fost retrase din Crimeea, 
fiind puse la dispoziţia Corpului 49 Armată german, cu scopul de a apăra 
Sevastopolul. Ameninţate cu încercuirea şi capturarea, trupele germane şi 
române au început retragerea atât pe Marea Neagră cât şi pe calea aerului. 
Între 22 aprilie şi 11 mai 1944, militarii români au fost aduşi în ţară cu vapoa- 
rele (39.134 de ostaşi) şi cu avioanele (3.056 de ostaşi). In condiţiile foarte 
grele ale retragerii au pierit 22.522 de militari români, din care o bună parte 
era reprezentată de vânătorii de munte. Datorită bombardamentelor intense 
ale armatei sovietice, pe timpul îmbarcării şi al transportului trei vase au fost 
scufundate în Marea Neagră. Divizia 1-a Munte Sinaia a pierdut 2.800 de 
oameni, în luptele din Crimeea, în luptele de la Sevastopol, dar şi, în zilele de 
10-11 mai, în timpul retragerii. 

În perioada 23 august - 6 septembrie 1944, trupele Diviziei 1-a Munte 
au participat la operaţia de acoperire a graniţei de nord-est, între Întorsura 
Buzăului şi Homorod, reuşind dezarmarea trupelor germane din zona Sinaia — 
Predeal şi capturând 800 de militari germani şi 150 de autovehicule.:5 

Corpul de Munte, comandat de generalul de divizie Ion Dumitrache, a 
dezarmat trupele germane din Braşov şi Ţara Bârsei şi a degajat şoselele şi căile 
ferate, pe rutele Braşov - Sighişoara şi Braşov - Sibiu.:* 

Începând cu 7 septembrie, Diviziile 1-a şi a 3-a Munte, împreună cu 
Divizia „Tudor Vladimirescu”, au trecut la ofensivă pe direcţia Ilieni - Sfântu 
Gheorghe - Malnaş, eliberând oraşul Sfântul Gheorghe (8 septembrie 1944). În 
luptele pentru eliberarea localităţilor Zălan şi Bodoc a căzut la datorie generalul 
Grigore Bălan, comandantul secund al Diviziei 1-a Munte. Născut în comuna 
Avrămeşti din Bistriţa, acesta se retrăsese cu lacrimi în ochi, împreună cu 
subor-donaţii săi din Brigada a 3-a Munte Beiuş (2 septembrie 1940), din 
teritoriul cedat vremelnic, prin dictatul de la Viena din 30 august 1940.17 

Corpul de Munte a înaintat pe direcţia Târgu Mureş. După lupte grele, 
în dimineaţa de 18 septembrie 1044 bravii ostaşi ai Batalioanelor 3 şi 7 Vână- 
tori de Munte şi câteva unităţi sovietice au reuşit sa pătrundă în oraşul Târgu 
Mureş, eliberându-l. În cursul zilei a fost forţat râul Mureş, realizându-se un 
cap de pod la nord de râu. Acesta a fost aliniamentul de trecere la ofensivă a 
ostaşilor români.18 

În cadrul Operațiunii „Debreţin” — executată de Frontul 2 ucrainian, cu 
începere de la 6 octombrie 1944 — Corpul de Munte, Divizia 1-a Munte şi Divi- 
zia a 8-a Cavalerie, subordonate Armatei a 4-a române, au acţionat pe direcţia 
Luduş - Cluj - Zalău - Carei. Divizia 1-a Munte a trecut la ofensivă din capul de 
pod din vestul oraşului Târgu Mureş.:9 

După participarea la eliberarea părţii de nord a Transilvaniei, Divizia 1- 
a Munte a primit ordin să-şi trimită efectivele în garnizoanele de pace. La 18 
noiembrie 1944, Comandamentul Diviziei 1-a Munte a revenit în garnizoana de 
reşedinţă Sinaia, împreună cu Batalionul 1 Vânători de Munte (care avea o 
companie de Vânători de Munte la Predeal), după patru ani de mari suferinţe 
morale şi lipsuri materiale şi cu doar jumătate din efectivul iniţial cu care 
plecase la luptă. 

La data de 1 decembrie 1944, structura Diviziei 1-a Vânători de Munte a 
suferit modificări organizatorice, având următoarea dislocare, în garnizoana 
Sinaia: Comandamentul Diviziei, Grupul 11 Vânători de Munte şi Batalionul 1 
Vânători de Munte.2 

Conform Instrucţiunilor Speciale, nr. 51.666, din 5 mai 1945, şi al Ordi- 
nului Marelui Stat Major, nr. 800, din 10 august 1947, Divizia 1-a Munte s-a 
contopit cu Divizia a 2-a Munte (1 septembrie 1947), devenind Divizia 1-a 
Vânători de Munte. Noua unitate a fost dislocată în garnizoana Târgu Mureş.2: 

La comanda Diviziei 1-a Munte s-au succedat următoarele cadre mili- 
tare: generalul Aurel Leca (1923-1926), generalul Alexandru Teodorescu (1926- 
1930), generalul Teodor Nicolau (1930-1936), generalul Emil Grigorovici 
(1936-1941), generalul Constantin Vasiliu Răşcanu (1941-1944), generalul 
Beldiceanu (1044-1945), generalul Vasile Pascu (1945-1946), generalul 
Gheorghe Marinescu (1946-1947), generalul Nicolae Ciubotaru (1947-1948) şi 
generalul de corp de armată Aurel Leoni (1948). 


DIVIZIA A 2-A VÂNĂTORI DE MUNIE 


Divizia a 2-a Vânători de Munte a fost înfiinţată la Bistriţa, prin Înalt 
Decret, nr. 1.674, din 12 aprilie 1923. Istoria acestei divizii se împleteşte cu cea 
a Diviziei 1-a (aşa cum reiese din datele prezentate în prima parte). La 23 
august 1944 unitatea a fost dislocată la Deva.2 

Sub comanda colonelului Gheorghe Bartolomeu, Divizia a acţionat — în 
perioada august-septembrie 1944 — în cadrul operaţiei de acoperire a graniţei 
provizorii de nord, în zona Sighişoara - Aiud - Deva - Orăştie, interzicând pă- 
trunderea inamicului dinspre nord-est, pe Valea Mureşului. 

Începînd cu data de 6 octombrie 1944, Divizia a 2-a Munte s-a remarcat 
în Operaţiunea „Debreţin”, contribuind efectiv la eliberarea oraşului Debrețin, 
la data de 20 octombrie 1944. Deşi s-a comportat eroic, în noiembrie 1944 
Divizia a 2-a Munte a fost salvată de la desființare prin intervenţia fermă a 
mareşalului Rodion Malinovski, comandantul Frontului 2 ucrainian.23 

Divizia a participat cu dârzenie la luptele din Ungaria, îndeosebi în zona 
munţilor Bukk şi Matra. De la data de 20 ianuarie 1945, Diviziile a 2-a şi a a 3-a 

Munte (comandată de generalul Leonard Mociulski) au participat la eliberarea 
Cehoslovaciei, remarcându-se îndeosebi în operaţiile din zona Hron - Morava - 
masivul Javorina - Praga. 

La înapoierea din Cehoslovacia, în ziua de 28 august 1945, marea uni- 
tate a fost cartiruită în garnizoana Dej. După doi ani, la 10 august 1947 Divizia a 
2-a a fost desfiinţată, vărsând efectivele Diviziei 1-a Vânători de Munte, cu 
reşedinţa în oraşul Târgu Mureş.24 

Divizia a 2-a Munte s-a reînfiinţat la data de 15 septembrie 1948, în 
garnizoana Sinaia, conform Ordinului Marelui Stat Major, nr. 51.780, din 28 
august 1948. Efectivele au fost primite de la Divizia 1-a Munte, aici fiind dislo- 
cat şi Grupul 8 Vânători de Munte, care avea în subordine Batalionul 11 Vână- 
tori de Munte Predeal şi Batalionul 12 Vânători de Munte Sinaia. 

Conform Ordinului Marelui Stat Major, nr. 45.499, din 13 aprilie 1949, 
grupurile de vânători de munte şi-au schimbat denumirea, începând cu 18 
aprilie 1949. În aceste condiţii, Grupul 8 Vânători de Munte Sinaia s-a transfor- 
mat în Regimentul 8 Vânători de Munte.26 

În baza Ordinului Marelui Stat Major, nr. 120.488, din 14 februarie 
1950, şi al Ordinului Diviziei a 2-a Munte, nr. 31.197, din 10 martie 1950, 
Bateria a 34-a Transmisiuni, Compania a 34-a Pionieri şi Biroul pregătire de 
luptă al Diviziei a 2-a Munte au fost dislocate de la Sinaia la Braşov. La data de 
15 aprilie 1950, conform Ordinului Marelui Stat Major, nr. 121.101, din 30 
martie 1950, Divizia a 2-a Munte s-a mutat la Braşov.27 

Regiunea a 2-a Militară, prin Ordinul nr. 25.715, din 29 noiembrie 1951, 
a schimbat numerotarea unităţilor începând cu 1 septembrie 1951. În confor- 
mitate cu acest ordin, Divizia a 2-a de Munte şi-a schimbat denumirea în 
Divizia a 14-a Vânători de Munte (U.M. 03493), unitatea fiind comandată de 
colonelul Ilie Turcu.28 


REGIMENTUL 8 VÂNĂTORI DE MUNTE SINAIA 


Grupul 8 Vânători de Munte şi-a schimbat denumirea, în luna aprilie 
1949, în Regimentul 8 Vânători de Munte, unitatea fiind comandată la acea 
dată de către colonelul Ioan Rasovicianu. 

La data de 1 decembrie 1951 regimentul a primit noua numerotare, 
devenind Regimentul 123 Vânători de Munte. Comandant al unităţii a fost 
numit locotenentul-colonel Ioan Cucu (1953-1955), ulterior comanda fiind 
preluată de către locotenentul-colonel Constantin Barnaurs. 

Prin Ordinul nr. 4.386, din 15 septembrie 1955, Regimentul 123 Vână- 
tori de Munte s-a transformat în Batalionul 123 Vânători de Munte, comandat, 
până în 1956, de către locotenentul-colonel Ion Haranguş şi apoi, până în anul 
1960, de către colonelul Alexandru Piso. 


NOTE 
1. Mr. Radu, T., Vânătorii de munte, 1916-1916, înființarea, pregătirea şi luptele lor, Ediţia a II-a, 
Târgovişte, 1921, pag. 19. 

AVIAŢIA 


Aviația prahoveană are bogate tradiţii de muncă şi de luptă. Meleagurile 
prahovene au fost deseori vizitate de pionierul aviaţiei române, Aurel Vlaicu, 
originar din Binţinţi (Transilvania). De numele său se leagă ziua aviaţiei 
române (17 iunie), în amintirea primului zbor efectuat de acesta pe câmpul de 
la Cotroceni, la data de 17 iunie 1910. 

În perioada anilor 1911-1912 Aurel Vlaicu a participat la manevrele din 
toamnă ale armatei, din zona oraşului Ploieşti. În ziua de 13 septembrie 1913, 
ora 14:30, aviatorul român a decolat de la Cotroceni cu avionul Vlaicu nr. 3 — 
un monoplan complet metalic, biloc — îndreptându-se spre Orăştie pentru a 
participa la festivitățile organizate de Societatea A.S.T.R.A., la 14 septembrie 
1913. După ce a trecut de Ploieşti a aterizat pe un câmp de lângă şosea. 
Colaboratorii săi apropiaţi, G. Magnani şi C. Silişteanu, care urmăreau zborul 
dintr-o maşină, i-au alimentat avionul. A urmat o decolare anevoioasă din 
cauza terenului arat, bolovănos şi umed, după care Vlaicu s-a îndreptat către 
munţi, pe Valea Prahovei.! 

Ajuns dincolo de Câmpina, la înălţimea de circa 500 m, avionul lui Vlai- 
cu a fost observat de la sol virând către înapoi, coborând şi căutând, după cum 
s-a constatat ulterior, un teren de aterizare. După ce a ajuns la sud de satul 
Băneşti, de la aproximativ 30 de metri înălţime avionul s-a dezechilibrat, pră- 
buşindu-se lângă şoseaua Câmpina - Ploieşti. În acest zbor Aurel Vlaicu şi-a 
pierdut viaţa.2 

În semn de înaltă preţuire, ziua înmormântării lui Vlaicu la cimitirul 
Bellu a fost declarată Zi de Doliu, organizându-se funeralii naţionale. 

Pe locul unde s-a produs accidentul a fost ridicat un semnificativ monu- 
ment. În vârful coloanei de granit a monumentului se află un vultur de bronz 
cu aripile întinse, gata să-şi ia zborul peste Carpaţi, simbol al năzuinţelor de 
unitate şi libertate ale aviatorului patriot, ca şi ale întregii ţări. Pe o placă de 
marmură fixată pe monument au fost sculptate cuvintele omagiale: „Pe acest 
loc în ziua de 13 septembrie 1913 s-au frânt aripile zburătorului Aurel Vlaicu, 
din satul Binţinţi din Transilvania, în încercarea lui eroică de a trece cel 
dintâi în zbor Carpaţii înlănțuiţi, cu pasărea de fier făcută de mintea şi 
mâinile lui, simbol profetic al dezrobirii care trebuia să vină”. Un monument 
bust a fost ridicat şi în satul său natal.3 

Tot de meleagurile prahovene se leagă şi numele unei alte personalităţi, 
Tache Brumărescu. Născut în anul 1872 la Vălenii de Munte, absolvent al 
gimnaziului din Ploieşti, acesta a fost autor a peste 120 de brevete din diverse 
domenii de activitate. Pasionat de problema zborului, în anul 1900 a construit 
un aeromodel de hârtie, cu o elice de carton pusă în mişcare de un fir elastic 
răsucit. În anul 1909 el a obţinut brevetul nr. 1.844 pentru proiectul unui aero- 
plan-elicopter, botezat Columba, expus în anul 1910 la Salonul Internaţional de 
Aeronautică de la Paris, alături de primul avion cu reacţie din lume, realizat de 

Henry Coandă. Reîntors în ţară a realizat — până în toamna anului 1910 —un 
avion biplan pe care l-a înzestrat cu un motor de 35 CP, adus din Franţa. La 27 
mai 1911 a efectuat câteva experienţe de zbor pe câmpul de la Cotroceni. În 
timpul ultimei încercări, aparatul s-a ridicat la înălţimea de 6 metri şi a zburat 
pe o distanţă de aproximativ 80 de metri, după care s-a prăbuşit, fiind distrus. 

Emil Măldărescu -— inginer de mine şi profesor de motoare şi electrici- 
tate la Şcoala de Maiştri Sondori din Câmpina - a proiectat şi a început să 
construiască, între anii 1910-1911, un aparat de zbor cu două locuri, pe care l-a 
denumit dublu biplan-tandem (două celule biplane montate una după alta). 
Aparatul a fost dotat cu un motor de 50 CP Antoinette, dar nu a mai fost 
terminat din lipsă de fonduri.5 

Folosirea cu succes a aviaţiei pe timpul manevrelor militare din anii 
1911 şi 1912 au determinat Ministerul de Război să propună Guvernului Româ- 
niei aprobarea Legii pentru organizarea aeronauticii militare române. La 1 
aprilie 1913 a fost votată legea care a pus bazele înfiinţării şi organizării aero- 
natuticii militare, ca armă de sine stătătoare, în subordinea Comandamentului 
Geniului.€ 

Cu un an înaintea intrării României în război, prin Decretul nr. 305, din 
10 august 1915, s-a înfiinţat Corpul de Aviaţiune, în subordinea Direcţiei Geniu- 
lui din Ministerul de Război. În toamna aceluiaşi an au sosit din Franţa 44 de 
avioane: 12 de tip Maurice Farman MF-7, 12 de tip Canndron G-3, 6 de tip 
Maurane-Saulnier, 8 de tip Voisin şi 6 de tip Bleriot.7 

După înscrierea României alături de Antantă la acţiunile militare din 
primul război mondial (15/16 august 1916), piloţii escadrilei din Flotila a 2-a 
Aviaţie Vânătoare au executat, la început, misiuni de recunoaştere în zona 
geografică Braşov - Făgăraş şi, ulterior, pe timpul replierii unităţilor Armatei a 
2-a române, în zona aflată la nord de Câmpulung Muscel - Curtea de Argeş - 
Bran - Valea Teleajenului.8 

În luna noiembrie 1916, escadrilele de pe aerodromurile Craiova şi 
Râureni au fost retrase mai întâi la Goleşti, de aici la Pipera, iar apoi în Moldo- 
va. În acelaşi timp, escadrila de la Băicoi a fost dislocată la Pufeşti (la sud de 
Adjud) şi apoi la Răcăciuni (la nord de Adjud).9 

Lunile care s-au scurs după bătălia de la Mărăşeşti au dat posibilitatea 
aviatorilor români să execute câteva îndrăzneţe misiuni speciale. Astfel, în 
noaptea de 16 octombrie 1917, la ora 20:00, un echipaj format din maiorul 
Constantin Cristescu şi maistrul de marină Dumitru Rosetti şi-a luat zborul din 
sudul Moldovei spre Bucureştiul aflat sub ocupaţia cotropitorilor. Avionul a 
urmat itinerariul: Floreasca - Focşani - Râmnicu Sărat - Buzău - Ploieşti - 
Bucureşti - Ploieşti - Buzău - Brăila - Galaţi - Focşani - Râmnicu Sărat - Buzău - 
Ploieşti. Echipajul a căzut cu avionul la ora 1:35 la Strejnic, în zona inamicului, 
din cauza unei pene de motor. Aviatorii au aruncat scrisori şi manifeste de 
încurajare către populaţia civilă din zona survolată. Pentru îndeplinirea 
curajoasă a misiunii, maiorul Constantin Cristescu a fost decorat cu Ordinul 
„MIHAI VITEAZUL”, clasa a III-a.:0 Imediat după primul război mondial, 
Nicolae Popescu-Câmpina, lucrând la Atelierele Aeronauticii de la Cotroceni şi 
apoi la Atelierele Rezervei Generale a Aviației de la Iaşi, a proiectat unul dintre 
primele motoare de avion. În perioada interbelică aviația militară română a 

participat la apărarea marilor centre economice şi a zonei petrolifere a Văii 
Prahovei. 

La data de 3 septembrie 1939 s-a elaborat Legea apărării active şi pasive 
a teritoriului, având adânci implicaţii în dezvoltarea aviaţiei militare.:2 

După dezlănţuirea celui de-al doilea război mondial (1 septembrie 1939) 
şi cotropirea Poloniei de către Germania, Ministerul de Război al României a 
format — conform „Ipotezei 32” — 84 escadrile de aviaţie, concepute astfel: 5 
escadrile de recunoaştere a câte 8 avioane, 20 escadrile de observare a câte 10 
avioane, 24 escadrile de vânătoare a câte 12 avioane, 16 escadrile de bombarda- 
ment a câte 8 avioane, 6 escadrile de asalt a câte 10 avioane, 6 escadrile de 
legătură a câte 9 avioane, două escadrile de legătură îndepărtată a câte 8 avi- 
oane, o escadrilă de transport cu 10 avioane, o escadrilă sanitară cu 16 avioane, 
o escadrilă de hidrobombardament cu 8 hidroavioane şi 2 escadrile de hidro- 
informaţie a câte 9 hidroavioane.:3 

În anul 1940 aviația română dispunea de 1.520 de avioane şi 5 companii 
de aerostaţie.:3 Pregătirea pentru luptă a personalului de aviaţie s-a făcut în 
şcolile militare şi în Centrul de Instrucție de la Târgşor. Perfecţionarea pregă- 
tirii aviatorilor s-a realizat şi prin participarea la numeroase mitinguri aviatice, 
printre care pot fi amintite cele desfăşurate la Ploieşti şi Câmpina.:4 

În oraşul Câmpina şi-a desfăşurat activitatea un aeroclub îndrumat de 
Asociaţia Română pentru Propaganda Aviației (A.R.P.A.).%5 

Aviația sportivă din România şi-a continuat activitatea (în perioada 
1939-1944) în aerocluburi (printre care şi în cel din Strejnic) precum şi în 
şcolile de pilotaj pentru zborul cu motor (în întreaga ţară, precum şi la Ploieşti) 
şi zbor fără motor (la mai multe centre din ţară, printre care şi Câmpina).:* 

În conformitate cu ordinele Marelui Stat Major şi Statului Major al 
Aerului, între anii 1936-1937 s-a construit cazarma de aviaţie de la Târgşorul 
Nou, iar în perioada 1940-1941 s-au adăugat şase hangare, şaisprezece barăci 
din lemn şi un pavilion pentru comandament. 


AVIAŢIA MILITARĂ ÎN PRAHOVA 


Documentele aflate la arhivele militare arată existenţa pe aerodromul 
de la Târgşorul Nou a Flotilei a 2-a Aviaţie Vânătoare, constituită conform 
Ordinului Marelui Stat Major, nr. 3.200, din 4 noiembrie 1940. Flotila era co- 
mandată de locotenentul-comandor de aviaţie Constantin Georgescu şi căpita- 
nul de aviaţie Mihai Şandru şi avea 3 grupuri de vânătoare şi 6 escadrile de 
vânătoare. Tot la Târgşor s-a înfiinţat şi Şcoala de Pilotaj nr. 5.17 

Conform ordinului menţionat a fost dislocată, pe aerodromul din Mizil, 
Escadrila a 17-a Observaţie şi Grupul 2 din Flotila a 3-a Informaţie.:8 

Unităţile nominalizate s-au instruit pe aceste aerodromuri, apoi au 
participat la eliberarea Basarabiei şi la susţinerea eforturilor infanteriei, cavale- 
riei, vânătorilor de munte şi artileriei în operaţiunile militare de la Odessa, 
Crimeea, Caucaz, Cotul Donului şi în Stepa Calmucă.:9 

Între anii 1942-1944, aviatorii Flotilei a 2-a Vânătoare au participat la 
combaterea atacurilor aviaţiei engleze şi americane asupra zonei Bucureşti - 
Prahova - Dâmboviţa, remarcându-se îndeosebi cu prilejul bombardamentelor 
din aprilie, mai, iulie şi august 1944.20 

La 23 august 1944 aviația română dispunea de 1.651 de aparate de zbor, 
dintre care 486 avioane, 22 hidroavioane şi 12 planoare intrau în componenţa 
unităţilor operative, iar 1.131 de avioane se aflau în şcoli militare şi în unităţi 
militare din zona interioară.2: 

Pe aerodromul Târgşor din judeţul Prahova, alături de personalul bazei 
Flotilei a 2-a Vânătoare se afla şi un grup de vânătoare german. În noaptea de 
23/24 august, comandantul aerodromului a constituit (din personalul bazei) 
trei plutoane a câte 40 de militari, cu care a organizat apărarea terenului de 
zbor. Comandamentul grupului de vânătoare german a instalat în zorii zilei de 
24 august, pe marginea de sud-vest a aerodromului, 4 tunuri antiaeriene, cu 
ţevile îndreptate spre poziţiile ocupate de plutoanele Flotilei a 2-a Vânătoare. 
În cursul zilei au sosit pe aerodrom şi alte subunități germane. Cu forţele de 
care dispunea, comandamentul grupului german a încercuit aerodromul. La 
data de 25 august au mai sosit pe aerodrom 50 de avioane germane.2 

La somaţia hitleriştilor de a se preda, personalul militar român al bazei 
a refuzat. După o luptă scurtă, efectivele flotilei au reuşit să se regrupeze în 
afara aerodromului şi, contraatacând cu ostaşi din Regimentul 7 Artilerie Anti- 
aeriană, au silit trupele germane să părăsească aerodromul. 

În ziua de 27 august personalul Flotilei a 2-a Vânătoare a participat la 
nimicirea unei grupări hitleriste baricadate în pădurea Crângul lui Bot, reuşind, 
până la sfârşitul lunii, capturarea a circa 5.000 de ostaşi germani.23 

Corpul 5 Teritorial Prahova a fost sprijinit, în operaţiunea de neutrali- 
zare a hitleriştilor de pe Valea Prahovei, şi de către formaţiile aviaţiei româneşti 
de bombardament. 

În conformitate cu prevederile Ordinului Statului Major al Aerului, nr. 
2.428, din 29 august 1944, Corpul Aerian Român (C.A.R.) a luat fiinţă la 1 sep- 
tembrie 1944, prin contopirea Regiunii 1-a Aeriene cu unităţile Corpului 1 Aeri- 
an. La conducerea C.A.R. a fost numit generalul de flotilă aeriană Emanoil 
Ionescu, punctul de comandă fiind stabilit la Sibiu.24 

La data de 14 decembrie s-a înfiinţat, la Târgşorul Nou, Flotila a 2-a 
Informaţii, prin Ordinul Statului Major al Aerului, nr. 4.403, din 27 noiembrie 
1944. De asemenea, conform Ordinului nr. 740, din 3 decembrie 1944, la Târg- 
şor au fost dislocate cinci escadrile de observare şi recunoaştere.25 

Cele două unităţi de aviaţie prahovene - Flotila a 2-a Vânătoare şi 
Flotila a 2-a Informaţii — s-au acoperit de glorie în luptele eroice desfăşurate 
pentru eliberarea părţii de nord a Transilvaniei, Ungariei şi Cehoslovaciei. 

Statul Major al Aerului a emis, la 15 iunie 1945, unele dispoziţiuni preli- 
minare şi apoi, la 5 iulie 1945, ordinul de întoarcere de pe front al Corpului 
Aerian şi al Diviziei 1-a Artilerie Antiaeriană. Conform acestui ordin, Flotila a 
2-a Vânătoare a fost dislocată la Târgşorul Nou, împreună cu Grupul 1 Obser- 
vare.2 Printre schimbările esenţiale de ordin organizatoric, la 15 februarie 1949 
Comandamentul Aeronauticii a primit denumirea de Comandamentul Aviației 
şi a trecut de la organizarea pe flotile la organizarea pe regimente de aviaţie. 

Tot atunci au fost create batalioanele de deservire aerodrom. La data de 
15 iunie 1949, pe aerodromul Târgşorul Nou a fost dislocat Regimentul 3 Avia- 
ţie de Vânătoare, comandat de locotenentul-colonel Dumitru Raţă. Regimentul 
era subordonat Diviziei 1-a Aviaţie de Vânătoare Bucureşti.27 

Conform Ordinului Comandamentului Aviației, nr. 32.205, din 5 august 
1949, cele două unităţi militare de aviaţie de la Târgşorul Nou s-au desfiinţat la 
data de 15 august 1949.28 

Nevoile de consolidare a aviaţiei au condus la perfecţionarea structruii 
organizatorice. Prin Ordinul Marelui Stat Major, nr. 1.000, din 9 aprilie 1951, 
Regimentul 11 Aviaţie de Vânătoare, aparţinând Diviziei a 3-a Aviaţie de Vână- 
toare (dislocată la Pipera), a fost mutat de la Bucureşti la Târgşorul Nou. Dislo- 
carea s-a efectuat întrucât nu se terminaseră lucrările de amenajare a aerodro- 
mului din oraşul Craiova.2 

Pentru îmbunătăţirea instrucției şi desfăşurarea în bune condiţii a 
antrenamentelor, conform Ordinului Ministerului Apărării Naţionale, nr. 
59.101, din 3 martie 1951, Regimentul 11 Aviaţie de Vânătoare Târgşorul Nou 
(comandat în acel moment de maiorul Ion Popescu) a fost dislocat pe aero- 
dromul de la Ianca, începând cu data de 1 iunie 1951. De la data de 1 ianuarie 
1952, unitatea şi-a schimbat denumirea în Regimentul 172 Aviaţie de Vânătoa- 
re şi a fost mutată la Deveselu (lângă Caracal).30 

La începutul anului 1952 au luat ființă noi mari unităţi si unităţi de 
aviaţie, acestea fiind dotate cu avioane de provenienţă sovietică: IAK-17, IAK- 
18, IAK-23, PO-2, TU-2, TU-6 şi IL-10. 

Trecerea piloților la zborul pe avioane cu reacţie a constituit o etapă 
semnificativă pentru aviația militară. 

Folosind condiţiile bune de cazare, existente pe aerodromul Târgşorul 
Nou, conform Ordinului nr. 1.562, din 14 iunie 1952, Comandamentul Forţelor 
Aeriene Militare a dislocat, de la Bucureşti, Regimentul 125 Aviaţie de Vână- 
toare cu piston (subordonat Diviziei a 23-a Aviaţie de Vânătoare cu piston 
Bucureşti). Aerodromul a asigurat, în baza aceluiaşi ordin, instruirea pe timp 
de vară a Regimentelor 190 şi 282 Aviaţie Bombardament de la Braşov (subor- 
donate Diviziei a 87-a Aviaţie Bombardament Braşov). Asigurarea serviciilor a 
fost făcută de către Batalionul de Deservire Aerodrom nr. 385.3: 

Conform Ordinului Marelui Stat Major, nr. 161.417, din 26 octombrie 
1952, Regimentul 239 Aviaţie de Cercetare şi Escadrila 426 Reglaj Artilerie 
Antiaeriană au fost mutate de la Alexeni, la Târgşorul Nou.%2 

La data de 30 noiembrie 1952, Ministrul Apărării Naţionale a aprobat, 
prin Ordinul nr. 159.806, desfiinţarea şcolilor divizionare ale Diviziilor a 23-a 
Aviaţie de Vânătoare şi a 87-a Aviaţie de Bombardament, care au funcţionat la 
Târgşorul Nou. În baza acestui ordin s-au înapoiat, la Braşov, Regimentele 190 
şi 282 Aviaţie Bombardament.33 

Pe aerodromul Târgşorul Nou se aflau, la sfârşitul anului 1952, Regi- 
mentele 239 Aviaţie Cercetare şi 125 Aviaţie de Vânătoare (asistate de Bata- 
lionul 385 Deservire Aerodrom), Atelierul 665 tip IV (pentru reparaţii tehnică 
de aviaţie) şi Bateria a 910-a Artilerie Antiaeriană Independentă.34 

Conform Ordinului Ministerului Forţelor Armate, nr. 21.979, din 15 
aprilie 1955, începând cu data de 15 mai, Regimentul 125 Aviaţie Vânătoare 

Reacţie, din Divizia a 23-a Aviaţie de Vânătoare Reacţie, a fost dislocat pe aero- 
dromul modernizat Siliştea Gumeşti.35 

În anul 1955 s-au executat lucrări de îmbunătăţire a pistelor aerodro- 
mului de bază Târgşorul Nou şi a celor două aerodromuri de rezervă de la 
Strejnic şi Ciorani.36 

Regimentul 239 Aviaţie Cercetare Târgşorul Nou a fost comandat, în 
anii 1954-1955, de către maiorul Ioan Popescu-Greaca, iar după numirea aces- 
tuia la comanda Şcolii de Ofiţeri de Aviaţie Tecuci, au urmat locotenentul- 
colonel Constantin Răduţ şi locotenentul-colonel Ioan Moraru.37 

Regimentul 239 Aviaţie de Cercetare s-a numit Regiment de Aviaţie 
Cercetare Bombardament, începând din luna aprilie 1956.38 

Conform Ordinului Marelui Stat Major, nr. C.L. 4.430, din 12 septem- 
brie 1956, Comandamentul Forţelor Aeriene Militare s-a contopit cu Comanda- 
mentul Apărării Antiaeriene a Ţării, luând naştere Comandamentul Apărării 
Antiaeriene a Teritoriului (U.M. 04761 Bucureşti).39 

În baza Ordinului Marelui Stat Major, nr. C.L. 132, din 12 septembrie 
1956, Regimentul 239 Aviaţie de Cercetare Bombardament s-a transformat în 
Regimentul 239 Aviaţie Mixt (comandat de maiorul Nicolae Tulbure), iar Bata- 
lionul 385 Deservire Aerodrom s-a transformat în Baza 385 Deservire Aero- 
drom (comandată de maiorul Nicolae Diaconescu).40 Aceste unităţi au fost des- 
fiinţate de către Marele Stat Major, prin Ordinul nr. C.L. 56, la data de 28 mai 
1958.41 

Aerodromul Târgşorul Nou a fost folosit, în perioada 1958-1963, ca ae- 
rodrom de rezervă de către Regimentul Aviaţie Transport Otopeni. Pe ae- 
rodrom aveau loc dislocări cu avioane şi diverse mijloace tehnice în cadrul apli- 
caţiilor tactice. În anul 1963, în baza unei dispoziţii de la cancelaria C.C. al 
P.C.R., aerodromul a fost predat Întreprinderii Agricole de Stat Movila Vulpii, 
pentru realizarea de culturi agricole. 


DEPOZITUL DE MATERIALE DE AVIAŢIE TÂRGŞOR 


Pentru asigurarea materialelor necesare unităţilor militare de aviaţie, în 
anul 1913 a fost înfiinţat, la Cotroceni, Depozitul de Materiale Aeronautice. 

Prin Înaltul Decret, nr. 1.168, din 24 aprilie 1941, s-a înfiinţat în cazar- 
ma Cotroceni Detaşamentul Depozite al Aeronauticii, subordonat direct Statu- 
lui Major al Aerului. Comanda era asigurată de comandorul de aviaţie Nicolae 
Alexandru. Efectivele depozitului au participat în zilele de 24-26 august 1944, 
împreună cu ostaşii Regimentului 2 Călăraşi Bucureşti, la lichidarea rezistenţei 
germane de pe aerodromul Cotroceni. 

Conform Ordinului Marelui Stat Major, în anul 1945, denumirea unită- 
ţii s-a schimbat în Gruparea Depozite şi Ateliere nr. 2, iar în anul 1947 în Gru- 
parea Depozite Aero a Ministerului Apărării Naţionale. O nouă schimbare a 
denumirii unităţii s-a făcut în anul 1949, noua denumire fiind Depozitul Mixt 
Materiale al Ministerului Apărării Naţionale. Denumirea unităţii a fost schim- 
bată din nou, conform Ordinului Ministerului Apărării Naţionale, nr. 158.520, 

din 24 aprilie 1952, titulatura fiind Depozitul de Materiale nr. 773. La data de 
15 august 1958, Depozitul de Materiale nr. 773 a început dislocarea de la Cotro- 
ceni la Târgşorul Nou, acţiune care s-a încheiat la 1 noiembrie 1958. 

Începând cu anul 1958 şi până în prezent, unitatea a asigurat, cu 
materiale, unităţile de aviaţie. 

De la înfiinţare şi până în prezent, la comanda unităţii s-au succedat 
următorii ofiţeri: colonelul Constantin Pătraşcu (1952-1958, comandant al uni- 
tăţii în cazarma de la Cotroceni), maiorul-comandor Ion Voicu (1958-1960), 
colonelul Ştefan Anton (1960-1964; 1967-1981), colonelul loan Matei (1964- 
1967), locotenentul-colonel Nicolae Mihalache (1981-1984), comandorul ing. 
Florin Răcăşanu (1985-1992), comandorul Gheorge Oprea (1992-2001), căpi- 
tanul comandor Mircea I. Vodă (2001-2006), căpitanul comandor Valentin 
Bădoi, căpitanul comandor Petre Ghiveciu, locotenentul-colonel Ion Stanciu şi 
locotenentul-colonel Alexandru Merezeanu. 


Potrivit doctrinei militare naţionale privind misiunile ce reveneau 
fiecărei categorii de forțe armate în cadrul componentelor sistemului naţional 
de apărare, în baza aprobării Consiliului Apărării R.S.R., la 1 mai 1977 s-a 
înfiinţat Comandamentul Aviației Militare. 

Începând din anul 1968, judeţul Prahova a beneficiat de aportul aviaţiei 
militare pentru supravegherea din aer a conductelor de petrol.4% 

În perioada 1960-1989 la Ploieşti a funcţionat o staţie Aviasan, cu ajuto- 
rul căreia s-au putut rezolva problemele urgente de asigurare a sănătăţii popu- 
laţiei din zona Prahova.44 

Aviația sportivă şi-a reluat activitatea şi în judeţul Prahova, după anul 
1947. Aici au luat fiinţă, în cadrul Consiliului Sindical Judeţean: Centrul Aero- 
nautic Câmpina, o şcoală de zbor cu motor la Ploieşti, o şcoală de zbor fără mo- 
tor la Cîmpina şi un centru de pregătire a paraşutiştilor la Ploieşti. Aceste şcoli 
au contribuit la formarea şi pregătirea cadrelor pentru aviația civilă, precum şi 
orientarea tinerilor spre aviația militară.4%5 

Pentru popularizarea aviaţiei s-au organizat demonstraţii, mitinguri şi 
concursuri aviatice în diferite centre aeronautice din tară, printre care se nu- 
mără şi aerodromul de la Strejnic, din apropiere de Ploieşti.4 

ARTILERIA ANTIAERIANĂ 


În perioada anilor 1941-1945, obiectivele civile de importanţă deosebită 
precum şi cele militare din Ploieşti şi din judeţul Prahova au fost în atenţia 
Ministerului de Război, a Comandamentului Apărării Antiaeriene (înfiinţat în 
anul 1930) şi a organelor administrative locale, în vederea apărării şi protecţiei 
lor. 

Pentru apărarea antiaeriană a zonei Prahova şi a principalelor obiective 
din Ploieşti, Comandamentul Apărării Antiaeriene - în baza protocolului 
încheiat la 30 ianuarie 1942 cu Misiunea Militară Germană din România -— a 
preluat tehnica de artilerie antiaeriană dispusă în această zonă, încă de la 
sfârşitul anului 1940. Cu cele 18 baterii de 88 mm, 12 baterii de 20 mm, 3 
baterii de proiectoare, 3 companii de baloane de protecţie şi reţeaua de 
transmisiuni s-au înfiiţat — conform Ordinului Statului Major al Aerului, nr. 
6.020, din 17 iunie 1942 — Regimentul 7 Artilerie Antiaeriană (1 iulie 1042) şi 
Regimentul 9 Artilerie Antiaeriană (15 august 1942).! Cu aceste regimente, care 
au devenit imediat operative, s-a înfiinţat Brigada a 5-a Artilerie Antiaeriană, la 
data de 25 august 1942, comandată de colonelul Gheorghe Pârvulescu. Iniţial 
subordonată Marelui Cartier General, unitatea a fost repartizată ulterior Co- 
mandamentului Apărării Antiaeriene.2 

Din punct de vedere organizatoric amintim încă două momente cu 
implicaţii pentru zona Prahova: la 2 aprilie 1942, Comandamentul Apărării 
Antiaeriene Bucureşti, înfiinţat la 1 iulie 1941, şi-a schimbat denumirea în 
Comandamentul Artileriei Antiaeriene Bucureşti, iar la 24 martie 1942 s-a 
înfiinţat Comandamentul Artileriei Antiaeriene Ploieşti.3 

Totodată, la Târgşor s-au organizat Şcoala de Comandanți pentru 
Baterii Uşoare (pentru şefii de aparate centrale simplificate), Şcoala de 
Altitelemetrie şi Telemetrie (pentru aparatele de ascultare), precum şi Şcoala 
de Armătură. În cadrul acestora s-au instruit, pentru noul material, circa 120 
de ofiţeri, 174 de subofiţeri şi 300 ostaşi. 

Forţa combativă a celor două regimente de artilerie antiaeriană a 
crescut şi prin achiziţionarea, din producţia internă de armament, a bateriilor 
de 75 mm Vickers, dotate cu aparate centrale de tragere Bungescu şi a bate- 
riilor de 37 mm Rheimetall, fabricate la Braşov, Arad şi Cugir. 

Pentru a înţelege mai bine situaţia, trebuie reţinut faptul că la data de 5 
iunie 1942 Congresul S.U.A. a declarat război României, ca răspuns la declara- 
ţia de război pronunţată de statul român faţă de S.U.A., la 12 decembrie 1041. 
Importanţa strategică a zonei Prahova şi a oraşului Ploieşti se datora rezervelor 
mari de petrol, ceea ce situa această zonă ca fiind cea mai importantă din sud- 
estul Europei pentru armata română şi cea germană. 

În scopul slăbirii forței combative a armatelor române şi germane, 
inamicul (anglo-americanii şi ruşii) a bombardat de mai multe ori zona 
Prahovei, din iunie 1942 şi până în august 1044, urmărind distrugerea surselor 

de carburant şi a altor materiale necesare ducerii războiului, precum şi a 
puternicului nod de cale ferată Ploieşti, din care se desprindeau opt direcţii de 
aprovizionare şi transport a resurselor umane şi materiale. 

Răspunzând atacurilor dure din partea inamicului, Guvernul României 
şi Misiunea Militară Germană au întărit apărarea zonei Prahova, dispunând pe 
poziţii 18 baterii Krupp (88 mm), 12 baterii Grustloff (20 mm), 3 baterii mitra- 
liere şi două baterii proiectoare ale armatei germane, două baterii Vickers (75 
mm) şi două baterii Rheimetall româneşti, din Regimentele 7 şi 9 Artilerie 
Antiaeriană. 

La sfârşitul anului 1943 puterea de apărare a zonei Prahova crescuse 
mult. Armata germană dispunea de Divizia a 5-a Artilerie Antiaeriană, coman- 
dată de generalul Kuderna, conducerea realizându-se cu ajutorul staţiilor de 
radiolocaţie Wiirtzburg şi Freya, dispuse între Bucureşti şi Ploieşti. Armata 
română dispunea de Brigada a 5-a Artilerie Antiaeriană, comandată de 
coloneul Gheorghe Pârvulescu, care avea în subordine 4 baterii de artilerie 
antiaeriană de 105 mm, 21 baterii de 88 mm, 10 baterii de 20 mm, 3 baterii de 
proiectoare, toate cuprinse în Regimentele 7 şi 9 Artilerie Antiaeriană. 

Îmbunătăţindu- şi organizarea şi dotarea, Brigada a 5-a Artilerie Antiae- 
riană s-a transformat, în iulie 1944, în Brigada a 4-a Artilerie Antiaeriană. 
După înapoierea de la Rostov, Brigada a 4-a Artilerie Antiaeriană, creată în 
anul 1942 pentru frontul de est, se desfiinţase.+ 

Comparând anul 1944 cu precedentul se constată că forţa de apărare a 
oraşelor Ploieşti şi Câmpina s-a îmbunătăţit, folosindu-se 83 de baterii de 
artilerie antiaeriană din cele 210 baterii existente în zona interioară (40% din 
total, din care 45 de baterii erau germane). Pentru conducerea acţiunilor 
antiaeriene ale zonei Prahova s-au folosit 29 de staţii de radiolocaţie, de tip 
Wiirtzburg, din cele 42 existente în România, cu scopul deservirii bateriilor de 
tragere (25 de staţii pentru bateriile germane şi 4 pentru cele româneşti). 


CONTRIBUŢIA UNITĂŢILOR DE ARTILERIE ANTIAERIANĂ LA 
APĂRAREA ORAŞULUI PLOIEŞTI ŞI A ZONEI PRAHOVA, ÎN 
PERIOADA 23-31 AUGUST 1044 


Oraşul Ploieşti şi Valea Prahovei — zonă de importanţă deosebită din 
punct de vedere economic şi strategic — au reprezentat un spaţiu în care 
acţiunile militare antihitleriste au atins o cotă ridicată de intensitate, situându- 
se, ca amploare şi semnificaţie, imediat după cele desfăşurate la Bucureşti. 

Zona petroliferă reprezenta „siguranţa” nemijlocită din nordul capitalei, 
fapt ce impunea păstrarea sub control militar a Văii Prahovei. Aceasta repre- 
zenta, în acelaşi timp, o parte din „spatele” noului front antihitlerist, deschis în 
podişul Transilvaniei şi în partea de vest a ţării.5 

În acele zile grele s-au remarcat, în mod deosebit, artileriştii antiaerieni 
din Brigada a 4-a Artilerie Antiaeriană, comandată de colonelul Ion Rudeanu, 
Regimentul 7 Artilerie Antiaeriană, comandat de colonelul Gheorghe 
Turtureanu, care apăra antiaerian oraşul Ploieşti, Regimentul 9 Artilerie Anti- 


117 


aeriană, comandat de colonelul Nicolae Zăgănescu, aflat în apărarea anti- 
aeriană a zonei Câmpina - Moreni - Floreşti - Băicoi, în cooperare cu aviatorii 
din Flotila a 2-a Aviaţie Vânătoare Târgşorul Nou, infanteriştii din Regimentele 
prahovene 32 „Mircea” şi 7 Prahova, militarii din Detaşamentul 18 Pază şi alte 
unităţi şi formaţiuni militare prahovene. 

Complexitatea situaţiei trupelor de artilerie antiaeriană aflate în această 
zonă consta în faptul că, potrivit concepţiei iniţiale, Comandamentul german a 
integrat mijloacele antiaeriene române în dispozitivul realizat de Divizia a 5-a 
Artilerie Antiaeriană germană, compusă din Regimentele 180 Artilerie 
Antiaeriană, la Ploieşti, şi 202 Artilerie Antiaeriană, la Câmpina, care dispunea 
de un efectiv de aproape 10.000 de oameni, precum şi de alte unităţi şi forma- 
ţiuni. Dispozitivul era constituit din baterii româneşti şi germane intercalate, 
astfel încât desprinderea subunităţilor române din acest angrenaj s-a produs cu 
foarte mare dificultate. 

Comandanții unităţilor româneşti, dând dovadă de iniţiativă, au luat 
măsuri de asigurare a securităţii conducerii mijloacelor din subordine, arestând 
şi dezarmând germanii din punctele de comandă, separând dispozitivele de 
luptă şi asigurând legături sigure cu subunitățile din subordine, pe care germa- 
nii nu le cunoşteau. 

În ziua de 25 august 1944, Comandamentul 5 Teritorial a transmis 
Brigăzii a 4-a Artilerie Antiaeriană ordinul din care rezulta intensificarea 
luptelor pe Valea Prahovei, care cuprindea urmatoarele prevederi: 

„1. Bateriile care vor fi atacate prin trageri de către bateriile germane 
vor. deschide focul, pe care-l vor înceta numai după ce au încetat unităţile 
germane; 

2. Se va deschide focul asupra aglomerărilor de trupe germane, care s- 
ar găsi în preajma bateriilor noastre; 

3. Trupele germane care s-ar găsi în preajma bateriilor române, în 
staționare, se vor dezarma.”7 

Regimentul 7 Artilerie Antiaeriană, la cererea comandantului garni- 
zoanei Ploieşti, a executat trageri de interdicţie cu Divizionul 28 Artilerie Anti- 
aeriană — comandat de căpitanul Mircea Basarabescu -— în dimineaţa zilei de 25 
august, asupra unui grup german dirijat spre Ploieşti, în sectorul Râfov - 
Zănoaga, la 500 m sud-vest de intrarea în şoseaua Zalhanaua - Ploieşti, obli- 
gând inamicul să se retragă.8 

În după-amiaza aceleiaşi zile, Divizionul 25 Artilerie Antiaeriană, 
comandat de maiorul Nicolae Bogdan, a ripostat cu Bateriile a 57-a, a 58-a şi a 
79-a asupra aglomerărilor de trupe şi autovehicule germane din pădurea 
Târgşorul Nou. Intervenţia artileriştilor a obligat trupele germane să se 
îmbarce în circa 150 de maşini şi să se îndrepte spre Strejnic. Coloana a fost 
urmărită cu foc terestru, mai multe maşini au fost incendiate, iar ostaşii 
germani s-au împrăştiat în lanurile de porumb.8 

Lovirea de către germani a unor baterii din Regimentul 7 Artilerie 
Antiaeriană şi a punctului de comandă a Brigăzii a 4-a Artilerie Antiaeriană a 
impus, pentru siguranţă, instalarea punctelor de comandă a celor două eşa- 
loane la Ariceşti Rahtivani/Prahova. 

Regimentul 9 Artilerie Antiaeriană a deschis focul, în ziua de 25 august 

1944, asupra coloanei motorizate germane ce se deplasa prin Câmpina spre 
Braşov şi a respins atacul asupra postului de comandă al regimentului şi asupra 
Divizionului 38 Artilerie Antiaeriană. 

În prima jumătate a zilei de 24 august, Bateriile a 57-a, a 58-a şi a 79-a 
au deschis focul asupra avioanelor germane ce decolau de pe aerodromul 
Târgşorul Nou, doborând patru dintre ele. După aceasta, bateriile româneşti au 
deschis focul asupra celor 6.000 de ostaşi germani aflaţi în Pădurea Târgşorul 
Nou, care s-au îmbarcat în maşini şi s-au îndreptat spre Crângul lui Bot. 

Bateriile germane de 128 mm, de la Crângul lui Bot şi de la staţia Buda, 
dispuse pe vagoane de cale ferată, au deschis foc năprasnic asupra bateriilor 
române, sincronizându-se cu acţiunile infanteriei germane, care a atacat şi ea 
pădurea Crângul lui Bot. S-a desfăşurat o luptă crâncenă, dominată de superi- 
oritatea numerică şi de tehnica de luptă ale armatei germane. Cu toate acestea, 
după cinci ore de încleştare pe viaţă şi pe moarte, artileriştii antiaerieni români 
au învins. 

Lupte înverşunate s-au desfăşurat la Pleaşa, Chiţorani şi Valea 
Călugărească, cu scopul de a ţine piept unui inamic disperat. În aceste lupte s-a 
remarcat Divizionul 29 Artilerie Antiaeriană, comandat de maiorul Ion Greavu. 
Bateria 194-a calibru mic, deşi a avut pierderi mari, a respins inamicul, care 
insista să ocupe Rafinăria Vega. 

La data de de 26 august 1044 a avut loc o confruntare armată între 
Regimentul 9 Artilerie Antiaeriană şi Regimentului 202 Artilerie Antiaeriană 
german la Câmpina, Floreşti şi Băicoi. În cooperare cu Batalionul 6 Dorobanţi, 
Divizionul 36 Artilerie Antiaeriană, comandat de maiorul Grigore Jalbă, a 
capturat o baterie şi un batalion de transport (ambele germane), care se 
îndreptau spre Urleta. Două subunități din Regimentul 9 Artilerie Antiaeriană 
au acţionat cu mult succes în zona Moreni. 

În timpul luptelor din 24-26 august 1944, Regimentul 9 Artilerie 
Antiaeriană a reuşit, în cooperare cu infanteria, să producă mari pierderi 
germanilor. Aceste pierderi au însumat: 3 baterii de calibru 88 mm, două 
baterii de 27 mm, 5 baterii de 20 mm şi o baterie de 150 mm, reducând la 
aproape 1/3 capacitatea de luptă a artileriei antiaeriane germane aflată în 
această zonă. 

La data de 27 august 1044 bateriile româneşti, de calibru 57 mm, 58 
mm şi 79 mm, din Regimentul 7 Artilerie Antiaeriană, au fost atacate de forţe 
superioare germane, în pădurile Crângul lui Bot şi Buda. Pierderile în rândul 
armatei române au fost mari, iar cei rămaşi în viață s-au grupat în jurul 
Bateriei de 79 mm comandată de căpitanul Ştefan Popescu şi a bateriei de 
tragere comandată de sublocotenentul Teodor Temelcu (avansat ulterior la 
gradul de colonel şi numit la comanda Şcolii Militare de Ofiţeri Artilerie 
Antiaeriană; în prezent se află în Bucureşti şi poartă gradul de general de 
brigadă în retragere). După trei ore de luptă aprigă s-au retras spre satul 
Ariceşti Rahtivani, după ce au scos din funcţiune materialul de artilerie rămas 
pe poziţie. Ostaşii Bateiei de 76,2 mm, comandată de căpitanul Valentin 
Gabrielescu, au luptat cu foarte mult curaj în pădurea Păuleşti. 

Artileriştii antiaerieni prahoveni au incendiat, în zilele de 28 şi 31 
august 1944, trenul german cu tunuri de 128 mm din gara Buda, şi au distrus 

autovehiculele germane, care se deplasau pe şoseaua Păuleşti - Găgeni. În urma 
acestor acţiuni s-au remarcat bateriile comandate de căpitanii Paul Maior şi 
Valentin Gabrielescu. 

În ziua de 31 august 1944, la ora 12:00, detaşamentul comandat de 
colonelul Gheorghe Turtureanu a terminat de curăţat zona Păuleşti - Găgeni, 
de ostaşi germani. Dinspre est au apărut primele elemente ale armatei sovieti- 
ce, care au intrat înaintea trupelor române în pădurea Misleanca şi satul 
Păuleşti, exploatând succesul ostaşilor români.” 

Acţiunile de luptă ale Artileriei Antiaeriene din zona Ploieşti - Câmpina, 
din perioada 23-31 august 1944, au avut o mare amploare, desfăşurate de cele 
mai multe ori pe baterii, ponderea acestora deţinând-o lupta terestră, tragerile 
directe sau indirecte de contrabaterie sau concentrările de foc pe grupările de 
trupe inamice. S-au consumat peste 46.000 de proiectile antiaeriene, 300.000 
de cartuşe pentru armamentul portativ şi aproape 1.000 de grenade. Toate 
bateriile de artilerie antiaeriană germene din această zonă au fost neutralizate, 
distruse sau capturate, 8 avioane au fost doborâte şi peste 5.000 de militari 
germani au fost făcuţi prizonieri.10 

Pentru bravura şi capacitatea organizatorică, dovedite în luptele extrem 
de complexe, la propunerea comandantului Corpului 5 Teritorial, colonelul 
Nicolae Zăgănescu a fost decorat cu Ordinul „MIHAI VITEZUL”, clasa a III-a, 
şi propus la gradul de general (avansat, în rezervă, în anul 1988). Au mai fost 
decoraţi cu diferite ordine şi medalii maiorul Grigore Jalbă, căpitanii Gheorghe 
Ionescu, Aurelian Răducu, Dumitru Pomeanu şi Valentin Gabrielescu, locote- 
nenţii Teodor Temelcu, Ilie Pârvu, P. Stoichiţă, Ion Creţan şi Dumitru Rusu, 
precum şi un număr însemnat de subofiţeri şi militari cu grade inferioare. 


PARTICIPAREA UNITĂŢILOR MILITARE DE ARTILERIE 
ANTIAERIANĂ DIN PRAHOVA LA RĂZBOIUL ANTIHITLERIST, 
ÎN PERIOADA 1.09.1944-12.05.1945 


Începând cu data de 1 septembrie 1944, Brigada a 4-a Artilerie Antiae- 
riană, comandată de colonelul Gheorghe Rudeanu, Regimentul 7 Artilerie Anti- 
aeriană, comandat de colonelul Gheorghe Turtureanu, şi Regimentul 9 Artilerie 
Antiaeriană, comandat de colonelul Nicolae Zăgănescu, au rămas în apărarea 
Ploieştiului şi a zonei Prahova, împreună cu unităţi militare din armata 
sovietică. 

La data de 19 noiembrie 1944, Regimentul 7 Artilerie Antiaeriană a fost 
mutat la Bucureşti, dispozitivul său de luptă fiind preluat de trupele sovietice. 
La sfârşitul anului 1044 Regimentul 7 Artilerie Antiaeriană a fost mutat în 
apărarea oraşului Turnu Severin. 

Comanda Brigăzii a 4-a Artilerie Antiaeriană împreună cu Regimentul 7 
Artilerie Antiaeriană au fost dislocate, la data de 30 aprilie 1945, în 
Cehoslovacia (Brno). 

În baza Ordinului Statului Major al Aerului, nr. 514, din 13 aprilie 1945, 
la data de 11 mai 1945 s-a desfiinţat Regimentul 7 Artilerie, iar la data de 15 mai 

1945, Regimentul 9 Artilerie Antiaeriană a fost transformat în regiment de 
instrucţie şi a fost dislocat la Bucureşti.“ 

Conform Protocolului militar româno-sovietic, din 26 octombrie 1944, 
şi Ordinului Marelui Stat Major, nr. 64.047, din 1945, Brigada a 4-a Artilerie 
Antiaeriană s-a desfiinţat.:2 


ARTILERIA ANTIAERIANĂ PRAHOVEANĂ , ÎN PERIOADA 
1946—1949 


În baza Decretului Lege şi a Instrucţiunilor Speciale, nr. 56.500, din 
1946, transmise de Marele Stat Major, Aeronautica a trecut la organizarea de 
pace. Conform acestor prevederi, artileria antiaeriană s-a organizat pe o 
singură divizie de artilerie antiaeriană, două brigăzi şi patru regimente de 
artilerie antiaeriană.13 

Conform prevederilor rezultate din aceste acte normative, la Ploieşti s-a 
înfiinţat Regimentul 3 Artilerie Antiaeriană (comandat de colonelul Ion 
Ionescu), care a făcut parte, împreună cu Regimentul 4 Artilerie Antiaeriană 
Braşov, din Brigada a 2-a Artilerie Antiaeriană Braşov. 

În cursul anului 1947, conform legilor nr. 205 şi 206, din 21 iunie 1947, 
s-a trecut la o nouă organizare şi funcţionare a Ministerului Apărării Naţionale. 
Având la bază prevederile acestor legi, în componenţa aeronauticii intrau ur- 
mătoarele eşaloane: Comandamentul Aeronauticii, Comandamentul Diviziei de 
Aviaţie, Comandamentul Diviziei de Artilerie Antiaeriană şi Corpurile de Tru- 
pă. Astfel, Artileria Antiaeriană se constituia pe regimente, divizioane, baterii, 
guri de foc, secţie de proiectoare, secţie de aparate de detecție electromagnetică 
şi secţie de aparatură specială.:4 

Structura de bază a unei subunități de artilerie antiaeriană era urmă- 
toarea: tunuri, radiolocatoare, aparatură de calcul şi telecomandă. 

După reorganizarea armatei, în luna iunie 1947, Regimentul 3 Artilerie 
Antiaeriană a fost mutat din garnizoana Ploieşti, la Cluj.:5 

Conform Instrucţiunilor Speciale, nr. 270, din 19 august 1947, ale 
Comandamentului Aeronauticii, s-a reînfiinţat, la Cluj, Regimentul 5 Artilerie 
Antiaeriană, comandat de colonelul Constantin Zamfiropol, care la data de 20 
august 1948 a fost mutat la Câmpina, sub comanda locotenentului-colonel 
Eugen lacomi.!6 

În urma studiilor efectuate de către Marele Stat Major şi Coman- 
damentul Diviziei Artilerie Antiaeriană, la 15 septembrie 1948 a fost luată hotă- 
rârea înfiinţării Comandamentului Apărării Teritoriului, conform ordinului 
Marelui Stat Major, nr. 45.082, din 24 august 1948. Comandamentul Apărării 
Teritoriului a funcţioanat pe lângă Secretariatul General pentru trupe din 
Ministerul Afacerilor Interne, conceput în faza iniţială să funcţioneze ca un 
organ de studii şi să prognozeze aspectele legate de apărarea terestră şi aeriană 
a ţării. Acesta urma să devină comandament unic pentru apărarea din interior 
a întregului teritoriu naţional.:7 

Aprofundându-se studiul cu privire la apărarea antiaeriană a teritoriu- 

lui, s-a apreciat că inamicul aerian putea acţiona asupra întregului teritoriu, 
cele mai probabile obiective a fi lovite fiind: zona petroliferă Ploieşti - Câmpina, 
centrul industrial Reşiţa, nodurile de comunicaţii Bucureşti - Chitila, Ploieşti, 
Braşov, Teiuş, Simeria, Mărăşeşti, Adjud, Craiova şi trecerea peste fluviul 
Dunărea, pe la Feteşti-Cernavodă. 

Din punct de vedere al artileriei antiaeriene, Raportul-Sinteză prevedea: 

- necesitatea revenirii artileriei antiaeriene la statutul de armă activă în 
cadrul apărării trupelor, populaţiei şi obiectivelor de pe teritoriu şi 
realizarea unei structuri organizatorice corespunzătoare acestui statut; 

- înzestrarea unităţilor şi subunităţilor de artilerie antiaeriană cu arma- 
ment modern; 

- introducerea în compunerea de luptă a artileriei antiaeriene a mijloa- 
celor de radiolocaţie pentru cercetarea spaţiului aerian şi conducerea 
focului artileriei antiaeriene; 

- organizarea dispozitivelor de luptă din timp de pace şi introducerea în 
regim de luptă a mijloacelor de radiolocaţie; 

- reorganizarea sistemului de pregătire a cadrelor din artleria antiae- 
riană; 

- organizarea, înzestrarea şi introducerea în serviciu a unui poligon 
permanent pentru executarea tragerilor antiaeriene; 

- înfiinţarea unui Comandament al Apărării Antiaeriene a Teritoriului, 
subordonat direct Ministerului Apărării Naţionale. 


SITUAŢIA UNITĂŢILOR DE ARTILERIE ANTIAERIANĂ DIN 
PRAHOVA DUPĂ ÎNFIINŢAREA COMANDAMENTULUI 
APĂRĂRII ANTIAERIENE A TERITORIULUI, 

PÂNĂ ÎN ANUL 1959 


Conform Ordinului de Marelui Stat Major, nr. 45.453, din 1949, la data 
de 10 aprilie 1949, s-a înfiinţat Comandamentul Apărării Antiaeriene a Terito- 
riului (C.A.A.T.), dislocat la Bucureşti, în subordinea directă a ministrului 
Apărării Naţionale. Nucleul de constituire l-a format Direcţia Apărării Antiae- 
riene a Teritoriului din Secretariatul General pentru trupe din Ministerul Afa- 
cerilor Interne. 

La data de 1 mai 1949 s-a efectuat reorganizarea Artileriei Antiaeriene 
în Prahova, mutându-se Regimentul 5 Artilerie Antiaeriană din garnizoana 
Câmpina, în garnizoana Ploieşti, subordonat Diviziei 1-a Artilerie Antiaeriană 
Braşov (fosta Divizie Artilerie Antiaeriană).:8 

Începând cu data de 12 mai 1949, în structura C.A.A.T. s-a introdus 
compartimentul locţiitorului comandantului pentru artileria antiaeriană, acţiu- 
ne cu implicaţii deosebite pentru apărarea antiaeriană. În această funcţie a fost 
numit generalul-maior Ion Rudeanu. 

Judeţul Prahova a fost în centrul atenţiei Ministerului Apărării Naţio- 
nale şi Comandamentului Apărării Antiaeriene a Teritoriului, înființându-se, 
începând cu anul 1949, unităţi de apărare antiaeriană. 

La data de 25 iunie 1949 a fost mutat, de la Braşov în Ploieşti (cazarma 
din strada 23 August, astăzi strada Gheorghe Grigore Cantacuzino), prestigi- 
osul Regiment 4 Artilerie Antiaeriană.:9 

Regimentul a fost înfiinţat prin Înaltul Decret, nr. 3.846, din 1 
noiembrie 1939. Iniţial a purtat denumirea de Gruparea a 4-a Apărare Contra 
Aeronavelor (A.C.A.), dislocată în garnizoana Braşov. La comandă a fost numit 
colonelul Horia Roman, cu misiunea de apărare împotriva atacurilor aerona- 
velor, asupra punctelor sensibile: Braşov, Făgăraş, Sibiu, Jibou, Turda, 
Hunedoara şi Sinaia. 

La începutul războiului pentru reîntregirea neamului românesc, două 
divizioane din acest regiment, comandate de locotenentul-colonel Ariton 
Burdea, au participat, în lunile iunie şi iulie 1041, la apărarea trupelor terestre 
şi a obiectivelor din raioanele Fălciu - Galaţi şi Focşani - Cosmeşti - Tecuci. 

Nucleul regimentului, cu Grupurile 11 şi 12 Artilerie Antiaeriană, 
comandat de colonelul Horia Roman, a apărat obiectivele din zonele: Braşov, 
Predeal, Sinaia, Făgăraş, Sibiu, Alba Iulia, Tohan şi Deva. 

Începând cu data de 1 august şi până la data de 16 octombrie 1941, cele 
două divizioane trimise pe front, împreună cu alte subunități şi unităţi de arti- 
lerie antiaeriană au sprijinit trupele terestre în bătălia pentru Odessa şi 
Crimeea. Pentru bravura şi faptele de vitejie dovedite în luptă, au fost decoraţi 
cu Ordinul „COROANA ROMÂNIEI”, maiorul Virgil Mihăilescu, locotenentul- 
colonel Ariton Burdea şi drapelul unităţii (ostaşii acestui grup au doborât 14 
avioane).20 

La sfârşitul anului 1941 şi în anul 1942 efectivele celor două divizioane 
au sprijinit eforturile vânătorilor de munte şi ale cavaleriştilor români în opera- 
ţiunile din Crimeea şi Caucaz.20 

De la începutul lunii septembrie 1942, comanda Regimentului 4 a fost 
asigurată de colonelul Dumitru Grumăzescu. Având în subordine Divizioanele 
4 şi 17, trenurile atelier şi de muniții, regimentul a plecat pe front la Cotul 
Donului, subordonându-se Brigăzii a 4-a Artilerie Antiaeriană. Brigada a fost 
înfiinţată pe front, în vara anului 1942, şi l-a avut la comandă pe colonelul 
Horia Roman. 

Efectivele regimentului au acţionat în fâşia Armatei a 3-a Române. 
După rănirea şi evacuarea comandantului regimentului, la comanda acestuia a 
fost numit locotenentul-colonel Martie Codreanu (fostul comandant al Centru- 
lui de Instrucție al Serviciului General Pândă Aeriană).2: 

În perioada 19-26 decembrie 1942, ostaşii regimentului au desfăşurat 
lupte foarte grele, dând sacrificiul suprem în încercuirea de la Stalingrad.2: 

Primind aprobare de la generalul von Richthoffen, comandantul Flotei 
a 4-a Germane, cu mare greutate şi numai după intervenţia generalilor Petre 
Dumitrescu, comandantul Armatei a 3-a Române, şi Nicolae Dăscălescu, 
comandantul garnizoanei Moruzovskaia, regimentul s-a desprins din încercuire 
şi s-a retras treptat, în condiţii foarte grele de climă (-30 *C) şi aglomerări pe 
căile de acces, cu un număr mare de soldaţi răniţi şi degeraţi.22 

Din luna ianuarie şi până în luna mai 1943, Regimentul 4 Artilerie 
Antiaeriană, comandat de colonelul Martie Codreanu, s-a retras la Braşov, cu 
divizioanele din subordine, urmând traseul Stalino - Zaporoje - Odessa - 

Tighina - Galaţi - Braşov. A primit misiunea să apere zona Braşov, având 
baterii şi la Predeal, Sinaia, Mediaş, Sibiu şi Făgăraş. 

În anul 1944, Regimentul 4 Artilerie Antiaeriană, care avea în dotare 13 
baterii de artilerie antiaeriană, comandat de colonelul Alexandru "Ţenescu, a 
vegheat la apărarea centrului sensibil Braşov, bombardat de şase ori de aviația 
anglo-americană.33 

Între 24 august şi 10 septembrie 1944, efectivele Regimentului 4 Artile- 
rie Antiaeriană au fost supuse la grele încercări, trebuind să desfăşoare acţiuni 
de luptă antiaeriene pentru apărarea postului de radio Bod, a aerodromurilor 
Braşov, Ghimbav şi Mediaş. De asemenea, regimentul a desfăşurat lupte teres- 
tre pentru alungarea trupelor germane din localităţile Doboli, Vâlcele, Ghimbav 
şi Bod. 

În perioada 10 septembrie - 25 octombrie 1944, Regimentul 4 Artilerie 
Antiaeriană, cu Divizioanele 5 şi 11 Artilerie Antiaeriană, a luptat pentru 
apărarea localităţilor Braşov, Bod, Tohan şi Rogifer. 

La data de 7 decembrie 1944, Regimentul 4 Artilerie Antiaeriană, 
comandat de colonelul Dumitru Pascal (făcând parte din Divizia 1-a Artilerie 
Antiaeriană), a fost trimis pe front în Ungaria, în zona Szolnok - Keskemet. 

În apărarea Braşovului au rămas Divizioanele 5 Artilerie Antiaeriană şi 
„Bod”, constituind Subgruparea „Braşov”, care a acţionat în subordinea Brigăzii 
a q-a Artilerie Antiaeriană Ploieşti. 

La data de 15 iunie 1946, Regimentul 4 Artilerie Antiaeriană a fost des- 
fiinţat, ca urmare a măsurilor de reorganizare a armatei, şi reînfiinţat, la 21 iu- 
nie 1947, la comandă fiind numit colonelul Alexandru Marinescu.24 

După mutarea în garnizoana Ploieşti a Regimentul 4 Artilerie Antiae- 
riană, o parte dintre efectivele sale a contribuit la înfiinţarea Regimentului 12 
Artilerie Antiaeriană, în cazarma din strada Ştefan Gheorghiu. Unitatea s-a 
înfiinţat în conformitate cu prevederile Ordinului Marelui Stat Major, nr. 
46.074, din 22 iunie 1949. 

Conform Planului Apărării Antiaeriene a Teritoriului României, 
întocmit pentru perioada 1949-1959, şi al Ordinului Comandamentului 
Apărării Antiaeriene a Teritoriului, nr. 10.238, din 1 august 1949, Divizia 1-a 
Artilerie Antiaeriană a fost dislocată de la Braşov, la Ploieşti.25 

La data de 27 octombrie 1949, după încheierea perioadei de instrucţie 
în poligoane şi a aplicaţiilor în teren, precum şi după analiza stării tehnice a 
materialului din înzestrare şi a efectivelor din dotare, Comandamentul Apărării 
Antiaeriene a Teritoriului a înaintat Ministerului Forţelor Armate un raport 
prin care propunea ca obiectivele nominalizate în misiune să fie apărate per- 
manent cu artileria antiaeriană, reţinând pentru zona Prahova Centrul Sensibil 
Ploieşti, cu 12 baterii de artilerie antiaeriană, şi Punctul Sensibil Câmpina, cu 
două baterii de artilerie antiaeriană.26 

Răspunzând nevoilor de apărare a zonei Prahova, prin Ordinul Marelui 
Stat Major, nr. 123.253, din 17 octombrie 1950, s-a înfiinţat la Ploieşti, la data 
de 1 noiembrie 1950, Regimentul 20 Artilerie Antiaeriană.27 

În perioada anilor 1949-1951, unităţile şi marile unităţi de apărare 
antiaeriană au făcut mari eforturi pentru perfecţionarea structurilor organi- 
zatorice şi intensificarea activităţilor de instrucţie şi educaţie conform exigen- 

ţelor de apărare antiaeriană a teritoriului. 
Pentru completarea sistemului de apărare antiaeriană a zonei Prahova,a 
fost înfiinţat, conform Ordinului Comandamentului Apărării Antiaeriene a 
Teritoriului, nr. 105.496, din 23 octombrie 1951, Regimentul 28 Artilerie 
Antiaeriană (din subunități ale Regimentului 5 Artilerie Antiaeriană), acesta 
fiind dislocat în cazarma Bucov, lângă Ploieşti, şi comandat de maiorul 
Gheorghe Vasilescu.28 
La sfârşitul anului 1951 şi începutul anului 1952 au avut loc noi 
schimbări în structura organizatorică a Artileriei Antiaeriene în Prahova. Con- 
form Directivei ministrului adjunct şi şef al Marelui Stat Major, nr. 318.423, 
din 14 septembrie 1951, Divizia 1-a Artilerie Antiaeriană s-a transformat în 
Corpul 16 Artilerie Antiaeriană, comandat de colonelul Vasile Fântâneanu, 
începând cu data de 10 octombrie 1951, cu reşedinţa în Ploieşti, strada Maxim 
Gorki, nr. 24, având în subordine: Regimentul 4 Artilerie Antiaeriană Ploieşti 
(strada Mărăşeşti, nr. 278), Regimentul 5 Artilerie Antiaeriană Ploieşti (strada 
Mărăşeşti, nr. 278), Regimentul 12 Artilerie Antiaeriană Ploieşti (strada 
Mărăşeşti, nr. 278), Regimentul 20 Artilerie Antiaeriană Ploieşti (strada 
Mărăşeşti, nr. 278), Regimentul 28 Artilerie Antiaeriană Ploieşti-Bucov, 
Regimentul 1 Proiectoare Câmpina, Compania Specialităţi Ploieşti (strada 
Mărăşeşti, nr. 278) şi Batalionul 355 Transmisiuni Ploieşti (strada Maxim 
Gorki, nr. 42). 
Conform Ordinului Marelui Stat Major, nr. 319.531, din 27 noiembrie 
1951, regimentele din subordinea Corpului 16 Artilerie Antiaeriană şi-au schim- 
bat denumirea, astfel:30 
Regimentul 4 Artilerie Antiaeriană a devenit Regimentul 137 Artilerie 
Antiaeriană Corlăteşti-Berceni; 
- Regimentul 5 Artilerie Antiaeriană a devenit Regimentul 244 Artilerie 
Antiaeriană Ploieşti; 
- Regimentul 12 Artilerie Antiaeriană a devenit Regimentul 193 Artilerie 
Antiaeriană Ploieşti; 
- Regimentul 20 Artilerie Antiaeriană a devenit Regimentul 278 Artilerie 
Antiaeriană Ploieşti; 
- Regimentul 28 Artilerie Antiaeriană a devenit Regimentul 292 Artilerie 
Antiaeriană Ploieşti; 
- Regimentul 1 Proiectoare a devenit Regimentul 115 Proiectoare 
Câmpina; 
- Bateria Q10-a Artilerie Antiaeriană Târgşorul Nou; 
- Compania 420-a Specialităţi Ploieşti. 
În baza Ordinului C.A.A.T., nr. 159.805, din 16 iulie 1952, Regimentul 
292 a înfiinţat, în perioada 1 octombrie - 30 noiembrie 1952, Regimentul 212 
Artilerie Antiaeriană Ploieşti.3: 
Bateria 910-a Artilerie Antiaeriană Târgşorul Nou a fost trecută, în anul 
1953, din subordinea Comandamentului Forţelor Aeriene, în subordinea Co- 
mandamentului Apărării Antiaeriene a Teritoriului.32 
La data de 4 octombrie 1953 a fost înfiinţat Divizionul 477 Artilerie 
Antiaeriană Independent, calibru mic, în Ploieşti, comandat de căpitanul 
Alexandru N. Teodorescu. 

În luna februarie 1954 unitatea a executat trageri de luptă în poligonul 
de la Capul Midia. La înapoierea din poligon, trenul în care se aflau efectivele 
divizionului s-a înzăpezit, la 3 km est de gara Fundulea. Timp de şapte zile 
cadrele şi militarii în termen s-au hrănit cu grăunţe de porumb fiert. Această 
întâmplare, ca şi altele pe care le-au trăit, nu vor fi uitate de către cei care au 
lucrat în unitate: colonelul Nicolae Aţintişeanu, locotenentul-colonel Simion 
Ilief, locotenentul-colonel Petre Cujbă ş.a. 

În anul 1954 divizionul a fost dislocat la Giurgiu, în apărarea podului 
Giurgiu-Ruse. Misiunea a fost îndeplinită în bune condiţii, până când unitatea 
s-a desfiinţat, la data de 1 octombrie 1955.33 

Anii 1953 şi 1954 au marcat şi trecerea la aplicarea unor măsuri pe linia 
asigurării unităţilor de artilerie antiaeriană cu date primare de radiolocaţie şi 
prevederea pentru perioada imediat următoare a necesarului de tehnică de pro- 
fil. Unităţile de artilerie antiaeriană din Prahova au beneficiat de date de radio- 
locaţie de la staţiile de radiolocaţie Wiirtzburg 39T (D), SRT-Y şi R.P.-15-1.34 

La sfârşitul anului 1954 Corpul 16 Artilerie Antiaeriană, comandat de 
maiorul Romeo Mocanu, avea în subordine: Regimentul 137 Artilerie Antiae- 
riană calibru 85 mm Corlăteşti-Berceni, Regimentul 168 Artilerie Antiaeriană 
calibru 37 mm Ploieşti, Regimentul 244 Artilerie Antiaeriană calibru 75 mm 
Bucov, Regimentul 193 Artilerie Antiaeriană calibru 75 mm Ploieşti, Regimen- 
tul 292 Artilerie Antiaeriană calibru 85 mm Ploieşti, Regimentul 212 Artilerie 
Antiaeriană calibru 85 mm Ploieşti, Regimentul 278 Artilerie Antiaeriană cali- 
bru 37 mm Ploieşti, Regimentul 115 Proiectoare Câmpina, Bateria 910-a Artile- 
rie Antiaeriană Târgşorul Nou (pentru apărarea antiaeriană a aerodromului), 
Compania 420-a Camuflaj Ceaţă Ploieşti, Şcoala Divizionară a Corpului 16 Arti- 
lerie Antiaeriană Bucov şi Atelierul 617 Reparaţii Artilerie Antiaeriană Ploieşti. 

Pentru perfecţionarea apărării antiaeriene a ţării, cât şi a aviaţiei milita- 
re, în anul 1955, a fost înfiinţată funcţia de locţiitor al ministrului forţelor ar- 
mate pentru apărarea antiaeriană a ţării şi a aviaţiei militare, funcţie în care a 
fost numit generalul-maior Titus Lupescu. 

În anul 1955, conform Ordinului nr. C.L. 2.232, din 10 octombrie 1955, 
s-au desfiinţat următoarele unităţi militare: Bateria a 910-a Artilerie Antiae- 
riană Târgşorul Nou, Divizionul 477 Artilerie Antiaeriană Independent (consti- 
tuit la Ploieşti pentru Garnizoana Militară Bacău) şi Compania 420-a Camuflaj 
Ceaţă Ploieşti. Conform aceluiaşi ordin, Regimentul 115 Proiectoare Câmpina s- 
a transformat în Divizionul 115, care a fost mutat de la Câmpina, la Ploieşti.35 

Anul 1955 a marcat şi subordonarea staţiilor de radiolocaţie de la Co- 
mandamentul Forţelor Aeriene Militare la Comandamentul Apărării Antiae- 
riene a Teritoriului. Marile unităţi, unităţile şi subunitățile de artilerie antiae- 
riană au fost legate prin mijloace de transmisiuni la acest sistem.3€ 

În acelaşi an au mai fost reglementate următoarele probleme: 

- regimul de desfăşurare a subunităţilor de artilerie antiaeriană în 
dispozitivul de luptă şi stările de pregătire pentru luptă; 

- regimul de zbor în spaţiul aerian al României şi protecţia împotriva 
avioanelor străine infractoare; 

- concepţia Comandamentului Apărării Antiaeriene a Teritoriului privi- 
toare la conducerea acţiunilor de luptă, cooperarea şi creşterea ope- 

rativităţii prin descentralizarea conducerii şi organizarea zonală a dis- 

pozitivului operativ. 

Conform Ordinului Marelui Stat Major, nr. C.L. 4.430, la data de 12 
septembrie 1956 s-a unificat într-o structură unică Comandamentul Apărării 
Antiaeriene a "Ţării cu Comandamentul Forţelor Aeriene Militare, sub denumi- 
rea de Comandamentul Apărării Antiaeriene a Teritoriului, în cadrul căruia co- 
mandantul artileriei antiaeriene a devenit locţiitor al comandantului apărării 
antiaeriene a teritoriului pentru artileria antiaeriană.37 

În baza Ordinului nr. C.L. 2.312, din luna aprilie 1956, s-au desfiinţat 
Regimentele 292 şi 299 Artilerie Antiaeriană din Ploieşti.38 

La sfârşitul anului 1956, situaţia organizării artileriei antiaeriene în 
Prahova era: Corpul 16 Artilerie Antiaeriană, Regimentul 137 Artilerie Antiae- 
riană, Regimentul 168 Artilerie Antiaeriană, Regimentul 193 Artilerie Antiae- 
riană, Regimentul 212 Artilerie Antiaeriană, Regimentul 244 Artilerie Antiae- 
riană şi Regimentul 278 Artilerie Antiaeriană. 

În anul 1957, procentajul de înlocuire a tehnicii vechi cu tehnică nouă a 
fost de 13% faţă de anii anteriori, primindu-se tunuri de calibru 130 mm, 100 
mm şi 57 mm, aparate de conducere a focului şi staţii de radiolocaţie pentru 
trageri, care au ridicat substanţial capacitatea de luptă a unităţilor, chiar în 
condiţiile în care şi-au păstrat vechea structură organizatorică. 

Dislocarea unităţilor şi formațiunilor militare din Prahova, la sfârşitul 
anului 1957, era următoarea:39 

Corpul 16 Artilerie Antiaeriană, U.M. 03852 Ploieşti, pe strada Maxim 

Gorki, nr. 24; 

- Regimentul 137 Artilerie Antiaeriană, U.M. 04981 Berceni-Prahova; 
- Regimentul 168 Artilerie Antiaeriană, U.M. 03662 Ploieşti, pe strada 

Mărăşeşti, nr. 278; 

- Regimentul 193 Artilerie Antiaeriană, U.M. 04938 Strejnic-Prahova; 
- Regimentul 212 Artilerie Antiaeriană, U.M. 03378 Ploieşti, pe strada 23 

August (astăzi strada Gheorghe Gr. Cantacuzino); 

- Regimentul 244 Artilerie Antiaeriană, U.M. 04776 Bucov; 
- Regimentul 278 Artilerie Antiaeriană, U.M. 03662 Ploieşti, pe strada 

Peneş Curcanul; 

- Batalionul 355 Transmisiuni Ploieşti, pe strada Torcători; 
- Atelierul 380 Reparaţii Artilerie Antiaeriană Ploieşti. 

Conform Ordinului nr. 380 C.L. 22, din 8 mai 1957, Divizionul 155 
Proiectoare a fost desfiinţat. 

În baza Ordinului nr. C.L. 56, din 28 mai 1958, al Marelui Stat Major, 
Regimentele 168 şi 278 Artilerie Antiaeriană s-au transformat în divizioane: 
primul — Divizionul 168 şi al doilea — Divizionul 278.40 

Conform Ordinului nr. C.L. 12, din 26 ianuarie 1959, s-au produs urmă- 
toarele schimbări în denumirea unităţilor de artilerie antiaeriană:+ 

- Regimentul 193 Artilerie Antiaeriană a revenit la vechea denumire — 

Regimentul 12 Artilerie Antiaeriană, în cazarma 7 Strejnic; 

- Regimentul 244 Artilerie Antiaeriană a devenit Regimentul 5 Artilerie 

Antiaeriană Bucov; 

- Regimentul 137 Artilerie Antiaeriană a devenit Regimentul 4 Artilerie 

Antiaeriană Berceni-Prahova; 
- Regimentul 212 Artilerie Antiaeriană a devenit Regimentul 8 Artilerie 
Antiaeriană Bucov; 
-  Divizionul 168 a devenit Divizionul 102 Artilerie Antiaeriană Ploieşti; 
-  Divizionul 278 a devenit Divizionul 48 Artilerie Antiaeriană Ploieşti. 
Modificările făcute în organizarea unităţilor de artilerie antiaeriană au 
dus la transformarea Corpului 16 Artilerie Antiaeriană în Divizia a 16-a Arti- 
lerie Antiaeriană, conform Ordinului nr. C.L. 2.040, din 13 august 1959.%2 


ÎNZESTRAREA UNITĂŢILOR ŞI SUBUNITĂŢILOR DE 
ARTILERIE ANTIAERIANĂ DIN PRAHOVA, 
IN PERIOADA 1950-1959 


Asigurarea Artileriei Antiaeriene române cu tehnică militară şi apara- 
tură specifică a fost realizată, sub conducerea Ministerului Apărării Naţionale, 
pe două căi: 

- din producţia internă, obţinută fie pe baza unor concepţii şi proiecte 
de execuţie proprii, fie pe bază de licenţe procurate prin colaborare cu 
firme străine; 

- din import, contra-cost, cale supusă conjuncturilor internaţionale şi 
influenţată în mod substanţial de relaţiile existenete în momentele 
respective între România şi ţările furnizoare de tehnică antiaeriană. 

În perioada anilor 1949-1959, C.A.A.T. a înzestrat Artileria Aniaeriană 
cu mijloace importate după anul 1954, având în componenţă şi staţii de radio- 
locaţie S.0.T.4, P-8 şi P-10, precum şi aparatură de calcul (importate din 
U.R.S.S. pentru cercetarea spaţiului aerian). 

Tragerile de instrucţie s-au făcut, după anul 1950, în poligonul Vlădeni- 
Făgăraş şi poligonul Capu Midia, în condiţii grele de cazare şi hrănire a 
trupelor. La acestea se vor adăuga şi codiţiile de climă, îndeosebi cele din anul 
1953-1954, când iarna a fost foarte grea, cu zăpadă abundentă. 

Condiţiile de cazare şi hrănire din poligonul Capul Midia s-au îmbună- 
taţit începând cu anul 1957, când s-au construit imobile noi. 


UNITAŢILE MILITARE DE ARTILERIE ŞI RACHETE 
ANTIARIENE DIN PRAHOVA, ÎN PERIOADA 1959-1989 


Potrivit planului de perspectivă al C.A.A.T. pentru perioada 1959-1990 
se viza, ca primă urgenţă, apărarea antiaeriană a obiectivelor aflate în zonele 


Bucureşti - Ploieşti. 

Conform Ordinului nr. G.T. 1.472, din 16 aprilie 1960, au fost 
desfiinţate Regimentul 8 şi Divizionul 48 Artilerie Antiaeriană.43 

La data de 10 martie 1961, conform Ordinului nr. C.L. 374, organizarea 
şi dislocarea unităţilor subordonate Diviziei a 16-a Artilerie Antiaeriană era 
următoarea: Regimentul 4 Artilerie Antiaeriană Strejnic, Regimentul 5 Artilerie 
Antiaeriană Ploieşti, Regimentul 12 Artilerie Antiaeriană Ploieşti şi Divizionul 
102 Artilerie Antiaeriană Ploieşti. 

Cele trei regimente din Ploieşti s-au reorganizat, au predat tehnica pre- 
văzută în plan, şi, potrivit statelor primite, s-au transformat parţial sau total în 
regimente de cadre. 

Conform Ordinului Marelui Stat Major, nr. C.L. 78, din 21 iulie 1962, 
Regimentele 5 şi 12 au fost desfiinţate.45 

În conformitate cu Ordinul nr. C.L. 3165, din 16 august 1962, Coman- 
damentul Diviziei a 16-a Artilerie Antiaeriană s-a transformat în Coman- 
damentul Diviziei a 16-a Apărare Antiaeriană a Teritoriului.46 

Ultimul regiment rămas în Ploieşti, Regimentul 4 Artilerie Antiaeriană, 
a fost reorganizat, la data de 3 noiembrie 1962, în baza Ordinului M.F.A., nr. 
C.L. 1.772, şi a devenit Regimentul 4 Artilerie Antiaeriană Mixt, fiind mutat din 
cazarma Berceni, în cazarma 7 Strejnic. Conform aceluiaşi ordin, Divizionul 
102 Artilerie Antiaeriană a fost mutat din cazarma Torcători Ploieşti, în cazar- 
ma de la Bucov.47 

Marea unitate a condus cu competenţă Regimentul 4 Artilerie Antiae- 
riană Mixt, Divizionul 102 Artilerie Antiaeriană şi celelalte unităţi din subor- 
dine care anual au executat aplicaţii cu trupe şi inamic aerian marcat (în orga- 
nizare proprie, în organizarea C.A.A.T. şi în cooperare cu trupele Tratatului de 
la Varşovia), trageri cu tehnică de rachete şi artilerie antiaeriană (în U.R.S.S. şi 
la Capul Midia), obţinând rezultate bune şi foarte bune. 

Ingineri, tehnicieni, maiştri şi subofiţeri din organica marii unităţi şi a 
unităţilor subordonate au contribuit în domeniul cercetării ştiinţifice, la 
modernizarea tehnicii din dotare şi la perfecţionarea procedeelor de des- 
făşurare a acţiunilor de luptă. 

Sub directa conducere a diviziei, efectivele din subordine au participat 
la lichidarea urmărilor inundaţiilor din primăvara anului 1970 şi vara lui 1975 
(în judeţele Prahova, Brăila, Ialomiţa, Buzău, Giurgiu, Călăraşi şi Constanţa) şi 
a cutremurelor din 4 martie 1977 şi 30 august 1986. De asemenea, cadre şi 
militari în termen au participat la acţiunea de deszăpezire a gărilor, a străzilor 
şi a şoselelor. 

Cadre şi militari în termen din marea unitate au participat la efectuarea 
lucrărilor de amenajare a canalului Dunăre - Marea Neagră, la construirea cen- 
trelor civice din Bucureşti şi Ploieşti, la strângerea recoltelor şi la împăduriri 
(în judeţele Prahova, Buzău, Iaşi, Suceava, Bacău, Galaţi, Dâmboviţa, Brăila, 
Ialomiţa, Giurgiu, Tulcea şi Constanţa). 

Efectivele marii unităţi au participat cu entuziasm la Festivalul Naţional 
„Cântarea României” şi competiţia sportivă naţională „Daciada”, situându-se 
pe locuri fruntaşe la nivel de mare unitate, faza municipală, judeţeană şi 
naţională. 

Cu finanţare de la buget şi prin eforturi proprii s-a asigurat o bază 

materială bună, necesară organizării şi desfăşurării activităţiilor educative şi 
sportive, în toate unităţiile din garnizoana Ploieşti şi din celelalte garnizoane în 
care îşi desfăşurau activitatea unităţile subordonate. 

În perioada anilor 1969-1989, concepţia şi direcţiile de acţiune care au 
caracterizat activitatea desfăşurată de marea unitate, unităţile şi subunitățile de 
artilerie şi rachete antiaeriene au fost sintetizate prin: 

- reintroducerea în dotarea trupelor a complexelor de artilerie 
antiaeriană (tunuri, aparatură de calcul şi de radiolocaţie) şi între- 
buinţarea acestora pentru apărarea nemijlocită a obiectivelor, în spe- 
cial la înălţimi mici, în mod independent sau conjugate cu alte cate- 
gorii de mijloace sol-aer (rachete şi mitraliere); 

- înlocuirea complexelor de rachete antiaeriene cu resursa de funcţi- 
onare consumată sau devenite neperformante, cu tipuri şi categorii 
noi de armament antiaerian, modernizarea celor existente în serviciu, 
concomitent cu dezvoltarea capacităţilor de producţie specifice armei; 

- trecerea treptată la automatizarea proceselor de pregătire, execuţie şi 
apreciere a tragerilor antiaeriene, legarea marii unităţi şi unităţilor de 
artilerie antiaeriană la reţelele automatizate de primire, analiză, inter- 
pretare şi transmitere a datelor asupra situaţiei aeriene cuprinse în 
sistemul centralizat de cercetare prin radiolocaţie. 

La data de 18 martie 1977 a avut loc o nouă organizare a C.A.A.T. şi s-a 
înfiinţat Comandamentul Aviației Militare, cu scopul de a lua în subordine şi a 
conduce marile unităţi şi unităţile de aviaţie din organica sa. 

Comandamentul Apărării Antiaeriene a Teritoriului şi-a păstrat sarcina 
principală de organizare şi conducere a mijloacelor sol-aer ale apărării antia- 
eriene-rachete şi artilerie antiaeriană, radiolocaţie şi bruiaj radioelectronic, în 
cooperare strânsă cu aviația clasică şi de vânătoare. 

În perioada anilor 1977-1989, an de an, marea unitate şi-a îndeplint cu 
rezultate bune şi foarte bune misiunile de luptă. A desfăşurat cu mult succes 
procesul instructiv-educativ al tuturor militarilor şi a participat la realizarea 
unor lucrări în economia naţională. 

După participarea la evenimentele din decembrie 1989, marea unitate 
de apărare antiaeriană a teritorului s-a confruntat cu greutăţi materiale, speci- 
fice perioadei de tranziţie. 

Măsurile Marelui Stat Major pentru perfecţionarea structurilor orga- 
nizatorice ale armatei au vizat Comandamentul Apărării Antiaeriene a Terito- 
riului, Comandamentul Aviației Militare, precum şi unităţile militare din su- 
bordinea lor. Astfel, în anul 1995, conform Ordinului General, nr. 7/1995, s-au 
desființat Comandamentele Diviziilor a 16-a Apărare Antiaeriană a Teritoriului 
şi a 70-a Aviaţie, efectivele celor două mari unităţi fiind integrate în Corpul 1 de 
Aviatie şi Apărare Antiaeriană „Siret”.48 

De la data de 1 august 2000, Corpul 1 de Aviatie şi Apărare Antiaeriană 
„Siret” s-a transformat în Divizia 1-a Aeriană „Siret”.49 

În luna iunie 2004, Divizia 1-a Aeriană „Siret” a fost desfiinţată. 
Comandanții din marile unităţi şi unităţile de artilerie şi rachete antiaeriene au 
fost următorii: 

- comandanții Corpului 16 Artilerie Antiaeriană: colonelul Vasile 

Fântâneanu, colonelul Romeo Mocanu, colonelul Constantin Şulariu, 
colonelul Pompiliu Ionescu şi colonelul Horia Dragomir; 

comandanții Diviziei a 16-a Apărare Antiaeriană a Teritoriului: gene- 
ralul de brigadă Eugen Onofrei (1.01.1965-30.01.1968), generalul de 
brigadă Constantin Drăghici (30.01.1968-7.09.1971), generalul de 
divizie Dimitrie Popa (7.09.1971-17.12.1991) şi generalul de brigadă 
Vasile Berheciu (22.12.1991-15.05.1995); 

comandanții Corpului 1 de Aviaţie şi Apărare Antiaeriană „Siret”: în 
perioada 1995-1997: generalul-maior Gheorghe Bucşe (comandant), 
genaralul-maior Vasile Berheciu (şef de stat major), generalul-maior 
Gheorghe Constantin (locţiitor comandant); în anul 1998: generalul 
de flotilă aeriană Constantin Gheorghe (comandant), colonelul 
Marinel Nicolae (locţiitor comandant) şi colonelul Laurenţiu Maftei 
(şef de stat major); în perioada anilor 1999-2000: generalul de flotilă 
aeriană Constantin Gheorghe (comandant), generalul de brigadă 
Laurenţiu Maftei (locţiitor comandant) şi colonelul Marinel Nicolae 
(şef de stat major); 

comandanții Diviziei 1-a Aeriană „Siret”: în perioada 1.08.2000- 
1.03.2002: generalul de brigadă Laurenţiu Maftei (comandant), 
generalul de brigadă Mrinel Nicolae (locţiitor comandant), coman- 
dorul Constantin Croitoru (şef de stat major); în perioada 1.03.2002- 
1.03.2003: generalul de flotilă aeriană Constantin Croitoru (coman- 
dant), generalul de brigadă Costel Tătaru (locţiitor comandant) şi 
comandorul Ion Guzu (şef de stat major); în perioada 4.08.2003- 
10.11.2003: generalul de flotilă aeriană Liviu Burhală (comandant), 
generalul de brigadă Costel Tătaru (locţiitor comandant) şi coman- 
dorul Ion Guzu (şef de stat major); în perioada 10.11.2003- 
30.06.2004: generalul de brigadă Costel Tătaru (comandant) şi 
comandorul Ion Guzu (şef de stat major, avansat la gradul de general 
de flotilă aeriană cu prilejul trecerii în rezervă şi a pensionării, la data 
de 1.07.2004); 

comandanții Regimentului 4 Artilerie şi Rachete Antiaeriene (fost şi 
137 Artilerie A.A.C.M.): colonelul Horia Roman (1939-1942), colo- 
nelul Alexandru enescu (1942-1944), colonelul Dimitrie Pascal 
(1944-1945), colonelul Remus Ciontu (1945-1947), locotenentul-colo- 
nel Alexandru Marinescu (1947-1951), maiorul Isidor Burlacu (1951- 
1952), căpitanul Mihai Iancu (1952-1953), căpitanul Gheorghe 
Butucaru (1953-1957), căpitanul Alexandru Teodorescu (1957), locote- 
nentul-colonel Vasile Pantea (1962-1969), locotenentul-colonel Ion 
Vasile (1969-1974), locotenetul-colonel Ion Ghiran (1974), locote- 
nentul-colonel Cornel Cristescu (1974-1978), locotenentul-colonel 
Gheorghe Popescu (1978-1987), colonelul Aurel Toader (1987-1999, 
fost maior în 1987), colonelul Gheorghe Lupaşcu (1999-2001); 
comandanții U.M. 01899 Bucov: maiorul Dumitru Dumitrescu (1962- 
1963), locotenentul-colonel Ioan Niculescu (1964-1973), locotenentul- 
colonel Dumitru Dumitrescu (1974-1984), căpitanul loan Stângă 
(1985-1986), lcotenentul-colonel Ioan Pop (1986-1992), locotenentul- 

colonel loan Stângă (1992-1993), locotenentul-colonel Marin 
Cocioartă (1994); 

- comandanții U.M. 01957 Ploieşti: locotenentul-colonel Vasile Epuran, 
locotenentul-colonel Gheorghe  Păduroiu,  locotenentul-colonel 
Nicolae Matei, locotenentul-colonel Gheorghe Lite, maiorul Nicolae 
Florea; 

- comandanții U.M. 01959 Berceni-Ploieşti: generalul de brigadă 
Constantin Stoica (1965-1986), colonelul Emil Pintilie (1986-1995), 
colonelul Dragoş Cârcu (1995-1998); 

- comandanții Regimentului 5 Artilerie Antiaeriană Câmpina (244 
Artilerie A.A.): colonelul Constantin Zamfiropol, cazarma Cluj 
(19.08.1947-1948), locotenentul-colonel Eugen lacomi, cazarma 
Câmpina (20.08.1048), iar după mutarea în Garnizoana Ploieşti, 
maiorul Dumitru Maghiar şi maiorul Gavril Secăluş; 

- comandanții Regimentului 12 Artilerie Antiaeriană (193 Artilerie A. 
A., strada Mărăşeşti, nr. 278): căpitanul Gheorghe Tutoveanu, colone- 
lul Ion Dinescu, colonelul Dumitru Ungureanu şi colonelul Al. Mihart; 

- comandanții Regimentului 20 Artilerie Antiaeriană (278 Artilerie 
A.A., strada Mărăşeşti, nr. 278): căpitanul Ştefan Margine, colonelul 
Ion Sima, colonelul Gheorghe Vasilescu şi colonelul Nicolae 
Istrătescu; 

- comandanții Regimentului 28 Artilerie Antiaeriană Bucov (292 
Artilerie A. A.): maiorul Ilie Petre, maiorul Vasile Vasilescu, căpitanul 
Ştefan Margine şi colonelul Dumitru Bejenaru; 

- comandanții Regimentului 1 Proiectorare Câmpina (Regimentul 115 
Proiectoare): maiorul Dan Ciuhandru şi colonelul Ion Ifrim; 

- comandanții Regimentului 168 Artilerie Antiaeriană: căpitanul Ştefan 
Margine, colonelul Emil Sârbu şi maiorul Mircea Stănescu; 

- comandantul Regimentului 212 (Regimentul 8) Artilerie Antiaeriană 
Bucov: maiorul loan Duca; 

= comandanții U.M. 01954: colonelul Ion Ungureanu, colonelul 
Valentin Mănescu şi locotenentul-colonel Sorin Pencea. 


MISIUNILE PRIMITE ŞI ACŢIUNILE DESFĂŞURATE DE 
MAREA UNITATE ŞI UNITĂŢILE DIN SUBORDINE, 
ÎN DECEMBRIE 1989 


La data de 17 decembrie 1989, ora 18:30, la Comandamentul Marii 
Unităţi de Apărare Antiaeriană a Teritoriului s-a primit indicativul „Radu cel 
Frumos”, pentru alarma de luptă parţială, precizându-se, de către generalul- 
colonel Mircea Mocanu (comandantul Comandamentului Apărării Antiaeriene 
a Teritoriului), că aceasta se execută în condiţiile „stării de necesitate”, aplicată 
în judeţul Timiş. 

Comandanții marilor unităţi şi ai unităţilor dislocate în judeţul Prahova, 
din subordinea altor comandamente, au raportat, între orele 18:30 şi 19:00, 

comandantului garnizoanei Ploieşti, generalul-maior Dimitrie Popa, despre 
recepţionarea indicativului menţionat şi aplicarea măsurilor prevăzute în pla- 
nurile existente în acest scop. 

Măsurile adoptate au vizat: încazarmarea cadrelor militare şi 
organizarea lor pe trei ture, distribuirea muniției de infanterie cadrelor, 
gradaţilor şi soldaţilor, întărirea pazei şi securităţii cazărmilor şi dispozitivelor 
de luptă, actualizarea tuturor măsurilor de asigurare de luptă şi antrenarea 
efectivelor în vederea realizării acestora. 

Marea Unitate de Apărare Antiaeriană a Teritoriului (U.M. 01907) — cu 
marile unităţi, unităţile şi subunitățile de radiolocaţie, rachete, artilerie şi 
mitraliere antiaeriene, aviaţie de vânătoare etc. subordonate organic şi operativ 
— avea misiunea de a apăra, împotriva cercetării şi lovirii din aer a obiectivelor 
de pe teritoriu, a trupelor şi populaţiei din jumătatea de est a României. În 
scopul îndeplinirii acestei misiuni, comandantul marii unităţi a mai aprobat 
următoarele măsuri specifice: 

- intensificarea cercetării prin radiolocaţie a spaţiului aerian, prin 
aplicarea „variantei nr. 1 a graficului special de funcţionare” a 
mijloacelor specializate din înzestrare; 

- suplimentarea forţelor şi mijloacelor de aviaţie de vânătoare, 
subordonate operativ, care executau serviciul de luptă permanent, în 
stări superioare de pregătire pentru luptă, pe aerodromurile Mihail 
Kogălniceanu, Borcea şi Ianca; 

- completarea rachetelor antiaeriene pe toate rampele de lansare şi 
maşinile de transport şi încărcare; 

- completarea primei unităţi de foc la muniţia pentru artileria şi 

__mitralierele antiaeriene şi pregătirea celei de-a doua unităţi de foc. 

În ziua 18 decembrie 1989, ora 7:00, toate unităţile militare din 
garnizoana Ploieşti au primit indicativul „Tabela A.B.C.-ANA”, punând în 
aplicare măsurile stabilite pentru îndeplinirea acestuia. 

Conform ordinelor primite pentru îndeplinirea misiunilor, unităţile 
militare din garnizoana Ploieşti au repartizat efective, dotate cu armamentul, 
muniţiile şi mijloacele de transmisiuni şi de transport, necesare pentru paza şi 
apărarea obiectivelor militare şi civile din Ploieşti şi din restul judeţului 
Prahova. Aproximativ 50% din efective aparţineau U.M. 01065 Popeşti- 
Negoieşti (239 cadre, 978 gradaţi şi soldaţi). De asemenea, a fost actualizat 
planul existent la nivelul garnizoanei privind prevenirea şi stingerea unor 
posibile incendii. 

În perioada 18-21 decembrie 1989, unităţile militare din Prahova nu au 
fost scoase cu efective în afara cazărmilor. Pegătirea pentru luptă a fost 
desfăşurată în cazărmi, conform planificării stabilite. 

Datorită informaţiilor incomplete şi confuze vehiculate prin mass- 
media naţională, amplificate de ştirile contradictorii şi distorsionate, difuzate 
de unele posturi de radio străine, în rândul populaţiei civile şi al militarilor s-a 
instalat o stare de tensiune şi de demoralizare. 

Pentru toţi cetăţenii ţării se contura spectrul unei iminente agresiuni 
externe, coroborată cu provocări şi tulburări sociale interne, puse în scenariu 
de forţe ostile României, care doreau dezmembrarea ei teritorială. 

În scopul obţinerii unor informaţii veridice, care să permită formarea 
unei imagini corecte asupra situaţiei de ansamblu şi a celei locale, la 
propunerea Statului Major, comandantul U.M. 01907 Ploieşti a aprobat 
măsurile de informare reciprocă cu garnizoanele limitrofe judeţului Prahova — 
Bucureşti, Buzău, Târgovişte, Braşov — şi în mod deosebit cu comandantul 
marii unităţi de apărare antiaeriană din Timişoara. De asemenea, s-au păstrat 
neîntrerupt legăturile cu marile unităţi, unităţile şi subunitățile din subordine, 
dispuse în cele 21 de judeţe din partea de est a ţării, centralizându-se datele şi 
informaţiile furnizate de către comandanții acestora. De un real folos au fost şi 
datele culese, zilnic, de unele cadre militare îmbrăcate în civil şi salariaţi civili 
din comandamentul marii unităţi, care s-au deplasat în diverse zone din 
municipiul Ploieşti pentru a se documenta asupra stării de spirit a populaţiei. 

Comandantul marii unităţi şi statul major, coroborând şi analizând 
permanent informaţiile obţinute, au tras concluzii juste - aşa cum s-a 
demonstrat ulterior — asupra evoluţiei situaţiei politico-militare din ţară. 

Prin aceste canale de informare, comandantul a aflat că în Timişoara, în 
cursul zilei de 20 decembrie 1989, sintagma „Armata e cu noi !” devenise 
realitate. Era o chestiune de timp ca o altă lozincă din acele zile fierbinţi să 
devină fapt autentic: „Azi la Timişoara, mâine-n toată ţara”. 

Experienţa Timişoarei a călăuzit corect comportarea şi acţiunile 
comandantului şi statului major al marii unităţi în ultima decadă a lunii 
decembrie 1989, luându-se măsuri pentru menţinerea stării de operativitate a 
unităţilor şi a subunităţilor, pentru prevenirea acţiunilor de cercetare, de 
diversiune şi teroriste, pentru evitarea surprinderii şi a evenimentelor grave, 
insistând pe pregătirea trupelor în aşa fel încât să poată trece imediat la 
îndeplinirea unor misiuni de luptă pentru respingerea unei eventuale agresiuni 
aeriene, navale sau terestre. 

În seara zilei de 20 decembrie 1989, între orele 19:00 şi 20:00, după 
teleconferinţa organizată de Nicolae Ceauşescu, comandanții unităţilor militare 
din garnizoana Ploieşti, au fost convocați — la sediul Comitetului Judeţean al 
Partidului Comunist Român Prahova — de către primul-secretar, Ion Frăţilă, 
care le-a cerut să intervină, la nevoie, cu trupe aparţinând Ministerului de 
Interne şi Ministerului Apărării Naţionale, în municipiul Ploieşti şi în alte 
localităţi din judeţul Prahova. 

Planul conceput prevedea ca efectivele Ministerului de Interne să 
asigure ordinea şi liniştea publică în oraş, controlul riguros al circulaţiei pe 
drumurile publice, paza şi apărarea unor obiective importante din zona 
centrală a municipiului. Unităţile militare aparţinând Ministerului Apărării 
Naţionale au primit sarcina ca, la ordin, să fie în măsură să întărească 
dispozitivul de pază al forţelor de ordine. 

Populaţia civilă şi militarii din Prahova au urmărit cu mari emoţii 
vâlvătăile revoltei izbucnite spontan la Timişoara şi propagată la Bucureşti. 

Eşuarea lamentabilă a mitingului organizat de Nicolae Ceauşescu în 
Piaţa Palatului din Bucureşti, în ziua de 21 decembrie 1989, la ora 12:00, a 
reprezentat imboldul pentru punerea în mişcare a prahovenilor. În după- 
amiaza acelei zile numeroşi cetăţeni din Ploieşti — dar şi din unele oraşe şi 

comune ale judeţului Prahova — s-au îndreptat către Bucureşti, folosind diferite 
mijloace de transport. 

În dimineaţa zilei de 22 decembrie 1989, începând cu ora 8:00, în 
marile întreprinderi ploieştene au început mişcările de protest împotriva 
regimului Ceauşescu. Semnalul l-a dat cunoscuta întreprindere constructoare 
de utilaj petrolier „1 mai”, unde, între orele 9:00 şi 10:00, s-au format primele 
coloane de demonstranți, cu intenţia de a se deplasa spre centrul oraşului. 

Posturile naţionale de radio au anunţat, la ora 10:11 decretarea „Stării 
de necesitate” pe întregul teritoriu României. Situaţia se agrava determinându- 
i pe militari să se gândească tot mai mult la iminenţa unei agresiuni externe. 
Unităţile militare din Bucuresti au furnizat rapoarte privind amplificarea 
mişcărilor revendicative de pe străzile capitalei. 

În jurul orei 10:00 posturile naţionale de radio au reluat ştirea referi- 
toare la decretarea stării de necesitate în întreaga ţară, completând anunţul cu 
„trădarea” şi sinuciderea generalului-colonel Vasile Milea. Această veste a fost 
receptată cu neîncredere şi suspiciune de către cadrele militare din Ploieşti. 

La ora 10:40 coloanele de demonstranți de la întreprinderile din zona 
de sud a municipiului Ploieşti au început deplasarea spre centru, strigând 
lozinci anticeauşiste, pentru libertate şi democraţie. În jurul orei 11:00, primul- 
secretar, Ion Frăţilă, i-a cerut comandantului garnizoanei să întărească 
dispozitivul de pază realizat de forţele de ordine ale Ministerului de Interne la 
obiectivele stabilite în zona centrală a localităţii. 

Comandantul garnizoanei, generalul-maior Dimitrie Popa, a raportat 
solicitarea respectivă comandantului Apărării Antiaeriene a Teritoriului, 
generalul-colonel Mircea Mocanu, care a aprobat executarea misiunii, 
precizând următoarele: 

- interzicerea, în mod categoric, a tragerilor asupra demonstranţilor; 

- uzul de armă pe timpul pazei şi apărării obiectivelor repartizate, să se 
facă numai dacă va fi imperios necesar şi în strictă conformitate cu 
prevederile Decretului nr. 367/1971, articolele 36-40, pe care fiecare 
militar trebuie să le cunoască; 

- ostaşii trimişi în misiune să nu se lase provocaţi sau dezarmaţi. 

Între orele 11:15 şi 11:30, comandantul garnizoanei a luat legătura, 
personal, cu comandanții fiecărei unităţi militare, transmiţându-le misiunile şi 
conduita pe timpul acestora. Esenţa ordinului dat avea să fie relatată într-un 
articol apărut în acele zile pe prima pagină a ziarului „Prahova”, sub titlul: „Un 
ordin ferm: Nu se trage în oameni!”. 

La ora 11:25, căpitanul Ion Nicolescu, comandantul U.M. 01065 
Popeşti-Negoieşti, a raportat că generalul-maior Gheorghe Voinea, coman- 
dantul Armatei 1-a, nu a aprobat să se intervină cu trupe în Ploieşti, ordo- 
nându-i să rămână în cazarmă şi să fie în măsură să treacă la îndeplinirea unei 
misiuni de luptă, fapt ce l-a iritat puternic pe primul-secretar al judeţului 
Prahova, Ion Frăţilă. 

Între orele 11:45 — 12:00, la toate unităţile din garnizoană s-a primit 
nota telefonică nr. 37, semnată de generalul-locotenent Ilie Ceauşescu, prin 
care se cerea tuturor unităţilor militare să acţioneze conform cerinţelor „stării 
de necesitate”, „executându-se numai ordinele comandantului suprem”. 

Începând cu ora 12:00, coloanele de manifestanți au ajuns în zona 
centrală a oraşului, aflându-se faţă în faţă cu cordoanele de milițieni şi trupele 
U.M. 0599, care ocupaseră dispozitiv circular în jurul sediului Comitetului 
Judeţean Prahova al P.C.R. şi al primăriei Ploieşti. În această situaţie, primul- 
secretar, Ion Frăţilă, i-a cerut comandantului garnizoanei să urgenteze 
introducerea subunităţilor de intervenţie în dispozitivul stabilit. În acest scop a 
fost numit căpitanul Constantin Gheorghe, ofiţerul cu paza obiectivelor în 
statul major al U.M. 01907 Ploieşti, căruia i s-au pus la dispoziţie un 
autoturism ARO şi mijloacele de legătură necesare. 

Căpitanul Constantin Gheorghe a întâmpinat, succesiv, subunitățile de 
intervenţie pe care le-a condus la fiecare obiectiv, le-a precizat misiunile, 
modul de exercitare a conducerii, cooperării, precum şi uzul de armă. 

Încă de la apariţia primului detaşament de militari în piaţă, mani- 
festanţii au început să strige: „Armata e cu noi!”. 

Conform planului stabilit subunitățile au fost instalate pentru paza şi 
apa raica următoarelor obiective: 

sediul Comitetului Judeţean Prahova al P.C.R. şi al Consiliului 
Municipal Ploieşti — unde două plutoane de la U.M. 01959 şi patru 
plutoane de la U.M. 01948 erau dispuse lângă clădiri, în spatele 
dispozitivului realizat de milițieni, scutieri şi U.S.L.A., şi alte efective 
ale U.M. 0599; 

- Poşta Centrală, Banca Naţională Sucursala Prahova şi Telefoanele — 
două plutoane de la U.M. 01536; 

- Complexele Comerciale Ploieşti, Omnia, Unirea şi Mercur, precum şi 
unităţile C.E.C. din zona centrală a oraşului au fost supravegheate cu 
zece patrule formate din câte un ofiţer şi 8 militari cu termen redus, 

_din U.M. 01866. 

În jurul orei 13:00 s-a comunicat prin radio despre fuga cuplului 
Ceauşescu, iar la postul de televiziune au apărut primele imagini ale acţiunilor 
revoluţionare din Bucureşti. 

Vestea despre căderea dictaturii a fost primită cu multă bucurie şi 
entuziasm atât de populaţia civilă, cât şi de militari. Străzile s-au transformat în 
adevărate torente vii, care se revărsau spre inima oraşului „aurului negru”. În 
piaţa centrală oamenii se îmbrăţişau, se sărutau, agitau steaguri tricolore, 
scandau „Victorie! şi cântau „Ole, ole, ole, ole, Ceauşescu nu mai e!. 

Începând cu ora 13:30, primul-secretar al fostului C.J. Prahova al 
P.C.R., Ion Frăţilă, s-a făcut nevăzut, semn că abandonase „corabia”. 

Începând cu ora 14:00, toate efectivele Ministerului de Interne au fost 
retrase succesiv şi introdu-se în interior, la fiecare etaj al „Casei Albe”. 
Mulțimea s-a angajat în dialog cu militarii aparţinând Ministerului Apărării 
Naţionale, care au rămas în dispozitivul de pază din exteriorul clădirii. Părinţii, 
fraţii, prietenii sau cunoscuţii unor ostaşi au venit, i-au îmbrăţişat, le-au oferit 
ceai, cafea şi dulciuri, şi le-au pus flori la arme. 

Între orele 13:10 — 14:15, toate unităţile militare din garnizoana Ploieşti 
au primit notele telefonice nr. 38 şi 309, sub semnătura generalului-locotenent 
Victor Stănculescu, prin care se preciza conduita armatei în etapa următoare. 

În aceste condiţii, comandantul U.M. 01907, generalul-maior Dimitrie 
Popa, şi-a convocat locţiitorii şi şefii de arme, i-a informat despre noul curs al 
evenimentelor politico-militare din ţară, le-a cerut propuneri privind modul 
ulterior de acţiune şi le-a precizat că misiunea de luptă principală a marii 
unităţi de apărare antiaeriană rămâne aceea de a fi gata în orice clipă pentru a 
respinge o eventuală agresiune aeriană. Ca urmare, a ordonat statului major să 
ia măsuri pentru executarea cu vigilenţă sporită a serviciului de luptă 
permanent, precum şi pentru întărirea pazei şi apărării cazărmilor şi 
dispozitivelor de luptă. De asemenea, a ordonat ca la toate eşaloanele să fie 
repartizate forţe şi mijloace pentru intervenţia la obiectivele militare şi civile de 
pe plan local. 

În jurul orei 14:30, la comandantul garnizoanei s-a prezentat loco- 
tenentul-colonel George Ioan Dănescu (viitorul ministru de interne), care a 
raportat că grupuri mari de demonstanţi — între care şi unele elemente 
declasate, cu grave antecedente penale, care au acţionat cu intenţii de 
răzbunare personală — au pătruns în sediul Înspectoratului Judeţean Prahova 
al Ministerului de Interne, în jurul orei 14:00, eliberând arestaţii ce fuseseră 
reţinuţi în vederea cercetării pentru delictele comise în perioada anterioară şi 
furând unele bunuri materiale. Întrucât exista pericolul ca unii cetăţeni civili să 
sustragă armament, muniții sau documente din Arhivele Statului, el a solicitat 
sprijin şi protecţie din partea armatei. Ca urmare, generalul-maior Dimitrie 
Popa a ordonat ca maiorul Mihai Burduja, din U.M. 01907, împreună cu 
efectivele a două plutoane puse la dispoziţie de către U.M. 01948 (2 ofiţeri şi 60 
de militari în termen), să asigure paza şi apărarea acestui obiectiv, începând cu 
ora 15:00. 

La aceeaşi oră 15:00, comandantul garnizoanei a convocat la sediul 
U.M. 01907 pe directorii principalelor întreprinderi şi instituţii din municipiul 
Ploieşti. Generalul-maior Dimitrie Popa le-a prezentat situaţia politico-militară 
din ţară şi din judeţ, stabilind împreună cu aceştia modul de desfăşurare a 
activităţilor economico-sociale de strictă necesitate: aprovizionarea populaţiei 
cu alimente, apă, energie electrică, acordarea asistenţei medicale, funcţionarea 
mijloacelor de transport în comun etc. S-a cerut tuturor să organizeze şi să 
desfăşoare cât mai bine activităţile de care răspund, iar în caz de nevoie să 
apeleze la sprijinul armatei. 

Cu acest prilej s-au stabilit obiectivele vitale ce urmau a fi păzite şi 
apărate de către unităţile militare, pe platformele industriale şi în instituţii, 
efectivele necesare, posibilităţile de hrănire, cazare şi conducere a acestora. 
Totodată, s-a cerut reprezentanţilor instituţiilor şi unităţilor economice să 
asigure delegaţi, între orele 17:00 şi 18:00, pentru recunoaşterea, primirea şi 
introducerea în dispozitive a efectivelor repartizate. 

În jurul orei 15:00, grupuri de manifestanți au pătruns în forţă în sediul 
C.J. Prahova al P.C.R. Subunităţile militare aflate în pază nu au putut preveni 
aceste acţiuni întrucât, conform ordinului primit, nu au făcut uz de armă. În 
aceste împrejurări, intuind că ar putea scăpa situaţia de sub control, maiorul 
Dumitru Costea, comandantul efectivelor din U.M. 0599 care realizaseră 
dispozitivul de apărare în interiorul clădirii, s-a adresat comandantului 

garnizoanei, cerându-i să trimită la faţa locului un ofiţer investit cu autoritate 
pe linie de garnizoană, care să fie recunoscut şi ascultat de către manifestanți. 

Întrucât problemele pe care trebuia să le rezolve comandantul marii 
unităţi de apărare antiaeriană deveneau tot mai complexe, s-au adoptat 
următoarele măsuri: 

- conducerea acţiunilor din punctul de comandă pentru apărarea 
antiaeriană a obiectivelor şi populaţiei din zona de responsabilitate să 
fie realizată, prin rulaj, cu trei echipe de luptă, coordonate de colone- 
lul Traian Nechita, şeful secţiei operaţii, colonelul Ion Broşteanu, 
şeful trupelor de rachete şi artilerie antiaeriană şi colonelul Gheorghe 
Tolomei, şeful aviaţiei de vânătoare; 

- conducerea nemijlocită a acţiunilor executate de efectivele unităţilor 
militare din garnizoană şi judeţ pentru paza şi apărarea obiectivelor 
militare şi civile de către colonelul Pavel Barbu, şeful de stat major, şi 
maiorul Vasile Enea, de la U.M. 01907; 

- coordonarea activităţilor economico-sociale şi sprijinirea constituirii 
noilor organe locale ale puterii de stat, la sediul acestora, începând cu 
ora 16:00, de către colonelul Vasile Berheciu, locţiitorul coman- 
dantului garnizoanei. 

Activităţile, în ansamblul lor, au fost conduse şi coordonate direct de 
către generalul-maior Dimitrie Popa, care a adoptat toate deciziile majore şi a 
intervenit nemijlocit în sprijinul grupei operative care se confrunta cu cele mai 
dificile probleme. 

La ora 16:30 s-au prezentat la sediul U.M. 01907 Ploieşti toţi 
comandanții unităţilor militare care fuseseră chemaţi la ordin de către 
comandantul garnizoanei. Generalul-maior Dimitrie Popa i-a informat asupra 
situaţiei, le-a precizat măsurile concrete ce trebuiau întreprinse pentru 
executarea prevederilor notelor telefonice nr. 38 şi 39, precum şi modul în care 
a fost concepută şi organizată conducerea activităţilor social-economice şi 
militare în municipiu şi judeţ. 

În scopul prevenirii unor accidente cu urmări tragice, li s-a atras atenţia 
comandanților asupra necesităţii respectării, la nivelul garnizoanei, a 
principiului comenzii unice, a executării cu promptitudine a ordinelor şi a 
raportării oportune despre îndeplinirea misiunilor. 

De asemenea, s-a cerut comandanților să analizeze temeinic forţele şi 
mijloacele necesare pentru îndeplinirea misiunilor de luptă de bază, întărirea 
apărării cazărmilor şi dispozitivelor de luptă proprii, precum şi pentru paza 
unor obiective politico-administrative şi economico-sociale de plan local. 

Colonelul Pavel Barbu, împreună cu maiorul Vasile Enea şi comandanții 
de unităţi, au organizat în mod detaliat dispozitivul de pază şi apărare la 
obiectivele militare şi civile din municipiul Ploieşti şi judeţul Prahova, stabilind 
responsabilităţile astfel: 

- U.M. 01907: Comenduirea Garnizoanei, Casa Armatei, căminele de 
garnizoană nr. 1 şi 2; 

- U.M. 01959, comandată de colonelul Emil Pintilie: sediul CJ. 
Prahova al P.C.R. (cu două plutoane instalate anterior), 
Întreprinderea „Protan”, Staţia de încărcat butelii de aragaz (inclusiv 

nouă patrule pentru însoţirea maşinilor de transport şi distribuire), 
Ferma Corlăteşti, Întreprinderea de pompe Teleajen, Fabrica de 
Pâine, Staţia PECO Bucov; 
U.M. 01808, comandată de locotenentul-colonel Aurel 'Toader: 
Barajul „Paltinul” (împreună cu două plutoane de la Şcoala de 
Subofiţeri de Miliție din Câmpina), I.C.A.P.A. Crângul lui Bot, Târgşor 
şi Floreşti, Depozitul de materiale explozive al garnizoanei Ploieşti, 
Aeroclubul „Gherghe Bănciulescu” (Strejnic), staţiile de cale ferată 
Crângul lui Bot şi Târgşor; 
U.M. 01948, comandată de colonelul Costache Florea: sediul 
Consiliului Municipal Ploieşti (cu efectivele desfăşurate anterior), 
Inspectoratul Judeţean al M.I., Arhivele Statului - Filiala Ploieşti, 
Tipografia, Rezervoarele de apă Nord, Spitalul Judeţean, Fabrica de 
pâine şi sediul I.R.E., iar cu câte un pluton, la cazarma U.M. 01923 şi 
G.A.Z. Păuleşti; 
U.M. 01899, comandată de locotenentul-colonel Ioan Pop: Stațiile 
I.R.E. Teleajen şi Valea Călugărească, Rezervoarele de apă Movila 
Vulpii, Releul T.V. Valea Călugărească; 
U.M.01954, comandată de locotenentul-colonel Valentin Mănescu: 
Rezervoarele de apă Movila Vulpii; 
U.M. 01866, comandată de locotenentul-colonel Emil Şotropa, cu 18 
patrule, dintre care 10 erau deja în funcţiune: Stațiile de transformare 
ale I.R.E. Nord şi Brazi, Gara de Sud şi cea de Vest, Spitalele C.F.R. şi 
Schuller, I.C.A.P.A. Podul Înalt şi Movila Vulpii, Secţia Carotaj 
materiale explozive, staţiile PECO de la kilometrul 6, Vest, Hipodrom, 
Cina şi Romană, instituţiile şi complexele comerciale de pe axul 
central al oraşului aflate între Gara de Sud şi Complexul Nord; 
U.M. 01591, comandată de colonelul Marin Bratu: Platforma XENIA 
cu Depozitele I.C.R.A., I.C.R.TI., I.C.R.M., Frigorific, Fabrica de 
pâine, Întreprinderea „1 Mai”, Centralele Telefonice Sud şi Vest; 
U.M. 01437, comandată de colonelul Nicolae Trandafir: Centrul de 
Hematologie,  F.N.C., Secţia  Carotaj materiale radioactive, 
Întreprinderea de Industrializare a Laptelui. 

S-au mai precizat sarcinile: 
recunoaştera şi luarea în primire a obiectivelor care trebuiau efectuate 
în prezenţa reprezentanţilor acestora; 
itinerariile de deplasare să se facă sub îndrumarea garnizoanei; 
modalităţile de realizare a conducerii, controlului şi cooperării; 
periodicitatea şi orele pentru rapoarte; 
uzul regulamentar de armă; 
misiunile începeau la ora 18:00 şi se terminau la ordin. 

În activităţile de pază şi apărare a obiectivelor economico-sociale au fost 


angajaţi 628 de militari în municipiul Ploieşti (38 de ofiţeri, 41 de subofiţeri şi 
549 de gradaţi şi soldaţi) şi 565 de oameni în judeţul Prahova (19 ofiţeri, 17 
subofiţeri, 529 militari în termen). Au fost menținute în rezervă 12 plutoane de 
militari. 

La ora 17:45, colonelul Vasile Berheciu a raportat comandantului 
garnizoanei că un mare număr de manifestanți a pătruns în sediul fostului C.J. 
Prahova al P.C.R. În timp ce unii se adresau de la balcon mulţimii din piaţă, 
alţii se certau pe tema înfiripării noilor organe locale de stat după criteriul 
„primului venit”. Profitănd de această dezordine, unii cetăţeni, certaţi cu legea 
şi înfierbântaţi de alcool, au forţat uşile birourilor, încercând să sustragă 
diverse bunuri materiale (televizoare, aparate de radio, calculatoare, mochete 
etc.). Colonelul Berheciu a solicitat să i se trimită ofiţeri din Comandamentul 
U.M. 01907, pentru a restabili ordinea. 

În situaţia creată, la ora 18:00 generalul-maior Dimitrie Popa a raportat 
comandantului C.A.A.T., generalul-colonel Mircea Mocanu, situaţia existentă 
în cadrul marii unităţi de apărare antiaeriană a teritoriului, măsurile 
întreprinse pentru executarea cu vigilenţă a serviciului de luptă permanent şi 
pentru paza şi apărarea obiectivelor militare şi civile din municipiul Ploieşti şi 
judeţul Prahova, cerându-i aprobarea pentru a se deplasa la sediul 
administrativ, pentru a soluţiona problemele apărute. 

La ora 18:15, comandantul garnizoanei şi 15 ofiţeri din U.M. 01907 s-au 
deplasat la palatul administrativ. Din balconul clădirii, generalul-maior 
Dimitrie Popa s-a adresat mulţimii adunate în piaţa centrală a oraşului, 
asigurând-o de tot sprijinul armatei. Apoi i-a îndemnat pe oameni să se bucure 
şi să se manifeste în mod paşnic, să ia atitudine împotriva celor care încearcă să 
producă dezordine sau să distrugă bunuri materiale. De asemenea, le-a cerut 
să-şi desemneze delegaţi reprezentativi, care să participe la alegerea 
democratică a noilor organe administrative locale. 

După lungi şi aprinse dezbateri, între orele 18:30 şi 20:00 s-a constituit 
un Comitet de Iniţiativă format din 7 membri, care urma să coordoneze 
activităţile la nivelul municipiului Ploieşti şi al judeţului Prahova. 

În semn de preţuire şi respect faţă de armată, generalul-maior Dimitrie 
Popa a fost desemnat preşedinte, iar colonelul Vasile Berheciu vicepreşedinte al 
acestui organism. 

Pentru calmarea şi liniştirea populaţiei civile au acţionat şi alte cadre 
militare. Cu mult tact s-a adresat demonstranţilor de la palatul administrativ şi 
colonelul Emil Pintilie. 

După ora 18:30 a apărut prima informaţie falsă cu privire la prezenţa 
unor terorişti pe acoperişul blocului situat în sensul giratoriu Bucov, care a 
produs panică în rândul populaţiei civile şi chiar în rândurile unor militari. 
Deplasându-se la faţa locului, căpitanul Gavrilă Preda, însoţit de doi soldaţi, a 
constatat că locatarii s-au urcat pe acoperişul blocului pentru a face orientarea 
antenelor de televizor, deci ştirea a fost falsă. 

La aceeaşi oră, pe linia punctelor de comandă a început transmiterea 
unor date despre evoluţia unor ţinte aeriene care apăruseră în spaţiul aerian al 
ţării, îndeosebi din direcţiile sud şi sud-est, descoperite de staţiile şi complexele 
de radiolocaţie de la subunitățile de radiolocaţie subordonate U.M. 01959 
Ploieşti. 

De asemenea, s-a transmis pe linia punctelor de comandă ştirea că de la 
Titu au fost programate patru elicoptere pentru a executa misiuni de cercetare 

pe comunicaţia Bucureşti - Ploieşti şi în zona Titu — Otopeni. Ulterior s-a aflat 
că elicopterul nr. 73 a aterizat forţat datorită impactului cu un corp luminos. 

Având în vedere situaţia creată, la ora 19:30, la ordinul comandantului 
C.A.A.T., generalul-colonel Mircea Mocanu, toate forţele şi mijloacele din 
subordinea marii unităţi de apărare antiaeriană au fost trecute în „starea de 
pregătire pentru luptă nr. 1”, luându-se măsuri pentru: 

- alarmarea unităţilor şi aducerea echipelor de luptă la posturi în 
punctul de comandă şi la tehnica de luptă; 

- intensificarea cercetării prin radiolocatie, cuplând staţii şi complexe 
suplimentare; 

- punerea în funcţiune a mijloacelor de transmisiuni necesare 
conducerii, înştiinţării despre situaţia aeriană a trupelor şi populaţiei, 
precum şi pentru cooperare; 

- pregătirea pentru tragere a complexelor de rachete, artilerie şi 
mitralierelor antiaeriene; 

- anularea decolării avioanelor proprii, militare sau civile. 

În jurul orei 19:35, maiorul Mihai Burduja a raportat, de la sediul 
Insectoratului Judeţean al Ministerului de Interne, că s-a primit o radiogramă 
prin care se cerea ca toate unităţile din subordinea acestui minister să înceteze 
orice acţiune ostilă revoluţiei şi să se subordoneze necondiţionat armatei. 

Colonelul Pavel Barbu a raportat comandantului garnizoanei despre 
trecerea efectivelor în „starea de pregătire de luptă nr. 1”, primirea radiogramei 
de la Ministerul de Interne şi despre instalarea fără incidente a forţelor şi 
mijloacelor pentru paza şi apărarea obiectivelor. 

La ora 20:30, generalul-maior Dimitrie Popa şi colonelul Vasile 
Berheciu s-au deplasat la sediul Inspectoratului Judeţean al Ministerului de 
Interne, pentru luarea în subordine a acestuia. 

Din ordinul comandantului garnizoanei, locotenentul-colonel George 
Ioan Dănescu, din cadrul miliției Judeţului Prahova, şi maiorul Constantin 
Petrescu, şeful securităţii, au adus la cazarmă majoritatea cadrelor militare, 
mai puţin 30 de ofiţeri care se aflau în misiune şi aveau asupra lor armamentul 
individual şi muniţia aferentă. 

Deoarece comandantul garnizoanei era cunoscut de către cadrele 
Ministerului de Interne, precum şi datorită trecutului dovedit de ofiţerii din 
unităţile militare subordonate armatei, luarea în subordine a Inspectoratului 
Judeţean al Ministerului de Interne s-a efectuat în mod civilizat, în 
conformitate cu prevederile regulamentelor militare. 

După îndeplinirea misiunii, la ora 21:30 generalul-maior Dimitrie Popa 
a revenit la comandamentul marii unităţi, a raportat comandantului C.A.A.T. 
despre activităţile desfăşurate şi a informat T.V.R. că în judeţul Prahova 
situaţia era sub control, ştire difuzată pe post. În cele din urmă s-a prezentat în 
punctul de comandă şi a preluat conducerea acţiunilor de luptă. 

Preluând o informaţie falsă referitoare la otrăvirea apei — transmisă de 
„revoluţionara” Carmen Gortoescu, din proprie iniţiativă, cu ajutorul 
autocaravanei de la Intreprindera Cinematografică Ploieşti şi prin staţia de 
radioamplificare a acesteia, care a alertat populaţia din Ploieşti şi de pe Valea 
Prahovei până la Buşteni, unde a fost oprită — directorul Olteanu, de la O.G.A., 

i-a comunicat-o maiorului Miloş. Ofiţerul a raportat comandantului 
garnizoanei, care a ordonat medicilor militari, locotenentul-colonel Nicolae 
Ciolacu, din U.M. 01907, şi maiorului Ion Nuţiu, din U.M. 01051, să facă 
analizele de laborator ale apei, folosindu-se de personalul specializat de la 
O.G.A. În urma testelor făcute aceştia au demonstrat că ştirea a fost falsă. 
Ulterior, cei doi ofiţeri medici au supravegheat, zilnic, împreună cu personalul 
de la O.G.A., buletinele de analiză a apei potabile de la toate sursele de 
aprovizionare din judeţ. 

Între timp, la statul major al U.M. 01907 s-a raportat că, din ordinul 
comandantului Armatei 1-a, forţele şi mijloacele U.M. 01065 Popeşti-Negoieşti 
s-au pus în marş spre Bucureşti. 

În jurul orei 22:00, la punctul de control al U.M. 01907 s-a prezentat 
directorul P.T.T.R. Prahova, Ovidiu Popescu, care, după aprobările de rigoare, 
a fost condus la biroul comandantului, unde a fost primit de maiorul Vasile 
Enea. Directorul a precizat că doreşte să se pună la dispoziţia comandantului 
garnizoanei, aşa cum i-a precizat adjunctul ministrului Poştelor şi 
Telecomunicaţiilor, ing. Eugen Pintilie (fost ofiţer activ de radiolocaţie). 
Viitoarea sa activitate avea să asigure derularea normală a activităţilor militare 
şi economico-sociale. El va fi acela care va întrerupe legăturile telefonice care 
aparținuseră organelor locale ale Ministerului de Interne şi va asigura mijloace 
suplimentare de telecomunicaţii. 

Între orele 22:30 şi 22:45, la statul major al U.M. 01907 s-au primit 
rapoarte de la maiorul Dumitru Costea, comandantul U.M. 0599, şi colonelul 
Ion Ionescu, locţiitorul ocomandantului U.M. 01959, referitoare la verificările 
făcute la benzinăria de la kilomerul 6, unde nu s-au descoperit elicoptere şi 
terorişti. Nici unul dintre ei nu a fost în măsură să precizeze cine le-a ordonat 
să execute misiunea respectivă. 

Noaptea de 22/23 decembrie 1989 a fost cea mai lungă noapte pentru 
militarii din unităţile dislocate în judeţul Prahova, îndeosebi pentru cele de 
apărare antiaeriană. După miezul nopţii s-au intensificat acţiunile militare 
aeriene şi terestre asupra dispozitivului de luptă al marii unităţi de apărare 
antiaeriană a teritoriului. 

Unităţile Militare 01808 şi 01890, împreună cu subunitaţile din 
subordine, au descoperit şi combătut nouă ţinte aeriene în zona Prahova. 

Mijloacele de radiolocaţie din înzestrarea U.M. 01959 au descoperit, 
urmărit şi transmis la înştiinţare, 237 de ţinte aeriene, care au fost 
materializate pe planşetele din punctul de comandă al marii unităţi de apărare 
antiaeriană a teritoriului, de unde s-au condus acţiunile unităţilor de rachete, 
mitraliere şi artilerie antiaeriană pentru combaterea lor (aviația de vânătoare 
nu a primit ordin de decolare). 

În prima parte a nopţii ţintele aeriene au evoluat în majoritatea lor până 
la limita îndepărtată a zonelor de nimicire a rachetelor antiaeriene, manevrând 
apoi în direcţie, fără a intra în ea. În partea a doua a nopţii, ţintele aeriene au 
„atacat” dispozitivele de luptă, acţionând cu precădere între limita îndepărtată 
a zonei de foc a mitralierelor şi tunurilor antiaeriene de calibru mic (circa 2-3 
km) şi limita apropiată de lansare a rachetelor antiaeriene (aproximativ 7 km). 

Ţintele aeriene observate cu aparatele de ochire şi cu ochiul liber au fost 
relativ puţine, din declaraţiile martorilor oculari rezultând că acestea puteau fi 
nişte elicoptere sau miniavioane care evoluau fără zgomot, fiind însoţite de 
lumini colorate diferit, preponderent albe şi galbene. Este posibil ca 
majoritatea lor să fi fost imitate electronic, existenţa lor neputând fi pusă la 
îndoială, deoarece au fost descoperite şi urmărite de mijloace de radiolocaţie, 
care au funcţionat pe poziţii şi game diferite. Interesant a fost faptul că la 
comanda „Foc!”, transmisă pe linia punctelor de comandă, ţintele aeriene 
dispăreau de pe ecranele staţiilor de radiolocatie. 

Prin legăturile de transmisiuni s-au primit ordine şi ştiri false care au 
influenţat, în mod negativ, activitatea de conducere a unităţilor. 

În garnizoana Ploieşti nu s-au executat atacuri terestre asupra 
cazărmilor şi dispozitivelor de luptă ale unităţilor militare şi nu s-au înregistrat 
morţi sau răniţi. 

La data de 23 decembrie, pe baza concluziilor desprinse din activitatea 
proprie şi a dispoziţiilor eşaloanelor superioare, comandantul garnizoanei a 
ordonat măsurile pentru refacerea capacităţii de luptă a unităţilor militare: 
completarea rachetelor şi munițiilor, a plinurilor de carburanţi, odihnirea 
efectivelor, întreţinerea tehnicii de luptă şi armamentului din dotare. Începând 
cu ora 8:00, la propunerea statului major, generalul-maior Dimitrie Popa a 
ordonat următoarele măsuri: 

- întărirea apărării antiaeriene a comandamentului marii unităţi prin 
instalarea pe poziţii de tragere, a unui pluton de mitraliere antiaeriene 
M.R.-4 (3 piese), sub comanda căpitanului Nicolae Alexiu, în incinta 
cazărmii; 

- completarea grupei operative pentru coordonarea pazei şi apărării 
obiectivelor militare şi civile de către efectivele unităţilor militare cu 
încă 3 ofiţeri: căpitanii Adrian Nae şi Laurenţiu Văsâi şi locotenentul- 
major Cristel Pantea, toţi din U.M. 01907; 

- detaşarea la sediul Inspectoratului judeţean al Ministerului de Interne 
a căpitanilor Nicolae Marinică şi Mihai Săftoiu; 

- luarea în subordine şi a efectivelor U.M. 0599, retragerea lor din 
sediul Consiliul Judeţean al Frontului Salvării Naţionale în cazărmi, 
sau, după caz, redistribuirea lor pentru întărirea dispozitivelor de 
pază şi apărare la Combinatele Petrochimice Brazi şi Teleajen, 
Rafinăria Astra Ploieşti, Întreprinderile Mecanice Plopeni şi Vălenii 
de Munte, Depozitul Găvănel (rezervele statului), Secţia Carotaj, 
Stațiile de telecomunicaţii Cheia, Coştila şi Furnica, Complexul Peleş- 
Pelişor-Foişor, Rezervoarele de apă Băneşti, Măneciu, Făget şi Vălenii 
de Munte; 

- toate unităţile şi subunitățile vor executa, în cursul zilei, acţiuni de 
cercetare şi scotocire în raioanele din care au apărut ţintele aeriene, 
precum şi în zonele din vecinătatea cazărmilor. 

Este important de reţinut că în timpul căutărilor efectuate de echipe ale 
subunităţilor de rachete şi artilerie antiaeriană care au deschis focul asupra 
țintelor aeriene în cursul nopţii precedente, nu s-au găsit probe materiale care 
să dovedească că acestea au fost doborâte, exceptând resturile din racheta 

antiaeriană — asemuită cu un avion în flăcări — care se autodistrusese în 
apropierea barajului de la Paltinu. 

La ora 10:00, din ordinul comandantului garnizoanei a fost convocat la 
U.M. 01907 şeful Statului Major judeţean al gărzilor Patriotice, maiorul Cornel 
Moldoveanu, căruia i s-a cerut să ia măsuri pentru dezarmarea subunităţilor, 
retragera şi depozitarea în condiţii de securitate a armamentului şi muniției 
aflată asupra acestora. Conform  Dispoziţiei Marelui Stat Major, nr. 
1/391/23.12.1989, s-a organizat, cu un număr minim de luptători înarmaţi, 
paza şi apărarea celor 31 de staţii de transformare (din care 8 în municipiul 
Ploieşti), a sediului Poliţiei Municipiului Ploieşti, a întreprinderilor din judeţ 
care n-au putut fi asigurate cu pază militară, conform cererilor acestora, 
situaţia urmând a fi raportată zilnic la U.M. 01907. 

Punctul de comandă al marii unităţi a condus şi supravegheat zborul 
elicopterelor şi avioanelor M.I.G. 23, care au efectuat misiuni de cercetare în 
Muntenia şi Dobrogea. 

Începând cu ora 12:00, colonelul Vasile Berheciu a organizat activitatea 
ofiţerilor puşi la dispoziţie pe misiuni şi ture, pentru a face faţă multitudinii şi 
complexităţii sarcinilor cu care se confrunta noul organ local, constituit la 
nivelul judeţului Prahova. 

După verificarea dispozitivelor de pază şi apărare realizate la obiectivele 
civile din oraş, precum şi a subunităţilor de intervenţie planificate a fi 
menținute în cazărmi, s-au operat unele modificări, introducându-se patrule 
formate dintr-un ofiţer şi 6 militari în termen, pe comunicațiile din cartierele 
Vest şi Enăchiţă Văcărescu, prin grija comandanților Unităţilor Militare 01591, 
01437, 01536. 

Conform ordinului comandantului C.A.A.T., generalul-colonel Mircea 
Mocanu, comandantul garnizoanei Ploieşti a asigurat trimiterea a două 
plutoane de militari de către U.M. 01866 la Târgovişte, întărind astfel 
dispozitivul de pază al cazărmii Unităţilor Militare 01417 şi 01378. De 
asemenea, s-au luat măsuri de executare a focului asupra țintelor aeriene şi 
terestre numai la vedere, evitându-se lansarea rachetelor antiaeriene şi 
consumurile inutile de muniţie de artilerie şi infanterie. 

La ora 21:00, căpitanul Nicolae Cercel, din U.M. 01808, a raportat că a 
fost informat de nişte cetăţeni că pasagerii din trenurile care opreau în gara 
Comarnic au fost tâlhăriţi în cursul zilei de un grup de răufăcători. Ca urmare, 
comandantul garnizoanei Ploieşti i-a dat ordin ofițerului de la Câmpina să 
verifice şi să reglementeze situaţia din gara Comarnic, să menţină cele două 
plutoane de elevi de la Şcoala de Miliție în paza barajului de la Paltinu şi să 
întărească paza divizionului de artilerie cu un alt pluton de elevi de la şcoala 
menţionată şi un pluton de la U.M. 0865 din localitate. 

În cursul nopţii, prin ordinul C.A.A.T., s-a trecut la folosirea 
frecvenţelor de rezervă la staţiile de radiolocaţie cu sisteme de reacordare şi, ca 
urmare, au scăzut numărul de ţinte aeriene şi intensitatea bruiajului de zgomot 
şi de imitație. 

Pentru a menţine în stare de funcţionare toate legăturile şi a preveni 
transmiterea ordinelor false şi a zvonurilor, la propunerea directorului 

P.T.T.R., Ovidiu Popescu, comandantul garnizoanei a ordonat înlocuirea 
operatoarelor de la centrala telefonică cu centraliste de la U.M. 01007. 

În noaptea de 23/24 decembrie 1989, mijloacele de cercetare prin 
radiolocaţie ale U.M. 01899 au descoperit patru ţinte aeriene care au fost 
combătute de bateria care acţionase şi în noaptea precedentă. 

Informaţiile false au continuat şi în această noapte. Astfel, la ora 2:43, 
prin telefonul interior nr. 170 de la postul de luptă al comandantului marii 
unităţi radiotehnice s-a primit un mesaj prin care plutonierul adjutant Mihăilă 
a anunţat că doi terorişti au pătruns în cazarmă şi au atacat punctul de 
comandă. Retransmiterea zvonului fără a-l verifica a provocat panică în 
rândurile personalului punctului de comandă, îndeosebi în rândul 
operatoarelor pentru cercetarea spaţiului aerian, care au fost puse cu dificultate 
în ordine de către locotenentul-colonel Dragoş Cârcu, însărcinat cu conducerea 
echipei de luptă a U.M. 01959. 

În jurul orei 4:20 au raportat telefonic, aproape simultan, colonelul 
Temistocle Guţanu, comandantul U.M. 02241 Buda, şi locotenentul-colonel 
Valentin Mănescu, comandantul U.M. 01954, care asigurau paza rezervoarelor 
de apă de la Movila Vulpii, că au fost atacați terestru şi au consumat circa 75% 
din muniții. Ambii cereau întăriri, însă statul major a ordonat încetarea focului. 
Efectul a fost că nici „agresorul” nu a mai „tras” asupra lor. Cercetarea 
efectuată pe timp de lumină a scos la iveală urme proaspete cam la jumătatea 
distanţei dintre cele două unităţi, unde fusese instalat un dispozitiv pentru 
marcarea focului, care dispăruse între timp. 

După redactarea raportului de luptă al marii unităţi de apărare 
antiaeriană, la ora 8:00, a rezultat că mijloacele de radiolocaţie ale U.M. 01959 
Ploieşti au descoperit 197 de ţinte aeriene care au acţionat aproape similar ca în 
noaptea precedentă, cele mai multe vizând obiectivele Bucureşti, Mangalia, 
Constanţa, Brăila, Buzău, aerodromurile, precum şi dispozitivele de luptă ale 
subunităţilor de apărare antiaeriană. Ţintele aeriene au fost combătute cu 
dificultate de către aviația de vânătoare şi elicoptere, fără a se putea executa un 
foc precis asupra lor. Motivele ar fi fost că „au sărit din încadrare” atunci când 
s-a încercat să se tragă în ele de pe radiolocatoarele de bord sau că apăreau ca 
nişte puncte luminoase atunci când erau observate vizual. S-au continuat 
atacurile imitate asupra unor cazărmi, cum a fost cazul celor două unităţi din 
judeţul Prahova. S-au transmis ordine şi ştiri false prin mijloacele de 
transmisiuni. Au fost bruiate unele mijloace de transmisiuni şi de radiolocaţie. 
Nu s-au înregistrat pierderi umane şi distrugeri materiale. 

În ziua de 24 decembrie 1989, ora 8:30, din ordinul comandantului 
C.A.A.T., locotenenentul Eugen Popescu, din U.M. 01907, şi locotenentul- 
major Ion Dănilă, din U.M. 01808, au transportat la U.M. 01865 Bucureşti 
1.500 de mine antiinfanterie, din care au plantat 75 de bucăţi la Aeroportul 
Otopeni şi 300 de bucăţi la Aeroportul Băneasa. Câmpurile au fost dezafectate 
şi minele recuperate integral, pe data de 17 februarie 1990. 

La ora 8:45 punctul de comandă al marii unităţi a fost avertizat că între 
orele 9:00 şi 16:00 aviația de vânătoare şi elicopterele vor executa misiuni de 
cercetare şi de lovire în diferite zone din Dobrogea şi Muntenia, misiune în care 

elicopterul cu seria 89, aparţinând U.M. 02010 Tuzla, s-a prăbuşit din cauza 
unei defecţiuni tehnice, echipajul pierzându-și viaţa. 

Posturile de radio şi televiziune au difuzat, la ora 14:35, dispoziţia de 
încetare a focului, predare a armelor şi subordonare totală şi necondiționată 
Ministerului Apărării Naţionale a unităţilor care au aparţinut Ministerului de 
Interne. În baza acestei dispoziţii, comisia numită de comandantul garnizoanei 
Ploieşti, condusă de colonelul ing. Constantin Marin, începând cu ora 15:00 a 
preluat integral armamentul, muniţiile (existau indicii că nu au fost folosite în 
ultimele zile) şi mijloacele tehnice din dotarea Inspectoratului Judeţean 
Prahova al M.I., conservându-le şi depozitându-le la Unităţile Militare 01923, 
01948 şi 01866 (activitate care s-a încheiat la data de 8 ianuarie 1990). 
Întregului personal al instituţiei amintite (care a fost prezent în cazarmă până 
la ora 15:00) i-au fost ridicate legitimaţiile de către locotenentul-colonel 
Augustin Socaciu. 

În cursul zilei de 24 decembrie, pe baza comunicatului Consiliului 
Frontului Salvării Naţionale s-au constituit, în mod democratic, Consiliul 
Judeţean Prahova al Frontului Salvării Naţionale şi Consiliul Municipal F.S.N. 
Ploieşti. Au fost reconfirmaţi pe funcţiile de preşedinte şi vicepreşedinte, 
generalul-maior Dimitrie Popa şi colonelul Vasile Berheciu. 

În noaptea de 24/25 decembrie 1989, numărul țintelor aeriene 
descoperite de mijloacele de radiolocaţie aparţinând U.M. 019509 a scăzut la 69, 
iar evoluţia lor a fost asemănătoare celor din zilele anterioare. 

În ziua de 25 decembrie 1989, începând cu ora 8:00, generalul-maior 
Dimitrie Popa s-a deplasat la sediul C.J.F.S.N., iar colonelul Pavel Barbu, 
însoţit de căpitanul Constantin Gheorghe, au controlat dispozitivele de pază şi 
subunitățile de intervenţie din garnizoana Ploieşti. 

Pentru a se evita erorile şi greşelile, punctul de comandă al marii unităţi 
a fost înştiinţat, în jurul orei 9:00, că, în cursul zilei, în zona de acţiune a marii 
unităţi vor evolua avioane de vânătoare şi elicoptere, pentru misiuni de 
recunoaştere şi control. S-a ordonat să nu se deschidă focul, din greşeală. 

Comisia formată din locotenenţii-colonei Gheorghe Cocan şi Vasile 
Ştirbu, căpitanul Liviu Suciu şi locotenentul-major Relu Onuţu, însoţiţi de 
Mihai Mihai şi Rodica Petrescu, experţi din partea organului judeţean al puterii 
de stat, a verificat, inventariat, sigilat şi predat, în paza şi apărarea U.M. 0599, 
Complexul Peleş-Pelişor-Foişor şi încă 19 vile care aparținuseră C.C. al P.C.R., 
acţiune care s-a încheiat pe data de 3 ianuarie 1990, fiind înregistrată şi 
transmisă la Televiziunea Română. 

La ora 18:00, U.M. 01948 a primit ordin să asigure paza depozitului 
pentru ajutoare, organizat într-o clădire pe strada 1848, cu un ofiţer şi 10 
militari în termen. 

Mijloacele de descoperire prin radiolocaţie aparţinând U.M. 01959 au 
detectat, în noaptea de 23/24 decembrie 1989, 3 ţinte aeriene. 

De la data de 25 decembrie 1989 au fost trimise, cu mijloacele I.R.T.A., 
în toate comunele din judeţul Prahova, 89 de cadre militare aparţinând 
unităţilor militare din Ploieşti şi împrejurimi, subordonate Ministerului 
Apărării Naţionale, cu misiunea să asigure ordinea în timpul alegerii 
democratice a consiliilor comunale ale Frontului Salvării Naţionale. 

Începând cu ziua de 26 decembrie 1989, situaţia din garnizoana Ploieşti 
s-a normalizat, populaţia căpătând deplină încredere în acţiunile armatei 
române. 

Ca urmare a acestei situaţii, pe data de 27 decembrie 1989 s-a redus 
numărul patrulelor din oraş şi s-au înfiinţat filtre, formate din câte un ofiţer, 6 
militari în termen şi 1 subofițer de poliţie, la intrările în oraş, astfel: U.M. 
01866 la km 6 (spre Braşov) şi Podul Înalt (spre Târgovişte), U.M. 01948 la 
Spitalul Judeţean, U.M. 01959 la punctele de control de la Bucov (spre Buzău) 
şi Bărcăneşti (spre Bucureşti). 

Întrucât organele de ordine care aparținuseră Ministerului de Interne 
îşi pierduseră credibilitatea iar manifestările anarhice s-au intensificat, în baza 
cererilor unor localităţi şi la propunerea colonelului Vasile Berheciu, coman- 
dantul garnizoanei, generalul-maior Dimitrie Popa, a aprobat ca în fiecare oraş 
să fie trimişi câte 2 ofiţeri însoţiţi de 2-3 militari în termen, care să asigure 
menţinerea ordinii în localităţi în timpul alegerii democratice a consiliilor 
orăşeneşti ale Frontului Salvării Naţionale. În acest scop, începând cu data de 
28 decembrie 1989, cu maşinile puse la dispoziţie de Şcoala de Şoferi Amatori 
din Pigieslu s-au deplasat în localităţi ofiţerii: 

maiorul Ion Vilău şi căpitanul Ion Munteanu, din U.M. 01866, la 
Azuga; 

= maiorii Ion Cocârlea şi Antip Gheaţă, din U.M. 01866, la Buşteni; 

- locotenentul-colonel Gheorghe Cocan şi locotenetul-major Relu 
Onuţu, din U.M. 01907, la Sinaia; 

- locotenentul-colonel Iordan Anghel şi maiorul Gheorghe Dobra, din 
U.M. 01866, la Comarnic; 

- colonelul Horaţiu Vasile şi maiorul Horaţiu Malog, din U.M. 01591, la 
Breaza; 

- locotenentul-colonel Gheorghe Mihalcea şi maiorul Teodor Ichim, din 
U.M. 01808, la Câmpina; 

- colonelul Mihai Biţică şi maiorul Aurel Filip, din U.M. 015091, la 
Băicoi,; 

- locotenentul-colonel Ene Băicoianu şi căpitanul Constantin Oprea, 
din U.M. 01808, la Plopeni; 

- colonelul Eugen Balog şi maiorul Constantin Rădulescu, din U.M. 
01591, la Slănic; 

- căpitanul Carol Maiorescu şi locotenentul-major Daniel Stoicescu, din 
U.M. 01808, la Vălenii de Munte; 

- maiorul Ştefan Apostolescu şi căpitanul Ştefan Ungureanu, din U.M. 
01959, la Boldeşti Scăeni; 

- maiorul Nicolae Şupeală şi căpitanul Marcel Man, din U.M. 01959, la 
Urlaţi; 

- maiorul Iulian Cătineanu şi căpitanul Valeriu Stănescu, din U.M. 
01959, la Mizil. 

În ziua de 31 decembrie 1989, ofiţerii detaşaţi la Azuga şi Buşteni au 
raportat că în aceste oraşe s-au găsit fluturaşi cu următorul conţinut: 
„Crăciunul a fost al vostru, Revelionul va fi al nostru!”. 


147 


Conform prevederilor Decretului Consiliului Frontului Salvării 
Naţionale, nr. 35, din data de 31 decembrie 1980, gărzile patriotice din judeţe 
au trecut în subordinea Ministerului Apărării Naţionale. În aceste condiţii, 
gărzile patriotice din judeţul Prahova au fost subordonate Centrului Militar 
Judeţean Prahova, continuându-se măsurile de dezarmare a acestora şi de 
recuperare a armamentului şi munițiilor. 

De la data de 3 ianuarie 1990, paza majorităţii obiectivelor economico- 
sociale a fost preluată de către un număr strict limitat de luptători din gărzile 
patriotice, efectivele unităţilor militare fiind retrase în cazărmi, în vederea 
reluării „pregătirii pentru instrucţie şi luptă. 

În ziua de 6 ianuarie 1990 s-au definitivat alegerile pentru Consiliul 
Judeţean Prahova al Frontului Salvării Naţionale şi Consiliul Municipal Ploieşti 
al Frontului Salvării Naţionale, acţiune îndrumată cu atenţie de către 
comandantul garnizoanei şi alte cadre din marea unitate. 

Conform telegramei nr. 9/08.01.1990, începând cu data de 9 ianuarie 
U.M. 01907 a pus la dispoziţia I.C.R.A. Bucureşti o coloană de 23 de 
autocamioane cu şoferi, pentru aprovizionarea cu produse alimentare a 
populaţiei capitalei. 

La solicitarea organelor locale ale Frontului Salvării Naţionale, 
comandantul garnizoanei a aprobat ca, începând din ziua de 26 ianuarie, un 
număr de 20 de ofiţeri să sprijine activitatea organelor de poliţie din diferite 
localităţi în vederea menţinerii ordinii şi liniştii publice în timpul restituirii 
terenurilor agricole: 

colonelul Florin Cojocaru, locotenentul-colonel Gheorghe Vişan, din 
U.M. 01907, şi locotentul-major Valeriu Anton, din U.M. 01808, la 
Mizil; 

- locotenentul-colonel Vasile Ştirbu, din U.M. 01907, şi maiorul Ion 
Galiţ, din U.M. 01866, la Slănic şi, ulterior, la Urlaţi; 

- căpitanul Ion Munteanu, din U.M. 01866, la Breaza; 

- maiorul Gheorghe Manea, din U.M. 01907, şi căpitanul Gheorghe 
Mihai, din U.M. 01808, la Băicoi; 

- locotenentul Oliviu Pătraşcu, din U.M. 01808, la Vălenii de Munte; 

- locotenentul-colonel Constantin Georgescu, din U.M. 01866, şi 
maiorul Gheorghe Năstac, din U.M. 01959, la Floreşti; 

- maiorul Gheorghe Buruiană, din U.M. 01907, la Bărcăneşti; 

- locotenentul-colonel Valer Bria, din U.M. 01591, şi maiorul Marin 
Ioniţă, din U.M. 01907, la Drăgăneşti; 

- locotenentul-colonel Nicolae Ungureanu, din U.M. 01591, şi maiorul 
Iulian Cătineanu, din U.M. 01866, la Ciorani; 

- colonelul Constantin Vaida şi căpitanul Constantin Oprea, din U.M. 
01866, la Poenarii Burchii; 

- locotenentul-colonel Anton Marinescu, din U.M. 01951, şi locote- 
nentul-major Marian Nicolau, din U.M. 01899, la Măgurele. 

Ofițerii nominalizați si-au încheiat misiunile şi au revenit în unităţi la 
sfârşitul lunii martie 1990. 

În aceaşi perioadă s-au înapoiat în unităţi şi ofiţerii care au sprijinit 
activitatea Consiliului Judeţean Prahova al Frontului Salvării Naţionale, cei 

care au participat la soluţionarea unor stări conflictuale care au apărut la Mina 
Filipeşti, C.A.P. Brazi şi Podenii Noi, precum şi în comisiile mixte de control 
care au verificat corectitudinea aprovizionării populaţiei. 

Conform Ordinului Marelui Stat Major, nr. S/A.2/59, din 31 ianuarie 
1990, în toate unităţile militare din armată s-a trecut la asigurarea conducerii 
cu 3 grupe operative. 

Comandantul Comandamentului Apărării Antiaeriene a Teritoriului a 
transmis ordinul pentru încetarea aplicării indicativului „Radu cel Frumos”, 
începând cu data de 15 februarie 1990. 

În intervalul de timp menţionat, la unităţile subordonate U.M. 01907 
Ploieşti, dislocate în alte garnizoane, s-au înregistrat 5 morţi (maiorul Mihai 
Lucian Gheorghe Geamănu, din U.M. 01952 Galaţi, locotenentul Neculai 
Florea, din U.M. 01959 Galaţi, plutonierul-adjutant Ştefan Ploaie, din U.M. 
01959 Borcea, soldatul Constantin Cătălin Călin, din U.M. 01952 Bucureşti şi 
salariatul civil Vasile Costache Pavel, din U.M. 01952 Bucureşti) şi 5 răniţi 
(maistrul militar Tudor Miu, soldatul Laurenţiu Zaharia, salariaţii civili Cornel 
Badea şi Mircea Vasile, din U.M. 01952, şi caporalul Eduard Dumă, din U.M. 
01959 Galaţi). 

În perioada 22-23 decembrie 1989, unităţile militare din garnizoana 
Ploieşti nu au suferit pierderi umane sau materiale ca urmare a acţiunilor de 
luptă, dar, din cauza mânuirii imprudente a armamentului, s-au înregistrat un 
mort (soldatul Gheorghe Gârlea, din U.M. 01948 Ploieşti) şi doi răniţi 
(locotenentul-major Mihai Romaniuc, din U.M. 01959 Ploieşti, şi soldatul 
Gheorghe Crihan, din U.M. 01866 Ploieşti). 

De asemenea, în timpul acţiunilor de luptă duse în această perioadă cu 
adversarul aerian şi terestru, real sau imitat, marile unităţi şi unităţile 
subordonate U.M. 01907 Ploieşti au înregistrat următoarele consumuri: 13 
rachete antiaeriene, 98 de proiectile de calibru 100 mm, 9.186 de cartuşe de 
calibru 14,5 mm, 29 de grenade de mână de război, 95.261 litri de benzină, 
33.292 litri de motorină, 144.005 kW energie electrică. 

Principalele concluzii rezultate din acţiunile întreprinse de unităţile 
militare din garnizoana Ploieşti şi judeţul Prahova au fost: 

- în perioada 17-21 decembrie 1989, unităţile militare nu au fost 
angajate cu efective în afara cazărmilor; 

- complexitatea activităţilor, desfăşurate începând cu data de 22 
decembrie 1989, a fost determinată de faptul că personalul U.M. 
01907 Ploieşti a trebuit să ducă acţiuni de luptă pentru apărarea 
antiaeriană a obiectivelor, trupelor şi populaţiei din jumătatea de est a 
ţării, simultan cu conducerea activităţilor pentru paza şi apărarea 
obiectivelor militare şi civile, precum şi a activităţilor economico- 
sociale din judeţul Prahova; constituirea celor 3 grupe operative 
pentru conducerea şi coordonarea tuturor activităţilor s-a dovedit a fi 
o soluţie viabilă pentru situaţia creată; 

- în condiţiile în care în judeţele limitrofe s-au dus acţiuni armate 
soldate cu pierderi de vieţi omeneşti şi răniţi (Bucureşti, Dâmboviţa, 
Braşov, şi Buzău), în Prahova au fost prevenite confruntările 
sângeroase ca urmare a conducerii unitare şi ferme a tuturor forţelor 

şi mijloacelor aparţinând unităţilor militare subordonate Ministerului 
Apărării Naţionale şi Ministerului de Interne; 

- diversiunea psihologică şi cea radioelectronică au avut o amploare 
foarte mare, demonstrând că a fost organizată şi desfăşurată pe baza 
cunoaşterii temeinice a cazărmilor, dispozitivelor de luptă, precum şi 
a caracteristicilor tehnico-tactice ale staţiilor de radiolocaţie, comple- 
xelor de rachete şi artilerie antiaeriană. 

În perioada 22-25 decembrie 1989 au fost descoperite şi combătute 507 
ţinte aeriene, care au evoluat preponderent pe timp de noapte, din direcţiile 
sud şi sud-est, având caracteristicile unor elicoptere. 

Cele mai multe ţinte aeriene au evoluat în zonele localităţilor Bucureşti, 
Giurgiu, Călăraşi, Slobozia, Feteşti, Tulcea, Constanţa, Brăila, Ianca, Buzău, 
Ploieşti, Alexeni şi Braşov. Aproape 96% din ţintele aeriene au evoluat sub 
1.000 m şi au avut viteze de 150-300 km/oră, unele dintre ele cu staţionări de 
1-8 minute, pe traiecte cu durata de 2-20 minute. Majoritatea lor au folosit 
manevra în direcţie, înălţime şi viteză, evitând zonele de nimicire a rachetelor 
artileriei şi mitralierelor antiaeriene sau „sărind din încadrarea” făcută cu 
aparatura de bord a avioanelor de vânătoare. 

După 25 decembrie 19809 au fost descoperite imitatoare electronice de 
provenienţă sovietică, care erau acordate pe frecvențele de lucru ale staţiilor de 
radiolocaţie, ale complexelor de rachete şi complexelor radiotehnice de tragere, 
ele fiind înaintate ierarhic eşaloanelor superioare. 

De asemenea, unii martori oculari au declarat că ţintele aeriene 
respective au fost însoţite de lumini de culori diferite: albă, albastră, verde, 
galbenă, roşie, portocalie. 

Pe toate circuitele telefonice nesecretizate au fost transmise numeroase 
zvonuri referitoare la atacuri teroriste, atacuri aeriene executate cu elicopterele, 
contaminarea surselor de alimentare cu apă etc. 

Cu toată dezinformarea, datorită decodificării modului de întocmire a 
ştirilor false, comandanții unităţilor militare din judeţul Prahova au dovedit 
mult calm şi luciditate în rezolvarea unor situaţii create, evitându-se confuziile, 
erorile, pripeala în adoptarea deciziilor sau reacţiilor nefireşti ce s-ar fi putut 
solda cu victime omeneşti şi pierderi materiale. 

Implicarea masivă a cadrelor militare în conducerea activităţilor 
economico-sociale din judeţul Prahova a permis derularea lor normală, precum 
şi constituirea în scurt timp a noilor organe locale ale puterii de stat. 

Mulţumesc colonelului (în prezent general de brigadă în rezervă) Vasile 
Enea pentru asigurararea datelor care s-au înregistrat în timpul evenimentelor 
din perioada decembrie 1989 - ianuarie 1990, contribuind la realizarea acestui 
material. 


NOTE 
1. Istoria Artileriei si Rachetelor Antiaeriene Române, vol. I, Editura Modelism, Bucureşti, 1996, 
pag. 216-217. 
2. Arhiva Marelui Stat Major, Comandamente şi unități operative în Est, nomenclator, 1944. 
3. Istoria Artileriei şi Rachetelor Antiaeriene Române, vol. I, Editura Modelism, Bucureşti, 1996, 
pag. 218. 

TRANSMISIUNILE 


REGIMENTUL 2 TRANSMISIUNI CÂMPINA 


La data de 24 ianuarie 1932, Inspectoratul General al Geniului, prin 
Ordinul nr. 334, în conformitate cu Înaltul Decret, nr. 497/1932 şi cu Ordinul 
Marelui Stat Major, Secţia I-a, nr. 4.338 şi 965/1932, dispunea înființarea 
Regimentului 2 Transmisiuni Câmpina. Tot în acea perioadă s-au cumulat şi 
batalioanele de transmisiuni din Regimentele 1, 3 şi 4 Pionieri.! 

Comanda Regimentului 2 Transmisiuni şi Batalioanele 1 şi 2 au fost 
cazate în clădirea principală a fostei fabrici de bijuterii, iar Batalionul 3 în 
clădirea rafinăriei „Steaua Română”. Şcoala de radiotelegrafişti a fost dislocată 
într-o clădire a primăriei din Câmpina. 

Ordinul Marelui Stat Major, nr. 8.640, din 27 martie 1933, a dispus 
dislocarea regimentului de la Câmpina la Iaşi. La 1 aprilie 1933, Regimentul 2 
Transmisiuni a fost mutat la Iaşi în cazarma Regimentului 1 Căi Ferate. În 
această cazarmă s-a instruit şi apoi a participat la campaniile militare din est şi 
vest, asigurând legăturile fir şi radio ale unităţilor militare cu care a cooperat.2 

În baza Ordinului nr. 51.620, din 30 iunie 1946, Regimentul 2 Trans- 
misiuni a primit ordin să se mute din Garnizoana Alexandria — unde se stabili- 
se după participarea la război — la Câmpina.3 Mai târziu, respectând Ordinul 
Marelui Stat Major, Secţia I-a, nr. 51.716, din 17 august 1948, regimentul a fost 
dislocat din garnizoana Câmpina la Someşeni-Cluj, în cazarma Regimentului 5 
Artilerie Antiaeriană.4 


NOTE 
1. Arhivele Militare Române, Fond Comandamentul Trupelor de Transmisiuni, Inventar 
$/474/24.02.1981, Curent 1/1932, pag. 13-14 şi Dosar F.N., Curent 1/1932, pag. 13 şi 23. 
2.  Idem, Fond Regimentul 2 Transmisiuni, Inventar $/2.185, Dosar 9, Curent 42/1932, pag. 106. 
3.  Idem, Dosar FE.N., Curent 1417/1946, p. 3 şi Dosar F.N., Curent 1.427/1946, pag. 27. 
4.  Idem, Fond Regimentul 4 Transmisiuni, Inventar $/2.193/23.04.1983, Dosar 284, Curent 
416/1984, pag. 36 şi 77. 


UNITATEA MILITARĂ 01948 PLOIEŞTI 


Conform Ordinului nr. 46.215, din 5 iulie 1049, Divizia 1-a Artilerie 
Antiaeriană a fost mutată, la data de 20 iulie 1949, de la Braşov la Ploieşti. În 
baza aceluiaşi ordin s-a înfiinţat în oraşul Ploieşti, la data de 1 octombrie 1949, 
Compania a 46-a Transmisiuni, care avea misiunea să asigure legăturile fir şi 
radio ale marii unităţi cu unităţile militare din subordine.: 

Divizia a 1-a Artilerie Antiaeriană, în conformitate cu Ordinul Marelui 

Stat Major, nr. 318.423, din 14 septembrie 1951, s-a transformat în Corpul 16 
Artilerie Antiaeriană. Tot în baza acestui ordin şi a Ordinului nr. 3.617 al Cor- 
pului 16 Artilerie Antiaeriană, compania s-a transformat în Batalionul 355 
Transmisiuni, comandat de locotenentul-major Ion Florescu. 

Misiunea de bază a unităţii de transmisiuni era de a asigura legăturile 
fir şi radio din Punctul de Comandă al Corpului 16 Artilerie Antiaeriană în 
scopul conducerii oportune a unităţilor din subordine. Pentru aceasta, cadrele 
unităţii au instruit cu multă răspundere tinerii ostaşi pentru specialităţile de 
radiotelegrafişti şi telefonişti. O parte dintre militarii în termen au participat la 
cursuri de completare a cunoştinţelor de cultură generală, în scopul uşurării 
eforturilor de însuşirea cunoştinţelor de specialitate. 

Pentru asigurarea unor condiţii de cazare mai bune, unitatea de 
transmisiuni a fost mutată, la data de 20 ianuarie 1956, din cazarma situată pe 
strada Maxim Gorki, nr. 24 (fosta cazarmă a pompierilor, acolo unde se află 
astăzi Hotelul Prahova Plaza), în cazarma situată pe strada 23 August (astăzi 
strada Gheorghe Gr. Cantacuzino), iar în luna noiembrie 1956 a fost dislocată 
în cazarma din strada Ştefan Gheorghiu, nr. 278 (astăzi strada Mărăşeşti). 

Conform Ordinului Ministerului Forţelor Armate, nr. M.C. 316, din 25 
martie 1960, Batalionul 355 Transmisiuni s-a transformat în Compania 114 
Transmisiuni Ploieşti. 

Modificările intervenite în structura organizatorică a marii unităţi de 
apărare antiaeriană s-au răsfrânt şi asupra unităţilor din subordine. După un 
an, la data de 21 martie 1961 unitatea s-a transformat în Batalionul 124 
Transmisiuni (în baza Ordinului nr. C.L. 376) şi a fost mutată în fosta cazarmă 
a Regimentului 7 Prahova, situată pe strada Torcători, nr. 2.3 

Unitatea dislocată în noua cazarmă a asigurat în condiţii bune şi foarte 
bune legăturile fir şi radio necesare comandamentului Diviziei a 16-a Apărare 
Antiaeriană a Teritoriului, în scopul conducerii acţiunilor de luptă ale unităţilor 
subordonate, pentru apărarea spaţiului aerian în zona sa de responsabilitate. 
Această situaţie s-a datorat lărgirii experienţei cadrelor precum şi încorporării 
unor tineri cu o mai bună pregătire de cultură generală. Apreciind eforturile şi 
rezultatele obţinute de către întregul personal, unitatea a primit drapelul de 
luptă, la data de 25 octombrie 1962, în baza Decretului Consiliului de Stat, nr. 
765/1962, prin intermediul generalului-maior Vasile Cutoiu. 

Cu prilejul controalelor efectuate în perioada anilor 1961-1989 de către 
Comandamentul Apărării Antiaeriene a Teritoriului şi Comandamentul Diviziei 
a 16-a Apărare Antiaeriană a Teritoriului, unitatea a obţinut calificative bune şi 
foarte bune la toate disciplinele de instrucţie şi pregătire de specialitate a 
întregului personal. Cadrele militare şi militarii în termen din unitate au 
obţinut mai multe locuri I şi II la concursurile de specialitate (radiotelegrafişti 
şi telefonişti) şi la concursurile de trageri (faza pe marea unitate şi faza pe 
Comandamentul Apărării Antiaeriene a Teritoriului). 

Dezvoltarea economiei ţării a creat posibilităţi M.Ap.N. de a îmbunătăţi 
dotarea armatei cu tehnică de luptă. Drept urmare, în perioada 1960-1989, 
unitatea a fost dotată cu staţii, autostaţii şi receptoare radio şi radio releu de 
provenienţă rusească: R-104, R-118, R-311, BM-3U, R-404, R-155 şi R-2500. 

Pentru transmiterea cât mai rapidă a datelor privind cercetarea spaţiu- 

lui aerian, unitatea a primit în dotare noi staţii radio tip KSS-1300, cu BLU, şi 
autostaţii radio releu R-412, troposferice. 

Pe durata existenţei sale unitatea a primit şi alte sarcini, cum au fost: 

- participarea la deszăpezirile din iarna anului 1953/1954, pe raza 
oraşului Ploieşti (cu 25 de cadre şi 100 de militari în termen); 

- participarea anuală la campaniile agricole de vară şi de toamnă (cu 
câte 25 de cadre şi 150 de militari în termen); 

- participarea la acţiunea de împădurire în zona Păulești, în perioada 
1962-1987 (cu 5 cadre militare şi 50 de militari în termen); 

- participarea la lichidarea urmărilor inundaţiilor din mai 1970 şi iunie 
1975 în judeţul Prahova (cu 30 de cadre şi 150 de militari în termen); 

- participarea la lichidarea urmărilor cutremurului din 4 martie 1977 în 
oraşele Ploieşti şi Plopeni (cu 25 de cadre şi 150 de militari); 

- participarea la amenajarea centrului civic al municipiului Ploieşti (cu 
10 cadre şi 50 de militari în termen, timp de un an de zile). 

Efectivele unităţii au participat la întreceri culturale, obţinând locurile I 
şi II în cadrul Festivalului Naţional „Cântarea României”, faza pe garnizoană şi 
faza judeţeană, în perioada 1975-1988. La întreceri s-au evidenţiat: brigada ar- 
tistică, grupul de recitatori, formaţiile instrumentală şi de dansuri populare. 

În cadrul competiţiei sportive naţionale „Daciada”, cadrele şi tinerii 
ostaşi au obţinut distincţii fruntaşe la: şah, box, atletism şi jocuri sportive 
colective (volei şi handbal). 

Unitatea a asigurat cu 55% din efective paza a 10 obiective de impor- 
tanță majoră din municipiul Ploieşti, în timpul evenimentelor din decembrie 
1989 şi ianuarie-martie 1990. 

În timpul evenimentelor din 1989 a căzut la datorie soldatul Gheorghe 
Gh. Gârlea, înaintat post-mortem la gradul de sublocotenent. 

Pentru modul cum şi-a îndeplinit misiunile în decembrie 1989, unitatea 
a fost distinsă, de către Prefectura Prahova, cu Medalia jubiliară „5 ANI DE LA 
REVOLUȚIA DIN DECEMBRIE 1989”. 

În anul 1996, conform Ordinului Marelui Stat Major, nr. S/M 2.497, din 
30 mai 1996, unitatea a primit noul drapel de luptă în prezenţa generalului de 
flotilă aeriană Gheorghe Bucşe. 

De la înfiinţare, la comanda unităţii s-au succedat următorii ofiţeri: 
locotenentul Ion Preda (1949-1950), locotenentul major Ion Florescu (1950- 
1961, avansat căpitan şi promovat în funcţia de şef al transmisiunilor la marea 
unitate şi trecut în rezervă în anul 1989, cu gradul de colonel), colonelul Ion 
Vasile (1961-1983), colonelul Florea Costache (1983-1995), locotenentul- 
colonel Nicolae Marinică (de la 15.05.1995, colonel de la 25.10.1999). 

Ultimul şef de stat major, aflat în funcţie până la desfiinţarea unităţii 
militare, în anul 2005, a fost locotenentul-colonel Octavian Ediţoiu. 


NOTE 
1. Arhivele Militare Române, Fond Marele Stat Major, Depozitul de Arhivă, Dosar 7/1949/DSPA, 
Inventar 1.075/06.03.1983, pag. 23. 
2.  Idem, Dosar 4 B/1951, Inventar $/1.075/16.03.1983, pag. 99-100. 
3.  Idem, Fond C.A.A.T., Dosar 704/1961. 

RADIOLOCAŢIA 


Deşi nu are tradiţiile infanteriei, cavaleriei, artileriei, marinei, 
transmisiunilor, artileriei antiaeriene sau aviaţiei, radiolocaţia constituie o 
armă modernă în armata română, capabilă să asigure succesul în luptă al 
tuturor marilor unităţi şi unităţilor militare. 

În cadrul armatei române, radiolocaţia s-a dezvoltat cu ajutorul 
transmisiunilor, aviaţiei şi artileriei antiaeriene. Actul de naştere al armei îl 
constituie Ordinul Marelui Stat Major, nr. 378, din 16 noiembrie 1933. Numele 
armei era Serviciul General de Pândă şi Alarmă (S.G.P.A.). 

Primele instalaţii de radiolocaţie au apărut în anul 1935 în Anglia, sub 
conducerea savantului Sir Wattson-Watt. Acestea erau dotate cu sisteme de 
reperare a avioanelor de la o distanţă de 64 km. În 1936, o astfel de staţie de 
radiolocaţie cu emisie în impulsuri a devenit operaţională în S.U.A. 

Evoluţia radiolocaţiei a asigurat condiţiile necesare formării, în anul 
1940, a primului batalion de informare şi alarmare prin radiolocaţie şi a trei 
linii de radiodescoperire pentru apărarea Leningradului. În aceeaşi perioadă, 
specialiştii militari din Germania au început să folosească sistemul Wiirtzburg, 
pentru dirijarea tragerilor artileriei antiaeriene. 

Începând din anul 1940, U.R.S.S. a construit staţiile de rtadiolocaţie 
REDUT-43 şi PIGMATIT-42. Anglia a pus în funcţiune radiolocatoare de bord 
pentru avioane, în gama centimetrică, acţiune ce a dus la pierderea supremaţiei 
aeriene de către Germania. Britanicii au folosit pe scară largă radiolocatoarele 
la artileria antiaeriană, unităţile de proiectoare şi aviația de vânătoare. 

Radiolocaţia s-a afirmat în al doilea război mondial, în cadrul bătăliilor 
pentru Anglia, Europa, Atlantic şi Pacific şi, nu în cele din urmă, pentru Balcani 
şi Europa Centrală. 

După încheierea acordului dintre Guvernele României şi Germaniei, la 
cererea mareşalului Ion Antonescu şi a Ministerului de Război, România a 
cumpărat, în anul 1943, 20 de staţii de radiolocaţie Wirtzburg-39T (variantele 
C şi D), cu scopul de a fi folosite pentru apărarea teritoriului ţării, îndeosebi a 
Bucureştiului şi a Văii Prahovei. 

Încadrarea acestor staţii cu echipaje româneşti a început la data de 15 
septembrie 1943 şi s-a terminat la 15 ianuarie 1044. Pentru a desfăşura o 
activitate eficientă, specialiştii români au fost instruiți în Germania, în perioada 
iunie-august 1943. 

Incepând cu data de 15 septembrie 1943, radiolocaţia a constituit o 
prezenţă activă şi permanentă în structura armatei române, chiar dacă din 
punct de vedere cantitativ şi calitativ a cunoscut ritmuri de dezvoltare diferite. 

La radiolocatoarele existente s-au adăugat încă o staţii de radiolocaţie 
Freya, pentru cercetare aeriană, şi 17 staţii Wurtzburg pentru artileria antiae- 
riană, toate acestea provenind din dotarea unităţilor militare germane. Astfel s- 
a creat sistemul unic de cercetare aeriană, de alarmare şi conducere a acţiunilor 

de luptă ale aviaţiei şi artileriei antiaeriene. 

În structura sistemului de cercetare aeriană a fost inclusă şi reţeaua 
teritorială de pândă şi alarmă aeriană, în înzestrarea căreia intra aparatură 
optică şi de ascultare. 

Sistemul creat a cuprins trei „centuri de supraveghere şi alarmare 
aeriană”. Acesta era dispus concentric, în jurul principalelor centre (obiective) 
de apărat împotriva loviturilor aeriene, şi asigura, în prima fază, cercetarea 
spaţiului aerian şi transmiterea semnalelor de avertizare despre pericolul 
atacului aerian către punctele de comandă, iar în a doua fază, pe timpul luptei, 
datele de radiolocaţie pentru artileria antiaeriană şi aviația de vânătoare 
română şi germană. 

Prima „centură”, formată din zonele de cercetare a nouă staţii de 
radiolocaţie tip Freya, se afla la 200 km de centrul sistemului, considerat a fi la 
jumătatea distanţei dintre Bucureşti şi Ploieşti. 

După război, necesitatea radiolocaţiei în armata română a fost con- 
firmată prin legea nr. 206, din 21 iunie 1947. În capitolul III, articolul 50, din 
lege, se prezenta detaliat încadrarea radiolocaţiei la Secţia Aparate de Detecţie 
Electromagnetică, subordonată Artileriei Antiaeriene. 

Înfiinţarea Comandamentului Apărării Antiaeriene a Ţării, la data de 10 
aprilie 1949, şi în cadrul acestuia — potrivit Ordinului Ministerului Apărării 
Naţionale, nr. 5.385, din 7 aprilie 1949 — a Secţiei de Pândă Aeriană (care 
includea trei compartimente: Pânda Radio, Pânda Teritorială şi Pânda 
Electromagnetică), a condus la intensificarea eforturilor depuse în vederea 
cercetării spaţiului aerian. 

La data de 1 august 1949, la Bucureşti-Băneasa s-a înfiinţat Compania 
de Radiolocaţie, prima de acest fel din armata română. Aceasta era destinată 
pregătirii radiolocatoriştilor (operatorilor) necesari artileriei antiaeriene, 
constituind nucleul unui viitor batalion de radiolocaţie. Compania a avut în 
dotare trei aparate Wiirtzburg, model 3o9T (D), la care s-au mai adăugat, până 
la 31 decembrie 1950, trei staţii de radiolocaţie de diferite tipuri: SCR-527 (de 
fabricaţie americană), ANTPS-53 (de provenienţă engleză) şi Wiirtzburg (de 
fabricaţie germană). 

În ziua de 15 decembrie 1951 s-a înfiinţat la Ploieşti, în cazarma din 
strada 23 August (astăzi strada Gheorghe Gr. Cantacuzino), Compania nr. 20 
OILA, care a avut în subordine posturi de observare (deservite fiecare de către 
o grupă de ostaşi) pe teritoriul judeţelor Prahova, Dâmboviţa şi Buzău. 

Pentru îmbunătăţirea cercetării spaţiului aerian al României cu ajutorul 
staţiilor de radiolocaţie, în perioada aprilie-mai 1952 au fost importate din 
Uniunea Sovietică 13 staţii de radiolocaţie, iar în anul 1954 încă 10 staţii de 
radiolocaţie şi 16 aparate de apel. Stațiile au fost exploatate de către cadre de 
radiolocaţie pregătite în ţară şi în U.R.S.S. 

Conform Ordinului Ministerului Apărării Naţionale, nr. C.L. 74, din 25 
iulie 1955, s-au înfiinţat Trupele Radiotehnice, ca armă specializată, pentru 
folosirea numărului mare de radiolocatoare, în scopul intesificării cercetării 
spațiului aerian şi pentru asigurarea cu informaţii a artileriei antiaeriene şi a 
aviaţiei de vânătoare. Noua armă era subordonată direct Comandamentului 
Apărării Antiaeriene a Teritoriului. 

Între anii 1960-1965 Trupele Radiotehnice au fost modernizate, pri- 
mind în înzestrare noi staţii complexe de radiolocaţie, de game şi destinaţii di- 
ferite. În perioada următoare, 1965-1966, arma radiolocaţiei s-a reorganizat pe 
brigăzi, corespunzătoare celor două divizii de apărare antiaeriană a teritoriului. 


BRIGADA A 46-A RADIOTEHNICĂ PLOIEŞTI 


Conform Ordinului Marelui Stat Major, nr. C.L. 662, din 23 iunie 1965, 
în perioada 1 august - 15 septembrie 1965 s-a înfiinţat la Berceni (localitate 
situată în apropiere de Ploieşti) Brigada a 46-a Radiotehnică, comandată de 
locotenentul-colonel Constantin Stoica. Brigada a preluat efectivele şi 
materialele de la Regimentul 22 Radiotehnic Feteşti şi de la Batalionul 115 
Radiotehnic Roman. Comanda marii unităţi, până în anul 1986, a fost asigurată 
de generalul Constantin Stoica (decedat în decembrie 1998). 

Începând cu anul 1986, comanda Brigăzii a 46-a Radiotehnice a fost 
preluată de colonelul Emil Pintilie, care a asigurat conducerea unităţii până în 
luna iunie 1995, când s-a pensionat. În perioada 1995-1998, comanda Brigăzii a 
46-a Radiotehnice a fost asigurată de colonelul Dragoş Cârcu. Ulterior aceasta 
a fost desfiinţată, ca urmare a reorganizării armatei. 

În anul 1965, Brigada a 46-a Radiotehnică avea în subordine posturi şi 
noduri radiotehnice, iar după reorganizarea din anul 1978 se vor adăuga 
batalioane şi companii radiotehnice. Acestea erau desfăşurate în dispozitivul de 
luptă din jumătatea de est a ţării, într-o concepţie unitară, cu scopul de a 
îndeplini misiuni specifice, precum: 

- cercetarea prin radiolocaţie a spaţiului aerian din jumătatea de est a 
României, în interior şi în afara graniţelor de stat (linia de despărţire 
cu brigada vecină), în raport cu parametrii tehnici ai mijloacelor de 
radiolocaţie din dotare; 

- asigurarea cu date de radiolocaţie a aviaţiei militare şi a trupelor de 
artilerie şi rachete din apărarea antiaeriană a ţării; 

- înştiinţarea despre situaţia aeriană a punctelor de comandă proprii 
ale eşaloanelor superioare, ale marilor unităţi şi unităţilor, cuprinse în 
planurile de cooperare; 

- asigurarea cu date de radiolocaţie a zborurilor de instrucţie, a 
centrelor de conducere a aviaţiei civile. 

Începând din anul 1975, comandamentul armei radiotehnice şi coman- 
da brigăzii au avut în vedere eficientizarea cercetării spaţiului aerian, prin dota- 
rea cu mijloace moderne de radiolocaţie (P-37, P-14, PRV-13, 5N-87 ş.a.) şi cu 
aparatură de automatizare a conducerii acţiunilor de luptă. 

În perioada anilor 1970-1980 s-a continuat procesul de dotare cu 
tehnică modernă de radiolocaţie şi aparatură de automatizare, în raport cu 
cerinţele aviaţiei moderne din înzestrarea Comandamentului Aviației Militare. 

În paralel cu efortul valutar al ţării pentru achiziţionarea tehnicii 
moderne de radiolocaţie, s-a desfăşurat activitatea de proiectare şi producere a 
unor staţii de radiolocaţie şi mijloace de automatizare de către industria de 

apărare românească. Cadrele inginereşti din Brigada a 46-a Radiotehnică au 
contribuit la realizarea primei staţii de radiolocaţie de producţie românească 
(START-1), care a intrat în dotarea brigăzii, la Batalionul de Radiolocaţie 
Schitu-Constanţa, pe data de 13 aprilie 1984. 

Tehnica modernă de automatizare din dotare a permis brigăzii ca, 
începând din anul 1985, să treacă la organizarea subsistemelor automatizate 
zonale (Dobrogea, Muntenia şi Moldova), sisteme care au contribuit la 
creşterea eficienţei conducerii, înştiinţării şi asigurării cu date de radiolocaţie a 
aviaţiei militare şi a rachetelor antiaeriene. 

Odată cu trecerea la reorganizarea armatei, în anul 1995 brigada de 
radiolocaţie s-a restructurat, formându-se centre de cercetare. Fiecare centru 
avea în subordine un număr variabil de batalione şi companii. Această 
organizare corespundea mai bine cerinţelor moderne de conducere şi ducere a 
acţiunilor de luptă de către marile unităţi şi unităţile subordonate Corpului 1 de 
Aviaţie şi Apărare Antiaeriană „Siret” . 


BATALIONUL DE RADIOLOCAŢIE STREJNIC 


Batalionul de Radiolocaţie Strejnic s-a înfiinţat în anul 1964. După 
înfiinţarea Brigăzii Radiotehnice, în anul 1965, a intrat în subordinea acesteia. 
De la înfiinţare, unitatea a fost înzestrată cu radiolocatoare tip P-12, P-35 şi 
radioaltimetrul PRV-11, iar în perioada 1987-1989 a primit, pentru înlocuire, 
radiolocatoare mai performante, de tip P-12 MODERNIZAT şi P-37. 

În paralel cu îndeplinirea misiunilor specifice trupelor de radiolocaţie, 
unitatea a asigurat cu informaţii Regimentul 4 Rachete Antiaeriene Strejnic, 
căruia i-a fost subordonată operativ. Unitatea a fost înzestrată cu aparatură de 
automatizare, în 1992, integrată în sistemul tehnic al brigăzii de radiolocaţie. 

De la înfiinţare şi până în prezent, la comanda batalionului au activat 
următorii comandanţi: căpitanul Teodor  Marincaş, maiorul Georges 
Vermeulin, maiorul Mihai Bucur, maiorul Grigore Laurenţiu, căpitanul 
Gheorghe Angheluţă, locotenentul-colonel Ion Vişan, maiorul Nicolae Ristea, 
maiorul Ion Galiţ, căpitanul Antip Ghiaţă, maiorul Gheorghe Babaciu, 
colonelul Adrian Policală, maiorul Dumitru Stoica şi căpitanul Cătălin Ivan. 

Pe toată durata existenţei sale, unitatea şi-a îndeplinit misiunile de 
luptă în dispozitiv, obţinând rezultate bune şi foarte bune. S-a remarcat în mod 
deosebit la aplicaţiile din anii 1994-1997, desfăşurate în poligonul Capul Midia, 
prin acţiunea de asigurare cu date de radiolocaţie, pe timpul tragerilor de luptă 
a Regimentului 4 Rachete Antiaeriene Strejnic 


ŞCOALA DE APLICAŢIE PENTRU RADIOLOCAŢIE 


Unitatea moşteneşte tradiţiile de luptă ale Comandamentului Apărării 
Antiaeriene a Teritoriului şi ale Armei de Radiolocaţie. În anul 1939 s-au orga- 

nizat cursuri de scurtă durată, pentru instruirea cadrelor militare şi a milita- 
rilor în termen (pândari aerieni). Aceste cursuri s-au desfăşurat în cele trei 
regiuni aeriene: Bucureşti, Iaşi şi Cluj. 

Situaţia politico-militară din Europa şi din România anilor 1940-1941 a 
obligat Guvernul ţării şi Ministerul de Război să ia măsuri ferme pe linia 
supravegherii, observării şi cercetării spaţiului aerian. Astfel, conform Deciziei 
Ministeriale, nr. 1.121, din 3 ianuarie 1941, s-a înfiinţat Centrul de Instrucție 
Pândari Radio, în cazarma Regimentului Geniu-Aeronautică din Ghencea. 
Centrul a pregătit cadrele militare necesare Serviciului General de Pândă şi 
Alarmă. La comandă a fost numit locotenentul-colonel Martie Codreanu, iar 
director de studii căpitanul Ilie Doicescu.! 

Începând cu anul 1942, Centrul de Instrucție a fost transfomat în Şcoala 
de Pândă şi Alarmă T.F.F., avînd în organica sa şi o companie şcoală de 
subofiţeri pentru Serviciul General de Pândă şi Alarmă.2 

Pe toată durata războiului, Centrul de Instrucție a pregătit cadrele şi 
ostaşii care au încadrat batalioanele, companiile, plutoanele şi posturile de 
observare şi cercetare aeriană, asigurând datele necesare aviaţiei, artileriei 
antiaeriene şi celorlalte mijloace de alarmare şi apărare a ţării. 

După încheierea armistiţiului, în baza prevederilor Convenţiei de 
Armistiţiu, unitatea a fost desfiinţată, în luna noiembrie 1044. Misiunile de 
pregătire a cadrelor şi a ostaşilor pândari aerieni au fost asigurate de unităţile 
şi subunitățile de artilerie antiaeriană. 

În anul 1948, conform Ordinului Marelui Stat Major, nr. 45.120, din 
septembrie 1948, s-a înfiinţat, în cadrul Comandamentului Aeronauticii, Secţia 
de Pândă Aeriană şi, ulterior, la 20 decembrie 1950, Serviciul Observare 
Informare Legături Aero, care a primit misiuni de observare şi cercetare 
neîntreruptă a spaţiului aerian. Serviciul nou-creat a asigurat Aviației şi 
Artileriei Antiaeriene datele despre evoluţia țintelor aeriene. 

În perioada 1948-1950 pregătirea cadrelor şi a militarilor pentru Secţia 
de Pândă Aeriană s-a făcut la Batalionul de Instrucție din Regimentul de Pândă 
Radio, care era dislocat în cazarma Iasmin. Batalionul îl avea comandant pe 
locotenentul-colonel ing. Constanțiu Dumitrescu.3 

Conform Ordinului Marelui Stat Major, nr. C.L. 7.628, din 12 iunie 
1950, şi al Ordinului C.A.A.T., nr. 11.966, din 1 iulie 1950, a fost înfiinţat, la 
data de 3 iulie 1950, Centrul de Instrucție Pândă Aeriană. Unitatea a func- 
ţionat, în cazarma de la Iasmin, prin transformarea Batalionului de Instrucție 
Pândari Radio.4 La sfârşitul anului 1950, Centrul de Instrucție OILA s-a mutat 
la Periş (şoseaua Bucureşti - Ploieşti, kilometrul 32). Comandantul centrului a 
fost numit locotenentul-colonel Ştefan Popescu. 

În baza Ordinului C.A.A.T., la data de 17 august 1953 Centrul de 
Instrucție OILA s-a transformat în Batalionul 738 Instrucție OILA.6 

Înfiinţarea Trupelor Radiotehnice, în luna iulie 1955, a determinat şi 
îmbunătăţirea structurii organizatorice a centrului de instrucţie. Conform 
Ordinului Marelui Stat Major, nr. C.L. 74, din 25 iulie 1955, Batalionul de 
Instrucție OILA s-a transformat în Centrul de Instrucție Radiotehnic (U.M. 
01831, situată în cazarma de pe şoseaua Bucureşti - Ploieşti, kilometrul 32).7 

În perioada anilor 1952-1958 la comanda unităţii s-a aflat locotenentul- 

colonel Ioan Pascal, fiind urmat, în anii 1958-1960, de către locotenentul- 
colonel Nicolae Ghiţă. Ca urmare a restructurării armatei, în baza Ordinului 
Marelui Stat Major, nr. C.L. 396, din 109 februarie 1960, Centrul de Instrucție 
Radiotehnic a fost desfiinţat. 

Răspunzând nevoilor de perfecţionare a activităţii Trupelor Radio- 
tehnice, ministrul Apărării Naţionale a dispus înfiinţarea, prin Ordinul nr. C.L. 
880, din 31 august 1966, a Centrului de Instrucție al Trupelor Radiotehnice, cu 
începere de la 1 septembrie 1966. Unitatea era dislocată în cazarma situată pe 
strada Ştefan Gheorghiu, nr. 278 (azi, strada Mărăşeşti).8 

La data de 9 august 1991, în baza Ordinului Marelui Stat Major, nr. S/B 
3/1991, Centrul de Instrucție al Trupelor Radiotehnice s-a transformat în Cen- 
trul de Perfecţionare a Pregătirii Cadrelor din Trupele Radiotehnice. 

Conform Hotărârilor Consiliului de Apărare a Ţării nr. 42, din 13 iunie 
1995, şi nr. 137, din 26 noiembrie 1996, precum şi a Ordinului Ministerului 
Apărării Naţionale, nr. 12, din 21 februarie 1997, Centrul de Perfecţionare a 
Pregătirii Cadrelor din Trupele Radiotehnice s-a transformat în Şcoala de 
Aplicaţie pentru Radiolocaţie. 

Din istoricul unităţii se desprind următoarele activităţi semnificative: 

- perfecţionarea pregătirii şi specializarea prin cursuri a cadrelor active 
din arma radiolocaţiei; 

- pregătirea cadrelor militare de rezervă pentru arma radiolocaţiei, prin 
Şcoala de Ofiţeri de Rezervă (care a funcţionat în perioada 1966-1979 
şi, mai târziu, din 1995), prin instruirea militarilor cu termen redus 
(în perioada 1974-1990, conform prevederiilor legii nr. 14 din 28 
decembrie 1972) şi prin convocări (cu şi fără scoatere de la locul de 
muncă) pentru pregătirea rezerviştilor; 

- desfăşurarea a două-trei aplicaţii anual, cu trupă şi tehnică de luptă. 

Ca un corolar al strădaniilor depuse în procesul de instruire şi 
învăţământ, unitatea a reuşit să obţină şi să menţină, între anii 1980-1989, 
titlul de unitate de frunte. 

În decursul existenţei, unitatea a desfăşurat o prodigioasă activitaţte 
ştiinţifică prin: 

- organizarea primei sesiuni de cercetări ştiinţifice din arma radio- 
locaţie pe tema: „Îmbunătăţirea parametrilor tehnicii de radiolocaţie 
şi aparaturii auxiliare” (23 iulie 1969); 

- realizarea primului film didactic: „Activitatea echipei de luptă a 
nodului radiotehnic” (27 iulie 1970); 

- construirea şi dotarea cu forţe proprii a peste 40 de laboratoare şi săli 
de pregătire militară de specialitate, precum şi a altor utilităţi care au 
îmbunătăţit şi modernizat baza materială a învăţământului; 

- realizarea a peste 200 de invenţii, inovaţii şi raţionalizări; un număr 
important de ofiţeri care au lucrat în unitate, a făcut parte din 
colectivul care a realizat prima staţie de radiolocaţie românească 
START-A, în anul 1984, remarcându-se în mod deosebit colonelul ing. 
Atanase Boeru. 

În această instituţie de învăţământ au crescut foarte multe cadre, care, 
ulterior, au fost promovate în funcţii importante la eşaloanele superioare: 

coloneii Gheorghe Butucaru, Vasile Văcaru, Dumitru Ungureanu, Viorel 
Bacalu, Dumitru Pătru, Constantin Macsuta, Traian Ştefănescu, Constantin 
Băcanu, Sorin Vegheş, Gheorghe Chioreanu, Ion Munteanu (profesori la 
Academia Militară), coloneii Tănase Oprescu, Nicolae Enache (la Marele Stat 
Major), coloneii Alexandru Mitache şi Iustin Georgescu (la Institutul de 
Cercetări al Armatei), coloneii Atanase Boeru, Costică Drăghici (comandanţi de 
unităţi pentru repararea aparaturii de radiolocaţie şi artilerie antiaeriană din 
C.A.A.T.), colonelul Eugen Pintilie (comandant Bază Reparaţii M.I. şi, după 
1990, ministrul Telecomunicaţiilor), coloneii Constantin Marin şi Constantin 
Munteanu (locţiitori ai comandantului pentru tehnică, la Brigada a 46-a 
Radiotehnică şi la Divizia a 16-a Apărare Antiaeriană a Teritorului). 

Efectivele unităţii au îndeplinit obiectivele principale din procesul de 

i şi au participat la înlăturarea urmărilor calamităţilor naturale: 

mai 1970 şi iunie 1975, când inundaţiile catastrofale au afectat 
teritoriul judeţului Prahova, angajând 24 de ofiţeri (care au lucrat la 
comandamentul judeţean de coordonare a activităţilor) şi 266 de elevi 
ai Ş.O.R., precum şi 75 militari în termen (care au lucrat la repararea 
drumurilor la I.A.S. Puchenii-Moşneni, refacerea drumurilor şi 
podurilor din localităţile Ceraşu şi Drăgăneşti Prahova şi a căilor de 
acces spre Baza de cereale Ploieşti Vest); 

- 4 martie 1977, dată la care un puternic cutremur a afectat grav 
România, mobilizând 11 grupe, cu un efectiv de 10 ofiţeri şi 120 de 
militari în termen, care au acţionat în zona Cinematografului 
„Progresul”, Piaţa Kogălniceanu şi D.J.P.Tc. Prahova; 

- ianuarie 1984, când s-a participat la activităţile de deszăpezire din 
gările Ploieşti Sud, Ploieşti Est şi Ghighiu. 

Cadrele active, militarii cu termen redus, elevii Ş.O.R. şi militarii în 
termen au desfăşurat o serie de activităţi de amploare în domeniul economiei 
naţionale, precum: 

- detaşarea a doi ofiţeri la Centrala Termoelectrică Turceni; 

- participarea la campanii agricole (în anii 1979-1989), la L.A.S.-uri din 
judeţele Ialomiţa, Prahova, Teleorman şi Călăraşi, cu un efectiv de 170 
de cadre, 3.000 de militari cu termen redus, 150 de elevi ai Ş.O.R. şi 
275 de militari în termen; 

- participarea la acţiunile de împădurire, din anul 1987, la Ciorani şi în 
zona Ploieşti Triaj, cu un efectiv de 10 cadre şi 250 de militari cu 
termen redus. 

Personalul unităţii s-a implicat şi în unele acţiuni cultural-educative: 

- participarea la Festivalul Naţional „Cântarea României”, în perioada 
1977-1989, reuşind să obţină mai multe locuri I, II şi III (cu brigăzi 
artistice, montaje literar-muzicale, recitări, interpretări corale ale 
vestitului cor „Rândunica”, care a luat locul I pe armată în anul 1987); 

- realizarea monumentului lui „Mircea cel Bătrân” (sculptor Theodor 
Zamfirescu, de la Studioul de Arte Plastice al Armatei), inaugurat la 
data de 12 octombrie 1987; 

= realizarea Punctului Muzeistic (1966) şi a Muzeului Radiolocaţiei 
(filială a Muzeului Militar Naţional), inaugurat la 21 iulie1995; 

5 construirea capelei militare „Sfânta Paraschieva”, în anul 2001, cu 
aportul deosebit al colonelului Emil Şotropa. 

Revoluţia din decembrie 1989, care a afectat mult poporul român, a 
solicitat şi personalul unităţii. S-au executat misiuni de pază şi apărare la 
obiective economice şi politico-administrative din Ploieşti şi Târgovişte (cu un 
total de 200 ofiţeri, 400 de militari cu termen redus şi 50 de militari în 
termen). De asemenea, în perioada 22 decembrie 1989 - 1 februarie 1990 s-au 
organizat misiuni de patrulare cu 24 de patrule pe zi (în 3 schimburi), în 
municipiul Ploieşti. Au participat 24 de ofiţeri, 300 de militari cu termen redus 
şi 120 militari în termen. 

La data de 1 august 2003, Şcoala de Aplicaţie pentru Radiolocaţie şi-a 
încetat activitatea în Ploieşti. Unită cu Şcoala de Aplicaţie pentru Aviaţie şi 
Şcoala de Aplicaţie pentru Artilerie Antiaeriană, funcţionează sub denumirea 
de Şcoala de Aplicaţie a Forţelor Aeriene şi este dislocată în cazarma de la 
Bobocu, judeţul Buzău. 

De la înfiinţare, la comanda unităţii s-au succedat următoarele cadre 
militare: locotenentul-colonel Vasile Mihalache (01.09.1966-01.09.1968, numit 
apoi la comanda Brigăzii 34 Radiotehnice Timişoara, în perioada 1 februarie 
1968-1992, avansat general de brigadă şi pensionat), locotenentul-colonel ing. 
Traian Olteanu (01.09.1968-11.02.1969), locotenentul-colonel Traian P. Balaj 
(11.02.1969-23.03.1976, avansat la gradul de colonel, la data de 30.12.1969), 
colonelul Anton-Gavrilă Maiorescu (11.04.1976-20.06.1981), colonelul Ion D. 
Petrescu (09.09.1981-10.02.1987), colonel ing. loan Selejan (11.02.1987- 
08.03.1988), maiorul Emil-Paraschiv V. Şotropa (26.03.1988, avansat la gradul 
de locotenent-colonel, la 28.12.1989, şi la gradul de colonel, la 25.07.1990, apoi 
trecut la pensie, în luna iunie 2001) şi colonelul Vasile Ostanschi (01.08.2001- 
01.08.2003). 

In funcţia de şef de stat major au activat: maiorul ing. Costache Gh. 
Zelincă (01.09.1966-10.02.1969), locotenentul-colonel ing. Ioan Selejan 
(11.02.1969-11.02.1987, avansat colonel la 30.12.1974), maiorul Gheorghe 
Murariu (09.08.1988-1997, avansat locotenent-colonel, la data de 28.12.1989, 
şi colonel, la data de 01.12.1994), colonelul Ion Ionescu (1997-01.02.1999), 
colonelul Constantin Mălăescu (01.02.1999-15.03.2002) şi colonelul Cezar Diţu 
(15.03.2002-01.03.2003). Locţiitor de comandant a funcţionat colonelul Iulian 
Cătineanu (2001-2003). 

Funcţia de locţiitor tehnic a fost asigurată de către următorii ofiţeri: 
locotenentul-colonel Traian Oltean, maiorul Costică Drăghici, colonelul 
Constantin Munteanu, colonelul Stan Grigore şi colonelul Iordan Anghel. 

Funcţia de locţiitor al comandantului pentru servicii a fost îndeplinită 
de ofiţerii: colonelul Ioan Sima, colonelul Mihai Năforniţă, locotenentul- 
colonel Ion Bălăşescu, maiorul Aurel Paraschiv şi colonelul Liviu Ţerean. 

In funcţia de locţiitor politic al comandantului au activat: colonelul 
Cezar Maxim, colonelul Emil Maftei, colonelul Ion Safta şi colonelul Constantin 
Chiper. 


Informaţiile care au stat la baza întocmirii acestui material au avut 
drept surse documente aparţinând Arhivelor Militare din Piteşti şi datele pre- 

zentate în memoriile personale de către generalii Neculai Iordache, Vasile 
Mihalache, Radu Vlăsceanu şi coloneii Ion Pascal, Constanțiu Dumitrescu, Ion 
Petrescu, Ioan Selejan, Ion Popescu, Emil Pintilie, Emil Şotropa, Ştefan 
Dumitru, Vasile Ostanschi, Iulian Cătinean, Antip Gheaţă, Gheorghe Rusu, 
Carol Maiorescu şi Constantin Chiper. 


NOTE 
1. Arhivele Militare Române, Fond 1726, Dosar 66, pag. 249-250. 
2.  Idem, Fond 5416, Dosar 1654, pag. 103-105 şi Fond 1726, Dosar1289, pag. 53. 
3.  Idem, Fond 5416, Dosar 5439, pag. 24-25. 
4.  Idem, Fond 4941, Dosar 4406, pag. 3. 
5.  Idem, Fond 1726, Dosar 33,pag. 1. 
6.  Idem, Dosar 2412, pag. 75. 
7.  Idem, Fond 4941, Dosar 6680, pag. 110. 
8.  Idem, Fond 1726, Dosar 548, pag. 26. 

FORMAŢIUNI MILITARE 


BAZA 2 LOGISTICĂ „VALAHIA” 


Comandamentul Bazei 2 Logistică „VALAHIA” a funcţionat până la 
data de 24 septembrie 2009 în cazarma 331 Târgovişte, loc cu o vechime de 
peste 100 de ani, documentele de arhivă certificând că aici a funcţionat 
Regimentul Dorobanţi Dâmboviţa nr. 22 care, începând cu anul 1891, s-a unit 
cu Regimentul III Linie. Acesta a participat, în anul 1913, la campania din 
Bulgaria şi, în anii 1916-1919, la războiul pentru întregire statală şi naţională a 
României, căzând pe câmpurile de luptă, colonelul Dumitru Băltăreţ, coman- 
dantul regimentului. 

În perioada 1919-1930 Regimentul Dâmboviţa nr. 22 a fost cantonat la 
Târgovişte, în cazarma actuală. Tot aici, în anul 1921, a fost cartiruit şi Regi- 
mentul 1 Care de Luptă, unitate de elită a armatei, care s-a acoperit de glorie în 
luptele purtate pentru dezrobirea Basarabiei (22 iunie - 26 iulie 1941), în lup- 
tele de la Odessa (8 august - 16 octombrie 1941), la Cotul Donului (15 iulie 1942 
- 3 februarie 1943) şi în campania din Vest (septembrie 1944 - mai 1945). 

Continuând tradiţia militară, de-a lungul timpului în această cazarmă 
au func-ţionat mai multe tipuri de unităţi şi mari unităţi: Batalionul 
Motomecanizat (începând cu anul 1946), Brigada 40 Tancuri (din anul 1948), 
Brigada 20 Tancuri (din anul 1957), Regimentul 1 Tancuri „VLAD ŢEPEŞ” (din 
anul 1961). 

În anul 1994, ca urmare a procesului de restructurare, Regimentul 1 
Tancuri s-a transformat în Batalionul 1 Tancuri, concomitent cu înfiinţarea 
Centrului 89 Mobilizare. 

Începând cu data de 1 decembrie 2001, Centrul 89 Mobilizare (Infan- 
terie) se transformă în Comandamentul Brigăzii 2 Logistică Teritoriale. 

În baza ordinului nr. 45, din 23 aprilie 2002, începând cu data de 
1august 2002 Comandamentul Brigăzii 2 Logistică Teritoriale se transformă în 
Comandamentul Bazei 2 Logistică „SUD”. 

În baza ordinului nr. G2/S 951, din 5 mai 2007, Comandamentul Bazei 
2 Logistică „SUD” se transformă în Comandamentul Bazei 2 Logistică, dislocat 
în aceeaşi cazarmă. 

In baza hotărârii nr. H. 5498 din 30 octombrie 2008, a comisiei de 
Heraldică a Ministerului Apărării Naţionale, Comandamentului Bazei 2 Logis- 
tică i se atribuie denumirea onorifică „VALAHIA”. 

În baza Hotărârii C.S.A.T., nr. $—47, din 28 aprilie 2009 (Planul-cadru 
pentru continuarea procesului de restructurare şi modernizare a Armatei 
României în perioada 1 ianuarie - 31 decembrie 2009), Comandamentul Bazei 
2 Logistică se dislocă, începând cu septembrie 2009, din cazarma 331 
Târgovişte, în cazarma 816 Ploieşti, unde au funcţionat unităţi şi mari unităţi 
reprezentative ale Armatei Române, constituite încă de la înfiinţarea lor: Regi- 

mentul 19 Artilerie, Centrul de Instrucție al Artileriei şi Rachetelor, Centrul de 
Perfecţionare a Pregătirii Cadrelor de Artilerie, Divizionul 113 Rachete Tactice, 
Brigada 95 Artilerie Mixtă Teritorială, Brigada 1 Logistică. 

Baza 2 Logistică ,„VALAHIA” este marea unitate continuatoare a tradi- 
ţiilor militare ale unităţilor care au funcţionat în garnizoanele Târgovişte şi 
Ploieşti. De la înfiinţare şi până în prezent Baza 2 Logistică „VALAHIA” a func- 
ţionat ca mare unitate (având în compunere unităţi şi subunități specializate), 
destinată pentru a executa sprijin logistic integrat, cu toate forţele sau cu o 
parte din forţe, în cadrul Diviziei 1 Infanterie „DACICA”. 

Potrivit rolului, locului şi destinaţiei în cadrul sistemului logistic al 
Armatei României, marea unitate a îndeplinit o gamă diversă de misiuni, 
îndeosebi pe linia sprijinului logistic. 

Baza 2 Logistică „VALAHIA” a executat un volum important de misiuni 
de sprijin logistic al marilor unităţii si unităţi ale Diviziei 1 Infanterie 
„DACICA”, care au participat la operaţii de stabilitate şi sprijin în timp de pace, 
în medii de conflict sau post conflict, independent sau ca parte componentă a 
unor forţe multinaționale conduse de NATO, ONU şi UE. 

Structurile bazei logistice au participat la implementarea obiectivelor 
Diviziei 1 Infanterie „DACICA” privind operaţionalizarea şi restructurarea 
marilor unităţi şi a unităţilor, la pregătirea şi desfăşurarea exerciţiilor şi la 
asigurarea bazei logistice de instrucţie prin realizarea misiunilor de sprijin 
logistic. 

Semnificative au fost activităţile de achiziţii de bunuri şi servicii, 
mentenanţa echipamentelor militare, transporturile de tehnică şi materiale, 
revitalizarea infrastructurii, recepţia, depozitarea şi distribuţia bunurilor 
materiale prin structurile specifice. 

În prezent, la comanda Bazei 2 Logistice „VALAHIA” din Ploieşti se află 
colonelul inginer Maricel Moldovianu. Ca şef de stat major este numit colonelul 
Adrian Teodorescu. 


CENTRUL MILITAR JUDEŢEAN PRAHOVA 


Prin Înaltul Decret, nr. 2.845, din 17 noiembrie 1882, s-a înfiinţat 
Depozitul de Recrutare Ploieşti. Subordonat Regimentului 7 Dorobanţi 
Prahova-Dâmboviţa, depozitul era comandat de căpitanul Petre Nicolaescu.! 

Conform Înaltului Decret, nr. 917, din Monitorul Oficial, nr. 15, din 27 
martie 1908, şi a Legii de organizare a armatei, Depozitul de Recrutare şi-a 
schimbat denumirea în Biroul de Recrutare şi Mobilizare Ploieşti.: 

În anul 1911 Biroul de Mobilizare şi Recrutare Prahova a avut urmă- 
toarea organizare: un căpitan în funcţia de cap al Biroului de Mobilizare şi 
Recrutare, un locotenent încadrat în funcţia de ajutor al capului biroului, patru 
plutonieri încadraţi ca subşefi de subcercuri, un subofițer de administraţie 
clasa a II-a, doi caporali secretari, un soldat ordonanţă pentru birouri, un 
soldat ordonanţă a şefului biroului de mobilizare. 

Prin Înaltul Decret, nr. 1.444, din 1914, Biroul de Mobilizare şi 

Recrutare a luat denumirea de Biroul Mobilizare-Recrutare-Rechiziţii, fiind 
trecut în subordinea Regimentului 47 Infanterie Prahova. Concomitent s-a 
îmbunătăţit şi structura organizatorică a biroului.2 

Începând din anul 1912 şi până la încheierea participării la primul 
război mondial, cele două unităţi de infanterie din Prahova îşi recrutau ostaşii 
în felul următor: 

- Regimentul 7 Dorobanţi Prahova, ajutat de Biroul de Recrutare din 
Ploieşti, îşi recruta ostaşii din districtul Prahova, mai puţin din 
comunele arondate Birourilor de Recrutare „Mircea” (Biroul de 
Recrutare la Mizil) şi „Matei Basarab” (Biroul de Recrutare 
Dâmboviţa); 

ă Regimentul 32 Infanterie „Mircea”, ajutat de Biroul de Recrutare 
„Mircea” cu sediul la Mizil, îşi recruta ostaşii din districtul Prahova şi 
din trei localităţi din districtul Buzău: Mizil, Baba Ana şi Tohani.3 

Datorită intrării trupelor germane în Ploieşti, birourile au fost contopite 
şi evacuate în Moldova, în luna noiembrie 1916. 

La data de 26 iunie 1919 biroul s-a înapoiat în Ploieşti, fiind cartiruit în 
cazarma din strada Oilor, nr. 20, şi subordonat Comandamentului 3 Teritorial 
Armată din Galaţi. Biroul de Recrutare avea o structură organizatorică mult 
îmbunătăţită: un colonel în funcţia de comandant al unităţii, un locotenent în 
funcţia de adjunct al comandantului şi şef al Biroului Rechiziţii, un maior 
încadrat ca şef al Biroului Recrutare şi Mobilizare, un locotenent încadrat ca 
ajutor al şefului Biroului Recrutare şi Mobilizare, un locotenent în funcţia de 
şef al Biroului Adjutantură, un locotenent încadrat ca şef al Biroului Pensii. 

Conform Deciziei Ministeriale, nr. 935, publicată în Monitorul Oficial, 
nr. 126, din 8 septembrie 1921 — dată prin Ordinul de Zi, nr. 1, din 15 
septembrie — a fost înființat Cercul de Recrutare Prahova, ca unitate de sine 
stătătoare. Unitatea, care şi-a început activitatea la data de 16 septembrie 1921, 
avea următoarea structură organizatorică: un comandant (locotenent-colonelul 
Nicolae Constantinescu), un ofiţer adjutant, un ofiţer responsabil cu 
aprovizionarea, Biroul Recrutare şi Mobilizare, Biroul Rechiziţii şi Mobilizare 
Industrie şi Agricultură, Biroul Pensii şi trupa, formată din 2 sergenţi, 11 
caporali şi 19 soldaţi.+ 

Atât în perioada interbelică, cât şi în anii participării armatei române la 
operaţiile militare ale celui de-al doilea război mondial, la comanda unităţii au 
funcţionat următorii ofiţeri: colonelul Haralambie Milcu  (09.11.1921- 
30.11.1924), colonelul Alexandru Mlădinescu (30.11.1924-01.04.1928), colo- 
nelul Constantin Slăniceanu (01.04.1928-22.02.1933), colonelul Gheorghe 
Condeescu (22.02.1933-01.04.1935), colonelul Ilariu Hagichirea (01.04.1935- 
04.06.1936), colonelul Constantin Zagoriţ (04.06.1936-31.10.1937), colonelul 
Gheorghe  Condeescu  (31.10.1937-01.04.1939), colonelul Alexe Hamat 
(01.04.1939-15.11.1939), colonelul Gheorghe  Condeescu  (15.11.1939- 
31.10.1940), colonelul Vasile Creţoiu  (31.10.1940-27.02.1941), colonelul 
Dumitru Voinescu  (27.02.1941-28.03.1941), colonelul Spiridon Oprescu 
(28.03.1041-25.12.1942),  locotenentul-colonel Ioan  Buleu  (25.12.1942- 
29.06.1943) şi locotenentul-colonel Luca Ştefănescu (29.06.1943-11.04.1945). 

La data de 26 august 1944, Cercul Teritorial Prahova a fost transformat 

în unitate luptătoare şi a participat la acţiunile militare din zona Lipăneşti - 
Măgurele - Vălenii de Munte. 

Începând cu data de 11 aprilie 1945, la comanda Cercului Teritorial 
Prahova a fost numit colonelul Victor Bădescu, ofiţer care a îndeplinit atribu- 
ţiile funcţionale, în condiţiile specifice restructurării armatei. 

La data de 20 aprilie 1950 — în conformitate cu prevederile Decretului 
Lege, nr. 23 — Cercul Teritorial Prahova a fost desfiinţat,s pregătindu-se 
condiţiile înfiinţării Comisariatului Militar al judeţului Prahova (3 mai 1950).6 

Conform Ordinului Marelui Stat Major, nr. 123.275, din 23 octombrie 
1950, comisariatele militare judeţene au fost desfiinţate, creându-se comi- 
sariate militare de regiune şi raioane. Comisariatul Militar al Regiunii Ploieşti a 
primit în subordine teritoriile fostelor judeţe Prahova şi Dâmboviţa, iar din 
1957 şi pe cele ale fostului judeţ Buzău. Din acest moment, unitatea avea în 
subordine Comisariatul oraşului Ploieşti şi comisariatele raionale: Ploieşti, 
Buzău, Târgovişte, Câmpina, Teleajen, Urziceni, Râmnicu Sărat, Cricov, Cislău, 
Beceni, Mizil, Pogoanele, Pucioasa şi Sinaia.7 

Începând cu anul 1960, Comisariatul Militar al regiunii Ploieşti a intrat 
în subordinea directă a Marelui Stat Major, Direcţia Organizare-Mobilizare.8 

Prin Decretul Prezidiului Marii Adunări Naţionale, nr. 214, din 1968, 
privind reorganizarea administrativ-teritorială a ţării, Comisariatul Militar al 
regiunii Ploieşti s-a transformat în Comisariatul Militar Judeţean Prahova. 

În perioada 1990-1994 unitatea a luat denumirea de Comandamentul 
Militar Judeţean Prahova şi avea în subordine: Centrul Militar Judeţean, 
Apărarea Civilă, Trupele Teritoriale. 

Comandamentul Militar s-a desfiinţat în anul 1994, funcţionând în 
continuare Centrul Militar Judeţean Prahova. 

În prezent instituţia îndeplineşte statutul de Centru Militar Zonal. 

La comanda Comisariatului Militar Judeţean Prahova au funcţionat 
următorii ofiţeri: colonelul Ioan Vălimăreanu (1968-1974), colonelul Ion Ivan 
(1974-1984), colonelul Nicolae Mărgărit (1984-1987), colonelul Zaharie 
Andronic (1987-1988), colonelul Nicolae Ilaş (1988-1995), colonelul Teodor 
Crişan (1995-2001), colonelul Cristian Ivănescu (2002-2008), colonelul 
Valentin-Florin Nistor (din 2008). 


NOTE 

1. Arhivele Marelui Stat Major, Istoricul Cercurilor Teritoriale, Dosar 9, Inventar 2.641, pag. 75. 

2.  Idem,pag.7. 

3. Monitorul Oastei din 1912, Editura Imprimeria Statului, Bucureşti, 1913. 

4. Arhivele Militare Române, Registrul Istoric nr. 209 al Cercului de Recrutare Prahova, | octombrie 

1921-1945. 

Idem, Notele Istorice ale Cercului Teritorial Braşov, Arhiva pe anul 1950, nr. 1, Dosar 3, fila 2. 

6.  Idem, Comisariatul Militar al Regiunii Ploieşti, Inventar $/3.751/06.02.1989, Dosar 2/7, nr. 9, fila 
82. 

7.  Idem, Dosar 22/2, nr. 259, fila 2. 

8.  Idem, Inventar $/4.249/1989, Anul 1960, nr. 319, Dosar 3/1, fila 312. 

INSPECTORATUL DE PROTECŢIE CIVILĂ 


Preocupările pentru protecţia populaţiei civile, a valorilor materiale, 
culturale şi spirituale au rădăcini adânci în istoria poporului român. 

Protecţia civilă s-a perfecţionat continuu, misiunile sale dobândind 
valenţe noi în soluţionarea problemelor care s-au ivit în acest domeniu. 

Războiul chimic a început în mod oficial la 22 aprilie 1915, prin lansarea 
de către germani a primului val de clor împotriva trupelor franceze. La data de 
19 aprilie 1917 s-a dat primul atac chimic împotriva trupelor române din 
Regimentul 1 Vânători (aflat în subordinea Diviziei 1-a Infanterie din sectorul 
Iveşti - Valea Putna), înregistrându-se 35 de morţi. 

Tendinţa folosirii masive a bombelor „aero-chimice” împotriva centre- 
lor populate (în scopul producerii unor pierderi umane mari şi a demoralizării 
populaţiei) a determinat înfiinţarea Comisiei Mixte pentru protecţia populaţiei 
civile, în baza Deciziei Ministeriale, nr. 513, din 21 iunie 1928. În acest sens, 
membrii comisiei au elaborat Instrucţiunea provizorie pentru organizarea 
protecţiei populaţiei civile contra gazelor de luptă. 

Experienţa primului război mondial dovedise că o apărare, oricât de 
puternică ar fi fost, nu putea să pună la adăpost populaţia civilă şi să asigure 
complet funcţionarea serviciilor publice. Ca o concluzie a învățămintelor des- 
prinse în urma tragediilor din primul război mondial, prin Decretul Regal, nr. 
468, din 28 februarie 1933, s-a aprobat Regulamentul apărării pasive contra 
atacurilor aeriene, primul regulament care, prin conţinutul prevederilor sale, a 
detaşat apărarea pasivă de apărarea activă. 

Studierea atentă a pierderilor de bunuri materiale şi vieţi omeneşti din 
anii 1943-1945, în domeniul funcţionării sistemului apărării, a impus adop- 
tarea unor forme şi procedee complexe de reorganizare a apărării pasive, 
înființându-se — în baza Hotărârii Consiliului de Miniştri, nr. 85 şi 86, din 17 
ianuarie 1952 — Apărarea Locală Antiaeriană (A.L.A.). Sistemul A.L.A. cores- 
pundea mai bine din punct de vedere organizatoric şi al îndeplinirii misiunilor 
încredințate. În A.L.A. au fost încadraţi cetăţeni cu vârste cuprinse între 16 şi 
60 de ani, fără obligaţii de mobilizare. În sate şi în cartierele orăşeneşti s-au 
constituit grupe de autoapărare şi s-au executat construcţii tip A.L.A., conform 
Planului Special de Investiţii. 

În conformitate cu Hotărârea Consiliului de Miniştri, nr. 541, din 16 
aprilie 1952, s-a introdus în învăţământul mediu şi superior pregătirea pentru 
Apărarea Locală Antiaeriană a populaţiei. 

Guvernul României a adoptat în anul 1958 acte normative benefice 
pentru A.L.A. Astfel, prin Hotărârea Consiliului de Miniştri, nr. 259, din 28 
februarie 1958, s-a aprobat Regulamentul A.L.A. care stabilea respon- 
sabilităţile în domeniul apărării locale. La data de 12 martie 1958 a fost pro- 
mulgat Decretul Consiliului de Stat, nr. 127, care stabilea fundamentul orga- 
nizării şi funcţionării A.L.A., în profil teritorial. 

Prin reorganizarea administrativ teritorială din anul 1968, s-au consti- 
tuit state majore militare de Apărare Locală Antiaeriană, la nivel judeţean, 
precum şi în municipiile Bucureşti şi Petroşani. 

Ţinând seama de experienţa acumulată în urma cutremului din 1977, în 

strânsă legătură cu evoluţia economico-socială a ţării şi a nevoilor de perfec- 
ţionare a conducerii în domeniul apărării, la data de 24 martie 1978 a fost 
promulgată Legea nr. 2 referitoare la Apărarea Civilă din România. De ase- 
menea, Decretul nr. 430, din 31 octombrie 1978, stabilea măsurile care tre- 
buiau adoptate în domeniul apărării civile. 

Legea nr. 2 şi Decretul nr. 430 au asigurat creearea Comisiilor de 
Apărare Civilă pe diferite specialităţi, state majore şi formaţii cu scopul partici- 
pării organizate la acţiunile de lichidare a urmărilor dezastrelor. 

Aderarea, după anul 1990, a ţării noastre la Convenţia de la Geneva din 
12 august 1949, privind protecţia victimelor determinate de conflictele armate, 
precum şi afilierea la diferite organisme ale O.N.U. cu profil de protecţie civilă, 
a impus revitalizarea concepţiei de organizare şi conducere a apărării civile din 
România, în vederea alinierii noilor acte normative la prevederile existente pe 
plan internaţional. 

Prin elaborarea legii nr. 106, din 25 septembrie 1996, Apărarea Civilă s- 
a transformat în Protecţia Civilă, definită ca o componentă a apărării naţionale 
destinată asigurării protecţiei populaţiei, a bunurilor materiale şi a factorilor de 
mediu, în caz de război sau dezastre. 

La începutul existenţei sale, protecţia civilă îndeplinea exclusiv misiuni 
în caz de conflict armat. În prezent, Protecţia Civilă primeşte printre altele, 
următoarele misiuni: prevenirea populaţiei (prin înştiinţare şi alarmare în caz 
de pericol) la producerea calamităţilor naturale sau catastrofelor, acordarea 
ajutorului şi ocrotirea populaţiei în situaţii deosebite (dezastre, pericol aerian 
sau căderi de obiecte cosmice), asigurarea protecţiei valorilor culturale şi de 
patrimoniu şi a bunurilor materiale prin adăpostire şi evacuare, neutralizarea 
munițiilor neexplodate, după cele două războaie mondiale etc. 

Ilustrative pentru preocupările Inspectoratului de Protecţie Civilă al 
judeţului Prahova sunt acţiunile de pregătire a autorităţilor administraţiei pu- 
blice locale şi conducerilor agenţilor economici, precum şi a populaţiei pentru a 
preveni şi atenua efectele calamităţilor naturale şi ale catastrofelor. 

La comanda apărării locale au funcţionat următorii ofiţeri: căpitanul 
Gheorghe Ionescu, colonelul Ion Cobzaru, colonelul Nicolae Ciobotaru, 
colonelul Petre Belghiru şi colonelul Adrian Ciuciu. 


ATELIERUL ARTILERISTIC AL COMANDAMENTULUI 
APARARII ANTIAERIENE A TERITORIULUI 


În iarna anilor 1954-1955, pe platforma Otopeni (centură) a luat fiinţă 
Atelierul de Reparaţii Armament Artilerie Antiaeriană şi o şcoală de armurieri. 
Ordinul de Front, nr. 1, din 1 ianuarie 1955, a consfințit noua organizare a U.M. 
04664 Bucureşti. 

Conducerea unităţii a fost încredinţată maiorului ing. Sergiu-Paul 
Irimescu şi inginerului-şef, căpitanul ing. Gheorghe Safta. 

Schimbări deosebite în dezvoltarea unităţii s-au înfăptuit în anii 1958- 
1964. Acestea au constat în creşterea spaţiului productiv la peste 10.000 m2. 

S-au realizat noi construcţii: supraînălţarea atelierului prelucrări meca- 
nice, plombe între atelierele de reparat grupuri electrogene, hala de reparaţii 
tehnică de rachete, bancul de rodaj, vopsitoria, sala compresoarelor, garaje 
auto, platforme de reparat tehnică specifică alimentării rachetelor cu oxidant şi 
carburant, atelierul de acoperiri galvanice, laboratorul pentru prelevarea şi 
analiza combustibilor speciali etc. Proiectant şi constructor al componentelor 
bazei de reparaţii a fost ing. Vasile Sidea, component al echipei de handbal 
„Steaua” şi al echipei naţionale a României, campioana mondială a acelei 
perioade. 

Îndeplinirea sarcinilor din cadrul planului general de modernizare 
anunțau trecerea la cunoaşterea şi repararea următoarelor repere: tunuri de 
calibru 15 mm Wikers, aparat central pentru executarea tragerilor tip Bun- 
gescu, tunuri de calibru 88 mm, aparat central pentru executarea tragerilor tip 
KG 40, tunuri de calibru 37 mm, tunuri de calibru 76,2 mm, grupuri electro- 
gene, aparatură de măsură şi control, aparatură optică şi acumulatoare. 

După plecarea trupelor sovietice, care au staționat pe platforma Crângul 
lui Bot, s-a efectuat mutarea atelierului artileristic la Ploieşti. Spaţiul de pro- 
ducţie a crescut cu peste 2.000 m2?, în condiţiile în care produsele aflate în 
reparaţie au fost aceleaşi ca în perioada 1956-1957. Planul de producţie al 
unităţii s-a diversificat, noul profil fiind de reparaţii (baterii de tunuri 57 mm, 
baterii de tunuri 100 mm, baterii de tunuri 130 mm, aparat central pentru exe- 
cutarea tragerilor tip Puazo 5, aparat central pentru executarea tragerilor tip 
Puazo 7, grupuri electrogene SPO 30, acumulatoare alcaline şi cu plumb, staţie 
radiolocaţie P 12, staţii ochire tunuri tip SOT 4, staţii ochire tunuri tip SOT 9, 
staţii ochire tunuri tip SOT 30, aparatură optică, agregate din dotarea C.A.F.A.) 
şi fabricaţie (alimentator fix de carburant AC 5, alimentator fix de oxidant AO 
7, alimentator de oxigen tip MCB 3, machetă de exerciţiu pentru rachetele 1 D 
şi 11 D, piese de schimb şi subansambluri asimilate în unitate prin renunţarea 
la importuri). 

În această perioadă, la conducerea unităţii a fost numit maiorul ing. 
Ioan Dragomir, care a condus-o până în anul 1968, când a fost înlocuit de 
locotenentul-colonel ing. Ioan Ionescu. Au fost înfiinţate Secţia de proiectare (3 
ateliere) şi Biroul de tehnologie, condus de maiorul ing. Victor Vasile. 

Unitatea a primit sarcini complexe privind repararea unei game diverse 
de tehnică de luptă: echipamente complexe de control, dirijare şi transport ale 
rachetelor antiaeriene şi terestre, complexul „Dvina” constituind un examen 
sever. Specialiştii unităţii au reuşit să fabrice rapid maşini complexe: maşina de 
transport şi încărcare tip MCB 1, alimentatorul mobil de oxigen tip MCB 4, 
alimentatorul mobil de oxigen tip MCB 5, punctul mobil pentru conducerea 
zborului PCZ, colmator (agregatul pentru întreţinerea pistelor de aerodrom). 

Pentru rezultatele deosebite obţinute în producţie, unitatea a fost 
distinsă cu diploma „Unitate evidenţiată pe Ministerul Apărării Naţionale”. 

Unitatea s-a transformat în Baza de Reparaţii a Comandamentului 
Apărării Antiaeriene a Teritoriului (Crângul lui Bot), în anul 1961. 

În adunarea generală de bilanţ din 1973 — asistată de generalul-colonel 
Vasile Alexe, comandantul Apărării Antiaeriene a Teritoriului — colectivul de 
conducere al unităţii, a primit sarcina de a încerca proiectarea unei rachete 

ţintă, pentru antrenarea trupelor în condiţii apropiate de cele de luptă. Reali- 
zarea unei astfel de rachete ar fi condus la uşurarea efortului valutar al ţării, 
datorat necesităţii deplasării trupelor pentru desfăşurarea tragerilor la partene- 
rul extern de produs. O echipă de specialişti valoroşi — în frunte cu locote- 
nentul-colonel ing. Victor Vasile, locotenentul-colonel ing. Nicolae Petraru, 
locotenentul-colonel ing. Adrian Truia şi locotenentul-colonel Dumitru Ioniţă — 
a început elaborarea primelor operaţiuni ce parcurgeau drumul fabricaţiei: 
circuitul informaţional privind asigurarea materială, tehnologică şi de 
documentare tehnică. Colectivul a realizat prin autoutilare, împreună cu alţi 
specialişti din bază, un mijloc de lansare a rachetelor şi aparatura de dirijare a 
acestora. În anul 1974 produsul a fost aprobat şi omologat pentru producţia de 
serie, iar apoi s-a trecut la fabricarea şi încercarea rachetelor tip RT 2, RT 2B şi 
a unei rampe de lansare. În acelaşi an a fost realizată racheta RT 3, un produs 
foarte solicitat la tragerile cu piese de artilerie antiaeriană şi ca sursă termică 
pentru experimentarea rachetelor dirijate în infraroşu. 

Ulterior, unitatea a trecut la asimilarea primelor rachete din producţia 
de vârf: racheta dirijată în fascicul de radiolocaţie (aer-aer) şi racheta auto- 
dirijată în infraroşu (aer-aer). Pe data de 19 octombrie 1984 s-a emis Actul de 
omologare a încercărilor la sol pentru cele două rachete, iar pe data de 9 
noiembrie 1984 s-a elaborat Actul de omologare şi încercare în zbor. 

Printre succesele obţinute de muncitorii, tehnicienii şi inginerii uzinei, 
trebuie evidenţiat cel al căpitanului ing. Teodor Ichim şi al colectivului său, 
care, prin metoda fretării (brevetată ca invenţie), a adus mari reduceri de 
materiale energo-intensive. 

Unitatea a fost sprijinită în această importantă sarcină de către 
colonelul ing. Dan Gabroveanu, generalul-locotenent Victor Stănculescu, gene- 
ralul-locotenent Constantin Olteanu. De asemenea, o contribuţie deosebită în 
calitate de proiectant şi coordonator al producţiei de rachete a avut-o colonelul 
ing. Nicolae Ghioca. 

În anul 1974, pe o suprafaţă de 200 mz, a luat fiinţă Atelierul pentru 
fabricaţia acumulatoarelor 15 Az 45 A. Tehnologia de fabricaţie s-a realizat prin 
autoutilare, creându-se o presă specială de 5o tf, un cuptor de sinterizare, un 
omogenizator de pulbere şi necesarul de matrițe şi dispozitive de verificare şi 
control. Toate aceste utilaje şi dispozitive au fost proiectate şi fabricate în 
uzină. Locotenentul-colonel ing. Adrian Truia, proiectantul Alexandru Popescu 
(Lică), proiectantul Gheorghe Mihăilescu, locotenentul-colonel Alexandru 
Zelco şi muncitorul Ştefan Prudel au fost primii care au pus umărul la greu 
pentru pregătirea fabricaţiei noului produs românesc 15 Az 45 A. Studiul 
necesar pentru dobândirea acestui deosebit succes, a fost realizat de colectivul 
condus de colonelul ing. Lică Stancu, de la Academia Tehnică Militară, şi de 
specialişti de la Institutul Politehnic Cluj. 

Din anul 1977, după efectuarea experimentelor la U.R.A. Bacău, acu- 
mulatorul 15 Az 45 A a fost lansat în producţia de serie, conform aprobării nr. 
T.D. 1.303, al C.A.A.T. Produsul s-a executat sub conducerea colonelului ing. 
Costică Drăghici, comandantul unităţii, şi s-a menţinut până în 1983, când, sub 
denumirea de „Investiţia R-82” s-a construit o mică fabrică de acumulatoare 
ZnAg, de toate tipurile. Suprafaţa de producţie s-a extins la 1.000 m?, iar 

personalul productiv a ajuns la 115 oameni. Colaborarea cu Institutul Politehnic 
Cluj s-a menţinut şi în continuare. 

Prin Decretul nr. 76, din august 1981, şi prin ordinul ministrului 
Apărării Naţionale, Baza de Fabricat şi Reparat Rachete Z 68 s-a transformat în 
Intreprinderea de Producţie şi Reparaţie a Tehnicii de Rachete. Primul birou 
executiv a fost format din: director (colonelul ing. Costică Drăghici), director 
tehnic (colonelul ing. Anatolie Popescu), director comercial (colonelul Mihai 
Năforniţă), inginer-şef (colonelul ing. Nicolae Petraru), contabil şef (colonelul 
ec. Nicolae Chimu). Contabilul şef a fost înlocuit, pe data de 1 mai 1987, cu 
maiorul ec. Gheorghe Cernat. 

La data de 1 septembrie 1987 colonelul ing. Anatolie Popescu a fost pus 
la dispoziţia Centralei Industriale, postul de director tehnic fiind ocupat de 
colonelul ing. Nicolae Prunaru, iar cel de inginer-şef de către locotenentul- 
colonel ing. Eugeniu Petre. 

După anul 1983 întreprinderea a avut realizări deosebite, reuşind să 
asimileze în producţia de serie racheta de aviaţie aer-aer autodirijată în 
infraroşu şi să omologheze seria zero din complexul portabil de rachete 
antiaeriene. Se aflau în faza de cercetare şi realizare 10 tipuri de rachete: patru 
tipuri de rachete de aviaţie, patru tipuri de rachete antiaeriene şi două tipuri de 
rachete tactic-operative. De asemenea, au fost asimilate în economia naţională 
tehnologii noi pentru elaborarea oţelurilor speciale şi neferoase, tehnologii de 
extrudare a unor profile din aluminiu (în premieră), tehnologii pentru ela- 
borarea unor reţete noi de lacuri, vopsele şi cauciucuri. 

Prin Decretul nr. 76, din anul 1981 s-a înfiinţat Centrul de Cercetare 
Ştiinţifică şi Inginerie Tehnologică pentru Tehnica de Rachete (C.C.S.I.T.T.R.), 
condus de colonelul ing. Victor Vasile, în calitate de director, având ca principal 
obiect de activitate asimilarea rachetelor antiaeriene, de aviaţie şi tactic- 
operative. În perioada 1981-1984, institutul a contribuit la asimilarea — după o 
licenţă parţială — a rachetelor care intrau în fabricaţia de serie. În paralel s-a 
trecut la asimilarea unor complexe de rachete în concepţie proprie, având 
modele de referinţă. 

Pe baza cercetărilor proprii, în anul 1988 s-a omologat Complexul 
portativ de rachete antiaeriene cu bătaie apropiată, care a intrat în fabricaţia de 
serie la I.P.R.T.R., fiind destinat dotării trupelor. În anul 1989 s-a omologat 
Complexul autopropulsat de rachete antiaeriene cu bătaie apropiată, care, de 
asemenea, a trecut la fabricaţia de serie şi a intrat în dotarea trupelor din 
artileria antiaeriană. Un an mai târziu, în 1990, ca o recunoaştere a realizărilor 
şi a nivelului de dezvoltare atins, C.C.S.I.T.T.R. s-a transformat în Institutul de 
Cercetări şi Proiectări „Electromecanica” (I.C.P.E.M.), ridicând pe o nouă 
treaptă cercetarea şi proiectarea în domeniul tehnicii de rachete. 

Datorită reducerii comenzilor militare au fost abordate şi unele produse 
cu destinaţie civilă: perforatoare de sondă cu jet cumulativ, rachete antigrin- 
dină, aparatură de radiolocaţie pasivă. În acest scop, din I.C.P.E.M. se desprin- 
de un Centru de Inovare şi Transfer Tehnologic, care va aplica unele tehnologii 
speciale în domeniul producţiei civile. 

Începând cu anul 1997, activitatea de cercetare-dezvoltare în domeniul 
tehnicii de rachete s-a desfăşurat în cadrul Centrului de Cercetare al uzinei 

„Electromecanica”. 

La comanda U.M. 01819 (fostă U.M. 04664) s-au succedat următoarele 
cadre militare: maiorul ing. Sergiu Paul Irimescu (1955-1957), locotenentul- 
colonel Florin Arsene (1957-1958), maiorul tehnic Hero Iring (1958-1960), 
locotenentul-colonel de artilerie Ion Tănase (1960-1962), locotenentul-colonel 
de artilerie Nicolae Istrătescu (1962-1964), maiorul ing. Ion Asofiei (1964- 
1965), maiorul ing. Ion Dragomir (1965-1968), locotenentul-colonel ing. Ion 
Ionescu (1968-1978) şi locotenentul-colonel ing. Costică Drăghici (1978-1981). 

Incepând din anul 1981, la conducerea uzinei au fost numiţi următorii 
directori: colonelul ing. Costică Drăghici (1981-1990), colonelul ing. Vasile 
Voinea (1990-1992), locotenentul-colonel ing. Ion Voinea (1992-1999), avansat 
ulterior colonel, şi locotenentul-colonel ing. Nicolae Marin (din 1999). 


BAZA 102 REPARAŢII AUTOTRACTOARE BUCOV 
(U.M. 01394) 


În octombrie 1949, ca o necesitate impusă de dotarea unităţilor militare 
cu tancuri model T34-85 şi a nevoii de reparare a acestora, s-a înfiinţat — în 
cadrul Corpului 47 Tancuri — Atelierul de Reparaţii Tancuri. 

Prin Ordinul nr. 438, din 29 februarie 1954, al Regiunii a 2-a Militare, 
pe lângă Regimentul 272 Mecanizat s-a înfiinţat Compania 623 Reparaţii 
Maşini de Luptă. Compania era subordonată Regiunii a 2-a Militare şi se afla 
dislocată în cazarma Ghencea din Bucureşti. Unitatea era organizată pe două 
plutoane şi o grupă, plutoanele fiind organizate pe grupe de specialităţi. Perso- 
nalul tehnic repara tehnică blindată (tancuri T34-85, autotunuri SU-76, trac- 
toare ISU-152), executa dispozitive şi utilaje de parc, recondiţiona piesele şi 
organele maşinilor de luptă şi acorda asistenţă tehnică unităţilor din Regiunea 
a 2-a Militară. Capacitatea de producţie a unităţii era de 44.847 ore anual, iar 
dotarea tehnică iniţială se materializa în: două strunguri, o maşină de frezat, o 
maşină de găurit şi câteva bancuri de lăcătuşerie. 

Creşterea puterii economice a ţării a creat armatei posibilitatea să-şi 
sporească zestrea materială. Drept urmare, în anul 1957, compania a fost dota- 
tă cu autoateliere mobile tip A, tip B, tip PRZS-3, tip KMM, un tractor SU-85, o 
macara portabilă SPK-5 şi o motocicletă. 

La data de 11 aprilie 1957, prin Ordinul Marelui Stat Major, nr. CL 
5.498, Compania a 623-a Reparaţii Maşini de Luptă a fost dislocată Bucureşti 
în garnizoana Târgovişte, cu întreg personalul, toate utilajele şi tehnica mili- 
tară. Unitatea avea o suprafaţă de producţie de aproximativ 1.300 m2. 

În ziua de 3 iunie 1958 unitatea a primit denumirea de Atelierul de 
Reparat Tancuri şi Auto, iar la 18 iulie 1958 a fost mutată în garnizoana 
Ploieşti, cazarma Crângul lui Bot. 

Unitatea şi-a sporit personalul calificat, dotarea cu mijloace tehnice şi 
şi-a mărit spaţiul productiv, astfel că în 1959 avea: 3 secţii (Secţia I-a — Reparat 
Maşini de Luptă, Secţia a II-a — Reparat Maşini Auto, Secţia a III-a — Lucrări 
Speciale), dispuse fiecare în câte o remiză, un atelier de reparaţii instalaţii 

electrice şi radio, o grupă control tehnic de calitate şi serviciile plan-producţie 
şi aprovizionare cu materiale tehnice. Unitatea dispunea la acea dată de un 
spaţiu de aproximativ 4.500 m2. 

La data de 23 februarie 1959, indicativul U.M. 03997 s-a schimbat în 
U.M. 01394, unitatea devenind Atelierul 102 Reparaţii Autotractoare. 

Un an mai tarziu, la data de 10 mai 1960, unitatea a fost trecută din 
subordinea Regiunii a 2-a Militare în subordinea Direcţiei Tancuri şi Auto, 
activitatea de bază constituind-o, în continuare, repararea tancurilor T34-85, a 
autotunurilor SU-76 şi a autocamioanelor din dotarea unităţilor militare. 

Incepând cu data de 6 iulie 1964, comandantul unităţii, colonelul 
Cristea Mocanu, împreună cu un colectiv de ofiţeri, subofiţeri, angajaţi civili şi 
militari în termen, au amenajat o parte a cazărmii de la Bucov şi — la data de 24 
octombrie 1964 — unitatea s-a mutat în noua reşedinţă. 

Activitatea de producţie s-a profilat pe repararea autotunurilor SU-76 şi 
ISU-152, tractoarelor ATS şi a transportoarelor blindate, precum şi a 
autocamioanelor SR 101, tractoarelor rutiere, motoarelor pentru diferite cate- 
gorii de tehnică. De asemenea se realizau confecţii pentru autoutilitare şi re- 
condiţionări. În anul 1965 capacitatea de producţie era de 83.475 ore, ca apoi, 
în anul 1968, să sporească la 134.000 ore. 

Conform Ordinului nr. M 42, din 26 mai 1969, Atelierul 102 Reparaţii 
Autotractoare s-a transformat în Baza 102 Reparaţii Autotractoare. Unitatea a 
fost organizată pe două sectoare productive: fabricaţie şi reparaţii capitale 
autotractoare. Fiecare sector era organizat la rândul lui pe secţii, iar secţiile pe 
grupe. Activitatea productivă a fost destinată reparării tractoarelor AT-L, ATS- 
712, ATS-59, motoarelor SR-213, IAZ-204 şi D-105 (103), tractoarelor rutiere 
UTB-26, UTB-27, U-650, camioanelor SR-113, SR-114 şi transportoarelor 
blindate BTR-60, ea acoperind la acea dată 230.000 de ore anual. 

Conform Ordinului Comandamentului Infanteriei şi Tancurilor, din 
februarie 1970, în cadrul unităţii s-a înfiinţat Secţia de Studii şi Proiectări 
subordonată programului de studii şi proiectări care aparţinea coman- 
damentului. Secţia avea ca sarcini proiectarea dispozitivelor şi pieselor de 
schimb pentru tehnica din dotare, precum şi studierea îmbunătăţirii exploatării 
şi întreţinerii tehnicii de luptă. 

La 20 noiembrie 1970, secţia s-a transformat în Birou de Proiectări. În 
perioada următoare, în paralel cu activitatea de bază a unităţii, biroul a studiat 
posibilitatea creării unui tractor de artilerie românesc şi apoi a pus bazele reali- 
zării acestuia. În anul 1976 s-a trecut la execuţia seriei zero a produsului numit 
TAR-76, unitatea realizând 250 tractoare pentru unităţile militare române. 

Activitatea de cercetare şi proiectare a continuat în ritm susţinut fina- 
lizându-se noi proiecte: dieselizarea TAB-71 şi îmbunătăţirea soluţiei cons- 
tructive, realizarea tractorului mijlociu de artilerie, realizarea macaralei pe şa- 
siu de TAB cu transmisie hidrostatică. În perioada 26-27 ianuarie 1979, cu oca- 
zia desfăşurării sesiunii de comunicări ştiinţifice în domeniul tehnicii de tan- 
curi şi autotractoare, în unitate s-a organizat o expoziţie cu realizări din unită- 
ţile subordonate Direcţiei de Tancuri şi Autotractoare. Baza 102 Reparaţii 
Autotractoare Bucov a expus TAR-76, TAR-H, TMA, MHS-125, TAB-71 diese- 
lizat şi TAB-C dieselizat, precum şi o gamă variată de piese de schimb, SDV-uri, 

utilaje şi dispozitive pentru autodotare. 

Din anul 1980 unitatea a trecut la producţia de serie a transportorului 
autoblindat TAB-71D. După doi ani, în unitate s-au creat trei colective de 
specialişti pentru realizarea tehnicii noi şi modernizarea celei existente: 
tractoare şi derivate, amfibii blindate şi maşini de luptă ale infanteriei. 

În anul 1983 personalul unităţii a trecut la producţia de serie a trac- 
torului TMA-83 modernizat şi îmbunătăţit faţă de varianta TMA-70, produ- 
când 25 tractoare anual, pentru dotarea armatei. 

Începând cu anul 1986, pe lângă produsele amintite, personalul unităţii 
a produs şi două tipuri de maşini de săpat, necesare sistemului de hidro- 
amelioraţii din România. 

După anul 1989 activitatea de producţie s-a desfăşurat pe două domenii 
importante: repararea tehnicii de tractoare de artilerie şi autotractoare şi mo- 
dernizarea unor categorii de tehnică militară (staţia radio R-118) şi fabricarea 
pieselor şi subansamblurilor necesare procesului de reparaţie. 

La comanda U.M. 01394 s-au succedat următoarele cadre militare: 
căpitanul Ioan Drăghicescu (1954-1958), locotenentul-colonel ing. Gheorghe 
Toacsen (1959-1961), maiorul ing. Ioan Necula (1961-1962), colonelul ing. 
Cristea Mocanu (1962-1973), locotentul-colonel ing. Augustin Vasc (1973- 
1975), colonelul ing. Mihai Răduţă (1975-1980), colonelul ing. Gheorghe 
Chivulescu (1980-1995), colonelul ing. Eugeniu Perţe (1995-1999), colonelul 
ing. Constantin Rânciog (1999-2000), colonelul ing. Marcel Moldoveanu 
(2000-2004, fost inginer şef), colonelul Aurelian Mareş (2004-2008), 
colonelul inginer Nicolae Bucică (din data de 01.07.2008). Inginer şef este 
locotenentul-colonel Constantin Marin. 


BAZA DE REPARAŢII BĂICOI (U.M. 01958) 


Unitatea a fost înfiinţată la data de 26 iunie 1970, prin Ordinul Marelui 
Stat Major, nr. P.R. 238, sub numele de Atelierul de Reparat Armament de 
Artilerie Antiaeriană nr. 257. Atelierul era subordonat Comandamentului 
Apărării Antiaeriene a Teritoriului şi îndeplinea următoarele sarcini: repararea 
rachetelor antiaeriene, repararea şi etalonarea staţiilor mobile de încercare şi 
control, confecţionarea punctelor de comandă mobile şi fixe, fabricarea pie- 
selor de schimb şi a subansamblelor. 

În anul 1972, în conformitate cu Ordinele Marelui Stat Major, nr. C.L. 
344, din 17 decembrie 1971, şi nr. C.L. 94, din 27 ianuarie 1972, în unitate a fost 
înfiinţat sectorul de proiectare. 

Atelierul a fost transformat, în anul 1973, prin Ordinul nr. C.L. 
1144/1975, în Baza 257 Reparaţii Armament Antiaerian. Cu începere din anul 
1975, unitatea s-a subordonat şefului Direcţiei Tehnice din Comandamentul 
Apărării Antiaeriene a Teritoriului. 

În anul 1981, prin Ordinul Marelui Stat Major, nr. C.L. 468, unitatea şi- 
a schimbat profilul de activitate, primind următoarele misiuni: repararea sta- 
ţiilor de radiolocaţie pentru conducerea tragerilor antiaeriene, repararea, veri- 

ficarea şi încărcarea mijloacelor de stins incendiile, repararea şi fabricarea 
punctelor de comandă fixe şi mobile, repararea tunurilor antiaeriene de calibru 
57 şi 85 mm, repararea mitralierelor antiaeriene calibru 14,5 mm. 

În conformitate cu prevederile Ordinului General al ministrului Apă- 
rării Naţionale, nr. M 58, din 27 iulie 1997, şi cu Dispoziţia şefului Direcţiei 
Logistice din Statul Major General, nr. S/L 569, din 19 august 1997, începând 
cu data de 1 septembrie 1997 unitatea a trecut în subordinea Comandamentului 
Logistic, având ca sarcini: repararea rachetelor antiaeriene, repararea maşini- 
lor pentru transportul rachetelor şi semiremorcilor, repararea staţiilor de ra- 
diolocaţie pentru conducerea tragerilor antiaeriene, repararea tunurilor anti- 
aeriene de diferite calibre, repararea mitralierelor antiaeriene de calibru 14,5 
mm, repararea aparatelor de măsură electrice şi electronice, repararea şi fabri- 
carea punctelor de comandă fixe şi mobile, repararea automacaralelor de 12,5 
tf, repararea, verificarea şi încărcarea mijloacelor de stins incendiile, repararea 
grupurilor electrogene. 

La comanda U.M. 01958 s-au succedat următoarele cadre militare: 
lootenentul-colonel ing. Dumitru Grecu (1970-1971), colonelul ing. Ilie Burcuşi 
(1971-1990), colonelul ing. Aurel Dumitraşcu (1990-1993), colonelul ing. 
Constantin Iancu (1993-1995), colonelul ing. Gheorghe Dobrin (1995-1997) şi 
colonelul ing. Eugen Sârmă (1997-2002). 

Începând cu anul 1971, în funcţia de inginer-şef au fost numiţi următorii 
ofiţeri: locotenentul-colonel ing. Nicolaie Brebene, maiorul ing. Ion Ungu- 
eanu, locotenentul-colonel ing. Anatolie Popescu, locotenentul-colonel ing. 
Aurel Dumitraşcu, locotenentul-colonel ing. Constantin Iancu, colonelul ing. 
Gheorghe Dobrin şi locotenentul-colonel ing. Eugen Sârmă. 


SECŢIA 256 REPARAȚII TEHNICĂ ŞI ARMAMENT 
(U.M. 01954) 


La data de 15 aprilie 1975 s-a înfiinţat Secţia de Reparat Armament, 
Tehnică Auto şi Materiale de Cazare, subordonată Diviziei a 16-a Apărare 
Antiaeriană a Teritoriului. În luna iulie 1986, denumirea unităţii s-a schimbat, 
ea devenind Secţia 256 Reparaţii Tehnică şi Armament. 

De la înfiinţare unitatea s-a profilat pe activităţile: executarea repara- 
ţiilor la unele categori de tehnică din dotarea marii unităţi şi a unităţilor subor- 
donate, acordarea de asistenţă tehnică unităţilor din subordinea marii unităţi, 
pentru repunerea în parametri a categoriilor de tehnică asimilate în reparaţie, 
executarea unor lucrări de prelucrări metalice, tâmplărie şi vopsitorie, repara- 
rea unor mijloace de instrucţie, utilaje şi mobilier. 

Unitatea s-a clasat, în ultimii 15 ani, pe locurile I, II şi III la concursurile 
organizate pe Comandamentul Apărării Antiaeriene a Teritoriului, în domeniul 
securităţii muncii. 

În perioada existenţei, comanda unităţii a fost asigurată de ofiţerii: 
colonelul ing. Dumitru Ungureanu (1975-1986), colonelul ing. Valentin 
Mănescu (1987-1998) şi colonelul ing. Gheorge Pencea (1998-2003). 

ATELIERELE 746 
REPARAŢII GENERALE TANCURI ŞI AUTO MIZIL 


Aceste atelierele s-au înființat conform Ordinului Marelui Stat Major, 
nr. 316.455, din 6 aprilie 1951.! 

Încă de la început, cadrele militare au făcut eforturi deosebite pentru 
asigurarea maşinilor şi utilajelor necesare efectuării reparațiilor, precum şi 
perfecţionării pregătirii de specialitate a lucrătorilor. 

În anul 1957, prin Ordinul Marelui Stat Major, nr. CL, din 9 februarie 
1957, unitatea a fost transformată în Uzina de Reparaţii Generale a Maşinilor 
de Luptă Mizil. Uzina a fost reorganizată şi a funcţionat până în anul 1989 pe 
principiile gospodăririi specializate.? 

Anii care au urmat, până la evenimentele din 1989, au constituit 
perioada cea mai prolifică din istoria uzinei. Colectivul de specialişti a reuşit să 
aducă îmbunătăţiri tehnologiei de reparaţii a tancurilor şi autotunurilor. 
Comisiile de inspecții de la eşaloanele superioare au apreciat că personalul 
uzinei executa reparaţii de bună calitate la tehnica de autotunuri şi tancuri 
trimise de la unităţi. 

O activitate deosebită în domeniul cercetării-dezvoltării a desfăşurat-o 
colectivul de specialişti condus de maiorul ing. Arkadie Bereski. Eforturile 
acestui colectiv au condus la realizarea, în anul 1977, a prototipului tancului 
românesc P-124-580. 

Comanda unităţii a fost asigurată de următoarele cadre militare: 
maiorul loan Apetroaiei (1951-1957), locotenentul-colonel Gheorhe I. Popa 
(1957-1958), locotenentul-colonel Cornel Olaru (1958-1962), colonelul Pantazi 
Fenechiu (1962-1968), colonelul Maxim Bordeenco (1968-1974), colonelul Ion 
Tortolea (1974-1978), colonelul Dan Gabroveanu (1978-1982), colonelul 
Gheorghe Brezeanu (1992-1996), locotenentul-colonel Constantin Necşulescu 
(1996-1999) şi colonelul Constantin Cazacu (din 07.1999). 


NOTE 
1. Arhivele Militare Române, Fond Direcția Superioară a Armatei, Anul 1951, nr. 5.089, Dosar 
4B, fila 469. 
2.  Idem, Fond 5.440, Dosar 31, vol. 1, pag. 896. 


SPITALUL MILITAR PLOIEŞTI 


În anul 1918 existau în Ploieşti două spitale: Spitalul austriac 
„Predingher” (iniţial pentru copii) şi Spitalul german „Schuller-Sfetescu”. 

Conform Ordinului Marelui Cartier General, din 1 noiembrie 1918, în 
localul Spitalului „Predingher” a fost înfiinţat Spitalul Militar, comandat de 
maiorul dr. Gheorghe Ionescu, fost medic-şef al Regimentului 32 Infanterie 
„Mircea”. Tot pentru nevoi militare, dar şi pentru tratarea populaţiei civile, în 
scopul unei administrări mai bune localul Spitalului „Schuller“ a fost luat în 
primire de medicul-şef, locotenentul-colonel (r.) Negruzi. 

În raportul comandantului garnizoanei Ploieşti, nr. 1.615, din 16 martie 
1919, adresat Direcţiei a VI-a Sanitară din Ministerul de Război, se arătau 
măsurile luate pentru înfiinţarea Infirmeriei de Garnizoană în localul Spitalului 
„Predingher” şi se cerea aprobarea înfiinţării Spitalului Militar de Garnizoană 
în localul fostului Spital „Predingher” nr. 611. 

Preluând măsurile adoptate de Marele Cartier General, la 21 martie 
1919, Ministerul de Război a aprobat — prin Ordinul nr. 18.857 — propunerile 
comandantului garnizoanei Ploieşti, iar la 31 martie comandantul garnizoanei 
Ploieşti a raportat Direcţiei a VI-a Sanitară din Ministerul de Război începerea 
funcţionării Spitalului Militar Ploieşti, având ca medic-şef pe maiorul dr. 
Gheorghe Ionescu. La această dată, farmacia garnizoanei Ploieşti s-a înapoiat 
de la Podul Iloaei. 

Conform unor ordine superioare, la data de 5 octombrie 1920 Spitalul 
Militar Ploieşti a fost desfiinţat şi materialele au fost mutate în cazarma 
Regimentului 7 Infanterie Prahova, localul Spitalului „Predingher“ fiind redat 
Spitalului de copii din Ploieşti. 

La data de 6 februarie 1921 Spitalul Militar a fost reînfiinţat într-un 
pavilion din cazarma Regimentului 32 Infanterie „Mircea”, din strada 
Mărăşeşti, nr. 278. Spitalul a fost mutat, la 1 noiembrie 1923, în două pavi- 
lioane ale cazărmii „General Dragalina”. Un mare ajutor pentru îndeplinirea 
misiunii a fost acordat de colonelul dr. Ioan Raian, medicul-şef al Diviziei a 13- 
a Infanterie Ploieşti. 

Spitalul Militar a fost condus de către următorii ofiţeri medici: colonelul 
dr. loan Raian şi ajutorul său, maiorul dr. Gheorghe Ionescu (01.10.1921- 
01.10.1925), maiorul dr. Alexandru Comănescu şi ajutorul său, căpitanul dr. 
Ioan Ştefănescu (01.10.1925-10.08.1926), căpitanul dr. loan Ştefănescu 
(10.08.1926-01.04.1930), maiorul dr. Ion Mirea (01.04.1930-01.09.1934); 
maiorul dr. Vasile Cocu (01.10.1934-01.04.1939), locotenentul-colonel dr. 
Dumitru Ranetescu (01.01.1939-01.01.1942, care a mai luat două pavilioane de 
la Şcoala de Ofiţeri de Rezervă nr. 1 de pe strada Torcători), căpitanul dr. Paul 
Paulescu (care a preluat conducerea spitalului în urma plecării pe front a 
locotenentului-colonel dr. Dumitru Ranetescu şi care, la sfârşitul anului 1942, a 
mutat spitalul pe strada Vlad Ţepeş, nr. 23), maiorul dr. Sabin Ardeleanu 
(07.01.1943-01.01.1944) şi locotenentul-colonel dr. Dumitru Ranetescu (care a 
revenit de pe front la comanda spitalului). 

Datorită intensificării bombardamentelor asupra oraşului Ploieşti, de la 
data de 3 mai 1944 Spitalul Militar a fost mutat la Măneciu Ungureni. Secţia 
Chirurgie s-a stabilit la Măgurele, mai aproape de Ploieşti, pentru a asigura 
tratarea oportună a răniților. Spitalul a revenit în oraşul Ploieşti la data de 15 
octombrie 1944. 

După avansarea la gradul de colonel, în anul 1945, doctorul Dumitru 
Ranetescu a condus spitalul până la desființare (20 august 1946, în baza 
Ordinului ministrului de război, nr. 2.660.703). Clădirile spitalului din strada 
Vlad "Ţepeş au fost predate fostului proprietar, comunitatea evreiască. 

În conformitate cu Ordinul Ministerului Forţelor Armate, Direcţia Sani- 
tar-Farmaceutică, nr. TT 131, din 4 august 1950, şi Ordinul Marelui Stat Major, 
Secţia a IV-a, nr. 120.239, din 13 iulie 1950, s-a reînființat Spitalul Militar al 

garnizoanei Ploieşti. Comandantul spitalului a fost numit medicul-şef, colo- 
nelul dr. Gabriel Popescu. Spitalul a ocupat localul fostului Sanatoriu Botescu 
din strada Petre Gheorghe, nr. 44, trei imobile din strada Mercur, nr. 1 şi 2, 
precum şi imobilul din strada Olga Bancic, nr. 60. Spitalul Militar Ploieşti 
totaliza 16 camere, cu o capacitate de 70 de paturi. 

La data de 18 iulie 1951 Spitalul Militar Ploieşti a devenit spital de 
categoria a II-a, având în dotare 100 de paturi şi farmacie de spital. Spitalul a 
asigurat servicii medicale pentru cele 20 de unităţi militare din: Ploieşti, 
Câmpina, Mizil, Sinaia, Urziceni, Ciorani, Mija, Ghirdoveni, Predeal, Râmnicu 
Sărat şi Târgovişte. Din anul 1955, în calitate de şef al Spitalului Militar a fost 
numit colonelul dr. Gheorghe Popescu. 

Începând cu anul 1957, Spitalul Militar Ploieşti a asigurat servicii 
medicale şi unităţilor militare din Buzău şi şi-a mărit spaţiul de tratament cu 
40 de paturi, prin preluarea clădirii din strada Karl Marx, nr. 13. La sfârşitul 
anului 1957 spitalul a mai primit un nou local, pentru încă 30 de paturi. Medicii 
Spitalului Militar Ploieşti executau vizite medicale şi pentru personalul militar 
din garnizoanele: Feteşti, Târgovişte, Breaza, Slobozia, Călăraşi şi Buzău. 

Prin Directiva Ministrului Forţelor Armate, nr. C.L. 56, din 28 mai 
1958, şi a Ordinului Marelui Stat Major, nr. 50.062, din 30 mai 1958, Spitalul 
Militar din oraşul Ploieşti s-a desfiinţat. 


NOTE 

1. Arhivele Militare Române, Registrul Istoric, nr. 1.010, Dosar F.N./1946, Inventar 5, pag. 80. 

2. Fond Spitalul Militar Ploieşti, Dosar 1/1/1951, Inventar 10, pag. 174 şi Dosar 1/1/1958, Inventar 1, 
pag. 69-71. 


COMPANIA A 5-A SANITARĂ 


Compania a 5-a Sanitară a fost înfiiţată la 1 aprilie 1900, prin Legea 
organizării Serviciului Sanitar al Armatei, din 27 martie 1900, în scopul 
executării serviciului de infirmerie în Spitalul Militar Central.: 

Prin Ordinul Circular, nr. 15, publicat în Monitorul Oficial, nr. 18, din 
1909, Compania a 5-a Sanitară a fost desfiinţată. La data de 1 aprilie 1910, prin 
înfiinţarea Corpului 4 Armată, s-a reînființat Compania a 5-a Sanitară, conform 
Înaltului Decret, nr. 1.123, din 30 octombrie 1910, publicat în Monitorul Oastei, 
nr. 15. Unitatea avea reşedinţa în garnizoana Constanţa, dar, în noiembrie 
1923, Compania a 5-a Sanitară a fost mutată în garnizoana Buzău. 

În luna august 1942 compania a fost dislocată în garnizoana Mizil. La 
data de 17 septembrie 1942, conform Ordinului Marelui Stat Major, nr. 96.765, 
din 4 septembrie 1942, a fost dislocat în garnizoana Mizil şi Depozitul Sanitar 
al Corpului 5 Armată, acesta fuzionând cu Compania a 5-a sub denumirea 
Compania a 5-a Sanitară şi Depozit. Conform Ordinului nr. 5.886, din 1943, al 
Marelui Stat Major, în august s-a înfiinţat şi Secţia Veterinară, compania reor- 
ganizându-se în Compania a 5-a Sanitară şi Veterinară.3 

Prin Ordinul nr. 919, din 1945, al Ministerului de Război, Depozitul 

Sanitar a fost separat de Compania Sanitară, unitatea numindu-se — până la 
desființare — Compania a 5-a Sanitară. 

În timpul celui de-al doilea război mondial, Compania a 5-a Sanitară a 
mobilizat — conform Ordinului Marelui Stat Major, nr. 124.700, din 29 mai 
1941 — următoarele formaţiuni: Serviciul medico-legal nr. 4, Serviciul de triaj 
nr. 8, Trenurile auto-sanitare (nr. 49, 50, 51, 52, 53, 54, 55, 56, 57 şi 58), Trenul 
de baie nr. 5, Spitalul mixt de zonă interioară nr. 160, Spitalul mixt de zonă 
interioară nr. 174, Spitalul T.B.C. de zonă interioară nr. 212, Spitalul mixt de 
zonă interioară nr. 214, Spitalul de ochi de zonă interioară nr. 401 Cernăuţi, 
Spitalul mixt de zonă interioară nr. 417 Ploieşti, Spitalul de ochi de zonă 
interioară nr. 213 Teiş, Spitalul mixt nr. 431 Focşani, Spitalul militar Sinaia, 
Spitalul de campanie nr. 9, Spitalul de campanie nr. 10, Spitalul de campanie 
nr. 21, Spitalul de campanie nr. 22, Spitalul de campanie de Cruce Roşie nr. 4, 
Spitalul mixt nr. 130 Bălţi, Farmacia garnizoanei militare Mizil, Compania a 5- 
a Sanitară Partea Sedentară, Ambulanţele divizionare (nr. 5, 6, 13, 25, 35, 81 şi 
82), Echipajele volante chirurgicale nr. 5 şi 11, Echipa volantă de contagioşi nr. 
45, Echipa volantă specială de ochi nr. 69, Echipa volantă specială dentară nr. 
74, Infirmeriile de gară (nr. 32, 33 şi 34) şi Trenul sanitar. 

După încheierea operaţiunilor militare pe front, prin Instrucţiunile 
Speciale ale Marelui Stat Major, nr. 36.500, din 24 iulie 1945, s-a dispus 
desconcentrarea tuturor formațiunilor sanitare, veterinare şi ale companiilor.4 

Ca urmare, în baza Instrucţiunilor Speciale, nr. 51.620, din 30 iunie 
1946, Compania a 5-a Sanitară s-a contopit cu Depozitul de materiale sanitare 
al Comandamentului 5 Teritorial, devenind Depozitul Regional Material 
Sanitar şi Veterinar nr. 5, păstrând atribuţiile fostei Companii a 5-a Sanitare.5 


NOTE 
1. Arhivele Militare Române, Biblioteca Documentară, Registrul Istoric, Curent 316, fila 1 şi Fond 
Compania a 5-a Sanitară, Inventar $/2.038/13.10.1982. 
2.  Idem, fila 88. 
3.  Idem, Fond Compania a S-a Sanitară, Inventar anul 1943, Dosar 1, vol. 1, fila 275. 
4.  Idem, Fond Marele Stat Major, Secţia I-a, Inventar $/71/25.05.1972, Dosar 2.778, Curent 4.814, 
fila 3. 
5.  Idem, Fond Compania a S-a Sanitară, Arhivă pe anul 1946, Dosar F.N., vol. 1, Curent 1.400, 
fila 79. 


POLICLINICA MILITARĂ PLOIEŞTI 


Conform ordinelor Marelui Stat Major şi a Direcţiei Medicale din 
Ministerul Apărării Naţionale, în anul 1957 s-a înfiinţat Policlinica Militară 
Ploieşti. Primul-şef al policlinicii a fost colonelul dr. Constantin Conţeanu, 
acesta coordonând activitatea instituţiei până în anul 1962, când policlinica a 
fost preluată şi condusă de către colonelul dr. Mihai Petrescu, cu multă 
pricepere şi fermitate, până în anul 1985. Policlinica a funcţionat cu următoa- 
rele cabinete: boli interne, chirurgie, oftalmologie, O.R.L., stomatologie şi teh- 
nică dentară, dermato-venerice, neuropsihiatrie, pediatrie, ginecologie. Tot în 

cadrul policlinicii funcționau şi serviciile: farmacie, laboratorul clinic, radio- 
logie şi fizioterapie. Personalul medical, care a asigurat şi asigură serviciile me- 
dicale, a probat şi dovedeşte permanent, respectarea jurământului lui Hipo- 
crate, el asigurând cu solicitudine şi competenţă sănătatea cadrelor militare, a 
familiilor acestora, a militarilor în termen şi a angajaţilor civili din garnizoana 
militară Ploieşti şi din alte garnizoane prahovene. Trist este faptul că o parte 
dintre cei pensionaţi, coloneii dr. Mihai Petrescu, Vladimir Homiţchi şi Nicolae 
Ciocan, au trecut în neființă prea devreme, însă toţi cei care au beneficiat de 
ajutorul lor nu i-au uitat şi nu-i vor uita până la obştescul sfârşit. 

În perioada 15 februarie 1991 - 1 iunie 2001, Policlinica Militară a fost 
condusă de către inimosul colonel dr. Ion Pacu. După absolvirea Facultăţii de 
Medicină, în anul 1968, acesta a lucrat în calitate de medic de unitate la Adânca 
şi apoi a urmat specializarea în Spitalul Militar Central. Terminând specializa- 
rea, doctorul a fost mutat la Policlinica Militară din Mangalia, apoi la Policlini- 
ca Militară din Buzău şi, din anul 1901, la Policlinica Militară din Ploieşti. 

Pe parcursul existenţei policlinicii, conducerea a fost asigurată de urmă- 
toarele cadre medicale: colonelul dr. Constantin Conţeanu (1957-1962), colone- 
lul dr. Mihai Petrescu (1962-1985), colonelul dr. Vladimir Homiţchi (1985- 
1990), colonelul dr. Vasile-lon Ionescu (1990-15.02.1991), colonelul dr. Ion 
Pacu (15.02.1991-01.06.2001) şi colonelul dr. Dan Ioan Sebastian (2001-2004). 

Policlinica a fost desfiinţată în anul 2005. 


SANATORIUL MILITAR SINAIA 


Sanatoriul Militar Sinaia a fost înfiinţat în anul 1923, în scopul tratării 
răniților şi al mutilaţilor în luptele desfăşurate de armata română, în cadrul 
campaniilor militare desfăşurate în perioada anilor 1916-1919, precum şi a 
cadrelor militare active cu diferite afecţiuni medicale. 

Conform ordinelor Marelui Stat Major, la data de 1 iunie 1941 sana- 
toriul a fost transformat, de către Crucea Roşie, în Spitalul de Zonă Interioară 
nr. 415. Având o capacitate de 300 de paturi, spitalul a funcţionat, conform De- 
cretului Lege, nr. 1.009, publicat în Monitorul Oficial, nr. 138 bis, până la data 
de 9 iulie 1946, pe perioada existenţei acordând asistenţă medicală, cu priori- 
tate, militarilor răniţi în campaniile militare din est şi vest. 

În conformitate cu Dispoziţia Medicală, nr. 2.507.113, din 13 iulie 1946, 
spitalul s-a transformat în Sanatoriul Militar Sinaia, având şi o secţie de spital. 
Acest sanatoriu a funcţionat până la data de 20 iunie 1951. 

La comanda spitalului şi apoi a sanatoriului au funcţionat următorii 
medici: locotenentul-colonel (r.) dr. Dan Berceanu (1941-1947), locotenentul- 
colonel dr. Coriolan Ghergaru (01.01.1947-01.01.1950), locotenentul dr. 
Gheorghe Vază (01.01.1950-1951). 


NOTE 
1. Arhivele Militare Piteşti, Registrul Istoric, nr. 1.000, pe anii 1941-1951, al Sanatoriului Sinaia. 

ÎNTREPRINDEREA MILITARĂ DE CONSTRUCŢII 
NR. 3 PLOIEŞTI 


În conformitate cu Ordinul Ministerului Forţelor Armate, Direcţia 
Secretariat, nr. M 35.758, din 18 decembrie 1952, a luat ființă Şantierul Militar 
de Construcţii nr. 3 Ploieşti, unitate de gradul I, care s-a organizat pe principiul 
regiei proprii, în subordinea Ministerului Forţelor Armatei. 

Începând cu data de 1 ianuarie 1953, Şantierul Militar de Construcţii nr. 
3 Ploieşti a preluat activul şi pasivul de la şantierele Buda, Ploieşti, Păhăr- 
niceasca şi Berceni, din cadrul Grupului de Şantiere Ploieşti, şi de la şantierele 
Buzău, Măgura şi Mizil, din cadrul Grupului de Şantiere Buzău, care aparţineau 
de Întreprinderea Militară de Construcţii nr. 1.2 

Conform Ordinului Ministerului Forţelor Armate, nr. C.L. 3.404, din 27 
martie 1953, la 1 aprilie 1953 au luat ființă următoarele batalioane de construc- 
ţii: Batalionul de Construcţii nr. 8 Strejnic (cu efective preluate din Batalionul 
858 Construcţii Ploieşti), Batalionul de Construcţii nr. 9 Popeşti (cu efective 
preluate din Batalionul 2 Ploieşti), Batalionul de Construcţii nr. 10 Păuleşti (cu 
efective preluate din Batalionul 3 Ploieşti), Batalionul nr. 11 Buda (fost Batali- 
onul 333 Construcţii), Batalionul 12 Buzău (fost Batalionul 431 Construcţii), 
Batalionul 7 Ploieşti (fost Batalionul 460 Construcţii). În baza ordinului au 
fost create Detaşamentele de Construcţii nr. 11, 12, 13, 14, 15 şi 23.4 

Lucrările de construcţii din anul 1953 s-au desfăşurat pe şantierele: 
Păuleşti, Buda, Măgura, Buzău, Mărăcineni, Strejnic, Popeşti, Ploieşti, 
Corlăteşti, Bucov, Târgovişte, Mizil şi Berceni.5 

La data de 1 noiembrie 1953 s-a înfiinţat, conform Ordinului Minis- 
terului Forţelor Armate, nr. M.S. 12.116, din 24 octombrie 1953, Întreprinderea 
Militară Construcţii nr. 3 Ploieşti (4.471 de militari), subordonată Direcţiei 
Construcţiilor Militare, prin desfiinţarea Sectorului 3. Ca urmare a acestiu 
ordin, Batalioanele de Construcţii 7, 8, 9, 10, 11 şi 12 au fost desfiinţate şi în 
locul lor s-au înfiinţat: Batalionul de Construcţii nr. 13 Strejnic, Batalionul de 
Construcţii nr. 14 Buda şi Batalionul de Construcţii nr. 15 Buzău. 

Conform Ordinului Direcţiei Construcţii Generale, nr. 105.941, Secţia 
Planificare, din 26 noiembrie 1953, Batalionul nr. 12 Construcţii Argestru a 
intrat în subordinea Întreprinderii Militare de Construcţii nr. 3 Ploieşti, la data 
de 28 decembrie 1953.7 

În anul 1954 Întreprinderea Militară de Construcţii nr. 3 Ploieşti avea în 
subordine Batalioanele de Construcţii nr. 12, 13, 14, 15 şi 17. 

Ca urmare a Ordinului Direcţiei Construcţii, nr. 90.215, din 29 ianuarie 
1955, la data de 1 februarie 1955 Batalionul nr. 1 Construcţii Bucureşti din ca- 
drul Întreprinderii Militare de Construcţii nr. 1 a trecut în subordinea Între- 
prinderii Militare de Construcţii nr. 3 Ploieşti.8 La data de 28 februarie 1955 
Companiile a 2-a, a 3-a şi a 4-a din cadrul batalionului au fost dislocate la 
Ianca, iar Compania 1-a a fost dată Batalionului nr. 1 Transport Utilaje. 

În baza Ordinului Direcţiei Construcţii, nr. 90.269A, din 5 februarie 
1955, Batalionul nr. 17 Construcţii s-a desfiinţat şi a luat fiinţă Batalionul nr. 3 
Transport Utilaje Ploieşti. Compania 1-a din Batalionul nr. 17 Construcţii a fost 
mutată la Batalionul nr. 14 Construcţii Bacău, formând Compania a 5-a. 

La 11 februarie 1955, conform Ordinului Direcţiei Construcţii, nr. 
90.303, Compania 1-a Hidrologică a fost mutată de la Întreprinderea Militară 
de Construcţii nr. 3 Ploieşti, la Întreprinderea Militară de Construcţii nr. 1 
Bucureşti. După o zi, conform Ordinului Direcţiei Construcţii, nr. 20.245, 
batalioanele au trecut la o nouă formă organizatorică — batalioane-şantier. 

Conform Ordinului Direcţiei Construcţii Militare din Ministerul Forţe- 
lor Armate, nr. 50.060, din 8 ianuarie 1957, a avut loc reorganizarea între- 
prinderii şi unităţilor subordonate, ca urmare a reducerilor valorice a sarcinilor 
de plan pe anul 1957. Întreprinderea Militară de Construcţii nr. 3 Ploieşti a fost 
organizată pe 4 batalioane de construcţii şi o companie de producţie auxiliară: 
Batalionul 1 Construcţii (format din 3 companii dislocate la Ianca), Batalionul 
12 Construcţii (format din 3 companii dislocate la Ilişeşti), Batalionul 14 Cons- 
trucţii (format din 3 companii dislocate la Bacău), Batalionul 15 Construcţii 
(format din 3 companii dislocate la Buzău).9 În baza aceluiaşi ordin, Batalionul 
13 Construcţii Şantier Strejnic s-a desfiinţat, vărsându-şi patrimoniul şi arhiva 
la Batalionul 15 Construcţii din oraşul Buzău.:o 

Întreprinderea Militară de Construcţii nr. 3 Ploieşti şi-a desfăşurat 
activitatea, în anul 1957, pe şantierele: Focşani, Râmnicu Sărat, Ziliştea, Buzău, 
Mizil, Sfântu Gheorghe, Ploieşti, Mija, Târgşor, Păuleşti, Târgovişte şi Popeşti. 
Unitatea a preluat Batalionul 10 Construcţii Braşov de la Întreprinderea 
Militară de Construcţii nr. 2, de la data de 1 ianuarie 1958.“ 

În conformitate cu Ordinul Direcţiei Construcţii Militare din Ministerul 
Forţelor Armate, nr. 53.124, din 27 decembrie 1957, Batalionul 14 Construcţii 
Bacău şi Batalionul 15 Construcţii Buzău s-au desfiinţat, lucrările acestora fiind 
preluate de către Batalionul 1 Construcţii lanca.:2 

Întreprinderea Militară de Construcţii nr. 3 Ploieşti avea, în anul 1958, 
următoarea dislocare: Batalionul 1 Construcţii Ianca la Brăila, Batalionul 10 
Construcţii Arcuş la Braşov şi Batalionul 12 Construcţii Argestru la Ilişeşti. 
Batalionul 12 de Construcţii Ilişeşti a fost desfiinţat, la data de 1 aprilie 1958, 
iar atribuţiile sale de lucru au fost preluate de Batalionul 1 Construcţii Brăila. 

Conform Ordinului Direcţiei Construcţii Militare, nr. 31.652, din 1958, 
pe data de 30 decembrie 1958 Întreprinderea Militară de Construcţii nr. 3 şi-a 
încetat activitatea, iar în baza Hotărârii Consiliului de Miniştri, nr. 1.852, din 
1958, a trecut la Sfatul Popular al Regiunii Ploieşti, în cadrul Trustului Regi- 
onal de Construcţii Ploieşti.:3 


NOTE 

1. Arhivele Militare Române, Fond Întreprinderea Militară de Construcţii nr. 3 Ploieşti, Dosar 
79/1953, fila 21. 

2. Idem, Curent 397, Dosar 36/1/1954, fila 148. 

3. Idem, Curent 1024, Dosar 41/1/1953, filele 33-35. 

4. dem, Curent 1024, Dosar 41/1/1953, fila 81. 

5. Idem, Curent 192, Dosar 145/1/1953, fila 17. 

6. Idem, Curent 10250, Dosar 41/2/1953, fila 515. 

7. Idem, Curent 10250, Dosar 41/2/1953, fila 504. 

8. Idem, Curent 338, Dosar 236/1/1955, fila 225. 

9. Idem, Curent 56, Dosar 39/1/1957, fila 23. 

10. Idem, Curent 40, Dosar 59/1/1957, fila 395. 

11. Idem, Curent 197, Dosar 84/11/1958, fila 21. 
12. Idem, Curent 37, Dosar 60/11/1957, fila 22. 
13. Idem, Curent 250, Dosar 12/1957 şi Curent 13, Dosar 22/11/1958, fila 174. 


SERVICIUL 
CAZARE ŞI EXPLOATARE CAZĂRMI PLOIEŞTI 


În baza Ordinului Marelui Stat Major, nr. 123.281, din 25 octombrie 
1950, la data de 1 decembrie 1950 a luat fiinţă Serviciul de Exploatare şi 
Cazarmare nr. 4 al Regiunii Prahova, cu sediul la Ploieşti, strada Muncii, nr. 3. 
Serviciul era pus la drepturi (alimente, echipament) la Regimentul 4 Cavalerie 
Ploieşti.! 

Serviciul de Exploatare şi Cazarmare avea următoarea structură 
organizatorică: Biroul financiar, Biroul contabilitate şi Biroul tehnic. Acesta din 
urmă avea următoarele subbirouri: Biroul 1 (verificare, secretariat), Biroul 2 
(planificare), Biroul 3 (studii, proiecte, devize) şi Biroul 4 (cazărmi). 

De la data de 1 ianuarie 1951, structura organizatorică a Serviciului de 
Exploatare şi Cazarmare nr. 4 Ploieşti se prezenta astfel: Biroul gestiuni mate- 
riale hipo şi auto, Biroul combustibil, Biroul financiar, Biroul secretariat, Biroul 
registratură şi Biroul tehnic. Acesta din urmă avea subbirourile: Biroul 1 (veri- 
ficări, secretariat), Biroul 2 (planificare), Biroul 3 (studii, proiecte, devize) şi 
Biroul 4 (cazărmi). 

Prin Ordinul nr. C.L. 2.778, din 1953, Marele Stat Major a dispus schim- 
barea denumirii acestor servicii. În baza acestui ordin, Serviciul de Exploatare 
şi Cazarmare nr. 4 Ploieşti şi-a schimbat denumirea în Serviciul de Cazare şi 
Exploatare Cazărmi nr. 4 Ploieşti.2 

Începând de la 20 martie 1953, în locul tehnicului cu cazarmarea,- s-au 
înfiinţat — în fiecare cazarmă de pe teritoriu, inclusiv în Prahova -— grupe de 
evidenţă şi întreţinere cazărmi. La data de 1 septembrie 1953, în cadrul 
Serviciului de Cazare şi Exploatare Cazărmi nr. 4 Ploieşti s-a constituit 
Cabinetul Tehnic. În ziua de 1 iulie 1954 grupele de evidenţă şi întreţinere 
cazărmi de pe teritoriul Serviciului de Cazare şi Exploatare Cazărmi nr. 4 
Ploieşti şi-au încetat activitatea. Tehnicul cu cazarmarea şi echipa de meseriaşi 
au intrat în organica fiecărei unităţi de pe teritoriu. 

Cu începere de la 1 mai 1955 Serviciul de Cazare şi Exploatare Cazărmi 
nr. 4 Ploieşti şi-a schimbat denumirea în Serviciul de Cazare şi Exploatare 
Cazărmi nr. 52 Ploieşti, categoria I-a, cu următoarea organizare: comandă, un 
inginer-şef, un locţiitor pentru cazare şi dotare, spate, un locţiitor politic, un 
ajutor al şefului serviciului aprovizionare, un birou tehnic, un birou construcţii 
şi reparaţii, un birou evidenţă materiale construcţii mobilier şi materiale de 
incendiu, un birou evidenţă cazărmi, un birou combustibil, un birou evidenţă 
personal, un birou financiar şi un depozit de materiale. 

Contopirea din luna iunie 1955 a Serviciului de Cazare şi Exploatare 
Cazărmi nr. 52 Ploieşti cu Depozitul Regional de Construcţii nr. 12 Târgovişte şi 
cu Detaşamentul Regional de Construcţii nr. 13 Buzău a însemnat şi preluarea 
sarcinilor acestora. 

Cu ocazia desființării Serviciului de Cazare şi Exploatare Cazărmi nr. 60 
Buzău, la data de 15 octombrie 1955 Serviciul de Cazare şi Exploatare Cazărmi 
nr. 52 Ploieşti a preluat şi sarcinile acestuia. 

În anul 1957 Serviciul de Cazare şi Exploatare Cazărmi nr. 52 Ploieşti 
avea în evidenţă: 66 de cazărmi, 8 cazărmi trupe K, două cazărmi în cons- 
trucţie, două tabere de vară şi două tabere de aviaţie, 4 blocuri locuinţe pentru 
cadre la Ploieşti (izolate de cazărmi), 3 blocuri locuinţe cadre la Buzău, un bloc 
cadre la Mizil, două blocuri locuinţe cadre la Bucov (în incinta U.M. 04776), un 
bloc locuinţe la Unguriu (la nord de Buzău).> 

Serviciul de Cazare şi Exploatare Cazărmi nr. 52 Ploieşti şi-a schimbat 
denumirea în Serviciul de Cazare şi Exploatare Cazărmi nr. 2 Ploieşti, în baza 
Ordinului Marelui Stat Major, nr. C.L. 10, din 1959.4 

Conform Ordinului Direcţiei Construcţii din cadrul Ministerului Forţe- 
lor Armate, nr. C.L. 20, din 14 aprilie 1961, pe data de 1 iunie 1961, Serviciul de 
Cazare şi Exploatare Cazărmi nr. 2 Ploieşti s-a desfiinţat. Cazărmile, locuinţele 
şi terenurile au fost predate Diviziei 1-a Mecanizată Bucureşti şi Sectorului 
Cazare Bucureşti. 


NOTE 
1. Arhivele Militare Române, Fond Serviciul Exploatare şi Cazarmare nr. 4 Ploieşti, Curent 7, 
Dosar 4, Arhiva pe anul 1951, fila 6. 
2.  Idem, Curent 1, Dosar 139, Arhiva pe anul 1951, fila 53. 
3.  Idem, Fond Serviciul de Cazare şi Exploatare Cazărmi nr. 52 Ploieşti, Anul 1955, Curent 6, 
Dosar 34, fila 19. 
4.  Idem, Fond Serviciul de Cazare şi Exploatare Cazărmi nr. 9 Timişoara, Anul 1959, Curent 82, 
Dosar 47, fila 19. 


DEPOZITUL 209 _ 
MATERIALE PROTECŢIE CIVILA MIZIL 


Unitatea s-a înfiinţat la data de 15 martie 1968, în conformitate cu 
Ordinul Direcţiei Apărării Locale Antiaeriene, nr. 14.118, din 14 martie 1968 
(U.M. 02346 Mizil). 

Unitatea moşteneşte tradiţiile Escadronului 3 Călăraşi din Regimentul 
6 Călăraşi Ploieşti (care a funcţionat în această garnizoană, în perioada 1910- 
1923), ale Centrului de Instrucție pentru Pregătirea Jandarmilor (care a func- 
ţionat în perioada imediat următoare, 1923-1944), ale Şcolii de Subofiţeri a 
Regimentului de Jandarmi Prahova (care a funcţionat în aceiaşi perioadă, 
1923-1944), ale Centrului de Instrucție a Miliției Mizil (prezent aici în anul 
1948) şi ale Centrului de Instrucție a Pompierilor Prahova (existent în anii 
1948-1967). Aceste unităţi au funcţionat în cazarma în care s-a înfiinţat Depo- 
zitul 209 Materiale Protecţie Civilă Mizil. 

Încă de la înfiinţare, contigentele de militari care s-au instruit în această 
unitate şi-au îndeplinit regulamentar atribuţiunile de serviciu, fiind bine apre- 
ciate cu prilejul controalelor şi inspecțiilor. Participarea, în zonă, la îndepli- 


185 


nirea unor misiuni în cadrul economiei naţionale dar şi la intervenţiile necesare 
pentru lichidarea urmărilor unor calamităţi naţionale (inundaţii şi cutremure) 
a fost apreciată în mod deosebit. 

Efectivele unităţii s-au străduit să-şi îndeplinească cu succes misiunile 
de luptă, deşi dispuneau de mijloace materiale mult diminuate ca urmare a 
greutăților cu care se confrunta economia naţională. 

La comanda Depozitului 209 Materiale Protecţie Civilă Mizi s-au 
succedat următoarele cadre militare: locotenentul-colonel Gheorghe Apetrei 
(1968-1984), căpitanul Constantin Paloş (1984-1988), locotenentul-colonel 
Radu Georgescu (1988-1990) şi locotenentul-colonel Gheorghe Predoiu (1990- 
2002). 

În funcţia de locţiitori ai comandantului unităţii au activat ofiţerii: 
maiorul Constantin Potecaru (1968-1980), căpitanul Constantin Paloş (1980- 
1984), locotenentul-major Viorel Radu (1984-1987) şi maiorul Pompiliu 
Dumitrescu (1987-2002). 


DEPOZITUL 157 
MUNIȚII ARTILERIE MAGURELE 


Conform Ordinului nr. 2.772, din 22 februarie 1983, al Coman- 
damentului Artileriei, la data de 1 iulie 1983 a fost înfiinţat Depozitul 157 
Muniţii Artilerie. Depozitul avea rolul de asigurare a unităţilor militare de 
artilerie cu muniţie de artilerie. 

În funcţia de comandant au activat următorii ofiţeri: colonelul 
Gheorghe Marinescu (1984-1987), locotenetul-colonel Victor Stoica (1987- 
1990), colonelul Mihai Drăgănoiu (1990-1999), locotenentul-colonel Victor 
Stoica, locotenentul-colonel Ilie Ursu, colonelul Mihai Drăgănoiu şi colonelul 
inginer Radu Ioniţă. 


DEPOZITUL DE MUNIȚII PĂULEȘTI 
(U.M. 01532) 


Unitatea a fost înfiinţată prin Ordinul nr. C.L. 10.100, din 18 septembrie 
1954, cu statut de depozit de muniții de categoria a IV-a. Unitatea avea ca 
sarcină de bază aprovizionarea şi întreţinerea tuturor categoriilor de muniții 
care erau destinate pentru utilizarea în unităţile de artilerie şi infanterie din 
Armata 1-a română. 

La comanda depozitului de muniții Păuleşti (U.M. 01532) au funcţionat, 
succesiv, următoarele cadre militare: căpitanul Alexandru Nicula, căpitanul 
Dumitru Pârlan (avansat ulterior până la gradul de colonel), căpitanul 
Gheorghe Vasile, locotenentul-colonel Dumitru Bădulescu, locotenentul-colo- 
nel Panait Stoica, locotenentul-colonel Gheorghe Bărburiceanu şi locotentul- 
colonel Silviu Ivanov. 

DEPOZITUL 206 _ 
MATERIALE DE INTENDENŢA BUDA 


Conform Ordinului nr. 438.522, din 8 ianuarie 1948, al Regiunii a 2-a 
Militare (Serviciul Intendenţă), s-a înfiinţat la Ploieşti Depozitul 206 Materiale 
de Intendenţă, în scopul asigurării cu materiale de intendenţă a unităţilor 
militare din judeţele Prahova, Buzău şi Dâmboviţa. Îniţial, unitatea a purtat 
denumirea de Centrul de Distribuţie nr. 3 Manutanţă Ploieşti, dislocat pe 
strada Mihail Kogălniceanu (astăzi, pe acest loc se află Hotelul Prahova Plaza). 

Primul-şef a fost numit locotenentul de administraţie Gheroghe Oloeru, 
sub comanda căruia unitatea s-a transformat, în anul 1950, în Subdepozitul 
Regional de Subzistenţe nr. 15, subordonat Depozitului Regional de Subzistenţe 
nr. 2 Bucureşti. Noua unitate a înlocuit Batalionul 2 Administrativ. Subdepo- 
zitul nr. 15 Ploieşti a fost cartiruit pe strada Peneş Curcanul (în cazarma Regi- 
mentului 212 Artilerie Antiaeriană), la comanda lui fiind numit căpitanul de 
administraţie Constantin Lipănescu. 

Conform Ordinului nr. R 97, din 22 noiembrie 1951, al Regiunii a 2-a 
Militare, la data de 25 noiembrie 1951 Subdepozitul Regional de Subzistenţe nr. 
15 s-a tranformat în Subdepozitul Regional de Subzistenţe nr. 776. Începând cu 
data de 6 decembrie 1951, la comanda unităţii a fost numit căpitanul Ştefan 
Hurezeanu. În anul 1953 comanda unităţii a preluat-o căpitanul Nicolae I. 
Leonte. Subdepozitul Regional 776 Subzistenţe a fost dislocat, la data de 1 
august 1956, în cazarma de la Buda, conform Ordinului nr. R.L. 3.436, din 17 
iulie 1956. 

În anul 1958, conform Ordinului Marelui Stat Major, nr. C.L. 906, din 
1958, unitatea s-a transformat în Depozitul Regional 776 Materiale de Inten- 
denţă. Preluând şi sarcinile subdepozitului Unguriu (Buzău), depozitul asigura 
cu materiale de intendenţă unităţile militare din judeţele Prahova, Dâmboviţa, 
Buzău, Brăila, precum şi unele unităţi militare din Galaţi şi Vrancea. 

Conform Ordinului Marelui Stat Major, nr. R.L. 266, din 3 februarie 
1959, unitatea a devenit Depozitul Regional 206 Materiale de Intendenţă. 

Din anul 1963 şi până în prezent unitatea furnizează materiale de 
intendenţă pentru unităţile militare din judeţele Prahova şi Dâmboviţa. 

La comanda unităţii au fost numiţi următorii ofiţeri: maiorul (serviciu 
administrativ) Vintilă Cârtescu (1963-1968), maiorul Temistocle Guţan (avan- 
sat, treptat, până la gradul de colonel, în perioada 1968-17.06.1990, când o 
boală nemiloasă i-a curmat viaţa prea devreme), maiorul Traian Nidelea 
Drăghici (avansat la gradul de colonel, în perioada 01.08.1990-2002). 


ŞCOALA DE OFIŢERI ÎN REZERVĂ PLOIEŞTI 


Învăţămintele desprinse din participarea armatei române la războiul 
pentru întregirea neamului românesc au impulsionat Marele Stat Major în 
acţiunea de reorganizare a învățământul militar, înființând noi şcoli militare 
pentru pregătirea cadrelor active şi în rezervă. 

Ca urmare a acestor măsuri, în baza Ordinului Circular, nr. 9, din 14 
octombrie 1920 (publicat în Monitorul Oastei, nr. 52, din 1920), a început să 
funcţioneze, la Ploieşti, Şcoala Pregătitoare Ofiţeri Rezervă Infanterie, cartiru- 
ită în cazarma Regimentului 19 Artilerie din strada Gheorghe Grigore 
Cantacuzino.! 

În anul 1921 Şcoala Pregătitoare Ofiţeri Rezervă Infanterie a fost mutată 
în cazarma din strada Torcători, în blocurile care acum sunt destinate ca locu- 
inţe pentru cadre militare. 

Anual, la data de 1 noiembrie se desfăşura încorporarea tinerilor repar- 
tizaţi să efectueze serviciul militar cu termen redus, ceea ce determina începe- 
rea unui nou an de învăţământ militar. 

Pregătirea tinerilor militari cu termen redus se desfăşura prin cursuri 
teoretice şi instrucţie teoretică şi practică pe teren. La sfârşitul anului de 
învăţământ, în luna septembrie, militarii făceau practică la conducerea pluto- 
nului, în regimentele de care aparţineau. 

Anual, în luna septembrie sau octombrie, se susțineau examenele 
pentru obţinerea gradului de sublocotenent în rezervă, în arma infanterie. 
Militarii care reuşeau să treacă examenele erau avansați la gradul de sublo- 
cotenent în rezervă, iar cei care nu reuşeau erau trimişi la unităţile de instrucţie 
pentru completarea stagiului militar, stabilit în baza Legii de apărare a ţării. 
Şcoala executa manevrele de instrucţie în diferite zone ale ţării, zone probabile 
de acţiune ale unităţilor militare în caz de război. 

Conform Ordinului de Zi, nr. 16, din data de 28 iulie 1932, Marele Stat 
Major a ordonat, în acelaşi an, schimbarea denumirii şcolii, din Şcoala Pregă- 
titoare Ofiţeri Rezervă Infanterie Ploieşti, în Şcoala Ofiţeri Rezervă Infanterie 
nr. 1 Ploieşti.2 

După mobilizarea armatei, în luna martie 1939, şi, îndeosebi, după 
rapturile teritoriale din trupul României (26 iunie, 30 august şi 7 septembrie 
1940), activitatea de pregătire a elevilor în cadrul şcolii s-a intensificat. Mulţi 
absolvenţi ai Şcolii de Ofiţeri în Rezervă Infanterie nr. 1 au ajuns cadre militare 
de nădejde la conducerea subunităţilor şi unităţilor care au luptat în războiul 
pentru reîntregirea neamului românesc. 

În luna aprilie 1944 Şcoala Ofiţeri Rezervă Infanterie nr. 1 a fost mutată 
la Slănic Prahova, în baza Ordinului Marelui Stat Major, pregătind temeinic 
tinerii pentru îndeplinirea misiunilor de luptă. 

Elevii şcolii au participat la dezarmarea trupelor germane din zona 
Prahovei, în zilele fierbinţi ale lui august 1044. Batalionul de elevi din anul II a 
fost dislocat la Breaza, în ziua de 24 august 1944, şi Batalionul de elevi din anul 
I, aflat sub comanda bravului colonel Ioan Constantinescu, comandantul şcolii, 
a luptat la Slănic-Prahova. 

În ziua de 31 august 1944 elevii au dezarmat — în punctul Baia Roşie, 
din localitatea Slănic — o coloană germană formată din 380 de maşini, 2.265 de 
ofiţeri, subofiţeri şi soldaţi germani şi 350 de soldaţi de alte naţionalităţi, 
înrolați în armata hitleristă. Bravii elevi ostaşi au capturat 17 tunuri, două 
tancuri, 387 de autovehicule, 185 de cai, 32 de căruţe de campanie etc.2 

Dând dovadă de multă inteligenţă şi de un mare curaj, comandantul 
şcolii şi-a asumat marea răspundere de a apăra oraşul cu cei 160 de elevi ai 

batalionului, aflaţi în primul an. Dotaţi cu puşti, cinci mitraliere şi un tun 
antitanc, lipsiţi de experienţa necesară în cazul participării la război, dar ani- 
maţi, ca şi comandanții lor, de o nestrămutată hotărâre pentru îndeplinirea 
misiunii, ei au executat cu promptitudine şi calm ordinele primite de la 
comandantul şcolii şi de la locotenenţii Alexandru Cameniţă, Constantin 
Popescu şi Tudor Marinescu. 

La ordinul comandantului şcolii, elevii Alexandru Donovici, Nicolae 
Rădulescu şi Maximilian Dragomirescu au fost trimişi în recunoaştere spre 
localitatea Vărbilău, ei reuşind să captureze detaşamentul precursor german, 
format din 32 de ostaşi. În această misiune a fost împuşcat mortal elevul 
Alexandru Donovici, născut în anul 1925, în oraşul Giurgiu. Eroismul şi faptele 
de vitejie ale elevilor şcolii au fost citate prin Ordinul de Zi, nr. 52, din 9 
septembrie 1944, al comandantului Corpului 5 Teritorial Breaza. 

De un real ajutor în îndeplinirea acestei riscante şi curajoase misiuni au 
fost lucrătorii mineri, preotul, învățătorii şi funcţionarii din localitate, precum 
şi tinerii premilitari, care au călăuzit ostaşii în misiunile de recunoaştere şi, 
îndeosebi, în îndrumarea delegaţiei de elevi care s-a deplasat la Vărbilău cu 
mesajul scris al colonelului Constantinescu către comandantul grupării germa- 
ne. În mesajul transmis de către căpitanul Epure, care era însoţit de o grupă de 
elevi şi călăuza Alexandru Catană (premilitar), se arăta: „L-am arestat pe 
trimisul dumneavoastr ă, locotenentul-colonel Luk (fost consilier german în 
şcoală, care fugise din oraş la Comandamentul german, n.a.); nu încercaţi să 
forțați trecerea prin localitate fiindcă mă voi opune cu efectivele şcolii şi ale 
Batalionului de Vânători de Munte sosite în ajutor de la Braşov”. 

Comandantul german nu a ţinut seama de avertismentul primit ante- 
rior de la fostul consilier german Luk, care îl informase cu privire la situaţia 
existentă în localitate şi, drept-urmare, a fost arestat împreună cu toţi înso- 
ţitorii săi. 

Conform Ordinului Marelui Stat Major, nr. 70.200, din octombrie 1944, 
şcolii i s-a fixat garnizoana de pace în oraşul Slănic Prahova, unde a continuat 
instruirea teoretică şi practică a tinerilor elevi. 

La data de 22 ianuarie 1945, conform Ordinului Marelui Stat Major, nr. 
75.700, şcoala s-a reorganizat sub denumirea de Şcoala de Ofiţeri Infanterie nr. 
2 Ploieşti.4 

În baza Instrucţiunilor Marelui Stat Major, nr. 51.666, din 5 mai 1945, 
Şcoala de Ofiţeri Infanterie nr. 2 Ploieşti s-a contopit cu Şcoala de Ofiţeri 
Infanterie nr. 1, la Zărneşti. În aceste condiţii, 540 de elevi au fost mutaţi la 
şcoala din localitatea Zărneşti şi 243 de elevi la regimente, pentru completarea 
stagiului militar. 


NOTE 
1. Arhivele Militare Române, Fond Biblioteca U.M. 02405, Curent 520, Monitorul Oastei, nr. 52 
din 1920, fila 2365. 
2.  Idem, Fond Ş.O.R.I. nr. 1, Registrul Ordine de Zi, Dosar F.N., Curent 2/1930, fila 76. 
3.  Idem, Dosar 1, Curent 71/1945, filele 151-153, 179. 
4.  Idem, Dosar 19/1, Curent 42/1945, fila 115. 

LICEUL MILITAR „DIMITRIE CANTEMIR” BREAZA 


Stampă: „DIMITRIE CANTEMIR, 
DOMN AL MOLDOVEI IN PERIOADA 1710-1711.” 


Conform Înaltului Decret, nr. 2.393, din 18 aprilie 1912, la Mânăstirea 
Dealu, lângă Târgovişte, s-a înfiinţat, pe data de 4 iunie 1912, Liceul Militar. 
Ctitorie a lui Nicolae Filipescu (1861-1916, fost ministru de război în perioada 
29 decembrie 1910 - 11 ianuarie 1911 şi 28 martie 1912 - 10 aprilie 1912, în 
guvernul prezidat de Petre P. Carp), patronul şi protectorul liceului a fost 
stabilit „Sfântul Arhanghel Mihail”. 

În luna iunie 1915 liceul a dat prima promoţie de 24 de absolvenţi, care 
au fost trimişi şi au susţinut examene de admitere la şcolile de infanterie, 
cavalerie şi artilerie din armata română. 

După desăvârşirea unităţii statului naţional român — proces la care au 
contribuit cu mari jertfe de sânge şi absolvenţii acestei prestigioase instituţii de 
învăţământ — la data de 22 ianuarie 1929, ca o recunoaştere a meritelor lui 
Nicolae Filipescu, liceul a fost numit Liceul Militar „Nicolae Filipescu” de la 
Mânăstirea Dealu, judeţul Dâmboviţa. 

În perioada interbelică, Liceul Militar „Nicolae Filipescu” a pregătit 
promoţii de absolvenţi care, apoi, au urmat cursurile diferitelor şcoli militare, 
al Şcolii Superioare de Război şi au ajuns cadre de nădejde în armata română. 

La data de 12 octombrie 1940 liceul s-a transformat în Colegiul Naţional 
Militar „Nicolae Filipescu”, continuând la un nivel superior sarcinile de învă- 
ţământ şi instruire. 

Ca urmare a avariilor produse clădirilor de la Mănăstirea Dealu, din ca- 
uza cutremurului din 9/10 noiembrie 1940, Colegiul Naţional Militar „Nicolae 
Filipescu” a fost mutat la Predeal, în localul „Frăţiile de Cruce” (fost al „Strajei 
Ţării”), unde, în perioada războiului, şi-a îndeplinit în condiţii foarte grele 
sarcinile de învăţământ. 

Datorită unor condiţii de natură obiectivă şi subiectivă, Guvernul 
României a dispus, în luna iunie 1948, desfiinţarea liceelor militare. În conse- 
cinţă şi Colegiul Militar de la Predeal a fost desfiinţat. 

În baza Ordinului Marelui Stat Major, nr. 258, din 21 noiembrie 1949, 
s-a hotărât înfiinţarea Liceului Militar, începând cu data de 25 noiembrie 1949, 
în garnizoana Roman. Protector al liceului a fost numit „Dimitrie Cantemir”, ca 
un omagiu adus marelui savant de notorietate europeană. Liceul a intrat în 
subordinea nemijlocită a Direcţiei Superioare Politice a Armatei şi a pregătit, 
cu preponderență, tinerii proveniţi din rândurile muncitorilor şi ţăranilor 
săraci şi mijlocii. 

La data de 17 august 1950, conform Decretului nr. 188, al Marii Adunări 
Naţionale a Republicii Populare Române, Liceul Militar „Dimitrie Cantemir” s- 
a transformat în Şcoala Militară Medie „Dimitrie Cantemir”. 

În ziua de 10 octombrie 1950, în baza Ordinului Direcţiei Superioare 
Politice a Armatei nr. 10.167, din 28 septembrie 1950, Şcoala Militară Medie 
„Dimitrie Cantemir” a fost mutată din garnizoana Roman în garnizoana 
Predeal, aici ocupând localul din Valea Râşnoavei. Cursurile au început la data 

de 11 octombrie 1950, cu clasele a VIII-a şi a IX-a. 

Conform ordinelor eşaloanelor superioare, începând cu data de 30 
octombrie 1954 Şcoala Militară Medie „Dimitrie Cantemir” a fost mutată în lo- 
calul fostei Şcoli Militare Politice nr. 1, din oraşul Breaza, unde existau condiţii 
mai bune de climă şi de cazare a elevilor. 

Prin Dispoziţia Marelui Stat Major, nr. C.L. 266, din 16 ianuarie 1957, 
începând cu data de 1 februarie 1957, Şcoala Militară Medie „Dimitrie 
Cantemir” şi-a schimbat denumirea în Liceul Militar „Dimitrie Cantemir”, 
reuşind, an de an, să pregătească noi promoţii de absolvenţi care au urmat 
cursurile diferitelor şcoli militare şi ale Academiei Militare Generale şi au deve- 
nit cadre de nădejde, la diferite subunități, unităţi şi mari unităţi. 

La data de 20 iulie 1962 Liceul Militar „Dimitrie Cantemir” a primit 
drapelul de luptă de la Muzeul Militar Naţional, ducând mai departe bogatele 
tradiţii de învăţătură şi de muncă făurite de mănăstirişti şi cantemirişti. 

În perioada 1962-1968 liceul a funcţionat pe o durată de doi ani, cursu- 
rile desfăşurându-se numai pentru clasele a X-a şi a XI-a. Începând cu anul 
şcolar 1968-1969, liceul s-a organizat pe 4 ani de studiu, selecţionând din 
absolvenţii clasei a VIII-a (învăţământ civil) elevi cu rezultate bune şi foarte 
bune la învăţătură şi purtare. Elevii cantemirişti s-au remarcat, atât în armată, 
cât şi pe plan naţional, la competiţiile organizate de ministerele de resort, la 
olimpiadele de matematică, fizică, chimie, istorie, geografie şi alte specialităţi, 
precum şi la întrecerile culturale şi sportive. 

Liceul Militar „Dimitrie Cantemir” Breaza a dat ţării peste 12.000 de 
absolvenţi care au devenit, datorită capacităţii lor, ofiţeri, legiuitori, artişti, 
scriitori şi oameni de stat. 

De-a lungul existenţei liceului sub titulatura „Nicolae Filipescu”, elevii 
acestuia au fost îndrumați şi comandaţi de următoarele cadre militare: 
locotenentul-colonel Marcel Olteanu (1912-1916), colonelul Diamandi 
Genuneanu (1916-1920), colonelul Camil Olteanu (1920-1921), colonelul Petre 
Bucică (1921-1926), colonelul Constantin Pascu (1926-1931), locotenentul- 
colonel ConstantinVasiliu-Răşcanu (02.06.1931-22.06.1931), colonelul Barbu 
Bălăcescu (1931-1937), colonelul Manole Iliescu (1937-1940), generalul- 
adjutant Teodor Radu (1940-1945), colonelul Gheorghe Bănescu (16.02.1945- 
17.09.1945), colonelul Aurel Cernescu (1945-1946), colonelul Dan Ionescu 
(1946-1947), colonelul Ioan Dumitriu II (1947-1948) şi locotenentul-colonel 
Teodor Şerbu (06.05.1948-01.07.1948). 

Liceul Militar „Dimitrie Cantemir” Breaza a fost comandat de următorii 
generali şi ofiţeri: maiorul Haralambie Tomagiu (1949-1951), locotenentul- 
colonel Ilie Cristea (1951-1953), generalul-maior Aurel Vişan (1953-1956), 
colonelul Grigore Nicolaide (1956-1959), colonelul Marin Luţă (1959-1960), 
colonelul Gheorghe Nicolau (1962-1970), generalul-maior Cristache Ştefănescu 
(1970-1975), colonelul Petre Ştefan (1975-1981), colonelul Ilie Dragomir (1981- 
1984), colonelul Neculai Stoina (1984-1991), locotenentul-colonel Gheorghe 
Badea (1991-1997), colonelul Radu Voicu (1997-2000), colonelul Constantin 
Zamfir (2000-2004) şi colonelul Constantin Moraru (din anul 2005). 

CENTRUL DE INSTRUCȚIE, EDUCAŢIE, CULTURĂ ŞI 
PROPAGANDA BREAZA 


Conform Înaltului Decret, nr. 320, din 1945 şi Deciziei Ministeriale, nr. 
1.778, din 20 august 1945, s-a înfiinţat, la data de 1 septembrie 1945, Centrul de 
Instrucție, Educaţie, Cultură şi Propagandă. Comanda a fost atribuită colone- 
lului Ştefan M. Popescu, avansat general în luna iulie 1047.: În august 1947, la 
comanda unităţii a fost numit generalul Nicolae Opriş, iar, în februarie 1948, 
colonelul Victor Alexandrescu. Acesta îl avea comandant secund pe căpitanul 
Pompiliu Ionescu, care lucrase încă din anul 1945 în această unitate, în funcţia 
de instructor, având gradul de locotenent. 

Conform Ordinului Ministerului Apărării Naţionale, nr. 32.007, din 
1949, Centrul de Instrucție a fost transformat în Şcoala Militară Politică nr. 3, 
la data de 20 iunie 1949, la comandă fiind numit căpitanul Pompiliu Ionescu, 
urmat, la sfârşitul lunii august, de locotenentul-colonel Ioan Andreiciuc.2 

În conformitate cu Ordinul Direcţiei Superioare Politice a Armatei, nr. 
3.044, din 1950, la comanda şcolii a fost numit maiorul Mihai M. Ionescu. 
Peste doi ani, în 1952, comanda şcolii a fost atribuită locotenentului-colonel 
Anton F. Filip şi apoi, în anul 1955, colonelul Alexandru Gorobeţ. În această 
perioadă şi-au desfăşurat activitatea în calitate de cadre didactice: căpitanul 
Pompiliu Ionescu, maiorul Aurel Ardeleanu, maiorul Petre Romanescu, maio- 
rul Ion Gherghescu şi locotenentul-major Ion Ianole. 

Şcoala Politică nr. 3 s-a transformat în Cursul Central de Perfecţionare 
Lucrători Politici, conform Ordinului Marelui Stat Major, nr. C.L. 350, din 
1955. Cursul a funcţionat la Predeal şi s-a desfiinţat, în baza Ordinului Marelui 
Stat Major, nr. C.L. 184, din 11 ianuarie 1957.3 


NOTE 
1. Arhivele Militare Române, Bibliotecă, Registrele Istorice nr. 167. 

2.  Idem, Fond C.LE.C.P. Breaza, Dosar F.N., Curent 69/1942, pag. 21. 

3.  Idem, Bibliotecă, Registrul Istoric al Școlii Politice nr. 3 Breaza, Curent 1068, pag. 185. 


FORMAŢIUNI MILITARE LA CIORANI 


În anul 1877, o unitate militară rusească, în drum spre Bulgaria, a 
poposit la Ciorani. Pe timpul şederii în localitatea Ciorani, ostaşii unităţii au 
plantat un pâlc de salcâmi, din care ulterior s-a format şi dezvoltat „Pădurea 
ruşilor”. De asemenea, ostaşii au construit şi o fântână pentru apă potabilă. 

Armata română, aflată în retragere spre Moldova, a dat lupte grele, în 
noiembrie 1916, pe râul Cricovul Sărat şi grindul Ciorani. Aici au căzut eroic 16 
ostaşi, în frunte cu comandantul lor, locotenentul în rezervă Ion Traşcă, născut 
în localitatea Albeşti, judeţul Mehedinţi. În amintirea faptei lor, localnicii au 
ridicat în cimitirul Ciorani o cruce din marmură cu următoarea inscripţie: „28 
noiembrie 1916 — Învăţătorului, locotenent în rezervă Ion Traşcă din Albeşti, 
judeţul Mehedinţi şi celor 16 ostaşi din plutonul pe care l-a comandat şi a 

rezistat eroic pe înalțimea grindului situat la est de Ciorani, împotriva 
invadatorilor germani”. 

În timpul războiului pentru întregirea neamului românesc, o companie 
de infanterie cu un efectiv de 100 de ostaşi, comandată de locotenentul în 
rezervă Nicolae Sima, a rechiziţionat din zonă cai, bovine şi furaje, pe care le-a 
trimis unităţilor de pe front. Au tratat chiar şi caii bolnavi, pe care i-au trimis 
unităţilor militare care luptau pe front. 

După război, în localitatea Ciorani s-a creat Depozitul de muniții şi 
substanţe explozive, atestat documentar în anii 1940, 1946 şi 1951. Unitatea 
aproviziona cu muniții şi explozivi unităţile şi formațiunile militare din judeţele 
Prahova, Dâmboviţa şi Buzău.: 

În anul 1949 la Ciorani s-a înfiinţat, conform Ordinului Marelui Stat 
Major, nr. 45.460, din 9 mai 1949, Subdepozitul de materiale de geniu, care 
aproviziona cu materiale specifice unităţile militare din judeţele Prahova, 
Dâmboviţa şi Buzău.2 


NOTE 
1. Arhivele Militare Române, Fond 365, F.II.1-1668, cadrul 77, Dosar 4B/1951, Inventar 
$/1075/16.03.1983, Poziţia 5089, pag. 149. 
2.  Idem, Fond Microfilme II. 6/1977, cadrul 10. 


CENTRUL DE DREPT INTERNAŢIONAL UMANITAR 
AL ARMATEI 


Centrul de Drept Internaţional al Armatei (C.D.I.U.A.) a luat fiinţă la 6 
decembrie 1993, prin Ordinul Ministerului Apărării Naţionale, nr. M 6.565, din 
29 octom-brie 1993. Localul în care funcţionează în prezent instituţia este 
situat în strada Gheorghe Grigore Cantacuzino, nr. 257, Ploieşti, acolo unde s-a 
aflat Centrul de Perfecţionare al Pregătirii Cadrelor de Artilerie. 

Începând cu anul 1993 şi până în 2008, funcţia de şef al centrului a fost 
deţinută de colonelul Dumitru Codiţă. Din anul 2008, la conducere se află 
maiorul Carmen Rotărescu. Apariţia centrului s-a înscris pe linia înnoirii 
sistemului de perfecţionare militară. 

În prezent C.D.L.U.A. se află în subordinea Biroului Juridic de Drept 
Internaţional Umanitar, din cadrul Statului Major General. Instituţia şi-a câş- 
tigat un real prestigiu pe plan intern (prin cursuri de specialitate şi diverse acţi- 
uni de difuzare a normelor dreptului internaţional umanitar) şi pe plan inter- 
naţional, fiind vizitată de numeroase delegaţii străine, iar reprezentanţii cen- 
trului au participat la multe activităţi de profil peste hotare. 

Convenţiile internaţionale, la care ţara noastră este parte, conţin obli- 
gaţii care se adresează, pe lângă Ministerului Apărării Naţionale şi altor minis- 
tere şi instituţii. Acest lucru explică şi faptul că înfiinţarea C.D.I.U.A. a primit 
sprijin din partea unor instituţii precum: Ministerul Afacerilor Externe, Minis- 
terul de Interne, Serviciul Român de Informaţii, Biserica Ortodoxă Română, 
Societatea Naţională de Cruce Roşie, Prefectura Prahova, Primăria Ploieşti, 

Inspectoratul Învăţământului Şcolar, Parchetul Militar Ploieşti, Parchetele 
Civile, unităţile militare din garnizoană, agenţii economici etc. 

Larga susţinere şi, deopotrivă, activităţile comune desfăşurate, au făcut 
ca instituţia să constituie o adevărată „punte de legătură” între mediul militar şi 
cel civil. În acest fel se realizează obligaţia ce îi revine României, ca stat sem- 
natar, potrivit căreia trebuie „să asigure în înalta societate, o cât mai largă 
difuzare de drept internaţional umanitar” (Protocol I, Geneva, 1997). 

Centrul dispune de o importantă bază materială şi documentară în 
domeniul dreptului conflictelor armate. Aici se găseşte o sală de conferinţe, o 
bibliotecă, o sală de lectură, laboratoare şi săli de specialitate a căror temă 
vizează: normele de drept internaţional umanitar în cazul conflictelor armate 
terestre, aeriene şi maritime, protecţia populaţiei civile, a bunurilor culturale şi 
a altor obiective, statutul prizonierilor de război, cooperarea cu alte instituţii în 
direcţia cunoaşterii şi aplicării principiilor dreptului internaţional umanitar, 
istoricul acestui drept în România etc. 

Până în prezent, în C.D.L.U.A. au fost organizate 17 cursuri cu tematici 
diferite (la care au participat peste 700 de persoane), peste 10 seminarii, sus- 
ţinute de experţi din ţara noastră şi din străinătate şi a fost vizitat de peste 30 
de delegaţii străine, în scopul documentării şi realizării unor schimburi de ex- 
periență. Sub egida centrului au fost publicate articole în mass-media şi au fost 
editate numeroase lucrări documentare, traduceri, sinteze şi cursuri. 

Datorită problematicii abordate, faţă de care pe plan internaţional se 
manifestă o tot mai mare atenţie, instituţia a contribuit la afirmarea României 
pe plan extern şi a sprijinit eforturile noastre de integrare nord-atlantică. 


LICEUL MILITAR „CONSTANTIN BRÂNCOVEANU” PLOIEŞTI 


Liceul Militar „Constantin Brâncoveanu” Ploieşti a fost înfiinţat în anul 
1991, conform Ordinului Ministerului de Interne, nr. 1/5.919, din 1 iunie 1991, 
constituind o premieră în istoria acestui minister. 

În baza legii nr. 40/1990, a Ordinului Ministerului de Interne, nr. 
1/5.919, din 1 iunie 1991, şi a Ordinului Ministerului Învăţământului şi Ştiinţei, 
nr. 6.645, din 3 iulie 1991, s-a preluat baza materială a Liceului Industrial nr. 6, 
care a fost desfiinţat. 

Procesul de învăţământ este coordonat şi condus de Consiliul Profeso- 
ral, alcătuit din cadre militare de comandă, cadre didactice titulare şi din cei 
mai merituoşi elevi. 

Liceul dispune de 19 săli de clasă, laboratoare de fizică, chimie şi infor- 
matică, o bibliotecă, un club, o sală şi două terenuri de sport, două cămine cu 
500 de locuri de cazare, ateliere de reparaţii şi spaţii de depozitare pentru toate 
materialele specifice desfăşurării procesului de învăţământ. 

În liceu se instruiesc şi pregătesc anual 100 de elevi, cuprinşi în cinci 
clase, din care una cu profil de informatică, iar patru cu profil de istorie-ştiinţe 
sociale. Incepând cu anul şcolar 1997-1998, liceul asigură şi pregătirea unei 
clase de elevi din Republica Moldova, bursieri ai statului român. 

Elevii tuturor promoţiilor care au absolvit această instituţie de învăţă- 


mânt au reuşit să treacă cu succes toate probele examenelor de bacalaureat, ul- 
terior fiind admişi în diferite instituţii de învăţământ superior ale Ministerului 
de Interne. 


Media de Media de Procent 
absolvire bacalaureat | bacalaureat 


Promoţia 








1995 871 8,74 100% 





1996 8,71 8,76 100% 





1997 8,68 8,70 100% 





1998 8,50 7,97 100% 





1999 8,67 8,72 100% 





2000 8,92 9,20 100% 





2001 8,67 9,11 100% 





2002 8,75 9,10 99% 

















2003 8,85 9,08 100% 


Succesele realizate de cadrele didactice şi elevi sunt atestate şi de pro- 


centul de elevi admişi în învăţământul superior. 


Promoţia Număr de absolvenţi Procent admişi 








1995 149 57% 





1996 151 64% 





1997 158 72% 





1998 76 88% 





1999 120 95% 





2000 115 74% 





2001 124 73,5% 





2002 121 63% 














2003 115 76% 


Rezultate excepţionale s-au obţinut şi pe plan internaţional, prin parti- 
ciparea la olimpiadele din anii: 


1995 — medalie de bronz la disciplina informatică, obţinută la Szeged 
(Ungaria) de elevul Marius Vlad, şi premiul I la disciplina limba fran- 
ceză, obţinut la Avignon (Franţa) de elevul Valeriu Lungu; 

1996 — medalie de argint la disciplina informatică, obţinută la 
Budapesta (Ungaria) de elevul Marius Vlad; 

1997 — medalie de bronz la disciplina informatică, obţinută la Salonic 
(Grecia) de elevul Angel Proorocu; 

1998 — medalie de argint la disciplina informatică, obţinută la Zadar 
(Croaţia) de elevul Angel Proorocu; 

1999 — două medalii de argint la disciplina informatică, obţinute la 
Salonic (Grecia) şi, respectiv, în Rusia, de elevul Angel Proorocu. 

La olimpiadele şi concursurile şcolare desfăşurate pe plan naţional, ele- 


vii Liceului Militar „Constantin Brâncoveanu” Ploieşti au obţinut numeroase 
premii şi menţiuni, atât la faza judeţeană, cât şi la cea naţională. 

Faza Calificaţi la Premii şi menţiuni 
judeţeană | faza naţională la faza naţională 
1991-1992 12 
1992-1993 33 
1993-1994 88 
1994-1995 81 
1995-1996 76 
1996-1997 72 
1997-1998 68 
1998-1999 75 
1999-2000 157 
2000-2001 94 
2001-2002 61 
2002-2003 53 


An şcolar 

Pe plan sportiv, perioada anilor 2000-2003 a fost încununată de suc- 
cesele elevilor liceului, materializate prin participarea la un număr mare de 
competiţii cu renume. 

În anul 2000 s-au obţinut: locul I la Finala Campionatului de cros al 
Ministerului de Interne (Florin Babeu), locul I la Finala Campionatului de 
atletism al Ministerului de Interne la 100 m viteză (Dragoş Mihuţ), locul II la 
Finala Campionatului de orientare sportivă al Ministerului de Interne (echipa 
reprezentativă a liceului), locul II la Finala Campionatului de judo al Minis- 
terului de Interne (Ionel Tilcă), locul III la Finala Campionatului de judo al 
Ministerului de Interne (Sergiu Stanchievici), locul III la Finala Campionatului 
de judo al Ministerului de Interne (Mihai Ţop). 

Anul 2001 a adus şi el numeroase distincţii: locul I la Finala Campi- 
onatului de cros al Ministerului de Interne (echipa reprezentativă a liceului), 
locul I la tenis de masă în cadrul Spartachiadei Colegiilor Militare (Ionel 
Ciovârtă), locul III la atletism 100 m viteză în cadrul Spartachiadei Colegiilor 
Militare (Dragoş Mihuţ), locul III la atletism 4x100 m ştafetă în cadrul Spar- 
tachiadei Colegiilor Militare (echipa reprezentativă a liceului), locul III la volei 
în cadrul Spartachiadei Colegiilor Militare (echipa reprezentativă a liceului), 
locul III la Finala Campionatului de atletism al Ministerului de Interne (echipa 
reprezentativă a liceului), locul I la Finala Campionatului de judo al Minis- 
terului de Interne (Ionel Tilcă), locul II la Finala Campionatului de judo al Mi- 
nisterului de Interne (Dianu Savciuc), locul III la Finala Campionatului de judo 
al Ministerului de Interne (Iulian Beutoru), locul III la Finala Campionatului 
de judo al Ministerului de Interne (Alexandru Rotari), locul III la Finala 
Campionatului de judo al Ministerului de Interne (Dorian Ţurcanu). 

În anul 2002, efortul cadrelor didactice, coroborat cu cel al elevilor, a 
culminat cu rezultate foarte bune, după cum urmează: locul I la Finala 
Campionatului de cros al Ministerului de Interne (echipa reprezentativă a lice- 
ului), locul I la fotbal în cadrul Olimpiadei Naţionale a sportului şcolar (echipa 
reprezentativă a liceului), locul I la Finala Campionatului de judo al Minis- 
terului de Interne (Ionel Gociu), locul III la Finala Campionatului de judo al 
Ministerului de Interne (Gheorghe Cigureanu), locul III la Finala Campio- 

natului de judo al Ministerului de Interne (Dianu Savciuc), locul III la Finala 
Campionatului de judo al Ministerului de Interne (Ionel Tilcă), locul II la tenis 
de masă în cadrul Spartachiadei Colegiilor Militare (Ionel Ciovârtă), locul III la 
Finala Campionatului de orientare sportivă al Ministerului de Interne (echipa 
reprezentativă a liceului). 

Anul 2003 a fost, la rândul lui, încununat de succese: locul III la Finala 
Campionatului de atletism al Ministerului de Interne (Marian Terciu), locul I la 
fotbal în cadrul Olimpiadei Naţionale a sportului şcolar (echipa reprezentativă 
a liceului), locul II la Finala Campionatului de tenis de masă al Ministerului de 
Interne (echipa reprezentativă a liceului), locul I la Finala Campionatului de 
judo al Ministerului de Interne (Ionel Gociu), locul I la Finala Campionatului 
de judo al Ministerului de Interne (Gheorghe Cigureanu), locul III la Finala 
Campionatului de judo al Ministerului de Interne (Dorian Ţurcanu), locul III la 
Finala Campionatului de judo al Ministerului de Interne (Ion Teslari), locul III 
la Finala Campionatului de judo al Ministerului de Interne (Marco Eftimescu), 
locul III la Finala Campionatului de judo al Ministerului de Interne (Marcel 
Munteanu), locul III la tenis de masă în cadrul Spartachiadei Colegiilor 
Militare (echipa liceului). 

Deşi e greu de crezut, mai ales pentru cei care nu văd, din afară, decât 
ordine, disciplină şi exigenţă, în instituţia liceală ploieşteană viaţa interioară 
pulsează în ritm trepidant prin activităţi extracurriculare impresionante. 

În ultimii ani, elevii brâncoveni şi-au reprezentat cu mândrie instituţia 
cu ocazia participării la concursuri şi festivaluri cultural-artistice. 

Festivalul cultural-artistic al studenţilor şi elevilor din instituţiile de 
învăţământ ale Ministerului de Interne — „Primăvara 2001”, organizat în ora- 
şul care a găzduit doi dintre titanii culturii şi artei româneşti (B. P. Haşdeu şi 
N. Grigorescu), a ocazionat recunoşterea talentelor artistice ale elevilor insti- 
tuţiei prin situarea pe un onorant loc II în clasamentul general. Printre elevii 
care au fost laureați se numără: Ion Martin, locul II la muzică folk, grupul vocal 
instrumental „Catarsis”, format din elevii Liviu Şerban, Darius Talpoş, Călin 
Roman, Octavian Jîmbei şi Ion Martin, locul II, Laurenţiu Cazan, locul II la 
monolog, (umor specific), Mădălin Ciortea, locul III la poezie religioasă şi locul 
III la proză scurtă, grupul de muzică folk, format din elevii Liviu Şerban, Darius 
Talpoş, Octavian Jîmbei şi Ion Martin, locul III. 

Festivalul cultural-artistic al studenţilor şi elevilor din instituţiile de 
învăţământ ale Ministerului de Interne — „Primăvara 2002”, desfăşurat în 
oraşul Vălenii de Munte, a situat pe locul al III-lea, în clasamentul general, 
echipa reprezentativă a liceului, pe probe obținându-se următoarele distincţii: 
locul I la creaţie literară, poezie (Mădălin Ciortea), locul I la recitare (Leonardo 
Lupu), locul II la muzică folk (solist vocal Ion Martin), locul II la muzică uşoară 
(grupul vocal instrumental format din: Ion Martin, Darius Talpoş, Roman 
Călin şi Octavian Jîmbei), locul III (grupul de muzică folk format din: Ion 
Martin, Darius Talpoş, Roman Călin), locul III la umor specific, monolog 
(Alexandru Tătaru). 

La festivalul cultural-artistic al studenţilor şi elevilor din instituţiile de 
învăţământ ale Ministerului Administraţiei şi Internelor — „Primăvara 2003”, 
desfăşurat în oraşul Câmpina, grupul de muzică folk al instituţiei, format din 

Adrian Nemeş şi Ion Carpovici s-a situat pe locul III. 

Rezultatele obţinute demonstrează eforturile conjugate ale corpului de 
ofiţeri, profesori şi elevi, desfăşurate la cel mai înalt nivel de pregătire, pentru 
menţinerea şi consolidarea locului dobândit în elita liceelor din ţară. 

Şefii de promoţie ai liceului au fost următorii: Iordan-Bogdan C. Oprea 
(1995), Iulian Constantin N. Toader (1996), Ion George Dimofte (1997), Raul- 
Viorel V. Vaida (1998), Marius V. Pietrăroiu (1999), Vlad Gh. Arman (2000), 
Dan V. Stăncescu (2001), Mircea-Costin C. Abăluţă (2002) şi Andrei Gh. Duşa 
(2003). 

În conformitate cu Ordinul Ministerului de Interne, nr. 2/1949, din 
15.07.1991, la comanda liceului a fost numit colonelul Dumitru Costea, care l-a 
condus cu competenţă până la data de 31 decembrie 1990. A fost urmat în 
funcţie de locotenentul-colonel Cătălin-Costel Abăluţă (1999-2000), colonelul 
Ion Ungureanu (2000-2003) şi colonelul Nicolae Leonte (2003-2005). 

Liceul a fost desfiinţat în anul 2009. 


NOTĂ 


1. Materialul a fost asigurat de către căpitanul Constantin Negulescu. 


CENTRUL PENTRU INSTRUIREA CONDUCTORILOR, 
PRODUCEREA, CREŞTEREA ŞI DRESAJUL CAINILOR 
DE SERVICIU CIORANI 


Această unitate este una dintre cele mai mari şi mai bune unităţi de 
profil din ţară şi din Europa, atât prin numărul câinilor pregătiţi, cât şi prin 
profesionalismul instructorilor dresori. 

Unitatea a luat fiinţă în anul 1933, la Oradea. În anii 1954-1965 unitatea 
a funcţionat la Floreşti-Prahova, iar din data de 15 iunie 1965 îşi desfăşoară 
activitatea în localitatea Ciorani-Prahova. La început, unitatea s-a numit Cen- 
tru, ulterior Batalion şi, mai apoi, Şcoala de Instrucție şi Dresaj, însă misiunea 
i-a rămas aceeaşi. 

În decursul existenţei sale, unitatea a fost subordonată Ministerului 
Apărării Naţionale (1933-1989) şi Ministerului de Interne. În conformitate cu 
prevederile Decretului nr. 313, din 11 decembrie 1989, unitatea a trecut în 
subordinea Ministerului de Interne, însă, în ultima decadă a lunii decembrie 
1980, a revenit la Ministerul Apărării Naţionale. Conform, Legii nr. 56/1992, 
privind frontiera de stat a României, articolul nr. 77, unitatea a fost trecută în 
subordinea Ministerului de Interne. 

Prin legea enunțată şi regulamentele specifice armei, în calitate de 
unitate a Poliţiei de Frontieră Române, subordonată nemijlocit Inspectoratului 
General al Poliţiei de Frontieră, centrul îndeplineşte următoarele misiuni: 

- asigură pregătirea personalului în domeniul chinotehniei, formarea 
conductorilor, reproducerea, creşterea, predresajul şi dresajul câinilor 
de serviciu pentru Inspectoratele Judeţene ale Poliţiei de Frontieră, 
pentru alte unităţi şi formaţiuni ale Ministerului de Interne şi, contra- 

cost, pentru Ministerul Apărării Naţionale şi instituţiilor competente 
în domeniul apărării naţionale, ordinii publice şi siguranţei naţionale; 

- anual pregăteşte 250-300 de câini de serviciu pentru însoţire 
/patrulare, urmă, detectare/semnalare stupefiante, cercetare mijloace 
de transport pază obiective, descoperirea persoanelor surprinse sub 
dărâmături. 

Pregătirea instructorilor şi calitatea dresajului câinilor sunt recunoscute 
în ţară şi apreciate şi de către specialiştii de peste hotare. 

La solicitările unor posturi de poliţie din Judeţul Prahova, unitatea a 
participat cu câini de serviciu la descoperirea autorilor unor furturi din avutul 
privat şi public. 

Pentru îndeplinirea misiunilor, Centrul pentru Instruirea Conduc- 
torilor, Producerea, Creşterea şi Dresajul Câinilor de Serviciu Ciorani coope- 
rează cu Inspectoratele Judeţene ale Poliţiei de Frontieră, unităţile şi forma- 
ţiunile Ministerului de Interne şi ale Ministerului Apărării Naţionale (în scopul 
perfecţionării pregătirii şi creşterii eficienţei folosirii câinilor de serviciu), cu 
facultăţile de medicină veterinară, cu Spitalul de Medicină Veterinară a jude- 
ţului Prahova, cu Institutul de diagnostic şi sănătate animale, cu Asociaţia chi- 
nologică din România şi cu alte instituţii implicate în procesul reproducerii, 
creşterii, selecţiei, hrănirii şi asigurării stării de sănătate a câinilor. Efectivele 
unităţii au participat cu dăruire şi la lichidarea urmărilor unor calamităţi natu- 
rale cum au fost: cutremurele din 4 martie 1974, 30 august 1986 şi 31 mai 1990, 
precum şi inundaţiile din mai-iunie 1975 şi august 1997, când apele râului 
Prahova au supus la mari eforturi efectivele unităţii. 

Conform datelor înscrise în registrul istoric al unităţii, din anul 1964 la 
comandă s-au succedat următoarele cadre: maiorul Sever Neagoe, maiorul Ion 
Zecheru, maiorul Marin Mândescu, locotenentul-colonel Ion Zecheru, locote- 
nentul-colonel Marin Mândescu, maiorul Manea Paraschiv, colonelul dr. Vasile 
Enăţescu şi colonelul Dumitru Savu. 


NOTĂ 


1. Datele au fost furnizate de către colonelul Dumitru Savu. 


CENTRUL DE INSTRUCȚIE ŞI PERFECŢIONARE 
TRANSMISIUNI CAMPINA 


Datorită aşezării sale geografice, la confluenţa râurilor Prahova şi 
Doftana, „vamă” pe o comunicaţie importantă, beneficiară a bogățiilor dealu- 
rilor subcarpatice, între care petrolul a jucat un rol principal, oraşul Câmpina a 
fost „căutat” şi nevoit să găzduiască de-a lungul istoriei pe mulţi dintre cei care 
au râvnit la binefacerile ei. Evident, trecerea acestora a lăsat „urme” de diferite 
feluri, unele dintre ele „vizibile” şi azi. Între acestea se înscriu o parte dintre 
clădirile celor două unităţi ale Ministerului de Interne: Şcoala de Subofiţeri de 
Poliţie „Vasile Lascăr” şi Centrul de Instrucție şi Perfecţionare Transmisiuni. 

Guvernul României, dorind să-şi asigure resursele petroliere din zonă, a 
întreprins măsuri pentru protecţia sondelor petroliere şi a instalaţiilor de 
prelucrare a țițeiului, existente în oraşul Câmpina şi în împrejurimi. Astfel, au 
fost construite cele două cazărmi, folosite în anii 1940-1945 pentru cartiruirea 
unor unităţi militare, care au participat la războiul pentru reîntregirea nea- 
mului românesc şi pentru apărarea antiaeriană împotriva bombardamentelor 
anglo-americane. Clădirile actualei şcoli de subofiţeri au fost realizate integral 
în acea perioadă. Cazarma Centrului de Instrucție şi Perfecţionare Transmi- 
siuni încorporează o clădire construită în anul 1931, pentru cazarea unui esca- 
dron din Regimentul 1 Roşiori (care a participat la apărarea terestră a sondelor 
petroliere din zonă) şi clădirile construite în anii 1939-1940, pentru Regimentul 
1 Infanterie Uşoară „Principele Carol”, comandat de colonelul Barbu Fălciu, 
care în anul 1941 a plecat la campaniile militare de pe frontul din Est. 

Începând cu luna iulie 1941, în această cazarmă a fost dislocată şi s-a 
instruit până în anul 1942 — când a plecat pe front — unitatea motomecanizată, 
comandată de colonelul Benedict. În perioada anilor 1942-1944, în această 
cazarmă s-au perindat mai multe unităţi germane, începând cu primul regi- 
ment de tancuri german venit în România şi continund cu alte unităţi militare 
româneşti şi germane, care veneau aici pentru refacere. 

Cazarma a fost folosită de către unele unităţi militare sovietice, în 
perioada 23 august 1944 şi până în anul 1946, iar apoi de către Regimentul 2 
Transmisiuni (1946- 1948), din care o parte a fost dislocată la Someşeni-Cluj şi 
o altă parte la Vaslui, constituind Regimentul 4 Transmisiuni. 

În actuala cazarmă a Şcolii de Subofiţeri, construită în parcul „Dr. 
Istrate”, în perioada anilor 1940-1942, după război, s-au instruit unităţi din 
armata sovietică şi din armata română. În anul 1948 în această cazarmă s-au 
instruit subunități din Regimentul 1 Securitate, iar din anul 1949, Centrul de 
Instrucție Securitate, care s-a înfiinţat aici. Din anul 1954 până în anul 1956, tot 
aici şi-a desfăşurat activitatea şi Centrul de Instrucție Securitate — redus la 
efectivele unei Companii de Securitate — din Brigada de Securitate Bucureşti. 

La data de 3 martie 1956 Centrul de Instrucție Dorohoi împreună cu o 
companie de la Fălticeni au fost dislocate la Câmpina, constituind Centrul de 
Instrucție al Securităţii din Câmpina. 

În vara aceluiaşi an, în urma măsurilor impuse în mod deosebit de 
consilierii ruşi, a avut loc o masivă restructurare a trupelor de securitate din 
Ministerul de Interne. Astfel, începând cu data de 30 iunie 1956, mai multe 
centre de instrucţie au fost desfiinţate, cadrele fiind mutate, în parte, iar majo- 
ritatea trecute în rezervă. În cadrul Centrului de Instrucție Câmpina s-au luat 
aceleaşi măsuri, în cazarmă menţinându-se un număr restrâns de cadre pentru 
întreţinerea acesteia. În perioada iunie-august 1956 în cazarmă a fost mutată, 
de la Giurgiu, Şcoala de Şoferi a Minsterului de Interne, fiind numit comandant 
căpitanul Nicolae Ghibu. 

Evenimentele din toamna anului 1956 din Ungaria au condus la con- 
cluzia că unele centre de instrucţie nu trebuiau desfiinţate. Printre acestea se 
afla şi Centrul de Instrucție de la Bârlad, care pregătea telegrafişti şi telefonişti 
pentru trupele de securitate. Drept urmare, în cadrul Şcolii de Şoferi Câmpina 
s-a constituit o companie de transmisiuni al cărei comandant a fost numit 

căpitanul Fogorăşanu. 

În primăvara anului 1957 s-au luat măsuri de reorganizare a unităţii, 
care cuprindea: o companie de transmisiuni (cu un efectiv de circa 300 de oa- 
meni, pentru pregătirea radiotelegrafiştilor şi telefoniştilor, la care se mai adă- 
ugau circa 90 de oameni pentru pregătirea electromecanicilor, necesari deser- 
virii grupurilor electrogene), patru companii pentru pregătirea şoferilor, o com- 
panie de instruire a sanitarilor şi bucătarilor (cu efective dislocate de la cele- 
lalte unităţi) şi un pluton şcoală pentru pregătirea ofiţerilor de transmisiuni. 

La data de 23 august 1958 unităţii i s-a decernat drapelul de luptă, pe 
care era înscrisă denumirea în clar „Şcoala Specialişti Câmpina”. De la acea 
dată şi până în 1968, activitatea unităţii s-a desfăşurat în cele două cazărmi 
existente în Câmpina, aici pregătindu-se transmişionişti, şoferi, bucătari şi 
sanitari, instruindu-se subunităţii ale brigăzii de securitate Bucureşti, care erau 
detaşate aici în perioade de câte trei luni, precum şi ofiţeri de securitate trans- 
misiuni şi auto. 

În anul 1968, prin reducerea efectivelor de şoferi şi ca urmare a 
apariţiei nevoii de a se constitui o şcoală de subofiţeri pentru Ministerul de 
Interne, cazarma din parcul „Dr. Istrati” a fost cedată Şcolii de Subofiţeri 
Miliție din Câmpina. 

Rămasă cu o singură cazarmă şi cu o singură companie pentru instruire, 
detaşată de la Orăştie, unitatea a suferit o nouă transformare, ca urmare a 
separării Ministerului Securităţii Statului (ulterior Consiliul Securităţii 
Statului) din Ministerul Afacerilor Interne. Conform Hotărârii Consiliului de 
Miniştri, nr. 1.909, din 9 septembrie 1968, au luat naştere două unităţi: Şcoala 
Subofiţeri Miliție şi Centrul de Instrucție Transmisiuni. 

Prin Ordinul nr. 5.192, al preşedintelui Consiliului Securităţii Statului, 
din 1 august 1970, s-a mai înfiinţat o companie pentru pregătirea transmisi- 
oniştilor, la Sinaia. Doi ani mai târziu, în luna martie 1972, cele două unităţi de 
transmisiuni s-au unificat, fiind dislocate în Câmpina. Sarcina de bază a uni- 
tăţii a constituit-o pregătirea militarilor transmişionişti pentru trupele de secu- 
ritate. De asemenea, unitatea pregătea ofiţeri în rezervă, bucătari (până în anul 
1986) şi şoferii necesari trupelor de securitate (până în anul 1989). 

Începând cu anul 1990, după revoluţia căreia i-a dat cel mai greu tribut 
de sânge, unitatea, devenită Regiment de Transmisiuni, a trecut în structura 
Jandarmeriei Române cu aceiaşi sarcină de bază: pregătirea transmisioniştilor. 

Din anul 1997 unitatea poartă denumirea de Centrul de Instrucție şi 
Perfecţionare Transmisiuni. 

Pentru rezultate constant bune şi foarte bune, obţinute de-a lungul ani- 
lor în procesul de instrucţie, concursuri sportive şi aplicativ-militare, unitatea a 
primit titlul de „Unitate de Frunte”, numeroase cupe, diplome şi medalii. 

În prezent, unitatea se află în plin proces de reformă, având următoa- 
rele obiective: formarea ofiţerilor şi subofiţerilor de transmisiuni pentru arma 
jandarmi, prin specializarea în armă şi pregătirea pentru prima funcţie a absol- 
venţilor şcolilor militare de ofiţeri şi subofiţeri, perfecţionarea succesivă a ofiţe- 
rilor şi subofiţerilor de transmisiuni din jandarmerie pentru niveluri ierarhice 
superioare, formarea şi pregătirea ofiţerilor de rezervă, specialitatea transmisi- 
uni, formarea şi pregătirea militarilor transmisionişti din unităţile de jandarmi. 


201 


Începând din anul 1957, la comanda acestei unităţi au muncit următorii 
ofiţeri: locotenentul-colonel Spiridon Murariu, locotenentul-colonel Neculai 
Culea, maiorul Grigore Marcu, căpitanul loan Opran, colonelul Constantin 
Ciotei, maiorul Arpad Feneşi, colonelul Ion Stamen (cea mai lungă perioadă de 
timp) şi colonelul Raul-Bogdan Georgescu. 


Unele aspecte ale participării unităţii la 
evenimentele din decembrie 1989 

În ziua de 23 decembrie 1989 au fost alarmate cele două companii de 
militari, aflate în comuna Băneasa, în vederea primirii unor misiuni. Până la 
ora 5:00 s-a executat echiparea ostaşilor, s-au verificat armamentul şi materi- 
alele, s-au adunat efectivele pe platoul unităţii. Conducerea Detaşamentului 
Câmpina - colonelul Ion Stamen, locotenentul-colonel Aron Bugoiu şi 
colonelul Gheorghe Pârvan -— s-a prezentat la comandantul trupelor din 
Băneasa, generalul de brigadă Grigore Ghiţă, pentru a primi misiunea. 

Conform misiunilor primite, Compania 1-a Radio, sub comanda colone- 
lului Ion Stamen (comandantul unităţii), s-a deplasat la Boteni, în scopul întă- 
ririi apărării aerodromului. Compania a 2-a, sub comanda colonelului (general 
de brigadă, post-mortem) Ioan Patraş şi a locotentului-colonel (colonel post- 
mortem) Gheorghe Popovici, s-a deplasat la Otopeni. Deplasarea a început la 
ora 5:30, pe traseul: cazarma Băneasa - D.N.1 - Podul Otopeni - Intersecţia 
D.N.1 cu şoseaua spre aeroport. 

Coloana, formată din trei autocamioane acoperite cu prelate, era consti- 
tuită din 7 ofiţeri, 3 salariaţi civili (şoferi) şi 72 de militari în termen. 

Camioanele au fost oprite şi s-a executat verificarea documentelor şi a 
personalului transportat, odată la un baraj realizat în dreptul Academiei de 
Poliţie şi a doua oară la podul Otopeni, unde au fost debarcaţi toţi militarii din 
camioane, deoarece s-au semnalat focuri răzlețe de armament, din cazarma 
unităţii de transmisiuni, subordonată C.A.A.T. După controlul efectuat şi pri- 
mirea aprobării pentru continuarea misiunii, militarii au fost reîmbarcaţi, con- 
tinuându-se deplasarea către aeroportul Otopeni. 

La intersecţia D.N.1 cu şoseaua care duce la aerogară, coloana a fost 
oprită din nou şi s-a stabilit legătura cu ofiţerii din dispozitiv, care-i aşteptau. 
Călăuza desemnată să conducă coloana la aeroport, locotenentul-major 
Constantin Ionescu s-a urcat în primul camion, alături de generalul de brigadă 
(post-mortem) Ioan Patraş şi a început deplasarea către aerogară. 

Când primul camion din coloană a ajuns la apoximativ 100 m de clădi- 
rea aerogării, din dispozitivul de luptă aflat pe spaţiul verde, din faţa acesteia şi 
pe clădirea Departamentului Aviației Civile s-a deschis foc automat cu pistoale 
mitralieră, puşti mitralieră şi mitraliera instalată pe TAB-ul aflat în parcarea 
pentru taximetre. Focul asupra camioanelor a durat circa 15-20 de minute, cu 
scurte pau-ze în care s-a ordonat celor care săreau din camioane să se predea şi 
să vină cu mâinele ridicate către dispozitivul din care se trăgea. Datorită zgo- 
motului, confuziei şi lipsei unei coordonări între cele două dispozitive (cel de la 
sol şi cel de pe clădirea Departamentului Aviației Civile), ordinul de predare a 
fost urmat, în două sau trei rânduri, de deschiderea focului asupra celor care se 
ridicau să se „predea”. 

Când, în sfârşit, focul a încetat şi supraveţuitorii (destul de puţini) se 
îndreptau cu mâinile ridicate spre dispozitivul din faţa aerogării, a apărut pe 
lângă camioanele coloanei, autobuzul care aducea salariaţii la aeroport pentru 
începerea programului de lucru. S-a deschis foc şi asupra autobuzului, fiind 
împuşcaţi o parte dintre ocupanţii acestuia şi unii dintre supraviețuitorii celor 
trei camioane. Cu mari eforturi, şoferul autobuzului a scos maşina din zona de 
foc, angajându-se pe D.N.1. După această acţiune focul a încetat. 

Efectivele rămase în viaţă au fost reţinute, perchezionate şi interogate. 
Doi dintre ofiţerii rămaşi în viaţă şi 21 de militari în termen, care nu au fost 
răniţi, au fost reţinuţi (ofiţerii cu cătuşe pe mâini) şi prezentaţi drept terorişti 
pentru unii reporteri aflaţi în acea dimineaţă, în clădirea aerogării. 

După aproximativ 6 ore de la producerea tragediei, ofiţerii şi militarii în 
termen au fost eliberaţi, primind documentele personale, armamentul şi muni- 
ţia, care fuseseră „rechiziţionate” de către cei aflaţi în dispozitivul de apărare de 
pe aeroport. 

Supraviețuitorii au rămas în aerogară până la 24 decembrie 1989, ora 
18:00, şi s-au integrat în dispozitivele de apărare aflate pe estacada aerogării şi 
în spatele acesteia. De aici au fost duşi în divizionul de artilerie de pe aeroport, 
unde au primit altă misiune, rămânând în acest ultim loc până la data de 27 
decembrie 1989, ora 11:00. 

Unii dintre cei care au fost împuşcaţi în dimineaţa acelei zile de tristă 
amintire (morţi şi răniţi) au fost duşi la spitalele din Bucureşti şi Baloteşti, sub 
titulatura de „terorişti”. Un număr de 16 morţi a fos dus cu un autolift în zona 
aerogării de mărfuri şi, pe data de 26 decembrie 1989, la Institutul Medico- 
Legal. 

Din efectivele deplasate la aeroport de către unitatea din Câmpina s-au 
înregistrat 39 de morți (3 ofiţeri, 2 salariaţi civili şi 34 de gradaţi — soldaţi) şi 18 
răniţi. La aceştia se adaugă şi cei 8 morţi din autobuzul cu personalul aero- 
portului şi ofiţerul desemnat călăuză de la Ministerul Apărării Naţionale. 


NOTĂ 
1. Datele au fost furnizate de către colonelul Ion Stamen şi locotenentul-colonel Aron 
Bugoi. 

JANDARMII 


Jandarmii există, sub diferite denumiri şi forme de organizare, de când 
există românii şi nevoia lor de libertate. În epoca medie a României, cel mai 
puternic corp de „oameni ai ţării” l-a avut Ştefan cel Mare şi Sfânt. În alte 
epoci, domnitori ca Mihai Viteazul, cel care a gândit şi a înfăptuit prima unire a 
ţărilor române, Constantin Brâncoveanu şi alţii i-au folosit ca nucleu pentru 
oastea ţării. În timpurile ce au urmat, sub denumirile „curteni”, „feciori”, 
„dorobanţi”, „căpitani”, „slujitori” sau „jandarmi”, ei s-au aflat în permanenţă 
lângă domnitor, veghind la apărarea legilor şi la stabilitatea ţării. 

O primă atestare documentară se găseşte într-o istorie a Valahiei, scrisă 
în limba greacă, în anul 1775, în care se vorbeşte de existenţa jandarmilor în 
Ţara Românească, sub domnia lui Constantin Mavrocordat. Acesta a desfiinţat 
„aproape cu totul slujitorii civili cu îndatoriri ostăşeşti, iar militarii de la 
căpităniile de judeţe au fost reduşi, prin forța împrejurărilor, la atribuţii de 
jandarmi rurali, de perceptori şi curieri”. 

În urma războiului ruso-turc (1828-1829), conform prevederilor păcii 
de la Adrianopol (2 septembrie 1829), în principate s-au introdus o serie de 
reglementări privind organizarea lor internă, cunoscute în istorie sub numele 
de Regulamentele Organice. Acestea au avut un caracter modern, instituind în 
Ţara Românească (în luna iulie 1831) şi în Moldova (în luna ianuarie 1832) 
principiul separării puterilor în stat: executivă, legislativă şi judecătorească. 
Regulamentele Organice consfinţesc deja existenţa unui Corp de elită. Compo- 
nenţii acestuia vor fi precursorii jandarmilor (numiţi „dorobanţi” în Ţara 
Românească) şi vor avea de îndeplinit misiuni administrative şi poliţieneşti, de 
asigurare a securităţii expedierii actelor, de păstrare a ordinii în localităţi şi 
judeţe precum şi alte sarcini încredințate de ocârmuirile de judeţe. Toate aceste 
reglementări sunt cuprinse în „Proiectul asupra formăluirii dorobanţilor şi în 
Legiuirea asupra alcătuirii dorobanţilor din leatul 1831”. 

La data de 3 aprilie 1850, domnul Moldovei, Grigore Alexandru Ghica, 
semnează actul de naştere al Jandarmeriei Române, „Legiuirea pentru 
reformarea Corpului slujitorilor în jandarmi”, votată la 12 martie 1850 de 
Divanul Obştesc. 

Jandarmii şi-au continuat existenţa şi s-au modernizat şi sub domnia 
lui Alexandru Ioan Cuza, în cadrul legionului ce cuprindea 17 companii. 

In anul 1866 are loc o nouă fază a organizării Jandarmeriei, lărgindu-se 
prerogativele acesteia. Astfel, în timpul războiului de independenţă (1877- 
1878), efectivele de jandarmi se aflau pe câmpurile de bătaie în sudul Dunării, 
făcându-şi datoria faţă de patrie. 

Însuşi viitorul mareşal Alexandru Averescu a luat parte la lupte, înrolat 
voluntar în Escadronul de Jandarmi „Ismail”, la sfârşitul campaniei având 
gradul de sergent. Referindu-se la acest fapt, istoricul Gheorghe Brătianu 
preciza, cu prilejul înălţării la gradul de mareşal (30 octombrie 1930, la 

Sighişoara) a eroului armatei române din vara anului 1917: „în ranița ser- 
gentului de jandarmi de la 1877 se ascundea bastonul de mareşal din 1930”. 

Cu prilejul elaborării Legii comunale, în anul 1887, se anunţa înființarea 
Jandarmeriei rurale. Promulgarea „Legii asupra Geandarmeriei rurale” avea să 
fie înfăptuită abia la data de 1 septembrie 1893, prin Înaltul Decret, nr. 9.210. 
Aceasta va constitui piatra de hotar care semnifică, după modelul francez, 
începutul Jandarmeriei ca forţă de ordine publică modernă, cu organizare şi 
funcţionare în deplin consens cu nevoile societăţii româneşti şi cu nivelul 
standardelor europene ale timpului. 

Jandarmii au făcut dovada profundului lor ataşament față de patrie, 
fiind asociaţi tuturor marilor momente ale istoriei moderne a României. 

Mărturie stau exemplele de vitejie şi tributul de sânge al jandarmilor 
din războiul marii reîntregiri naţionale (1916-1918) şi din al doilea război mon- 
dial, în urma căruia, datorită curajului şi isteţimii dovedite în luptă, aceştia au 
fost supranumiţi „spărgătorii de fronturi”. 

După încheierea războiului, Corpul de jandarmi a fost reorganizat prin 
schimbarea denumirii şi prin restrângerea atribuţiilor. Mai precis, în anul 
1949, potrivit Decretului nr. 25 din 22 ianuarie, după modelul sovietic, i se 
retrag, atribuţiile teritoriale de poliţie rurală, continuând să funcţioneze cu 
grupele de atribuţiuni referitoare la apărarea unor obiective de importanţă 
deosebită şi de participare la menţinerea sau restabilirea ordinii publice, la 
combaterea acţiunilor de tip terorist, dovedind şi prin aceasta vitalitatea 
corpului de cadre şi militari în termen, aflat exclusiv în slujba ţării. 

Evenimentele din decembrie 1989 găsesc, din nou, Jandarmeria 
română (după ce timp de 40 de ani cunoscuse mai multe denumiri) în situaţia 
asumării responsabilităţii în conformitate cu voința democratică a românilor. 

Corpul de jandarmi a arătat că atât tradiţia patriotică, cât şi aceea de 
slujitor al vrerii poporului sunt vii în conştiinţa tinerelor generaţii de „oameni 
ai ţării”. 

Prin Hotărârea Guvernului României din vara anului 1990 se revine, 
parţial, la numele tradiţional. Astfel, se stabilesc atribuţiile armei, în acord cu 
principiile statului de drept, sub denumirea de Trupe de jandarmi. 

În data de 4 iunie 1998, preşedintele României a promulgat Legea 
privind organizarea şi funcţionarea Jandarmeriei Române, prin care s-au 
stabilit atribuţiile acestei arme, precum şi o nouă structură. 

Conform articolului 1 din această lege atât de mult aşteptată de români, 
„Jandarmeria Română este instituţia militară specializată a statului, 
componentă a Ministerului de Interne, care exercită, potrivit legii, atribuţiile 
ce îi revin cu privire la asigurarea pazei şi apărării unor obiective, a 
bunurilor şi a valorilor de importanţă deosebită, menţinerea şi restabilirea 
ordinii publice, îndeplinirea misiunilor de prevenire şi combatere a 
infracțiunilor şi a altor încălcări ale normelor legale în vigoare, de prevenire 
şi neutralizare a actelor teroriste şi de diversiune pe teritoriul României”. 

INSTITUŢIA JANDARMERIEI PE MELEAGURILE PRAHOVENE 


De la întemeierea Principatelor Române, serviciul de „poliţie” (în Ţara 
Românească) s-a efectuat de către „slujitori” (ostaşi aşezaţi la sate) organizaţi 
în cete, denumite după numele „căpitanilor” sau locurilor de reşedinţă. Astfel, 
izvoarele menţionează că în timpul domniei lui Constantin Brâncoveanu exis- 
tau steaguri de călăraşi la Ploieşti, căpitănii la Chiojd şi Văleni de Munte. În 
afara vechilor căpitănii, Alexandru Ipsilanti a înfiinţat „câte o polcovnicie de 
fiecare judeţ”, compusă din „polcovnic” şi „poteraşii” săi, rolul acestora din 
urmă fiind de a porni în urmărirea răufăcătorilor, la ordinele ispravnicului. 

În contextul istoric determinat de „Regulamentele Organice”, începând 
cu anul 1831 „slujitorii” au fost înlocuiţi, şi în judeţul Prahova, cu „dorobanţii”. 
Aceştia erau grupaţi pe „cete”, formate din câte 30 de oameni la fiecare ocâr- 
muire (prefectură). Şeful cetei — „tist” — era numit de către ocârmuire, „ceata” 
fiind împărţită pe „căprării” (fiecare compusă din 10 oameni), aflându-se în 
subordinea „suptocârmuirii”. 

„Dorobanţii erau aleşi din oameni vrednici, deştepţi şi cu destoinice 
chezăşii, lăcuitori statornici ai judeţului şi obicinuiţi de a purta arme”, se 
arăta în documentele vremii. 

În urma ordinului scris, dat boierilor ispravnici ai judeţului Prahova, în 
data de 3 iulie 1831, de către „Cinstitul Mare Dvornic din Lăuntru” Silişteanu, 
judeţul Prahova dispunea deja, la data de 19 noiembrie 1831, de un număr de 
23 de dorobanţi „formăluiţi”, începând cu 1 septembrie 1831. Împărţirea aces- 
tora era făcută astfel: 10 la „Otcârmuirea judeţului”, 5 ai poliţiei oraşului 
Ploieşti şi 8 ai plăşilor şi plaiurilor. 

Ordinul preciza „simbriile” (lefurile) - pentru călăreţi „câte lei şaizeci” şi 
pentru pedeştri „câte lei patruzeci şi cinci”, precum şi armamentul, „adică câte 
o păreche pistoale şi câte o sabie”, de la „otcârmuire dânduli-să numai 
sălăşluiri şi grajd pentru cai, iar hrana şi a lor şi a cailor va fi pă seama lor 
din simbriile ce li se hotăreşte”. De asemenea, se cerea autorităţilor locale „să-i 
înduplecaţi ca să-şi facă câte o oniformă după forma ce li se va arăta, că de 
accea [i se plăteşte simbria atât de însemnătoare”. 

In context, ordinul specifica încheierea unui „zapis de mână”, pe cel 
puţin 3 ani, precum şi atribuţiunile ce le reveneau dorobanţilor: „Shyba 
călăreţilor va fi săvârşirea tuturor ordinanților (ordinelor) otcârmuirii 
județului, cari până acum să împlinea cu slugile isprăvnicarilor, iar a 
pedeştrilor de a săvârşi asemenea slujbă în oraşul de căpitenie, sub poruncile 
poliț-maistrului, care şi acesta va fi supt ascultarea otcârmuirii de județ”. 

La data de 28 octombrie 1833 apar menţionate trei „cete” în cadrul 
Plaiului Teleajen: ceata căprarului Ioniţă Pârvul din Poiana Copaciului (Poiana 
Copăceni), ceata căprarului Radu Lupea din Văleni şi a căprarului Stan, fiul lui 
Vlad, din Văleni, în locul lui Nicolae Tabără, căprar din Dumbrăveşti, care nu a 
mai „voit a mai sluji de la 1 octombrie”. 

Numărul dorobanţilor judeţului Prahova ajunsese, în anul 1845, la 354, 
repartizaţi pe cele 7 plăşi existente, după cum urmează: plasa Cricovului ş 60, 
plasa Podgoriei ş 47, plasa Târgăorului ş 59, plasa Filipeştilor ş 54, plasa 
Câmpului ş 43, plaiul Teleajenului ş 62, plaiul Prahovei ş 29 (ş — şleahtă). 

La 28 februarie 1860, Corpul Dorobanţilor s-a asimilat cu Armata 
Permanentă şi a fost trecut sub autoritatea Ministerului de Război. 

Instituţia dorobanţilor din judeţul Prahova a suferit modificări cauzate 
de diferite legi. Semnificative sunt Legea de organizare a dorobanţilor de 
judeţe, elaborată în anul 1850, sub domnia lui Barbu Ştirbei Vodă, şi Legea 
pentru organizarea puterii armate în România, din 12/24 februarie 1864. 

Legea asupra Gendarmeriei Rurale a impus şi reorganizarea Jandar- 
meriei prahovene. În organica Jandarmeriei rurale erau patru inspectorate 
regionale, 32 de companii, cu 77 plutoane şi 213 secţii de jandarmi. Compania 
ce-şi desfăşura activitatea pe raza judeţului Prahova se afla în subordinea 
inspectoratului regional Bucureşti. 

Conform Regulamentului de organizare şi funcţionare, „Gendarmeria” 
era condusă de un inspector general, în cadrul Ministerului de Interne. Primul 
inspector general a fost generalul Rasty Mihail. 

Misiunea Jandarmeriei era „de a veghea în comunele rurale la 
menţinerea ordinii, siguranţei şi executarea legilor”. Subordonarea era dublă, 
atât faţă de Ministerul de Interne cât şi faţă de Ministerul de Război. 

La comanda Inspectoratului General al Jandarmeriei s-au succedat: 
locotenentul-colonel Ion Manoliu, locotenentul-colonel Sache Forioineanu, 
colonelul N. Alexandrescu şi maiorul G. Marinescu. 

La data de 1 aprilie 1903 se desfiinţează formațiunile de jandarmi călări, 
efectivul corpului de jandarmi cunoscând o formă de organizare mărită, pe 4 
circumscripţii, 32 companii, 134 plutoane, 337 secţii şi 68 posturi. 

După cum se ştie, anul 1907 a început cu o mare răscoală a populaţiei 
rurale din întreagă ţară, care punea în faţa jandarmeriei misiuni delicate. 

Efectivul companiei Prahova se dovedea insuficient pentru situaţia 
creată. Aceasta cuprindea 118 jandarmi: un ofiţer, un sergent major, 8 sergenţi 
şefi de plutoane şi secţii, 23 de brigadieri şi 86 de jandarmi, din care 57 plătiţi 
de stat, 53 de cercurile comunale şi 8 de comunele neincluse în cercuri. S-a 
recurs deci la intervenţia armatei. 

Din „Darea de seamă de serviciile făcute de jandarmii acestei companii 
de la 1 octombrie 1906 la 1 octombrie 1907”, adresată, la 19 decembrie 1907, 
prefectului judeţului Prahova, se rețin următoarele: localurile destinate celor 
24 de unităţi de jandarmi din judeţ, precum şi ale reşedinţei companiei — din 
care 13 erau închiriate de judeţ, 4 de comune şi 6 date gratis de diferite 
societăţi — erau insalubre, lipsite de mobilierul necesar, cel existent fiind 
degradat, iar 21 dintre acestea nu aveau aparate telefonice. 

Serviciul Jandarmeriei din judeţ se împărțea în 8 plutoane, 8 secţii şi 16 
posturi şi consta în „a veghea în comunele rurale, la siguranţa publică, 
menţinerea ordinii şi executarea legilor şi regulamentelor administrative, 
având în special însă însărcinarea de a păzi şi patrula căile de comunicaţii 
atât ziua cât şi noaptea în raport cu mijloacele ce au”. 

Pe lângă aceste îndatoriri, jandarmii prahoveni au mai îndeplinit 
următoarele servicii extraordinare, dând ajutorul cerut: funcţionarilor (pentru 
prinderea şi stârpirea contrabandei), agenţilor domeniali şi silvici (pentru 
descoperirea delictelor silvice), agenţilor regiei Monopolului Statului (pentru 
urmăriri, percheziţii şi prinderea contrabandelor de sare, tutun etc.), percep- 

torilor fiscali (pentru încasările dărilor către judeţ şi comună de la locuitorii ce 
se împotriveau la vinderea obiectelor sechestrate). 

Activitatea jandarmilor companiei Prahova, în perioada 1 octombrie 
1906 - 1 octombrie 1907, este următoarea: 4.607 procese verbale dresate (39 
pentru crime, 3.180 pentru delicte, 1.356 pentru contravenţii şi 32 pentru 
vagabondaj), 1.159 mandate de arestare executate, 678 de mandate de aducere 
executate, 331 de arestări efectuate (31 pentru vagabondaj, 140 pentru furt, 160 
pentru diferite contravenţii), 3.934 de transferări de arestaţi efectuate, 245 de 
percheziţii efectuate, 82 de arestări de dezertori efectuate, 168 de arestări de 
nesupuşi efectuate, 281 de procese verbale pentru dezertori dresate, 1.425 de 
procese verbale pentru nesupuşi dresate. 

O consecinţă a răscoalei ţăranilor din 1907 a constituit-o modificarea 
Legii de organizare a Jandarneriei rurale, instituţia având 4 circumscripţii, 33 
companii, 353 secţii şi 2.677 posturi şi un nou inspector general, în persoana 
locotenentului-colonel Anton Berlescu. Compania de jandarmi Prahova făcea 
parte din circumscripţia a III-a. 

Anul 1913 aduce noi modificări Legii de organizare a Jandarmeriei 
rurale, astfel că, la data de 27 mai 1913, ierarhia militară era următoarea: 
jandarm (în termen de serviciu activ), jandarm caporal (selectaţi prin recru- 
tare), jandarm brigadier (agenţi de poliţie), jandarm sergent (agenţi de poliţie), 
jandarm sergent şef de post, jandarm plutonier şef de secţie (proveniţi prin 
angajare şi reangajare), jandarm plutonier major secretar (proveniţi din 
angajare şi reangajare) şi ofiţeri de poliţie judiciară. 

Un alt episod din viaţa activă a jandarmilor a fost participarea la răz- 
boiul din 1913. Efectivul de mobilizare al Companiei Prahova era compus din: 7 
sergenţi majori, 2 sergenţi, 59 de caporali şi 6 brigadieri. 

La Partea Sedentară, efectivul era compus din: comandantul Companiei 
Prahova (locotenentul Gheorge Ignat), plutonierul major, secretarul compa- 
niei, 15 plutonieri şefi de secţii, 129 sergenţi majori şefi de posturi, 7 sergenţi, 
112 caporali şi 89 soldaţi. 

Jandarmii repartizaţi la Partea Activă, şi ataşaţi pe lângă marile unităţi 
operative, au urmat aceste formaţiuni în toate fazele războiului, executând 
ordinele primite de la comandanții lor direcţi. 

Întregul efectiv a fost decorat cu medalia „AVÂNTUL ŢĂRII”. 

Jandarmii rămaşi în teritoriu au executat serviciul de poliţie, luând 
parte şi la combaterea epidemiei de holeră în comunele Puchenii-Moşneni, 
Râncezi, Poiana Câmpinei, Pucheni-Crainici, Ciumaţi şi Tinosu. 

La 14 iunie 1915 s-a făcut o nouă grupare a Companiilor pe circum- 
scripţii. Compania Prahova făcea parte din circumscripţia a V-a, alături de 
Ialomiţa, Brăila, Tulcea, Constanţa, Caliacra şi Durostor. 

Dezvoltarea industrială a impus înfiinţarea, la 4 martie 1916, a Deta- 
şamentului de Jandarmi pentru paza regiunilor petroliere din judeţele 
Prahova, Dâmboviţa, Bacău şi Buzău. Declanşarea primului război mondial i-a 
solicitat hotărâtor şi pe jandarmi. 

Prin Înaltul Decret, nr. 2.784, la 14 august 1916, s-a decretat mobili- 
zarea generală a armatei împotriva Austro-Ungariei. Efectivul de mobilizare al 
Companiei de Jandarmi Prahova era compus din: 

- Partea Activă: ofițer, maiorul Anastasie Şoiculescu (comandantul 
Companiei Prahova, la Corpul 3 Armată), şi trupă (au fost ataşaţi, pe 
lângă diferite pretorate, 7 sergenţi majori, 9 sergenţi, 18 caporali şi 67 
soldaţi — în total 101 jandarmi); 

- Partea Sedentară: ofiţer, locotenentul Gheorghe Ignat, şi trupă (un 
plutonier major secretar, 15 plutonieri şefi de secţii, 138 sergenţi majori 
şefi post, 189 sergenţi, 10 brigadieri, 230 caporali, 318 soldaţi — în total 
901 jandarmi). 

In ziua de 16 august 1916, un Detaşament de jandarmi, sub comanda 
plutonierului Tudor Damian, şi sub directa conducere a maiorului Anastasie 
Şoiculescu, a urmat trupa în Transilvania (Divizia General Burghelea), execu- 
tând, în spatele trupelor, poliţia militară. 

Comandantul Companiei de Jandarmi Prahova, maiorul Anastasie 
Şoiculescu a fost însărcinat cu organizarea administrativă a teritoriului eliberat 
din Transilvania. În acest scop i s-au pus la dispoziţie jandarmii ce se aflau în 
zonele petrolifere şi încă 237 de jandarmi, mutaţi din alte companii. 

Evacuându-se oraşul Braşov, în ziua de 17 august 1916, s-a început 
organizarea posturilor de jandarmi în teritoriul eliberat, înființându-se primele 
posturi de jandarmi la: Bacifălău, Dârstele, Satu Lung, Târlungeni şi Cernat. 

Cu această ocazie, maiorul Anastasie Şoiculescu a adresat, din Braşov, 
Inspectoratului General al Jandarmeriei Române de la Bucureşti şi Prefecturii 
Prahova la Ploieşti, câte o telegramă, al cărei conţinut era următorul: „Astăzi, 
pentru prima oară şi pentru totdeauna, Jandarmeria Română a înlocuit pe 
pâmântul scump al Transilvaniei Jandarmeria Ungurească”. 

Pe măsură ce trupele române înaintau în Transilvania, Jandarmeria 
Prahovei, care seconda trupele în marş, se îndeletnicea cu poliţia şi organizarea 
administrativă a tuturor comunelor eliberate. Astfel, s-a reorganizat complet 
fiecare comună din ţinuturile Şapte-Sate, Trei-Scaune, Sfântu Gheorghe şi 
Făgăraş, s-au format 6 secţii cu reşedinţele la Făgăraş, Dârstele, Sfântu 
Gheorghe, Covasna, Vaşarheli, Cic-Sereda, fiecare secţie fiind comandată de un 
jandarm plutonier şi jandarmii necesari, socotiți câte 2 de fiecare comună 
rurală, poliţia comunelor urbane fiind încredinţată unui detaşament de jan- 
darmi pedeştri. 

Jandarmii folosiţi în teritoriul eliberat, fiind răspândiţi în timpul 
retragerii, au urmat trupele române, astfel că nu s-au putut înapoia decât târziu 
la companie, după ce s-a oprit duşmanul în munţi. 

Sub presiunea inamicului, odată cu retragerea trupelor române, la 11 
noiembrie 1916, Inspectoratul General al Jandarmeriei Rurale îşi mută 
reşedinţa la Iaşi. În Moldova vor fi deplasate toate unităţile şi subunitățile de 
jandarmi teritoriale aflate în Oltenia, Muntenia şi Dobrogea. 

În judeţul Prahova s-au organizat 3 detaşamente de jandarmi care să 
facă poliţia militară: primul pe Valea Prahovei, al doilea pe Doftana-Predeluş şi 
al treilea pe Teleajen. 

La 23 noiembrie 1916, inamicul a reuşit să spargă frontul român. În 
aceste condiţii, grupa de apărare a frontierei la Predeal, Predeluş, Cheia şi 
Tabla Buţii a primit ordin de evacuare a zonei prin Albeşti - Paleologu - Mizil. 
După adunare, jandarmii au fost însărcinaţi cu poliţia drumurilor şi şoselei 

Bucov - Mizil. Serviciile aduse au fost din cele mai mari, jandarmii punând 
ordine şi luând măsuri de degajare a drumurilor. 

Trupele inamice au ocupat judeţul la 26 noimebrie 1916. Jandarmii s-au 
retras prin Buzău, până la Bârlad, executând în tot acest timp diferite servicii 
ordonate de Marele Cartier General. La Bârlad, Compania Prahova a înfiinţat o 
cantină şi o infirmerie unde erau primiţi toţi refugiații cărora li se dădeau, până 
ce li se aranja situaţia, hrană gratuită şi îngrijire. 

Compania de Jandarmi Ploieşti a făcut serviciul de pază pe direcţiile 
Bârlad - Iaşi, Bârlad - Mărăşeşti, Bârlad - Galaţi, până la data de 1 martie 1917, 
când Marele Cartier General şi-a instalat reşedinţa la Iaşi, unde a fost urmat şi 
de Detaşamentul de Jandarmi Prahova. Maiorul Anastasie Şoiculescu a fost 
numit pretor al Marelui Cartier General. 

În ziua de 27 martie 1917 detaşamentul a trimis în Delta Dunării un 
grup de 150 de jandarmi, pentru pază şi poliţie, sub comanda locotenetului (r.) 
Dumitru Ionescu. După ocuparea Basarabiei, acesta s-a contopit cu jandarmii 
Companiei Ismail. 

Ca semn de apreciere a capacităţii sale, pe data de 6 aprilie 1917, Deta- 
şamentului de Jandarmi Ploieşti i s-a dat denumirea de Detaşamentul Mobil de 
Poliţie al Marelui Cartier General. 

În urma unei clauze speciale prevăzută prin Tratatul de pace, şi cu 
respectarea riguroasă a anumitor condiţii, la finele lunii aprilie 1918, unităţile 
de jandarmi evacuate în Moldova s-au pregătit pentru a reveni în teritoriul 
ocupat de armatele inamice (în afară de Dobrogea). 

Astfel, în luna mai 1918, Compania Prahova, cu un efectiv de 2 ofiţeri şi 
696 trupă, 42 de cai, a intrat în teritoriul ocupat de inamicul ce se retrăgea. 

Prin Decretul Regal, nr. 1.198, la 1 iunie 1918, s-a modificat Legea de 
organizare a Jandarmeriei rurale şi, în aceeaşi perioadă, s-au înfiinţat 3 brigăzi. 
Compania Prahova făcea parte din Batalionul 2 Ploieşti, subordonat Brigăzii 1- 
a, cu reşedinţa la Bucureşti. 

În campania din 1916-1918 Jandarmeria Prahoveană a suferit pierderi 
grele, însumând 41 de morţi (2 plutonieri, 8 sergenţi majori, 2 sergenţi, 10 
caporali şi 19 soldaţi). 

La data de 1 ianuarie 1921 Compania Prahova, cu 3 plutoane, făcea parte 
din organica Regimentului 2 Bucureşti, Brigada 1-a Jandarmi Bucureşti. 

Factorul economic şi cel demografic au impus o permanentă reorga- 
nizare. Astfel, la 1 iulie 1921 — prin Ordinul de Zi pe unitate (0.Z.U.), nr. 455 — 
a luat fiinţă Compania Câmpina, separându-se de Compania Prahova, care 
rămânea cu Plutoanele Ploieşti, Drăgăneşti şi Văleni. Compania Câmpina avea 
două plutoane: Plutonul Câmpina şi Plutonul Filipeşti. Raţiuni de ordin militar 
şi funcţional readuc compania din Câmpina, la 29 septembrie 1922, în com- 
ponenţa Companiei de Jandarmi Prahova. 

Desăvârşirea statului naţional unitar român după primul război mon- 
dial, necesitatea extinderii şi organizării uniforme în toate provinciile ţării a 
Jandarmeriei au generat elaborarea Legii nr. 912, din 24 martie 1929, prin care 
Corpul de Jandarmi îşi schimba titulatura în aceea de Inspectorat General al 
Jandarmeriei. Au fost organizate inspectorate regionale, secţii, legiuni şi 
posturi de jandarmi (la nivelul comunelor rurale). 

Legiunea Mobilă nr. 5 Ploieşti a fost înfiinţată, la data de 1 octombrie 
1932, în baza Înaltului Decret Regal, nr. 2.348, din 30 iulie 1932, prin desfi- 
inţarea Companiei Mobile de pe lângă Batalionul 5 Instrucție Mizil. Legiunea s- 
a format la Mizil, la reşedinţa Regimentului 5 Jandarmi, pe 1 octombrie 1932, 
iar la 26 octombrie 1932 şi-a schimbat reşedinţa la Ploieşti. 

Conform Ordinului de Zi nr. 655, din 11 octombrie 1932, al Inspec- 
toratului Regiunii de Jandarmi Ploieşti, s-a constituit Legiunea de Jandarmi 
Prahova, organizată pe 3 sectoare (care avea o secţie de mitraliere), cu urmă- 
toarea încadrare: comandantul legiunii (maiorul Ovidiu Constantinescu), aju- 
torul de comandant (căpitanul Aurel Spireanu), comandantul sectorului I 
(căpitanul Constantin Arifeanu), comandantul sectorului II (căpitanul Vasile 
Ilfoveanu), comandantul sectorului III (căpitanul loan Z. Mihail) şi 
comandantul Secţiei mitraliere (sublocotenentul Dumitru Băduţ). Efectivul 
legiunii era format din: 5 ofiţeri, 15 reangajaţi şi 427 de ostaşi. 

Legiunea de Jandarmi Prahova se compunea din 10 secţii de jandarmi 
rurali, cu 50 de posturi, în localităţile: Pucheni-Moşneni, Albeşti-Paleologu, 
Drăgăneşti, Filipeşti-Târg, Comarnic, Păcureţi, Poiana Câmpina, Târgşoru- 
Vechi, Homorâciu şi Vărbilău. 

Potrivit Legii nr. 2254/1939, Legiunea de Jandarmi Prahova şi Legiunea 
de Jandarmi Mobilă nr. 5 Ploieşti se aflau în organica Regimentului 2 
Jandarmi Bucegi, cu reşedinţa la Bucureşti. 

Odată cu decretarea mobilizării (prin Înaltul Decret, nr. 1.798/22 iunie 
1940), multe dintre unităţile şi subunitățile de jandarmi au fost ataşate pe 
lângă marile unităţi operative, asigurând ordinea, siguranţa publică, disciplina 
şi vegherea la buna desfăşurare a operaţiunilor de evacuare a oamenilor şi 
bunurilor din teritoriile cedate, precum şi paza frontierelor. 

În anul 1940 a luat ființă Detaşamentul Special Jandarmi de pază zonă 
petroliferă, care, la 1 decembrie 1944, prin Instrucţiunile Speciale, nr. 1.735, ale 
Inspectoratului General al Jandarmeriei, s-a desfiinţat. Conform aceloraşi ins- 
trucţiuni (pagina 3, aliniatul 1), la 25 decembrie 1944 s-a înfiinţat Batalionul 
Special Jandarmi Pază Regiunea Petroliferă (corp aparte), constituit din Gru- 
pul de Comandă al Companiei 1-a şi patru companii de puşcaşi. La comanda 
batalionului a fost numit colonelul Ioan Muşatescu, ajutat de locotenentul- 
colonel (r.) Octavian Moga. 

La data de 1 ianuarie 1945 efectivele Legiunii de Jandarmi Prahova erau 
următoarele: 5 ofiţeri, 385 subofiţeri şi 305 ostaşi. 

În contextul noilor realităţi determinate de schimbarea regimului poli- 
tic, instituţia Jandarmeriei a fost desfiinţată, prin Decretul nr. 25, din 22 ianua- 
rie 1949, şi prin Ordinul secretarului general pentru trupe al Ministerului Afa- 
cerilor Interne, nr. 10.052/1949. Inspectoratele şi legiunile de jandarmi, cu 
toate subunitățile (sectoare şi posturi), au trecut la Direcţia Generală a Miliției. 

Se poate afirma că Jandarmeria prahoveană a continuat să funcţioneze 
(sub denumiri diferite) şi în perioada 1949-1989, cu grupele de atribuţii refe- 
ritoare la apărarea unor obiective de importanţă deosebită şi de participare la 
menţinerea sau restabilirea ordinii publice, la combaterea acţiunilor de tip 
terorist. Astfel, la data de 1 iulie 1956, conform Hotărârii Consiliului de 
Miniştri, s-a înfiinţat Batalionul Pază Plopeni-Ploieşti, prin desfiinţarea Regi- 

mentului 2 Pază Ploieşti. 

Zona sa de responsabilitate era întreaga regiune Ploieşti, care la vremea 
respectivă cuprindea şi actualele judeţe Buzău şi Dâmboviţa. Reşedinţa unităţii 
se afla la Ploieşti, pe strada Goleşti, nr. 13 (lângă autogara Ploieşti-Sud). La co- 
manda unităţii se găseau căpitanul Ioan Bordei şi şeful de stat major, căpitanul 
Nicolae Sirmachi. 

Obiectivele luate în pază erau: Uzina „Ilie Pintilie” Plopeni, Depozitul 
special Găvănelu, Uzina I.R.M.C. Mija (lângă oraşul Târgovişte), Penitenciarul 
Mărgineanca, Depozitul A.L.A. Mizil. 

În anul 1957 s-a înfiinţat Plutonul Pază Ploieşti, care a luat în supra- 
veghere următoarele obiective: podurile C.F.R. Crivina, Prahova, Bobolia, De- 
pozitul Piţigaia, Colonia de muncă Râfov, Penitenciarul Râmnicu-Sărat. 

Unitatea a fost dislocată, în anul 1958, în strada Gabriel Pery, nr. 6 
(lângă Casa de Cultură a Sindicatelor). Comandant al unităţii a fost numit căpi- 
tanul Gheorghe Olteanu. 

Conform Ordinului Ministerului Afacerilor Interne, la data de 1 aprilie 
1960 Batalionul Pază Ploieşti s-a desființat. Reînfiinţarea a urmat la data de 1 
noiembrie 1960, batalionul stabilindu-şi reşedinţa, temporar, în colonia uzinei 
„Ilie Pintilie” din Plopeni. Zona sa de responsabilitate a rămas întreaga regiune 
Ploieşti, iar comanda era încredinţată următoarei echipe: căpitanul Nicolae 
Dinescu (comandantul unităţii), maiorul Nicolae Trandafir (şeful de stat 
major), căpitanul Andrei Popa (şeful serviciului pregătire de luptă), căpitanul 
Dumitru Pâslaru (şeful biroului operaţii şi pază), căpitanul Constantin Nădrag 
(şeful serviciului A.F.V.) şi căpitanul Aurel Simionescu (şeful serviciului 
E.T.G.). 

În perioada 1961-1967 nu s-au produs modificări în structura organi- 
zatorică şi zona de responsabilitate a unităţii. După noua reîmpărţire admi- 
nistrativ-teritorială a ţării, unitatea avea ca zonă de responsabilitate, începând 
din anul 1967, judeţele Prahova şi Dâmboviţa, funcţionând cu următoarele 
subunități: Compania Pază Obiective Plopeni, Compania Pază Obiective Brazi, 
Compania Pază Obiective Ploieşti-Sud, Compania Pază Obiective Vega, Compa- 
nia Mixtă Sinaia, Compania Şcoală Gradaţi Târgovişte, Compania Pază Obiec- 
tive Mija, Compania Escorte Târgovişte, Plutonul Pază Obiective Găvănel, Plu- 
tonul Pază Obiective Coştila, Plutonul Transmisiuni şi Plutonul Aprovizionare 
şi Transport. La comanda unităţii se aflau: maiorul Nicolae Dinescu şi şeful stat 
major, maiorul Nicolae Trandafir. În anul 1971 a fost numit la comanda unităţii 
colonelul Gheorghe Tudor şi şef de stat major, maiorul Nicolae Dinescu. 

La data de 1 noiembrie 1971, în baza Hotărârii Consiliului de Miniştri, 
nr. 1.143, din 15 septembrie 1971, s-a înfiinţat în Ploieşti Batalionul 5, care a 
funcţionat în Plopeni, având în compunere 5 companii şi 3 plutoane. Efectivul 
era compus din: 30 de ofiţeri, 17 subofiţeri, 888 de gradaţi şi soldaţi şi 9 
salariaţi civili. 

Conform Ordinului Ministrului de Interne, nr. 4.137, la data de 1 
septembrie 1973 Batalionul 5 Plopeni şi-a schimbat denumirea în Batalionul 9 
Plopeni, fiind organizat în 5 companii şi 4 plutoane. Acesta avea următoarele 
efective: 39 de ofiţeri, 2 maiştri militari, 18 subofiţeri, 955 gradaţi şi soldaţi, 8 
salariaţi civili. 

Începând cu data de 8 august 1977, Batalionul 9 a fost mutat în 
garnizoana Ploieşti. La 1 ianuarie 1979 comanda unităţii era compusă din: 
comandantul batalionului, maiorul Vasile Mihalache, şeful de stat major, 
maiorul Nicolae Butuzea, locţiitorul tehnic al comandantului, locotenetul- 
colonel Gheorghe Balint, locţiitorul pentru servicii al comandantului, căpitanul 
Victor Neagu. 

În structura organizatorică au intervenit unele modificări, la 1 ianuarie 
1986: comandantul batalionului, căpitanul Gheorghe Ciungara, şeful de stat 
major, căpitanul Vasile Minculescu, locţiitorul tehnic al comandantului, 
maiorul Gheorghe Popescu şi locţiitorul pentru servicii al comandantului, 
căpitanul Marcel Ţîrcă. La data de 1 august 1987, la comanda unităţii a fost 
numit căpitanul Dumitru Costea. 

În anul 1988 Batalionul 9 şi-a schimbat denumirea în Batalionul 62 
Ploieşti, fiind cuprins în organica Brigăzii 11 Bucureşti. Efectivul era compus 
din: 38 de ofiţeri, 4 maiştri militari, 20 de subofiţeri, 10 angajaţi civili şi 842 de 
gradaţi şi soldaţi, organizaţi în cadrul a 7 companii, cu 4 plutoane fiecare. 

Transformările radicale produse după evenimentele din decembrie 
1989 au permis reluarea denumirii şi a unor tradiţii ale Jandarmeriei. Astfel, la 
data de 1 septembrie 1990, conform Ordinului Ministrului de Interne, nr. 
I1/5.853, s-a înfiinţat Batalionul 64 Jandarmi Ploieşti, dislocat în cazarma din 
strada 23 August, nr. 257, zona de responsabilitate cuprinzând următoarele 
obiective din judeţul Prahova: staţia RTV Coştila, staţia RTV Furnica, Centrul 
Naţional de Cultură şi Creaţie Peleş din Sinaia, Sanatoriul Ministerului de 
Interne Buşteni, Sediul Direcţiei Judeţene de Poliţie şi Depozitul Stoc 
Mobilizare al Poliţiei. La comanda unităţii au fost numiţi: căpitanul Gheorghe 
Bragă (comandant), căpitanul Marian Badiu (şef de stat major), căpitanul 
Gheorghe Nicolae (locţiitor tehnic), căpitanul Cătălin Abăluţă (locţiitor 
servicii). Conform ordinului, la data de 19 septembrie 1090 la comanda 
Batalionului 62 Jandarmi Ploieşti a fost numit căpitanul Petru Mihuţ şi şef de 
stat major, maiorul Mihai Drăgan. Ambele batalioane de jandarmi s-au 
subordonat Brigăzii a 28-a Jandarmi Braşov. 

Prin Ordinul Ministrului de Interne, nr. 1/5.415, la data de 1 februarie 
1995 s-a înfiinţat Brigada a 36-a Jandarmi Ploieşti (dislocată în cazarma din 
strada Gheorghe Grigore Cantacuzino, nr. 270), având următoarea comandă: 
colonelul Dan Budeci (comandantul brigăzii), locotenentul-colonel Petru Mihuţ 
(şeful de stat major), locotenentul-colonel Sorin Moruş (locţiitorul coman- 
dantului brigăzii), căpitanul Ion Murea (locţiitorul comandantului pentru 
servicii), căpitanul Dorin Timoftie (locţiitorul comandantului pentru tehnică). 
Brigada se compunea din: Batalionul 42 Jandarmi Buzău, Batalionul 62 
Jandarmi Ploieşti, Batalionul 64 Jandarmi Ploieşti, Batalionul 50 Jandarmi 
Târgovişte, Detaşamentul Jandarmi Sinaia şi Detaşamentul Jandarmi Vrancea. 

Ca urmare a aplicării prevederilor Legii privind organizarea şi funcţi- 
onarea Jandarmeriei Române, promulgată în data de 4 iunie 1998, structura 
Jandarmeriei prahovene este următoarea: Comandamentul de Jandarmi 
Teritorial Ploieşti, subordonat Comandamentului Naţional al Jandarmeriei, 
având în componenţă patru Comandamente Judeţene de Jandarmi (Prahova, 
Dâmboviţa, Buzău şi Vrancea) şi un Batalion Mobil de Jandarmi. 

Comenzile unităţilor de jandarmi au fost stabilite prin ordinul secre- 


tarului de stat şi al comandantului Jandarmeriei Române, din data de 25 
septembrie 1998, astfel: 


Comandamentul de Jandarmi Teritorial Ploieşti: comandant, colonelul 
Petru Mihuţ, şef de stat major, colonelul Sorin Moruş şi adjunct pentru 
logistică, locontenetul-colonel Ion Murea; 

Comandamentul de Jandarmi Judeţean Prahova: comandant, colonelul 
Gheorghe Bragă şi şef de stat major, locotenentul-colonel Ştefan 
Burlacu; 

Detaşamentul Sinaia (subordonat Comandamentului de Jandarmi 
Judeţean Prahova): comandant, locotenetul-colonel Viorel Sisea şi 
locţiitor, maiorul Ionuţ Lăbuşcă; 

Batalionul 64 Mobil de Jandarmi Ploieşti: comandant, colonelul Mihai 
Drăgan, şef de stat major, maiorul Liviu Coman şi adjunct pentru 
logistică, maiorul Dorin Timoftie. 

La data de 15 ianuarie 2001 s-au operat modificări la conducerea Co- 


mandamentului de Jandarmi Teritorial Ploieşti (U.M. 0756 Ploieşti): coman- 
dant, generalul de divizie dr. Stan Stângaciu (trecut în rezervă, cu drept de 
pensie, la 31 decembrie 2003) şi apoi colonelul Nicolae Lupu (de la data de 
9.01.2004), şef de stat major, colonelul Laurenţiu-Sorin Moruş (1.05.1995- 
9.05.2004), adjunct al comandantului (pentru logistică), colonelul Ion Murea 
(de la data de 1.02.1995). 


Comandamentul de Jandarmi Judeţean Prahova (U.M. 0599 Ploieşti) a 


suferit următoarele modificări: 


comandant: colonelul Gheorghe Bragă (1.12.1999-2010, care a decedat 
în anul 2011); 

şef de stat major: locotenentul-colonel Ştefan Burlacu (15.05.1995- 
2010, numit apoi comandant în perioada 2010-1.02.2012), colonelul 
Ştefan Burlacu şi, de lao1.02.2012, colonelul Gheorghe-Mihail Haită; 
adjunctul comandantului pentru ordine publică, locotenentul-colonel 
Marian Badiu (15.01.2002-15.03.2004); 

adjunct al comandantului pentru logistică, colonelul Romul-Dorin 
Timoftie (de la data de 15.08.2003). 

La data de 1 iulie 2003 Batalionul 69 Judeţean Mobil de Jandarmi 


Ploieşti (U.M. 0831) s-a desfiinţat. 


NOTĂ 


1. Datele au a fost asigurate de către maiorul Daniel Stanciu. 


214 


POMPIERII 


GRUPUL DE POMPIERI „ŞERBAN CANTACUZINO” 


Unitatea de pompieri prahoveni a luat ființă la data de 1 ianuarie 1874, 
odată cu numirea în funcţia de „comandant al pompierilor neregulaţi din ora- 
şul Ploieşti” a sublocotenentului Ion Protopopescu. Acestă numire survine în 
urma Înaltului Decret, nr. 128, din 20 ianuarie 1872, eliberat în baza cererii for- 
mulate de Ministerul de Interne şi a raportului favorabil al ministerului de 
razboi din acea vreme. Transformată dintr-o baterie de artilerie, bateria de 
pompieri avea un efectiv de 66 de oameni. 

La data de 15 aprilie 1891 a luat fiinţă Secţia Pompierilor din oraşul 
Ploieşti, formată din Bateria a 7-a a Regimentului 7 Artilerie. Secţia avea un 
efectiv de 50 de oameni şi 24 de cai şi se afla sub comanda locotenentului 
Adrian Nicolescu. 

În perioada anilor 1892-1919 Secţia de Pompieri Ploieşti a fost subor- 
donată succesiv Regimentelor 3, 7 şi 19 Artilerie. De la 15 august 1919, coman- 
da unităţii a fost atribuită sublocotenentului Dumitru Băleanu. 

Activitatea specifică, tot mai complexă, a pompierilor a fost pusă la 
grele încercări în timpul primului război mondial, în condiţiile determinate de 
noile realităţi economice şi sociale ale înfăptuirii României Mari. 

La data de 1 ianuarie 1927 Secţia de Pompieri Ploieşti, având un efectiv 
format dintr-un ofiţer, 2 reangajaţi, 2 sergenţi şi 40 de ostaşi, s-a dezlipit de 
Regimentul 19 Obuziere şi a trecut sub administraţia Inspectoratului Pompie- 
rilor Militari. 

Trebuie menţionat faptul că în această perioadă pompierii erau cazaţi în 
cazărmile unităţilor militare cărora le erau subordonați, iar intervenţia pentru 
stingerea incendiilor se limita, în general, la localitatea de reşedinţă. În afara 
acesteia, intervenţiile aveau loc numai la ordinul şi cu aprobarea garnizoanei şi, 
mai târziu, a primăriei oraşului. Stingerea incendiilor se efectua, în general, 
prin folosirea mijloacelor iniţiale şi, ulterior, cu pompe manuale. Prima referire 
la efectuarea recepţiei unei autospeciale (auto-pompă cisternă), primită din 
Germania, datează din anul 1924. 

Incepând cu anul 1935 s-au alocat sumele necesare pentru înfiinţarea 
unei Coloane volante de pompieri pe Valea Prahovei, cu sediul la Sinaia, ceea ce 
constituia piatra de temelie a înfiinţării Secţiei de Pompieri Sinaia şi, ulterior, a 
Secţiei de Pompieri Câmpina. 

La data de 15 februarie 1937, în baza Legii pentru organizarea pompie- 
rilor, promulgată la 1 aprilie 1936 — care stipula că „serviciul de incendiu va fi 
îndeplinit de către companii de pompieri în municipii, iar în celelalte oraşe de 
către secţii de pompieri militari” — prin Ordinul Marelui Stat Major al Arma- 
tei, nr. 5.4809/Secret, unitatea a luat denumirea de Compania de Pompieri Plo- 
ieşti. Comandant al Companiei de Pompieri Ploieşti a fost numit căpitanul 

Mihail Maneca. Pe baza aceleiaşi legi se comunica, de către Corpul Pompierilor 
Militari, înfiinţarea în ţară a 7 grupuri de unităţi de pompieri, Compania de 
Pompieri Ploieşti făcând parte din Grupul 5 Braşov, comandat de locotenentul- 
colonel Nicolae Petre. 

Transformări importante s-au produs îndeosebi în perioada celui de-al 
doilea război mondial. Datorită intereselor protagoniştilor legate de petrolul 
prahovean, pompierii militari au fost supuşi la grele încercări. 

Trebuie menţionat că până în anul 1940, când s-au făcut primele refe- 
riri la dotarea pompierilor cu două telefoane — unul în legătură directă cu Bata- 
lionul de Pompieri german (care fusese detaşat în zona oraşului Ploieşti), iar 
celălalt cu primăria — anunţarea incendiilor se făcea în mod direct (verbal) sau 
prin observare, prin intermediul serviciului special organizat, la schimb, din 
turnul Catedralei Sfântu Ioan, din Ploieşti. 

Intervenţia pompierilor în această perioadă a constat în stingerea in- 
cendiilor izbucnite cu preponderență la locuinţele sau proprietăţile particulare, 
dar şi la societăţile comerciale sau regiile cu capital de stat (în mod deosebit la 
cele cu profil chimic şi petrochimic, specific zonei de funcţionare a unităţii). 
Treptat, pe măsura dotării cu mijloace de intervenţie specifice dar şi a perfecţi- 
onării sistemelor de organizare a unităţii şi anunţare a incendiilor, s-a extins şi 
aria de intervenţie a pompierilor, de la localitatea în care funcționau la cele 
învecinate, la distanţe din ce în ce mai mari, concomitent cu sporirea numă- 
rului de intervenţii. 

În paleta îndatoririlor pompierilor militari (pentru perioada de referin- 
ţă), pe lângă activitatea propriu-zisă de salvare a oamenilor şi a bunurilor ma- 
teriale de furia flăcărilor, se situa şi salvarea acestora de efectele altor cala- 
mităţi: inundaţii, cutremure, alunecări de teren, prăbuşiri de pământ sau ele- 
mente de construcţie, scoaterea oamenilor sau animalelor din gropi, puțuri ş.a. 
În acest sens trebuie evidenţiată intervenţia pompierilor ploieşteni la înlătu- 
rarea violentului cutremur din noaptea de 9/10 noiembrie 1940, când o mare 
parte din oraş a fost prefăcută în ruine, „semănând jalea şi durerea în sute de 
cămine”. Întregul efectiv al companiei, împărţit în echipe, a lucrat din zori şi 
până-n noapte, mai bine de o lună de zile, pentru îndepărtarea dărâmăturilor 
de pe strazi şi „dărâmarea imobilelor deteriorate care amenințau locuitorii”. 

Concomitent cu intervenţia în oraşul Ploieşti, o echipă volantă, dotată 
cu o autocisternă, a acţionat pentu dărâmarea unor construcţii (în special bise- 
rici şi şcoli) în comunele: Scăieni, Pietroşani, Drăgăneşti, Pleaşa şi altele. 

La data de 1 februarie 1942 a luat fiinţă Batalionul de Pompieri Ploieşti, 
sub comanda căpitanului Grigore Albulescu (cel care era şi comandantul Com- 
paniei 1-a), iar la 23 august 1943 s-a înfiinţat Grupul 5 Pompieri Ploieşti, aflat 
sub comanda locotenentului-colonel Gheorghe Bucur. 

Ca urmare a decretării mobilizării armatei, la data de 21 iunie 1941 
pompierii militari ploieşteni „trec pe picior permanent de alarmă, gata a 
interveni în orice moment” pentru apărarea obiectivelor din Regiunea Petro- 
liferă Ploieşti, obiective vitale pentru desfăşurarea vieţii paşnice şi a războiului. 
Astfel, la data de 2 aprilie 1941, Compania Ploieşti intra în dispoziţie de mobi- 
lizare pe trei secţii: Secţia I-a a rămas în cazarma din strada 13 Septembrie, iar 
Secţiile a II-a şi a III-a au fost dispersate, pentru a putea fi protejate de efectele 

bombardamentelor, la Şcoala Primară de Baieţi nr. 7, din strada Dimitrie Bo- 
lintineanu şi, respectiv, la Şcoala Primară Mixtă nr. 11, din strada Bărcăneşti. În 
anul 1947 s-a înfiinţat, la Ploieşti, Centrul de Instrucție al Recruţilor, sub 
comanda maiorului Traian Ivănescu. Centrul a asigurat instruirea recruţilor 
din subunitățile de pompieri Câmpina, Sinaia, Buzău, Mizil, Târgovişte şi 
Găeşti, până când a fost desfiinţat, la data de 23 august 1948. 

Incepută încă din anul 1939, cazarma pompierilor militari din strada 
Rudului — unde funcţionează şi în prezent Grupul de Pompieri Prahova şi 
Compania 1-a Pompieri Ploieşti — a fost recepţionată abia la data de 28 iunie 
1949, când a început şi mutarea efectivă a pompierilor în noul local. 

Batalionul Petrolifer Ploieşti s-a înfiinţat în anul 1948, fiind comandat 
de maiorului Traian Ivănescu. 

În anul 1949 s-a constituit Grupul Regional Protecţie Contra Incen- 
diilor Ploieşti (P.C.I.), sub comanda locotenentului-colonel Aurel Podoleanu, 
prin transformarea Batalionului Petrolifer Ploieşti. Unitatea avea atribuţii în 
domeniul prevenirii şi stingerii incendiilor pe teritoriul Regiunii Ploieşti 
(actualele judeţe: Prahova, Dâmboviţa şi Buzău). 

În această structură, grupul a funcţionat până în anul 1968, când, ca ur- 
mare a noii împărțiri administrativ-teritoriale a ţării, zona de responsabilitate 
s-a redus la teritoriul actualului judeţ Prahova, iar denumirea unităţii a devenit 
Grupul de Pompieri al judeţului Prahova, cu modificarea corespunzătoare a 
structurii acestuia: 4 companii de pompieri, din care două în municipiul Plo- 
ieşti şi câte una în oraşele Câmpina şi Sinaia. 

Periodic, în organica unităţii au funcţionat şi au fost dislocate pichete de 
pompieri, cum ar fi cele de la Combinatul Petrochimic Teleajen (1979-1992), 
Castelul Peleş Sinaia şi Depozitul Posada (din 1970). 

În această perioadă, la comanda unităţii au fost numiţi ofiţeri compe- 
tenţi şi cu o bună şi solidă pregătire militară şi profesională, care au influenţat 
pozitiv activitatea unităţii şi şi-au lăsat amprenta asupra evoluţiei acesteia. Cele 
mai semnificative prezenţe au fost cele ale colonelului Ştefan Săraru (1960- 
1969), colonelului Ioan Georgescu (1969-1975), colonelului Ion Stanciu (1975- 
1986 şi 1990-1992), maiorului Ştefan Firescu (1986-1989), colonelului Nicolae 
Bratu (1993-1997), colonelului Ioan Maghiar (1997-2000), colonelului Ştefan 
Voicu-Boşovei (din anul 2000). 

Misiunea principală a pompierilor militari a fost şi rămâne aceea de 
salvare a vieților oamenilor şi a bunurilor lor materiale de furia flăcărilor, pre- 
cum şi de efectele distructive ale calamităţilor naturale, catastrofelor şi altor 
evenimente negative. Pe măsura evoluţiei societăţii, pompierii prahoveni au 
acţionat necontenit pentru perfecţionarea concepţiei de acţiune în vederea 
îndeplinirii misiunilor specifice şi diversificarea continuă a formelor şi meto- 
delor de realizare a acestui deziderat. 

Astfel, sunt demne de remarcat contribuţiile pompierilor militari din 
judeţul Prahova la evenimentele majore care au marcat viaţa concetăţenilor lor, 
în paralel cu intervenţia cotidiană pentru stingerea incendiilor. În cele ce 
urmează se vor prezenta câteva exemple semnificative. 

În incendiul produs în urma exploziei unui nor imens de gaz, în anul 
1972, la rampa de încărcare gaze lichefiate a Combinatului Petrochimic Brazi s- 

a format o mare suprafaţă de flăcări care a cuprins întreaga rampă şi garni- 
turile de tren care aveau unele vagoane-cisternă încărcate şi care prezentau un 
permanent pericol de explozie, precum şi noi direcţii şi suprafeţe de propagare 
a incendiului. Dând dovadă de o înaltă pregătire profesională, spirit de dăruire 
şi sacrificiu, pompierii militari ploieşteni, în cooperare cu pompierii civili din 
principalele obiective, au reuşit ca, pe parcursul a câtorva zeci de ore de luptă 
încordată cu flăcările, să lichideze incendiul şi consecinţele acestuia, salvând o 
bună parte a instalaţiilor tehnologice aparţinând acestui obiectiv. 

Participarea la înlăturarea urmărilor inundaţiilor din anii 1970 şi 1975, 
inundaţii care au afectat într-o măsură însemnată şi unele porţiuni relativ în- 
tinse din sudul judeţului, a solicitat intens pompierii militari. Aceştia şi-au a- 
dus contribuţia la salvarea de la înnec a unui mare număr de oameni şi ani- 
male, au asigurat alimentarea cu apă potabilă a populaţiei şi au contribuit la 
repunerea în funcţiune a instalaţiilor tehnologice din obiectivele industriale. 

Catastrofalul cutremur din 4 martie 1977 a impus participarea pom- 
pierilor militari la scoaterea de sub dărâmături a supravieţuitorilor surprinşi de 
prăbuşirea unor blocuri de locuinţe în municipiul Ploieşti şi oraşul Plopeni, 
concomitent cu intervenţia pentru stingerea incendiilor, produse de acelaşi 
nefast eveniment, la combinatele petrochimice Brazi şi Teleajen, rafinăriile 
Astra şi Vega, la Institutul de Petrol şi Gaze Ploieşti etc. 

Incendiul izbucnit pe data de 7 decembrie 1983 la instalaţia de piroliză 
din cadrul Combinatului Petrochimic Teleajen, ca urmare a unei avarii tehno- 
logice soldate cu explozia unei coloane de distilare, a solicitat din plin pompi- 
erii militari. Aceştia au acţionat timp de trei zile şi trei nopţi la lichidarea 
incendiului şi limitarea efectelor lui. În timpul intervenţiei au căzut la datorie 
doi eroi ai unităţii — fruntaşul Gheorghe Slujitoru şi soldatul Jan Tănase — 
surprinşi şi accidentaţi mortal de suflul exploziei. 

La data de 15 februarie 1985, incendiul produs la instalaţia de dezasfal- 
tare cu propan din Combinatul Petrochimic Teleajen a prilejuit din nou aceeaşi 
muncă istovitoare — dar plină de dăruire — a pompierilor militari pentru salva- 
rea vieţii oamenilor şi înlăturarea efectelor incendiului. 

Incendiul izbucnit la data de 10 ianuarie 1991 la rampa de încărcare ţiţei 
aparţinând S.C. Astra S.A. Ploieşti, care s-a datorat inflamării unor scurgeri de 
gazolină în timpul descărcării unui vagon-cisternă, a cuprins în foarte scurt 
timp întreaga rampă precum şi două garnituri de tren, prezentând pericol 
iminent de explozie şi propagare la instalaţiile vecine. Printr-un efort conside- 
rabil, pe parcursul a peste şase ore de muncă încordată, pompierii militari au 
reuşit să lichideze incendiul, să limiteze pagubele materiale şi să prevină 
propagarea focului la instalaţiile vecine. 

Intervenţia curajoasă a pompierilor militari în localitatea Mihăileşti 
(judeţul Buzău), din anul 2004, a prevenit alte pierderi de vieţi omeneşti şi bu- 
nuri materiale. 

În perioada 1951-1995, inspecţiile de prevenire a incendiilor au fost 
organizate pe bază teritorială (judeţ), având în organică un şef de inspecţie şi 
ofiţeri inspectori responsabili pe sectoare de activitate. Sarcina principală a 
acestora consta în executarea controalelor tehnice de prevenire a incendiilor la 
obiectivele de stat cele mai expuse pericolului de incendiu, pe platforme de 

depozitare, la organizaţiile de proiectare şi construcţii-montaj. De asemenea, 
inspectorii au avut ca sarcină eliberarea de avize şi autorizaţii Paza şi Stingerea 
Incendiilor (P.S.1.) la obiectivele prevăzute de legislaţia în vigoare. 

Concluzia desprinsă din studiul comparativ al incendiilor înregistrate în 
ultima perioadă, faţă de cele anterioare, este aceea că numărul mai mare de 
incendii se datorează unor factori aleatori cum ar fi: scăderea disciplinei în 
muncă, ignorarea unor reguli de prevenire a incendiilor, creşterea costurilor 
pentru echipamentele de protecţie împotriva incendiilor (cu implicaţii asupra 
nivelului de dotare cu mijloace de stingere, utilaje şi accesorii specifice) etc. 

Având în vedere bogatele şi glorioasele tradiţii de luptă ale pompierilor 
militari ploieşteni şi prahoveni, parte integrantă a tradiţiilor pompierilor ro- 
mâni, implicarea lor activă şi eficientă în vâltoarea principalelor evenimente 
social-istorice traversate de la înfiinţare şi până în prezent, competenţa profe- 
sională, înaltul patriotism, abnegaţia şi spiritul de dăruire şi sacrificiu cu care 
au acţionat în fiecare moment al existenţei lor — exemplele date având numai 
titlu de sugestie — se poate face aprecierea că aceste calităţi devin parte a 
„conştiinţei de pompier militar” şi îşi vor găsi un loc firesc în felul de a fi al 
fiecăruia, sporind contribuţia la scrierea unor noi file de prestigiu din istoria 
acestei nobile arme. 


NOTĂ 


1. Datele au a fost asigurate de către coloneii Marian Burloi şi Nicolae Bratu. 


ŞCOALA MILITARĂ DE SUBOFIŢERI POMPIERI 
„PAVEL ZĂGĂNESCU” BOLDEŞTI-SCĂIENI 


La data de 15 septembrie 1986 apărea în constelația instituţiilor de 
învăţământ militar din România o şcoală nouă, în judeţul Prahova — Şcoala 
Militară de Subofiţeri Pompieri „Pavel Zăgănescu”, înfiinţată prin Ordinul 
Ministerului de Interne, nr. 1/5.407, din 15 februarie 1986. 

Pe un amplasament situat în partea de vest a oraşului Boldeşti-Scăeni, 
pe malul râului Teleajen, s-a construit, în toamna anului 1973, un modern 
poligon de încercare şi experimentare a tehnicii de luptă, unicat în această zonă 
a Europei. Poligonul constituie un minunat cadru pentru instruirea şi formarea 
cadrelor în domeniu din întreaga ţară. Ca urmare, misiunile de bază ale şcolii 
sunt: pregătirea maiştrilor militari şi subofiţerilor pentru trupele de pompieri, 
poliţie, jandarmi şi grăniceri, perfecţionarea şi specializarea pregătirii cadrelor 
din trupele de pompieri şi alte unităţi din Ministerul de Interne, pregătirea 
personalului civil cu atribuţii în domeniul prevenirii şi stingerii incendiilor din 
unităţile social-economice, menţinerea şi dezvoltarea bazei tehnico-materiale. 
Şcoala a reuşit într-un timp scurt să realizeze moderne şi diversificate amena- 
jări conexe procesului de învăţământ: săli de clasă, cabinete, laboratoare, ateli- 
ere de specialitate, un club, o sală de sport, terenuri de sport, poligoane de ins- 
truire, spaţii de cazare şi hrănire şi altele. 

Unitatea dispune de un valoros colectiv de cadre militare şi personal 
civil care asigură o bună desfăşurare a procesului de învăţământ. De la înfiinţa- 
re şi până în prezent, la comanda şcolii au evoluat coloneii Ion Stanciu, Nicolae 
Bratu, Constantin Radu, Ion Ungureanu şi Felix Câta, care au merite incontes- 
tabile în realizările obţinute de promoţiile de absolvenţi. 

Entuziastul colectiv al şcolii a realizat, în anul 1996, frumosul monu- 
ment al căpitanului erou Pavel Zăgănescu (avansat până la gradul de colonel). 
Monumentul — amplasat în oraşul Boldeşti-Scăieni, pe strada Poligonului, nr. 
2, în incinta unităţii — a fost ridicat în memoria bravului căpitan care a coman- 
dat compania de pompieri din Bucureşti, în eroica şi sângeroasa luptă cu 
trupele otomane conduse de Faud Efendi, pe Dealul Spirii, la 13 septembrie 
1848. Străduindu-se să cinstească exemplul de înalt devotament şi sacrificiu 
suprem al înaintaşilor față de ţară, colectivul Şcolii Militare de Subofiţeri 
Pompieri din Boldeşti-Scăieni este hotărât să adauge noi valori glorioaselor 
tradiţii ale armei lor. 


NOTĂ 


1. Datele au a fost asigurate de către colonelul Constantin Radu. 

UNITĂŢI MILITARE ŞI CADRE MILITARE 
DECORATE CU ORDINUL „MIHAI VITEAZUL” 


Sistemul de decoraţii a fost constituit în România în a doua jumătate a 
secolului al XIX-lea, mai exact în anul 1872. Decoraţiile erau acordate pentru 
merite deosebite în serviciul ţării. O componentă esenţială a acestui sistem a 
constituit-o categoria decoraţiilor de război. 

Decoraţiile de război au reprezentat, de la înfiinţarea lor, o înaltă cinsti- 
re adusă vitejiei, curajului şi spiritului de sacrificiu dovedite pe câmpurile de 
luptă, un omagiu adus acelora care nu şi-au precupeţit viaţa pentru a-şi servi 
patria. Sistemul decoraţiilor de război româneşti cuprindea, în ordine ierarhi- 
că: ordine, cruci şi medalii. 

Cel mai înalt ordin militar de război al statului român este Ordinul 
„MIHAI VITEAZUL”, ordin înfiinţat de regele Ferdinand I — într-un moment 
de cumpănă a neamului românesc, când însăşi fiinţa statului era în pericol, în 
dramatica iarnă a anilor 1916/1917 — prin Legea nr. 3.249, publicată în Monito- 
rul Oficial, partea I-a, nr. 223, din 23 decembrie 1916. 

Incă de la început, ordinul a fost destinat exclusiv ofiţerilor care s-au 
distins prin fapte excepţionale de război în faţa inamicului, fapte precizate prin 
regulamentul ordinului. 

Ordinul are trei clase (clasa I-a, clasa a II-a şi clasa a III-a) şi, obliga- 
toriu, se conferă în mod succesiv, începând cu clasa a III-a. 

Însemnele ordinului şi modalităţile de purtare au fost modificate de mai 
multe ori, existând ordine model 1916, model 1938 şi model 1941. 

Ordinul „MIHAI VITEAZUL a fost conferit în primul război mondial la 
302 ofiţeri români (din care 117 post-mortem) din cei 17.921 ofiţeri participanţi 
la război, iar în al II-lea război mondial la 1.285 ofiţeri români (870 ofiţeri 
decoraţi în est şi 415 ofiţeri decoraţi în vest, din care 343 post-mortem), din cei 
circa 200.000 ofiţeri, care au participat la război. 

Astăzi, Cavalerii Ordinului „MIHAI VITEAZUL” sunt organizaţi în 
Asociaţia Cavalerilor Ordinului „MIHAI VITEAZUL”, cu sediul în Bucureşti. O 
parte dintre Cavalerii Ordinului „MIHAI VITEAZUL” au primit titlul onorific 
de „Cetăţean de Onoare”, remarcându-se, prin receptivitatea dovedită în acest 
sens, Asociaţia Cultural-Istorică „MIHAI VITEAZUL” din municipiul Ploieşti. 


PRIMUL RĂZBOI MONDIAL 


Ca urmare a eroismului, dârzeniei, vitejiei şi înaltului spirit de sacrificiu 
dovedite în campaniile militare din toamna anului 1916 şi vara anului 1917, 
unităţile militare şi cadrele militare prahovene au fost decorate cu Ordinul 
„MIHAI VITEAZUL”, clasa a III-a. 

UNITĂŢI MILITARE 


1. 


3. 


4. 


Regimentul 32 Infanterie „Mircea” — Înalt Decret nr. 1.171, din 9 
octombrie 1917: decorat la 26 mai 1918 de către Majestatea Sa Regele 
Ferdinand I, în garnizoana Iaşi, pentru legendarele atacuri date în 
localitatea Moara Roşie, în zilele de 25-29 iulie 1917. 

Regimentul 3 Vânători (Infanterie) — Înalt Decret nr. 1.171, din 9 
octombrie 1917: decorat la 8 noiembrie 1918 de către Majestatea Sa 
Regele Ferdinand I, în garnizoana Iaşi, pentru vitejia şi elanul remarca- 
bile cu care au luptat cadrele şi trupa acestui glorios regiment, în zilele 
de 24-29 iulie 1917, în localitatea Doaga. 

Regimentul 47 Infanterie — Înalt Decret nr. 1.356, din 15 noiembrie 
1917: decorat la 26 mai 1918 de către Majestatea Sa Regele Ferdinand |, 
în garnizoana laşi, pentru vitejia şi hotărârea cu care au luptat în 
pădurea „La Răzoare”, îndeosebi în ziua de 6 august 1917, când au 
contraatacat şi alungat trupele germane până în localitatea Satul Nou. 
Regimentul Prahova nr. 7 — Înalt Decret nr. 902, din 16 aprilie 1918: 
decorat în luna iunie 1918 de către Majestatea Sa Regele Ferdinand I, în 
garnizoana Iaşi, pentru vitejia şi înaltul spirit de sacrificiu dovedite în 
zilele de 25-29 iulie 1917, la Mărăşeşti (localitatea Moara Albă, pădurea 
Călinei şi valea Jugastrului). 


CADRE MILITARE 


Il. 


2: 


9; 


10. 


11. 
12. 


Sublocotenent Arion R. Mihai, Regimentul 6 Călăraşi, Înalt Decret nr. 
370, din 20.04.1917. ă 
Căpitan Curculescu Ştefan, Regimentul 32 Infanterie „Mircea”, Inalt 
Decret nr. 1.191, din 16.10.1917. 

Locotenent (r.) Danielescu Gavril, Regimentul 7 Infanterie Prahova, 
Înalt Decret nr. 1.191, din 16.10.1917. 

Maior Mareş Petre, Regimentul 47/72 Infanterie Prahova, Înalt Decret 
nr. 1.366, din 18.11.1917. 

Sublocotenent (r.) Manolescu Gheorghe, Regimentul 32 Infanterie 
„Mircea”, Inalt Decret nr. 378, din 27.04.1917. 

Maior Malamuceanu Constantin, comandantul Regimentului 32 
Infanterie „Mircea”, Înalt Decret nr. 3.812, din 17.09.1920. 
Sublocotenent (r.) Popa Ioan, Regimentul 47/72 Infanterie Prahova, 
Înalt Decret nr. 1.366, din 18.11.1917. 

General de brigadă Popescu I. Ioan, comandantul Diviziei a 13-a 
Infanterie, Înalt Decret nr. 1.137, din 03.10.1917. 

Căpitan Sipiceanu Ion, Regimentul 3 Vânători, Înalt Decret nr. 1.191, 
din 16.10.1917. 

Locotenent-colonel Radu Rosetti, comandantul Regimentului 47/72 
Infanterie Prahova. 

Maior Ignătescu Alexandru, Regimentul 3 Vânători. 

Căpitan Dumitrescu Vasile, Regimentul 32 Infanterie „Mircea”. 

13. Căpitan Sadoveanu Ion, Regimentul 32 Infanterie „Mircea”. 
14. Locotenent Pălăngeanu Emil, Regimentul 3 Vânători. 


AL DOILEA RĂZBOI MONDIAL 


UNITĂŢI MILITARE 


Unităţile militare prahovene s-au comportat în mod deosebit în campa- 


niile militare din est şi din vest, fiind decorate cu Ordinul „MIHAI VITEAZUL”, 
clasa a II-a şi a III-a. În continuare sunt prezentate unităţile militare decorate 
ca urmare a participării glorioase la războiul pentru întregirea neamului 


românesc. 

1. Divizia 1-a Mixtă Munte — Decret Regal nr. 774, din 14.03.1042: 
decorată cu Ordinul „MIHAI VITEAZUL”, clasa a III-a, şi stindard de 
comandament. 

2. Batalionul 1 Vânători de Munte „Regele Carol al II-lea” — Decret Regal 
nr. 1.160, din 21.04.1942: decorat cu Ordinul „MIHAI VITEAZUL, 
clasa a III-a. 

3. Regimentul 4 Roşiori — Decret Regal nr. 1.023, din 02.04.1942: decorat 
cu Ordinul „MIHAI VITEAZUL”, clasa a II-a. 

4. Regimentul 10 Roşiori — Decret Regal nr. 1.023, din 02.04.1042: 
decorat cu Ordinul „MIHAI VITEAZUL”, clasa a II-a. 

5. Regimentul 3 Călărşi — Decret Regal nr. 1.023, din 02.04.1942: decorat 


cu Ordinul „MIHAI VITEAZUL”, clasa a III-a. 


CADRE MILITARE 


Cadrele militare prahovene, care s-au acoperit de glorie în acţiunile 


militare desfăşurate în campaniile militare din anii 1941-1945, au fost decorate 
cu Ordinul „MIHAI VITEAZUL”, clasa a III-a. 


Il. 


2. 


3, 


Sublocotenent Albeanu Gh. Ioan, Regimentul 4 Roşiori „Regina Maria”, 
Decret Regal nr. 2.467, din 04.08.1945. 

Maior Albu M. Emil, Regimentul 3 Călăraşi, Decret Regal, nr. 2.886 din 
17.10.1941, decorat post-mortem. 

Sublocotenent Aldica Gheorghe, Batalionul 1 Vânători de Munte „Rege- 
le Carol al II-lea”, Decret Regal nr. 353, din 15.02.1943. 

Locotenent aviator Alexiu Florian, Flotila a 2-a Vânătoare a Grupării 
Aeriene de Luptă, Decret Regal nr. 517, din 9.03.1944, decorat post- 
mortem. 

Sublocotenent Alexiu Mircea, Regimentul 10 Roşiori Purtat, Decret 
Regal, nr. 353, din 15.02.1943, decorat post-mortem. 

Căpitan Anineanu 1. Radu-Vifor, Regimentul 10 Roşiori Purtat, Decret 
Regal nr. 399, din 18.02.1943. 

10. 


11. 


12. 


13. 


14. 


15. 


16. 


17. 


18. 


19. 


20. 


21. 


22. 


23. 


24. 


25. 


26. 


27. 


Căpitan Arsenescu 1. Nicolae, Comandamentul Diviziei a 13-a Infan- 
terie, Decret Regal nr. 1.647, din 15.06.1943. 

Locotenent Băcescu 1. Virgiliu, comandantul Bateriei nr. 192 Artilerie 
Antiaeriană din Regimentul 7 Artilerie Antiaeriană, Decret Regal nr. 
3.233, din 11.11.1946. 

Căpitan Budurăscu V. Ioan, Regimentul 10 Roşiori Purtat, Decret Re- 
gal nr. 2.886, din 17.10.1941, decorat post-mortem. 

Căpitan aviator (r.) Cantacuzino Constantin, dublu decorat: a fost dis- 
tins prima oară când era comandantul Escadrilei 53 Vânătoare din Gru- 
pul 7 Vânători, Decret Regal nr. 3.266, din 20.12.1943, şi a doua oară 
când era comandantul Grupului 9 Vânătoare, Decret Regal nr. 3.233, 
din 11.11.1946. 

Locotenent-colonel Cazacu Gh. Veniamin, comandant al Regimentului 
3 Călăraşi Purtat, Decret Regal nr. 2.469, din 04.08.1945. 

Căpitan Căpitănescu C. Nicolae, Regimentul 4 Roşiori „Regina Maria”, 
Decret Regal nr. 3.266, din 20.12.1943, decorat post-mortem. 
Sublocotenent Cârsteanu Sorin, Regimentul 6 Călăraşi, Decret Regal 
Nr. 40, din 07.01.1942. 

Sublocotenent (r.) Checiu Ioan, Batalionul 1 Vânători de Munte „Regele 
Carol al II-lea”, Decret Regal nr. 353, din 15.02.1943. 

Sublocotenent aviator Claru Vasile, Flotila a 2-a Vânătoare, Grupul 8 
Vânătoare, Decret Regal nr. 2.844 din 11.10.1941, decorat post-mortem. 
Sublocotenent Cepleanu O. Dan, Regimentul 10 Roşiori Purtat, Decret 
Regal nr. 2.886, din 17.10.1941. 

Maior Cojocăreanu Constantin, comandant secund al Batalionului 1 
Vânători de Munte „Regele Carol al II-lea”, Decret Regal nr. 2.886, din 
17.10.1941. 

Căpitan Constantinescu Teodor, Regimentul 10 Roşiori Purtat, Decret 
Regal nr. 3.035, din 06.10.1942. 

Căpitan Costăchel N. Ioan, Comandamentul Diviziei a 13-a Infanterie, 
Decret Regal nr. 40, din 07.01.1942. 

Maior Corbeanu Alexandru, Regimentul 3 Călăraşi Purtat, Decret 
Regal nr. 1.647, din 15.06.1943, decorat post-mortem. 

Căpitan Corbu I. Vasile, Regimentul 4 Roşiori „Regina Maria”, Decret 
Regal nr. 2.886, din 17.10.1941. 

Căpitan Crăciun Dumitru, Batalionul 1 Vânători de Munte „Regele 
Carol al II-lea”, Decret Regal nr. 353, din 15.02.1943. 

Sublocotenent Crăciunescu V. Gheorghe, Regimentul 3 Călăraşi Purtat, 
Decret Regal nr. 2.467, din 4.08.1945, decorat post-mortem. 
Sublocotenent Cârsteanu Sorin, Regimentul 6 Călăraşi, Decret Regal 
nr. 40, din71.01.1942. 

Sublocotenent Crintea Eugen, Regimentul 4 Roşiori „Regina Maria”, 
Decret Regal nr. 2.468, din 04.08.1945. 

Colonel Creţoiu Vasile, comandantul Regimentului 7 Infanterie 
Prahova, Decret Regal nr. 40, din 7.01.1942. 

Locotenent (r.) Creţulescu Aurel, Regimentul 10 Roşiori Purtat, Decret 
Regal nr. 299, din 14.02.1944. 

28. 


29. 


30. 


31. 


32, 


33. 


34. 


39; 


36. 


37 


38. 


39. 


40. 


4]. 


42. 


43. 


44. 


45. 


46. 


47. 


48. 


49. 


Căpitan Curteanu M. Marin, Batalionul 1 Vânători de Munte „Regele 
Carol al II-lea”, Decret Regal nr. 2.886, din 17.10.1941. 
Locotenent-colonel Dămăceanu 1. Dumitru, comandantul Regimentu- 
lui 10 Roşiori Purtat, Decret Regal nr. 2.886, din 17.10.1941. 

Maior Derlogea Nicolae Mihail, Regimentul 10 Roşiori Purtat, Decret 
Regal nr. 2.886, din 17.10.1941, decorat post-mortem. 
Locotenent-colonel Dinculescu N. Gheorghe, Brigada 1-a Mixtă Munte, 
Decret Regal nr. 3.035, din 06.10.1942, decorat post-mortem. 
Locotenent (r.) Drăgănescu 1. Ioan, Batalionul 1 Vânători de Munte 
„Regele Carol al II-lea”, Decret Regal nr. 3.035, din 06.10.1942, decorat 
post-mortem. 

Maior Enculescu Gh. Ion, şef stat major la Brigada 1 Mixtă Munte 
„Regele Carol al II-lea”, Decret Regal nr. 3.035, din 06.10.1942. 

Căpitan Enea A. Traian, Regimentul 3 Călăraşi Purtat, Decret Regal nr. 
506, din 21.02.1945, decorat post-mortem. 

Locotenent Eşanu 1. Victor-Grigore, Regimentul 10 Roşiori Purtat, 
Decret Regal nr. 299, din 14.02.1944. 

Maior Evolceanu D. Alexandru, Divizia 1 Vânători de Munte, Decret 
Regal nr. 3.266, din 20.12.1943. 

Căpitan Galeş G. Ioan, Regimentul 32 Dorobanţi „Mircea”, Decret 
Regal nr. 40, din 07.01.1942, decorat post-mortem. 

Locotenent aviator Gavriliu Al. Vasile, Escadrila 56 Vânătoare, Grupul 
9 Vânătoare, Decret Regal nr. 3.233, din 11.11.1946. 

Maior Georgescu Aurel, Regimentul 4 Roşiori „Regina Maria”, Decret 
Regal nr. 2.886, din 17.10.1941. 

Locotenent Georgescu D. Constantin, comandantul Bateriei 175 Artile- 
rie Antiaeriană, Decret Regal nr. 3.233, din 11.11.1946. 

Sublocotenent Georgescu Stelian, Regimentul 32 Dorobanţi „Mircea”, 
Decret Regal nr. 2.886, din 17.10.1941, decorat post-mortem. 

Căpitan Ghering E. Leon, Regimentul 10 Roşiori Purtat, Decret Regal 
nr. 445, din 12.02.1042. 

Locotenent Ghiţă Gheorghe, Regimentul 3 Călăraşi Purtat, Decret Regal 
nr. 3.587, din 11.12.1046. 

Sublocotenent Haralambie Spiridon, Regimentul 10 Roşiori Purtat, 
Decret Regal nr. 1.492, din 4.05.1945. 

Sublocotenent Holban Mircea, Batalionul 1 Vânători de Munte „Regele 
Carol al II-lea”, Decret Regal nr. 2.886, din 17.10.1941. 
Locotenent-colonel Ignat Virgiliu, şeful de stat major al Brigăzii 1-a 
Mixtă Munte, Decret Regal nr. 2.886, din 17.10.1941. 
Locotenent-colonel Ionescu N. Constantin, comandantul Batalionului 1 
Vânători de Munte „Regele Carol al II-lea”, Decret Regal nr. 2.886, din 
17.10.1941. 

Sublocotenent Klaus I. Ervin, Regimentului 4 Roşiori „Regina Maria”, 
Decret Regal nr. 2.886, din 17.10.1941. 

General de divizie Lascăr Mihail, comandantul Brigăzii 1-a Mixtă 
Munte, Decret Regal nr. 2.88,6 din 17.10.1941. 

50. 


51. 


52. 


53. 


54. 


55. 


56. 


57. 


58. 


59. 


60. 


61. 


62. 


63. 


64. 


65. 


66. 


67. 


68. 


609. 


70. 


Căpitan Marinescu R. Constantin, Regimentul 32 Dorobanţi „Mircea”, 
Decret Regal nr. 2.040, din 16.07.1942. 

Căpitan Meculescu Cristache, Regimentul 3 Călăraşi Purtat, Decret 
Regal nr. 40, din 7.01.1942, decorat post-mortem. 

Locotenent aviator Micu 1. Ioan, Flotila a 2-a Vânătoare a Grupării 
Aeriene de Luptă, Decret Regal nr. 656, din 12.03.1943. 

Căpitan Mihăiescu S. Constantin, Batalionul 1 Vânători de Munte 
„Regele Carol al II-lea”, Decret Regal nr. 3.035, din 6.10.1942, decorat 
post-mortem. 

Căpitan Mihuţ 1. Gheorghe, Brigada 1-a Mixtă Munte, Decret Regal nr. 
3.035, din 6.10.1942. 

Sublocotenet (r.) Milea G. Vasile, Regimentul 3 Călăraşi Purtat, Decret 
Regal nr. 2.469, din 4.08.1945, decorat post-mortem. 

General de brigadă Mociulschi Leonard, comandant secund al Brigăzii 
1-a Mixtă Munte, Decret Regal nr. 2.886, din 17.10.1941. 
Sublocotenentul Moise V. Marin, Regimentul 7 Dorobanţi Prahova, 
Decret Regal nr. 40, din 7.01.1942. 

Căpitan Nedan Naum Ioan, Regimentul 10 Roşiori Purtat, Decret Regal 
Nr. 445, din 12.02.1042. 

Locotenent-colonel Negriţescu 1. Ioan, dublu decorat: a fost distins 
prima oară în perioada în care făcea parte din Regimentul 4 Roşiori 
„Regina Maria”, Decret Regal nr. 1.647, din 15.06.1943, şi a doua oară în 
calitate de comandant al unităţii, Decret Regal nr. 1.494, din 4.05.1945. 
Maior Niculescu Eugeniu, Regimentul 10 Roşiori Purtat, Decret Regal 
nr. 445, din 12.02.1042. 

Locotenent-colonel Niculiu Gh. Gheorghe, comandantul Grupului de 
Vânători Niculiu din Divizia 1-a Munte, Decret Regal nr. 445, din 
12.02.1942. 

Sublocotenent (r.) Niţă Alion, Regimentul 32 Dorobanţi „Mircea”, 
Decret Regal nr. 353, din 15.02.1943. 

Sublocotenentul (r.) Niţă R. Petre, Regimentul 7 Dorobanţi Prahova, 
Decret Regal nr. 3.266, din 20.12.1943. 

Sublocotenent Pandele D. Gheorghe, Regimentul 4 Roşiori „Regina 
Maria”, Decret Regal nr. 2.463, din 4.08.1945, decorat post-mortem. 
Căpitan Petit A. Eugen, Regimentul 4 Roşiori „Regina Maria”, Decret 
Regal nr. 445, din 12.02.1945. 

Sublocotenent observator (r.) Popescu C. Eliade, Escadrila 11 Infor- 
maţii, Flotila a 2-a Aviaţie Informaţii, Decret Regal nr. 1.647, din 
15.06.1943. 

Locotenent-colonel Portăşescu Ştefan, comandantul Regimentului 10 
Roşiori Purtat, Decret Regal nr. 97, din 17.01.1944. 

Locotenent aviator Pretorian M. Vasile, Flotila a 2-a Informaţii, Decret 
Regal nr. 656, din 12.03.1943. 

Căpitan Râreanu B. Gheorghe, Regimentul 10 Roşiori Purtat, Decret 
Regal nr. 299, din 14.02.1944. 

Căpitan Schneider Erwin, Brigada 1-a Mixtă Munte, Decret Regal nr. 
361 din, 15.02.1943. 

TI. 


72. 


73. 


74. 


75. 


76. 


77. 


78. 


79. 


80. 


81. 


82. 


83. 


84. 


85. 


86. 


87. 


88. 


809. 


90. 


9]. 


92. 


93. 


Sublocotenent (r.) aviator Selei Erich Richard, Flotila a 2-a Vânătoare 
a Grupării Aeriene de Luptă, Decret Regal nr. 656, din 12.03.1943. 
Locotenent-colonel Siminel A. Victor, comandantul Regimentului 4 
Roşiori „Regina Maria”, Decret Regal nr. 1.647, din 15.06.1943. 
Sublocotenent Simionescu Nicolae, Batalionul 1 Vânători de Munte 
„Regele Carol al II-lea”, Decret Regal nr. 2.886, din 17.10.1941. 
Sublocotenent (r.) Slăvescu Dan, Regimentul 3 Călăraşi Purtat, Decret 
Regal nr. 284, din 2.02.1943. 

Sublocotenent (r.) State Aurelian, Batalionul 1 Vânători de Munte 
„Regele Carol al II-lea”, Decret Regal nr. 711, din 30.03.1944. 
Sublocotenent Stoenescu C. Grigore-Nicolae, Regimentul 4 Roşiori 
„Regina Maria”, Decret Regal nr. 3.035, din 6.10.1942. 

Sublocotenent (r.) Stoenescu Ştefan, Batalionul 1 Vânători de Munte 
„Regele Carol al II-lea”, Decret Regal nr. 3.035, din 6.10.1942. 
Sublocotenent (r.) Stoienescu Ştefan, Batalionul 1 Vânători de Munte 
„Regele Carol al II-lea”, Decret Regal nr. 3.035, din 6.10.1942. 
Sublocotenent (r.) aviator Sekei Erich Richard, Flotila a 2-a Vânătoare 
a Grupării Aeriene de Luptă, Decret Regal nr. 656, din 12.03.1943. 
Locotenent (r.) Socor Mircea, Regimentul 7 Dorobanţi Prahova, Decret 
Regal nr. 40, din 7.01.1942. 

Căpitan Stanciu I. Constantin, Regimentul 7 Dorobanţi Prahova, 
Decret Regal nr. 3.266, din 20.12.1947. 

Locotenent Ştefănescu Ioan, Regimentul 19 Artilerie, Decret Regal nr. 
40, din 7.01.1942. 

Colonel Şutzu Şt. Mihail, comandantul artileriei Diviziei 1-a Vânători de 
Munte, Decret Regal nr. 1.908, din 30.06.1942. 

Sublocotenent Tache Dumitru, Regimentul 4 Roşiori „Regina Maria”, 
Decret Regal nr. 2.469, din 4.08.1945. 

Colonel Talpeş C. Constantin, comandantul Regimentului 3 Călăraşi 
Purtat, Decret Regal nr. 2.886, din 17.10.1941. 

Locotenent (r.) Tamviceanu 1. Nicolae, Regimentul 3 Călăraşi Purtat, 
Decret Regal nr. 2.886, din 17.01.1941. 

Locotenent (r.) Tănăsescu V. Dumitru, Batalionul 1 Vânători de Munte 
„Regele Carol al II-lea”, Decret Regal nr. 2.886, din 17.10.1941. 

Căpitan Teodoroiu H. Vlad, Regimentul 10 Roşiori Purtat, Decret Regal 
nr. 399, din 12.02.1942. 

Locotenent-colonel Tâlvescu-Pleşoianu Aurel, comandantul Regimen- 
tului 3 Călăraşi, Decret Regal nr. 506, din 21.02.1945. 

Sublocotenent Toncea Octavian, Regimentul 8 Artilerie Antiaeriană, 
Decret Regal nr. 807, din 23.03.1945. 

Căpitan Trandafir N. Nicolae, Brigada 1-a Mixtă Munte, Decret Regal 
nr. 3.035, din 6.10.1942. 

Locotenent Vasiliu L. Constantin, Regimentul 4 Roşiori „Regina 
Maria”, Decret Regal nr. 445, din 12.02.1942. 

General de brigadă Vasiliu-Răşcanu Constantin, dublu decorat: a fost 
distins prima dată în perioada în care se afla la comanda Diviziei 1-a 
Munte (1942-1943), Decret Regal nr. 2.549, din 1.09.1942 şi a doua oară 

04. 


95. 


96. 


97. 


98. 


99. 


în calitate de comandant al Corpului 5 Armată Teritorial (1043-1944), 
Decret Regal nr. 2.254, din 22.11.1944. 

Căpitan Văsescu P. Ilie-Gheorghe, Regimentul 4 Roşiori „Regina 
Maria”, Decret Regal nr. 1.494, din 4.05.1945. 

Căpitan Vizitiu Traian, Regimentul 3 Călăraşi Purtat, Decret Regal nr. 
2.468, din 4.08.1945. 

Căpitan Vergatti E. Lelius, Regimentul 19 Artilerie, Decret Regal nr. 
1.647, din 16.06.1943. 

General de divizie Voiculescu Constantin, comandantul Diviziei 1-a 
Vânători de Munte (1943-1944), Decret Regal nr. 1.071, din 30.05.1944. 
Locotenent (r.) Voinea I. Aurel, Regimentul 32 Dorobanţi „Mircea”, 
Decret Regal nr. 40, din 7.01.1942. 

Colonel Zăgănescu Nicolae, comandantul Regimentului 9 Artilerie 
Antiaeriană, Decret Regal nr. 2.467, din 4.08.1945. 


100. Colonel Zotter Toma, şef de stat major al Corpului 5 Armată Teritorial, 


NOTE 
l. 
2. 


3. 


Decret Regal nr. 2.467, din 4.08.1945. 


Scafeş, C. ş.a.; Armata română/1941-1945, Editura R.A.I., Bucureşti, 1996. 

(Stănescu, E., Stănescu, I., Preda, G.; Cavaleri ai Ordinului „MIHAI VITEAZUL”, Editura 
Universal Cartfil, Ploieşti, 1996. 

Revista „România eroică”, nr. 6-7/1999 şi nr. 8-9/1999. 

POSTFAŢĂ 


Scrierea şi publicarea acestei cărţi constituie pentru mine o realizare cu 
multiple semnificaţii profesionale şi morale. Efortul meu nu ar fi avut însă 
finalitate dacă pe parcursul anilor de cercetare şi redactare n-aş fi primit un 
permanent şi preţios sprijin din partea a numeroşi apropiaţi, specialişti şi 
colegi, cărora le exprim întreaga mea gratitudine. 

Acum, când toate aceste eforturi au căpătat contur, bucurându-ne deo- 
potrivă pe fiecare dintre noi, simt nevoia firească de a nominaliza pe toţi aceia 
care au crezut în importanţa demersului meu şi în capacitatea de a-l duce la 
bun sfârşit. 

După absolvirea liceului la Iaşi, în anul 1955 m-am înscris la Şcoala 
Militară de Ofiţeri de Radiolocaţie din Bucureşti, devenind absolvent cu gradul 
de locotenent în anul 1958. După absolvire am fost repartizat în garnizoana 
Roman, la U.M. 01811, unde am lucrat până în luna septembrie 1965, după care 
am fost mutat în garnizoana Ploieşti. 

De la început m-am ataşat, cu trup şi suflet, de acest oraş cu vechi tradi- 
ţii şi în domeniul militar. Trecând la pensie, în anul 1993, când s-au împlinit 38 
de ani de slujire a armei Radiolocaţie, m-am hotărât să mă dedic pasiunii mele 
de o viaţă, istoria militară a poporului român. În misiunea temerară pe care mi- 
am asumat-o, un prim impuls l-am primit din partea familiei, îndeosebi din 
partea tatei, veteran de război, care a decedat la data de 19 decembrie 2010, la 
vârsta de 99 de ani şi 7 luni, şi fiului meu, Liviu-Ovidiu Chiper. 

Împărtăşindu-mi intenţiile colegilor din Organizaţia Judeţeană Prahova 
a Cadrelor Militare în Rezervă şi în Retragere din Ministerul Apărării Naţionale 
şi a Asociaţiei Judeţene „Cultul Eroilor” am găsit suportul moral necesar de- 
marării cunoaşterii trecutului glorios al prahovenilor în domeniul militar. 

Următorul pas l-am făcut la comandanții garnizoanei militare Ploieşti, 
generalii de flotilă aeriană Gheorghe Bucşe şi Constantin Croitoru, şi la colabo- 
ratorii lor, coloneii Marinel Nicolae, Constantin Antoche, Costel Tătaru, Vasile 
Enea şi locotenentii-colonei Adrian Nae şi Gavriil Preda, care mi-au acordat 
sprijinul de care aveam mare nevoie şi m-au încurajat pe tot parcursul dificilei 
sarcini pe care mi-am asumat-o. 

Întrucât în U.M. 01866 Ploieşti am lucrat 27 de ani, am considerat de 
datoria mea să mă adresez cadrelor care mi-au fost apropiate: coloneii Emil 
Şotropa, Ion Petrescu, Ion Selejan, Ion Ionescu, Constantin Mălăescu, Gheor- 
ghe Murariu, Dumitru Ştefan, Gheorghe Panţâru, Iulian Cătineanu, Constantin 
Oprea, Gheorghe Rusu, Antip Ghiaţă, Carol Maiorescu, Ion Cocârlea, Ştefan 
Ungureanu, Bogdan Sălăjan, Florin Dinu şi altora, care nu numai că s-au arătat 
bucuroşi, dar m-au şi asigurat de întregul lor sprijin, aşa cum s-a şi realizat 
dealtfel. 

După întocmirea planului lucrării m-am deplasat la Institutul de Studii 
Operativ-Strategice şi de Istorie Militară unde, cu multă receptivitate, coloneii 

dr. Petru Otu, Alesandru Duţu, Ion Munteanu şi comandorul Gelu Vartic mi-au 
făcut unele recomandări preţioase cu privire la abordarea tematicii şi a modu- 
lui de lucru. 

Contactul cu Arhivele Militare Bucureşti (U.M. 02600), aflate chiar în 
localul în care a funcţionat Şcoala Militară de Radiolocaţie, în anii 1955-1960, 
mi-a oferit prilejul cunoaşterii unor oameni deosebiți — coloneii dr. Alexandru 
Oşca, Teofil Oroian şi Dumitru Dobre, îndrumătoarele Florica Dobre, Luminiţa 
Giurgiu şi Ioana Enache — care m-au ajutat mult în culegerea datelor existente 
în acest adevărat tezaur bibliografic. 

Tot aici i-am cunoscut mai bine pe pasionaţii cercetători şi scriitori 
militari, generalul de corp de armată (r.) Vasile Bărboi şi colonelul (r.) dr. 
Gheorghe Romanescu, care m-au încurajat în acţiunea începută. 

Setea de cunoaştere mi-a fost satisfăcută profund la Arhivele Militare 
din Piteşti (U.M. 02405), unde am cunoscut oameni la fel de generoşi şi dotați 
în ajutorarea celor bine intenţionaţi în cercetarea şi popularizarea istoriei 
militare a poporului român. Am fost întâmpinat şi sprijinit cu multă atenţie de 
către comandantul unităţii, colonelul dr. Gheorghe Nicolescu, de inimosul cer- 
cetător Ionel Burlacu, de colaboratoarele sale Virginia Bezadea (decedată pre- 
matur, în 1999, după o boală cumplită), Elena Nicolescu, Doina Vasile, Tanţa 
Aldea, Doiniţa Toderiţă şi alţi oameni de suflet. 

În paralel am apelat la ajutorul Direcţiei Arhivelor Statului Prahova 
(profesor dr. Mihai Rachieru, profesor dr. Constantin Dobrescu, profesor Nico- 
lae Ionescu) precum şi al Muzeului Judeţean de Istorie şi Arheologie Prahova 
(profesorii Lia-Maria Voicu, Iulia Stănescu, Fugen Stănescu şi Nina Grigore), 
care au manifestat solicitudine şi m-au ajutat ori de câte ori a fost nevoie. 

Se cuvine să le mulţumesc cordial colegilor din Organizaţia Judeţeană 
Prahova a Cadrelor Militare în Rezervă şi în Retragere din Ministerul Apărării 
Naţionale şi a Asociaţiei Judeţene „Cultul Eroilor”, care m-au sprijinit în mo- 
mentele de cumpănă, şi, îndeosebi, generalilor de brigadă (r.) Costică Drăghici 
şi Gheorghe Mincu, comandorului Ion Năstase, coloneilor Ion Florescu, Emil 
Pintilie, Lică Teodorescu, Traian Nechita, Florea Costache, Dionisie Nistor, 
Nicolae Aţintişeanu, Ion Dumitrescu, Simion Ilief, Puiu Cujbă şi multor altora. 

De asemenea, doresc să mulţumesc tuturor membrilor comitetului 
A.N.V.R. Prahova, care mi-au acordat în mod constant sprijinul moral şi mate- 
rial necesare pentru realizarea lucrării. 

În perioada documentării la Arhivele Militare din Piteşti am primit un 
real ajutor de la personalul hotelului armatei, condus de Daniela Cârneanu, 
precum şi de la prietenii mei piteşteni, colonelul Traian Petrescu şi locotenen- 
ţii-colonei Marcel Dincă, Nicolae Folică şi Mircea Stănciulescu, cărora le ex- 
prim sincere mulţumiri. 

Îmi fac o datorie de onoare mulţumind comandanților de unităţi mili- 
tare din garnizoana Ploieşti pentru sursele documentare pe care mi le-au asigu- 
rat, precum şi cadrelor din redacţiile „Revistei de istorie militară”, „Viaţa arma- 
tei” şi „Observatorul militar”, care şi-au arătat interesul şi sprijinul în cunoaşte- 
rea şi prezentarea lucrării. 

Capitolele „Jandarmeria” şi „Pompierii” au fost realizate cu participa- 
rea directă a cadrelor din conducerea acestor arme, cărora le mulţumesc şi le 

doresc să dezvolte studiul tradiţiilor din domeniile respective, pe care să le facă 
cunoscute prahovenilor, atât de pasionaţi şi iubitori de istorie naţională. 

Mulţumesc tuturor cadrelor militare active, în rezervă sau retragere, 
precum şi sponsorilor: S.C. PETROSTAR SA, colonel dr. Gheorghe Ene şi 
colonel Maricel Moldoveanu, care m-au ajutat să editez această lucrare de 
suflet, la care am trudit efectiv şapte ani de zile. 

Acum, când „Cronica militară a judeţului Prahova” ajunge în mâinile 
cititorilor, îmi exprim speranţa că eforturile şi bunele intenţii ale autorului şi 
ale tuturor celor care au fost alături de el, se vor dovedi întemeiate şi, mai ales, 
utile. 


Autorul 

Matei Basarab 
(1632-1654) 


Mihai Viteazul 
(1593-1601) 
gravură de Aegidus Sadelor. 
Voievodul avea 43 de ani 
și se afla la 
curtea împărătească de la Praga, 
în ianuarie-februarie 1601 


Constantin Brâncoveanu 

(1688-1714) Constantin Mavrocordat, 
domn al Țării Românești (1730, 1731-1733, 1735-1741, 
1744-1748, 1756-1758, 1761-1763) și domn al Moldovei 
(1733-1735, 1741-1743, 1748-1749, 1769) 

Carol | de Hohenzollern, 
domnitor (1866 - 1881) și 

rege (1881 - 1914) al României, 
fotografie din anul 1866 

ndru Cernat (1828 - 1893), Papă 
Armatei de Operații române  ».. 







loan C. Bratianu, 


președintele Consiliului de Miniștri al României 
(1876 - 1888) 





Mihail Kogalniceanu, 


ministrul de externe al României 
(1877 - 1878) 

SITUAȚIA STRAȚEGICĂ PE 
FRONTUL ROMANESC 
IN PRIMAVARA ANULUI 1917 

| ora lui Mărășești, generalii Rășcanu și Prezan, mareșalul Jofre 
și generalul Angelescu pe frontul de la Mărășești 

Militari români într-o tabără din Mo 


Într-o tranșee în timpul luptelor din vara 
anului 1917. 

La pândă pe frontul de la Mărășești, 1917. 


Ostași români la Budapesta, 1919. 

MAREA ADUNARE POPULARĂ și NAȚIONALĂ de la ALBA IULIA, 1 decembrie 1918, 
unde 100 000 de glasuri au proclamat UNIREA TRANSILVANIEI cu ROMANIA 

+ Ordinul 
"MIHAI VITEAZUL", 


ofițer în rezervă, cavaler al ordinului, purtând căciula și 

pelerina, md. 1936; 

clasa a Il-a, md. 1916 (avers), clasa l-a, md. 1916 (avers), 
clasa a Iil-a, md. 1916 (avers), clasa a Iil-a, md. 1916 (revers) 

OREI IER II 


"CRUCEA REGINA MARIA", 


md. 1917, de război, în clasele l-a și a II-a; 
md. 1938, de război, în clasele l-a (avers), 
a Il-a (avers) și a IIl-a (revers). 

Medalia = 
"BĂRBĂȚIE ȘI CREDINȚA", 


md.1906, în clasele l-a, a Il-a și a III-a; 
md. 1917, în clasele l-a și a Il-a (emisie 1938); 
md. 1917, clasa a Iil-a. 

4 aralul TRAIAN MOȘOIU, născut la data de 2 iulie 1868, în comuna Tohanu Nou, lângă Brașov. 
A E mandat Divizia a 23-a Infanterie în luptele desfășurate în perioada 8 octombrie-9 decembrie 
1916, în zonele Loloiasca, Inotești, Parepa, Colceag și ulterior la Mizil și Buzău. După 9 decembrie 
916 a comandat Divizia a 12-a Infanterie. De la 9 mai 1918 a comandat Divizia a 7-a Infanterie Roman. 
De la 10 decembrie 1918 a fost numit în funcţia de guvernator militar al Transilvaniei. 
oaspăt avansat la gradul de general de divizie, de la 12 aprilie 1919, Traian Moșoiu a comandat 
upul de Armate Nord”. După intrarea în Budapesta, în ziua de 3 august 1919, a fost numit 
dantul garnizoanei Budapesta. În decembrie 1919 ia comanda Corpului Vânătorilor de Munte, 
ședința la Oradea. 

sfârșitul anului 1919 a părăsit armata dedicându-se vieții politice ca membru al Partidului Liberal. 

Aj , /) Dedicațieidatăjsenatorului liberal, 
A profesor/AURELIANIMOȘOIU, deicătre 





căpitanul/N!GPopescu (pseudonim Gibin) 

RĂSBOIUL NOSTRU 


Colonelul francez Trousson, 





generalul Moșoiu și alți ofiţeri în fața 
Sălii Unirii din Sibiu. 1918. 


Primarul orașului NIEREGYHAZA 
mulțumind generalilor MĂRDĂRESCU 
și MOȘOIU pentru intervenţia armatei 
române. 

Generalul Berthelot, având în dreapta 
sa pe generalul Moșoiu, discutând cu 
ofiţeri români. 

Sibiu, 2 ianuarie 1919. 

ARE PENTRU RESPINGEREA 
Ut 'ECINE. APRILIE-AUGUST 1919 


SITUAȚIA TRUPELOR LA DATA DE: 
Dea 


nsiva trupelor ungare declanșată: 
me le 1Saprise 1919 
za între 30 mai - 10 iunie 1919 
i = az0iulie 1919 
Â Direcţii de acţiune a trupelor 





Acţiunile trupelor ungare și cehoslovace și aliniamentul atins de cele sârbe și franceze sunt reprezentate după 
lucrarea Magyarorszâg hadtârtenete, vol. 2, Zrinyi Kiado, 1985, p. 197, 218, 226, 232, 233, 242, 244, 257. 

R și MOȘOIU, alţi ofițeri și prelați ai bisericii române 
nd ostași căzuți în luptele din Câmpia Tisei. 1919. 


Generalul MOȘOIU primește defilarea trupelor române 
pe bulevardul budapestan Andrassy. 1919. 


ear gemea “= no. -— 

Ostași români pe frontul din Basarabia. 1941 





Trupe române traversând un râu pe frontul din Basarabia. 1941 

Ostași români 
pe frontul din Kuban. 1942 





Funeraliile mareșalului 
Constantin Prezan. 1943 

lunii noiembrie 1942 


Frontul Kalinski m, Linia frontului la începutul 

ANTERIE PENTRU 
- 29 SEPTEMBRIE 1944 


DEI, Situaţia la 29.09 

DESFĂȘURATE PENTRU ELIBERAREA 
„| SEPTEMBRIE - 25 OCTOMBRIE 1944 

MAREȘALII ROMÂNIEI 


Mareșalul ALEXANDRU AVERESCU 
(9 martie 1859 - 2 octombrie 1938) 
pictură de Marcel Chiţac 


Mareșalul CONSTANTIN PREZAN 
(27 ianuarie 1861 - 27 august 1943) 
pictură de Gheorghe Ioniță 


Mareșalul ION ANTONESCU 
(2/14 iunie 1882 - 1 iunie 1946) 
pictură de Valentin Tănase 

TUN 
"BOHLER", 
model 1939, 
calibru 47 mm 







1) :Sa 
model1943, 
calibru 75mim 


IUN ANIIAERIAN 
CU TRAGERE 
REPEDE 
Veda, 
model1936, 
calibru 75. mm 

TANC 
"RENAULT-35" 





TANC PE 
ISLCOD/A [R2D Îi: F:aca 


TANC PE ȘASIU 
„SKODA 
[anexele] Me Ve 
calibru 76,2 mm 

SOLDAT DIN TRUPELE 


€ MUNTE 
x (iar 1941) 


SOLDAT DIN INFANTERIE 


(tinuta) 
1939) 















MEMBRĂ A ORGANIZAŢIE U) 
“Straja arii 1(1938)) 






CAPORAL DIN INFANTER 
(ţinuta de campanie, model 1941) 






CERCETAȘ 
comandant de patrulă 
din Legiunea 
"Neagoe Basarab", Cohorta Pitești 
(ținuta model 1920) SUBLOCOTENENT DIN INFANTERIE 
(ţinuta de campanie, model 1940 

CĂPITAN 

DE APĂRARE 

PASIVĂ (1939) 


model 1938) 


PREMILITAR 
(ţinuta de instrucție, 
i model 1935) 

Ordinul 
"MIHAI VITEAZUL", 


clasa l-a (avers), clasa a Il-a (revers), 
furajera ordinului, clasa a Ill-a (avers), 
clasa a IIl-a (revers), 

stindardul ordinului. 

Ordinul 
"STEAUA ROMÂNIEI", 


md.1938/1941, de război, 
în gradul de mare cruce. 

Ordinul 
"STEAUA ROMÂNIEI", 


md.1938/1941, de război, în gradele de: 
cavaler (revers), ofițer (avers), comandor (revers) și mare ofițer. 

Ordinul 
"COROANA ROMÂNIEI", 


md.1938/1941, de război, 

în gradele de: 

cavaler (revers), ofițer (avers), 
comandor (revers) și mare ofițer. 

Ordinul 
"SERVICIUL CREDINCIOS", 


gradul de mare ofiţer, md. 1938, de război (însemn 
și placă); colonel din Regimentul 6 Dorobanţi, de 
gardă, "Mihai Viteazul”, în uniformă de ceremonie, 
md. 1930, purtând gradul de mare ofițer al ordinului, 
md. 1938, de război; însemnul gradului de mare 
ofiţer, md. 1938, de război (revers); 
gradul de comandor al ordinului, md. 1938, de război 

Ordinul 
"SFANTUL GHEORGHE", ma. 1940, de război, clasa a VI-a (avers), 


clasa a V-a (revers), clasa a IV-a (avers), 
clasa a IIl-a (avers) și clasa l-a (avers). 

Locotenentul Paul BORDEANU, căzut eroic 
la 09.11.1877 la asaltul Griviței. 

ii 
Locotenentul Eremia AMORĂRIŢEI, 
căzut la 23.07.1941, pe Dealul Sărata, 
Basarabia. 


Sulocotenentul Gheorghe SIMION, 
decedat la 23.07.1941, pe Dealul Sărata, 
Basarabia. 


REGIMENTUL 7 MISC 


Comandant în mijlocul 
tanchiștilor militari. 

Col. lon NICOLESCU, comandantul 
Regimentului 7 Mecanizat între an 
1988-1994 și comandant al Brigăzii 7 Infanterie 
Motomecanizată "Griviţa" în perioada 


1994-1997. 








Col. Gheorghe BADEA, 
comandant între anii 1997-1999. 





Schimbul de generații - - 
col. Octav AIACOBOAIEI -. 
împreună cu 

col. Corneliu CĂZĂCEANU 

și un grup de cadre militare. 

Solemnitatea înmânării 


DRAPELULUI DE LUPTĂ. 1995. 


ății înmânaării 


Discurs cu ocazia solemnit 


DRAPELULUI DE LUPTĂ. 1995. 





a  / 
AI 


V 


ligonul de la Babadag. 


In po! 
1996 





SEA 2 ON 





Promoţia 1974 a Diviziei 1 Mecanizate "Tudor Vladimirescu" Debrețin 


2 /AI Data SS 

Pr Grup de ofițeri în rezervă și retragere din M.Ap.N. în vizită la U.M. 01065 Negoiești, 
depunând o coroană de flori la Monumentul Eroilor din Regimentul 7 Prahova. 





UL 7 MECANI 


o 


Grup de ofițeri în rezervă și retragere din M.Ap.N. în vizită la U.M. 01065 Negoiești 
(foști ofițeri ai Regimentului 7 Prahova). 


Să 4 p e, 











347 


DI 
| 


= 


N 


ea 





ej. 
N : 
SI ci 


348 









S E 


Sg. maj. Nicolaescu TEODOR, născut la Soldatul Grigore ION împreună cu sg. Stan 
Târgșor, Prahova, căzut eroic în luptele GHEORGHE și cap. Nica VASILE, au capturat 
de la Griviţa, în ziua de 30 august 1877 un drapel otoman la asaltul redutei "Griviţa 1" 





Sg. Grigore ION (Mălăiești, Prahova), GI. Alexandru CANDIANO POPESCU, 


eroul de la “Griviţa 1”, din Batalionul 2 1841 - 1901 
Vânători, împreună cu sg. Stan GHEORGHE și comandantul Batalionului 2 Vânători 
cap. Nica VASILE (Dumbrăvești, Prahova) în timpul atacului din 30.08/11.09.1877 


asupra redutei "Griviţa 1” 

Prima linie de apărare la Mărășești 
Regimentul 32 Infanterie Mircea 

Tablou reprezentând o șarjă 
a Regimentului 32 Infanterie Mircea 
la Mărășești, 1917 


2 INIEANII 


TUL 3 


A PN IIS EL, 


e 


REGIINVIIEIN 





Sit. (r) Ștefan ROTARU 


Gen. Lascăr CARACAȘ, Lt. Florin CONSTANTINESCU, tla 31 1941 
fost comandant al născut în 1907 la Ploiești, ate ( e ine 
Brigăzii 9 Infanterie Ploiești decedat în anul 1989 


350 





Aspect de la depunerea . 
jurământului militar la Ea 
Centrul de Instrucție al Artileriei, 





Aspect de la depunerea jurământului 
militar la Centrul de Instrucție 
al Artileriei, 31.07.1971 





Cadrele Centrului de Instrucție 
al Artileriei în anul 1972 


POE 


Se 


CENTRUL DE ÎNSTRUC IE 


Vizita unei delegații militare 
germane la Centrul de Instrucție 
al Artileriei, în anul 1975 

Aspect de la depunerea jurământului militar 

ORI DE MUNTE 


AT 

Lt. col. Jenică STAN 


Col. Gheorghe SUMAN, 

fost șef de Stat Major și profesor 
la Școala de Aplicație 

a Vânătorilor de Munte, Predeal 

Comandor (r) Vasile ONOIU 





Cpt. (r) Ioniță DUMITRU, 
U.M. 04913 Târgșoru Nou, 
navigator avioane de 
bombardament și cercetare 
Comandor (r) Constantin DANCU, 
trăgător aerian și parașutist, 
Escadrila de Aviaţie Brașov 


Comandor (r) Dimitriu PETRACHE 

GI. d. Dimitrie POPA, 
comandantul U.M. 01907 Ploiești, 
în perioada 
07.09.1971 - 17.12.1989 


IN ASTANA E RIANA 





GI. bg. Pavel BARBU, 
șeful Statului Major al 
Diviziei a 16-a Ap. A.A. 

(1992- până la pensionare) 


Lt. col. Gheorghe LITE, 
U.M. 01957 





Col. Liviu IORDĂCHESCU, 
Regimentul 5 Artilerie Antiaeriană 





Mr. Nicolae PĂDUROIU, Mr. Vasile FLOREA, 
comandantul U.M. 01957 (azi Lt. col.) comandantul U.M. 01957 

Oficialităţile primesc defilarea efectivelor, 
de depunere 6 mai 1995 

ntului militar, 

1999 






AVANT] ANEIRII ANA 


y 


Participarea la festivitatea de la 
Catedrala Sf. loan cu prilejul zilei de 9 mai 


Ofițeri din Corpul 1 “Siret” 
de Aviaţie și Apărare Antiaeriană, 
cu rezultate deosebite în pregătirea 
pentru luptă în anul 1998 


Participanți, ofițeri activi și veterani, 

la festivitatea prilejuită de Ziua Aviației, 
la Monumentul de la Bănești, Prahova, 
1999 

Desfășurarea instrucției la tunuri 





p 23: Și 


Trageri de luptă cu tunul calibru 100 mm 
în poligonul Capu Midia 


JL 


ARII LIZA NI ZANE ȘIZANI A 





Tehnică de artilerie și rachete antiaeriene pe timpul 
tragerilor de luptă în poligonul Capu Midia 

L.A.R. 316 —.... J] 
(viteză maximă 210 km/h, plafon maxim 
5.000 m, lungime 12 m, anvergură 11m) j 
nă 1.000 km/h, plafon maxim „r — 

lungime 14,8 m, anvergură 9,6 m) 

Vizita delegaţiei militare a cadrelor 
la U.M. 01808 Ploiești, în anul 1997 în rezervă din Republica Moldova, 1999 


Vizita delegației militare bulgare 


_ 


Formaţia muzicală 
a Garnizoanei Militare 
Ploiești 

1305 PILONESUI 


0) 


Mr. lon ARANACIU, 01.10.1944, 
comandantul Divizionului 12 
Artilerie Antiaeriană Independent 

01808 PLOIESII 


Cu dăruire și mari eforturi, militarii intervin prompt în timpul 
calamităţilor din iulie 1975 





Aspect din pregătirea de luptă a ostașilor 

FE | 


Defilare prilejuită de depunerea jurământului militar, la 01.12.1997 





MAL 005 PLOI =STU| 


U. 





Decernarea trofeului pentru "Cea mai bună bază sportivă” 
în anul 1982 

SS, PLOESUI 


"Electroniști, depanatori ai tehnicii 
militare din dotarea trupelor 








01 


Efectuarea unor reparații la 
tehnica din dotare 

Efectuarea reparațiilor auto 
de către specialiști militari 


Meșteri tâmplari în atelierul de lucru 

Participarea la 
Ziua Naţională 
a României, 
01.12.1998 

Depunerea jurământului Defilare cu ocazia depunerii jurământului 
militar la monumentul lui militar, la data de 25 octombrie 1996 
Mihai Viteazul din Ploiești 

Col. Nicolae MARINICĂ, GI. mr. Dimitrie POPA ia cuvântul 


comandantul unității, la festivitatea depunerii jurământului militar 
la festivitatea depunerii în anul 1986 


jurământului militar 





Grup de ofiţeri din U.M. 01907 Ploiești 

Lt. col. (r) Mihai BUCUR, 
comandantul U.M. 01959 

Festivitatea depunerii 
jurământului militar, 
19 octombrie 1986 

Aspecte de la festivitatea depunerii 
jurământului militar 

Comisia Comandamentului 


Apărării Antiaeriene 
a Teritoriului în inspecţie 


la U.M. 01959 

TARĂ 01866 PLOIESUI 





Col. Anton-Gavrilă MAIORESCU, Col. lon PETRESCU, Col. Emil ȘOTROPA, 


comandant între anii comandant între anii comandant între anii 
1975 - 1981 1981 - 1987 1988 - 2001 

GI. mr. Neculai IORDACHE, Col. ing. loan SELEJAN, Col. lon POPESCU, 
comandantul șeful de Stat Major șeful Biroului Studii 
Trupelor Radiotehnice din U.M. 01866 din U.M. 01866 

Militari cu termen redus 
depun jurământul militar, 
în anul 1973 

Festivitatea depunerii jurământului militar în anul 1973 

ă ac >ntrul de Perfecționare — 
Cernica, august 1990 









Vedere din Muzeul Radiolocaţiei, Școala de Aplicaţie 

Fotografie luată cu ocazia aniversării a 50 de ani de la crearea 
Centrului de Pregătire și Perfecţionare a Cadrelor 
din Trupele Radiotehnice, 16 octombrie 1991 

Grup de cadre militare în retragere la festivitatea dezvelirii 
monumentului de la Chiojdeanca, 16.10.1999 

Ci Eroilor “Bolovani”, 
ă cu domnii Ștefan PIETRARU și 
Romulus BĂRBULESCU 









Delegaţia 

A.N.V.R. Prahova, la 
Conferinţa Naţională 
A.N.V.R. din anul 1995 


Delegaţia 
A.N.V.R. Prahova 


9 participă la dezvelirea 
- Monumentului 
„, Eroilor din localitatea 


Drajna, jud. Prahova 

Biroul executiv A.N.V.R. Prahova 


De la stânga la dreapta: 
cpt. Constantin CASIERU, plt. maj. Aristotel CRISTU, 
cpt. comand. Dimitriu PETRACHE, mr. Anton CADAR, 
gl. Octavian TONCEA, col. lon OANCEA, 
mr. Constantin GHEORGHE, col. lon NICULĂESCU, 
plt. maj. Nicolae IORDACHE, plt. maj. Gheorghe PARASCHIV 

Delegaţia veteranilor de război participanţi la 
Conferinţa A.N.V.R. Prahova din anul 1995 

Lt. Alexandru CAMENIȚĂ, Instrucția plutonului sub comanda 
fost elev al școlii, în anul 1932 It. Alexandru CARP 

Instrucția plutonului sub comanda It. Alexandru CARP 

Grupa comandată de elevul Vasile DOBRINESCU 
în anul 1923 

Instrucţia plutonului de elevi, 02.02.1944 

Slt. Nicolae RĂDULESCU și 
slt. VASILE PETRESCU la 
Monumentul Elevilor Ș.O.R. nr.1, 

Slănic, Prahova 

Paradă prilejuită de depunerea jurământului militar 

Cabinetul de istorie 

Vizita ministrului 
Apărării Naţionale, 
iunie 1986 

UNITATEA MILITARĂ 0136 





Aspecte de muncă 
din atelierele de prelucrări 
mecanice ale unităţii 

Col. ing. Constantin IANCU, 
ing. şef în perioada 1990 - 1993, 
comandant între anii 1993 - 1995 

Col. ing. Gheorghe DOBRIN, 
ing. șef în perioada 1993 - 1995, 
comandant între anii 1995 - 1997 





Col. ing. Eugen SÂRMĂ, 
ing. șef în perioada 1995 - 1997, 
comandant din anul 1997 

Vladimir HOMIŢICHI 





Col. dr. loan PACU 


Colectivul 
Policlinicii 
Militare 
1999 - 2000 

Aspect de la festivitatea depunerii jurământului militar 
de către ostașii jandarmi 

Col. Dumitru COSTEA, 
comandantul)liceului Militar “Constantin Brancoveanu 

Elevi ai liceului în 
sala de specialitate 


Aspect din activitatea culturală 

Monumentul Eroilor unității 
căzuţi la Otopeni 

Activităţi culturale, 
spectacol în care protagonist 
este It. maj. Florin TÂMBOI, 
anul 1983 


Activități sportive. BE 

La start este 
sg. maj. Gheorghe BEJENAR, 
anul 1982 

“SIERIBANI CANITAC 







Col. Mihai ARDELEANU, Col. Nicolae BRATU, Col. lon MAGHIAR, 
comandant între anii comandant între anii comandant între anii 
1990 - 1993 1993 - 1997 1997 - 2001 





Aspect de la depunerea jurământului militar, 1998 

Aspect din pregătirea militarilor 
pompieri pentru salvarea persoanelor 
aflate la mare înălțime 


Rămășițele unei case 
după stingerea incendiului 
de către pompierii militari 

Parada ofițerilor cu ocazia festivității de depunere a 
jurământului militar de către elevii şcolii 


CU = Bole esti 


Defilarea elevilor pompieri 
pe străzile orașului Văleni de Munte 


Aspect din pregătirea 
fizică a elevilor pompieri 


SCOALA MILITAR 
PAVEL ZAGĂNES: 

CENTRUL DE DREPT INTERNAJ 





Delegaţie a Comitetului 
Internaţional al Crucii Roșii 
în vizită la C.D.L.U.A., august 1997 


Delegaţie de juriști 
americani 


Schimb de experienţă. Delegație de juriști din Germania, 16 iunie 1998 

Prin poziţia ei geografică, Valea Prahovei a 
fost dintotdeauna o poartă larg deschisă între 
Transilvania şi Ţara Românească, o cale prin care 
s-a asigurat o circulaţie densă și permanente 
legături politice, militare și economice între 
oamenii de dincolo şi dincoace de munţi. Pământ 
românesc, vale și vatră a zămislirii prahovenilor, 
arie de dezvoltare şi de adăpost în momente de 
restriște, ea și-a conturat în timp o adevărată 
personalitate. Prahova a fost cetate de stâncă în 
drumul valurilor dușmănoase ce curgeau din 
răsăritul sau din nordul Europei. Piscurile 
munților Bucegi, terasele adăpostite, culmile 
dealurilor înfrăţite cu şesul dinspre Ploiești 
şi Gherghița, au favorizat făurirea istoriei 
oamenilor pe care nimic nu i-a clintit 
din locurile în care se mai aud și 
astăzi glasurile străbunicilor și 
bunicilor. 

